
PREFAȚA 


După volumul cuprinzând opera literară, acest de-al doi- 
lea volum prezintă laolaltă cele mai de seamă scrieri ale 
lui Alexandru Odobescu, în domeniul filologiei, istoriei 
naționale, istoriei literare, arheologiei şi istoriei artelor. 

Im introducerea ce precede textul — ca o completare a 
expunerii biografice din primul volum — am găsit cu 
cale să înfăţişăm şi laturi mai puţin cunoscute din preo- 
cupările sale, acelea în legătură cu şcoala şi teatrul, în- 
lesnind astfel cunoaşterea cât mai deplină a multilatera- 
lei şi fecundei sale activități. 

Ca şi pentru primul volum, şi de data aceasta, în reedi- 
larea textului ne-am slujit de ediția apărută în anul 
1887 ; am făcut excepție doar pentru Câteva ore la Sna- 
gov, pentru care am folosit textul din Revista Română 
(1862), acesta fiind cel mai complet, evitând astfel omi- 
siunile ce s'a făcut în ediţiile de până acum. 

Pentru a înlesni viitorilor cercetători, studierea în- 
tregii activități publicistice a lui Odobescu, am adăogat 
îi ret introducerii, o bibliografie completă a operei 
sale. 

Păstrând neschimbat fondul limbii lui Odobescu, am 
redat textul în forma corespunzătoare ortografiei curente. 

Glosarul ce urmează va ajuta la înțelegerea cuvintelor 
cu c circulație mai redusă. 


INTRODUCERE 


Analizând în primul volum activitatea şi valoarea ope- 
rei literare a lui A. Odobescu, ne revine sarcina de a 
în'ăţişa în această introducere, celelalte laturi ale preo- 
cupărilor sale. 


Scoala : Pentru Alexandru Odobescu, funcțiunile şi dem: 
nităţile ce le-a deţiuut nu au fost decât prilejul de a-și 
închina întreg rodul muncii şi priceperii lui, instituţiilor 
pe care le-a servit. 

De aceea, timpul cât a fost însărcinat cu diferite mi- 
sinni în Ministerul Instrucțiunii, și după aceea chiar, 
atenţia lui creatoare sa îndreptat către o mai raţională 
şı demnă organizare a învăţământului românesc. 

Pentru buna funcţionare a învăţământului primar, Odo- 
bercu cerea, în mod imperios, pregătirea şi selecţionarea 
învăţătorilor, o metodică alcătuire a manualelor şi elă- 
diri sănătoase pentru localul geolii 1). 

Promotor al ideii întemeierii şcolilor sătești, el vedea 
roadele acestora depinzând de îndrumarea practică, ce 
urma să fie dată fiilor de ţărani, care, spunea el „tre- 
bucse învăţaţi să-şi îndeplinească cu succes gi progres, 
profesiunea lor de cultivatori ai pământului şi rolul lor 
de cetăţeni ai patriei“ 2). 

Progresul învăţământului secundar, depindea, după pă- 
recrea lui, de îndrumarea pe care această școală o va da 
elevului, pentru cariera de mai târziu. 

Realizarea practică o vedea Odobescu în bifurearea 





1) Al. Odobescu: Scrieri literare şi istorice, Buc. 1887; vol. III, 
p. 857 cfr. şi I. R. Pogoneanu: Studii, Buc. 1910, pp. 98—96 ; şi Re- 
vistu Pedagogică, I, pp.: 107—128. 

2) I. R. Pogoneanu: op. cit. p. %. 

învăţământului secundar, sistem dovedit astăzi cel mai 
nimerit, după numeroasele reforme ale acestei şcoli, până 
mai acum câţiva ani’). 

Dar Alexandru Odobescu n'a fost numai un teoretician 
al organizării învăţământului, ci şi un îndrumător po 
tărâmul practic. Despre aceasta vorbește în chipul cel 
mui edificator, mărturisirea inginerului St. Petrescu, fost 
eiev al Şcolii Normale Superioare, care ne dă preţioase 
relaţiuni de modul cum a condus Odobescu această şcoală, 
timp de trei ani. 

Conferinţe cu variate subiecte, ţinute de personalităţi 
de seamă, din vieaţa culturată şi ştiinţifică românească 
alternau cu reprezentații de teatru şi concerte muzicale, 
care formau spiritualiceşte pe elevi. Profesori străini 
fuseseră aduşi pentru predarea limbilor franceză şi ger- 
mană, a căror curentă conversaţie el o socotea de primă 
necesitate pentru un absolvent al acestei şcoli. Cu bunele 
maniere își deprindea el însuși elevii, prin procedeul de 
a invita în fiecare zi la dejun, câte patru din ei, cărora 
indirect le servea exemple, de modul cum trebue să se 
pourte în societate. 

Neputând uita că şi dincolo de Dunăre şi Carpaţi, 
trăiesc fraţi de sânge, el obținuse aprobarea ca înafară 
de cei 30 de elevi bursieri prin concurs, să fie admişi 
fără concurs, 10 Macedoneni și 2 Ardeleni 4). 

Tot în calitate de director al Şcolii Normale Superioare, 
a întemeiat cel dintâi gimuaziu de aplicaţie, pentru în- 
văţători şi studenţi 5). 

Ca autor de manuale didactice, Alexandru Odobescu a 
ilustrat fiecare regulă teoretică, prin exemplificări din 
cele mai coucludente. Iată, de pildă, cum înţelegea el să 
lămurească întrebuinţarea trăsurii de unire : „Spată-lată 
a fost încă de mic-mititel uu pierde-vară, un târâe-brâu, 
un om-de-nimica, un fără-de-lege. Ca copil el se furişa 
printre florile cele înalte, printre floarea-soarelui, printre 
moţul-cureanului, ca să fure pepeni din grădină. Mai 
târziu şi-a luat lumea 'n cap. „Nu cumva dusu-s'a el la 
Lacul-Sărat ?“. „Ba sa dus şi de-acolo a fugit la Balta- 


3) Al. Odobescu: op. cit. vol. II, pp.: 303—316. 

4) Şt. Petrescu: Odobescu educator, în „Convorbiri Literare“, 
LXVII (1934), pp. 740—746. 

5) G. N. Costescu: Alexandru I. Odobescu, în „Invăţământul pri- 
mar“ III (1897), p. 355. 

Aibă, la Vălenii-de-Munte... până a ajuns la Turnu-Se- 
verinului 6). 

Ca profesor universitar, a introdus în învăţământul 
nostru superior, o disciplină nouă — arheologia — pe care 
a stiut să o facă atât de atrăgătoare, încât cursurile lui, 
erau urmărite cu cel mai viu interes nu numai de stu- 
denţi, ci şi de un numeros public 7). 

El a iniţiat şcoala arheologică românească pe baze ştiin- 
ţitice, într'o epocă în care chiar în Apus, această disci- 
plină era încă sub influenţa romantismului gi a diriguit 
gustul publicului spre sferele senine ale artei. 


Teatrul : Cu mai bine de un sfert de veac în urmă, s'a 
pus pentru prima oară în discuţie, activitatea de autor 
dramatic a lui Alexandru Odobescu, atribuindu-i-se chiar, 
paternitatea dramei „Vlaicu-Vodă“. 

Dacă această dramă este a lui Alexandru Davila ori 
a lui Alexandru Odobescu, credem că nu o poate dovedi 
în mod definitiv decât o minuțioasă analiză a expresiilor 
şi vocabularului ei, comparativ cu cele întrebuințate de 
cei doi seriitori, în celelalte opere ale lor. Până atunci 
însă Vlaicu-Vodă rămâne a lui Alexandru Davila, aşa 
cum e trecută astăzi în istoria literaturii noastre dra- 
matice, lipsindu-l prin aceasta, poate, pe Odobescu de una 
din operele cu care se mândreşte literatura românească. 

Dar, chiar fără Vlaicu-Vodă, activitatea de autor dra- 
matic a lui Alexandru Odobescu ni se înfăţişează destul 
de bogată atât prin scrieri originale, cât şi prin tradu- 
ceri şi localizări, după cum o dovedese manuscriptele-i 
păstrate la Academia Română. 

Inainte de a vorbi însă de această latură a preocupări- 
lor sale literare, găsim cu cale să arătăm că Odobescu este 
legat de desvoltarea artei dramatice la noi şi prin func- 
tiile ce a deţinut în conducerea teatrului. Astfel la 23 
Dveembrie 1873 a fost numit membru în Comitetul Tea- 
trelor, ca succesor al lui C. Esarcu, iar în 1875, director 
administrativ al Teatrului Mare, denumit de el Teatrul 
Naţional. In această ultimă calitate, Alexandru Odo- 
6) A. I. Odobescu şi V. Gr. Borgovan: Gramatica pentru cl. ILI 
primară, Buc. 18%, p. 13. 

7) Al. Taigara-Samurcaş : A. Odobescu în „Convorbiri Literare“, 
LXVII (1934), p. 605. 

bescu a condus lucrările de amenajare şi împodobire ar- 
tistică a sălii de spectacol, şi sa ocupat în deaproape de 
regia pieselor, latura neglijată până la el, de ceilalţi 
conducători de teatru 8). 

In ceea ce privește opera sa dramatică, putem stabili 
astăzi, dintr'o însemnare manuseriptă ?) şi din mărturisi- 
rile profesorului Al. Şerban 10), lista încercărilor sale ori- 
ginale, traducerilor şi loealizărilor, pe care o redăm în 
întregime în bibliografia ce urmează acestei introduceri. 

Din cercetarea titlurilor pe care Odobescu le-a dat pie- 
gelor sale, uşor se poate constata că subiectele preferate 
de el erau cele istorice. 

Asupra valorii literare şi dramatice, nu ne putem pro- 
xunta, căci textul acestora, dacă va fi existat complet, 
nu se păstrează. apt cert e însă că teatrul a constituit 
o preocupare serioasă pentru Odobescu. 

Dar, Odobescu nu a fost numai director de teatru şi au- 
tor dramatic, ci şi îndrumător, pe calea scrisului al artei 
dramatice. In această privinţă, amintim cele două ar- 
ticole de întinse proporţii :Teatrul Naţional 1!) şi Şcoala 
dramatică 12), în care printre alte idei sănătoase, cere ca 
„Bă se înalțe Teatrul Naţional la gradul unei instituţii în 
care Literele şi Artele, adică desvoltarea intelectuală a 
limbii şi a gustului estetic al Românilor, îşi va avea din 
cele mai luminoase şi mai călduroase ale lor altare“. 


23 


Filologia : Adâne cunoscător al limbii populare şi a 
colei cronicărești, posedând o temeinică pregătire în do- 
meniul clasicismului, înzestrat cu un puternic spirit de 
pătrundere a subtilităţilor lingvistice, Alexandru Odo- 
bescu n'a putut rămâne înafara acţiunii de combatere a 
curentului de latinizare a limbii româneşti, pe care se 


8) C. Prodan: Pentru comemorarea lui Al. Odobescu... Buc. 1936, 
p. 24 ; 1. Massof: Istoria Teatrului Naţional, Buc. (1937), p. 27; D.C. 
Obănescu : Teatrul la Români, vol. II, Buc. 1898, p. 333. 

9) Academia Română, Mss. rom. No. 4935. 

10) A2. Șerban : Piesele lui Odobescu, în „Flacăra“, Buc. 1918—14, 
pp. 108, 116, 153. 

11) Epoca, Buc. 1877, 22 Octombrie/3 Noembrie. 

12) idem, 29 Octombrie/10 Noembrie şi Al. Odobescu, op. eit. vol. 
II, pp.: 353—361. 

străduiau să-l impună în mod oficial reprezentanţii Ar- 
dealului. 

lr combaterea latinizatorilor, a utilizat el deopotrivă 
incinta Academiei și arena publicisticii. 

La Academie, în repetate rânduri a combătut principiile 
livgvistice şi ortografice stabilite de Comisiunea lexi- 
cografică, formată din A. T. Laurian și I. Massim, prin- 
cipii care au stat la baza redactării Dicţionarului limbei 
române 13). In critica sa, Odobescu îşi însoțea întotdeauna 
observaţiunile cu propuneri practice. Astfel, el a cerut 
ca înainte de a se îi elaborat Dicţionarul Academiei Ro- 
mâne, să se tipărească un magazin lexicografic, cuprin- 
zând material lingvistic din diferite regiuni ale româ- 
nismului, iar din sistemele de redactare diferită, a cola- 
boratorilor acestui magazin, să se stabilească principiile 
cele mai corespunzătoare spiritului limbii româneşti 14). 

In locul cuvintelor create de imaginaţia lexicografilor, 
Odobescu recomanda cercetarea graiului popular, limba 
cronicarilor şi a celor mai de seamă scriitori români. 
Cât despre principiile care trebuiau să călăuzească redac- 
tarea fiecărui cuvânt al dicționarului Academiei „care 
trebue să fie oglinda limbii din trecut până în prezent“, 
el preconiza următoarele norme : 

„Cuvântul în sine (fie de uz contemporan, arhaic sau 
neologism). 

Pronuciațiunea lui, cu modificările provinciale. 

Formele lui gramaticale, cu neregularităţile când există. 

4ccepțiunile sau înțelesurile lui diferite, clasificate 
după un mod logic şi însoţite cu: 

Citaţiuni din principalii autori contemporani şi din 
celc mai recomandabile şi mai caracteristice locuţiuni 
populare şi proverbe. 

Sinonimele lui, cu nuanțele distinctive. 

Istoricul său, adică prezentarea lui sub diferitele sale 
faze, succesive, bazate pe citaţiuni din autori vechi. 

In fine, Etimologia lui, când ea nu este supusă la prea 
mari îndoeli 15)*, 

Spre a arăta cât de artificială şi ridicolă ar deveni 


13) A. T. Laurianu şi I. C. Massimu: Dicţionariulu limbei ro- 
mâne, T. I—II, Buc. 1873—1876 ; idem : Glossariu care coprinde vor- 
bele d'in limb'a romana streine prin originea sau form'a loru cwnu 
gi celle de origine îndouioasă, Buc. 1871. 

14; Analele Academiei Române : Şedinţa din 4 şi 9 Sept. 1571; 
efr si Al. Odobescu: op. cit. vol. II pp. 125—158. 

15) Al. Odobescu: op. cit. vol. Il pp. 151—152. 

limba noastră, dacă sar generaliza latinizarea preconi- 
zală de Scoala Ardeleană, Odobescu a redactat o listă de 
bucate — Prandiulu Academicu 15) — după normele ace- 
steia, pentru un ospăț oferit colegilor săi dela Academie. 

Pentru humorul caustic cuprins în această latinizată 
listă, cât şi pentru ilustrarea absurdităţilor combătute 
cu atâta adevăr de Alexandru Odobescu, în care supa era 
denumită sorbitione, mezelurile, fame stimulie varie, frip- 
tura de berbec, copsa de ariete, iar vutea de ananas, li- 
cuore Bellaria de Bromelia, „Prandiulu Academicu“ con- 
stitue un exemplu dintre cele mai elocvente. 

Problema limbii româneşti îl preocupa pe Odobescu 
încă din vremea când studia la Paris, de unde trimesese 
colegului său George Creţeanu, un articol asupra limbii 
literare, pentru a îi publicat în ziarul Patria. 

Articolul nu s'a tipărit din cauză că opiniile ligvistice 
ale lui Alexandru Odobescu erau diferite de acelea ale 
conducătorilor Patriei, iar manuscriptul sa pierdut. S'a 
păstrat în schimb o scrisoare a lui Creţeanu, din care pu- 
tem deduce care erau opiniile lui Odobescu asupra acestei 
probleme, când el nu avea decât 21 de ani. 

Din această scrisoare aflăm că tânărul Odobescu susţi- 
nea, că „trebue să luăm drept bază în scriere, limba vor- 
bită de popor“, că se declarase împotriva utilizării ter- 
minaţiei în țiune şi că susţinea necesitatea păstrării cu- 
vintelor de origină slavă, încetăţenite în limba română, 
el însuşi întrebuinţând în articolul amintit cuvintele: 
Norod, duh, vreme, ete. 

Creţeanu îi cerea să renunţe la aceste principii lingvi- 
stice ca şi la unele păreri politice care îl învederau pe 
Odobescu cu „tendinţe cam reacționare“ şi „moderniste“. 
Numai după aceste renunţări, îi scria Creţeanu, ziarul 
„Patria“ îi putea deschide coloanele sale. Cum Odobescu 
a înţeles să nu abdice dela principiile sale, articolul 
n'a apărut 17). 


xx 


Istoria literară : Problemele lexicale fiind strâns legate 
de istoria literară, Odobescu n'a rămas străin nici de acest 
domeniu, unde a lăsat pagini care sunt şi astăzi citite cu 
viu interes. 

El este acela care a relevat pentru prima oară, rolul 


16) idem, idem : pp. 137—138. 
17) Convorbiri literare, LVII (1925) p. 338. 

jucat de Văcăreşti în evoluţia noastră culturală ; a seris 
rânduri de adâncă simţire şi justă preţuire despre: Pe- 
trache Poienaru, Nicolae Bălcescu, Petre Ispirescu, Ti- 
motei Cipariu, ete. ; o descriere critică a Psaltirii lui Co- 
resi şi a manuscriselor aflate la Bistriţa, precum şi cu- 
prinzătoarea prezentare a mişcării” literare în Țara Româ. 
nească 18). 

Studiul despre Văcăreşti, cuprinzând atât geneologia 
acestora cât şi analiza întregii activităţi istorice și li- 
terare a unora dintre ei, şi-a dovedit valoarea documen- 
tară, prin utilizarea ce i s'a dat, pentru mai toate cer- 
cetările întreprinse de alţii, ulterior 19). 

Dar, monografia lui Odobescu despre Văcăreşti, nu e 
numai o lucrare ştiinţifică, ci şi o preamărire a patrio- 
tismului căci, iată de pildă, cum tălmăceşte el, următoa- 
rele versuri ale lui Enăchiţă : 


Urmaşilor mei Văcăreşti 
Las vouă moştenire 
Creşterea limbii româneşti 
Şi-a patriei cinstire. 


„Dacă dintr'aceste două măreţe îndatoriri puse asupra 
viitorimii, creşterea limbii româneşti era insuflată lui 
Enăchiţă de geniul său propriu, cinstirea patriei totuşi 
o moştenise şi el dela străbuni, dela tatăl său, care şi 
dinsul muri jertfă credinţei sale către ţară. Această 
moarte e o tragedie întunecoasă, demnă de mârşava vi- 
elenie a Yanarioţilor“ 20). 

Cel de al doilea studiu de istorie literară, pe care-l 
reedităm acum, „Psaltirea tradusă româneşte de diaconul 
Coresi“ constitue prima cercetare literară şi lingvistică 
asupra acestei lucrări a diaconului ardelean. 

Dim cercetarea vocabularului întrebuințat de Coresi în 
„Psaltire“, Al. Odobescu ajunge la următoarele intere- 
sante concluzii privind înfluenţa slavă asupra limbii ro- 
mâne : 

„Cu istoria de temei, noi vedem că secoli îndelungaţi, 
şi adică chiar până la al XIII-lea după Hr., Românii şi 
Bulgarii, uniţi sub acelaşi sceptru, au format o singură 


10) Al. Odobescu : op. cit., vol. III, pp. : 43—270. 

19) G. Bogdan-Duică: Istoria literaturii române: Primii poeţi 
munteni, Cluj, 1923, pp.: 1—2 ; O. Densusianu: Literatura română 
modernă, vol. II, Buc. 1921, p.: 48. 

20) Al. Odobescu: op. cit. vol. I. p. 263. 

putere, în care se deosebeau într'adevăr două naţiuni, dar 
unite prin aceeaşi religiune, prin aceleaşi interese. Că 
elc vorbeau fiecare limba sa părintească, ni se pare a fi 
un fapt fără îndoială ; dar iar, că ele îşi făceau ne'ncetate 
împrumuturi şi schimburi de forme şi de cuvinte, ne 
vine lesne a crede; căci care e națiunea, care e omul 
să nu ia şi să nu dea celui cu care e în necontenită rela- 
ţiune î Credem dar că, în limba română, e o primă în- 
râurire slavonă consacrată de secoli, temeinică, radicală, 
exercitată atât prin admitere de cuvinte devenite indis- 
pensabile limbii, cât şi prin forme gramaticale şi sin- 
tactice, pe care nu le putem sustrage din limba noastră 
fără a le strica însuși caracterul său original. 

Cu toate acestea, limba română trecută printr'o primă 
infiltrare de slavonism, rămâne încă mult mai latină de- 
cât cum o vorbim noi astăzi. Psaltirea lui Coresi ne poate 
da o dovadă despre aceasta. Câteva ziceri, câteva struc- 
tur; de fraze curat latine, pe care noi le-am pierdut în 
urmă !“ 21), 


ese 


Folklor : Deopotrivă de prețioasă este şi contribuţia 
lui Odobescu la desvoltarea studiilor folklorice la noi. 

El nu a fost un culegător al producţiilor poporane ci 
un cercetător al lor. Din contactul continuu cu satul, 
încă din copilărie, a cunoscut şi iubit cântecele, baladele 
şi basmele româneşti, încât atunci când scrie, Cântecele 
poporane aule Europei Răsăritene mai cu seamă în raport 
cu țara, istoria şi datinile Românilor ®) sau Răsunete ale 
Pindului în Carpați: Diochiul, Năluca, Mioara, Moş- 
Ajun 2), ori prefețele culegerii lui G. Dem. Teodorescu 25) 
gi a Basmelor lui P. Ispirescu 26), el adaugă cunoștințelor 
însuşite din diferitele studii şi cercetări, reminiscenţele 
poveştilor, superstiţiilor şi cântecelor auzite prin Pără- 
gan, ori prin munţii Buzăului. 

In primul său studiu, amintit mai sus, după cum arată 
şi titlul, Odobescu încearcă să desprindă din cerce- 
tarea folklorului mărturii privind trecutul neamului no- 


21) idem, p.: 363—364. 

22) idem, p.: 

23) Revista Română, Buc. 1880, pp.: 89—98. 

25) G. Dem. Teodorescu : Incercări critice asupra unor credinţe, 
datini şi moravuri ale poporului român, Buc. 1874. 

26) P. Ispirescu: Din poveştile unchiaşului sfătos, Buc. 1879 


OPERE ALESE 17 


tru. In cel de al doilea, după ce face o interesantă in- 
cursiune, în literatura elină şi folklorul grecesc, urmăreşte 
evoluţia motivului din balada Mioriţa din antichitate şi 
până la jumătatea secolului trecut, conchizând că la ori: 
ginea acestei balade se află cântecul grecesc al lui Linos, 
prelucrat în decursul veacurilor de „alţi Eleni“ fii ai 
munţilor şi ai naturii, „pentru ca prin secolul al XV, 
astfel prelucrat să ajungă la noi“ unde s'a împlântat în 
memoria poporului sub forma baladei. Timpii şi împreju- 
rările au ştiut să schimbe multe întrânsele, dar tot au 
mai rămas urme netăgăduite de clasica sa origine“ ?7). 

In acelaş articol, ocupându-se de creația produeţiu- 
nilor poporane, Odobescu afirmă, pe buna dreptate, că 
pentru a ajunge la forma sub care sunt cunoscute, ele 
au trecut „din om în om, din secol în secol, fiecare îi 
adaogă un semn dela sine, o vorbă, un vers, un episod“, 
arătând astfel participarea colectivă la creaţia folklorului 
şi deci originea lni anonimă. 

Dar mai presus de valoarea istorică a mărturiilor pe 
cure le-ar păstra folklorul, ceea ce îl entuziasmează pe 
Odobescu, este frumuseţea poeziei poporane, în faţa că- 
rejau „aspra critică se sfarmă“. Farmecul „naivelor expre- 
siuni“ reînvie în sufletul fiecăruia, amintirile copilăriei 
strâns legată de poveştile miraculoase cu smei, feţi-fru- 
moşi şi Ilene Cosânzene. 

De când Odobescu a seris cele două articole, studiul fol- 
klorului a făcut însemnate progrese, atât în ceea ce pri- 
veste metoda de lucru, cât şi a mijloacelor de documen- 
tare. Astăzi unele din alirmaţiunile sale se dovedese a fi 
neîntemeiate, dar cu toate acestea lui îi revine marele 
merit de a fi deschis calea către cercetările produeţiuni- 
lor poporane. 


Xt 


Istoria Românilor : Istoriei naționale i-a dăruit Odo- 
bescu, pe lângă reînvierea, în formă literară, a celor două 
figuri voevodale, Mihnea Vodă şi Doamna Chiajna, des- 
pre care am vorbit în primul volum, două conferinţe cn 
caracter istorie Moţii ?8) şi Curcanii 2%), desvoltate la Ate- 
neul Român, în anul 1878. 


27, Al. Odobescu : op. œt., vol. II, p. 85. 

28) Moțui și Curcania, Doue conferinte ținute la Atheneul din Bu- 
curesci, Buc. 1878. 

29) Prima conferință a avut loc la 11/23 Febr., cea da a doua, la 
25 Mart./6 Apr. 


Clasic: — Al Odobescu II, Scrie astorice, etc 2 

Prima e inspirată de revoluţia ardeleană din 1784—85, 
împotriva impilării maghiare, iar a doua de vitejia osta- 
şilor care biruind pe Turci, au cucerit pe câmpiile bulgare 
independenţa Țării. 

Astăzi, după stăruitoare cercetări prin diferite arhive, 
răscoala condusă de Horia, Cloşca şi Crişan, este cu- 
noscută până în cele mai mici amănunte. Pentru data 
însă când ea a făcut obiectul conferinţei lui Odobescu, 
informaţiile erau foarte reduse şi marele lui merit con- 
stă în faptul că, cu spiritul său de pătrundere, a văzut 
mobilul răscoalei în justa sa desfăşurare, ca o manifesta- 
ție independentă a ţărănimii ardelene, neinfluenţată întru 
nimic de mişcarea cărturarilor dela Blaj. 

In lipsa altor izvoare, Odobescu a fost nevoit să re- 
curgă la cele două informaţii din ziarele Journal poli- 
tiauc de Bruxelles şi Gazette de France, pe care le reti- 
părise el, mai înainte de volumul al treilea din Tezaur de 
monumente istorice 3) şi de care sa slujit în mare mă- 
sură. 

Alegerea a fost din cele mai fericite, deoarece autorii 
articolelor fiind contemporani ai revoluţiei, respectaseră 
cu stricteţe cronologia evenimentelor ; înafară de aceasta, 
veridicul informaţiilor lor nu putea fi pus la îndoială, 
căci străini de popoarele în sânul cărora s'a petrecut acea 
mare dramă naţională, ei înregistraseră faptele ca simpli 
spectatori şi deci conduşi de cea mai deplină obiectivtate. 

Pentru aceste motive, Odobescu n'a ezitat să folosească 
nu numai materialul pur informativ ci şi-a îndrumat 
chiar şi nararea faptelor, după modelul textului francez. 

Paralelismul de texte ce urmează, dovedeşte cu priso- 
sinţă aceasta: 


Revenu de Vienne, il pa- 
rut à Brad de 28 Octobre, 
et persuada aux Valaques 
qui se trouvèrent en foule 
à la nouvelle foire se ren- 
dre en trois jours daus les 
champs près de village de 
Mestasken où il leur com- 
muniquerait des choses im- 


3U) A. Papiu-Ilarianu: 'Tesauru 
România, Tom. III, Buc. 1864, pp.: 


Intr'o Joi, la 28 Oetom- 
brie 1784, se făcea târg la 
satul Bradul de pe apa 
Crişului. La târg era adu- 
nată toată românimea din 
Zarand. Horia făcu ştire 
tuturor să fie cu toţii în 
biserica dela Mesteacăn, 
un sat învecinat, că are să 


de monumente istorice pentru 
351—364. 

portantes de la part de 
l'empereur. 
(Tezaur, p. 361 col. 1). 


Horiah persauda aux Va- 
laques quiil irait lui-même 
à Vienne soliciter leur 
grâce de Empereur ; ce 
projet accepté, il séloigna 
veg son compagnon Clos- 
a... 
(Tezaur pg. 358 col. I). 
Horiah se retira dans le 
bois de Radak, ou Plon 
n'aurait rien pu entrepren- 
dere contre lui sans un 
grand danger et sans des 
pertes considérables. 
(Tezaur, pg. 358 col. II). 


On ne nomme point le 
jour de lévénement, mais 
ce sont, dit-on, les Hus- 
gards Sicules ou de Sec- 
kler, sous la conduite du 
Lieutenant-Colonel Kray 
qui ont fait cet heureux 
coup de main. 

On gest servi de deux 
Valaques rusés, instruits 
du lieu de retraite d'Hori- 
ah et qui, en feignant de 
chasser, le découvrirent 
assis auprès du feu, avec 
son lieutenant Gloska. 

m a III pg. 357 col. 


On avait ordonné, quel- 
ques jour auparavant, à 
tout les juges des Comi- 
tats voisins, d'envoyer ici 
six habitans de chaque vil- 


le aducă ştiri dela Impă- 
rat. 
(Moţii). 


Făcu ştire că va căuta 
să răzbească printre haite- 
le prigonitorilor săi şi se 
va duce încă odată la Vie- 
na, ca să spună de-a-drep- 
tul Impăratului toate noi- 
le păsuri ale poporului ro- 
mân... 

Luându-şi dar rămas 
bun dela ai săi Horia, în- 
soțit numai de credincio- 
sul său secundant Ioan 
Oargă, poreclit Cloşca... 
merse să se ascundă deo- 
camdată în munţii pădu- 
rosi ai Radacului. 

(Moţii). 


Acest ofiţer ademeni cu 
bani nişte gonaci sau pă- 
durari ai locului, care cu- 
noşteau toate potecile şi 
înfundăturile codrilor şi 
asupra cărora Horia şi 
Cloşca nu aveau prepus de 
trădare. Intr'una din ulti- 
mele zile ale anului 1784, 
la 27 Decembrie, acei vå- 
nători  prefăcându-se că 
pornesc la vânătoare, că- 
lăuziră pe  Husarii lui 
Kray până la ascunzătoa- 
re unde, fără nicio bănuia- 
lä Horia și Cloşca şedeau 
duşi pe gânduri, într'o po- 
ieniţă, încălzindu-se la foc. 


(Moţii). 


La Alba, dinaintea mai 
multor mii de iobagi ro- 
mâni, pe care autorităţile 
ungurești îi adusese cu si- 
la, câte şase de fiecare sat 

lage pour être témoins de 
Vexecution. 

(Tezaur pg. 360. cl. II). 

Lors de lexecution de 
Horiah et de Kloska, 2000 
Valaque, des comitats de 
Zalanthe et de Huniade se 
trouvaient ă Carlsbourg ; 
ces paysans s'imaginaient, 
lorsqu'ils recurent l’ordre 
de sy rendre qu'il s'agis- 
sait de corvées, mais ils 
furent conduits par trois 
regiments du cercle, sou- 
tenus par de la cavallerie, 
et furent obligés d'âtre, 
ainsi que leur chef Horiah, 
spectateurs du supplice de 
Klosca, qui fut roué, sans 
être étranglé, et sans rece- 
voir le coup de grâce. Tan- 
dis qwil vivait encore. 
on lui a coupé la tête et 
ensuite on l’a écartelé ; il 
n'y a pas de jurement et 
de blasphêmes qu'il n'ait 
proférés ; mai le bruit et 
le roulement continuel 
d'un grand nombre et tam- 
bour, empêchèrent qu’ils 
ne fussent entendus des 
spectateurs. Horiah sa- 
vanca avec courage et fer- 
meté pour subir le même 
supplice, en disant; Je 
meurs pour la Nation ; il 
ne poussa aucun cri, et ne 
donna aucune marque de 
douleur. 
Leur membres ecartelées 
ont été exposés sur les 
grands chemins, et leurs 
têtes plantées sur des pi- 
quets devant la porte de 
lenr maison, 

Tezaur vol. III p. 364 cl. 
II). 


românesc al Ardealului, ca 
să fie de învăţ acest îngro- 
zitor exemplu, Cloşca, mai 
întâi fu frânt pe roată, în- 
cepând sfâşierea dela pi- 
cioarele în sus. 

Răcnetele lui ae durere 
se năbușşiră, atunci când 
un crac de fier al roatei 
îi străpunse pieptul. 

Horia sta neclintit. O- 
chii lui vedeau apropiate 
muncile groaznice ce a- 
veau îndată să-l ajungă; 
dar inima-i bărbată ştiu 
să stăpânească până şi fio- 
rii. 

Când rândul său veni, 
toți îl văzură càlcând cu 
pas ţeapăn neşovăit. In- 
tr'însul nu se destăinui ni- 
ci-o slăbiciune. Roata îi 
sdrobi oasele, fără ca du- 
rerea să-i scoată macar un 
geamăt din pieptul oţelit. 

Au zis unii că, murind 
Horia a fi strigat: Eu 
mor pentru Națiune“. 

(Moţii). 

Aducându-și aminte că 
atunci la 1785, chiar părin- 
ţii lor au pus să ciopăr- 
ţească în bucăţi mărunte 
cadavrele sdrobite ale lui 
Horia, lui Cloşca, lui Cri- 
şan şi au răsădit pretutin- 
deni în pământul Ardea- 
lului, sângele cel vitejese 
al acestora. 


(Moţii). 

Indrumându-se în chip netăgăduit după sursele amin- 
tite, Odobescu şi-a îmbrăcat povestirea în haina potri- 
vită a graiului românesc, pe care el ştia să-l mânuiască 
cu atâta abilitate şi a îmbinat deslănţuirea faptelor cu 
descrieri măestrite, ca cea care urmează : 

„Apele, altădată așa limpezi şi line ale Mureşului, se 
mohoresc, în acele cumplite zile din Noemvrie 1784, cu 
singele ce varsă fără preget desghebata mânie a iobăgi- 
mii turbate. In întunerecul viforos al nopţilor tomna- 
tice, ele se roşese şi se luminează, oglindind lucoarea flă- 
cărilor ce se stârneşte pretutindeni apriga sete de răs- 
bunare a ţăranilor“ 5). 

La câteva luni după ţinerea acestei conferinţe, publi- 
cul bucureștean se îngrămădea, în aceeaşi vastă sală a 
Ateneului să asculte din nou vorbirea caldă şi captivantă 
a. lui Odobescu. De astă dată subiectul conferinţei nu mai 
cra luat din faptele trecutului, ci din evenimentele ac- 
tuale, în curs de desfăşurare. Conferinţa purta titlul 
„Cureanii“, denumire dată, dacă ar fi să credem versul 
lui Alecsandri, de „un hâtru bun de glume“, vitejilor Do- 
robanţi, în vremea răsboiului pentru idependenţă. 

Vitejia lor era cunoscută tuturora, nu însă în chip 
document şi în forma avântată în care i-a prezentat 
Odobescu în caldul său patriotism. 

Din cercetările întreprinse pe la diferite mânăstiri, 
Alexandru Odobescu a cules şi publicat, numeroase şi 
preţioase informaţiuni, privind trecutul nostru istorie. 
In rândul acestor publicații amintim : Note inedite culese 
în mânăstirea Căluiului din jud. Romanați la 1861); 
Iuscripțiunea lui Ştefan cel Mare dela Curțile domneşti 
din Hârlău %). 

In anul 1871 a publicat Bibliografia Daciei 3%), cea din- 
lâi lucrare de acest gen la noi. . 

În vremea petrecută ca secretar de legaţie la Paris, 
cl a ştiut să se smulgă ocupaţiilor şi obligaţiilor pe care 
acea funcțiune i le impunea, pentru ca să se consacre 
cercetărilor migăloase din biblioteci şi arhivz, rezultat 
al cărora a dat el, cele trei volume de Documente pri- 


31) Al. Odobescu : op. cit. vol. III. p. 534. 

32, Analele Societății Academice, Tom. X, partea II, pp.: 298— 
308. 

33) Revista pentru Istorie, Archeologie şi Filologie, Buc. 1883 pp.: 
175—180. 

84) Bibliografia Daciei. Indice de scrieri attingătoare, directu 
seu indirectu, de vechii locuitori ai Daciei, Buc. 1872. 

witoare la Istoria Românilor 55), care însumează un total 
de 2604 pagini. Tot în cadrul activităţii sale de istorie na- 
tional trebue să menţionăm Portretul lui Mihai Viteazul55) 
şi editarea operei lui N. Bălcescu: Istoria Românilor 
sub Mihai Vodă Viteazul 7). 


e 3 + 


Arheologia şi istoria artelor : Din numeroasele contri- 
bi:ții aduse de Alexandru Odobescu atâtor domenii ale 
culturii româneşti, fără îndoială, că cel mai însemnat 
aport l-a dat arheologiei, care sub îndrumările sale „din 
pur speculativă se transformă în ştiinţă exactă, se ocupă 
cu obiecte reale, care se pot pipăi, care au forme plastice, 
sau grafice şi astfel cad deadreptul sub simţul vederii“35). 

Modul lui Odobescu de a concepe arheologia se deosebea 
nu numai de al acelor câţiva diletanţi dela noi, dar şi de a 
multora dintre arheologii străini, căci pentru el sfera de 
cercetare a arheologului nu se mărginea doar la execu- 
tarea săpăturilor şi a unor descifrări de texte, ci urmărea 
ca prin rezultatele obţinute, să înfăţişeze întreaga acti- 
vitute sufletească a lumii vechi, învederând creaţiunile 
„prin care geniul omenesc şi-a manifestat puterea sa de 
concepţiune şi îndemnarea sa la producere, în cercul ope- 
relor de artă, în regiunile înalte ale esteticii“ 39). 

După această concepţie, Odobescu a înglobat în studiul 
arheologiei, atât cercetarea manifestărilor sociale cât şi 
a capodoperelor literaturilor antice, țelul urmărit fiind, 
acela de a desprinde înrâurirea exercitată de acestea, asu- 
pra marilor evenimente istorice, asupra destinelor ome- 
ni-ii 

Călăuzit de principiul că „o naţiune nu este cu adevă- 
rat mare... când îi lipseşte cultul frumosului“ 40), Alexan- 
dru Odobescu a urmărit în toate cercetările sale arheo- 
logice şi artistice, să evidenţieze rolul poporului român 





35) Hurmuzaki : Documente privitoare la Istoria Românilor, cu- 
lese din Archivele Ministerului Afacerilor Streine din Paris, voi. I, 
supl. I-II, vol III, supl. I, Buc. 1886—1887. 

36) Revista Română, Buc. 1861, pp.: 176—177 ; 369—370. 

37) N. Bălcescu: Istoria Românilor sub Mihaiu Vodă Viteazul, 
cu o precuvântare și note, de A. I. Odobescu, Buc. 1887. 

3h) Al. Tzigara-Samurcas : Odobescu archeolog, în „Conv. Lit.“ 
XLI (1907), p. 1079. 

39; Al. Odobescu: Istoria archeologiei, Buc. 1919, p. 10. 

4ii) Al. Odobescu : Scrieri, vol. I, pp. : 237, 240. 

fu desvoltarea artelor şi necesitatea cultivării gustului ar- 
tistie la noi. 

Când, în 1851, a desvoltat la Paris, conferinţa despre 
Viitorul artelor în România 41), vorbiud despre foudul ce 
trebue să domine compoziţiile muzicale româneşti, re- 
comanda : „să se recunoască poporul în muzica sa, SO 
guste şi să tragă dintr'însa simţțiri mari şi nobile, căci 
aceasta e adevărata menire a muzicii şi artelor în ge- 
neral“ 12). i 

Astfel evidenția Odobescu, alături de hrana sufletească 
pe care o dă frumosul şi latura etică a acestuia, în vieaţa 
unui popor. 

Cele cincisprezece prelegeri ţinute la universitatea din 
Bucureşti, întrunite în volumul „Istoria Arheologiei“ *) 
constituese un exemplu adânc grăitor, atât în privinţa 
vastei sale erudiţii arheologice, cât şi a concepţiei noui, 
îu care el înţelegea să lucreze în această disciplină, căci 
Odobescu studiase temeinic toate lucrările înaintaşilor săi 
şi cercetase el însuşi monumentele noastre de artă na- 
ţională. 

Uneori el căuta să îmbrace ariditatea preocupărilor ar- 
hcologice, într'o formă hazlie, sub care ştia că mai uşor 
vor fi acceptate de marele public. Aşa spre exemplu, 
ridieulizând articolul lui C. Bolliac, Usul fumatului pre- 
istoric, a scris Fumuri arheologice scornite din lulele pre: 
istorice de un om care nu fumează 14). 

In Câteva ore la Snagov 5), el îmbină date științifice 
cu pagiui de poetică descriere a naturii, presărate cu 
crâmpee de auecdote şi humor, izbutind în chipul acesta, 
să trezească gustul tineretului pentru munca migăloasă 
a descifrării tainelor ascunse de veacuri, în inseripiii, 
zugrăveli şi hrisoave. 

Opera de căpetenie a lui Odobescu, în domeniul arheo- 
logicei rămâne fără îndoială, Tezaurul dela Pietroasa “€), 


41) Convorbiri Literare, XLI (1907), pp.: 1041—1058. 

42) Idem, p. 1049. 

43; Al. Odobescu: Istoria Arheologiei. Studiu introductiva la 
această sciinţiă.  Prelegeri ţinute la Facultatea de Litore diu Bu- 
cureşei. I Antichitatea, Renaşcerea, Buc. 1877. 

44) Columna lui Traian, Buc. 1874, Nr. 4, pp. 13—83. 

45) Revista Română, Buc. 1862, pp. : 351—405. 

46) Al. Odobescu: Le Trèsor de Petroasa, historique-diseription. 
Etudo sur Pofrevierie antique... Tome I—III, Paris 1889—1900. 

în care face o amplă descriere a preţioaselor obiecte cu- 
noscute sub denumirea „Cloșca cu puii de aur“. 

Acest tezaur, alcătuit din 12 piese, unele lucrate în aur 
masiv cu ornamente gravate, altele decorate cu pietre 
seumpe ori sticle cotorate, este atribuit de Odobescu, Go- 
ţiloi, datându-l pe la sfârşitul secolului al IV-lea. 

In sprijinul tezei sale el invoacă şi inscripția aflată pe 
o brățară, inscripţie care este, incontestabil, unică. 

Cercetările ulterioare au dovedit însă că acest tezaur 
provine fie chiar şi numai parţial din Persia, de unde a 
fos răpit de Goţi. 

Dar chiar dacă teoriile lui A. Odobescu privind tezau- 
rul s'au dovedit neîntemeiate, lucrarea lui are totusi o 
însemnată valoare descriptivă. 

Desigur, serierile arheologice ale lui Alexandru Odo- 
bescu sunt mult mai numeroase ; noi ne-am mărginit să 
le menţionăm doar pe cele mai de seamă, subliniind că, 
într'uu ogor înţelenit, el a tras cele dintâi brazde 
adânci, fără să-l înspăimânte imensitatea câmpului ce se 
cerea lucrat. Căci, aşa cum arată profesorul Al. Busuio- 
ceanu, „dela cioburile preistorice şi până la arta naţională, 
del noţiunile elementare pe care trebuia să le ofere dile- 
tanţilor timpului și până la definiţia esteticei poporului 
ucsiru, iată un vast domeniu pe care îl explora întâi 
şi în care avea să aşeze semne de îndrumare care stau şi 
azı în picioare“ 47). 

Pe lângă aceasta, rolul său în promovarea arheologiei 
şi istoriei artelor în România a fost covârşitor, căci el este 
acela care a marcat deosebirile fundamentale dintre ar- 
hculogie şi filologie, situând noua disciplină drept o spe- 
culație de ordin mai mult estetic decât cărturărese, cum 
eru socotită în acea vreme şi îndrumând pe această cale, 
pe viitorii arheologi şi istorici dela noi. 

Tot în cadrul activităţii sale arheologice trebue să amin- 
tim că el este cel care a pus bazele muzeului nostru de 
antichităţi, adunând şi semnalând numeroase odoare de 
pe la mânăstirile din ţară; tot lui îi datorăm minunata 
colecţie de reproduceri în gips după principalele opere 
ale sculpturii antice 48). Şi nu putem trece cu vederea 
meritul lui de a îi cel dintâi cercetător român care să fi 
afirmat existenţa unui stil artistice românese, stil care — 


47) Convorbiri Literare, LXVII (1934), p. 739. 
45) Al. Tzigara-Samurcaş : Odobescu gi muzeele, în „Conv. lut.“, 
XVI (1907), pp. : 1154—1155. 

aşa cum însuşi „arată unele epoci mai fericite dar din 
nefericre prea scurte, ale istoriei noastre, s'a învederat 
în opere cu care ne putem încă şi acum mândri“ 49). 


..+* 


Clasicism : Am văzut într'altă parte că încă de pe tim- 
pul studiilor, Odobescu se îndeletnicea cu traduceri din 
scriitorii clasici, greci şi latini. Această predilecție pen- 
tru clasicism se observă dealtfel în mai toată opera sa, 
culminând în Pseudokinegeticos unde abundă citarea şi 
reproducerea de fragmente din literatura greco-latină. 

Importanţa pe care o dă el acestora este relevată şi de 
faptul că în cele câteva luni cât a funcționat ca ministru 
al Cultelor şi Instrucțiunii Publice, face să apară De- 
cretul Domnitorului Alexandru Cuza, prin care se in- 
stitue un fond de premii, în valoare de una mie galbeni, 
destinat traducerilor din clasici. 

Ca început, Odobescu propune să se traducă în versuri 
cartea l-a din Eneida lui Virgiliu 50), autorul din care 
tradusese şi el cântul I din Georgice *!), pe când se afla 
la. Paris, ca student. 

Tot din acea vreme, datează şi traducerea celor 16 ode 
diu Horaţiu *). 

Din literatura greacă a tradus în proză Cântul I din 
Iliada 52) şi Odiseea 5%), imitând însă ritmul cantitativ al 
formei originale, după cum se vedea din următorul frag- 
ment : 

„Cântă, Zeița nenorocita mânie a lui Achil Peleadul, 
care mii de chinuri peste Achei aduse şi multe sufiete 
viteze de eroi în iad trimise, iar pe ei însăşi îi făcu 
prada câinilor şi a tuturor păsărilor, — astfel se împli- 
nea voinţa lui Joie de când mai întâi se desbinară din- 
tr'o ceartă Atrid, şeful voinicilor şi dumnezeeseul Achil'55). 

Pentru Odobescu, traducerile nu constituiau un diver- 
tisment, ci o muncă tot atât de atentă şi meticuloasă ca şi 
oricare altă cercetare științifică. In această privinţă 


49) Al. Odobescu : Serieri, vol. TI, p. 258. 
50; Analele Soc. Acad. Rom., Tom. III, pp. : 164—165. 
51) Conv. Lit, LXIII (1930), pp.: 416—427. 
52) Idem, XXXVII (1902), pp. : 825—826 ; şi XLI (1907), p. 224 
53) Idem, ULXIII (1930), p.: 7. 
b4) Idem, idem, p. 319. 
55) Idem, idem, p.: 7. 

avım preţioasele mărturisiri ale lui C. Litzica, fost elev 
al lui Odobescu şi colaborator al său la traducerea din 
Herondas, care spune că acesta „nu punea un cuvânt pe 
hârtie, până ce nu lămurea pe deplin înţelesul fiecărui 
pasagiu ; putem spune că nn cunoştea perifraza ; fiecare 
vorbă străină găseşte la el corespondentul ei potrivit ; de 
aci rezultă pentru traducerile lui Odobescu, cele două 
caractere distinctive : bogăţia vocabularului şi varietatea 
stilistică, care dau traducerilor sale o culoare specială“ 56), 

Tot în cadrul preocupărilor sale în domeniul clasicis- 
mului, menţionăm studiul despre „Satira latină“ 57), o ju- 
dicioasă analiză a operelor celor mai de seamă satirişti la- 
tini, în care ajunge la următoarele concluzii : 

Satira este o creaţie a Romanilor şi ea îşi are originea 
în micile comedii prin care se ridiculizau defectele oa- 
menilor mari, în vremurile trecute. 

Insăşi etimologia cuvântului satira, spune Udobescu, 
dovedeşte origina latină a acestui gen literar, ceea ce în- 
dreptăţeşte afirmaţia lui Quintilian : Satira tota nostra 
esi. 

Primul scriitor latin care şi-a intitulat satiră, opera sa, 
a fost poetul Enniu şi apoi tragedianul Pacuviu. 

După ce Odobescu analizează satirile lui Horaţiu, Per- 
siu, Juvenal, Varro, Seneca şi Petroniu, el conchide: 
„Satira a trecut prin trei feţe deosebite : mai întâi fu o 
mică comedie poporană ; la urmă o scriere, unde se ame- 
stecau tot felul de spuse mai mult sau mai puţin glu- 
mcţe ; în sfârşit, o poezie cu regule statornice, cu forme 
măestrite, cu măreţe îndatoriri. 

Sub această din urmă înfăţişare, a trecut ea în litera- 


turile moderne. 


Concluzie. Pentru a înţelege pe deplin prodigioasa ac- 
tivıtate a lui Alexandru Odobescu, trebue să ne transpu- 
nem cu gândul la greutăţile pe care le-a avut de învins, 
tinând seamă de epoca în care el a trăit şi care era o 
epocă a multor începuturi. 

Edificator în privinţa neobositelor lui străduinţi, e ur- 
mătorul pasagiu, desprins din comunicarea sa Pia de- 


56) Idem, XXXVI (1902), pp.: 2028—2029. 
57) România literară, Iaşi, 1855, pp. : 405—432. 

sideria 55), făcută la Academia Română, în Martie 1887: 

„'Trebue să mărturisim că ţelurile ce voim să atingem 
sunt aşa de multiple şi felurite, că dorinţele şi aspira- 
tiile noastre sunt aşa de fierbinţi şi elocotitoare, încât, 
nouă, Românilor celor mai mulţi, ni se întâmplă mai 
ioideauna a îmbrăţişa laolaltă prea multe lucrări, a ne 
împrăștia timpul şi mijloacele între numeroase cercuri 
de acţiune şi astfel a ne risipi puterile în prea multe di- 
recliuni deodată“ 5%). 

Cercetând monumentele de artă, istorie, limbă şi lite- 
ratură, a căutat ca prin studierea lor, să reînvie trecutul, 
iar prin activitatea sa didactică şi teoretică, să contribue 
la c temeinică pregătire a viitorului. 

Era înzestrat din belşug cu „talentul de cronicar, acela 
de a prinde lucrurile ce se strecoară sub unghiul cel mai 
interesant, şi de a spune despre dânsele așa, încât oricine 
să se poată lumina, să le vadă mai adevărat, mai întreg şi 
mai frumos, fără să simtă umilinţa că primeşte o dojană, 
sau măcar o învăţătură“ 5). 

Iniţiator, al cercetărilor arheologice şi întemeietor al 
studiului artelor frumoase la noi, apărător al limbii stră- 
moseşti, stăpânind cele mai adânci subtilităţi ale clasi- 
cismului, posesor al unei temeinice culturi istorice, înze- 
strat cu o rară volubilitate de exprimare poetică, cu- 
noştea atât de adânc puterea tainică a cuvântului încât, 
după cum spune profesorul S. Mehedinţi, „el din vorbe a 
făcut culori, a creeat ecouri muzicale, a ţesut. veşminte 
diafane, prin care să se străvadă goală frumuseţea mar- 
mviilor ; din cuvinte a plăsmuit nepieritoare imagine ale 
celor mai felurite creaţiuni artistice. Aceasta i se părea 
a fi menirea cuvântului : lângă fiecare operă de artă, să 
creeze încâ una la fel, dar numai din cuvinte“ 61). 

Deşi Odobescu are fragmentar contingenţe şi se pot sta- 
bili paralelisme cu unii dintre exponenţii diferitelor dis- 
cipline, judecat în întreaga complexitate a activităţii sale, 
el constitue unul din puternicii pioni, pe care azi se înalţă, 
biruitoare, cultura românească. 


ALEXANDRU IORDAN 


58) Analele Acad. Rom., Tom. IX (1887), pp.: 409—424. 

59) Idem. idem, p.: 410. 

60) N. Iorga: Oameni cari au fost, vol. I, Vălenii-de-Munte, 1911, 
p. 53. 

6&1) S Mehedinți: In amintirea lui Odobescu, în „Conv. Lit.“ XLI 
(1907), p. 1070. 

28/VII 5). 

Impământenirea israiliţilor (IV). (In „Românul“, Buc. 1879, VII, 
3/15). 

Iadul pardosit cu gânduri bune. (In „Epoca“, Buc. 1887, XI 18/30). 

Cum se pisează apa. (In „Epoca“, Buc. 1887, XI, 11/23). 
Cuvântare asupra modului cum d-l Dimitrie Sturza își înde- 
plineşte sarcina de secretar general al Academiei Române 
(itografiat) 1888; 30 pagini. 
Idem. (In „Convorbiri literare“, LXVII (1934); pag. 704—710). 


III. BIOGRAFII, STUDII LITERARE 


(V. Cârlova) Poesiă. (In „Revista Română“, Buc. 1861, pag. 361-362). 
Raportu asupra celloru doue volume de „Theatru allu d-lui V. A. 
Urechia“. (An. Soc. Acad. Tom. XI, part. I, pag. 191—196). 

V. Alecsandri și Fontana Blanduziei. (In „Epoca“, Buc. 1887, 13/25 
Oct., pag. 1—2). 

Despre unele manuscripte şi cărți typărite, aflate în mănăstirea 
Bistrița. (In „Revista Română“, Buc. 1861, pag. 703—742 şi 
807—830 ; 1862, pag. 107—120). 

Raport despre manuscriptele principelui Antioh Cantemir. (An. 
Soc. Acad. Tom. VI, pag. 88—89). 

Poesiile domnişoarei Iulia B. P. Hesdeu. (In „Convorbiri literare“, 
XXIII (1889), pag. 94—95). 

Cuvântul domnului Alecsandru Odobescu rostit la înmormântarea 
lui George Cretzeanu. (In „Epoca“, Buc. 1887, 13/25 August, 
pag. 1—2). 

Poeţii Văcăreşti, Traducerea lui Britanicu. Străbunii Văcărescilor. 
— Banul lănăkiţă. (In „Revista Română“, Buc. 1861, pag. 
481—533). 

Câteva cuvinte asupra lui N. Bălcescu şi scrierilor salle. (In 
„Revista Română“, Buc. 1861, pag. 87—88). 

Timotei Cipariu. (In „Epoca“, Buc. 1887, 6/18 Sept., pag. 1—2 şi 20 
Sept. (2 Oct.) 1887, pag. 1—2; 7/19 Oct., pag. 1—2). 

Doui poeţi şi un biograf. (In „Epoca“, Buc. 1887, 30 Noemvrie 
(10 Decemyvrie), pag. 1—2). 

Petre Ispirescu, cuvântare rostită în şedinţa Academiei Române 
(din 11/23 decembre 1877). Bucuresci, 1887; 31 p. 

Petrache Poienaru, cuventare asupra vieţei şi activităţei sale, 
rostită la 22 Octombre 1889... cu ocasiunea aniversării a 
XXV-a dela fundarea Universităţii din Bucuresci, Bucu- 
resci, 1889; 21 p. 

Ioana d'Arc, Bucureşti, 1920), 23 p. (Biblioteca Basarabiei, nr. 10). 

Vasile Alecsandri. Lucrare publicată sub îngrijrea d-lui profesor 
Petre V. Haneş, Bucureşti (1925); 36 p. („Căminul“) nr. 
145—146). 

Poeţii Văcărești. Ediţie publicată sub supravegherea d-lui profesor 
Petre V. Haneş, Bucureşti (1925); („Căminul“, biblioteca lite- 
rară şi ştiinţifică, Nr. 143—148). 

Nicolae Bălcescu. Lucrare pubhcată sub îngrijirea d-lui profesor 
Petre V. Haneş. Bucureşti (1925); 27 p. („,Căminul)), biblio- 
teca literară şi ştiinţifică, Nr. 147—148). 

Ioana d'Arc. Lucrare publicată sub îngrijirea d-lui profesor Petre 
V. MHaneş. Bucureşti (1925); 32 p. („Căminul“, biblioteca 
ştiinţifică şi literară, Nr. 119—120). 

Psaltirea lui Coresi. Lucrare publicată sub îngrijirea d-lui profe- 
sor Petre V. Haneş, Bucureşti (1925); 32 p. („Căminul“ Nr. 
161—162). 


IV. ARHEOLOGIE ȘI ISTORIA ARTELOR 


Antichităţi eclesiastice dela monastirea Bistriţa. (In Buletinul in- 
strucțiumi publice“, Buc. 1866, pag. 137—143) 

Notice sur les antiquites de la Roumanie. Paris, 1868; 37 p. 

Cercetări asupra așezămintelor antice din România. Notiţe despre 
locahtăţile însemnate prin rămăşiţe antice, în districtul Do- 
rohoiu. (In „Momtorul Oficial al României“, 1871, 13/25 Iu- 
he, pag. 825—827). 

Despre un vassu de lutu cu numele lui Decebal. (In „Columna lui 
Traian“, Buc. 1872, Dec. 1, pag. 313—315). 

Arme şi unelte de peatră şi de ossu din epocele preistorice aflate 
în România. (In „Revista Științifică“, Buc. 1872, pag. 143—144 
+ 3 pl.). 

Fumuri archeologice scornite din lullele prehistorice. Bucuresci, 
1873; 23 p. (Extras din „Columna lui Traian“ dn Nr. 15, 
februariu 1873). 

Studii Archeologice asupra arteloru în România. Repede ochire 
asupra producţiuniloru artistice din trecutu în ţerra nâstră 
şi asupra instinctului artisticu allu poporului românu. (In 
„Columna lui Traianu“, Buc. 1874, Nr. 4î pag. 73—83). 

Pseodo-Kineghetikos. Epistolă scrisă cu gându să fie Precuvânta- 
rea la cartea Manualul venatorului. Bucuresci, 1874; XII + 
262 p. 

Notice sur le trésor de Petrossa. Copenhague, 1875; pag. 361—172. 

'Yhesaurul de la Petrâssa. Stampe destinate a se alătura ca annexe 
la monografia asupra Thesaurului de la Petrâssa. Bucuresci, 
1875; XVII pL 

Relaţiuni despre localitățile semnalate prin anticuități în județul 
Romanați. (An. Soc. Acad. Tom. X, partea I, pag. 173—203). 

Istoria arheologică. Studiu introductivu la acésta sciinţi'a. Prele- 
geri ținute la Facultatea de Litere din Bucuresci. I Antici- 
tatea, Renascerea. Bucuresci, 1877; XV + 763 p. 

Anticuitățile județului Romanați. Cuventare rostită în siedenti'a 
d'in 20 Septembrie 1877 a Societății Academice şi acumu în- 
socita cu note, annexe şi desemnuri. Bucuresci, 1878; VII + 
184 p. + p. (Extrasu din Annalele Societății Academice Ro- 
mâne. Tom. X. Sec. II). 

Anticuități scythice. Cunun'a mare d'in thesaurului de la Nevo- 
Cerkask cu priviri assupr'a unoru giuvelle scythice din mu- 
seulu Ermitagiului de la St. Petersburgu. Bucuresci, 1379 ; 
140(—143) p. + XXIII table. (Extras din An. Soc. Acad. 
Rom. Tom. IX Sec. II. Sesiunea anului 1878). 

Tesaurul de la Petrâssa. Paris, 1882; 8 pl. colorate. 

La coupe de la dâese Nona-Anat conservée au Cabinet des Mé- 
dailles de Paris. Etude sur quelques pièces d'orfâvrierie 
orientale postérieures à la conquête de Asie Centrale par 
Alexandre le Grand. Paris, 1886; 40 p. + 14 pL (Extrait de la 
Gazette archéologique, 1885—86). 

Impăratul Traian după monumentele arheologice. (In „Convorbiri 
bterare“, XXI, pag. 745—758). Buc. 1886. 

Răspuns la un comunicat al d-lui Sturdza. (In „Epoca“, Buc. 1887, 
3/15 Oct., pag. 1—2). 

Alt comunicat al d-lui Mitiţă Sturdza în privința Tezaurului de la 
Petroasa. (In „Epoca“, Buc. 1887, 10/22 Oct. pag. 1—2). 
Tezaurul dela Petroasa (un fragment). (In „Epoca“, Buc. 1887, 27 

Sept. (9 Oct.), pag. 1—2). 

Pia desideria, An. Acad. Rom. IX (1887), pp. 409-424). 

Iconografia lui Traian. (In „Convorbiri literare“, XXII, pag. 91— 
119). Buc. 1888. 

Atheneul Român şi clădirile antice cu dom circular. Conferinţă 
rostită la XVI Februarie, cu o alocuţiune introductivă de C. 
Esarcu, Bucuresci, 1888; 63 p. + 5 pL 

Le Trésor de Petrossa, historique — description. Etude sur POrf6- 
vrerie antique. Avec 312 ilustrations, chromolitographies ef 
hâliogravures. Tome I—III. Paris, 1889—1900; 3 vol.; XXXIII 
+ 514 p. + 16 pl. (I) + 111 p. (II) + 26 p. (ID. 

Capul de bou, întrebuințat ca ornament simbolic în antiquitate. (In 
„Arhiva Societăţii ştiinţifice şi literare din Iaşi“, 1891, pag. 
385—399). 

Viitorul Artelor în România. Conferință ţinută la cercul Româ- 
nilor din Paris, la 17 III, 1851. (In „Convorbiri literare“, XLI 
(1907), pag. 1041—1058). 

Heraldica Naţională. Patrupetele androcefale figurate în monu- 
mente şi origina lor. (In „Convorbiri literare“. XLII (1908), 
pag. 497—514). 

Mincinoasa carte de vânătoare (Pseudo-Kynegetikos). Bucureşti, 
E 264 p. (Biblioteca românească enciclopedică „Socec“, 

r. 17—18). 

Artele în România. Lucrare publică sub îngrijirea d-lui profesor 
Petre V. Haneş. Bucureşti (1925); 66 p. («Căminul“, biblio- 
tecă literară şi ştiinţifică“, Nr. 139—140). 

Pseudo-Kynegheticos. Cu o introducere şi note de Al. Busuioceanu. 
Craiova (1933); XXXVIII + 207 p + 21 pl. (Clasicii Români 
Comentaţi). 

Acoperământul cu chip cusut al punerii Mântuitorului în sicriu... 
găsit în mănâstirea Bistriţa în Valahia. Traducere din limba 
franceză. (Redacţie rusească); 36 p. + 3 pl. 


V. ISTORIA ROMÂNILOR 


Portretele lui Mihaiu Vodă Viteazul. (In „Revista Română“, Buc., 
1861; o foaie și două portrete intercalate între pag. 176—177 
şi 369—370). 

Notă despre planurile bătăliilor lui Michaiu Viteazul. (In „Re- 
vista Română“, Buc., 1861, pag. 651—656). 

Note inedite culese în monastirea Caluiului din judetiulu Romanați 
la 1861. (An. Soc. Acad. Tom. X, partea II, pag. 298—308). 

Etude sur les droits et obligations des monastères roumains 
dedi6s au Saint-Lieux d'Orient. Bucarest, 1863 ; 39 p. 

Bciri despre răscoala lui Horia, culese de Nicu Bălcescu, din ziare 
franceze contemporane (extrase din: „Journal politique de 
Bruxelles“, 1785 şi „Gazette de France“ 1785) publicate în 
„Tesauru de monumente istorice“ Tom III. Bucuresci, 1864, 
pag. 351—364. 

Notice sur la Roumanie, principalement au point de vue de son 
économie rurale industrielle et commerciale suivie du cata- 
logue spécial des produits exposés dans la section roumaine, 
à PrlExposition Universale de Paris, en 1867, et d'une 
notice sur Phistoire du travail dans ce pays. (In colaborare 
cu P. S. Aurelianu). Paris, 1868; XXII + 436 p. + 1 h. 

Pannonia és Dacia régészeti érdekei. (In „Archaeologiai Ertesitö 
a Magyar Tudományos Akademia archaeologiai bizottsagá- 
nak Közlönye“ 1869. 7 szám. (Pest) 1869, p. 129—135). 

Bibliographia Daciei. Indice de scrieri atingătoare, directu seu in- 
directu, de vechii locuitori ai Daciei. Bucureşti, 1872; IX 
+ 58 p. + 4 foi. 

Documente inedite ale monastirei Caluui. (An. Soc. Acad. Tom. X, 
partea II, pag. 310—323). 

Tabella synoptica despre asiediamintele antice din judetiul Roma- 
nați. (An. Soc. Acad. Tom. X, partea II, pag. 328—339). 

Tabella geneallogică a familiei Buzesciloru, (An. Soc. Acad. Tom. 
X, partea II, pag. 323—324). 

Moţi şi Curcani. Doue conferințe ținute la Atheneul din Bucuresci, 
Bucuresci, 1878; 95 p. 

Raport asupra lucrărilor secțiunii istorice. (An. Acad. Seria II, 
Tom. I, pag. 224—231). 

Moţi şi Curcani. 1784—1877. Ediţiunea Il-a. Bucuresci, 1880; 104 p. 

Inscripţiunea lui Ştefan cel Mare de la curţile domnești din Hîr- 
lău. (In „Revista pentru Istoria, Archeologie şi Filologie“ 
Buc., 1883; 178—180). 

Documente privitre la Istoria Românilor culese din Arhivele 
Ministerului Afacerilor Străine din Paris, de A. I. Odo- 
bescu. (Supliment I, Vol. I (1518—1780), la colecţia Hurmu- 
zaki). Bucuresci; XLVIII + 1003 p. 

Documente privitoare la Istoria Românilor, culese din Arhivele 
Ministerului Afacerilor Străine din Paris, de A. I. Odobescu. 
(Supliment I, Vol. I (1518—1780), la colecţia Hurmuzaki.). 
Bucuresci, 1887; XIII + 596 p. 

Un cuvântu asupra operei „Essai comparé sur les institutions, les 
lois et les moeurs de la Roumanie“ de N. Blaremberg. (In 
„Epoca“, Buc., 1887: 6 (18) Oct., pag. 2). 

Moţii. Răscoala Românilor Ardeleni 1784—1785 sub căpetenia lui 
Horia. Curcanii. Luarea Rahovei de către oştile românești la 
Noemvrie 1877. Bucureşti (1909); 111 p. (B. p. toţi Nr. 473). 

Moţii. Răscoala Românilor Ardeleni sub Horia în 1784—1785. Bucu- 
reşti, (1921); p. (Pagini alese din scriitorii români Nr. 35). 

Curcanii. (Bucureşti, 1925; 32 p. (Pagini alese din scriitorii români 
Nr. 112). 


VI. DESCRIERI DE CĂLĂTORII 


Câteva ore la Snagov. In „Revista Română“, Buc. 1862, pag. 351— 
405). 

Câteva ore la Snagov. Sub îngrijirea d-lui Petre V. Haneş. Bucu- 
reşti, (1901); IV, 106 p. (Biblioteca pentru toţi, Nr. 474). 
Fragment din călătoria din Paris la Londra (3—11 August 1852). 

(In „Convorbiri literare“, XLIX (1915), pag. 1141—1144). 

Insemnări din călătoria făcută în 1860—61 în judeţele Argeș şi 
Vâlcea, cu însărcinarea Ministerului Cultelor și Instrucțiunii 
Publice. Fragment. (In „Convorbiri literare“, XLIX (1915), 
pag. 1134—1140). 

Fragment din călătoria în străinătate în 1810—71. Ravena., (In 
„Convorbiri literare“, XLIX (1915), pag. 1145—1149). 
Fragment din călătoria în Ardeal. Sângiorgiul român. (In „Con- 

vorbiri literare“, XLIX (1915), pag. 1150—1158). 

Impresiile din călătoria arheologică a lui Alexandru Odobescu în 
1860. (In „Convorbiri literare“, LIV (1922), pag. 709—720); LV 
(1923), pag. 15—29). 

Câteva ore la Snagov. Sub îngrijirea d-lui Petre V. Haneș, profe- 
sor secundar. Bucureşti (1925), IV, 127 p. (Biblioteca pentru 
toţi Nr. 474—474 bis). 

Călătoria din Paris la Londra (de la 3 până la 11 August 1852). (In 
„Convorbiri literare“ LXVII (1934); pag. 621—635). 

Insemnări despre monumentele istorice din judeţele Argeş şi 
Vâlcea. (In „Convorbiri literare“ LXVII (1934); pag. 636— 
681). 

VII. LITERATURA 


Intoarcerea în ţeară pe Dunăre. Septembrie 1855. (In „România 
literară“, Iassi, 1885; pag. 523—524). 

Odă României. (In „România literară“, Iassi, 1855, pag. 247—248). 

Mihnea Vodă cel Reu (1508—1510). Bucureşti, 1857; 38 p. 

Scene istorice din cronicele romănesci, Mihnea-Vodă cel reu, Dó- 
mna Kiajna. Ediţiunea 3-a. Craiova, 1886; 79 p. (Biblioteca 
literară). 

Un léc pentru copilăria nóstră. Conferinţă ţinută la Ateneul din 
Bucuresci. (In „Familia“, Oradea-Mare, 1893, pag. 301—302, 
313—314, 325—326, 337—338, 361—363). 

Mihnea-Vodă cel Rău şi Doamna Chiajna. Ed. IV-a şcolară. Bucu- 
resci, 1894; 122 p. (Autorii români, vechi şi contemporani). 

Mihnea Vodă cel Rău şi Doamna Chiajna. Scene istorice din cro- 
nicele românesci. Ed. V-a şcolară. Bucuresci, 1896; 122 p. 
(Autori români, vechi şi contemporani). 

Mihnea-Vodă cel Rău şi Doamna Chiajna. Scene istorice din cro- 
nicele românesci. Ed. VI-a, Buc., 1901; 122 p. (Autorii ro- 
mâni vechi şi contemporani). 

Schroff, Maximilian: Bilder aus Rumänien, Uebersesizungen aus 
A. Odobescu. Band. III, Bukarest, 1904, pag. 51—120. 
Mihnea-Vodă cel Rău şi Doamna Chiajna. Ed. VII. Bucuresci, 
1905; 122 p. (Autorii români, vechi şi contimporani). 
Mihnea Vodă cel Rău şi Doamna Chiajna. Scene istorice din cro- 
nicele româneşti. Bucureşti (1909); 128 p. (Biblioteca pentru 

toți Nr. 406). 

La Princesse Chiajna. Trad. de Ioan Peretz în „La Patrie“ 1908, 
No. 216—233). 

Mibnea Vodă cel Reu. Bucureşti (1918), 32 p. (Scriitorii celebri 
Nr. 5). 

Doamna Chiajna. Număr şcolar recomandat de programa anali- 
tică, publhcat de Petre V. Haneş, Bucureşti (1919); 9 p. 
(„Căminul“, biblioteca literară şi ştiinţifică Nr. 54). 

Mihnea Vodă cel Rău. Bucureşti (1921); 32 p. (Pagini alese din 
scriitorii români (Nr. 45). 

Doamna Chiajna. (București, 1922); 48 p. (Pagini alese din scriitorii 
români Nr. 94—95). 

Mibnea Vodă cei Rău şi Doamna Chiajna. Cu un studiu de E. Lo- 
vinescu. Bucureşti (1929); 136 p. (Biblioteca Clasicii Români). 


VIII. ACTIVITATEA DRAMATICĂ 


Apa trece, pietrele rămân. Comedie în patru acte, în proză. 
Fior-Fiorel, Vitejel dela Muscel. Legendă pusă în scenă. 
Decebal sau Căderea Daciei. Dramă în cinci acte şi în versuri. 
Claca. Comedie țărănească întrun act. 

Pribeagul (Ion Basarab 1330—1346). 

Veneticul (Radu dela Afumaţi 1524—29). 

Rafaila. 

Nea Frăţilă, localizarea comediei L'ami Fritz, de Chartrior. 

Radicalele, localizare după „la Gramaire“ de Labiche. 

Vintilă Vodă din Slatina. 

Doamna Clara. 

Decebal sau Cea din urmă zi a Daciei. Dramă în cinci acte şi în 
versuri. (Rezumatul pe acte şi un fragment în versuri în 
„Flacăra“. Buc. 1915, pag. 83). 

Toate aceste piese sunt menţionate în revista „Flacăra“ 1913— 
1914). 


IX. CLASICISM 


Despre satira latină. (In „România literară“, Iassi 1855, pag. 405— 
407, 421—423; 429—432). 

Sataira latină. Disertaţie istorică, critică şi literară. (In „Revista 
Română“, Buc. 1861, pag. 269—272; reproducere din „Ro- 
mânia literară“ anul 1855, Nr. 35, 36, 37). 

Despre condiţiunile unei bune traducţiuni a autorilor clasici în 
limba română. Rapportu Academicu. (In „Columna lui Tra- 
iianu“, Buc. 1874, Nr. 7, pag. 177—181). 

Raport asupra traducerilor din autorii greci. (An. Soc. Acad. 
Tom. XI, partea I, pag. 269—276). Buc. 176). 

Raport asupra traducerilor din Plutarch. (An. Soc. Acad. Tom. X, 
partea I, pag. 54—69). Buc. 1877. 

Trei traduceri din Horaţiu. (In „Convorbiri literare“, XXXVI, pag. 
824—827', publicate de V. Pârvan). Buc. 1902. 

Condiţiunile unei bune traduceri. Bucureşti (1925), 35 p. („Cămi- 
nul“, bibhotecă literară şi ştiinţifică, Nr. 149—150). 

Traducerile lui Al. Odobescu din clasici (1847—1851). Cu o pre- 
faţă de Em. C. Grigoraş. București, 1930, 42 p. 


X. FOLKLOR 


Răsunecte ale Pindului în Carpaţi. Nicora, Diochiul, Năluca. (In 
„Album Macedo-Român'“, Buc. 1880, pag. 89—98). 

Notă asupra cântecului poporanu despre R. Calomfirescu și frații 
Buzesci. (An. Soc. Acad. Tom. X, partea II, pag. 325—327). 

Cântece poporane ale Europei Răsăritene, mai cu semă în rap- 
portu cu ţerra, istoriea şi datinele Românilor. (In „Revista 
Română“, Buc. 1861, pag. 27—60). 

Basmul feciorului de împărat cel cu noroc la vânat. Craiova 1885; 
64 p. (Bibl. Naţională, Nr. 2—3). (Din ale lui Al. Odobescu). 

Basme. Bucureşti, 1908; 120 p. (Biblioteca pentru toţi, Nr. 413). 

Basmul Bisoceanului. Bucureşti (1923); 31 p. (Pagini alese din 
scriitoni români, Nr. 136). 

Kial havas la vulpo longan voston. El la rumena; Tiberio Morariu. 
(In Literatura Mondo. Dua jaro, No. 7 (10). Julio, 1823. Bu- 
dapest, 1923, pag. 123—133). 

Cântecele populare. Lucrare publicată sub îngrijirea d-lui profesor 
Petre V. Haneş. Bucureşti (1924); 56 p. („Căminul“, biblio- 
tecă literară şi ştiinţifică, Nr. 135—136). 

Din vechime. Tigrul păcălit. Câteva basme mitologice. Bucureşti 
(1924); 30 p. (Pagini alese din scriitorii români, Nr. 153). 
Basme mitologice. (Bucureşti, 1925); 29 p. (Pagini alese din scrii- 

torii români, Nr. 186). 


XI. CORESPONDENŢA 


Scrisoare către C. A. Rosetti. (In „Independența“, 1861 (13 Aprilie), 
pagina 39). 

Epistola către A. Papiu-llarianu, despre literaţii Tierrei Româ- 
resci d'in allu XVIII secolu. (An. Soc. Acad. Tom. II, pag. 

79—82). Buc. 1868. 

Scrisori din Sviţera și din Italia. Adresate Doamnei Sacha Odobe- 
scu în 1870. (In „Convorbiri literare“. LXVII (1934); pag. 
682—703). 

Douä scrisori dela Alexandru Odobescu (către Titu Maiorescu). 
(In „Convorbirı literare“, XL (1906, pag. 274—278). 

Pagini inedite. Odobescu către Barițiu. (Două scrisori). („In „Viața 
literară“, Buc. 1906, Nr. 21; pag. 4—5). 

Câteva scrisori ale lui Odobescu către Bariț (publicate de N. Bä- 
nescu). (In „Convorbiri literare“, XLIII, 13 (1908), pag. 514— 
521). 

SCRIERI ISTORICE 


MOȚII 


Domnilor, 


Văzându-vă acum, dinaintea mea, aşa de numeroşi şi 
aşa de binevoitori, vă rog, mai înainte de toate, să credeți 
că nu mă amăgesc însumi cu deşarte şi pretenţioase mă- 
guliri. 

Ştiu bine că, nu spre a asculta nevoioasa şi nedibacea 
mea rostire, v'aţi dat osteneala a vă aduna şi a vă închide 
astă seară, aşa de mulţi, în sala cam întunecoasă și cam 
monotonă a Ateneului nostru. 

Nu merit eu atâta sacrificiu ; nu merit eu aşa onoare. 
De aceea, chiar dela început, o voi da cui se cuvine. 

Aţi venit aci, cum vine totdeauna Românul, — cu 
voioasă sau îngrijită grăbire, — când se aşteaptă a vedea 
răsărind, din umbrele trecutului, luciul vreunui mare 
fapt naţional ; aţi venit cum vine, când el dă cu gândul 
că are să audă și să reculeagă în mintea sa răsunetul, 
chiar slăbit, al vrennui puternic suspin al inimilor 10- 
mâneşti. 

M'am încumetat dar şi eu, în momentul acesta, când 
atâtea mândre amintiri, atâtea dulei speranţe şi atâtea 
amarnice îngrijiri s'au redeşteptat în sufletele noastre, 
m'am încumetat, zic, a rechema la luarea aminte a pu- 
blicului românesc un act din tragedia noastră naţională, 

utin cunoscut aci la noi şi în genere rău apreţuit până 
aerm. 

Acest act, — răscoala iobagilor Ardeleni sub căpetenia 
lui Horia, — s'a petrecut, mai aş putea zice, la graniţele 
noastre, dincolo de judeţele Jiului. El abia peste şase 
ani de astăzi îşi va împlini primul său centenar. 

Şi cu toate acestea, când intrăm în cercetarea nelegiui- 
telor întoemiri sociale care l-au produs, a faptelor erunte 
prin care s'a semnalat, a sfârşitului îngrozitor la care a 

ans, ne-am crede cu mai multe sutimi de ani depărtaţi 
de timpuri şi de locuri aşa de înrăutăţite, aşa de încrun- 
tate, aşa de sângeroase. 

Dar ceea ce sa petrecut cu Românii din Ardeal la 1785, 
-— acum nouăzeci şi patru de ani, se aduce aşa de mult 
cu ceea ce s'a întâmplat tot acolo, cu şaizeci şi patru ani 
în urmă, — adică mai subt ochii noștri, la 1848, — încât 
rămâne să ne întrebăm dacă cumva veninul social, care 
a provocat în aceea nenorocită tară suroră a noastră aşa 
periodice şi disperate frenezii, g’ a stârpit acum cu totul, 
sau dacă nu cumva mâine poimâine, el are să izbucnească 
din nou, prin şi mai crâncene și mai spăimântătoare econ- 
vulsiuni ? 

Vrând nevrând, cată să purtăm grijă de jăraticul, care 
bine ştim că, ascuns sub cenușe, nu se mistueşte, şi care 
poartă în sânu-i toate urgiile focului şi pârjolului, precum 
și toate razele luminii, toate binefacerile căldurii. 

Numai lumini şi înfrăţitoare căldură ! iată de sigur ceea 
ce noi, Românii, dorim pentru înşine şi pentru frații noş- 
tri de peste tot locul. 

Dar, din nenorocire, nu sunt toţi laolaltă, la acelaşi eu- 
get cu noi, şi adesea soarta osândeşte fără voie pe săr- 
manul popor român la lungi, la grele, la nemeritate în- 
cercări. 

Fiind el însuşi de o fire blândă, prietenoasă, deşteaptă, 
primitoare şi iubitoare de toate bunurile culturii, — astfel 
încât vreo câţiva ani numai de pace şi de libertate îi 
sunt deajuns, ca să-și curăţe țarina de orice buruieni săl- 
batice şi să se pună dearândul cu alte popoare, care au 
lucrat secoli îndelungi la cultivarea lor, — fiind zic, aşa 
bine înzestrați de natură, Românii, biet! se văd mereu 
stânjeniţi în desvoltarea lor firească, opriţi pe loc în 
sili şi nevoiţi a tot plivi, a tot lepăda de pe brazdele 
lor pietroaiele sterpe ce le asvârle mereu vecinii dușmani 
în ogoarele lor. 

Domniile voastre vedeţi şi cunoaşteţi țara noastră cea 
dintre Carpaţi si Dunăre, în trecutul ca şi în prezentul ei. 
De aceea nici că cuget a atinge aci despre pietrele ei din 
casă. 


La Carpaţi o să-mi duc jalea, 
eum zice vechiul nostru poet ; 


Lor eu voi s'o hărăzege! 

In ţara munţilor, în mândrul Ardeal al Românilor, voi 
să vă strămut cu mintea şi — de-aş putea, — să vă faca 
simţi pentru acea frumoasă bucată din moşia strămo- 
gecască a neamului românesc, o iubire şi un dor, încă 
mai vii gi mai spornice decât acelea ce de sigur le purtaţi 
în inimile dumneavoastră. 

Dar, propuindu-mi asemenea scop, cutezare-as eu a vă 
descrie pământul Ardealului, cu alte cuvinte, decât cu 
acelea ce i-a consacrat nemuritorul nostru istorie Nicolae 
Bălcescu ? 

Pana lui a zugrăvit minunat, în câteva pagini, măreţul 
teatru pe care s'au petrecut întâmplările ce voesce astăzi 
a vi le rememora. Deci, cu pericolul chiar de a vă pre- 
zenta pe actorii acestei drame, în mod cu totul nedemn de 
splendidul decor ce ni l-a aşternut pentru dânşii ilustrul 
Bălcescu, nu mă voi opri însă de a vă desfăşura, mai 
înainte de toate, minunatul tabel al ţării Ardealului, ieşit 
din condeiul istoricului lui Mihai Viteazul :!) 


Po culmea cea mai înaltă a munţilor Carpaţi, se întinde o ţară 
mândră şi binecuvântată între toate ţările semănate de Domnul 
pe pământ. Ea seamănă a fi un măreț palat, capodeoperă de arhi- 
tectură unde sunt adunate şi aşezate cu mândrie toate frumuse- 
tile naturale, ce împodobese celelalte ţinuturi ale Europei, pe care 
ea cu plăcere ni le aduee aminte. Un brâu de munţi ocoleşte, — 
precum zidul o cetate, — toată această ţară, şi dintr’tnsul, ici colea 
se desfac, întinzându-se până în centrul ei, — ca niște valuri prop- 
titovre, mai multe şiruri de dealuri înalt? şi frumoase, măreţe pie- 
destaluri înverzite, care varsă urnele lor de zăpadă, peste văi şi 
pesto lunci. 

Mai presus de acel brâu muntos, se înalţă două piramide mari 
de munţi, cu crestele încununate de o veşnică diademă de ninsoare, 
eare, — ca doi uriași, — stau în ambele capete ale ţării, cătând 
anul în faţa altuia. Păduri stufoase în care ursul se preumblă în 
voi: ca un domn stăpânitor, umbrese culmea acelor munţi. 

Si nu departe de aceste locuri, — care îţi aduc aminte natura fă- 
rilor de miazănoapte, — dai, ca la porţile Romei, peste câmpii arse 
gi văruite unde bivolul dormitează alene. Astfel, miazănoapte şi 
miazăzi trăese într'acest ţinut, alăturea una cu alta şi armonizând 
îmwreună. 

Aci, stejarii, brazii gi fagii trufaşi înalţă capetele lor spra cer; 
alzturi te afunzi într'o mare de grâu şi de porumb din care nu se 
mai văd calul şi călăreţul. Ori încotro te-i uita, vezi colori felurite, 


1) Cartea IV ; Unitatea Naţională ; Ş 1,2 şi 3. 

ca un întins curcubeu și, tabloul cel mai încântător farmecă ve- 
dereu : stânci prăpăstioase, munţi uriași, ale căror vârfuri mângâie 
norii, păduri întunecoase, lunci înverzite, lıvezi mirositoare, văi 
răcoroase, gârle a căror limpede apă curge printre câmpii înflorite, 
pâraie repezi care mugind groaznic se prăvălegc în cataracte prin- 
tr» acele amenințătoare stânci de piatră, ce plac vederii şi o în- 
spăimântă totdeauna. 

Apoi în tot locul dai de râuri mari cu nume armonioase, ale 
căror unde poartă aurul. In pântecele acestor munţi zac comorile 
minerale cele ma bogate și mai: felurite din Europa ; sarea, fierul, 
argintul, arama, plumbul, mercuriul... şi în sfârşit, metalul cel mai 
îmbelşugat decât toate, aurul, pe care-l vezi strălucind până şi în 
noroiul drumurilor. 

Astfel este țara Ardealului t 

Dar nu numai artistul şi naturalistul, ci încă strategul, politicul 
şi aiheologul au de multe a se minuna într'acest împodobit ţinut. 

Cel dintâi va privi şi va cerceta cu mirare această puternică şi 
întinsă cetate naturală, scăparea neamurilor în epocile grele ale 
istoriei lumii. De oriunde vei veni, ai să urci mult, spre a ajunge 
la dânsa, şi nu poţi pătrunde în ea, fără de a fi străbătut cel 
puţin una din acele şapte porţi, întărite de natură, lesne de apă- 
rat, foarte anevoie de cuprins. 

Foliticul va admira felurimea naţiunilor şi a religiilor, adunate 
din toate colţurile lumii pe acest pământ, unde Dumnezeu însuşi 
pare a le fi chemat, întinzând dinaintea lor o masă aşa de îmbelşu- 
gală ; el va admira şi minunatele instituţiuni democratice, ce au 
ocrotit aceşti munţi, pe când despotismul le mătura din toată Eu- 
ropa. 

In sfârşit, istoricul arheolog va cerceta cu interes, suvenirile gi 
răiniăşițele Dacilor, ale acelui viteaz şi nenorocit popor, cea din 
urmă odraslă din acel neam minunat al Pelasagilor, care se arată 
la leagănul civilizaţiunii tuturor popoarelor şi formează vârsta 
ercică a omenirii. El va întâlni încă, la tot pasul, urmele de uriagi 
ale poporului roman, lomnii lumii, căci Ardealul e cea mai fru- 
mousă parte a Daciei fericite, Dacia felix, draga tară a Cezarilor. 

Aci erau Apulum, Salnae, Napoca, Patavium, Praetoria Augusta, 
Aquae, Auraria, frumoase şi însemnate colonii romane, din care 
patru cu drept italic gi cea mai vestită decât toate, Sarmisegetuza 
Ropia, capitala lui Decebal, numită apoi Ulpia Traiană, de ale că- 
rei ruine plină e şi astăzi valea Hațegului. 

Rămășițele templelor, bazilicelor, apeductalor, băilor dau şi astăzi 
puternică dovadă de cultura cea mare în care ajunsese Dacia sub 
Romani“. 

Dar peste Romani veniră, la anul 249, barbarii Goţi. 


„D'aci înainte cumplite nevoi în vreme de mai multe veacuri, 
cop!eşiră Dacia. Aflându-se în calea barbarilor, peste dânsa mai 
întâi se varsă acel îngrozitor potop de neamuri, care înneacă toată 
Europa. 

In acele vremi grele, Ardealul mai cu seamă fu scutitorul naţiu- 
ni române. In munţii lui scăpară locuitorii "Țării Româneşti şi ai 
Muldovei, când se văzură năpădiţi de barbari, de unde, când se mai 
limpezea locul de duşmani, ei se scoborau la șesuri către căminele 
lor cele vechi“. 


Pe la începutul veacului al X-lea, veniră în sfârşit Un- 
gurii, rămăşiţe pripăşite din oardele asiatice ale lui 
Attila, care cuprinseră această ţară, supuind pe locuitorii 
ei români, atât prin puterea armelor, cât şi prin vielene 
uneltiri. 

Curând după aceea, la 1143, regii Ungurilor aduseră în 
țară o colonie de Germani, de Saşi, cărora le deteră pă- 
măânturi şi privilegii. 

Ungurii, cu fraţii lor de sânge Secuii şi Saşii, rămaseră 
stipâni ai țării; iar Românii despuiaţi de orice drepturi, 
deveniră robi-iobagi ai nobilimii ungurești, ai nemeşilor 
sau domnilor maghiari : 


„Românii, reduși acum toţi în starea ţărănească, se sculară în 
mai multe rânduri, în veacul al XII-lea, al XIII-lea şi al XIV-lea. 
Istoria Ardealului şi a Ungariei, de pe acele timpuri, e plină de 
aşa numitele răscoale ţărăneşti (tumultus rusticorum). Aceste răs- 
eoale nu erau numai ridicarea iobagului în contra stăpânului său, 
dur mai mult răscoala simţimântului naţional al unui popor chinuit 
de alt popor. De atunci ura neamurilor luă proporţiuni mari şi, 
în vreme ce această deosebire a sângelui slujea împilatorilor de 
pretext la tirania lor, în inimile împilaţilor ea hrănea veşnice do- 
rinja de neatârnare. 

„Jugul Românilor din Ardeal se îngreuia, nu numai din partea 
nobililor Unguri, ci încă şi din partea popilor catolici. 

„Era o întreită tiranie : religioasă, politică şi socială. 

„lia 1366, Ludovic l-iu, regele Ungariei, dedese voie nobililor să 
siâ-pească de tot națiunea română. Această cruntă prigonire ajunse 
atât de nesuterită, încât, la 1437, Românii apucară toţi armele îm- 
potriva tiramilor. Ei își aleseră povăţuitor pe Antonie Magnu. Un- 
gurii chemară întru ajutor pe Săcui şi pe Saşi, se conjurară îm- 
preună şi [ăcură legătură, spre apărarea comună şi stârpirea Ro- 

mânilor, întărind cu jurământ a lor legătură, în 17 Septembrie 1431. 
Această legâtură o mai întăriră încă în 3 Februarie 1438, şi fu te- 
melia Constituţiunii ce a domnit în Ardeal, până la anul 1848“. 


Atunci era timpul, domnilor, când, după legile ţării, 
care înfierau pe iobagii români cu denumirea legală de 
loiri sau tâlhari, poporul românesc fu abia tolerat în ve- 
chea lui patrie şi aceasta, numai pentru folosul ce trăgeau 
proprietarii maghiari dintr'însul, ca din nişte vite de 
muncă. 

Aşa se exprimă legea organică a ţării făcută de Unguri. 

Atât de revoltătoare devenise pentru tot omul cu sim- 
tire. starea în care ajunsese bieţii iobagi români subt asu- 
prirea trufaşe şi sălbatică a Maghiarilor, încât un cuvios 
episcop din secolul din urmă, Grigore Maior, auzind în- 
tro zi tânguirile unei poporimi din ţinutul Dejului, pe 
care stăpânul său ungur nu voia s'o îngăduie a clădi bi- 
serică românească pe moșia lui, strigă cu disperare, înăl- 
ţându-şi mâinile către cer: 

„Doamne, Dumezeule ! Așa-ţi trebue, dacă ai dat locul 
domnilor, de acum nu mai ai pe seamă-ţi nici atâta loc, 
cât. să-ţi ridice ţie, oamenii casă !“. 

Astfel stătură, domnilor, lucrurile cu Românii din Ar- 
deal până în al patrulea pătrar al secolului al XVIII lea, 
când pe tronul Austriei rămase singur stăpânitor, la 1780, 
Iosif al II-lea, care fusese până la vârsta de patruzeci de 
ani ţinut sub epitropie riguroasă de mumă-sa, vestita 
împărătească Maria Theresa, marea protectoare a naţiu- 
nii şi a nobilimii ungurești. 

De altmintrelea, Maria Theresa a fost, precum ştiţi, o 
femeie cu cap, care a ştiut să-şi folosească toate isteţimile 
minţii femeiești, spre ajutorul politicii ce urmărea. 

Dânsa a fost aceea care, învinse fiindu-i cătanele în răz- 
boi de ienicerii turceşti, a izbutit a face ca Poarta să-i 
dăruiască, drept mângâiere, frumoasa şi sărmana noastră 
Bucovină. 

Tot dânsa, întotdeauna corectă şi trufaşă în relaţiunile 
sale cu supuşii, stabilise la curtea Vienei cele mai stricte 
şi mai desvoltate regulamente de etichetă, în care, bu- 
năoară, se explica cu deamănuntul nemeșilor unguri că 
fiind poftiţi la prânzul împărătesc, nu se cuvine să 88 
descalţe de cisme pe sub masă, nici să-şi aprinză pipa, 
nici să scuipe pe jos, nici să bage degetele în bucate, nici 
să-și sufle nasul fără batistă. 

Despotica Maria Theresa, — şi permiteţi-mi a adăoga că 

acuzaţiunea de despotism nu o întemeiez câtuşi de puţin 
pe rigoarea preseripțiunilor mai sus pomenite, — despo- 
tica Maria Thereza nu izbutise a insufla fiului său Iosif 
mai nici una din aplecările ei. 

Lui Iosif nu-i plăcea de loc eticheta și ceremonialul. El 
se adăpage cu ideile de filosofie umanitară, ce se deştep- 
tasc, în timpul acela, mai ales în Englitera şi în Franţa. 

Principiile de egalitate între oameni plăceau foarte 
minţii sale, şi el îşi croise o teorie de nivelare universală 
a omenirii, pe care știa totuşi s'o împace foarte binișor 
cu autoritatea absolută a unui monarh autocrat. 

El visa să devină, pentru numeroasele și feluritele po- 
poare ale împărăției austriace, un dispensator suprem al 
tuturor beneficiilor filosofiei. 

A face o apă din toate acele popoare, fără a mai lăsa 
să subziste distineţiuni de legi şi de privilegii, de limbi, 
de credinţe, de uzuri, ba nici chiar de port; iată ceea ce 
se frământase, în timp de patruzeci de ani, în creierii lui 
Icsit al II-lea. 

Negreşit că, cu asemenea idei, el se afla mai cu seamă, 
în antagonism direct cu instituţiunile încă de tot feu- 
dale ale Ungariei şi Transilvaniei. De aceea, cu deose- 
birc nu iubea pe Unguri, sau cel puţin pe nobilii lor 

Când dar Iosif ajunse în sfârşit a fi deplin stăpân pe 
faptele sale, el se grăbi a-și pune în practică sistema sa 
de organizare socială, fără de a lua în seamă toate fur- 
tunile, ce ea putea să stârnească în atâtea cercuri de pri- 
vilegiaţi de tot felul, pe care asemenea inovaţiuni îi jic- 
neau în foloasele şi în credinţele lor. 

Iosif se repezi, fără de niciun cumpăt, în reforme şi, 
în cei doi, trei primi ani ai domniei lui, el decretă ca la 
patru sute de legiuiri diverse, prin care toate întoemirile 
adniinistrative, financiare, religioase, militare, indu- 
striale, comerciale, ba şi chiar ştiinţifice ale ţărilor de- 
pendinte de coroana Austriei, erau făcute val-vârtej. 

Intenţiunile lui erau mai adesea demne de toată lauda ; 
dar procedările expeditive, ce întrebuința autocratul, pro- 
duceau — cu sau fără cuvânt — neîncetate nemulțumiri, 
comflicte şi turburări.  Liberalul împărat însă, biznin- 
du-se pe credinţa că dânsul singur urmărește principiile 
nestrămutate ale filosofiei sociale, răspundea la toate 
obiccţiunile, prin lungi şi sentimentale raționamente uma- 
nitare, care, până la capăt ajungeau toate la coneluziunea: 
„Asa voi, aşa fac! Eu sunt peste voi toţi mai mare !“ 

Nu se poate tăgădui că Iosif al II-lea avea foarte pre- 

țioase calităţi. El era simplu în vieţuirea sa ; îi plăcea să 
se instruiască despre toate ; căuta să afle păsurile oame- 
nilor din popor şi să-i ajute, cu precădere asupra exi- 
&erţelor nobilimii. 

Incă dela anul 1773, Iosif, — care, ca un simplu parti- 
cular, vizitase cu deamănuntul mai toate părţile Eu- 
ropei, — călătorise în Ardeal şi insuflase o dragoste cu 
totul specială poporaţiunii românești. 

Recunoscând în nenorociţi iobagi români originea, 
limba şi alte rămasuri ale colonilor romani din Dacia, 
el le repeţea mereu, cu oarecare mândrie, că: „dânşii, 
strănepoţi ai lui Traian erau adevăraţi feciori ai săi, 
deoarece el, proclamat împărat al sacro-sântei Impărăţii 
Romane, poartă singur astăzi moştenirea imperială a 
Cezarilor din Roma“. 

Tot cam pe atunci, spre a lăsa o amintire vie în poporul 
ardelean despre vizita ce-i făcuse împăratul, s'au aşezat 
în ţinutul Năsăudului, patru noi sate româneşti, cărora 
sa dat numiri latine, care împreunate formează un vers, 
ce promite mântuirea tinerei nepoate a anticului Romulu. 

Acest vers sună astfel: 


Salva Romuli parva nepos. 


Atâta însă ar fi fost puţin, ca să mângâie pe bieţii io- 
bagi de cumplitele lor suferinţe ; dar Iosif făcu pentru 
dânşii mai mult. 

Cu câţiva ani mai înainte, la 1764 se întoemise, spre 
paza graniţelor despre imperiul turcesc, regimente de 
Grăniceri. Trei dintr'acestea erau compuse numai de 
Români, Ardeleni şi Bănăţeni, pe cari guvernul austriac, 
făcându-i militari şi stabilindu-i în satele de pe mar- 
gine, îi desrobise din iobăgia domnilor maghiari, îi seu- 
tise de biruri şi-i împământenise pe domenii ale Statului 
sau pe moşii cumpărate dela Unguri. 

Dealungul munţilor mebhedinţeni, pe partea lor apu- 
sană, se întindea zona regimentului de Grăniceri de Ba- 
nat, iar de pe la Jiu încoace, până la scaunele săsești din 
Sebeş, din Sibiu şi din Braşov, adică în adevărata ţară 
a muntenilor ardeleni, străjuiau vestiţii Moţi, formând 
regimentul l-iu de Grăniceri români. 

Apoi dincolo de scaunele săseşti şi de graniţele Săcuilor 
despre Moldova, adică pe hotarele învecinate cu Puco- 
vina, spre Năsăud şi Bistriţa, era regimentul al 2-lea 

românesc, a cărui istorie a scris-o, cu interesante amă- 
nuntie, venerabilul patriot transilvan, G. Bariț. 

Mare a fost mulțumirea şi mândria iobagilor români 
dela graniţe, când s'au văzut deodată scăpaļi de robia 
nemeşească şi au căpătat în mâini arme, dela care erau 
straşnie popriţi de către domnii lor de mai nainte. 

Ei se simțeau acum ca reînviaţi. Stăpâni le erau Dum- 
nezeu numai în cer, şi Impăratul pe pământ. Ei cu sapa 
își munceau țarina lor proprie, şi cu arma îşi apărau 
ţara 

La asemenea vieaţă, volnică şi voinicească, se prinseră 
a năzui cu dor toţi Românii din Ardeal. 

Josif al II-lea căuta a-i mângâia la a doua a sa călă- 
torie în Transilvania, în anul 1783, acordând toleranţă 
deplină a cultelor şi prin urmare liberul exerciţiu al 
religiunii ortodoxe ; se cercă a uşura nevoile iobagilor, 
regulând printr'v legiuire mai echitabilă munca sătea- 
nului şi instituind tribunale, cu sarcina să asculte plân- 
gerile clăcaşului în contra stăpânului, care ar abuza de 
dâueul. 

Ungurii turbau de mânie: „Românii, — ziceau ei. — 
suni fiare sălbatice, cărora nu se cade să li se dea niciun 
drept social, căci mintea le e tâmpită, stricată şi nepri- 
mitoare de cultură. Ei nu sunt deopotrivă la fire cu oa- 
menii. Este dar o nesocotință primejdioasă a-i îndrep- 
tăţi deopotrivă cu celelalte naţiuni“. 

Asemenea cuvinte, domnilor, figurează neîncetat în 
reslamaţiunile oficiale, adresate de Unguri către cance- 
leria imperială. 

Iar pe când Ungurii scriau într'astfel, ei, în Ardeal, 
puneau ordinele împărăteşti sub saltea şi administrau 
dreptatea, — sau mai bine nedreptatea, după vechiul obi- 
cei feudal al ţării. 

Românii începură şi ei acum a simţi că una zisese îm- 
păratului şi alta făceau Ungurii. 

Ei se chibzuiră a trimite plângeri deadreptul la bu- 
nul lor împărat din Viena. 

Pentru aceasta le trebuia un sol îndemânatic, carele 
să nu-și piardă rostul în curţile împărăteşti. 

]l găsiră în personalitatea, devenită legendară, a lui 
Niculae Ursu al Florei, din satul Albacu, căruia îi ziceau 
toți mai în deobşte Horia, căci tare bine korea, sau cânta 
din gură doinele munteneșşti ale Moților din țara Abru- 
dului şi Hațegului. 

Nicolae Bălcescu ne-a schiţat, domnilor, cu penel scân- 

teetor, conturnele generale şi priveliştile caracteristice 
ale Transilvaniei. 

Daţi-mi voie acum şi mie, umilit închinător al marelui 
nostru istoric, — să vă preumblu un minut vederile pe 
harta topografică a acelui unghi, care conţine vizuinile 
vitejilor munteni sau Moţi. 

Nu este acel unghi, ţara Oltului pe care mai cu sea- 
mă o vizităm noi, când trecem vara graniţa pe la Oituz 
sau pe la Bicaz. Dar chiar aci, de vale, sub poalele pre- 
lungite ale Ceahlăului, în ţinutul săcuiesc, numit Ciceul, 
stă obârşia Oltului, și alături cu dânsa, aceea a fratelui 
său ardelenesc, a Mureşului, care mai întâi se urcă des- 
pre nord, străbate tot gesul transilvan, dela răsărit spre 
apus şi în fine, aplecându-se iar către Carpaţi, vine tocmai 
la marginea occidentală a principatului transalpin, de 
desparte prin mănoasa-i luncă, aprigii munţi ai Hate- 
gului, de stâncile nu mai puţin aspre şi păduroase ale Za- 
randului şi Abrudului. 

Prin ţara Hațegului, lipită dos în dos cu Gorjul nostru, 
ge scurg spre Mureş apele Striiului, scăldând, el şi pă- 
raele lui, numai sate şi cătune româneşti, priutre care 
stau ruinele anticei Sarmisegetuze, la Grădiştea, gi cetă- 
tuile mai moderne ale Huniedoarei şi Hațegului. 

De partea dreaptă a Mureşului, — carele acolo trece 
pe lângă târgul Devei, pe lângă Ilia gi apoi se strecoară 
în Ungaria și în Banatul Timişoarei, către Arad, — de-a- 
dreapta Mureşului, zic, se întinde în depărtare regiunea 
muntoasă a Zarandului, străbătută de apa Crişului, care 
curge şi el către apus, în paralel cu Mureşul. Pe malurile 
Crișului stau îndesate tot târguleţe şi sate româneşti: 
Curechii, Aradul, Mesteacănul, Baia-de-Crig, Almagiul 
şi multe, multe altele, care şi-au lăsat numele lor în ana- 
lele memorabile ale anului 1784. 

Deasupra, Zarandului şi încins într'un brâu îngust de 
munţi aspri şi înalţi, şerpuește râul Arieșul, în a cărui 
sălbatică vale stau pitulate, printre stânci şi păduri, nu- 
mai sălașe neaoș româneşti, adăpostiri ale mândrilor Moţi 
din ţara Abrudului. Acolo, sub piscurile semeţe ale De- 
tunatei, e târgul Abrudului şi băile lui de aur. 

Mai sus, pe apa Arieșului, — carele ieșind apoi din 
strâmtoarea munţilor, curge spre răsărit pe lângă Turda, 
— mai sus pe Arieş se văd satele Câmpenii, Ponoarele, 
Seărişoara şi Vidra, ce se reazimă spre apus de munţii 
Pihorului ; iar în fundul cel mai adânc al văilor, chiar 
la obârşia Arieşului, zace Albacul, satul de naştere al 

lui Horia, unde modesta lui căscioară ţărănească încă şi 
până astăzi se păstrează cu sfinţenie de nepoţii eroilor 
şi martirilor dela 1785. 

Horia din Albac, iobag de pe domeniile Statului, fost-a 
ci mai întâi, precum se pretinde, cătană împărătească ? 

Aceasta e probabil, şi ce este încă şi mai probabil este 
că ştia serie şi citi, că vorbea nemţeşte, şi fără îndoială 
că, prin mintea și isteţimea lui, era privit ca omul cel 
mai de frunte şi mai de temei dintre ţăranii români din 
tiauturile împrejmuitoare. 

Pe dânsul îl aleseră dar ei, în mai multe rânduri. ea 
să ducă la Viena plângerile lor către Impărat 

Intr'un rând chiar, văzând ei că, din câte bunuri le 
făgăduise, nimic nu se împlinea şi, încredinţaţi fiind că 
vina nu este a monarhului, ci a nemeşilor, a viceşpavilor 
şi a şolgabirăilor, adică a boierilor, prefecţilor şi a sub- 
prefecţilor unguri, ei legară cu jurământ pe trimisul lor, 
ca să nu se întoarcă înapoi, până ce nu se va fi încre- 
dinţat cu ochii, cum că Impăratul le-a citit jalba. 

Horia jură și plecând pe jos la Viena, — ca şi în alte 
rânduri, — avu vreme, în patru săptămâni cât tinu dru 
mul, să plănuiască cum va face spre a-și împlini juru- 
irea. 

Horia era un om cu minte şi încercat ; el ştia bine că 
împăraţilor nu le prea place a-şi perde vremea citind 
lungi jeluiri. 

Iată ce se gândi să facă: 

Impăratul Iosif avea obiceiul foarte lăudabil de a primi 
pe oricine în palatul său. Vizitatorii de orice treaptă se 
îngirau, la anumite ore ale zilei, în lungi galerii, şi mo- 
narhul, trecând pe dinaintea fiecăruia, îl întreba ce-i 
este de lipsă. 

In ziua când veni şi rândul lui Horia de a fi cercetat 
de losif, el îi zise că vine cu plângeri dela Românii din 
Ardeal şi-i înmână o hârtie, în care toate aceste plânseri 
erau cuprinse. 

Iosif luă hârtia şi spuse: 

— Bine, voinice ; voi îngriji eu de voi! 

— „Aşa e, mărite Impărate“, — răspunse Horia, — 
„dar eu am venit aci legat cu jurământ dela ai mei ca 
să văd pe Măria Ta citind cu ochii Măriei Tale cartea 
noastră, că de-i citi-o însuși, bine ştim noi cu toţii că 
nu ne-i uita“. i 

Iosif zâmbi cu bunăvoință de obstinaţiunea ţăranului 
şi, deschizând hârtia, iată domnilor ce citi într'însa. 

Mărite Impărate ! 


„Impărțeala săptămânii : 

„Patru zile de robot (adică de elacă) ; 

„A cincea la pescărit ; 

„A şeasea la vânătoare ; 

„Și toate acestea laolaltă, numai pe seama domnului. 

„A şaptea zi, doară-i a lui Dumnezeu! 

„Apoi judică, prea drept Împărat, cu ce o să ne mai 
plătim şi noi de bir şi de toate acele dări !“ 


Anecdota, — fie autentică sau nu — ne dă totuşi măsura 
întelepeiunii lui Horia. 

De am crede ceea ce au mai spus în urmă Ungnrii, 
lloria, în acelaşi rând sau în altă întrevedere a sa cu 
Împăratul, i-ar fi zis că, dacă nu se face dreptate ioba- 
gilor români, apoi ei au să şi-o facă înșiși, ucigând pe toţi 
domnii lor unguri. 

losif ar fi răspuns atunci, scurt şi cuprinzător : 


„Thut ihr das 1“ 
„Faceţi voi aceasta !“ 


Spus-a sau nu a spus într'astfel Iosif împăratul, — 
de altmintrelea nu prea mare prieten al neamului un- 
gurese, — noi ştim că în toamna anului 1784, Horia era 
întors acasă în Ardeal şi colinda mereu satele româreşti 
din Bihor, din Zarand, din Haţeg, din Abrud şi din Zlatna, 
îndemnând pe iobagi a împlini voinţa Împăratului, dela 
care ei trebue să aştepte numai bine şi ajutor. 

In vara acelui an, ţăranii acestor părţi erau mai cu 
osebire turburaţi. Şi iată unele din cauze. 

De mai mult timp încă venise în Ardeal ofiţeri împă- 
răteşti, cu ordin ca să înscrie recruți pentru armata im- 
periulă. 

Jobagii români alergau în gloate spre a se înrola. cu 
speranţa că, devenind cătane, vor căpăta toţi libertatea 
şi drepturile acordate regimentelor de Grăniceri. 


Oifiţerilor reerutatori, — în genere Italieni sau Ger- 
mani, — le plăcea cu deosebire acest zel ostăşese al Ro- 
mânilor şi ei îi oeroteau, — cu sau fără drept lega), — 


în contra multor asupriri locale. 
Dar, în curând, proprietarii unguri se plânseră la auto- 
rităţile lor civile şi la guvernatorul suprem al Transil- 

vaniei, care pe atunci era baronul sas, Mihail Bruckental 
din Sibiu. Ordin fu dat ca înrolarea să înceteze şi io- 
bagii înscrişi să se întoarcă pe la casele lor. Prin acea- 
sta mulţi ţărani, dar mai cu seamă cei din două sute 
din ţara Hațegului, — Gonzoga şi Vâlcelele, — trebuiră 
Teprimaţi prin forţa armată. 

lu ţinutul Zlatnei, alt subiect local de nemulţumire în- 
tarâta pe săteni. 

Până în vara din urmă, cârciumile de pe domeniile 
iviperiale dela băile de aur fusese lăsate cu o mică arendă, 
pe seama pământenilor ; acum însă ele se dase cu chirie 
mai mare, unui Armean, care trăgea el toate fo'oasele, 
lipsind de dânsele pe oamenii locului. 

De aci, nemulțumiri, bătăi prin cârciumi, spargeri de 
buţi şi neorânduieli de tot felul. 

Horia le vedea toate acestea şi nu dormea. El sim- 
tise că, cu un popor așa tare întărâtat pentru mii de eu- 
vinte, va îndeplini lesne gândul de liberare ce-şi crois} în 
mintea sa. 

Intr'o Joi, la 28 Octomvrie 1784, se făcea târg la satul 
Bradu de pe apa Crişului. La târg era adunată Româ- 
primea din Zarand. 

oria făcu ştire tuturor ca, pe Dumineca viitoare, să 
tie cu toţii adunaţi în biserica dela Mesteacăn, un sgat 
îuvecinat, că are să le aducă ştiri dela Impăratul. 

La 1 Noemvrie, după sfânta slujbă, ieşind din biserică, 
în mijlocul poporului, Horia spuse curat Românilor adu- 
aati că „le-a venit vremea să se scape de asupritorii lor. 
Insuşi Irhpăratul le dă voie deplină. Să jure dar cu totii, 
pe crucea aurită ce el poartă la piept că, în numele Iui 
Dumnezeu şi al Impăratului, ei nu mai vor robi la domnii 
lor, străini de neamul românesc. Să se întocmească dar 
în gloate şi în grabă să alerge la Cetatea-Albă, unde vor 
găsi arme, spre a se întrarma şi a-şi apăra cu ele dreptu- 
rile lor, de cumva vor fi împiedicaţi de către Unguri“. 

Indată acolo, George Crişan, fruntaş din partea locului. 
fu vles căpitan al acestei cete şi, pe când Horia se re- 
pezea în munţii Abrudului, ca să răscoale şi acolo satele, 
gioata din Mesteacăn, voind să se ferească de a deştepta 
fără timp luarea aminte a Ungurilor, se îndreptă către 
satul Curechi dintre munţi, ca de aci, a doua zi, să treacă 
pe sub cumpăt la Cetatea-Albă. 

Vice-comitele ungur al Zarandului prinse veste de miş- 
căvile Românilor şi îndată trimise trei subprefecţi cu 
câţiva panduri, ca să risipească ceata conjuraţilor. 

Subprefecţii călcară peste noapte casa din Curechi, unde 
dormea liniştit Crişanul şi-l prinseră legat. 

Dar căpitanul Românilor chemă cu chiote disperate pe 
ai săl. 

In mijlocul nopţii ţăranii adunaţi în tabără se deşteaptă 
înfuriaţi şi, asvârlindu-se pe funcţionarii unguri şi pe 
pandurii lor, îi ucid fără cruţare, scăpând pe al lor că- 
pitan. 

Ruptura era făcută; sângele cursese. 'Ţăranii ştiau 
că pedepsele ce-i așteaptă dela Unguri vor fi cumplite. —- 
„Sânge pentru sânge ! Decât noi, mai bine ei“! 

Acum nimic nu mai putea să pună stavilă furiei răz- 
bunătoare a Românilor. 

De a doua zi de dimineaţă chiar, şi zilele următoare 
dearândul, răscoala ţăranilor, purtând cu sine pretu- 
tindeni măcelul şi pârjolul, se răspândește ca peciuginile 
dealungul Mureşului prin toate satele, până şi în depăr- 
tate ţinuturi româneşti din Ungaria şi din Banat. 

Apele, altădată aşa limpezi şi line ale Mureşului, se 
mohorăsc, în acele cumplite zile din Noemvrie 1784, cu 
sângele ce varsă fără preget desghebata mânie a io- 
băgimii turburate. In întunericul viforos al nopţilor tom- 
natice, ele se rogese şi se luminează, oglindind lucoarea 
flăcărilor ce stârnesc pretutindeni apriga sete de răz- 
bunare a ţăranilor. 

Tot asemenea și în laturi, numai foc şi sânge rostogoleae 
valurile pripite şi volburoase ale Striiului, ale Arieşului, 
ale Crişului şi ale tuturor pâraelor muntoase din ţara 
Motilor. z 

Aşa, pretutindeni, gloata înfuriată a ţăranilor, adăogân- 
du-se din sat în sat, dă foc caselor şi averilor domuilor 
unguri și ale preoţilor de alte legi ; iar pe dânşii, pe preoţi 
şi pe domni, unde-i prind, îi ucid fără milă, cu soțiile, cu 
copiii şi cu neamurile lor. 

Nimic din ce e Ungur sau unguresc nu mai află cru- 
tare dinaintea urgiei fatale a jurământului lor. 

In curs de o lună de zile, cetele revoltaţilor, răsle- 
ţindu-se peste tot cuprinsul ținuturilor pe care le-am des- 
eris, pustiesc peste 60 de sate cu Unguri, ard și jefuese 
ca la 149 de case domneşti şi parohiale şi ucid mai multe 
sute de Unguri, mai cu seamă din clasa nobilimii. 

Care din aceştia însă apucă să scape prin fugă, se adună 
îndată la Deva, la Huniedoara, la Arad, la Cetatea-Albă, 
la Cluj, şi acolo organizează şi din parte-le miliții de hu- 
sari ungurești, ca să se lupte cu ţăranii ; iar pe câţi din 

Români pot pune mâna, — fie revoltați sau pașnici lo- 
cuitori, — îi judecă şi-i ucid pe loc, simulând nişte tri- 
bunale improvizate, care, şi pentru simple bănuieli, nu 
cunosc altă osândă decât moartea cu caznă. 

i a revolta se preface făţiş într'o luptă de naţiona- 
ităţi. 

Această luptă cruntă şi-ar fi căpătat de sigur rezul- 
tatul legitim, dacă, pe lângă dreptul de apărare, Ungurii 
mar fi îutrebuințat şi orice alte mijloace viclene, spre 
a, ei în partea lor ajutorul decisiv al autorității impe- 
riale. 

E curios lucru, în adevăr, a vedea că la începutul ace- 
stei răscoale guvernul superior al Transilvaniei nu cu- 
tează a întreprinde contra Românilor revoltați nici o re- 
presiune prin forță. Chiar dela Viena nu sosesc alte ordine 
decât a căuta să împace pe Români prin blândeţe, să le 
promită iertare totală dela Impăratul dacă se vor astâm- 
păra de sineşi. 

Nici trupele împărătești din Transilvania nu se mişcă 
în contra lor ; de câte ori Ungurii recurg la şefii militari 
austriaci, ca să le ceară ajutor, aceştia caută a se furișa, 
spre a le denega mai lesne sprijinul cerut. 

In timpul acesta, ţăranii români ţin una că numai eì 
sunt cu adevărat credincioşi Împăratului, şi că dânsul 
are să le întărească lor pământurile strămoşeşti, pe care 
ei, prin izbânda lor, le-au căpătat acum înapoi dela co- 
tropitorii străini, ce pe nedreptate s'au fost așezat domni 
în țarina împărătească a poporului românesc. 

Horia, îndemnat la un armistițiu de maiorul Schultz şi 
de doctorul Molnar, cari i se trimit de guvernul central 
al 'Transilvaniei, ca să-i vestească iertarea ce le acordă 
Impăratul, comunică tablei sau consiliului unguresc din 
Huniedoara, ultimatul său, cu cuprinderea următoare : 


„Punctul 1: Provincia şi toţi nobilii să jure pe cruce 
că vor fi credincioşi la condiţiunile ce el le impune. 

„Punctul 2 : Nobili să nu mai fie, ci numai funcţionari, 
întăriţi de Impăratul. 

„Punctul 3 : Toţi locuitorii Ardealului să plătească deo- 
potrivă dare către Împăratul, fără de a mai îi vreunul 
scutit. 

„Punctul 4: Domnii să-şi părăsească moşiile lor de 
până acum. 

„Punctul 5: Moşiile domnilor să se împartă între ţă- 
rani, după o lege ce o va face Împăratul. 

„Punctul 6 şi ultim : Dacă autoritățile ungureşti pri- 
mese aceste condițiuni să ridice steag alb deasupra cetă- 
tuii dela Deva. 

„El, Horia, va aştepta răspunsul până la 15 Noemvrie; 
iar dacă va găsi împotrivire, va urma războiul ca până 
aci“. 

Vedeţi, domnilor, Impăratul, şi iar Impăratul; Jm- 
păratul pretutindeni. Credinţa lui Horia în Iosif al II-lea 
este deplină şi, până la ceasul lui din urmă, ea şi-a păstrat 
temei în inima şi în cugetele lui. 

Poate că însuşi Iosif avea încredere în sincera fideli- 
tate a Românilor şi de aceea mult s'a luptat el în contra 
disperatelor reclamări ale ungurimii, ca să cruţe pe io- 
bagii români, în dreapta lor revoltă, în contra asupri- 
rilor ungurești. 

Lucrurile de-ar fi stat astfel, Românii de sigur ar fi 
mers departe. Dacă însuşi Impăratul rămânea nestră- 
mutat în acea dispoziţiune ce se manifesta la dânsul, de 
a lăsa pe Români să facă precum ştiu, apoi unde mai 
avea să ajungă ungurimea, aşa puţină și aşa slabă în 
faţa gloatei îndesate și neînstrunată a ţărănimii româ- 
nesti ? 

Oricât se disperau şi se indignau, Ungurii, strigând din 
răsputeri împăratului : 

„Vezi! aceşti rebeli sălbatici au pus gând să stâr- 
pească nobilimea ; ei vor să limpezească Ardealul, şi 
poate şi Banatul, şi poate însăşi Ungaria, de toată su- 
flarea ungurească!  Dă-ne ajutor; căci tu eşti rege al 
Ungariei. Tu trebue să ne mântuești!* Dar Iosif ca- 
rele nu primise niciodată a se încununa rege al Ungariei 
şi care mutase coroana S-tului Ştefan din Buda, în tezau- 
rul Vienei, Iosif sta nesimţitor la aceste disperate și 
înfuriate chemări. 

Ungurii simţiră că pe alt ton trebuiau să sune alar- 
ma, pentru ca să insufle îngrijarea curţii dela Viena. 

Atunci, închipuiră a buciuma că Horia, îngâmiat de 
lesnicioasele-i succese, nu voeşte să mai ştie de Impă- 
ratul ; că el s'a declarat Rege al Daciei, ba că a şi bătut 
monetă cu acest titlu uzurpat. 

Şi, spre dovadă, ei — falsari politici — scoaseră la 
iveală nişte derizorii bănuţi de aur, în ale căror inscrip- 
ţiuni româneşti se văd cât colo grosolana impostură şi 
chiar ortografia limbii ungurești. 

Cu atari născociri, purtate la Viena prin căile cele mai 
autorizate pe lângă Impăratul, ei obţinură întradevăr 
mai mult succes decât toate doleanţele de mai nainte. 

Curtea, intrând acum în prepus despre proporţiunile 
amenințătoare ce poate lua răscoala din Ardeal, depărtă 
pe generalul Preyss, care comandase armata din Tran- 
silvania şi, bănuind de incapacitate pe guvernatorul Bru- 
kenthal, denumi, ca comisar special în Transilvania, pe 
comitele Anton Iancovitz şi ca comandant militar pe ge- 
neralul Papilla. 

Pe de altă parte, ordine fură date regimentelor impe- 
riale din Ungaria de a purcede în contra rebelilor, de a-i 
supune cu orice preţ şi de a prinde pe căpetenii, puind 
şi premii mari pe capetele lor. 

Din momentul acesta, adică de prin luna lui Decemvrie 
1784, războiul îşi schimbă caracterul. 

Iobagii români rămaseră mai întâi în mirare, de a ve- 
dea cum că însăși cătanele Impăratului umblă acum asu- 
pra lor. 

Cine oare i-a trădat? 

— Horia? când acesta îi încredința că împăratul e cu 
dânşii. 

— Sau însuşi Impăratul ? 


Negreşit că între aceste două alternative s'au împărţit 
părerile. 

Cei puţini, care au crezut că Horia i-ar fi amăgit, au 
depus jos armele şi s'au predat îndată oștirii. 

Ceilalţi, din contră, în bande risipite, s'au luptat cu vi- 
tejie împotriva regimentelor şi s'au rostit făţiş chiar îm- 
potriva Impăratului, care-i năpustise pentru a se uni 
cu domnii unguri. 

Dar nici că era cu putinţă ca o asemenea luptă să tirä 
mult ; cetele lui Horia abia aveau o organizaţiune ; ele 
erau armate numai cu sulițe, cu săbii, cu ceva pusti şi 
pistoale, strânse pe apucatele. Ele n'aveau căpitani expe- 
rimentaţi, deoarece Horia fusese silit să încredinţeze co- 
manda unei cete, fiului său Ioan, un copilandru ca de 14 
ani, carele totuşi făcu minuni de vitejie. 

Apoi iarna apăsa greu în acele locuri muntoase: me- 
rindele şi nutreţul de pretutindeni pierise prin foe şi 
prin risipă. 

Gerul și lipsa munceau pe bieţii munteni, mai tare chiar 
decât prigonirile cătanelor. 

Ei se luptară însă voiniceşte, respinseră chiar pe-alo- 
curea soldăţimea ; dar risipiţi în cete mici, — deşi re- 
volta întreagă cuprinsese o oaste de 20 de mii şi mai hine 
de oameni — una după alta căzură toate cetele. Se uci- 

seră în bătălii oameni mulţi ; alţii, cu sutele şi cu miile, 
fură aruncaţi în închisorile cetăților de către autorităţile 
ungureşti, care acum prinsese la inimă. 

In mijlocul acestei cumplite dărăpănări a planurilor şi 
a speranţelor sale, ce făcea oare Horia ? 

Din minutul când văzuse că oştirile împărăteşti se de- 
clară făţiş în contra oamenilor săi, totul ne face a crede 
că el a simţit cum că minţile Împăratului fusese din 
nou îmbrobodite de inimicii neamului românesc. 

El atunci povăţui pe ai săi să nu se mai împotrivească 
şi, fără de a pierde cu totul orice speranţă de îndreptare 
a lucrurilor româneşti în Ardeal, făcu ştire că va căuta 
să răzbească printre haitele prigonitorilor săi şi se va 
duce înc'odată la Viena, ca să spună deadreptul Impă- 
ratului toate nouile păsuri ale poporului român ; iar în 
primăvara viitoare, când vor muguri codrii, atunci lupta 
va reîncepe, mai priincioasă Românilor, care până la 
acel timp vor putea fi şi mai bine pregătiţi. 

Luându-şi, dar, rămas bun dela ai săi, Horia, însoţit 
numai de credinciosul său secundant, Ioan Oargă, poreclit 
Cloşca, din Cărpenişul Zlatnei, se îndreptă către casa sa 
din Albac şi, pornindu-şi soţia şi pruncul către Beiuş în 
Ungaria, merse să se ascundă deocamdată în munţii pă- 
duroși ai Radacului, care despart ţara Abrudului de ți 
nutul Bihorului. 

Acolo trăi câteva zile prin peşteri şi prin părăsitele 
colibe de vară ale bacilor. 

Dar locotenent-colonel Kray, din al doilea regiment de 
Husari secui, carele risipesc cele din urmă rămășițe ale 
cetelor româneşti din valea Arieşului, se luase cu tot 
dinadinsul după urmele lui, cu gând să-si câştige, cu 
prinderea capului principal al rebelilor, o răsplată excep- 
ţională. 

Acest ofiţer ademeni cu bani pe nişte gornici sau vă- 
durari ai locului, care cunoşteau toate potecile şi întun- 
dăturile codrilor şi asupra cărora Horia şi Cloşea nu 
aveau prepus de trădare. 

Intr'una din ultimele zile ale anului 1784, la 27 Decem- 
vrie, acei vânzători, prefăcându-se că pornesc la vână- 
toare, călăuziră pe husarii lui Kray până la ascunzătva- 
rea unde, fără de nicio bănuială, Horia şi Cloşca şedeau 
duşi pe gânduri într'o poieniţă, încălzindu-se la un foc, 
după cum au obicei ţăranii noştri, când îi apasă grijile 
şi nevoile. 

Când se văzură înconjurați fără veste de o gloată aşa 

numeroasă de vrăjmaşi, atât numai putu face Horia cât 
să asvârle în foc o desagă cu hârtii, ce o avea în sân. 

Ce mari taine va fi conţinut acea desagă ?... Unul Dum- 
nezeu mai ştie !... 

Kray, înveselit şi îngâmfat foarte de prada ce făcuse, 
mână! îndată pe prinşii săi la Zlatna ; 3 iar de acolo îi stră- 
mutară curând, sub straşnică pază, în temniţele dela Ce. 
tatea-Albă. 

In cale, Ungurii îşi făceau o mârsavă bucurie de a bat- 
jocori în tot chipul pe netfericiţii căpitani ai Românilor, 
acum cu totul înfrânți. Urmărind cu înrăutăţită viclenie 
planul lor de a arunca asupra lui Horia nemeritata vină 
“ar fi năzuit la puterea supremă şi că Sar fi dus cu gân- 
dul şi cu fapta până a smulge pe seamă-i diadema regală 
a lui Iosif împăratul, ei îl preumblară prin sate, legat 
cot la cot, deasupra carului şi purtând pe cap o derizorie 
coroană de hârtie poleită, cu vorbele: HORIA REX DA- 
CIAE, serise pe dânsa. 

Tot astfel odinioară, la ceasul îngrozitor al ispăşirii de 
veci, călăii Mântuitorului nostru cutezase a-l insulta cu 
cununa de spini şi cu numele batjocoritor de Rege al lu- 
deilor ! 

Amarnică, dar neîndoioasă mângâiere, domnilor ; căci, 
vai ! în oarba omenire, la atari injurii sunt expuşi numai 
cei ce au solie de a mântui lumea, sau de desrobi po- 
poarele. 

Aşa dar, prin asemenea mişeleşti ocări începură acum 
și Ungurii a-şi scutura de pe sufletele lor năpraavice 
spaimă ce, în curs de două luni, le înfipsese în inimă acei 
uriaşi ai munţilor Ardeleni, luptându-se cu crucea la sân 
pentru a lor liberare ! 

La Alba, comisarul împărătese lancovitz şi generalul 
comandant Papilla îşi rezervă singuri dreptul de a face, 
fără alţi martori, interogatoriul lui Horia şi lui Cloşea. 

Procesul lor şi al soţilor lor se prelungi aproape două 
luni. In acest răstimp, oştirile împărăteşti prinseră şi 
pe al treilea căpitan al Românilor, pe George Crisan; 
dar acesta, adus în Alba-Iulia la 1 Februarie 1795, se 
spânzurară singur în temniţă cu brăcinarul său, în ziua 
de 15 ale aceleiaşi luni. 

Fiul cel mare, — cel de 15 ani — al lui Horia, murise 
vitejeşte în luptă ; pe alt fiu vitreg al căpitanului îl tră- 
sese Ungurii în ţeapă, împreună cu alte câteva sute de 
Români robiţi de dânşii. 

De ce însă a ţinut aşa de mult procesul lui Horia? 


'Clasici — Al. Odobescu: II, Scrieri istorice, etc. 5 

Tot ce ştim mai sigur este că Horia a refuzat de a răs- 
punde la orice întrebare i sa făcut şi n'a încetat de a 
repeţi că voieşte să fie dus la Viena, ca să dea seamă nu- 
mai Împăratului, de faptele şi de cugetele sale. 

Leşise chiar vorba că cererea lui va fi îndeplinită ; dar 
atunci, pe semne, Ungurii şi-au încordat şi mai tare si- 
linţele ca să obţină îndată dela Curte pedeapsa cea mai 
straşnică pentru cei doi capi ai rebeliunii. 

La 28 Fevruarie 1785, — tocmai patru luni zi cu zi, în 
urma întâei mişcări a Românilor la târgul dela Brad, — 
sentinţa de moarte cu caznă a lui Horia şi Cloşca, ca re- 
beli contra Impăratului şi legilor ţării, fu pusă în exe- 
cuţiune. Împăratul Iosif se înduplicase a o confirma din 
Viena. 

La Alba, dinaintea mai multor mii de iobagi români, 
pe care autorităţile ungurești îi adusese cu sila câte şase 
de fiecare sat românesc al Ardealului, ca să le fie de învăţ 
acest îngrozitor exemplu, Cloşea mai întâi fu frânt pe 
roată, începând sfâşierea dela picioare în sus. Răcnetele 
lui de durere se năbuşiră atunci numai când un crae de 
fier al roatei îi străpunse pieptul. 

Horia sta faţă neclintit. 

Ochii lui vedeau apropiate muncile groaznice ce aveau 
îndată să-l ajungă: dar inima-i bărbată ştiu să stăpâ- 
nească până şi fiorii. 

Când rândul său veni, toţi îl văzură călcând cu pas 
ţeapăn, neşovăit. Intr'însul nu se destăinui nicio slăbi- 
ciune. Roata îi sdrobi oasele, fără ca durerea să-i scoată 
măcar un geamăt, din pieptul lui oţelit. 

Au zis unii, că murind Horia ar fi strigat: 

„Eu mor pentru națiune !“ 

Poate că el n'a rostit aceste cuvinte ; dar, fără îndoială, 
marele lui suflet le-a simţit adânc. 

O! negreșit, domnilor, sub grosolanu-i cojoc de oaie, 
sub z«ghia-i neagră, sărădită cu găitane vinete, sub opin- 
cile-i de muntean, îmbăierate pe glezne, sub cuşma lui 
mocănească cu canace (ciucuri) de fir, — sub tot acest 
port al său neaoş țărănesc, curgea prin vinele acelui 
puţin cioplit, dar mult semeţ, mult statornice şi mult vi- 
teaz bărbat, un sânge cel puţin tot aşa de adevărat româ- 
nesc, tot aşa de îmbolditor, tot aşa de patriotic, ca prin 
creerii celor mai erudiţi instigatori şi celor mai iscusiţi 
apărători ai latinităţii gintei româneşti ! 

Auzim toţi, lăudându-se în toate zilele, acei învăţaţi 
scriitori ai Ardealului, — Petru Maior! Samuil Ciuin I 

George Şincai ! — care mergând să studieze la Roma au 
cules cu religiozitate în cetatea eternă dovezile originii 
latine a poporului românesc şi întorcându-se acasă, prin- 
tre mii de persecuţiuni, au deşteptat, zice-se, în Români 
simţul naţional. 

Dar vă întreb, domnilor, era oare trebuinţă să meargă 

in ai noştri la Roma ca să facă pe poporul românesc «u fi 
şi a şti că este o naţiune de sine stătătoare, un popor cu 
nume şi cu sânge de Român? 

Să nu renunțăm, credeţi-mă, așa lesne la darul cel mai 
preţios, cel mai minunat al neamului nostru, la cel mai 
puternic instinct de proprie existenţă, care nu a lipsit 
niciodată Românilor, nici la noi, aci în Principate unde 
am ştiut a ne prefira prin mii de primejdii, prin mii de 
vijelii, scăpând tot mereu fiinţa noastră proprie, de sta- 
turi curat româneşti ; nici dincolo peste Carpaţi, nnde 
opt secoli de cea mai cruntă şi sugrumătoare asuprire nu 
au făcut pe Românii Ardeleni, îngenunchiaţi sub paloşul 
unguresc, să vorbească altă limbă şi să poarte nume de- 
cât acela de Român ! 

Acest dar l-au avut pururea Românii, şi nu trei, patru, 
ba nici sute de cărturari, croind la gramatici și la etimo- 
logii, nu ar fi putut să-l insufle deodată atâtor mii şi mi- 
lioane, ce întocmesc obştea de rând a românimii. 

Ca să revin încăodată la imaginea cu care am com- 
parat, dela început, starea simţirilor ce frământă chiar și 
astăzi ţara Ardealului, voi zice că, dincolo ca şi dincoace 
de Carpaţi, adevăratul patriotism românesc a trăit pu- 
rurea în sânul poporului nostru, — încins şi fierbinte, — 
întocmai ca jăraticul sub spuză ; şi că unicul merit ce 
putem recunoaşte erudiţilor noştri daco-romanigti este 
acela de a fi suflat cenușa ce ascundea şi păstra nestinsă 
acea scânteie nepieritoare. 

Adevăr este că, epoca în care s'a sculat Horia în capul 
ţărănimii din Ardeal, corespunde întocmai cu aceea în 
care se luptau pentru revendicarea originilor noastre, 
latine, erudiţii dela Blaj. 

Dar nu văd niciun semn ca, prin instigaţiunea acestora, 
să se îi urzit măcar răscoala ţăranilor. 

Tobagii ardeleni au apucat în mâinile lor vârtoase arma 
răzbunării, fiindcă cuțitul le ajunsese la os, fiindcă Un- 
gurul nu le mai lăsase nicio umbră de vieţuire omeneaecă, 
nicio fărâmă de pâine a lor. 

Impăratul Iosif, din contra, părea a le făgădui toate 
bunurile unui trai liber şi egalitar, astfel precum îl visau 

ei din poveştile bătrâneşti ale străvechii împărăţii ro- 
mane. 

Atunci iobagul îşi zise: „Până când fi-voi rob în ţară 
la mine? Până când slugări-voi la domni străini şi ve- 
netici ? Ei nu vor să-mi facă și mie parte din bunurile 
de care se bucură singuri aci în ţara noastră ? Pace-mi 
voi dar însu-mi partea mea !“ 

Şi, ca să-şi zică iobagul acestea, de sigur că nu a tre- 
buit să le înveţe dela cărturari. Fiecare ţăran se născuse 
din sânul maicii sale, cu aceste simple noţiuni de drept 
natural ; fiecare şi le întărise, fără carte, în traiul înda- 
tinat al casei părinteşti, în ogorul unde sudoarea îi curgea 
numai în folosul domnului. 

Pie-mi dar iertat, domnilor, a conchide că răscoala io- 
bagilor ardeleni sub Horia poartă în sine un caracter pe 
deplin poporan și de aceea chiar, — îmi voi permite a 
zice — mai curat, mai adevărat, mai sincer naţional, de- 
cât toate argumentaţiunile, mai mult sau mai puţin exa- 
gerate, ale patrioţilor erudiţi. 

De aceea, noi Românii putem să ne mândrim cu stea 
mișcare spontanee a Moților, mai mult poate chiar decât 
cu teoriile şi cu controversele susţinute la sfârșitul seco- 
lului trecut, — de altmintrelea cu mare diligentă, — de 
iluștrii corifei ai şcoalei transilvane. 

Pe Horia şi pe miile de viteji feciori, care s'au luptat 
sub dânsul, nu i-a făcut patrioţi români citirea cărţilor 
latineşti şi vederea monumentelor din Roma; — ci cu- 
getele lor simple şi drepte, care le spuneau apriat că zant 
născuţi Români şin ţara românească; că, după fire şi 
datină, unul Dumnezeu şi unul Impăratul au drept să le 
ceară vieaţa şi munca lor, pentru apărarea legii şi pentru 
sporirea ţării strămoşeşti. 

Dar și mai mult, domnilor. In asemenea credință se 
scaldă încă şi astăzi tot poporul românesc, cel simplu, cel 
neadăpat la izvoare străine ; şi aceste credinţe constituie 
chiar patriotismul său, patriotism înfundat, tăcut, dar 
mai temeinice și mai statornice decât orice declamaţiuni 
sgomotoase de tot soiul. 

Acel aluat vârtos, cu care este plămădită firea poporu- 
lui românesc, am avut noi ocaziunea a-l constata viu 
și veghiat, în bărbăţia junilor noştri luptători de nai 
deunăzi, Curcanii dela Plevna, fraţi mai tineri dar ne- 
scăpătaţi ai Moților din munţii ardeleni. 

Dar bieţii Moti, precum şi toţi voinicii de peste Carpaţi, 
amăriîţi până şi în ziua de azi de piedecile umilitoare ce 

pun neîncetat Ungurii la libera desvoltare a spiritului 
naţional printre Români, toţi, zic, simt în inimile lor 
acel dor de liberă vieţuire naţională, pe care din nenoro- 
eire Ungurii nu vor nici acum, după așa crude încercări, 
să-l preţuiscă la dreapta lui valoare. 

Ce are să rezulte din așa nedumerire a nesocotitului 
spirit unguresc ? 

Cu întiorare cugetăm la momentul unei noi izbueniri, 
în care lupta pentru egală îndreptăţire, — ce este în Ar- 
deal o luptă de naţionalităţi, — ar începe mai crâncenă, 
mai turbată decât oricând. 

lată-ne atunci reîmpinşi din nou la timpurile de bar- 
barie, când eram în drept a ne crede intraţi pentru tot- 
deauna în cercul luminilor. 

Şi cu toate acestea, cât de lesne ar fi de a înlătura cu 
totul aşa nefaste frământări ! 

Cu bună înţelegere, de sigur, nu sunt Românii aceea 
care ar cere stârpirea oricărei alte seminţii decât a lor, în 
Transilvania. 

Românii mereu au zis şi repetă Ungurilor cuvinte de 
împăciuire, cuvinte de dreptate : 

„Tineti“, — le zic ei, — „ţineţi cu bună voie din parte-ne, 
câte locuri din ţara noastră vă pot încăpea. Românul, 
vechi, moșnean al acestui pământ, e îndurător, şi ospă- 
tos, şi darnic ; el primește bucnros ca din pâinea lui să, 
se sature şi alţii.“ 

Luaţi dar şi voi, cu bună toemeală şi cu pace, parte 
dreaptă din moştenirea mănoasei noastre moşii părintești. 

Vorbiţi-vă întrînsa limba voastră; închinaţi-vă în 
biserica voastră ; purtaţi-vă portul; răsuciţi-vă cât de 
sus mustaţa ; bateți cât vă place din pinteni, jucându-vă 
ciardașul ; dar, pentru Dumnezeu, nu veniţi cu orbească 
trufie, să ne tăgăduiţi nouă drepta moştenire a casei, în 
care noi v'am făcut loe.“ 

Nu vă lăudaţi că voi aţi răzbit cu sabia în casa noa- 
stră și v'aţi așternut cenuşa pe vetrele noastre.“ 

Dacă în curs de 800 de ani, n'aţi izbutit, ca cuceritori, 
să stârpiţi nici sămânţa, nici datinele, nici credinţele Ro- 
mânilor din Ardeal ; apoi aeum, când împotriva tăiuşului 
săbiei voastre se poate ridica fără sfială paloșul, încă 
netocit al lui Horia, când pe cenușa voastră poate să ră- 
sară pară de foc vie; acum cel puţin, desehideţi-vă în 
sfârşit minţile la lumină; părăsiţi îndărătnicia şi săl- 
batica tâmpire a trecutului ; primiţi voios mâna frăţească 
ce vi se întinde, cu uitare a tuturor urgiilor de mai 

nainte, şi, ca oameni înţelepţi, fiţi mândri a rămâne buni 
frați de cruce, acolo unde nu vi se mai cade şi nici veţi 
mai putea aevea a domni în silă ca singuri stăpâni.“ 

„Deci, nu vă mai încumetaţi a impune Românilor, care 
vorbese limba, — fie chiar scăpătată, — a nobilei Rome, 
nu vă mai încumetaţi a le impune graiul vostru de ve- 
netici ; nici îi supuneţi la asprimile legilor voastre, croite 
pe strâmbătate ; nici vă mai amăgiţi cu deşarte speranţe 
că veţi scălâmba vreodată firea Românului ardelean, în- 
tr'atât încât să faceţi dintr'însul un Maghiar.“ 

„Aduceţi-vă aminte că dacă vreodinioară câte unul din 
foştii voştri iobagi a primit să se lepede de româneasca-i 
iobăgie, spre a se face Ungur, acela de îndată s'a urcat 
pe scaunele cele mai înalte ale magnaţilor şi ale regilor 
voştri ; acela a devenit un Ştefan Jojica, un loan Hu- 
niad, un Mateiaş Corvin, făt al Româncei din Haţeg şi 
cel mai nobil creştet cu care s'a mândrit aevea ungu- 


se 


reasca coroană a Sf. Ştefan ! 


Dar, este timpul, domnilor, să ne punem încăodată în: 
trebarea dacă atâtea exemple de blândeţe, de înţelepciune, 
de bărbăţie şi de dreaptă mânie, date de Români vecinilor 
noştri Unguri, nu-i vor face într'o zi pe aceștia să pri- 
ceapă că nu este dat lor, — ca nimănui pe lume, — de a 
stârpi de pe pământ seminţia românească, să piiceapă că 
acea dușmănie cu Românii, — pe care numai ei neîncetat, 


fără cumpăt şi fără prevedere o aţâţă, — e veşnică pie- 
decă a propăşirii noastre şi a lor ; că dânsa, în fine, poate 
la o vreme, să devină chiar pieirea lor, — a lor, copii or- 


fani, ai Asiei, pripăşiţi în Europa, printre marile şi pu- 
ternicele ginţi autohtone ale Occidentului. 

Oare, nu vor vedea, nu vor simţi dânşii, că aci la Du- 
năre, unde i-a asvârlit soarta întâmplărilor, numai stând 
strâns lipiţi de noi, umăr la umăr, coapsă la coapsă, ini- 
mă la inimă, dânşii Ungurii şi noi Românii vom putea 
sprijini şi domoli sborul, din ce în ce mai semeţ, al ma- 
rilor sgripţori cu câte două capete, care, şi nouă şi lor, 
ne fâlftâie mereu deasupra ? 

Din nenorocire, până astăzi, nu se prea văd semne ca 
Ungurii să se fi domirit asupra adevăratului lor şi al 
nostru bine. 

Ei, pe noi aceştia dela Dunăre, în serisele şi în vorbele 
lor, ne înjură şi ne batjocorese ; pe frații noştri de peste 
Carpaţi îi adapă cu amărăciuni. 

Teamă-se însă ca nu, în acea mlaștină de venin în care 

ei, pe nesocotite şi mereu, se nevoiesc în deşert să înnece 
toată libera vieţuire a Românilor, teamă-se să răsară 
inimi şi mai bine oţelite, braţe şi mai tare încordate de- 
cât ale eroilor martiri dela 1785! 

Aducă-şi aminte, că atunci, la 1785, chiar părinţii lor an 
pus să ciopârţească în bucăţi mărunte cadavrele sdrobite 
ale lui Horia, lui Cloşca, lui Crişan, şi au răsădit pretu- 
tindeni în pământul Ardealului sângele cel vitejese a! 
acestora ! 

Destupe-şi urechile şi vor auzi că astăzi încă, după 
aproape suta de ani, Moţii din Abrud fac să tresară dle 
dor şi de mânie munții şi şesurile Ardealului, când hore? 
doina de spaimă şi de răzbunare a lui Nicolae Ursu al 
Florei din Albac: 


Horia bea la crâjmă ’n dealt 

Domnii fug toţi din Ardeal. 

El aprinde un mare foc 

Şi cântă voios în joc: 
Haideţi, feciori, după mine, 
Să vă 'nvăţ a trăi bine. 


Pe cel câmp pustiu şi 'ntins, 

Arde-un foc de noi aprins. 

Las să arză gi să crească, 

Că-i în ţara ungurească! 
— Trageţi hora ca să joc, 
La lumina celui foc! 


Ungurean, mustață lungă ! 

Zis-am morţii să te-ajunză ; 

Zis-am parăi să te ardă; 

Zis-am crucii să te piardă! 
— Trageţi hora ca să joc, 
La lumina celui foc! 


Ungurean, câine turbat! 
Multe 'n lume ţi-am răbdat; 
Dar venit-a ceasul meu, 
Ca să mă răzbun şi eul! 
— Trageţi hora ca să joc, 
La lumina celui foc ! 


Cum răcnesc jivinile ! 
Cum s'aprind slăninile ! 
Cum ard toate satele! 
De-şi curăţ păcatele! 
— Trageţi hora ca să joc, 
La lumina celui foc! 

Wam suit la munte ’n zori 
Şi-am prins fulgerul din nori, 
Şi de sus din înăltime, 
L-am izbit în Ungurime! 
— Trage hora ca să joc, 
La lumina celui foc! 
S'aideţi, feciori, după mine 
Să dăm cui ce se cuvine! 


CURCANII 


Luarea Rahovei de către Oştirile Româneşti 
la Noemwrie 1877. 


Cuvâvtare rostită la Ateneul din Bucureştii, în 25 Martie 
(6 Aprilie) 1878. 


Domnilor, 


Călduroasa bunăvoință cu care publicul dela Ateneu a 
primit, sunt acum vreo câteva săptămâni, repedea expu- 
nere ce am întreprins a-i face despre memorabila, dar pu- 
țin cunoscuta mişcare a iobagilor români din Ardeal, la 
sfârșitul secolului trecut, fapt care minunat învederează 
şi adâncile simţiri naţionale şi fireştile aplecări război- 
nice ale ţărănimii româneşti ; — acel simpatie și pentru 
mine mult măgulitor interes, cu care unii cel puţin din- 
tre dumneavoastră aţi binevoit a asculta şi a aproba 
câte vam putut spune, în treacăt, despre viul dor de li- 
bertate, despre turbata vitejie şi despre aspra statornicie 
în faţa nevoilor, vădite la 1785, de către muntenii noștri de 
peste Carpaţi ; aceste abia meritate îndemnuri, zic, mi-au 
însutlat dorinţa şi curajul de a mă reîntoarce și astă 
seară dinaintea dumneavoastră, ca să vă aduce o nouă şi 
mai proaspătă dovadă despre netăgăduita trăinicie a unor 
preţuite daruri !... daruri care — o putem spune azi cu 
mândrie ! — s'au păstrat pănă şi în zilele noastre, până şi 
în poporul român de dincoace, cel pe care toţi îl credeau 
de demult sleit de toate aceste falnice virtuţi strămoşeşti ! 

Imi era negreşit mai lesne de a vorbi, cu tot respectul 
cuvenit, despre oameni şi despre fapte pe care depărtarea 
de mai multe zecimi de ani, precum şi amurgul sângeros 
ce le întunecă, le-au înălţat până acum cu cugetele noa- 
stre, mai presus de toate acele migăloase şi adesea rău 
cumpănite imputări, în care patimile mărunte ale zilei 
se cearcă mai totdeauna să încuree şi să nimicească orice 
întâmplare contimporană. 

Numai aripile timpului, domnilor, prin rezultatele ce se 
lămurese mai apoi, spulberă cu încetul asemenea pleavă 
și limpezese pentru ochii viitorimii, faptele adevărat 
demne de laudă ale oamenilor. 

Mi sar putea dar întâmpina că mă prea grăbesc a ju- 
deca în publice cele ce abia deunăzi s'au petrecut şi asupra 
cărora părerile pot fi aşa de felurite, cât şi de puţin înte- 
meiate. 

Aşa ar fi, dacă cumva eu m'aş întinde cu gândul până 
la prețuirea rezultatelor depărtate şi hotăriîtoare ale 
faptelor despre care am să vă vorbesc. 

Eu însă nu merg așa departe. Voi numai — cu ştiinţe 
ce se pot culege şi controla acum mai lesne decât mai târ- 
ziu, — să vă povestesc cât se poate mai simplu şi mai 
exact, un episod din luptele oștenilor noştri dincolo de 
Dunăre, în toamna trecută. 

Totuşi, dacă într'o veridică şi nemeșteşugită povestire 
va lăstări în mintea fiecăruia credinţa că în poporul ro- 
mânese de rând, viază un simţimânt al datorinţelor sale 
către ţară şi un inimos avâni de războire la vreme de tre- 
buinţă, pe care azi abia le resimt deopotrivă cu dânsul 
clasele noastre mai culte, apoi vom fi câştigat deocamdată 
atâta numai, — şi băgaţi de seama, domnilor, că aceasta 
este cea mai mare şi mai sporincă sămânță de tărie natio- 
nală, — vom fi câștigat siguranţa că putem trăi pe viitor 
cu o deplină încredere în virtuțile poporului nostru. 

Vom ști bine că nu dânsul va sta în nepăsare sau se va 
da înlături, de câte ori de acum înainte vreun pericol va 
ameninţa fiinţa sau drepturile ţării noastre. 

Şi, de-o asemenea credinţă avem tare nevoie astăzi, dom- 
nilor, când restriştea întâmplărilor pare a ne izbi drept 
în faţă cu deşertăciunea saerificiilor ce şi-a impus patria 
noastră de un an încoace, cu pagube numai şi cu pierderi, 
în loc de foloasele şi dobânzile materiale, la care avem 
tot dreptul de a năzui. 

Dea Domnul — şi chiar încă se prea poate, — ca noi 
Românii să n'avem a ne căi de a fi intrat într'o luptă, în 

care nu am culege alta decât nemulţumire şi răutate dela 
înşişi aceea, pe care i-am ajutat cu voie bună şi cu inima 
bărbată. 

Dar, chiar şi dacă ursitele poznaşe ne-ar fi încurcat, de 
astă dată, firul soartei într'un caier aşa de rău scărmănat, 


Aşa de ghimpos sălbatic, 
Nodoros, râios, iernatic, 


(cum zicea odinioară glumeţul grădinar, despre măceşul 
cel cu of în coadă) apoi noi, domnilor, să nu uităm, să nu 
pregetăm nici măcar un minut de a ne pătrunde despre 
marele folos moral, ce noi am cules din acest război, în 
care, acum câteva luni, furăm părtaşi cu o parte aşa de 
meritorie. 

Să nu lăsăm ca cei răuvoitori şi răunărăviţi către noi, 
profitând de a noastră nepăsare sau mai cu seamă de 3, 
noastră bună-credinţă, să ne soarbă, să ne înghită şi să 
ne nimicească toate acele merite, sub cuvântul că oastea 
noastră română a fost numai ca o bură uşoară de ploaie, 
pe lângă năpraznicul potop slovenesc, care a năpădit asu- 
pra Turciei şi a desfundat-o toată. 

Aducându-ne şi noi aminte de mlaștinile de sânge ru- 
sese, în care a fost aşa groaznic înnecată de două ori Plev- 
na în vara trecută, mai înainte ca ai noştri să fi trecut 
Dunărea, datoria noastră este de a ne grăbi cât de mult 
şi cu cea mai pietoasă îngrijire, să nu lăsăm a se sbici cu 
totul sub o suflare de dispreţ şi de mânie, acea bură de 
nobil sânge românesc, — dacă bură vor să-i zică, — cu 
care s'au stropit mai în urmă văile bulgărești dela Gri- 
viţa, dela Rahova şi dela Smârdan! 

Dacă, după ce am fost părtaşi la pericole şi de bun aju- 
tor la vreme de grea strâmtoare, noi Românii n'avenu, -— 
după nemaipomenita judecată a aliaţilor noştri, — wavem 
să ne bucurăm de niciuna din dreptele răsplătiri ale vio- 
toriei, — ca şi când noi am fi fost învinşii, — este drept 
cel puţin ca să ne alegem de îndată şi cu deamănuntni sc: 
mile din nevoile războiului răbdate împreună şi să facem 
ca din onoarea izbânzilor, mult puţin cât va fi al nostru, 
al nostru curat să rămână în ochii tuturor. 

Cu acest cuget, domnilor, am căutat ca, din faptele de 
arme ale oștirii româneşti în acest războiu să lămuresc cu 
oarecare preciziune măcar una ; şi, întru aceasta. m'am 
întemeiat mai mult pe acea credinţă că, oricât de slată și 
de necompletă va fi cerearea mea, strunele încordate în 

piepturile românești prin această reînviere a noastră în 
sânul vieţii de voinicie a străbunilor, au păstrat astăzi 
încă destul răsunet în inimile dumneavoastră, spre a aco- 
peri şi a ascunde toate şovăirile şi toate îngânările rostirii 
mele. 

Cutez a crede că țelul către care am pășit şi pe care am 
socotit de cuviinţă a-l desvolta până aci cu deplină sin- 
ceritate, va dobândi aprobaţiune din parte-vă. Sper ase- 
menea că, trăgând eu azi cu piciorul, — cum vine vorba, — 
vom avea mulțumirea de a vedea în curând întregul isto- 
ric al faptelor oștirii româneşti, expus în lucrări literare 
mai temeinice şi mai întinse decât scurta naraţiune, ce 
timpul îmi va permite a vă face aci despre luarea Rahovei 
de către oştirile noastre româneşti, în luna lui Noemvrie 
trecut. 

Vă mai datorez explicaţiune întru ceea ce priveşte ale- 
gerea acestui fapt, dintre altele care, prin peripețiile lor 
mai dramatice sau mai strălucite, ar putea să deştepte 
un egal, dacă nu şi un mai viu interes. 

Motivul decisiv a fost însă, pentru mine, din cele mai 
simple. 

Sa întâmplat ca, asupra expediţiunii dela Rahova să 
aflu mai multă înlesnire de a căpăta cele mai amănun- 
țite relaţiuni, atât oficiale cât şi pitoreşti, având în corpul 
care a executat această întreprindere, foarte mulţi cunos- 
cuţi, amici şi chiar consângeni. 

Dar să nu credeţi pentru aceasta, domnilor, că mi-am 
propus a vă aşterne aci un panegiric al cunosceuţilor şi al 
prietenilor mei din oastea dela Rahova. Chiar şi de vor fi 
meritând ei mai mult decât ceca ce cursul întâmplărilor 
mă va sili neapărat a zice despre unii dintre dânşii, le-am 
promis şi îmi propun a le cruța fără milă modestia. 

Voi da însă toată cuvenita laudă căpeteniei superioare, 
care a conceput, cu o perfectă înțelegere a misiunii oștirii 
noastre în acest război, şi a ordonat destinderea acţiunii 
militare a Românilor peste toată zona teritorială de-a- 
stânga râului Vidul, la apus de Plevna, adică pe malurile 
Dunării, dela Nicopol până la Vidin, până la Pelgradgic 
şi până la granițele Sârbiei. 

Mă voi cerca asemenea să prefir în cuvintele mele cât 
se va putea mai multă din acea mângâioasă şi întăritoare 
simţire de mândrie ce ma cuprins de câte ori am auzit 
povestindu-se de către toţi cei ce au stat martori la faţa 
locului, cu ce veselă şi nepăsătoare semeţie au ştiut tinerii 
noştri oșteni să rabde traiul greu al unui războiu în ţară 

străină, cu ce inimos și statornic avânt au cutezat ei să se 
repează în contra focului inamic și să înfrunte făţiş 
sloanţele, obuzele şi şrapnelele, care plouau, dese și vi- 
elene, de pe muchea pustie a unui negru meterez de pă- 
mânt ! 

Imi voi împlini încă şi sfânta datorie ce avem cu toţii, 
de a consacra faptele şi de a închina în memoria acelor 
viteji soldaţi, de orice rang, care pe câmpul de bătaie au 
murit, lăsând urmaşilor onoarea de a înserie numele lor, 
îu analele de glorie ale poporului românesc ! 


Pătrunşi acum, domnilor, de ceea ce putem şi de ceea ce 
avem să facem noi, aci în paşnica noastră adunare de 
astă seară, să ne închipuim deodată că stăm privind de 
sus, dintr'o regiune senină şi liniştită, dar nu lipsită deo 
frățească îngrijare, cu ochii ţintiţi deasupra oștilor noa- 
stre românești, risipite prin văile și pe sesurile Bulgariei. 

Suntem ajunși în iarnă, şi mai pe toată ziua cerul po- 
somoriît picurează sau varsă şiroaie de ploaie și de sloată, 
de desfundă pretutindeni pământul, 

In jurul Plevnei, regimentele noastre, — dijmuite de 
moarte din toamna trecută, pe luciul primejdios al văi- 
lor deasupra cărora domnesc trufaşe redutele turceşti, —— 
regimentele noastre sapă acum mereu la şanţuri, ca să 
se poată apropia mai bine de acele cuiburi ucigașe, prin 
adânci făgașe de cârtiţă, mai ferite din norocire de focul 
puștilor Martini, dar nu şi de apele mocirloase ce se scurg 
mereu în acele noui cărări meșteșugite. 

Sapă în silă. dar sapă vesel bieţii țăranii noștri în bran- 
ciogul sterg al dealurilor Plevnei, gândindu-se poate la 
tarina lor de porumb, care a rămas nesăpată astă vară şi 
se mângâie râzând când, în loc de ştiuleţii de păpuşoi şi în 
loc de pepenii de acasă, ei culeg acum, în ogoarele şi în 
bostanele lor din Bulgaria, numai gloanţe şi obuzuri tur- 
cești. 

— „Măre Doamne ! — îşi zic ei, — „pe semne că numai 
la noi în ţară le priește Sârbilor a răsădi ardei și dovleci, 
căci, p'uci iarba toată e numai iarbă de puşcă şi altă sä- 
mânţă nu se pomeneşte, decât numai grăunţe de fier şi 
de oţel !“. 

Și sapă, sapă mereu cu opincile în tină şi în sloată, 
tluerând doina de decindea, pe când gloanţele le șueră 
ascuţit deasupra capului. 

Cât colo plesneşte un groasnie obuz de calibru urias și 

ţăndările lui scormonesc aprig ţărâna, ca râturile lacome 
şi pripite ale unei turme de râmători înglotaţi. 

Săpătorii noştri, care l-au urmărit cu huiduieli prelun- 
gite în calea lui dearostogolul, râd cu hohote de pur- 
ceaua turcească, ce le-a fătat în preajmă aşa pocită pră- 
silă de purcei. 

Dar nepăsătoarea veselie a soldatului abia poate descreţi 
uneori fruntea îngrijată a celui pe care ei l-au urmat cu 
deplină încredere, departe, departe de sălaşele lor părin- 
teşti ! 

Comandantul general al armatelor dela Plevna, Măria 
Sa Domnitorul Românilor, — după ce sa hotărît a închide 
gurile clevetitoare, dovedind prin mai multe eroice asal- 
turi în contra redutelor dela Griviţa cât plătesc oştaşii 
săi români, atât în fața celei mai înlesnite, cât şi în faţa 
celei mai disperate apărări a inamicului, — M. S. Domni- 
torul a făcut în fine să predomnească ideea sa, de a nu se 
mai arunca fără cumpăt victime preţioase pe altarul sân- 
geros, improvizat de Osman-Paşa, ci de a cuprinde pe acel 
aspru închinător al lui Mahomet, cu toată ceata sa de 
călăi, întrun cerc de armate din care numai foametea şi 
disperarea să-i silească a se libera, sau prin moarte, sau 
prin predare. 

Abia pe la 15 Octomvrie, cu sosirea a noui şi numeroase 
trupe ruseşti, împresurarea, pe un ocol gigantic de 33 ki- 
lometri, ajunse a îi completă. 

Dar, atât mai înainte ca această anevoioasă operaţiune 
să poată ti realizată, cât și apoi, în temerea unei izbucnirii 
nimerite a Turcilor afară din întăriturile lor dela Plevna, 
M. S. Domnitorul se ocupă de a preîntâmpina orice miş- 
care spre dobândire de ajutor şi de merinde, sau numai 
spre fugă şi scăpare, ce ar putea să cerce armata tur- 
cească din Plevna, în înţelegere cu garnizoanele din ora- 
sele şi cetăţile despre apus, adică din Sofia, din Vraţa, 
din Rahova şi din Vidin. 

Acele părţi trebuiau dar, pentru deplină siguranţă, să 
încapă în mâinile oastei aliate. 

Rolurile fură împărţite. 

Un corp de armate ruseşti, către care a stat mult timp 
alipită o diviziune de călăreţi români, fu însărcinată să 
opereze spre miazăzi, adică pe cursul meridional al Vi- 
dului şi în ramura munţilor Balcani, numită Stara-Pla- 
nina, despre 'Teliş, Vraţa, Etropol, Orhania şi Sofia. 

De cât folos a fost generalului Gurko roşiorii şi călă- 

raşii noştri, în fericita sa campanie din acele locuri, să 

sperăm că o vor spune într'o zi publicului, chiar raportu- 
rile oticiale şi ordinele de zi ale acelui vrednic comandant 
al aliaţilor noştri. 

Noi aci, vom vorbi numai despre mișcările corpului de 
oştire curat românesc, carele a fost însărcinat, încă de pe 
la Septembrie, să privegheze malul bulgărese al Dunării 
deastânga râului Vidul şi, înaintând treptat spre apus, 
să deschisă o zonă de aprovizionare, din ce în ce mai în- 
tinsă, oştirilor numeroase, tăbărîte în jurul Plevnei, — 
până când va sosi şi momentul priincios de a cuprinde 
posturile risipite de Turei pe înălțimile şi prin cetăţile 
dealungul Dunării. 

O repede ochire, aruncată pe deasupra acestui râu, din- 
colo de crâmpeiul lui ce se întinde dela gura Jiului, ne va 
face să recunoaştem mai bine înfăţişarea ţării în eare 
avea să se mişte corpul de armată a cărui menire era mai 
cu seamă de a smulge pe Turci afară din posturile lor 
dela Rahova, de unde în tot cursul verii, ne zădărise ci 
bântuind tare târguleţul nostru Bechetul şi împrejmuirile 
lui. 

Țineţi poate încă minte, domnilor, că printre primele 
atacuri ale Tureilor, pe la Aprilie şi Mai din anul trecut. 
au fost pagubele ce ne-au pricinuit tunurile din Rahova, 
arzând şi cufundând la gura Jiului mai multe vase în- 
căreate cu grâne ; tot pe acolo, cete sălbatice de Başi-bu- 
zuci şi de Cerchezi au trecut adesea noaptea Dunărea 
spre a jefui satele din Romanați, a le răpi şi a le înjunghia 
vitele şi chiar a căzni şi a măcelări pe bieţii ciobani de 
prin bălți. 

Intr'o insulă, din faţa Bechetului, pichetaşii români au 
descoperii, la 27 Mai, trupul jupuit de piele şi groasnie 
ciopărţit al unui nevinovat păstor, pe care îl prinsese 
noaptea soldaţii turci din Rahova. 

Asemenea mârşave fapte trebuiau cu timpul să-şi ea- 
pete şi ele pedeapsa lor. Se cuvenea cel puţin ca neome- 
noşii tâlhari să fie alungaţi cu ruşine din cuiburile lor. 

Şi când numesc cuiburi de tâlhari, aşezămintele turceşti 
din acea parte a malului dunărean, să credeţi că nici în- 
gustez, nici defaim rolul Osmanlâilor şi al Cerkezilor 
printre locuitorii creştini, Bulgari — dar şi Români, — 
care smălţuese cu numeroasele lor bordee, grăinădite în 
sate şi cătune, toate şesurile dintre Vid şi Isker, precum 
şi dintre Isker, Skit şi Ogost. 

Dincoace de Dunăre, la noi, avem târgul Islazului, cam 
în dreptul vărsăturii Vidului dela satul bulgăresc Sama- 

vit; iar în faţa gurii Iskerului stă la noi Celeial, cu ră- 
mășiţele sale dintr'o antică cetate romană şi cu stâlpul, 
cufundat în Dunăre, al podului clădit peste râu, acum 
vreo cincisprezece secoli, de împăratul Constantin cel 
Mare. 

Nu mai puţin interesant, din punctul de vedere al ve- 
chilor aşezăminte legionare, este malul dimporivă, căci 
acolo, ceva mai jos, pe coasta Iskerului, sunt ruinele încă 
învederate ale anticei cetăţi Oescu, cu stradele, cu ape- 
ductele, cu sculpturile, cu inscripţiunile şi cu temeliile ei 
de case romane, risipite printre îngrăditurile şi ţareurile 
sătenilor, curat Români, din Ghirghiu. 

Români sunt şi locuitorii din Măgura, din Cercelani, 
din Mocrişani şi din alte multe sate învecinate; chiar 
dacă ei nar vorbi o românească, — aş putea zice mai co: 
lorată cu archaisme neaoş-româneşti decât a actualilor 
săteni de pe malul stâng al Dunării, — apoi însăşi înfăti- 
șarea lor mai sprintenă şi mai voioasă, portul lor mai fru- 
mos, potrivit în cusături pestriţe, firea lor mai ospătnasă 
şi mai puţin posomoriîtă şi sfieaţă decât a Bulsarilor, ni 
i-ar dovedi ca frați buni, din acelaşi os şi din acelaşi sânge 
eu noi. 

Işi mai aduceau aminte de acasă dorobanţii noştri, când 
vedeau viindu-le înainte şi poftindu-i la cină în bordeele 
lor, împodobite cu zăblaie vărgate și cu ștergare cusute, 
fruntaşii cu chica lungă din satele românești ; şi mai cu 
seamă le zâmbea călărașilor ochii de bucurie când, toe 
mai colo în vale la fântâna care ţâşneşte limpede, dintr'o 
veche piatră, săpată cu slove latinești, zăreau jucându-se 
codanele limbute, adunate toate la un loc sau purtând pe 
umăr, cu umblet legănat, cobiliţa cu două donițe. 

lar ele nu fugeau de voinicii noştri, bombonind şi su- 
duind ca posacele de Bulgăroaice, ci, ieșindu-le cu plin 
înainte, le urau, cu grai vesel şi desgheţat, bun sosit şi 
bună ispravă, că dacă va da Dumnezeu ca prin ei să scape 
şi biata lume de pe acolo de spaima câinilor de păgâni. 

„Ba zău, dela dânsele“, — îmi spunea unul din ofițerii 
noştri, — „auzeai o limbă ce-ţi era drag s'o asculţi şi care 
ne învăța adesea pe noi cum să îndreptăm pe românește 
vocabularul nostru militar, aşa de împestriţat cu ziceri 
pocite, adunate de prin toate limbile, care nemţeşti, care 
ruseşti, care franțuzeşti. 

„Intr'o zi, bunăoară, ajungând într'o recunoaştere, până 
la marginea unui sat şi voind să aflu dacă nu se văzuse 
încă pe acolo eclerorii pe care îi trimisesm înainte, o fată 

româncă îmi răspunse fără sfială, arătându-mi un punct 
al orizontului: — „Ba, am zărit mai adineauri trecând 
într'acolo vreo doi cercetași de-ai voştri !“ 

„Pe noi nu ne tăiase până atunci capul să dăm numirea 
aşa potrivită şi curat românească de Cercetaşi strejilor 
înainte, pe care străbunii noştrii le numeau pe slavonește 
Iscoade, şi pe care noi i-am botezat azi cu numirea fran- 
ceză de Eclerori“. 

Iată, domnilor, cum chiar pentru dicţionarul Academie: 
nu este tără folos războiul ce făcurăm peste Dunăre. 

Să credem însă că, şi sub alte numeroase puncte de ve- 
dere, mai puţini cărturăreşti, nu în deşert a petrecut nrin 
acele locuri, în tot cursul lunilor lui Septemvrie şi Octom- 
vrie, corpul de oştiri româneşti dela Dunăre, stând uneori 
adunate sub corturile din bivuac, pe care crivățul şi ploile 
le răsturnau neîncetat, iar mai adesea stând răspândite 
prin îmbelşugatele sate din mănoasa luncă a Iskerului. 
Acel ţinut, scăldat de vărsături băltoase de spre Dunăre, 
şi deluros dar nu mai puţin roditor înăuntru, deveni în 
tot acest timp grânarul cu merinde şi şura de fânețe ale 
oştirilor, ce mereu, mereu soseau, ca să încingă cu cerc de 
fier urgisita vizuină dela Plevna. 

Când împresurarea fu pe deplin săvârşită, acel corp, 
deslipit din armata statornică dela Plevna, avu şi dânsul 
voie a se mişca mai departe și cerceta locurile mai la larg, 
dincolo de Isker. 

Aci se întinde pe o distanţă de vreo 50 de kilometri, 
până la râuleţul Skitul, sau mai bine, până la râul mai 
însemnat Ogostul, care curge în paralel şi alături cu Ski- 
tul, se întinde, zicem, o câmpie cam pustie cu largi undu- 
laţiuni de tărâmuri, ce se prefac în dealuri din ce în ce 
mai aprige şi mai semeţe, cu cât ele mai mult se apropie 
de malul Dunării. 

In trei locuri, Turcii îşi aşezase, pe acele înălţimi, tăbii 
întărite : la Vidin, în dreptul satelor Grojdibod şi Gura- 
Padinei din Romanați ; la Ostrov, care cade cam în faţa 
Dăbulenilor, la coada apuseană a bălții Orlea ; şi, în fine, 
deasupra oraşului Rahova sau Oreava, care stă aşezată 
pe povârnişul nordic al dealului, scăldându-şi poalele în 
Dunăre, faţă în faţă cu târguleţul Bechetul, postul dela 
gura Jiului. 

In reduta dela Vidin se află un mic post ca de 130 sol- 
daţi turci, nizami din oastea regulată, amestecați cu başi- 
buzuci sau volentiri nedisciplinaţi. 

Comandantul trupelor româneşt de pe Isker, colonelul 

Slăniceanu, voind să-şi gătească din vreme o cale liberă 
către poziţiunea cu mult mai însemnată dela Rahova, 
decide a surprinde într'o recunoaştere postul turcese dela 
Vidin. 

Luând cu sine o companie din al IV-lea regiment şi 
două din al X-lea de dorobanţi, două escadroane de călă- 
raşi, precum şi două tunuri, porneşte din zi de dimineaţa, 
ia 18 Oetomvrie, din satul Kruşeven, unde poposise noap- 
tea, străbate repede cei zece kilometri ce-l despart de Vi- 
din şi, fără de a îi văzut, sau măcar bănuit de garnizoaua 
turcească, îşi aşează pe la 10 ore cele două tunuri, ca la 
2000 metri în faţa tabiei. 

Abia la a doua detunătură a tunului românesc încep 
a se zări fesurile roşii din dosul parapetului. 

Turcii erau la pilaf, când veniră ai noştri să le sirice 
tabietul. 

Ei, biet, nici că apucaseră să tragă împotriva agreso- 
rilor, căci a treia bombă românească fu asvârlită cu atâta 
preciziune, încât căzu drept în bordeiul cu muniţiunile 
Tureilor. O groasnică exploziune a ierbăriei săltă chiar 
pe mulţi din apărătorii redutei în aer şi-i aruncă morţi 
în şanţuri, pe deasupra parapetelor. 

Ceilalţi o luară îndată la fugă pe clina despre Dunăre 
a dealului, cătând a se retrage în susul râului, către tabia 
din Ostrov. 

Dar, spre apus de satul Vidin, îi aşteptau călăraşii din 
escadronul de Gorj, care năvălese cu săbiile şi cu carabi- 
nele asupra lor. O luptă destul de crâncenă se încăieră 
acolo, printre roviuele şi băltişurile de pe malul Dunării. 
Unii din Turci se împotrivese cu îndărătnicie, dând mijloe 
altora să se fîurişeze pe sub râpele malului uunde călăraşii 
nu se pot cobori cu calul ca să-i ajungă. 

Astfel se hărţueşte îndârjit ceața călăreață cu fugarii 
pedeștri, în timp de două ore şi mai bine. Românii noştri, 
repezindu-se cu săbiile asupra nizamilor, ce-i ochese de 
prin tufele de răchită şi de prin surpăturile malului. 

Cu aceştia se unese şi câţiva pichetași turci, care trag 
asupra alor noştri din posturile lor de prin insulele Du- 
nării, formând astfel un lanţ neîntrerupt de grupe luptă- 
toare, dealungul drumului însuşi ce duce la Ostrov. 

Dar, pe de altă parte, companiile noastre pedestre in- 
trase în reduta răscolită şi fumegândă de izbucnirea ier- 
băriei, încă sângerată de membrele hidos sdrobite ale vie- 
timelor acelei loviri decisive. Steagul nostru tricolor se 
înfipsese pe muchea cea mai înaltă a dealului. 

La această vedere, satele româneşti, adunate la bubur- 
tul tunului pe mal dincolo de Dunăre, încep a serba cu 
strigări de bucurie şi cu salve de focuri izbânda fraţilor 
lor. 

Turcii, câţi mai rămăsese în luptă cu călăraşii, crezân- 
du-se acum prinşi între două focuri, sau că se predau, sau 
că dispar, pitulându-se prin scorburile râpei. 

Cu toate ale lor disperate silinţe, ei wau izbutit a ne 
ucide într'această harţă de vreo trei ore şi jumătate, mai 
mult decât doi dintre vitejii noştri călăraşi şi a răni alţi 
cinci luptători, printre care a fost şi tânărul locotenent 
Caloian Cătăneseu. 

El s'a bătut cu o minunată semeţie, călare printre tira- 
liorii turci, culeând la pământ cinei dintre dânşii, cu sa- 
bia sa, care i-a picat din mână atunci când, dela al şa- 
selea, primi o rană adâncă. Rana, necăutată la timp, avea, 
peste vreo patruzeci de zile, să-l aştearnă şi pe dânsul în 
mormântul pururea lăudat al bravilor! 

Succesul surprinderii dela Vidin puse frica în inima 
postului dela Ostrov, care, împreună cu cei scăpaţi în 
ziua de 18 Octomvrie de tunul şi de sabia românească, se 
retrase îndată la Rahova. 

Patrulele româneşti privegheau acum malul drept al 
Dunării pe o întindere abia cu vreo 20 kilometri depărtare 
de Rahova, fugărind adesea bandele de Cerkezi, care tot 
se mai ispiteau uneori, pe întunerec, a înainta până în 
preajma avant-posturilor noastre. 

Intro noapte, patru călăraşi, în cinstea cărora gazda 
lor din Ostrov dase cep unui butoiaş cu vinişor dulee-aeri- 
şor din viile Rahovei, întrerupse cu cel mai sistematie 
sânge rece petrecerea şi danţurile lor, spre a susţine un 
adevărat asediu în contra unei cete de asemenea vântură- 
tori de potece. După ce Cerkezii o rupseră la fugă, soco- 
tind, de pe iuţeala focurilor, că au aface cu o puternică 
garnizoană, cei patru călărași îşi atârnară iarăşi în cuie 
carabinele şi, prinzându-se din nou la joc, goliră chiuind 
până dimineaţa butoiaşul cel cu noroc. 

Precum vedeţi, domnilor, erau inimoşi ŞI veseli soldaţii 
noştri din oastea dela Dunăre; iar vitejia şi voioşia ce 
purtau ei cu sine, era curată firea ţăranului român, căci 
toţi, până la unul, în această oaste, erau numai ţărani do- 
robanţi şi ţărani călăraşi. 

Despre dorobanţi, ea se compunea dintr'un batalion de 
mehedinţeni din l-iul regiment, sub comanda maiorului 
Burileanu ; din batalionul de Muscel al regimentului al 
VI-lea comandat de maiorul Giurescu ; dintro companie 


OPERE ALESE 83 


de ilfoveni ce venise împreună cu şeful regimentului al 
VI-lea, maiorul lene ; din ambele batalioane ale regimen- 
tului al X-lea, recrutat în judeţele Putna şi Râmnicu-Să- 
rat şi pus sub comanda locotenentului-colonel Măldărescu; 
în fine, din rămăşiţele batalioanelor de Neamţu şi Suceava 
din regimentul al XV-lea, având de şei pe maiorul Burki. 

Acestea cu totul însumau ca la 3200 oameni, toţi doro- 
banţi din oştile teritoriale, dar nu toţi Curcani, — dacă 
întradevăr pana dela căciula lor militară le-a meritat 
acest nume — căci mai multe sute dintre dânşii purtau 
încă zeghea şi căciula ţărănească, fiind adunaţi în pripă 
din recruţii lipsiţi încă de uniforma regulamentară. 

Călăraşii, ea la vreo 900 la număr, erau cei din al II-lea 
regiment de munteni din Gorj, Vâlcea, Argeş şi Muscel, 
comandati de colonelul Cernovodeanu ; cei din al VIII-lea 
regiment de plăeşi, din ţinuturile Neamţu, Bacău, Ro- 
manul şi Suceava, sub ordinele locotenentului-colonel Pe- 
ret, şi încă două eseadroane şi jumătate din regimentul 
al IX-lea de rezerve adunate cam de prin toate judeţele 
şi întocmite sub comanda locotenentului-colonel Ştefan 
Rosetti. 

Artileria, compusă din trei baterii cu câte şase tunuri 
de campanie Krupp şi de o baterie teritorială de patru tu- 
nuri mai mici, sistemă veche, avea drept comandanţi pe 
căpitanii Calenderu şi Borănescu şi pe locotenentul Ma- 
nolescu, puşi cu toţii mai adesea sub direcţiunea șefului 
de stat-major al corpului, locotenentului-colonel Dumi- 
treseu-Maiean. 

O companie de geniu, o ambulanţă improvizată, o co- 
lumnă de muniţiuni, întocmită din trăsurile artileriei 
trase de vite de rechiziţiune, completau acest mic corp de 
armată, încredinţat colonelului Slăniceanu. 

Ar fi de prisos să mai pomenesc despre trenul de apro- 
vizionare al oștirii, căci, pe cât ştiu, această armată şi-a 
creat singură, cu bună toemeală pe ori unde a trecut, mij- 
loacele sale de existenţă, fără de a îngreuia câtuşi de pu- 
ţin sarcinele intendenţei militare. 

Tot cam aşa au trăit, prin aceleaşi lceuri şi oștile ro- 
mâneşti ale lui Popa-Făreaş, cel care, pe vremea lui Mi- 
hai-Viteazu, 


A urît biserica 

Şi-a ?ncins săbioara ; 

Şi-a urît ciocanele, 

Şi-a *ndrăgit pistoalele. 

Lasă toaca netocată, 

Pleacă `n război să se bată! — 

Dar pe atunci această sistemă de aprovizionare expe- 
ditivă se chema pe grosolana limbă bătrânească plean şi 
pleaşcă ; acum i se acordă termenul onest, legal şi ele- 
gant de rechizițiune. 

Spun gurile rele că dorobanţii şi călăraşii noştri mai 
făceau pe ici pe colea şi câte un pui de giol cu gâștele 
şi cu purceii de prin islazuri ; dar ei ştiau îndată să se 
îndreptăţească, jurându-se că le-au cunoscut bine că sunt 
păsări şi vite pripăşite de ale păgânilor de Turci. 

Ei ! ce să le faci ? Războiul are şi el o politică a lui! 


Dar iertaţi-mă, domnilor ; eu vă ţin pe loc dând mereu 
târcoale prin micile taine ale vieţii ostăşeşti, și dumnea- 
voastră veţi fi nerăbdători de a sosi cu oastea noastră la 
Rahova şi poate încă şi mai mult, de a grăbi sfârşitul 
acestei destrămate vorbiri. 

lată-ne gata... Plecăm chiar acum la Rahova. 

Generalul Gurko, operând cu oştile sale spre miazăzi, 
a luat Vraţa la 28 Octomvrie. 

El voeşte să înainteze către Orhania; dar îi pasă 
mult de a nu lăsa în spatele său pe Turci, stăpâni în Ra- 
hova. 

De aceea, el cere ca şi oștile dela Nord ale colonelului 
Slăniceanu să cuprindă cât mai în grabă întăririle de 
acolo şi, spre a-i înlesni împlinirea acestei trebuinţe stra- 
tegice, îi trimite, la 5 ale lunii, de pe malul Iskerului, din 
Mabhaleta, o brigadă de rogiori români, comandată de co- 
lonelul Victor Creţeanu, având drept capi de regimente pe 
locotenenţii-coloneli Kirițescu şi Alexandrescu; bri- 
gada e secundată de o baterie călăreață cu şase tunuri 
Krupp, sub ordinele căpitanului Epites, precum şi de un 
regiment de ulani ruşi, cu alte patru mai mici tunuri 

Toate aceste trupe au drept căpetenie pe generalul! ba- 
ron Meyendorff, adjutant al împăratului Alexandru. 

Pe când această diviziunea de cavalerie, în mare parte 
românească, soseşte în ziua de 6 Noemvrie, pe la orele 2 
după amiazi, la satul Bucoviţa, depărtat cu vreo patru 
kilometri la sud-vest de Rahova, tot corpul de oştire al 
colonelului Slăniceanu vine, în aceeaşi zi, de poposește 
seara la satul Selanoviţa, situat cam la aceeași distanță, 
în partea sub-ostică a forturilor turceşti. 

Pe dată se stabileşte comunicaţiunea între ambele oştiri 
eooperătoare, prin regimentul al II-lea de călăraşi, care 
formează un lanţ între avant-posturile dela Bucoviţa şi 
cele dela Selanoviţa. Tot atunci, colonelul Slăniceanu des- 

pică din oştirile sale o mare parte din batalionul de do- 
robanți mehedinţeni, comandată de maiorul Mateescu, 
şi-i trimite ca să întărească diviziunea de cavalerie tăbă- 
rîtă despre apus. 

Inechipuiţi-vă acum, domnilor, că la centrul poziţiunii, 
în paralel cu Dunărea, se înalţă culmea în dosul căreia 
e clădită Rahova ; iar pe acea culme care domină toată 
împrejurimea, Turcii au la mijloe o cetăţuie de pământ 
cu întreite șanțuri şi cu întărituri interioare ; despre oc- 
cident este o altă cetăţuie mai mică, unită prin şanţuri 
late sau căi acoperite, cu cetăţuia cea mare; în partea 
despre răsărit ei mai posedă o tabie sau redută simplă, 
precum şi deosebite valuri de apărare, ridicate în dife- 
rite direeţiuni pe acea muche, mai mult lungă decât lată. 

In partea stângă, dealurile se întind, scăpătând din ce 
în ce mai mult până dincolo de satul Selanoviţa, unde a 
tăbărît oastea venită dela Giurgiu. Dar între acel mare 
sat şi muchea întărită mai este o piedecă naturală destul 
de primejdioasă, adică o văgăună sau mâncătură de pă- 
mânt, în fundul căreia se afla cătunul Lescovăţu, şi care 
răspunde deadreptul în malul Dunării ce acolo se în- 
covoaie repede spre miazăzi. 

Drept în faţa muchii cu întăriturile, se destinde în piez- 
oblu şi prelungit, un tărîm undulos, ca o pânză sbâreită de 
cute. 

La apus de acest lat povârniş, care nu măsoară mai 
puţin de vreo 7000 metri în lărgime, curge pârâul Skitul, 
cu maluri râpoase şi cu fund mocirlos ; iar la un kilome- 
tru de dânsul şerpueşte Ogostul, mai larg dar mai lesne 
de străbătut, căci malurile îi sunt șese şi matca pietroasă. 

Satul Bucoviţa stă pe malul drept al Skitului, rezimat 
de uu deal, care se prelungeşte cu felurite undulaţiuni 
până la marginea Dunării. Aci, drept în faţă cu gura 
Jiului, locul deastânga Skitului este împodobit cu o 
dumbravă, deasupra căreia se înalţă pe o muche ruina 
unui turn antic de clădire romană. De aci în jos, spre 
Rahova şi în sus, până pe lângă cetăţuia cea mică după 
creastă, se aştern viile care împresoară tot orăşelul. 

Intre ruina turnului roman şi satul Bucoviţa există un 
pod de piatră peste apa Skitului, şi de acolo calea se abate 
spre miazăzi, trece prin vad Ogostul, în faţa cătunului ro- 
mânese Hârleţul şi se îndreptează, dealungul unui deal 
ce domină lunea păduroasă şi mlăştinoasă a Dunării, 
până la satul Cotuzului, mergând în direcţiunea Palancei 
şi a Vidinului. 

Prea multe nume de locuri ! îmi veți zice poate... Scuza 
mea este că n'am spus mai multe nume, decât voi fi silit 
să povestesc fapte. 

Inţelegerile între comandanții ambelor diviziuni sunt 
astfel luate ca, a doua zi la 7 Noemvrie, oștirea din flan- 
cul drept, cea despre Skit şi Ogost, să simuleze de dimi- 
neaţă un atac asupra cetăţuii celei mici, pentru ca, în 
această vreme, corpul din stânga, cel despre Selanoviţa, 
să poată înainta mai cu temei în contra fortului principal. 

Intr'adevăr, pe la 9 ore dimineaţa, bateriile călăreţe 
după dealurile Bucoviţei încep a împroşca întăriturile 
turceşti ; escadroane de roşiori se risipesc prin toate îm- 
prejurimile ca să facă recunoaşteri, şi batalionul de do- 
robanţi mehedinţeni așteaptă ascuns într'o vale, ca să-i 
vină şi lui rândul de a ataca cetăţuia cea mică. 

De partea cealaltă, colonelul Slăniceanu a dispus bate- 
riilor sale de douăzeci şi două de tunuri, la o distanţă ca 
de 2000 metri drept în frontul poziţiunilor turceşti şi, 
mai înainte ca această artilerie să fie aşezată în baterie. 
Turcii salutau recunoaşterea făcută de statul-major ro- 
mânesc, asvârlindu-i pe deasupra capetelor mai multe 
obuze care, prin şueratul lor lung și ascuţit, par a vesti 
că meterezele turceşti au să dea de muncă grea în acea 
zi, pe agresorii lor. 

Dar douăzeci şi două de guri tunătoare ale noastre din 
vale şi alte şase despre dealul Bucoviţei încep îndată a 
urla cu turbare, stropind cu foc şi cu fier muchea se- 
meaţă a inamicului. 

In timpul acesta, batalionanele pedestre, dispuse în 
ordine de bătaie, înaintează pe dealurile din flancul stâng 
al Turcilor. Comandantul, rechemând în sufletele încor- 
date ale ostaşilor faptele de glorie, săvârşite tot în aceste 
locuri de străbunii lor cu 275 ani mai înainte, a regulat 
rândul trupelor, alegând batalionul de Muscel ca să for- 
meze avantgarda şi să meargă cel dintâi la atac. 

In mijlocul strigătelor de Trăiască România ! repeţite 
de toată oștirea, maiorul Giurescu îşi înalţă vesel sabia 
în sus, multumind cu entuziasm colonelului că a deferit 
lui şi muscelenilor săi această onoare. 

In acelaşi moment, o bombă de a inamicului vine po- 
somorîtă să se îngroape în pământ, aproape de dânsul. 
Cei de faţă încreţese sprânceana, ca la un semn rău. El 
însă : „De este să mor astăzi, — zice — sunt încredinţat 
că patria va purta grijă de soţie şi de trei copilaşi ai 

mei !“ şi se porneşte iute, cu pas hotărît, el mai întâi, în 
fruntea batalionului său. 

Indată după dânsul umblă, nu mai puţin determinată, 
compania din al VI-lea regiment de Bucureşteni. Iar 
peste toată această sprintenă avantgardă, căpetenie este 
maiorul lene. 

Celelalte trupe vin cu patru sute de paşi mai în urmă. 
Locotenentul-colonel Măldărescu comandă rezerva. 

Cu mers repede străbat dorobanţii dealurile până la 
valea surpată dela Lescovăţ şi seoborînd-o numai într'o 
clipă, ei se grăbesc a o sui de partea cealaltă, agăţându-se 
pe alocurea şi cu mâinile de scorburile ei, ca să ajungă 
mai curând pe culme şi să dea piept cu inamicul. 

Acolo, mici grupe de tiraliori, ea o spuză de norişori, 
se desprind îndată din puhoiul cel îndesat al columnelor 
înglotate ; ele se răsleţesc pe tot plaiul deluros, ochind 
cu focuri risipite pe Turcii dintr'o mică tabără, ce sta din- 
coace de reduta orientală, către care ai noştri tind mai 
cu seamă deocamdată. 

Abia ei se arată pe cel mai de sus povârniş al crestei, 
şi Turcii din tabără o rup la fugă, ca să se retragă şi 
dânşii în redută. 

Dar dorobanţii noştri, atraşi ca de magnetul războirii 
în urmărirea fugarilor, nu întârzie a se repezi asupra ta- 
biei, şi avântul lor este aşa de semeţ, aşa de hotărît, aşa 
de îndemânatec, încât Turcii, după o luptă de o oră şi 
jumătate, şi de astădată nu se mai socotese siguri din 
dosul unui simplu rând de şanţuri. Cei mai mulţi aleargă 
să se închidă în cetăţuia principală, de unde le vine mai 
lesne a trage într'ai noştri, pe deasupra unui întreit şir 
de metereze. 

Pe la 3 ore după amiază, luptătorii români cuprinsese 
reduta din stânga, şi acum dintr'însa ei ceată a slăbi pu- 
terile nizamilor, concentrați în fortul de căpetenie. 

Cam pe la aceeaşi oră o parte din batalionul de Me- 
hedinţi dela flancul drept, ocrotită de focurile artileriei 
.călăreţe, care se apropiase ca de 1400 metri de fortul cel 
mic, iese din ascunzătoarea sa, trece prin viile ce o des- 
part de acel fort şi încearcă cu vigoare a-l ataca; dar, 
la cele dintâi împuşeături, comandantul Mateescu cade 
rănit de un glonţ, ce-l atinge în genunchi. 

Această nenorocire aduce un moment de îndoială, de 
“care Turcii profită spre a-şi înteţi focurile şi companiile 
româneşti, lipsite de şeful lor, se retrag în vii, urmând 

a zădări prin împuşcături pe apărătorii cetăţii dela mar- 
gine. 

Dar, de cealaltă parte, spre răsărit, lupta se înclegtase 
acum crâncenă şi stăruitoare ! 

Dorobanţii din avantgardă, care fusese mereu întăriţi 
cu companii proaspete din rezerve, ies de pretutindeni 
din şanţuri, din dosul valurilor şi al întăriturilor turceşti 
pe care ei şi le însuşise prin vitejia lor, şi ceată a se apro- 
pia până la 100, până la 60 şi până la 40 de paşi de for- 
tul cel mare, de pe ale cărui bastioane gloanţele răpăese 
mai îndesate de cum sunt oamenii noştri înglotaţi. 

Dacă un minunat instinct de apărare par povăţui pe 
ostaşii noştri ca să înşele gloanţele inamicilor, prin miş- 
cări, prin iniţiativa sprintenă şi inteligentă a fiecăruia 
din ei în parte, negreşit că am fi avut pretutindeni în faţa 
pereţilor ucigători ai tabiilor turceşti, pierderi cu mult 
mai însemnate decât cele ce a încercat armata româ- 
nească. 

Chiar în acest atac al întăririlor dela Rahova, — atace 
în care nouă ore dearândul, nebăuţi, nemânecaţi, de di- 
mineaţă şi până în noapte, mai toţi dorobanţii celor pa- 
tru batalioane au secat gentele lor de întreaga proviziune 
de cartuşe, trăgând cu o nespusă înverşunare, şi mai 
adesea de pe câmp neted, în contra viclenilor nizami, aco- 
periţi cu nerăsbătutele lor brazde de pământ, — chiar 
în această zi de luptă adevărat vitejească, sa putut con- 
stata cu mirare că morţii şi răniții au.fost mai numeroşi 
la împresuraţi decât la împresurători. 

Şi, cu toate acestea, viscolul de bătălie încinsese cu ne- 
săţioasă furie pe toţi dearândul, în şirurile româneşti. 

Dorobanţii de Muscel şi de Ilfov, puşcărind şi puşcăriţi 
fără preget despre unghiul bastionului apusean, iar cei 
din judeţele înfrăţite ale Milcovului, Putna şi Râmnicul, 
trăgând mereu în contra unui parapet mai meridional, 
care şi el le ştirbeşte rândurile, formează împreună, pe 
laturea stângă a fortului, un larg semicerc de arme ce 
scapără şi scânteiază fără de încetare. Companiile de do- 
robanţi din Mehedinţi şi Suceava le înlesnese schimburile 
cu trupe de sprijinire. 

Toţi susţin lupta cu o înfocată întărîtare ce nu-i face 
totuşi a se abate întru nimic dela regulata îndeplinire a 
mișcărilor tactice. 

Armaţi mai toţi cu puşti de sistem Krynka, recruţii 
noştri, care au venit în mare parte la războiu cu mintenele ` 
şi cu suemanele lor ţărăneşti, cutează a păşi fără sfială. 

sub bătaia cu mult mai lungă şi mai sigură a ţevilor Mar- 
tini mânuite de nizami ; fără de şovăiri, fără de înspăi- 
mântare, îndemânateci şi inimoşi, ca şi când ar fi vechi 
oşteni încercaţi, ei înaintează şi se înapoese în regulă, de 
pe semnalurile date şi numai fiorul vărsat în trup de 
plumbul ucigaş sileşte pe câte unul a-şi părăsi cu durere 
datoriile sale ostăşeşti. 

Ai zice, văzând cu câtă preeiziune, cu câtă hotărîre, se 
alternă şi se împrospătează mereu liniile împrăștiate şi 
tare primejduite ale tiraliorilor, că ei îşi fac deprinderile 
lor militare pe câmpul de manevre, cu acea deosebire nu- 
mai că toţi simt cum că ochiul ce-i trece acum în revistă 
şi le pândeşte greşelile este chiar clipirea încruntată a 
morţii, iar răsplata ce-i aşteaptă e vieaţa, e onoarea, e li- 
bertatea, e gloria ! 

Maiorul Giurescu, îndemnând pe soldaţii săi, chiar pe 
liniile cele mai înaintate ale tiraliorilor, cade, cel dintâi 
dintre şefi, lovit drept în frunte de un glonţ şi încunună 
vieaţa sa de vrednic ostaş cu o moarte de erou. 

Călcând pe urmele lui, maiorul lene, nerăbdător de a 
vedea cu ochii dacă lovese drept la ţintă focurile ce com- 
paniile sale îndreptează asupra duşmanilor din dosul unui 
val de pământ transformat în pripă de soldaţii săi, vi- 
teazul băcăoan maiorul lene sare în picioare deasupra pa- 
rapetului, expunându-şi nesocotit vieaţa sa. Un sergent, 
speriat de aşa cutezare, îl trage repede în şanţ: dar el 
se întoarce îndată la postul său de observare, de unde la 
moment cade, străpuns deacurmezișul în piept şi în 
umăr de un glonţ ucigător. — „Inainte, copii! Daţi de 
tot !* gopteşte el răsturnat în sânge şi proptit pe sergentul 
ce-l susţinuse, rostind încă, la ceasul morţii, mândrul viers 
de războire al străbunilor nostri. 

Locotenenţii Nic. Radovici şi Pav. Bordeanu cad şi ei 
morţi la posturile lor dearândul cu vreo sută de voinici 
soldaţi. 

Dar altor, mai numeroşi, soarta războiului se mulţu- 
meşte a le răsplăti bărbăţia lor numai cu răni. 

Sublocotenentul Spiroiu, cu sângele curgându-i şiroaie 
pe obraz, îşi păstrează până la sfârşit locul său în rându- 
rile columnei. 

Locotenentul-colonel Măldărescu, luând comanda în- 
tregii linii de atac, după moartea maiorilor lene şi Giu- 
rescu, îşi simte deodată slăbind sub dânsul amândouă pi- 
cioarele, pătrunse fără de veste de un glonţ. Lungit în 
patul pe care îl duc la ambulanţă, el trece pe dinaintea 

colonelului Slăniceanu, opreşte pe braneardieri şi, pe când 
face şefului raport despre ceea ce se petrece în fruntea 
bătăii, un glonţ, şuerând pe lângă dânşii, se înfige în 
stinghia de lemn a patului. Dar acum nimeni nu se mai 
tulbură de asemenea mărunţişuri. 

Maiorul Burileanu şi căpitanul Chivu, pe când coman- 
dau călare batalioane, simt caii ucişi sub dânşii şi îşi ur- 
mează funcțiunile pe jos. 

Unul după altul au dispărut din vederea oștilor, — 
morți, răniţi sau rămaşi pe jos — mai toţi şefii de bri- 
gade şi de batalioane. 

Trupele însă trag mereu cu îndârjită mânie asupra pa- 
rapetelor ce le ascund pe duşmani. Precum smeii din po- 
veşti, vitejii noştri Curcani se bat amarnie cu pământul. 

Ca să sprijine mai tare o luptă aşa de puţin dreaptă şi 
nepotrivită pentru pedestrimea noastră, comandantul or- 
donă ea două din bateriile de tunuri, ce lucrează în fron- 
tul poziţiunilor turceşti, să fie suite în grabă pe muchea 
dealului spre a izbi şi din lature fortul principal. In- 
vingând atunci toate greutăţile suişului, tunurile căpi- 
tanilor Calenderu și Borănescu izbutese a se aşeza în do- 
sul trupelor luptătoare, pe nişte valuri părăsite de inamic, 
şi de acolo încep a fulgera cetăţuia. 

Dar Turcii nu pregetă a le răspunde, vătămând câţiva 
oameni şi cai din artiieria noastră. 

Cât de iuți şi de stăruitoare sunt împroşcăturile agre- 
sorilor, care de sigur nu cad toate în sec, ele totuşi nu 
fac a scădea în mod simţitor, îndărătnicia cu care se 
apără inamicul. 

Prin vârtejurile de fum ale aprigei puşcăriri, se ză- 
reşte comandantul 'Tureilor, un miralai călare pe un 
cal alb, alergând dela un fort la celalt, mutând mereu din 
loc cele trei tunuri cu care el întreţine focul pe punctele 
cele mai primejduite, îndemnând, îmboldind pe ai săi cu 
o deosebită energie. 

Intrun moment, ai noştri îl ered mort, căci îl văd cu- 
fundându-se deodată ; dar, pe semne, numai calul lui cel 
alb a fost rănit; căci rezistența forturilor urmează cu 
aceeaşi înverşunare. 

— „Incerea-se-va acum un asalt general în contra for- 
tului celui mare ? 

„Sunt trei rânduri de şanţuri şi fiecare din ele ne poate 
costa tot atâţi oameni câţi au pierit, — mai adesea fără 
de vreo ispravă hotărîtoare, — dinaintea redutelor dela 
Griviţa. 

— „Cuteza-va să sacrifice fără cruțare pe toți cei trei 
mii de dorobanţi, ce i-au fost încredinţaţi ? 

„Şi apoi este oare convins că va obține un succes de- 
plin, acum când ora e târzie, trupele ostenite, retragerea 
primejduită prin rovinele dela Lescovăţ; când muniţiu- 
nile încep a lipsi, iar prenoirea lor este cu neputinţă de- 
oarece columna de muniţiuni a fost împiedecată la tre- 
cerea ei printrun sat părăsit de Turci, căruia Bulgarii 
îi dase foc. 

— „De pe bastioanele şi de pe curtinele fortului lor şi 
cu armele perfecţionate, fiecare puşeaş ture poate secera 
cu înlesnire, la un asalt, cel puţin cinci, şase agresori şi 
în amândouă forturile dela Rahova pot îi ca la vreo 2000 
de nizami, care, de când au slăbit focurile în contra ce- 
tăţuii dela flancul drept, par a se îi grămădit eu toţii pe 
parapetele celei centrale. 

„Insă, patru mii de nizami, în redutele dela Gorni-Dub- 
nic au doborit în şanţurile lor peste 12.000 soldaţi ruşi diu 
garda imperială, mai înainte ca ceilalţi 28.000 ce mai ră- 
mâneau generalului Gurko, să fi putut pătrunde în in- 
teriorul redutei !). Şi aci, abia dacă ar fi câte doi de ai 
noştri de dat în graba fiecăreia din ţevile ce-i pândese de 
pe crestele fortului... 

— „lerta-mă-va vreodată conştiinţa... ierta-mă-va părin- 
tele oştirii şi al poporului românesc, Domnitorul nostru, 
care a recomandat să se cruţe vieaţa oamenilor... ierta- 
mă-va chiar deşearta şi mult îndoioasa fală a unui succes 
atât de scump dobândit... pentru o faptă aşa de cuteză- 
toare... aşa de nesocotită ?“ — 

Asemenea gânduri turburau negreşit pe comandantul 
oastei româneşti, pe când el, rămas aproape singur spre 
a dirija mişcările columnelor de atac, îşi alesese loc pen- 


1) Oştile rusești care, la 12 Octomvrie, au atacat fortul de pământ 
şi două mici redute dela Gorni-Dubnik, în care se aflau ca la 4.000 
Turci cu patru tunuri, erau compuse din 36 batalioane pedestrime 
din garda imperială, 27 escadroane de cavalerie şi 112 tunuri. Un 
alt corp de 33 escadroane, printre care număra şi cavaleria de ro- 
şiori şi călăraşi români, cu 7 batalioane de pedestrime și 3 tunari, 
opera în acelaşi timp o diversiune asupra întăriturilor învecinate 
dela Dolni-Dubnik, pentru ca garnizoana turcească de aci să nu 
meargă în ajutorul celei din Gorni-Dubnik. Cu toate acestea, Rugii 
mau luat cu asalt în acea zi, pierzând 4.000 morţi şi 3.000 răniţi, 
decât redutele cele mici; iar către seară, garnizoana din fort s'a 
predat de sineşi simțindu-se înconjurată de o armată ce se urcă 
încă la numărul considerabil de 28.000 oameni (0d.). 

tru sine şi pentru statul său major, drept în mijlocul lup- 
tătorilor, în zona cea mai periculoasă a gloanţelor. 

Şi întradevăr, alături cu şeful, locotenentul-colonel Ro- 
setti primește în mantela ce era încheiată pe aânsul, un 
glonţ care-i găurește numai haina. Alt glonţ turcesc, mai 
grosolan în glumele sale, vine să dea în treacăt o sărutare 
pe buza tânărului sublocotenent Ghica, nepot al vredni- 
cului Domn moldovean Grigore-Vodă Ghica ; dar junele 
voinic scuipă Jos doi dinţi din gură şi, fără chiar a des- 
căleca, îşi urmează serviciul său de ordonanţă, cu batista 
la buze. 

Apoi locotenentul-colonel Dumitrescu, șeful de stat-ma- 
jor, voind să înecalece, ca să meargă să îndrepteze direc- 
țiunea tunurilor la una din cele două baterii ce, în cursul 
bătăliei, se transportase deasupra plaiului, Dumitrescu 
este silit să se dea jos, căci calul său cade rănit, tocmai 
când el îşi pusese piciorul în seară. 

Ordonanţele pornite dela posturile de roşiori şi dela 
bateriile călăreţe din flancul drept, abia cutează să pă- 
trundă sub grindina de proectile, în mijlocul căreia se 
vede mişcându-se mica escortă a şefului ce însuşi conduce 
lupta ; iar călăraşii care poartă ordinele sale scrise pe la 
diferitele puncturi ale câmpului de bătaie sunt, chiar dela 
plecare, expuşi a culege în sân vreun glonţ popritor. 

De aceea unul dintr'înşii, căruia la un moment dat de 
groaznică înteţire a focurilor turceşti colonelul îi impune 
straşnie ca nu cumva să paţă ceva în cale, desealecă în 
pripă, îşi face trei cruci şi pleacă fugind dabuşelea ca un 
dihor, pitulându-se astfel pe sub vâjâitul puştilor inamice. 
Tot astfel se întoarce el iute cu sarcina îndeplinită ; dar 
răsuflarea i s'a oprit în piept şi, căzând jos de oboseală, el 
numai cu mâna poate să arate răspunsul, ascuns sub cu- 
reaua dela brâu. 

Dar, ce să mai spui, domnilor! 'Toată oastea stă acum 
sub ploaia gloanţelor. Uitase toţi primejdia şi nu mai 
ştiau a-şi da seama despre dânsa; li se păreau doară 
sbârnâit supărător de trântori, şueratul plumbului ce 
cădea din toate părţile în jurul lor. Nici mai căta vreu- 
nul în sus, ca să vază unde are să plesnească în senin 
şrapnelele fumegoase cu grindină omorîtoare şi unde se 
vor mai sparge obuzurile, făcând proşcă împrejurul lor. 

„Priveghind lupta chiar din sânul ei“, — îmi spunea 
un amic, de soiul său şi până în ajunul războiului simplu 
ciocoiu particularnic, cum zic civililor soldaţii noștri, 
dar care călare şi cu condeiul în mână a servit acolo ne- 

întrerupt ca ofiţer de ordonanţă, — „ajunsesem cu toții 
să ne deprindem destul de binişor cu acel poznaş concert 
de fluerături mârşave şi de pocnete uluitoare ; şi cu toate 
că nu mă dau de fel drept un viteaz, așa tare mă serbe- 
zisem de acea toacă îndrăcită, încât mă pot jura că am 
stat toată ziua în mijlocul focurilor, nu cu inima, ci cu 
ţigareta în dinţi. Fumul îmi ţinea de foame, de frig şi 
de frică. De atunci m'am si putut încredința că la om 
se tocește în răbdări chiar şi simţul de proprie couser- 
vare, când pe câmpul de bătălie vede mereu moartea răs- 
gâiată trăgându-și fără milă danţul prin vecini“. 

Dacă asemenea simţiri încearcă, domnilor, sub bătaia 
gloanţelor, cei care nu ţin în mâini arma răzbunătoare. 
apoi lesne se înţelege cu ce iuţeală și cu ce îndârjire le 
vine a se întrece la răspunsuri, celor care au cu ce răs- 
punde. De aceea, schimbul de tocuri a stat, în acea zi, me- 
reu viu, întărîtat arţăgos cumplit pe plaiurile Rahovei ; 
puşeaşi şi tunari, de o parte ca şi de alta, au tras ne- 
încetat, au tras fără cruţavye. Voinicii cu sufletele aprinse, 
eu vinele încleștate în luptă, au dat de moarte, au dat de 
tot ! 

Bateriile din toate părţile au mugit fără încetare toată 
ziua, însoţite mereu de puscărirea, când pripită, când mai 
rară, a focurilor de tiraliori. 

Acest sgomot infernal se aude acum de vreo şapte ore, 
vuind fără curmare de pe creasta şi'după povâr nişul me- 
ridional al dealurilor Rahovei. Dunărea îi poartă răsu- 
netul până departe, departe la Celei și la Măgurele. Dar 
dincolo peste râu, el deşteaptă şi glasul tunurilor româ- 
neşti din Bechet, care încep a-şi asvârli şi ele bombele în 
oraşul năpustit al Rahovei şi chiar pe deasupra lui, pe 
culmile cele cuprinse de oștile războinice. 

La Rahova, în adevăr, locuitorii bulgari, pitiţi în ca- 
sele lor, aşteaptă cu temere rezultatul acestei lupte pre- 
lungite, cutezând abia să întrebe despre cele ce se petre- 
ceau deasupra capului lor, pe roşiorii și călăraşii. ce din 
când în când se trimit pe cea parte, spre a vedea dacă nu 
cumva malul opus ar putea fi de un sprijin mai folositor. 

Din nenorocire, câteva deşarte loviri în oraş şi pe câmp 
fură singurul ajutor ce veni în acea zi de dincolo de Du- 
năre, şi negreşit că mult mai de lipsă ar fi fost compa- 
niilor, care atacase fortul despre apus, o întărire de vreo 
trei patru sute de milițieni ce se aşteptau să fie trimişi 
la gura Schitului, sub conducerea maiorului Obedeanu. 

Astfel însă cum se petrece întreagă ziua, în frământările 

unei lupte obstinate, fără de succes definitiv pentru nici- 
una din părţi, numai viind noaptea se putură potoli cu 
încetul focurile.  Intunerecul singur putu face pe toţi 
să-şi aducă aminte că orice luptă trebue să aibă un sfârşit, 
Atunci, pentru întâiaşi dată, resimţiră toţi oboseala unei 
zile fără de susţinere materială. 

Datoriile către morţi şi răniţi fură însă îndeplinite, mai 
înainte de a intra oştirea în poziţiunile de noapte. 

Când merseră să ridice cadavrul lui Giurescu, alături 
cu dânsul zăcea câinele său, care-l însoţise pretutindeni. 
Bietul animal, văzând pe stăpânul său căzut cu fața sân- 
gerată, se apropiase de dânsul ca să-i şteargă sângele cu 
limba, dar îndată un alt glonte ucise tot acolo şi pe cre- 
dinciosul câine al soldatului. 

Mai este oare trebuinţă, după toate amănuntele ce vam 
prezentat asupra acestei eroice dar nehotăritoare lupte, 
să vă descriu sub ce triste şi descurajătoare impresiuni sa 
petrecut noaptea următoare ? 

Oştile, sleite de puteri prin acea încordare, neîndestu- 
lată în cursul unei zile întregi, aveau mare nevoie de 
odihnă, de întremare, de muniţiuni. Toate aceste li se de- 
teră, atât în avant-posturile de deasupra Lescovăţului, 
cât şi în tabăra principală dela Selanoviţa. 

Asemeni şi brigada de cavalerie, ţinută toată ziua în 
aspră şi activă veghere, se retrase în bivoacurile sale 
dela Bucoviţa. 

A doua zi, 8 Noemvrie, nu se făcură alte mişcări, decât 
oarecare recunoaşteri diucolo de Ogost, executate de că- 
tre un escadron de roşiori, care captură câteva care de 
proviziuni, destinate oştilor turceşti din Rahova. 

Ni se asigură că, în partea despre răsărit, unde locul 
este închis şi mai puţin expus la vânturile de pe Dunăre, 
ceața cea deasă a domuit toată ziua, astfel îucât, şi voind, 
ar fi fost peste putinţă pedestrimii să mai încerce odată 
atacul din ajun. 

Târziu, către seară, sa mai limpezit atmosfera. Atunci 
garnizoana din forturi a putut vedea oștile despre Les- 
covăţ şi Selauoviţa, rânduite astfel, încât ea bănui ne- 
greşit că au de gând a se strămuta şi dânsele pe malurile 
Skitului şi Ogostului, spre a-i tăia orice retragere în di- 
recţiunea Arcerului, Lomului şi Vidinului. 

E probabil că sub impresiunea unei asemeuea temeri au 
luat Turcii hotărîrea de a părăsi iute, pe furiş şi în în- 
tunerecul nopţii poziţiunile lor. 

Despre această deciziune însă n'a răsuflat altă ştire 

decât informaţiunea ce au dat generalului Meyendori? 
posturile de călăraşi, cum că o mică ceată de tunari se 
coborise către seară, călări, din forturi, ca să cerceteze 
mişcările împresurătorilor, şi apoi încă ştirea ce primi 
tot către seară, dela un bulgar, colonelul Slăniceanu, că 
Turcii au trimis un agă în Rahova ca să le adune câteva 
care pentru răniţi. 

Bănuiala pentru > fugă nocturnă îndemnă pe generalul 
rus a ordona să se dispună posturi de călăreţi şi de pede- 
strime în diferite puncturi practicabile ale Skitului şi 
Ogostului; iar pe colonelul român îl povăţuia a pregăti un 
despărţământ de oştire pedeastră şi tunuri, care, la caz 
de trebuinţă, să meargă a întări trupele dela Skit. 

Inţelepte erau aceste prevederi şi bune aceste pregătiri; 
dar nimeni nu s'a putut gândi că Turecilor le va veni un 
ajutor, pe care nu este dat nici celor mai dibaci strate- 
gici a-l risipi. 

Acest ajutor, domnilor, a fost ceața, o adevărată ceaţă 
de Noemyvrie pe Dunăre, o ceaţă din acelea care ţin uneori 
vapoarele câte trei şi patru zile pironite la câte un mal 
fără de adăpost. 

Mahomet a avut de astădată trecere la vechiul zeu al 
Dacilor, la unchiaşul Danubiu, care, posomorît şi ponivos 
şi-a înfăşurat tot culcuşul într'o pâclă îndesată. 

Profitând cu dibăcia disperării de această favoare a zi- 
lelor păgâneşti, Turcii au început, pe la mijlocul nopţii, 
să tragă focuri rare pe de bastioanele lor din stânga şi 
din față, ca să atragă atenţiunea mai cu seamă în acele 
părţi ; în vremea aceasta, gloata lor, ştiind bine că nu 
va găsi liber podul de pe Skit, unde străjuia batalionul 
dorobanţilor mehedinţeni, comandat acum de căpitanul 
Merișescu, gloata, zic, alese pe tăcute un loc pe Skit, cu 
mult mai jos de pod, şi fiindcă malurile râurilor sunt pe 
acolo înalte şi drepte ca pereţii unui şanţ adânc de doi 
şi trei metri şi larg ca de zece până la doisprezece metri, 
iar fundul gârlei e noroios şi cu greu practicabil, ei arun- 
cară cu grab în apă, saci, saltele, corturi, bagaje, tot ce 
găsiră şi adusese cu dânşii, spre a-şi face astfel o tre- 
cătoare. Pe acel moale şi tăcut zăgaz se strecurară binişor 
şi fără zgomot cei mai mulţi soldaţi valizi ai garnizoanei, 
luând cu sine, despuiate de orice greutăţi accesorii, cele 
două sau trei tunuri, care le servise la apărare în cetăţui. 

E probabil că această fugă, aşa bine secundată de opă- 
cirile atmosferei, se şi operase în mare parte, când, pe la 
trei ore din noapte, o despărţire din garnizoana turcească, 

rămasă îu urmă spre a ocroti carele cu bagaje, cu muni- 
țiuni, cu răniţi şi chiar chesoanele tunurilor, se prezentă 
la pod, cercând a-şi face trecerea prin răzbaterea compa- 
niilor noastre de dorobanţi. 

Acestea însă ştiură a se împotrivi cu bărbăţie ; o luptă 
de vreo trei ore se încinge acolo, pe întunerecul nopţii şi 
al ceţii, împuşcând unii într'alţii, mai mult de pe auz 
decât pe ochite. 

Totuşi, podul rămase închis fugarilor turci, pe care îi 
poprise în loc peretele viu format de dorobanţii noştri. 

Pe roşiori îi vesteşte despre această luptă puşceărirea 
ce se aude în depărtare, precum şi tropotele unei cete de 
cai ai ulanilor ruşi dela strejele înaintate, care, speriin- 
du-se în întunerec de primele detunături, îşi rupsese că- 
pestrele și sosesc în fuga mare până în bivoacul româ- 
nesc. Dar negura este aşa de orbitoare încât călărimii 
noastre îi stă peste putinţă de a se cerca măcar să apuce 
înainte pe drumul cel îngust şi brăzdat cu făgaşe si cu 
gloduri, ce şerpueşte pe malul râpos al Skitului. 

Abia pe la 5 ore dimineaţa, bateria călăreţilor, însoţită 
de trei escadroane, izbutește a se așeza pe sprânceana dea- 
lului din faţa podului, ca să ajute, prin focurile sale, în- 
delungata şi vitejeasca apărare a pedestrimii. Curând 
după aceea, o parte din roşiori, făcându-şi loc prin ceața 
alburie, năvăleşte cu iuţeală asupra Turcilor înglotaţi și, 
nimicind într'o clipă a lor rezistenţă, înlesneşte luarea 
în pradă a unei sute treizeci de care cu bagaje, arme și 
muniţiuni, a trei chesoane de tunuri şi a vreo 50, 60 de 
robiţi. 

Dintre apărătorii acestui convoi, mulţi picase sub fo- 
curile trase de batalionul căpitanului Merişescu; alţii 
sub săbiile plotoanelor de roşiori. 

In acea învălmăşeală, unde pe nevăzute arsura gloan- 
telor, vârful baionetelor şi tăișul săbiilor ajung pe lup- 
tători, Turcii, simțindu-se acum strânşi de aproape şi 
fără scăpare, strigau din răsputeri : Allah! şi Aman! Ei 
duceau dorul celor care, de cu noapte, avusese parte a se 
turişa peste Skit. 

Toţi aceia într'adevăr, — deşi numărul lor nu poate să 
fi fost mare, căci în diferitele lupte dela 7 şi 9 Noemvrie 
sa putut constata că, din oamenii garnizoanei pierise 
mai bine de cinci sute — toţi cei ce trecuse apa pe podul 
lor de așternuturi fugeau acum spre Cotuzlui, ocolind 
prin bălțile şi infişurile luncii, posturile noastre dela 
Hârleţ. 

Generalul Meyerdorit înştiinţase din zi de dimineaţă 
pe colonelul Slăniceanu că-şi propune a-i urmări cu ca- 
valeria sa, îndată ce se va mai lumina de ziuă şi că 
speră a-i prinde pe toți. 

Pentru acest sfârşit, comandantul brigadei româneşti, 
colonelul Creţeanu, a trimis cinei din escadroanele sale, 
sub ordinele locotenentului-colonel Kirițescu, ca să înain- 
teze până la Cotuzlui, hărţuind şi robind pe fugari. 

Această operaţiune complementară a cuprinderii Ra- 
hovei se şi începuse cu oarecare succes de către roşiorii 
noştri, când ei primiră drept ajutor alte câteva eseadroa- 
ne de ulani ruşi veniţi pe la Hârleţ. 

Colonelul acestora, temându-se însă de a obosi prea 
tare caii săi şi de a nu putea ajunge la timp, călare, pe 
inamicii care erau pe jos, apoi încă şi tare supărat pe 
pustia de ceaţă care nu voia de loc să se risipească, stătu 
câtva timp la îndoială, consultându-se în limba rusească, 
dinaintea ofiţerilor noştri cu locotenentul-colonel ce co- 
manda bateria călăreaţă a Ruşilor. Din vorba lor, ai 
noştri nu pricepură altceva decât alternativa ce ei îşi 
puseră la sfârșit, întrebându-se unul pe altul: Nă pered ? 
adică Inainte ? sau Nazad ? Inapoi ? 

Colonelul se hotărî pentru tienitul Nazad ! Escadroanele 
de roşiori trebuiră să asculte de dânsul, ca mai mare la 
rang ; renunțând dar cu părere de rău la succesul ce le 
înlesneau aşa de bine împrejurările, fură nevoite să facă 
şi ele Nazad. 

Negreşit că, în calitatea sa de bun şi prevăzător aliat, 
înțeleptul colonel n'a voit să mai încarce budgetul, aşa 
de împovărat al ţării noastre, cu întreţinerea a câtorva 
sute mai mult de prizonieri otomani flămânzi. 

Se întoarseră dar toţi spre Rahova, unde cavaleria a 
intrat mai în acelaşi timp, când colonelul Slăniceanu se 
cobora în oraş din întăriturile rămase acum în mâinile 
ostaşilor români. 

Să nu mai întunecăm bucuria succesului dobândit, priu 
descrierea respingătoare a câtorva cadavre de bieţi sol- 
daţi români, ce s'au aflat în forturi, graznic batjocoriţi 
şi măcelăriți de nizamii otomani, care-i prinsese, poate 
numai răniţi, în bătălia dela 7, şi cu jataganul le crestase 
adânc semnul crucii pe piept şi pe pântece. Atât numai 
să spunem că, la Rahova, ca pretutindeni în această cam- 
panie, s'a dovedit că în război ostaşul ture, fie nizam ori 
başibuzuc, fie paşă, rămâne pururea o fiară sălbatică, un 
lup turbat ce nu-şi schimbă năravul, deodată cu părul. 


Clasici — Al. Odobescu : II, Scrieri istorice, etc. 7 

Rahova era acum a noastră. Roşiorii şi dorobanţii îm- 
plântase pe bastioanele forturilor ei steagul cu trei colori 
al României. 

Dânzi de dimineaţă însă, pe la 7 ore, în acea zi de 9 
Noemvrie, generalul Lupu trecuse dela Bechet Dunărea 
spre a constata izbânda şi a lua comanda noilor poziţiuni, 
câştigate de oştile româneşti ce operau decindea. 

Rahova rămase în deplina noastră stăpânire, după un 
atac al trupelor noastre, care, dacă nu sdrobise, dar în 
orice caz înfricoşase pe Turci într'atâta, încât ei o de- 
şertară cu pripă și nici nu se mai gândiră a o recăpăta. 

Cu o lună şi mai bine înainte de acestea, un corp îusem- 
nat de cavalerie şi de tunari ruseşti renunţase de a o 
cuprinde, după o bombardare de mai multe ore. Dar în 
anul 1829, când generalul rus Geismar luă Rahova din 
mâna 'Turcilor, în luna lui Mai, cu pierderi mult mai 
simţitoare decât cele ce am încercat noi la 1877, în 7 şi 9 
Noemvrie, Ruşii nu se putură menţine mult timp într'însa 
şi fură siliţi de Turcii dela Vidin a se retrage peste Du- 
năre. 

Pe noi, nu Turcii ne-au făcut să părăsim Rahova, pe care 
totuşi am câștigat-o cu sângele vitejilor noştri. 

Dar acestei cuprinderi a Rahovei de către oştirile ro- 
mânești i s'au făcut, domnilor, imputări felurite şi chiar 
contradictorii. 

S'a zis, bunăoară, că luarea Rahovei n'a fost un succes 
deplin, de vreme ce forturile ei nu s'au cuprins prin 
asalt. 

Această obiecţiune mi se pare, mie unuia, a fi mai spe- 
cioasă, şi pentru ca ea să obţină încuviințarea tuturor, ar 
trebui mai întâi ca belicioşii ei născocitori să se însărci- 
neze a dovedi lumii culte că nu este bine când cu puţină 
pierdere de oameni, dar cu dovedire învederată de curaj, 
se câştigă în războiu poziţiunile trebuitoare, ci că trebue 
neapărat ea în şanţurile fiecărei cetăţi cuprinse, să se 
agtearnă drum neted de umplutură de cadavre. 

Dar atunci, reprobaţiunea căzută pe luarea Rahovei 
Sar întinde asupra întregii tactice moderne a armatelor 
prusiace, întru ceea ce priveşte coprinderea cetăților for- 
tificate. 

Strategicii Prusiei sunt de părere astăzi, că cetăților în- 
tărite li se cuvine mai mult jertfă de timp şi de răbdare, 
prin straşnice împresurări armate, decât jertfă de oa- 
meni prin asalturi. Şi mi se pară că, întru aceasta ca 
în multe altele, ei judecă sănătos. 

Despre luarea Rahovei, sa mai spus însă şi contrariul, 
adică cum că s'a pierdut în juru-i prea multă lume pentru 
un rezultat neînsemnător. 

Vreo 280 oameni, cu morţi şi cu răniţi, dintr'o oştire 
totală de aproape 7000, mi se pare a nu fi tocmai multă 
pierdere, când orice redută, luată sau neluată şi în genere 
mai puţin importantă decât poziţiunea strategică dela 
Rahova a costat, mai ales aliaţilor noştri, nu sute, ci mii 
şi zecimi de mii de oameni. 

In fine s'a zis că este o ruşine de a nu fi prins garni- 
zoana din Rahova, care a fugit noaptea hoţeşte. 

Aci iar, cuvintele criticii mi se par foarte puţin înte- 
meiate. 

Lasă, mai întâi, că de ar îi vreo ruşine în ceea ce sa 
întâmplat la Rahova în noaptea despre 9 Noemvrie, aceea 
ar privi numai pe fugarii turci, căci la noi se zice că 
fuga, deşi sănătoasă este însă rușinoasă, şi nouă, dacă ni 
se poate imputa ceva, e tocmai că ne-am lipsit de plăcerea 
lesnicioasă, dar în realitate cam zadarnică, de a fugi că- 
lări pe urmele păcătoşilor de Turci, care îşi luase lumea 
în cap, îngroziţi de atacurile noastre. 

Aci însă, osebit de vestitul Nazat, care, precum aţi auzit, 
a fost sentinţa decisivă în această afacere, apoi să nu ui- 
tăm că s'a vârit la mijloc şi un factor fizic, cu care de 
sigur nu se puteau lupta nici roşiorii, nici dorobanţii nog- 
tri. 

De poznele şi de toanele iernatice ale Dunării, — și 
chiar anume la Rahova — a avut a suferi însuși marele 
geniu războitor al României, eroul nostru Mihai-Viteazul. 

lată ce ne spune cronica despre cele petrecute în răz- 
boiul Bulgariei dela 1598, tocmai în aceeaşi lună a lui 
Noemvrie. 

Să aducem mai întâi aminte că Mihai, trecând Dunărea 
pe la Nicopole, se urcase tot învingător, până la Vidin şi 
acolo se luptase vitejeşte în contra Turcilor ; în acea ve- 
stită bătălie, fraţii Buzești îi scăparà zilele ucigând la 
vreme pe Turcul care îşi împonţişase sulița în pântecele 
eroului. 


Cronica adaugă acestea : 


După ce hătură acest războiu, şezu Mihai-Vodă sub cetatea Vidi- 
nului zece zile depline, arzând împrejur toată marginea țării tur- 
ceşti, şi iarăş se întoarse Mihai-Vodă, cu toate oștile şi cu toată 

dobânda, ca să treacă Dunărea pe la Rahova 1): însă când fură 
oştile jumătate trecute, se lasă vânt cu vitor spre Dunăre, şi atunci 
se împărțiră oştile şi rămaseră jumătate, aşteptând zece zile, până 
ce se potoli vântul ; iar oştile au tot plănuit şi au ars ţara tur- 
cească. Deci, trecură cu toată dobânda de se adunară la Noemvrie 
în 5, anul 6607. 


Judecaţi acum pe dreptate şi dumneavoastră, domnilor, 
dacă coloneii noștri Slăniceanu şi Creţeanu, — ba chiar şi 
generalul rus Meyendorff, — puteau să potolească ceața 
dela Rahova, în Noemvrie trecut, când însuşi Mihai-Vi- 
teazul nu s'a priceput, la Noemvrie 1598, să potolească 
vântul cu vifor ce se lăsase pe Dunăre, la aceeaşi împâ- 
clită şi viforoasă Rahovă. 

Nu, domnilor, să nu căutăm în deşert nodul în papură; 
să nu ne silim a nimici noi înşine merite, care nu sunt 
atât ale cutărei sau cutărei personalităţi private, ci ale 
oştilor noastre în deobşte, ale naţiunii întregi. 

Destul, destul se vor cerca străinii a ne scoate nume 
că, mici şi mari, nu suntem buni de nici o treabă. 

Noi să ţinem cumpăna dreaptă pentru a judeca faptele 
noastre din ultimul războiu, ca şi orice alte acte ale na- 
țiunii. 

Adevărul e că noi am moştenit dela străbunii noştri obi- 
ceiul de a glumi şi a râde despre orice faptă de laudă a 
noastre, de a lua în răspăr pe toţi cei dintre noi, cari oare- 
cum fac onoarea ţării. 

Legionarii romani, când aduceau în triumf la Roma pe 
câte unul din căpeteniile lor, care se distinsese în luptele 
cu inamicii republicii, aveau curiosul obicei de a cânta 
şi de a spune în gura mare tot felul de ocări şi toate de- 
făimările câte le treceau prin minte în contra triumfă- 
torilor ; şi poporul împrejur râdea cu hohote. 

Tot cam aşa elevetitoare par a îi rămas şi gurile Curea- 
nilor noştri, deoarece se zice că ei cântau prin taberile 
lor din Bulgaria, o horă care, — dacă nu mă înşel, — 
suna cam astfel : 


Oştile stau faţă 'n faţă, 
Maori la ambulanță, 

Colonelii *n depărtare, 

Generalii la hotare. 


1) Vezi în Magazinul astoric pentru Dacia, tom. IV, p. 291, unde 
cu învederată greşeală s'a scris: Rusiava în loc de: Rahova; 
această eroare a fost păstrată de N. Bălcescu în storia Românilor 
sub Mihai-Vodă Viteazul, ediţ. din 1877, pag. 306. (0d.). 

Nu râdeţi, domnilor, căci râdem de râsul nostru şi de 
sigur nu este cazul, când vorbim de lupta dela Rahova, 
să batjocorim pe ofiţerii noştri. 

Acolo dacă şi generalul n'a stat tot mereu la hotare, 
căci s'a grăbit a ti cel dintâi a le părăsi, spre a lua pose- 
siune de cetatea deşartă de inamici, apoi desigur colo- 
nelii wau stat în depărtare, căci i-au văzut toţi stând 
mereu, cu cel mai mare sânge rece, în mijlocul pericole- 
lor, semănate jur împrejurul lor , nici maiorii pau rămas 
în ambulanță, căci doi dintrânşii au picat morţi pe câm- 
pul de luptă, cu gloanţe în frunte şi în piept, iar cei cari 
au trecut la ambulanţă, au plătit acolo odihna lor fără 
voie cu plumbul scos din carnea lor. 

Din zece ofițeri superiori, cari mânară trupele române 
pe culmile dela Rahova, doi le-au ilustrat prin a lor 
moarte, alţi doi prin ranele lor, iar toţi ceilalţi prin sta- 
tornica lor prezenţă şi activitate în mijlocul rândurilor 
de luptători, în acea zonă primejdioasă a bătăliei, unde 
fiecare glonţ putea să străpungă fără deosebire un piept 
vitejese, sau sub o manta soldăţească, sau sub o tunică 
de ofiţer. 

Cu asemenea fapte ne putem în adevăr mândri, domni- 
lor ; căci nu poate fi mai lăudată purtare a şefilor unei 
armate, decât aceea de a cruța, pe cât onoarea permite, 
vieața soldaţilor, — muncitori ai pământului, şi de a-şi 
expune pe a lor. 

Exemple ca acestea întăresc inima poporului ; iar când 
inima ţăranului este întărită prin vitejie în războiu, 
atunci, — am spus-o, — putem trăi încredinţaţi că el nu 
va sta în nepăsare, nici se va da în lături, de câte ori 
vreun pericol va ameninţa fiinţa sau drepturile ţării. 

Intr'asttel au prețuit lupta dela Rahova judecătorii cei 
mai înalt îndreptăţiţi dintre pământeni şi străini, câţi 
au putut căpăta ştiinţe exacte despre cele ce sau petre- 
cut acolo. 

Când modestia noastră, a Românilor, a voit să sub- 
ordone merituoasa purtare a tuturor oștenilor români 
dela Rahova, scopului cam secundar al întreprinderii, 
însuşi împăratul Alexandru, — care pe atunci preţuia 
valoarea Românilor, de pe asprul şi nefăţăritul câmp de 
războiu, şi nu din sânul răslăţărilor îndemnătoare la rău 
şi la strâmbătate ale cabinetului său diplomatic, — împă- 
ratul Alexandru a dat ordin să se serbeze la altar 
această frumoasă izbândă a trupelor românești. 

In fine, Măria Sa Domnitorul, pe care ţara l-a ales 

acum din nou ca arbitru suprem al destinelor ei militare, 
a însemnat, bătăliei de care vam vorbit, locul ce ea tre- 
bue să ocupe în mintea noastră şi a urmaşilor noştri. 

Cutez dar a sfârşi, rememorând înseși patrioticele cu- 
vinte adresate de Comandantul suprem al oştirilor româ- 
neşti către reprezentanţii ţării, câteva zile numai după 
luarea Rahovei!) : 


Cum oştile române şi-au făcut datoria pe câmpul de bătuie, o 
şie țara, o spun vitejii şi puternicii noștri aliaţi, o recunose înşişi 
duşmanii noştri ! 

Soldaţii noștri nu au desinințit nobilul sânge ce curge în vinele lor. 

Ei, prin vitejia lor, au îmbogăţit analele noastre militare, în- 
scriind pe paginile acestora numele luptelor dela Rahova ş. dela 
Grivița, alătun cu numele gloroaselor bătălii dela Racova şi dela 
Călugăreni. 


1) Mesagiul domnesc prim care sa deschis sesiunea Corpurilor 
Legiuitoare la 15 Noemvrie 1877. 


ISTORIE LITERARĂ 


POEŢII VĂCĂREȘTI 


Traducerea lui Britannicu. — Străbunii Văcăreştilor. — 
Banul Iănăkiță. 


Toţi scriitorii de merit, care au dobândit un nume lău- 
dat în literatura vreunei naţiuni, au avut mai mult sau 
mai puţin în talentele lor, un caracter îndoit; toţi au 
lăsat, îmbinate în ale lor scrieri, două elemente distincte 
care i-au făcut a fi preţuiţi şi în zilele vieţii lor, și în 
timpurile posterioare. Un filosof, un orator, un poct, ale 
căror nume sunt menite a iămâne neuitării, pot negreșit, 
cu cea mai norocită fecunditate să inventeze creațiuni 
noui şi sublime, să emită idei nalte şi premature în secolul 
lor, să introducă în stil și în limbagiu, mii de presehimbări 
fericite, dar or cât novator ar fi geniul lor, ei totuşi, cu o 
parte din sine, trebue să ţină de timpul şi de locul în care 
au trăit. Ceva din limba, din năravurile, din gândurile, 
din credinţele contimporanilor şi compatrioţilor lor trebue 
neapărat să li se strecoare în compuneri, ca cum ar voi să 
le determine un caracter precis şi local, să le însemneze 
o epocă nestrămutată în neîntrerupta scurgere a secolelor. 

Aceasta nu e o imputare ce voim a face geniului ome- 
nese. Din contră, omul de merit, ca să fe folositor în lume, 
nu trebue să se izoleze de semeni şi de ai săi mai aproape; 
spiritul lui trebue să însufleţească, să învie, să deştepte 
mai ales pe cei ce-l înconjoară, căci prin impulsiunea lui, 
omenirea nepăsătoare din fire, scutură jugul îndărăt- 
niciei şi savântă într'un viitor mai perfect. Geniul e lan- 
tul ce trage lumea spre propăşire. 

Aşa dar, să recunoaștem că, a răspândi idei mari și 
noui sub forme accesibile şi uzuale, adesea a rezuma şi a 
exprima cu talent credinţele obștii, şi în totdeauna no- 
bili şi a mlădia expresiunile înjosite prin neştiinţă şi co- 

rupţiune, acestea sunt misiunile încredințate de provi- 
denţă acelora ce au luat sarcina de conducători morali 
ai societăţii. Când dar vrem să judecăm pe dreptate ta- 
lentul unui scriitor, să ne ferim de a-l scoate din cercul 
în care sau desvoltat şi s'au exercitat facultăţile sale; 
spre a-i înţelege mărimea, spre a-i cântări puterile, spre 
a-i preţui ideile, limba şi stilul, trebue să nu pierdem din 
vedere nici ţara, nici epoca în care el a scris; trebue să 
ne gândim mai întâi cum simțeau şi cugetau, cum vorbeau 
şi scriau oamenii din timpul lui, căci silințele i-au fost 
negreşit mai vârtos pentru contimporanii săi. Viitorimea 
moşteneşte numai ce a rămas bun şi glorios dintr'însele. 

Cine dar, pătruns de asemenea convinceţiuni, va lua în 
mână tragedia lui Racine, Britannicu, tradusă românește, 
încă dela 1827, adică sunt acum treizeci şi patru de ani, 
de d-l Ioan Văcărescu, şi tipărită abia mai deunăzi 1), va 
recunoaşte negreşit într'această lucrare anevoioasă, pe 
unul din cei mai demni părinţi ai limbii şi ai poeziei noa- 
stre, va saluta cu respect o operă, care deși nouă prin pu- 
blicarea sa, a precedat însă traducţiunile lui Mahomet şi 
Alzirei şi a câtorva altele au mai înavuţit de atunci în- 
coace literatura română. 

D. Heliade a cărui peană ştie să se joace aşa de vesel cu 
arma ironiei, ne-a făcut adesea să râdem descriidu-ne sta- 
rea deplorabilă în care fanariotismul redusese societatea 
şi limba noastră în timpul juneţei sale. Cine n'a râs din 
inimă de lecţiunile din Psaltikie, însoţite cu bătăi, ale Das- 
călului Alexie?) şi de nespusul parapon al bietului Co- 
conu Gligoraşcu *), când auzea stingându-se din ţara Ro- 
mânească resunetul manelelor şi al stihurilor fanarioţeşti, 
atunci când „d-l Iancu Văcărescu, pe lângă cadenţa cea 
veche a poporului român păzită cu religiozitate în versu- 
rile sale, a însoțit și luxul rimei întru toată eleganța şi 
curăţenia ei, pare că ar fi arătat că limba română e primi- 
toare şi de versificaţia italiană, ca una ce are același în- 
ceput, mai acea materie şi mai acea gramatică, şi ca una 
ce e mai aşa de cantitativă ^)“. 


1) Dim operele lui Racine, Britannicu, tragedie în cinci acte, tra- 
dusă de 7. Văcărescu (1829). Bucureşti, tip. Heliade şi As. 1861. 

2)  „Dispoziţunile şi încercările mele de poesie“ în „Curierul de 
ambe sexe“. Anul II, pag. 118. 

3) „Despre metru“, de /. Eliade, în „Curierul de ambe sexe“. Anul 
TI, pag. 122. 

4) Idem. 

Intr'aceste din urmă cuvinte găsim o apreţuire dreaptă 
şi nimerită a versurilor d-lui Iancu Văcărescu, pe care nu 
o vor desminţi cele mai multe din graţioasele şi energicele 
poezii tipărite în colecţiunea d-sale 1) ; dar pute-se-va oare 
această apreţuire aplica tot cu atâta dreptate şi la tradu- 
cerea tragediei franceze ce sa publicat acuma? Nu ne 
sfiim a zice că nu; în Britannicu versul e departe de a fi 
lesnicios, curgător, harmonios ; într'însul fraza ni se pare 
astăzi mai totdeauna prea restrânsă, prea sucită, şi sen- 
sul se iveşte adesea confus, sub această comprimare a lim- 
bii şi a versificării. Acestea însă, — ne grăbim a o spune, 
— nu le credem de loc a fi defecte provenite din lipsa de 
talent sau de experienţă a traducătorului, ci numai fructe 
ale unei tendinţe fireşti a spiritului şi a gustului său, şi 
mai ales rezultate ale influenţei epocii în care opera a 
fost lucrată. 

Intr'adevăr, pe lângă miile de rele ce Grecii ne-au văr- 
sat în ţară, pe lângă miile de moduri de desnaţionalizare 
ce ei introdusese în societate, studiul adânc şi serios al 
limbii elene putea singur să aducă literaturii noastre, 
o notabilă compensaţiune, dacă ar fi fost exploatat cu o 
înţelegere fină şi dibace, cu o aplicare adevărat naţională; 
din nenorocire, oamenii cu astfel de propensiuni au fost 
puţini la număr şi încercările lor au rămas, în istoria 
noastră literară, ca nişte fapte izolate pe care le-au co- 
vârşit alte tendinţe posterioare, mai puţin clasice, mai 
modernizatoare, mai lesnicioase şi mai sburdalnice. 

Trei generaţiuni de Văcăreşti literați, în culmea cărora 
se înalţă poetul Iancu Văcărescu, au venit întradevăr, 
adăpaţi în sănătoase studii elenice, să aducă limbii româ- 
neşti, cu un adevărat amor al patriei şi al frumosului, o 
cultură începândă, în care ei toţi au simţit pornire de a 
uni verdeaţa vârtoasă şi nemăiestrita cruzime a limbii 
naţionale, cu docta şi mlădiita perfecţiune a elenismului ; 
în scrierile lor, şi mai cu seamă într'ale acestui din urmă, 
se ivesc învederate silinţe de a conduce limba noastră 
încă şovăindă, pe căile măiestrite, dar anevoioase pentru 
îimperfecţiunea ei, ale limbilor vechi ; din asemenea în- 
cercări, uneori încununate cu cel mai deplin succes, și 
în alte dese rânduri înfrânte dinaintea unor grele ardu- 
tăţi, au născut asprimile şi anevoinţele de stil şi de versi- 
ficare ce se zăresc în unele serieri ale Văcăreștilor şi mai 


1) Colecţie din poesiile d-lui n:arelui logofăt I. Văcărescu. Bucu- 
reşti 1848. 

ales în tragedia Britannicu, unde traducătorul voind să se 
constrângă la un stil cu totul clasic, la prosodia compli- 
cată şi exigentă a versului alexandrin, cu precugetare îşi 
crease mai de neînvinse greutăţi. 

Limbile antice şi mai cu seamă cea elenă, deşi sunt 
mume ale limbilor moderne, au însă, confruntate cu dân- 
sele, un caracter cu totul opus. Cei vechi puneau în cu- 
vântare o naltă importanţă; zeiţa Peido, ea care în- 
văţa şi dovedea toate, conducea singură, numai prin dulci 
şi înțelepte cuvinte, toate treburile republicelor elene; 
de aceea, cu câtă îngrijire, cu câtă dibăeie, cu câtă subtilă 
strădare cultivau Grecii limba lor! La dânşii, când omul 
zicea ceva, nu era destul să-l spună astfel numai încât să 
fie de toţi înţeles ; trebuia încă să placă şi minţii și auzu- 
lui ; de acolo derivă toată acea cultură măiestrită a lim- 
bii. care printr'o frazeologie concretă, viguroasă şi mult 
coprinzătoare, variată în mii de feluri, cu mii de colori 
şi împletită cu graţioasă şi enmpătată continuitate, ca 
meandrele ce ornau friza templurilor greceşti, făcu din 
poporul elen, poporul cel mai literat ce s'a văzut până 
acum în lume. 

Limbile moderne din contra, au sacrificat elarităţii, atât 
graţia cât şi energia ; despicând până la infinit şi frazele 
și formele sintactice şi gramaticale şi chiar cuvintele, 
ele au ajuns a fi, în comparaţiune cu cele antice, nişte 
înşirniri molatice şi discolore de ziceri, care n'au altă 
virtute decât aceea de a prezenta, minţii, un înţeles ne- 
ted şi lesnicios, graiului, nn rost limpede şi necomplicat, 
scrierii, o obicinuinţă accesibilă tuturor şi care se învaţă 
eu puţină silinţă. 

Intre aceste două modele, limba română, pe la începu- 
tul secolului nostru, putea încă să aleagă; literaţii de 
care vorbirăm şi avem aci a vorbi, căutară, potrivit cu 
ale lor mijloace, să o împingă pe calea dificultoasă, dar 
plină de frumuseți şi imitaţiuni celor antici. Alţii în 
urmă. răpiți de spiritul mai nerăbdător al epocii, o smin- 
tiră din acel drum ce li se părea întârzietor şi-i deschiseră 
calea bătută a limbilor moderne, lesne pentru toţi, dar 
chiar de aceea, grea de ilustrat prin opere temeinice. 

După aceste explicări credem că cititorul, mai ales cel 
ce cunoaște limbile clasice, va putea preţui traducerea lui 
Britannicu de d-l Ioan Văcărescu, după dreapta sa va- 
loare. Pe mulţi i-am auzit imputând acelei lucrări de a 
fi confuză, gloduroasă, ruginită, nedemnă în sfârşit de 
poetul care a cântat, adesea cu aşa mult spirit şi dulceaţă, 

pe lira naţională. Fie! Primim aceste imputări ; dar să 
recunoaştem totdeodată că, sub rugina limbii, sub glo- 
durile prosodiei, sub confuziunea stilului, stă o nobilă şi 
demnă tendinţă de care urmaşii în poezie ai autorului 
nau fost capabili şi care, de ar fi fost păstrată cu stă- 
ruinţă şi exploatată cu strădare de literatorii mai noui 
ai României, ar fi pregătit limbii şi literaturii noastre un 
înalt grad de perfecţiune. 

Să facem o singură citaţiune dintr'această traducere, 
pe care din nenorocire şi tiparul o a stricat printr'o mul- 
time de greşeli de cuvinte şi de punctuaţiune ; iată cum se 
află tradusă faimoasa scenă între Britannicu şi Junia, 
când Neron nevăzut, stă prezent şi-i ascultă, iar Junia 
îngrozită desminte prin vorbe, amorul adânc ce are îu 
inima sat): 


„Britanicu : — Doamna nea, ce noroc aproape-ţi m'a adus? 
Duios ne mai vorbim! — Ce scump odor de sus! 
Dar într'aşa plăcen stă gându-mi în mâhniri 
Cu ce echip să avem adesea întâlmri? 
Cu mii de învârtin trebui acum să fur 
Norocul ce aveam de-aţi fi tot împrejur? 
Ce noapte! ce deştept! — In plâns tentatişezi 
Şi-acei obrasnici cruzi nu poți să-i desarmezi ? 
Iubitu-ţi ce face? Un demon impizmat 
Subt ochi-ţi ca să mor cinstea 'mi a refuzat! 
In ceasul spăimântării acelei groaznici înci, 
In taină, te gândea. mie ceva să-mi zıcı ? 
Princes', ai vrut atunci vrun ce să-mi fi poftut ? 
Câte erau să-mı faci dureri ai socotit? — 
Nımica nu îmi zici ?.. mă primind îngheţ 
Astfel de mângâieri dai ticăloase-m. vieţi? — 
Vorbeşte ; singuri stăm. Vrăjmaşul e 'nşelat 
E, când aci-ţi vorbesc, aiure ocupat 
Prilej prea fericıt al depărtării ai. 
„Junia : — In locuri ce-a coprins marea-i putere stai, 
Chiar zidurile-aci “au ochi poţi socoti; 
D’acı 'mpăratu în veci nu poate a lipsi. 
„Britannicu : — De când dar, doamna mea, aşa îricoasă eşti ? 
A se lăsa robi amoru-ţi priimeşti ? 
Inima-ţi unde e, care 'mi jura cu dor 
Neron c'o pizmui al nostru scump amor? 
Frica fără folos, goneşte o, doamna mea; 
Sunt inimi ce 'ncă simt; credinţa-mi pot ţinea ; 
Mânia mea, din ochi toţi încuviinţână. 
Muma lui Neron chiar ce voi sarată vrând: 


> 


1) Racine, Britannicus. Acte II. Scene VI. 

El Rom'a supărat cu relele-i purtări... 
„Junia : — Căci spui ce nu gândeşti, de cuget ai mustrări. 

Insuţi de mii de ori nu mi-ai mărturisit 

In Roma că de toţi e lăudat, mărit? 

Cinstirea-ţi, nu mi-ai spus, virtuţii lui că 'nchini ? 

Azi, astfel de vorbeşti, durerea-ţi dă pricini. 
„Britannicu : — Vorbirea-ţi ma uimit ; drept îţi mărturisese : 

Să-l lauzi ca s'auz, n'alerg să te găsesc. 

Când a-ţi încrednţa cruda-mi durere vrui, 

Favorul d'un minut abia să fur putui, 

Acest minut prea scump, doamna mea, l-ai pierdut 

Să-mi lauzi un vrăjmaş, peirea-mi ce-a stătut! 

Dar cu al cu: îndemn. în stare-aşa te pui... 

Ce, ochi-ţi tac? prin ei mmic nu vrei să-mi spui? 

Ce văz? Şi ochii mei ţi-e frica întâlni! 

Or Neron ţi-ar fı drag? Or eu urit ţi-aş fi? 

A ! de-aş putea s'o crez !... Doamnă! te jur pe zei, 

Al turburării văl dupe simțri să-mi ei, 

Vorbeşte ! spune drept! Doamna mea m'ai uitat? 
„Junia: — Domnul meu, să te tragi. Aştept pe Impărat.“ 


Din citirea acestor câteva versuri, fieşi-cine lesne se va 
convinge că, pe lângă silinţele ce şi-a pus traducătorul 
de-a urma cu fidelitate stilul şi prosodia elegantului ori- 
ginal al lui Racine, a fost din parte-i şi o înadinsă cer- 
care de a constrânge slăbiciunile limbii române, în for- 
mele mai nervoase şi mai concise, de a supune structura ei 
încă îndoioasă la inversiunile completite şi măiestrite ale 
limbilor clasice, şi de a impune cuvântării ei aspre şi ne- 
îndemânatice, o tărie, o preciziune, o flexibilitate, pe care 
abia le pot dobândi limbile după o lungă şi stăruitoare 
cultivare. 

Această bună şi meritoare tendinţă se iveşte mai pre- 
tutindeni în scrierile Văcăreștilor şi norocul limbii noa- 
stre, precum şi meritele lor personale, au vrut ca foarte 
adesea intenţiunea să le fie împlinită cu un minunat suc- 
ces. 

Să nu ne înşelăm însă a crede că numai prin meritatele 
lor imitaţiuni de limba şi formele antice, Văcăreştii au 
câştigat un titlul nepieritor de onoare în literele romă- 
nești; spirite cultivate şi hrănite cu studii străine adânci 
şi serioase, ei avură însă inimi cu totul române; inspira- 
țiunile lor sunt mai totdeauna curat naţionale; Muza 
lor spicuia pe câmpiile ţării şi limba română, în copilă- 
reasca. ei frăgezime, le vărsa în veci cu îmbelşugare, co- 
morile graţiilor sale. Vom avea adesea prilej, vorbind de- 
spre poeziile Văcăreștilor, să disputăm Muzei poporane, 

unele cântece desmierdătoare, pe care dânsa le-a răpit pe 
furiş din albumul acelor poeţi aristocrați, şi aceasta ne 
dă o dovadă mai mult că, la Români, faptele adevărat 
bune şi frumoase unesc la un loc pe popor şi pe nobilime, 
că la noi, existenţa unei caste de nobleţă moștenită a fost 
totdeauna nobili şi boieri aceea numai care au ştiut să 
se înalțe întru binele şi gloria patriei. 

Acum, fiindcă avem a vorbi despre o familie unde patru 
generaţiuni de poeţi îşi trecură una alteia cununa de lauri 
şi de mirţi, socotim că e drept a începe invocând mai întâi 
legendele şi tradiţiunea, acea poezie a vremilor trecute, şi, 
pe credinţa vechilor spuse bătrâneşti, ne va fi, credem, 
iertat a cerceta, în răpezirea penei, din ce străbuni iluştri 
s'au pogoriît aşa lăudaţi urmaşi. 

Se zice că pe când Radul Negrul Vodă, fugind din Ar 
deal pentru persecuţiunile Ungurilor catolici, îşi găsi 
scăparea pe poalele meridionale ale Carpaţilor şi, scobo- 
rînd printre râpele pietroase ale Dâmbovicioarei, descalecă 
şi-şi aşeză scaunul în lunca înverzită ce-i zise Câmpul- 
Lung, cu dânsul mai mulţi soţi de arme, cavaleri Ro- 
mâni purtând acvila creştină pe coiful lor de fier, veniră 
să caute o soartă mai pacinică într'acea nouă patrie, nă- 
pustită, în timpii urgisiţi ai potoapelor barbare, de co- 
lonii, străbunii lor. Astfel odinioară Teucru, eroul Sa- 
laminei, cerca pe luciul mărilor, cu fraţii săi de vitejie, 
o patrie mai ferice1). Printre tovarășii lui Negru Vodă 
se zice că ar fi fost şi junele Negoiţă, domnesc cocon al 
lui Dan, Voevodul Făgăraşului, şi nepot de soră al că- 
peteniei Românilor ; acesta întemee sate şi biserici două- 
sprezece pe malurile Dâmboviţei coprinse de dânsul; el 
avu şase fete şi doi feciori, Radul şi Serban, cărora le 
lăsă moştenire, cu numele Cetatea Făgăraşului, pe care 
fâlfâie o acvilă albă, emblemă de imaculată putere, şi 
prapurul purpuriu, cu zicerea Virtus scrisă în litere de 
aur. 

De atunci au trecut mulţi ani ; ţara avu şi zile de glorie, 
şi grele încercări. Ni se mai spune că într'o vreme, când 
cerul mâniat, secase în pământul românesc, toate izvoa- 
rele rodirii, când foametea cea mai cumplită secera popo- 
rul şi silea pe plugarul moşnean să-şi vânză pentru o fă- 
râmă de pâine, către boierul mai avut, țarina sa strămo- 
şească şi chiar libertatea sa de om, un urmaş al cocona- 


1) Orațiu, lıb. I. oda VII: „Teucer Salamina patremque 
Quum fugeret... 

şului Negoiţă, Radul comisul, ce-i ziseră în urmă Bilșug, 
vărsă cu o nobilă dărnicie comorile sale, poporului. — 
„Nimeni să nu se mai vânză rob de nevoia foametei“, 
zise el. „Domnul Dumnezeu a dat bilşug mare comisului 
Radu. El nu cere plată! Impărtăşiţi-vă toţi din roadele 
muncii sale!  Lăudaţi şi preînălţaţi din tot sufletul pe 
părintele ceresc, stăpânul Radului !“ 

Aci ne apropiem de timpuri cu amintiri mai precise, 
mai puţin legendare. La 1554, se născu din neamul Vă- 
căreştilor, un copil căruia Domnul de atunci, Pătraşcu 
cel Bun, îi dete ca naș, numele său: acesta fu aga Pă- 
traşcu Viteazul care, într'o lungă carieră războinică, do- 
borî în bătălii atâţia vrăjmaşi păgâni câte zile cu soare 
sunt într'un an şi care, pentru aceea, îşi închină sabia iz- 
bânditoare la toţi sfinţii ai zilelor de peste an. De acest 
Pătraşcu, care la bătrâneţe îu ban al Craiovei şi însoţi la 
războaie pe Mihai Viteazul, este clădită biserica din că- 
minul Văcăreştilor de lângă Târgovişte ; în zilele lui Pe- 
tru Vodă Cercel, 1584, el fu ispravnic adică executor la 
zidirea bisericii domnești din Târgovişte, unde i-a şi ră- 
mas chipul zugrăvit printre ctitori. 

Urmașul lui fu Neagoe spătarul, pe care Şerban Vodă 
Cantacuzino, îl avea ca sol al ţării, Baş Capu-Kehaia, la 
Poartă ; la 1685, acest vrednice bărbat muri în Constanti- 
nopol cu hainele pecetluite pe dânsul; trupul lui, supus 
de Turci la această osândă, fu adus în ţară şi înmormân- 
tat în tinda mitropoliei dela Târgovişte unde se află 
piatra sa funerară. Soţia lui, mama Necşuţa, cunoscută în 
vremile acelea prin virtuțile ei căsătoreşti, reînnoi me- 
moria venerată a matroanelor romane. Pe lângă faima 
zgomotoasă şi smăcinată a războinicilor şi a oamenilor 
politici, e dulce lucru a-şi odihni privirile pe unul din 
acele blânde tipuri femeeșşti de pace şi căsnicie! 

Fiul acestor venerabili bătrâni jucă un mare rol la curtea 
activă şi fastuoasă a lui Constantin Vodă Brâncoveanul ; 
mai întâi vătat de Copii-din-casă, adică căpetenie a celor 
100 de gărzi domnești, aleşi printre feciorii boierimii, şi 
purtător al steagului domnesc în ocaziunile solemne 1), el 


1) E de mirare însă a vedea aceste funcțiuni împlinite de un 
fiu de boer mare, căci Cantemir, (Descrierea Moldovei. Ed. 2, Iaşi 
1851, pag. 171), clasează pe vătatul de copii printre slujitorii dom- 
neşti care „nu numai din neam boeresc, ci şi din birnici şi din 
oamenii cei mai de jos, se primesc întru această stare, prin care 
asemenea dobândesc putere şi volnicie boerească“. — Asemenea zice 
şi Generalul Bauer, în Memorialul său istoric şi geografie asupra 
României, (trad. Bucureşti, 1857, şi tipărit la un loc cu Carra). 

este însărcinat la 1688, să cate vad pentru facerea unui 
pod pe Argeş, ca să treacă oştirile împărăteşti în contra 
Austriacilor 1) ; la 1695, Sepremvrie, Constantin Vodă, ple- 
când întru întâmpinarea Sultanului, la Dimirikapi, în- 
credinţează lui Constantin Stolnicul Cantacuzino şi lui 
lanake Văcărescu vel agă, toată pedustrimea şi o seamă 
de călărime pentru paza Târgoviștei, a Doamnei şi a ca- 
sei sale?) ; dela 1703 încolo, mai mulţi ani dearândul, 
lanake Văcărescu fu trimes la Poartă ca să împlinească 
funcțiunile lui Capu-Kehaia, în care tatăl săl își găsise 
moartea, şi apoi e rechemat de mai multe ori de către 
Prinţ în țară’); la 1703, cl avu de tovarăș într'această 
misiune pe Stolnicul Toma Cantacuzino ; la 1705, pe Dră- 
ghici Câmpineanul, vătaful de Aprozi; la 1706 şi 1707, 
merse singur ca să mijlocească a potoli exigenţele nemă- 
surate de tribut ale Porții. „Aceste adesea schimbări ale 
boierilor agenţi aveau pricina lor chibzuită“, ne zice En- 
gel 4), în cugetele şi în intenţiunile Brâncoveanului care 
se desvăluiră mai târziu, dar pe care acum voia să le 
țină ascunse“. Intr'adevăr, spre a nu întărîta şi mai tare 
prepusurile bănuitoarei Porţi, pe când el avea secrete în- 
ţelegeri cu curţile apusene, Prinţul se silea neîncetat să 
asigureze pe Turci de a sa credinţă, prin desele trimiteri 
a celor mai de aproape şi mai intimi ai săi. Dar aceste 
stratageme n'avură, precum ştim toţi, succesul ce aştepta 
Brâncoveanul dela ele. Increderea sa amăgită într'unii 
din consilierii săi şi mai ales în bătrânul său unchiu, po- 
stelnicul Constantin Cantacuzino, aduse peirea, şi a lui şi 
a oamenilor mai din suflet devotați lui. După ce imbro- 
chorul, sau comisul împărăției asvârli vălul de mazilie 
pe capul Brâncoveanului şi-l strămută, cu toată familia, 
într'acea groaznică Furnettă, cea mai înfiorătoare din vi- 
vuinele ledi-hulei (şapte-turnuri), acel funcţionar oto- 
man rămase în Țara Românească, „mai ales pentru ca să 
vânză starea nemişcătoare a Brâncovenilor, iar pe cea 
mişcătoare, consistând în bani, giuvaeruri şi blăni seumpe, 
din care unele erau şi dăruite de Petru cel Mare al Rusiei, 
să o inventarieze şi să o trimită la Constantinopol, îm- 


1) Cronica lui Radu Greceauui, Magaz. istor. pentru Dacia, t. II, 
p. 156. 

2) Idem, p. 229. 

3) Engel, Geschichte der Walachey, t. II, p. 362—365. 

4) Idem, p. 364. 

preună cu vistierul Brâncoveanului, lanake Văcărescu 1)“. 
Când apoi, „la August în 15, anul 1716, se petrecu la pala- 
tul de pe mare, Geli-Kiosk, dinaintea ochilor sultanului 
Achmed II, acea înfiorătoare scenă a uciderii Brâncove- 
nilor, jertfa începu cu moartea lui lanake Văcărescu ?). 
Capul lui căzu cel dintâi, ca spre pedeapsă pentru dreapta 
credinţă ce păstrase către nenorocitul său Domn ; tinerii 
prinți câte-şi patru, şi apoi şi tatăl lor, periră unul după 
altul sub sabia gealatului. Curajul ce arătase nevinovatul 
slujbaş la o aşa nelegiuită osândă, îndemnă pe Domnitor 
pa. rabde cu tărie acea cruntă expiaţiune a vanităților 
sale. 

Cu martirul lui Ianake Văcărescu nu se stinse posteri- 
tatea lui ; dar însă aci ne vine o îndoială din care numai 
documente vechi ce nu ne sunt cunoscute ar putea să ne 
scoată. Fotino zice că împreună cu Constantin Vodă Brân- 
coveanul a perit ucis şi clucerul Ianake Văcărescu, gine- 
rile lui?) şi ni s'a spus că liica Brâncoveanului pe care ar 
fi tinut-o acesta de soție, ar fi fost domnița Stanca. Stim 
însă că această domniță, cea mai mare din fetele lui Con- 
stantin Vodă, a luat de bărbat, la 1691, pe beizadea Radul, 
coconul lui Iliaş Vodă) şi că, pe la mijlocul postului 
mare, din anul 1714, ea a murit având triste presimțiri 
despre restriştea apropiată a tatălui său 5) ; ştim aseme- 
nea care au fost soţii celorlalte şase fete ale Brâncovea- 
nului, şi nici Cara 6) nici Cantemir 7), nu pomenesc despre 
vreuna care să fi avut de bărbat pe lanake Văcărescu. 

Ori cum va îi, ramura acestuia s'a perpetuat prin patru 
fii şi anume: Constantin, Barbu, Radu şi Stefan. Despre 
cel dintâi se ştie că a dăruit moşia, pe care Nicolae Vodă 


1) Engel, Gesch. der Wal. t. Il, p. 367. 

2) Engel, loc citat. — Del Chiaro. — Fotino. 

3) D. Fotino, Istor. gener. a Daciei, tr. de G. Sion, t. II, p. 144. 

4) Radu Greceanu, Dacıa, t. I£ p. 198. 

5) Engel, t. I, p. 374. 

6) Carra. Istor. Mold. şi Romàån., trad. româneşte, pag. 109. Aci se 
vede care au fost fiicele lui Constantin Brâncoveanul şi soţii lor, 
anume : Stanca, măritată după Radul, fiul lui Iliaş Domn al Mol- 


dovei. — Maria, soția lui Constantin, fiul lui Duca Vodă din Mol- 
dova. — Ilinca, măritată după Scarlat, fiul lui Alexandru Mavro- 
cordat. — Safta, soția lui Iordake Creţulescu. — Ancuţa, soţia lui 


Nicolae, fiul lui George Roset. — Bălaşa, căsătorită după un nobil 
grec Manole, fiul lui Andronic, — şi Smaranda, care a ţinut pe un 
Bălan, boer român. 

7) Cantemir, Histoire de Empire Othoman, traduction de Mr de 
Jonequierres, t. IV, p. 115. 

Mavrocordat a clădit mânăstirea Văcăreştii, la 1726; al 
doilea şi al treilea au trecut cu distincţiune prin slujbele 
țării, fără a fi lăsat o memorie strălucită 1). Onoarea de a 
ilustra familia prin oameni demni de lauda naţiunii, fu 
rezervată posterităţii fratelui al patrulea. Ştefan el însuşi, 
învăţat în literile elene şi mai ales în pravilele împără- 
teşti, dedat, şi prin experienţă şi printr'o minte dreaptă 
şi sănătoasă, en daraverile judecătoreşti, fu mai întâi 
vornic de Târgoviște, apoi spătar mare şi, în tot timpul, 
oracolul legislativ al epocii sale ; până mai deunăzi, ur- 
maşii lui au păstrat nişte notițe sumare despre unele pro- 
cese cărora le dase el hotărîri, minunate prin ecuitatea 
principiilor și lămurirea ideilor coprinse în ele 2). In gra- 
dul de onoare în care trăia, Ştefan Văcărescu însă nu era 
fericit, văzând că din câţi copii năştea frumoasa sa soţie, 
Catinca Doné, niciunul nu rămânea în vieaţă ca să moş- 
tenească averea, numele şi înaltele lui simţiri. Dorinţa 
acestor părinţi de a căpăta un fiu se învederează printr'o 
icoană a Sf. Stelian, unde acel ocrotitor al nașterilor şi al 
pruncilor e înfățișat având la poale-i, de două lature în- 
genunchiaţi, pe vornicul Ştefan Văcărescu şi pe soţia 
lui 5). Era în obiceele vechi ale cultului nostru de-a în- 
china la sfinţi şi la moaşteie lor, asemenea icoane zugră- 
vite sau chiar şi chipuri modelate, reprezentând obiectele 
ce voiau credincioşii să dobândească dela cereştii lor pa- 
troni ; astfel toate icoanele vestite din ţară şi toate ra- 
clele de sfinţi ce posedă câte o colecţiune de braţe, pi- 
cioare, ochi, mâini şi chiar prunci lucraţi în aur, în ar- 
gint, în sidef, sau în alte materii şi dedicate toate de pă- 
timaşi sau de rugători. 

Pietoasa reclamă a lui Stefan nu rămase fără răsplată, 
căci, pe la 17404), i se născu un fiu căruia îi era dat de 
soartă a întrece în merite pe toţi străbunii săi şi a lăsa 
numele său lăudat viitorimei ; acesta fu lănăkiţă Văcă- 
rescu, botezat cu numele moşului său. El însuşi, întrun 


1) Barbu a avut o singură fiică care a fost cea dintâi soţie a ba- 
nului Dimitrie Ghica ; iar Radu a avut fecior pe vistierul Ştefan 
Văcărescu care la 1812, a trecut în Rusia. 

2) Aceste notite, încredințate de d. I. Văcărescu, răposatului Vi- 
iara, s'au făcut nevăzute. Poate le-ar găsi cineva cercetând hârtiile 
rămase dela Vilara. 

3) Această icoană de familie se păstrează de către d. T. Văcă- 


rescu. 
4) Această cifră e dedusă prin analogie. 

minut de melancolică filosofie, astfel spune despre naşte- 
rea sal): 


„In zilele acestui fericit împărat (Sultan Mahmud I, 1730—1754) 
am văzut şi eu lumina lumii acesteia, plină de amar chiar la feri- 
cirile ei şi plină de nestatornicie chiar la cele ce se pot socoti mai 
statornice“. 


Educaţiunea lui fu dela început prea îngrijită. Neofit 
cel bătrân Kavsocalivitul îi iniţie la tezaurele limbii, re- 
toriei şi istoriei eline ; un german anume Geber, îi explică 
regulele limbii latine ; alţi profesori îl învăţară italie- 
neșşte, franţuzeşte şi hosii turci îl familiarizară cu limba 
şi literatura otomană, pe care în urmă le cunoştea foarte 
bine. De tânăr încă el fu nevoit să se dedea cu necazurile 
şi să-şi formeze un suflet tare şi răbdător, spre a nu fi 
sdrobit şi nimicit, ca cei mai mulţi, în necurmatele smăci- 
nări, ce turburau epoca de anarhie şi de nelegiuiri în 
care soarta îl menise să trăiască. Sufletele mari se plă- 
mădesc în valurile restriştei. 

Pe la 1755, ferosul Constantin Gehan Racoviţă Voevod, 
neputând suferi spiritul stăruitor de naţionalitate ce mâna 
pe unii boieri şi mai ales pe Văcăreşti, în purtarea lor, 
când ţara întreagă tresărea sub asprul lui jug, cugetă să 
ge scape de aceştia şi exilă pe Ştefan şi pe îratele său Bar- 
bu, la insula Cipru!) ; dar în domnia următoare, acești 
doi boieri îşi revăzură patria şi, la 1760, sub Scarlat Vodă 
Ghica, Ştefan Văcărescu era spătar mare 3), în vreme ce 
fiul său, încă de tot june şi pe atunci cămăraș, servea ca 
ispravnie sau purtător de seamă la clădirea mânăstirii 
Sântului Spiridon cel nou, de pe uliţa Serban-Vodă ; în- 
tracea biserică întemeiată de Ghiculeşti, până a nu ge 
dărâma cea veche. ca să se reclădească de pe planul fan- 
tastic, ce-i dă astăzi înfăţişarea unui templu de cofetărie, 
se vedea pe pereți, portretul lui lănăkiţă Văcărescu ; din 


1) Iun scrierea intitulată : Istoria Impăraţilor Otomani ete... Berisš 
de d-l Ianake Văcărescul, etc... Manuscript în posesiunea d-lui Şte- 
fan Greceanu, care a binevoit a ni-l împărtăşi. Cuvintele citate aci 
se află la sfârşitul vieţii sultanului Mahmud I, pag. 140. — Acest 
manuscript a fost tipărit mai târziu, de d. A. Papiu Ilarian, în 
Tezaurul de monumente istorice. 

2) Folino, tr. de G. Sion, t. l, p. 159. El vorbeşte numai de doi 
hoeri Văcăreşti, fără de a-i numi. 

3) Istor. Imp. Otom. Mns. p. 147. 

norocire d-l Ioan Văcărescu avu de timpuriu fericita idee 
de a pune să-l decopieze și, după acea copie, putem citi azi 
trăsurile feţei lui lănăkiţă, toate naltele calităţi şi toate 
slăbiciunile caracterului său 1). 

O faţă prelungă şi cam palidă, cu fruntea lată, uu nas 
drept şi regulat cu nările foarte largi, o gură zâmbitoare 
pe ale cărei buze voluptoase abia le ascunde o mustață 
subţire, ochi căprui cu o căutătură plină de dulceaţă şi 
de fineţă, în sfârşit o barbă castanie rară şi transparentă 
ce-i fâlfâe uşor pe piept : iată trăsăturile acelei figuvi 
ce insuflă îndată un simpatic respect şi pe care o susţine 
cu oareşeare mândrie, portul drept al trupului şi gugiu- 
manul de samur, aşezat cu semeţie pe cap. Costumul lui, 
imitat de pe hainele sale favorite, e compus într'acel por- 
tret, de un anteriu de sevaiu roz-gălbui sau chamois şi 
încins la brâu cu un giar, din care iese hangerul cu mâner 
de smalţ albastru şi de pietre scumpe; pe deasupra 
poartă un contoş de coloarea verde deschisă a iezmului 
(iasp alb), îmblănit cu samuri. In mână el ţine un sul de 
hârtii desfăşurate pe care se citesc acele cuvinte memo- 
rabile ale sale, acel testament în versuri, cel mai nobil 
legat ce putea lăsa un om de geniu posterităţii sale : 


„Urmașilor mei Văcărești, 
Las vouă amintire. 
Creşterea limbii româneşti 
Şi-a patriei cinstire 1“ 


Dacă dintr'aceste două măreţe îndatoriri puse asupra 
viitorimii, creşterea limbii româneşti era însutlată lui Lă- 
năkiţă de geniul său propriu, cinstirea patriei totuşi o moş- 
tenise şi el dela străbuni, dela tatăl său, carele şi dânsul 
muri jertfă a credinţii sale către ţară. Această moarte e 
o tragedie întunecoasă, demnă de mârşava viclenie a Fa- 
narioţilor ; într'adevăr, la 1763, Constantin Gehan Raco- 
viţă se întoarse pe tronul Ţării Româneşti şi hotărî ca, 
cel puţin de rândul acesta, să se szape de Văcăreşti mai 

După o aşa groaznică pivrdere a părintelui său, Lănă- 


D Orice Român trebue să pr vească cu mâhnire pierderea sti- 
ului de arhitectură bizantină naționalistă la noi, şi destrucţiunea 
vechilor portreturi şi inscriptiuni, ce se fac pe toată ziua cu reclă- 
direa bisericilor. Trebue să lăudăm şi să recomandăm tuturor spre 
imitațiune chipul inteligent cu care d-nii Creţuleşti, în restaura- 
rea bisericii d-lor, au păstrat cu pietate în interior stilul vechi și 
portretele ctitoriceşti. 

pe Ştefan şi Barbu, pe când ei se aflau în via lor dela va- 
lea Orlii în Săcuieni. Becerul, adică bucătarul domnesc, 
care urzi această cumplită uneltire, străbun, zice-se, al 
unuia din oamenii politici şi literați dela noi, primi o răs- 
plată providenţială ; nou Vatel istorie, el nu se ucise ca 
vestitul bucătar al lui Ludovic al XIV-lea, în desperare 
pentru întârzierea peştelui la masa regală; ci într'o zi, 
când se ducea cu castronul de ciorbă în mâini ca să-l 
pună pe masa domnească, bolta clopotniţei se cufundă 
asupră-i şi-l sdrobi sub dărămăturile ei. Poporul supersti- 
tios văzu într'această întâmplare o pedeapsă cerească pen- 
tru crima săvârşită de dânsul cu otrăvirea boierilor Vă- 
căreșştilor, şi, în neîndurata lui mânie, îi blăstemă nea- 
mul. 

Dupe o aşa groaznică pierdere a părintelui său, Iănă- 
kiţă Văcărescu se duse să caute în Constantinopol, sau 
răzbunare, sau mângâiere ; dar în puţin timp, după vreo 
unsprezece luni de domnie, Constantin Racoviţă muri pe 
tron, victimă a patimei sale pentru melisă, şi băuturile 
spirtoase 1). Junele Văcărescul, al cărui spirit activ Şi se- 
tos de cunoştinţe, ştia să tragă un folos din toate, profită 
de petrecerea sa în Constantinopol, şi legându-se în prie- 
tenie cu Halil Hamid, om foarte învăţat şi seriitor (kia- 
tib) la kalemul (secretarul) divanului împărătesc, atașat 
pe lângă Capu-Kehaielele ţării noastre, învăţă dela dânsul 
teoria gramaticală a limbii turceşti ce se zice Sarfa?) ; 
peste trei ani însă, la 1767, Alexandru Scarlat Vodă Ghica 
îl chiamă la înalte dregătorii, încredinţându-i vistieria 3). 
Când dar, prin conglăsuirea Pârvului Cantacuzino ce era 
spătar şi visa să dobândească domnia ţării, prin Ruşi. o 
mică companie de volontiri Kazaci, subt ordinile unui pol- 
covnic rus, Nazarie Karamzin, călcă Bucureştii (7 Octom- 
brie, 1769), prinse pe prințul Grigorie III Ghica, frate și 
nrmaş al lui Alexandru, şi-l trămise prizonier la Peters- 
burg, boierii ţării, adunați la un loc cu mitropolitul Gri- 
gorie, se chibzuiră a trimite o deputaţiune de doi dintre 
dânşii la Feld-mareşalul rusese Rumianţoit, ce se afla la 
Taticiof, pentru ca să ceară oaste de paza ţării, şi acești 
deputaţi, aleşi prin influenţa Pârvului Cantacuzino, fură 
fratele său Michail, fostul vistier şi Llănăkiţă Văcărescu, 





1) Fotino, tr. de G. Sion. t. II, p. 161. 
2) Ist. Imp. Otom. p. 219. 
3) Istoria Imp. Otom. Mns. 

vistierul actual, dintr'a cărui prietenie Pârvul socotea să 
tragă profit. 

Dar să lăsăm cuvântul lui lănăkiţă, spre a caracteriza 
mai bine spiritul şi ambiţiunile ce aţâţau aceste mişcări 1). 


„Deci ne orînduim soli pentru aceasta ; în urmă se mai orândui 
şi Nicolae Brâncoveanul logofătul, la care vistierul Mihail îşi as- 
sundea chibzuirile. Pe cale mergând, îşi descoperi Michail chibzui- 
rile către mine la o gazdă, într'o seară când dormea Nicolae şi mă 
ispiti întrebându-mă aşa: — Feldmareşalul, când ne va porunci să 
facem şi alegere de Domn în ţara noastră dintre noi, pe cine gă- 
sesc eu cu cale, socotind poate că eu voi răspunde: pe domnia lui 
spătarul, fratele domniei tale. — Eu şi-i am răspuns, că nu găsesc 
altul mai cu cale decât pe mine; îmi zise şi: Acest răspuns îl pot 
face toţi boierii. — Şi ce îndoială ai dumneata? îi zisei. — Imi 
zise : Dacă ar fi ştiut frate-meu aşa, mai bine ar fi fugit la Turci. 
— Ii răspunsei că mai lesne s'ar fi făcut deocamdată domn acolea, 
căci în Europa Impăraţii, Domn absolut nu fac; îi arătai pildă 
Transilvania, Timişvarul şi Podolia, Smolenskul şi altele, şi deabia 
începu a mă crede şi, văzându-l întristat, poftitorii zicându-i : Ace- 
stea stau în mâna lui Dumnezeu !“. 


Puţina înclinare, a autorului către Rusia şi neîncrede- 
rea sa în fanfaronadele şi în proectele de neîndoioasă bi- 
ruiţă cu care Rușii au trâmbiţat mai adesea sosirea lor 
în Principate, se învederează pretutindeni în spusele şi 
în faptele lui lănăkiţă. lată cu ce fină ironie descrie el 
impresiunea amăgitoare produsă în ţară de începutul ex- 
pediţiunii Ruşilor dela 17692). 


„Toţi creştinii ce wau chibzuit cele de pe urmă, şi care nu erau 
adăpaţi de gtiinţa politiceştilor ocârmuiri, socotea că Rusia a să 
ridice din lume sau cel puţin din Europa, toată stăpânirea turcească; 
unii, pentru râvna legii, alţii pentru pofta slavei si alţii pentru iu- 
birea hrăpirii, se făcură ostaşi ruşi şi cei mai mulţi şi fără coman- 
dir ; alţii iarăşi de frica Turcilor, fiindu-le credincioşi, fugea de 
dânşii să nu piară“. 

Dar să urmăm, spre mai bună convicţiune faptele vi- 
stierului Văcărescu. La Buzău, solii se întâlnese cu co- 
lonelul Nazarie care-i vesteşte că oaste multă rusească îi 
soseşte în urmă şi îndeamnă pe boieri să trămită la Pe- 
tersburg deputaţi, care să ducă plângerile ţării în contra 


1) Idem, p. 157 et sq. 
2) Istoria Imp. Otom., p. 157. 

Porții şi să ceară Împăratului privilegiul de-a fi Princi- 
patele închinate Rusiei. Văcărescu pare a fi foarte puţin 
domirit de făgăduielele Kazacului ; şi, cugetând a scăpa 
din această cursă, el însuşi, în taină de soţii săi, se pro- 
pune lui Nazarie ca să meargă să adune în Bucureşti pe 
boierii fugiţi cu famiiiile lor la satul Cereașul din plaiul 
Săcuieni ; îndată ce se vede acolo, el îşi ia soţia, fiică a 
tergimanului (translator) Iacovake Rizu, şi pe mamă-sa, 
şi trece în pripă la Brașov prin lazaretul Buzăului 1). 

Cât ţinu astă dată ocuparea ţării de Muscali, adică 
până la 1774, Lănăkiţă petrecu tot prin străinătate ; che- 
mat într'un rând, 1770, de vizirul Muhsur-Oglu la Craiova, 
unde Turcii se încercaseeră să aşeze Domn pe Manole Ro- 
set, el merge acolo cu unchiul său Radul spătarul şi cu 
alţi douăzeci de boieri, intrând în ţară prin plaiul Vâlea- 
nului ; dar fură toţi siliţi îndată a se întoarce la Braşov. 
Mai târziu 2) când prin mezierea Austriei, puterile luptă- 
toare începu a înclina spre pace, dragomanul Porții la- 
covale Rizu îndeamnă pe vizir să cheme la Focşani, unde 
era a se face congresul, pe ginerele său lănăkiţă Văcărescu, 
care cunoştea afund toate interesele ţării; acesta deşi 
avea cu dânsul paşaport austriac, e oprit optsprezece zile 
în corturile din tabăra rusească, expus la arşiţa soarelui 
şi la temerea exilului, până când se hotărăşte a serie Feld- 
mareşalului Rumianţoff, următoarea scrisoare, plină de o 
vicleană batjocură, pe care însuşi o traduce din limba 
italiană 3) : 


„Excelenţă, domnule şi patronul meu, 


„De vreme ce norocul şi întâmplarea a binevoit ca să facă pri- 
zonier pe mine, un om fără de arme și în vreme de armestiţiu, la 
purtătoarele de biruinţă astă dată armele rusești, mai vârtos având şi 
paşaport cu protecţie Chezaricească, pentru vină căci îmi păzeso 
după datorie credinţa la stăpânii ce Dumnezeu mi-au orânduit, sunt 
desăvârșit întâmplării mulţumit şi norocului, căci mi-au făcut acea- 


1) Istor. Imp. Otom., p. 161. 

2) Idem, p. 168—171. 

3) Istor. Imp. Otom., p. 172—190. — Aci vom face observaținune 
asupra stilului uzitat de Iinăhiţă Văcărescu, întraceastă scriere 
şi în care se iveşte influenţa deosebitelor limbi ce el cunoştea. Nu- 
mirile de funcțiuni şi chiar uncle ziceri uzuale turceşti se găsesc 
alătuiate cu cuvinte luate din limba italiană gi serisv de autor 
shiar cum se şi pronunţă într'această din urmă limbă. 

ată deosebită cinste unde nu fac altă rugăciune Escelenţei tale, fără 
de numai, în vreme ce arderea soarelui îmi pricinueşte multă tiră- 
nie, aflându-mă întrun câmp, niă rog Excelenței tale ca să fiu tră- 
mis cu un ceas mai nainte gi eu la locul unde se află şi ceilalţi pri- 
zonieri în vreme de război şi ce armele în mână gi voi fi foarte 
mulțumit acestei faceri de bine, rămâind etc...“ 


Această scrisoare atingând amorul propriu al mareşa- 
lului, avu cel mai fericit efect; Văcărescu fu liberat şi 
însoţi pe solii turcești ; dar congresul se sparse într'ăst 
rând fără succes, precum în urmă şi cel ce sta să se facă 
în curtea domnească dela Bucureşti. Văcărescu într'ăst 
timp merse la Sumla unde prezentă vizirului un mahzar 
(jalbă, petiţiune) din partea boierilor români emigraţi la 
Braşov ; la urmă, purcegând din Şumla şi trecând pe la 
Rusciuk, Nicopole, Vidin şi Mehadia, se întoarse iarăşi 
în Cronstadt 1). Aci el avu pentru întâia oară prilejul de 
a vedea şi a fi prețuit de împăratul Ioseph II, acel auto- 
crat amic al ideilor liberale şi singurul dintre Austriaci, 
protector al naţiunii române. Povestirea ce face Iănăkiță 
despre acea vizită e mult prea interesantă ca să o trecem 
cu tăcere?) : 


„Intracest an, la 1773, Maiu, împăratul Romanilor, Iosif II, vrând 
ca să meargă în Galiţia şi Lodomeria, în ţările ce dobândise atunci, 
trecând prin hotarele Ardealului, au venit şi la Braşov unde au şe- 
zut şi trei zile şi ne-au făcut nouă boierilor Români ce erau musafiri 
acolea, multă cinste, căci, cum a sosit la conacul unde era gătit, de 
loc au trămis pe doctorul Impărăţiei sale, la noi unde eram adu- 
naţi toţi, la gazdă la mine și ne-au zis că, măcar că Impăratul 
cearcă întristare pentra noi, căci suntem înstrăinaţi de patrie, dar 
are părere bună, căci ne aflăm adăpostindu-ne în țara Impărăției 
sale şi pofteşte ca a doua zi, la 10 ceasuri nemţeşti, să ne dea au- 
dienţă. Deci, după ce am făcut mulţămita către doctor, a doua zi 
am mers toţi înaintea Impăratului. Eu am făcut dragomanlâe 
boerilor în limba talienească şi am fost primiţi cu atâta libov (dra 
goste) şi cinste încât, după ce ne-au întrebat şi de suntem mulţu- 
miţi de generalul cetăţii şi de chivernisitorii locului şi i-am arătat 
adevărul, sau întors şi au mulțumit gheneralului însuşi pentru 
noi ; Auholtz se nuniea gheneralul acesta care au şi lăcrimat de 
bucurie atunci ; cu toate acestea au dat poruncă ca verice pricină 
vor avea Românii noştri între dânşii, să nu fie volnic a-i judica 


1) Istor. Imp. Otom., p. 179. 
2) Idem, p. 181—184. 

cineva, tără decât no între noi să-i judicăm, încă şi Ardeleanu, 
atât parte ostăşească cât şi politicească, de a avea pricină cu un 
Român, iarăşi la noi să vie să-şi caute judicata. După aceasta. 
ne-au chămat ca să mergem întw'acea seară la casa gheneralului 
dımpreună cu famihile noastre, unde au poruncit să se facă Assem- 
blée. Deci seara ne-am adunat toţi acolo cu jupânesele noastre şi, 
vind şi împăratul la opt ceasuri nemţeşti, intrând în casă, m'au 


întâmpinat lângă ușă pe mine şi mi-au zis: — Senior Văcărescule, 
(căci îmi atlase numele dela audienţă), te poftese şi te pm în oste- 
neală ca să-mi faci astă seară tergimanlâk. — Îndată eu închinân- 


du-mă i-am răspuns că aceasta este cea mai fericită noapte ce am 
întâmpinat de când m'am născut, şi aşa, luându-l de subţioară din 
stânga, m'am aflat într'această slujbă şi cinste, până la un ceas 
după douăsprezece, ne lăsând niciun boier şi nicio jupâneasă ca să 
nu facă vreo întrebare sau vorbă sau mângâiere până când, vrând 
să meargă la gazdă, ne-au chiămat ca să mergem a doua zı afară 
din cetate la loagăr, unde are însuşi să facă eserciţiu ostaşilor ce 
erau acolo. Deci mergând după ce au făcut iarăşi multe vorbe de 
mângâiere şi aşa au slobozit a merge la gazdele noastre şi Impăra- 
tul au purces în țara Leşească“. 


Cu toate aceste împărăteşti mângâieri, boierii români 
sufereau cu anevoinţă exilul şi Văcărescu ne spune cu ce 
nespusă bucurie priimiră ei, la Septemvrie, 1774, vestea 
cum că pacea sa încheiat la 4 Iulie, în Kainargi, şi că sa 
numit Domn al ţării Alexandru Ipsilant, tergimanul di- 
vanului Porții. Boierii din Braşov fură chemaţi îndărăt 
şi Jănăkiţă trecu îndată, pentru a treia oară în vieaţa sa, 
la Țarigrad, spre a se înturna cu noul Domn la Bucu- 
reşti 1). 

Aci începe un nou period în existenţa acestui om emi- 
nent, period de activitate, de producţiune, în care inteli- 
genţa sa vie şi sporitoare se desvoltă prin fapte şi scrieri, 
se răspândi, în cursul unei domnii mai paşnice şi mai lumi- 
nate asupra administraţiunii, a legiuirilor şi a culturii 
morale a ţării. Numit, pentru a treia oară, vistier şi apoi 
la 1780, spătar?), el se ocupă, în parte, a regula seama 
„acestor dregătorii şi, în general, a da puternicul său aju- 
tor domnitorului, în toate reformele ce se silea a face. 
„Alexandru Vodă Ipsilant nu era un om de rând; un con- 
timporan străin îl earacteriză într'astiel 3) : 


1) īst. Imp. Otom., p. 189 et sq. 

2) Idem, p. 1%. 

3) Lettre a Mrs les auteurs du Journal de Bouillon sur le compte 
qwils ont rendu du livre intitulé Histoire de Moldavie et de Vala- 
«hie (par Carra). — Vienne chez Truttner, 1779 ; pag. 39. 

„Un prinţ ce iubeşte frumoasele arte, un prinţ ce onorează cu 
protecţiunea sa ştiinţele şi pe învăţaţi, mai ales într'o ţară aşa 
puţin cultivată, un prinţ care vrea legi spre a-şi înfrâna pretinsul 
despotism şi spre a potrivi hotărîrile gale şi ale miniștrilor Băi cu 
regulile unei exacte dreptăţi, e un prinţ pe care cea mai iscusită 
răutate nu-l poate înegri“. 


Carra însuşi, care critică tot în ţară şi mai ales pe 
Greci, nu se poate opri de a zice!) : 


„Ceea ce deosebeşte de Alexandru lpsilant, prinţul ţării Româ- 
neşti, e protecţiunea ce dă artelor şi dorinţa ce are de a avea o 
condică de legi particulară pentru divanul său şi pentru administra- 
torii de districte ; el a tras pentru aceasta în ţară-i şi câţiva oameni 
învăţaţi, pe care i-a însărcinat a întocmi acea condică“. 


Printre oamenii chemaţi a conlucra la acea operă, care 
fuse Pravilniceasca Condică a Domnului Alexandru Ioan 
Ipsilant Voievod, cea dintâi schiţă de condică civilă pro- 
mulgată oficial în Principatul României, lănăkiţă Văcă- 
rescu fu unul din cei mai de frunte; osebit de orânduie- 
lile aşternute într'ucea pravilă, după poveţile experinţei 
sale, toată redacţiunea română şi mai ales a hrisovului 
ce servă de preliminar legilor, este curat a sa. Acest din 
urmă însemnat document, deşi se află tipărit, fără însă 
a se numi vreun redactor, poartă un caracter de mărire şi 
de lămurire în idei şi în expresiuni, care ne îndeamnă a-l 
reproduce, spre lauda auto:ului său?): 


„Cu cât este trebuincios povăţuitorul la un călător care vrea să 
treacă locuri pustii, cu să nu rătăcească dın drum în locuri neum- 
blate, şi cu cât are trebuinţă de lumină unul ce umbla întru în- 
tunerec, ca să nu dea peste prăpăstii şi adâncituri, atât suut de 
trebuincioase şi pravilele la o poliţie, ca într'însele să se povă- 
țuiască spre chibzuirea dreptăţii şi adevărului şi să nu greşească 
întru cea mai trebuincioasă şi a toatei bunei orândueli păzitoare, 
adică la judicata lui Dumnezeu (căci noi după chipul lui Dumnezeu 
nu numa: avem a stăpâni pe pământ, ci a judica după asemănarea 
judicătorului, tutulor m s'au dăruit), şi măcar că întru ştiinţa şi 
chibzuirea omului sunt oarecare scânte:e ale dreptăţii semănate, 
după care fieşcare, de ar voi, poate să se povăţuiască spre dreptate, 


1) Carra. Istor. Moldovei şi României, trad. român., p. 149. 
2) Tipărită acum dın nou grecește şi româneşte de C. N. Brăi- 
loiu, Bucureşti 1841. 

după cum este zis : ceea ce ție nu-ți place, altuia nu face ; căci întru 
această coprinzătoare poruncă, toată pravila şi toată dreptatea se 
înţelege ; dar fiindcă curgerea anilor nu înconteneşte de a schimba 
si a preface pururea pricinile vieţei cele întâmplătoare, pentru aceea 
face trebuinţă a avea o povaţă mai pe larg. Drept aceea, miluin- 
du-ne Dumnezeu cu Domnia acestui principat, pe lângă celelalte fa- 
ceri de bine ce ne-am străduit să arătăm la toţi de obşte, şi deosebit 
la fiecare, am socotit Domnia mea că aceasta este cea mai de folos, 
nu numai pentru bună petrecere locuitorilor, ci şi pentru cinstea 
lor, pentrucă altă mai multă defăimare nu poate fi la un norod, şi 
mai vârtos la cel de bună credinţă, decât a vieţui fără de pravili, 
adică să nu aibă pravili, sau să nu urmeze după pravili. Intr'acestag 
chip am aflat Domnia mea pe locuitorii Valachiei, care măcar că 
uneori urma împărăteştilor Pravili celor de obşte, şi alte ori obi- 
ceiurilor celor pământeşti, care obiceiuri, cu cuvânt că sunt din 
vechime, se sârguia spre a avea întărire ; dar cu toate acestea nici 
pravilele pururea într'un chip păzea, nici vechimea obiceiurilor ne- 
smintit ținea, şi, când cu pravilele strica obiceiurile, când iarăşi cu 
obiceiurile se împotrivea pravililor ; drept aceea, din începutul 
Domniei mele, din multele griji care pururea ne coprind, prilejină 
vreme cu neîncetate osteneli, am strâns Domnia mea, însă din pra- 
vili cele ce sunt mai trebuincioase spre povaţa judecăților, iară din 
obiceiuri mai ales cele mai adesea urmate în ţară, asemănându-se 
oareşcum şi cu pravilele. Pe lângă acestea şi altele oareşcare poveţi 
de înșine alcătuind Domnia mea din jălbile şi pricini ce pe toate 
zilele se aduc la auzul nostru, acum la al şeaselea an al Doniniei 
mele (ce cu mila lui Dumnezeu curge), am aşezat nouă alcătuită 
Pravilă, ca un isvod şi dreptate tuturor celora ce se vor afla ju- 
dicând, cu sfat de obşte şi cu adeverirea prea sfinţiei sale mitro- 
politului şi a iubitorilor de Dumnezeu episcopi, a veliţilor boieri- 
lor Domniei mele, că printr'însa povățuindu-se, drepte să facă şi ei 
hotăririle judecăților şi toţi cei năpăstuiţi să-şi afle dreptatea lor 
la limanul bunelor pravili şi la toţi supuşii noştri să se arate bi- 
ruitoare dreptatea. Căci judicata, după cum am zis, este a lui Dum- 
nezeu. Drept aceia, câţi s'au învrednicit acestei dregătorii de ju- 
decători, se cuvine a ști că pentru orice pricină vor judeca, cel ce 
se va osândi de către dânşii fără de dreptate sau cu dreptate, pen- 
tru orice fel de vină va fi, de o va odihni cu mulțumită și fără de 
vârteală hotărîrea judicăţii, nu mai rămâne a se osândi la judicata 
cea viitoare, pentru că această pământească judecată este a însuși 
lui Dumnezeu judicată. Dar vai de judicătorul acela ce va mitui 
la hotăririle judicăţilor pentru voie veghiată, sau va strica drep- 
tatea pentru luare de mită sau va trece cu vederea dreptatea pen- 
tru pizmă, căci înfricoşat cuvânt va auzi ca un strâmb judecător 
de către dreptul Judicător, în ziua cea înfricoşată a nefăţarnicei 

judicăți cei viitoare, şi nu numai acolo, ci gi aici unul ca acela, 
aflându-se de Domnia mea, cu orice mijloc vielenind la hotărîrile 
judecăților, să ştie, că într'un chip nu va putea scăpa de grea pe- 
deapsa Domniei mele. 


Stilul şi cugetările acestei precuvântări sunt după 
spusa unor legişti, mai presus decât chiar coprinsul Pra- 
vilei lui Ipsilant, care are mai mult meritul de a fi cel 
dintâi pas al codificării noastre, azi încă aşa de imper- 
fectă 1). Valoarea lucrătorilor e însă proporţionată şi după 
mijlocul în care sunt executate: importanţa lor creşte 
când concepţiunea le e spontanee şi nepregăţită de alte 
încercări anterioare. 

Cu asemenea serioase şi folositoare ocupaţiuni petrecu 
Tănăkiţă Văcărescu zilele domniei lui Alexandru Ipsilant, 
când un eveniment ce ni se pare meschin aftăzi, dar care 
avea pe acele timpuri de tiranie și de bănuială, o grea 
însemnătate, întrerupse liniștea acestei domnii blânde şi 
propășitoare. Lăsăm aci cuvântul pentru timp mai în- 
delung, istoricului contimporan, care ne va descrie cu 


1) O dovadă curioasă despre conflictele ce se iveau în judecăţi 
până în timpul lui Ipsilant, găsim într'o notă scrisă cu mâna pe 
scoarța unei cărţi bisericeşti dela Snagov; e suhscrisă cu un mono- 
gram în care abia se deosebeşte: Mihai K....scu, şi se vede că e atingă- 
toare de o pricină crimiuală, de otrăvirea unei soţii, culpabilă de necre- 
dinţă, Intr'însa se vorbeşte gi despre închisoarea sau grosul ce fieş: 
care spătar trebuia să aibă în casa sa. Iată textul acelei note: „La 
anul 1780, apr. 11, fiind Domn ţărei Româneşti Io Alexandru Ipsi- 
lant VV. şi mitropolit Ungrovlah. Kyrıo Kyr Grigorie, am fost tră- 
mis şi eu aici, la sfânta mânăstire Snagov surghium, după hotărîrea 
d-lor veliților boieri şi din porunca prea înălțatului nostru Domn, 
pentru căci că am urmat cum porunceşte s-fta Pravilă bisericească, 
la cap. 245, şi găsindu-mi vină că de ce am urmat Pravilei biseri- 
ceşti şi nu am urmat Pravilei politiceşti, pentru aceea m'au pedepsit, 
aflându-mă aci la închisoare 13 luni şi de aci înainte cât va mai fi 
păcatele mele, şezând şi d-lui lanake Văcărescu vel spătar, trei luni 
închis. Acum mi se poruncește să fiu codoş şi pezevenshiu, “dică 
votru, după cum scrie sfânta Pravilă bisericească, la cap 245, şi eu 
neprimind să fiu călcătoriu Pravilei bisericeşti, m'au şi globit deo- 
sebit de pedeapsă, pentru că stau împotriva Pravilei politiceşti celei 
făcute de oameni pământeni şi păcătoşi, iar nu de stinte soboare, 
cum Sau făcut Pravila bisericească de sfinţii Părinţi. Să-i judece 
pe aceşti ce au fost mie pricinuitori, cum m'au judicat pe mine; şi 
am scris şi eu şi cine va citi, — iată să zică, Dumnezeu să-l pome- 
nească şi aşa iscălitura să-mi citească. Maiu 12, 1781“. 

măiestrie rolul important ce el jucă într'această prile- 
jire 1) : 


„„Intr'această vreme se alla Domn al ţărei Românești tot înţelep- 
tul Alexandru Ipsilant, care au domnit şeapte ani în tara Româ- 
nească ; cu trei ani înaintea maziliei, mă făcuse pe mine spătar al 
tării; Ja veleatul 1781, August, făcuse, după mine, spătar pe Gheor- 
ghe Mavrocordatul şi logodise pe fiu-său cel mai mare beizade Con- 
stantin. Nu ştiu însă din ce pricină s'au întâmplat ca luminaţii fii 
ai acestui ocârmuitor amândoi, la Decemvrie a acestui veleat, să 
lugă, nu numai din curtea părintească ci şi din ţara Românească 
și să treacă în Ardeal. Eu ştiind libovul părintesc al Domnului ce 
avea asupra fiilor şi mijlocul cu care el creştea şi silinţa ce făcea 
ca să-i strălucească în lume cu procopseală de multe ştiinţe mai 
vârtos şi multa credinţă, cu care se purta Domnul Ipsilant către 
prea-puternica împărăție *), căci am cunoscut în faptă, atât în 
vremile vistieriei, cât şi în vremea spătăriei ce m'am aflat slujind 
în accastă domnie, a Inălţimei sale, nu am putut să dau la alt, fuga 
acestor două îndestulate odrasle, decât că, deosebi de dascăli eli- 
uești şi deosebi de hogi turcești, avea şi dascăli europei şi de limba 
franţozească 3) şi de limba talienească, oameni vrednici de laudă 
şı împodobiţi cu multe științe, şi poate din istoriile geograficești 
luând sevda ca să vază şi țările Europei în simţire și mijlocul cu 
care se otcârmuiește, şi nefiind cu putinţă ca să meargă sau cu voie 
împărătească, sau cu voia părintească, au cugetat, siliţi fiind de 
lâvna vederii şi de căldura vârstei, să meargă cu acest mijloc ; s'au 
fucut nevăzuţi într'o noapte din palaturile domnești şi cea mai 
mare mirare au fost cum au putut trece în a doua noapte călări şi 
cu două slugi, oameni de fel brașoveni, potecile plaiului Prahovii, 


1) Ist. Impăr. Otom. Mns, p. 195—218. — Despre trimiterea Vă- 
cărescului la Viena vorbeşte şi Fotino, trad. de G. Sion, t. II, p. 173. 

2) Prin prea puternica împărăție, Iănăkiţă denumeşte împărăţia 
turcească. 

3) Asupra profesorului ľrancez al berzadelelor lui Alexandru Vodă 
Ipsilant, găsim următoarea însemnare în „Viaggio curioso-scienti- 
fio-anticuario per la Valachia, Transilvania e Ungheria fino a Vien- 
na, fatto di Domenico Sestini. Firenze. 1815 ; pag. 6: „Il signor Lin- 
chou (esso mori in Bukuresti nel mese di Settembre, 1780) maestro 
de lingua franceze, al servizio dei due Beizade o figli del principe 
uno per nome Constantino, et Demetrio (1l primo fu fatto principe 
de Valachia ed il secondo mori giovine ın Bukuresti) il secondo, 
venne ad accompagnarci per qualque ora di strada...“ — Despre ori- 
gina şi destinele familiei Linchou sunt amănunte numeroase în 
Documentele istorice culese din Archivele Ministeriului de externe 
din Paris, de d. A. I. Odobescu; 3 vol. în 40, ca suplement la Colec- 
țiunea Hurmuzaki. Vezi vol. I, an. 1753—1754). (N. N.) 

carele cu greu le putea trece şi ziua ce. ce se călătorea în toată 
vremea pe dânsele. Rămaseră părinţii acufundaţi într'o nepovestită, 
jale, căci pierduse doi fii ce putea fi pierduţi amândoi şi trupește 
şı sufletește deapururea, şi temere, căci se afla Domn al împără- 
tiei otomăneşti, şi cu toate că prea înaltul vizir, ce era Izet-Paşa în 
al doilea rând, care în rândul dintâi acesta era de dedese Domnia 
mai sus arătatului Domn, şi măcar că mai sus-zisul vizir n'au lăsat 
mijloc de mângâiere şi de cinste ce nu au făcut Domnulu Ipsilant, 
dar vrăjmaşun se înarmaseră, căci găsiseră îndemânare de vreme de 
a pâri ; prietenii se trăseseră, căci pierduseră îndemânarea de vreme 
de a mai ajutora ; serhaturile (cetăţile şi posesiunile turceşti) după 
marginea Dunării, însălbătăcite pentru nizamul ţării Româneşti, 
ce-l păzea mai. sus-zisul Domn cu multă străşnicie, striga întru o 
împrilejire de vreme ca aceasta: — Aceşti ce fug nu sunt încai 
slugi, ci sunt însuşi fii ai Domnului ; locul dela care fug este prea 
înaltul devlet, (împărăție, autoritate, înălţime), otomănesc, ferici- 
vea care părăsesc este îndestularea domniei ţărei Românești ; locul 
la care năvălesc este devletul chezaricese, unde cât bilşug ? şi câtă 
abondanţă ? şi câtă materie? de gândi şi cugeta veri cine ce va 
vrea. — Inţeleptul Domn, după scrisorile, după sfaturile, după ble- 
stemele în cea după urmă cu care prin mulţi trămişi făcu fiilor săi 
pentru a se întoarce şi fuseră în zadar; dar întâi alergă la prea 
înalta Poartă şi făcu castriet şi prostire 1) domniei, rugându-se să-l 
mazilească şı arătând că nu mai este destoinic de a oblădui, măcar 
că se mai prostise mai înainte şi nu priimise Poarta ; despre altă 
parte mişcase toate lucrările prin mijlocirea solilor dela Țarigrad ; 
în cea după urmă hotărî să trămiţă şi soli la Beciu pentru aceasta 
şi acel hotărît de a merge sol, fuseiu eu. Eu, şi cu toate că un an 
şi trei luni mai înainte pierdusem soţia cea dintâi, fiica lui Iaco- 
vake 2), rămâindu-mi trei copii fără de oblăduire de mumă, per- 
dusem şi pe mumă-mea într'această vreme şi-mi rămaseră fii şi mai 
fără de oblăduire, gazretul însă ce am către credința prea înal- 
tului devlet, de pe o parte (căa socoteam întoarcerea acestor două lu- 
minate odrasle a fi o slujbă întocmai către împărăție ; despre altă 
parte, datora ce aveam către Domnul Ipsilant pentru dragostea 
întru care mă avea, mă făcură ca să las şi casa şi copiii fără de 
oblăduitor şi pe însăşi soţia mea de-al doilea, Eleni Caragea, fiica 
tergmanului lordake Caragea necununată, căci într'acea zi ce am 
purces la Beciu, sosise de la Țarigrad prin mijlocirea Domnului în 
curtea domnească ; deci la Dechemvrie 27 a veleatului 81, purcesei 
din Bucureşti cu mitropolitul Grigorie, cu episcopul Râmnicului Fi- 


1) Işi dete demisiunea, abdică din domnie. 
2) Iacovake Rizo, tergimanul Porții, care scrise în urmă poema 
grecească intitulată Mavrogheniada. 

laret, cu banul Dimitrake Ghika, care erau trimeşi dinpreună cu 
mine până la Lazaretul Timigului, pentru a îndemna pe mai sug 
arătaţii cuconi să se întoarcă înapoi, şi când nu vor vrea, eu să 
mă duc până la Sibiu, să fac toate lucrările doar de voi putea de 
acolo să fac ca să-i trimită Nemţii siliţi, şi când nu va fi cu putinţă, 
atunci să mă duc la Viena să-mi pui solia în lucrare. După ce 
ajunsem la Lazaret şi mergem în Braşov, episcopul, banul şi eu iX- 
cum multă silinţă spre a-i face să se ’ntoarcă şi nu întâmpiuăm 
lesnirea ; prin generalul Auboltz al Braşovului ce-mi era bine cu- 
noscut încă din răsmeriţa trecută, făcui multă strădanie să-i iau şi 
înţolesei însu-mi că eşise treaba din mâna lui. La Ghenarie 5 a ve- 
leatului 82, purcesei la Sibiu ; comandirul Ardealului ce era ghene- 
ralul Pray, îmi era iarăşi cunoscut cum gi gubernatul Ardealului 
Bruckental ; făcui toate cele ce se putură şi cu aceştia şi nu fuse 
cu putinţă să mi se dea. Deci, la Ghenarie 16, purcesei la Beciu încă 
cu un boier grec, paharnicul Hurmuzake ce-l trimesese Domnul 
acolo ca să meargă împreună cu mine, şi, cu toate că era o iarnă 
foarte grea, însă în 8 zile am ajuns la Beciu; cărţile de solie se 
trămiseră la cancelaria curţii cu gecritarul Rascovici; a doua zi mer- 
sei la prinţul Kaunitz ce era mare cancelar al curţii; după ce mă 
întâmpină cu multă ceremonie şi cu multă cinste, îmi zise să fiu 
încredinţat că sau trămis porunci la toţi gheneralii Ardealului ca 
să îndemneze pe aceşti doi principi să ge intoarcă înapoi; după ce 
făcui mulţumita cuviincioasă şi mă bucurai, căci înţelesei că au 
priceput Nemţii că nu este vreun mister deosebit la mijloc, între- 
bându-mă prinţul Kaunitz, când pohtesc să aib audienţă la Impă- 
ratul ? eu vrând să-mi caut treaba cu temei, răspunsei că mă rog 
să fie îngăduială până va veni răspunsul dela Ardeal, pentru ca 
să vedem, şi, de ga întors principii în Valahia, la audienţă să nu 
mai fae rugăciune Impăratului, ci numai mulţumită; iar de nu sa 
întors, atunci să-i fac şi rugăciune. Primi Kaunitz cererea mea şi, 
zicându-mi că eu gtiu să-mi caut treaba, mă luă de mână şi eşim 
tn sala de Assemblée, unde era toţi ambasadorii curților adunaţi şi 
cele mai strălucite dame din Viena ; făcui cunoştinţă cu toţii şi mă 
întâmpinară cu lıbov şi cinste, atâta încât ambasadorul Spaniei mă 
şi pohti ca să merg la balul ce vrea să dea a doua seară el, după 
obiceiul ce au la Carnavaluri. Până a nu sosi eu la Beciu, cu vreo 
douzeci de zile ma: înainte, purcesese dela Beciu în Italia, marele 
Duca al Rusiei, Paval, ce venise acolo pentru logodna cumnată-sei 
ce am arătat mai sus și pentru înnoirea alianţei ce făcuse aceste 
două curţi, de care mă pliroforisiiu pa larg. Intr'această seară dar 
prințul Kaunitz, ce vrea să-mi arate o blană de samur şi o taba- 
chere cu berleanturi ce-i dăruise Grand-Duca al Rusiei, găsi pricină 
de a-mi lăuda blanele de samur cu care eram eu îmbrăcat, (căci 
obicinuese Europeii să arate la aceste o semplicita şi la oamenii 

acei ce-i văd întâi ; şi pe mine la această Assemblée, mă descinsese 
damele şi de brâu, pentru ca să-mi. vază şalul), după lauda ce-mi 
făcu prinţul blanelor mele, întrebă de ce preţ sunt samurii ? Ii răs- 
punsei. Imi zise: — Să-ţi arăt o blană de samur ce mi-a dăruit 
moştenitorul Rusiei şi mă rog să mi-o preţueşti. — Aduse blana şi 
o puse pe un biliard ; eu înţelesei pentru ce mi-o arată şi că nu era 
scoposul prețuirea ; îi răspunsei cum că blanele de samur nici când 
este soare, nici când este noapte, nu se pot preţui bine; această 
blană însă, socotindu-se locul dela care s'a dat şi locul la care s'a 
dat, nu are preţ, şi eu, de o aş fi văzut şi ziua, nu sunt destoinic ca 
So preţuesc. Cu acest fel de întrebări şi răspunsuri am trecut acea 
noapte până la un ceas după 12, şi aşa m'am întors la gazda mea. 
A doua zi, duminică am primit cu ștafetă înştiinţare dela Bucu- 
reşti că s'au mazilit Domnul Ţării Româneşti, Alexandru Ipsilant, 
după cererea ce făcuse şi cum că sa făcut Domn Nicolae Caragea, 
tergimanul divanului împărătesc, şi Mihalache Şuţul ce era capi- 
kehaia al ţării s'a făcut tergiman, şi mi se scrie de către Mitropoli- 
tul ţării şi de către boerii dela Bucureşti, cum că, de vreme ce 
sunt şi eu orânduit caimacam şi mi se coprinde numele în firma- 
nul împărătesc de căimăcămie, să las toate trebile acolo şi să viu 
la Bucureşti cu ştafetă. Intâi am mers la contele Cobenzl ce era vice- 
cancelar şi dimpreună cu dânsul am mers la prințipul Kaunity şi 
i-am dat această vestire; prinţul Kaunitz şi m'a întrebat cu mi- 
rare : — Pentru ce s'a mazilit Domnul Alexandru Vodă? Au doară 
sa turburat Poarta pentru dosirea fiilor săi? — Eu i-am arătat că 
Poarta nu urmează să se turbure, fiindcă, deşi au dosit, au dosit 
la loc prietenesc, dela care, când îi va cere, nu are niciun fel de 
îndoială că nu-i şi va lua; şi am arătat că Poarta până acum în 
formă nu ştie de aceasta; numai prinţipul Alexandru, aflându-se 
afară de sineşi pentru multa întristare, şi-a cerut mazilirea şi 
Poarta i-a dat-o cu multă musaade (condescendenţă) ; deci fiindcă 
eu sunt orânduit un logotenente domniei la regență, face trebuinţă 
să purced. Mi-au zis că nu pot să purced până nu voi lua audienţă 
dela Impăratul şi îndată au făcut talhâs înscris la Chezarul pri- 
cina şi eu de acolo m'am dus pe la toţi ambasadorii de i-am heretesit 
cu bileturi. Monsieur Breteuil, ambasadorul Franţei, ce era un om 
cu un deosebit duh, în bilet mi-au făcut şi chemare în al treilea 
seară şi la balul său, socotind că voi şedea la Beciu, şi-mi tăcea 
mai multe ceremonii decât toţi, pentru ca să arate cu aceasta deo- 
sebit shesis către prea înaltul devlet, şi eu mă purtam către dânsul 
ca cum un turc şi cerca mare plăcere; n'a ţinut însă aceasta mult, 
că peste trei ceasuri a eşit falhâsul buiurdisit dela Impăratul, către 
Ssambelanul cel mare, ca să mă înştiinţeze să merg a doua zı la 
curte să-mi dea audienţă la 10 ceasuri. Intr'această seară am mers 
la balul solului Spaniei, unde era toţi cei man a Beciului până şi 


Clasici — Al. Odobescu: II, Scrieri istorice, etc. 9 

Arhiduca Maximilian fratele Chezarului, ce este acum Elector al 
Coloniei. A doua zi la 10 ceasuri am mers la curte şi, intrând în 
curtea dintâi cu carcta, căci în curtea de a doua numai familia îm- 
părătească intră, m'am dat jos la scară şi m'am suit într'un foişor 
cu stâlpii de marmură ce-i ţin în spinare lei; într'acea curte din- 
tr'ai curţii nu se vede nici pasăre, decât numai acei ce sunt orân- 
duiţi de a primi audienţă, de vreme ce guardie de ostaşi este afară 
din curte. Am trecut într'o sală unde am găsit unu din gvardia cor- 
pului cea nemţească, care m'a şi întrebat de sunt eu boierul din Va- 
lahia, şi au căzut dinaintea mea 1), rămâindu-mi slugile aci; am 
mai mers două sale până la uşa divanului împărătesc ce are tahtul; 
de acolo, găsind trei gvardii din somatofilaci (gardes du corps) un 
Neamţ, un Ungur și un Leah, cu câiafeturile (armurele) lor fiește- 
care, s'a întors gvardia cea dintâi la locul ei ce ţinea pușcă și din- 
tr'aceşti trei ce păzea aci cu săbiile scoase, a căzut Neamţul înaintea 
mea şi am trecut prin divanul ce se numeşte sala de audiență. Acea- 
sta are akt cu baldachin tot de aur lucrat; perdeaua ce se spân- 
zură dela baldachin şi cloşurile sunt tot de sârmă şi cu mărgăritar 
frumos ; această sală, de o parte are ferestre şi de o parte are fere- 
stre de oglinzi ; dintr'această sală am trecut într'alta iar cu taht 
mai mic de frânghie; dintr'aceea am intrat într'o cameră mare 
unde păzea la uşa cabinetului Chezarului un dejour şambelan cu 
cheie, care acesta era şi gheneral ; ne-au priimit cu cinste şi ne-au 
poftit cu ceremonie să aşteptăm putintel până va da de veste Im- 
păratului şi mergând, se întoarse în grab, căci Impăratul era în 
alt cabinet şi mai înainte ; ne spuse: — Acum ese! N'apucă să siâr- 
gească vorba şi se sună un clopoțel şi îndată se repezi şambelanul 
şi trase dela perdea un cloş de fir şi se ridică perdeaua şi-mi făcu 
semn să intru în casă. Intrând la uşă, văzui pe Chezarul în miilo- 
cul casei fără de capelă, în picioare şi, de loc călcând doi paşi, am 
îngenunchiat turcește şi puindu-mi capul în pământ, vrând să-l 
aridic, m'am pomenit cu mâna Chezarului la cap, zicându-mi că nu 
face trebuinţă de această ceremonie şi să mă aridic, şi vrând să-i 
sărut mâna, a tras-o și m'a cunoscut de când mă văzuse la 73, la 
Braşov şi îndată mi-a zis : — Sinior Vacarescule, d-ta în Viena, cum 
a fost cu putinţă a veni, aflânduc-te şi consilier al principatului ? — 
Am răspuns cu multă smerenie că un principat plin de jale şi un 
princip plin de întristăciune mi-au dat lacrimile lor în pumni, ru- 
gându-mi-se ca să le aduc şi să le vărs la picioarele sfintei tale 
Măriri, şi să pot printr'această vărsare a lacrimilor lor, să deşert 
din comorile cele nedeşertate ale milostivirii tale o clemenţă spre a 
se înveseli aceşti ochi cu vederea întoarcerii acestor doi fii ai prin- 


1) Adică a închinat armele si mi-a lăsat loc să trec înainte. 

ţului Ipsilant în Valahia! — M'a întrebat: Pentru ce pricină au 
dosit ? — Am răspuns că de se dă pentru un rău, răul nu este alt 
decât multa îndestulare şi răsfăţăciune. — M'au întrebat de au duh 
şi ce cutez? — I-am arătat că duhul i-au îndemnat să facă această 
pornire t), iar cugetul nu urmează a fi alt decât a se învrednici la 
mai multă îndestulare decât aceia ce au avut în Valachia. — Mi-a 
răspuns că aici aceasta nu se dobândește aşa lesne, ci și cu slujbă 
multă şi cu vreme prelungită, şi-mi zise: Pot avea vreun venit al 
lor deosebit de undeva ? — Ii arăt că cine doseşte dela noi, este lege 
a pierde şi câte nemişcătoare are. — Imi zise: Şi cum au socotit 
că pot trăi aici? Aici slujesc principii din Germania cu 20 florini 
leafă pe lună, dar trăiesc cu rendite dela casele lor. — Am răspuns 
că, de ar îi putut şti asta, poate n'ar fi făcut această îndrăsneală, 
ci râvna ca să vază lucruri ce putea vedea cu voie, şi tinereţile i-a 
făcut a face această pornire care, deosebi de văzută întristare ce au 
adus părinţilor, au pricinuit şi o gândită necinste patriei noastre. — 
Imi răspunse că a trimis porunci pe la gheneralii Ardealului să-i 
îndemneze a se întoarce în ţară. — Răspunsei că este şi ruşinea și 
necinstea ce socotesc că pot avea de se vor întoarce, care numai cu 
îndemnare nu-i va lăsa să se întoarcă, de nu vor fi siliţi. — Imi 
zise : Când îi voi sili, ating azilul împărăției. — Răspunsei că azi- 
lul tuturor împărăţiilor este cinstea împărăţiilor şi de toată lumea 
este râvnit azilul tuturor împărăţiilor, pentru rifugiul şi scăparea 
tuturor ; însă azilul este azil, când se va socoti ca un azil şi când 
i se vor păzi canoanele şi regulile lui. Azilu se cuvine a-l dobândi 
acei ce doresc dela un mare rău şi peire şi primejdie; unii ca 
aceea când îl vor afla dela veri ce împărăție, atunci se cunoaște 
cinstea şi canoanele azilului ; iar când doseşte nescine dela bine, 
pentru a nu petrece bine, din neştiinţă numai şi fără nicio vină şi 
mai vârtos pentru a pricinui şi altora rău, acela, când nu se va 
întoarce silit, atunci se ating canoanele azilului, căci este lucru 
împotriva lor, şi azilul pentru a-şi păzi însușirea lui, însuşi se 
sileşte din canoanele lui să silească întoarcerea aceluia. — Mi-a 


1) Spre întărirea celor zise aici, vom cita pe Jacques Dellaway, 
chapellain et médecin de l'ambassade anglaise à la Porte otomane: 
„Constantinople ancienne, trad. de Panglais par André Morellet. 
Paris, an VII. 8“, t. I d. 170: „Le chef dela famille Ipsilanti a été 
deux fois prince de Moldavie et une fois de Valachie. Il fut fait 
prisonnier par les Autmemens dans la dernière guerre, delivr6 à 
la paix et exil dans l’île de Rhodes, d'ou il a été rappelé depuis. 
Son fils est un des jeunes Nobles de sa nation le plus amable et le 
plus instruit. Aux connaissances orientales il réunit celle des lan- 
gues classiques et de celles de l’Europe moderne. S'il arrive aux 
grandes places, il montrera vraisemblablement la réunion rare parmi 
ges compatriotes, de Phomme instruit et du protecteur des lettres“. 

zis : Bravo ! Domnia ta îmi grăiești cu duh şi cu dreptate; dar cum 
poa. să fac tot trupul ostăşesc să o ştie aceasta ? — Am zis că a 
fı tot trupul ostășese indiseiphnat şi pedepsit este destul a şti fără 
de a întreba, că sfânta ta Mărire nu face lucru împotriva azilului, 
nici a cinstii împărătești, şi am mai zis: Prea milostive împărate! 
eu ştiu că îndestularea eloguenţe. mele nu poate trage milostivirea 
împărăteştei tale Măriri asupra acestei pricini, a căreia nenorocirea 
şi vina de a nu se săvârşi după cererea soliei mele nu este alta de- 
cât vârsta mea, căci aflându-mă cel mai tânăr în adunarea con- 
sihului Valahiei, neputinţa vârstei şi a bătrâneţelor nu au slobozit 
să vie vreunul din cei mai bătrâni şi în vârstă şi în ştiinţă, ca să 
poată pricinui cu înlesnire a facere de bine la o obște, şi pe oste- 
neala ce cu multă cinste şi slavă a mea am făcut până a veni, îmi 
perz şi puţina reputaţie şi ipolipsis dela principatul Valahiei. unde 
pe lângă întristarea ce am de pricina acestei întâmplări, mi se mai 
grămădeşte gi alta cu a nu mă fi putut arăta destoinic a o săvârşi 
şi a nu fi fost vrednic să dobândesc dreptatea nici dela însuşi drep- 
tatea ce eşti Impărăţia ta. — Deodată, puindu-şi mâna pe pept, 
mi-au zis: ţi făgăduiesc pe împărăteasa mea parolă că nici în 
ţările mele, nici în slujba mea nu-i voi ţinea şi-i voi întoarce în 
Turcia fără de alt, numai trebue să-i aduc întâi ca să le Bigurepsese 
buna petrecere ; ci nu griji, şi te mulţumeşti cu aceasta ? — mă in- 


trebă. — I-am răspuns, îngenunchind, că foarte mă mulţumesc, 
căci aceasta este şi mai împărătească faptă, căci este plină de iu- 
bire de omenire. — M'au heretesit de căimăcămie şi m'au întrebat 


pentru mazilire ; mi-au făcut multe întrebări de Țarigrad, de Va- 
lahia, de obiceiuri şi altele, ţiindu-ne două ceasuri şi mai bine şi, 
răspunzându-i la toate după cuviinţă, i-am spus că mă rog să aib voie 
să purcez, căci mă grăbesc şi m'am rugat să aib îndoite paşapor- 


turi, şi de drumul Sibiului şi de drumul Timişvarului. — Le vei 
avea, — mi-au zis şi mai stând puţțintel mi-au zis: — Vă urez bună 
călătorie. — Şi apoi făcând mulţumita cu îngenunchiere, sau tras 


la gabinet şi aşa am ieşit dinlăuntru, căci nu poate eşi nimeni dela 
audienţă din gabinet până nu se trage însuşi întâi. După ce am 
eşit dinlăuntru am mers la gazdă şi la gazdă, la masă încă aflân- 
du-mă, au venit un cancelist dela canțelarıa curţii şi mi-au adus 
două pașaporturi precum cerusem dela Impăratul şi deosebită po- 
runcă către generalul Zetiis, comandirul Timişvarului ca, de voi 
merge pe la Timişvar... să-mi dea zece husari cu cai de poşte îm- 
părăteşti, să mă aducă până la hotar; şi aşa sculându-mă dela 
masă, am mai şezut până au înoptat şi seara la şease ceasuri nem- 
teşti am eşit din Viena şi am venit la poştia dela Fischement şi 
acolea am dormit. Patru zile am şezut în Beciu numai şi purcegând, 
am sosit la Timişvar şi de acolea, ştiind turburarea ce au serha- 
turile şi chibzuindu-mă că se vor fi înștiințat de mergerea mea la 

Beciu și de aş fi mers pe la Mehadia cu husarii ce-mi orânduiseră 
pentru paza drumului şi pentru cinste, putea să se facă svon pe la 
cafenele că m'am dus să aduc catane, iar nu pe tii domnului şi, ca 
să nu mai dau pricină de turburare ţărei, am lăsat acel drum ce-mi 
era mai îndemână şi mai aproape să intru în ţară, şi am venit pe la 
Sibiu. Aci sosind, am găsit pe Domnul Ipsilant purces la Giurgiu, 
şi eu rămâind aici ca un caimacam, am înștiințat de toate Márii- 
Sale, cu spătarul Mavrocordat ce pentru aceasta îl lăsase aici ; deci, 
după patru luni au purces şi beizadelele dela Beciu ca curieri şi au 
mers la Țarigrad, pe la Beligrad. După Paşte au venit şi Domnul 
Nicolae Caragea, care wau orânduit iarăş în dregătoria spătăriei 
în al doilea rând, şi după şease luni, din voia lui Dumnezeu întâm- 
plându-se moarte şi celei de a doua soţie ai mele, îmi a dat întru 
a treia căsătorie, pe a cincilea fiică a Măriei-Sale, la veleatul 1783“. 


Acest interesant fragment ne strămută din naiva po- 
vestire, uzitată de cronicarii noştri, în cercul celor mai 
delicate memorialuri diplomatice. Cu costumul său orien- 
tal, cu limba sa cam încâlcită, lănăkiţă Văcărescul e, la 
Viena, un diplomat vrednic de a lupta în fineţe şi în 
curtenie cu iscusitul prinţ de Kaunitz, cu amabilul baron 
de Breteuil ; dinaintea lui Iosef II, el se ridică din pro- 
sternarea orientală ca să dea cortezului împărat o lec- 
țiune de dreptul gintelor şi să-i smulgă, printr'o măie- 
strită elocuenţă, o făgăduială solemnă în favoarea misiu- 
nii sale. Un simţimânt de mulţumire trebue să coprinză 
inima oricărui Român, văzând că odinioară ţara sa a 
fost aşa de bine reprezentată în străinătate şi totdeodată 
o părere de rău, că aşa oameni demni n'au trăit într'o 
epocă cu interese mai nalte. Ce apărători puternici şi 
măiestri ar fi găsit într'înşii drepturile ţărei, uitate şi 
adormite pe atunci în pulberea umilirii. 

Intr'adevăr, lănăkiţă Văcărescu avea toate calităţile 
unui adânc diplomat; învăţat şi elocuent, el ştia să fie 
în tot felul amabil. Vieaţa sa privată ne-o dovedeşte Şi, 
fără de a arunca vreun prepus asupra fericirii casnice a 
celor trei soţii succesive ale sale, ni s'a spus că adesea 
inima lui fluturatică se simţea rănită de amoruri ilicite ; 
atunci imaginaţiunea lui poetică se aprindea şi, înstru- 
nând coarde româneşti pe lira lui Anacreon sau pe a lui 
Catul, el îşi descria patima printr'o glumeaţă alegorie, 
precum : 

„Intr'un copaciu zarifior 

Un soim prins în lăţişor, 
Strigă amar, ciripind, 

Norocul său blăstemând : 

— Multe paseri am vânat 
Şi-mi ziceau Şoim minunat! 
Iar aici lat fiind întins, 

Cum am dat, pe loc m'am prins, 
De inimă..., nu de cap !... 

N'am nădejde să mai scap !“ 


sau printr'o veselă comparaţiune, zicând iubitei sale: 


Tu eşti puişor canar! 

Nu te hrăneşti cu zahar, 

Nici măcar cu cânepioară; 
Ci hrăpeşti o inimioară 

Ce-ai făcut-o jertfă ţie!... 
Ce-ai cu ea de gând, nu ştie!“ 


„Apoi, altă dată, unei neînduplecate care rămânea nesim- 
țitoare la rugăciunile şi la suferinţele sale, poetul, vrând 
să-i arate şi reprobarea lumii şi desperarea lui, îi zicea : 


„De-a avea milostivire, Iar firea arătată 

Nu-i lucru peste fire, De-a fi ne'nduplecată, 
Şi cei ce au simţire De obște-i defăimată. 
Nu pot tăgădui. N'am ce povăţui“ 1). 


Alteori, amant gelos dar prevăzător, el își exprimă 
sfieaţa nehotărîre printr'aceste graţioase terţete, a căror 
corecţiune şi eleganţă va rămânea în veci grea de imitat : 


„Intr'o grădină, 
Lâng'o tulpină, 
Zării o floare ca o lumină. 


„So tai, se strică! 
S'o las, mi-e frică 
Că vine altul şi mi-o ridică !“ 


Cu toate acestea, se vede că el nu cădea întotdeauna 
într'aşa exces de conștiință şi mai adesea nu sta mult la 
îndoială ca să culeagă florile plăcerii ; într'a sa locuinţă, 


1) Aceste versuri sunt dintre exemplele date de autor în grama- 
tica sa. 

plină de toată înbelşugarea unei vechi curţi boiereşti 1), 
nobilul poet ştiuse a se înconjura, cu o rafinare adevărat 
orientală, de toate mulţumirile spirituale, de toate desfă- 
tările simţurilor 2). O mulţime de fete, tinere gi gingaşe 
nimfe şi baiadere, îmbrăcate cu cele mai luxoase veşminte, 
cu rochii de şaluri şi de gevaiu, cu ii de borangic și de 
zăbranie bogat cusute, îl slujeau, unind pe lângă serviciul 
casnic, şi talentele desfătătoare ale danţului, al cântării 
şi al muzicei instrumentale. Nou Agamemnon, el se în- 
conjurase de o mulţime de Brizeide. Nici Tersitul nu lipsi 
petrecerilor sale şi Pitulicea ţiganca, bufon femeiesc ce 
alerga pe atunci prin casele boiereşti, propunând tuturor 
serviciile sale înlesnitoare, deştepta adesea râsurile oas- 
peţilor prin titlul familiar de vere spătare ! prin declara- 
țiunile amoroase şi prin cântecele de dor ce ea adresa ve- 
selului boier. O scriere curioasă din acea epocă, poema în 


1) Casele de pe podul Mogoşoaei (calea Victoriei), în faţa uliţei 
Franceze (strada Carol I), pe care le-a prefăcut Dimitrie Bellu, 
erau ale lui lănăkiţă Văcărescu. 

2) Episcopul Grigorie al Argeşului, unul din cei mai învăţaţi şi 
jemni de laudă călugări, spunea că, pe când se afla cu locuința 
la mitropolie, fiind archimandrit, la un Paşte venind spătarul Ienă- 
chiţă Văcărescu cu mare paradă la mitropolie ca să viziteze pe 
mitropolitul Dositei, şi văzându-l, cu dragoste l-a chemat lângă 
dânsul, l-a cercetat şi l-a întrebat totdeodată de ce n'a venit nicio- 
dată acasă la dânsul, când ştie cât îl preţueşte, ca pe toţi ce: ce sunt 
împodobiţi cu toate darurile învăţăturii şi ale purtării înţelepţeşști. 
Aşa, înduplecându-se, sa dus într'o zi să-l găsească şi iată ce 
spunea bietul călugăr de atâta lux: „Dar când mă apropiai de 
poarta cea mare, deodată mă opri, văzui o mulţime de oameni 
înarmaţi cu tot felul de arme, Seimeni, Slujitori, Arnăuţi, Panduri; 
tel de fel de strigări B'auzeau, deodată răsunând trâmbiţele, surlele 
şi tobele, mulţime de cai, mulţi armăsari nechezând, povolniei, ie- 
decuri cu harşale de sus până jos strălucind de aur şi de argint. Mă 
strecurai cum putui până lângă poarta scării; acolo întâmpinai 
pe alţii, înarmaţi cu sulițe lungi, cu buzdugane groase, cu pusti, cu 
pistoale ; tare spăimântat păşii tot înainte, nevăzânad pe cineva ca 
să mă oprească, ajunsei la ușa sălii cei mari; acolo îmi străpunse 
vederile lumina flacărilor de niște mangale de tombak poleit; un 
sunet plăcut de viori, de naie, de tambure, amestecat cu glasuri fe- 
meiești, dulci şi pătrunzătoare, mă fermecară şi pare că îmi legară 
mâinile şi picioarele în fiare; nu mai ştiu cum deodată mă aflai 
sculat repede şi, în fuga mare, trecând peste câte spusei, abia am 
nemerit poarta cea mare a curţi: şi am mulţumit lu: Dumuezeu, 
căci m'am văzut cu picioarele slobode scăpat din asemenea ispite“. 

Aceste cuvinte ale smeritului călugăr ne dau o idee despre curtea 
ostăşească a spătarului şi despre interiorul desfătător al satrapului. 

versuri greceşti a unui medie ce călătorise prin tot Orien- 
tul, ne desvăluie pe scurt tainele acelui trai de Padişah 1). 

Cu toate aceste aplecări fastuoase şi chiar uneori de- 
strămate, coarda celei mai delicate simţiciuni nu lipsi din 
inima sa poetică. Două strofe de o formă simplă şi gra- 
ţioasă, şi apoi şi duioasa elegie Amărâta Turturea, pe care 
poezia poporană de mult a cuprins-o în întinsul său do- 
men, destăinuese simţimintele de adâncă durere ce se re 
vărsară în inima lui lănăkiţă, după morţile repezi şi 
succesive ale soțiilor sale dintâi. Transcriem aci pe rând 
aceste două poetice nestemate, în care cea mai aspră cri- 
tică va avea foarte puţin de censurat : 


„Amărâta turturea 
Când rămâne s:ngurea, 
Căci soţia şi-a răpus, 
Jalea ei nu e de spus. 


„Cât trăieşte, tot jeleşte 
Şi nu se mai însoţeşte! 
Trece prin flori, prin livede; 
Nu se uită, nici nu vede. 


„Şi când şade câteodată, 
Tot pe ramură uscată; 
Umblă prin dumbrav'adâncă ; 
Nei nu bea, nici nu mănâncă. 


„Unde vede apa rece, 
Ea o turbură şi trece; 
Unde apa e mai rea, 
O mai turbură şi bea. 


„Trece prin pădurea verde 
Şi se duce de se pierde; 
Zboară până de tot cade, 
Dar pe lemn verde nu şade; 


„Unde vede vânătorul, 
Acolo o duce dorul, 

Ca s'o vază, s'o lovească, 
Să nu se mai pedepsească... 


1) "Epumios îi >nnoxptSmpaxăeizos AnXańàov rod Ilepărxdpt latpoð. 
1817, t. I, p. 19: 
"O "Apkwuv Baxapéoxoç pă elľXe pustixoy 
„xal cópfovioy xat piAovy xal bç olxtaxdy. 

„Când o biată păsărică 
Atât inima își strică 
Incât doreşte să moară 
Pentru a sa soţioară. 


„Dar eu, om de 'naltă fire, 
Decât ea mai cu simţire, 
Cum poate să-mi fie bine f... 
Oh ! amar şi vai de mine !“ 


„La o'ntristare 

Amară foarte 

Incât cel ce-o are 

Ră-şi roage moarte, 
N’ai ce să faci! 


„Nu-i mângâiere 

Nici o putinţă 

Acel ce piere 

Să-ţi dea credinţă ; 
Trebui să taci !“1). 


In sfârşit, să mai culegem dintre puţinele versuri ră- 
mase dela acest părinte al limbii noastre, o frumoasă can- 
zonetă de ton elegiac, unde se răsfaţă o dulce şi mângâioasă 
compătimire : 


„Spune, inimioară, spune, 
Ce durere te răpune? 
Arată ce te munceşte, 
Ce boală te chinuieşte ? 





p Epe TAG 1Bovos TOV, Èpé ră AgTmpă, 

„Ene obs Epwrtóg Tov pudode pavepă, 
„od &6Xmuog noxâyu Toy PYN, Î TPEAN, 

„Tis Wpovwpoc, Tis sóppwy, tg ebnoptbog TOAW. 
„Ozoi ămb mas Bovias dev itoe TOTATN 

„Xal mi; TÓY ÈYTEOTÉÐN, x'ebovm aut 
„Ii ”žoXwv Teavvanizaag ; yà EXm thy edămv | 

„ardivoy ån’ tg dobiag ëy piye puXjy ! 
„Iipotépnpa xal tToðTo Tpavby, apXəytixóy | 

„xal doy &pXóytwy Toràč eòyevixwy !“ 


1) Această poezie figurează printre modelele de versificaţiuni 
date în gramatica autorului. 

„Fă-o cunoscută mie, 

Ca să-ţi caut doctorie. 

Te rog fă-mă a pricepe 
Boala din ce ţi sencepe? 


„Arată, spune, n'ascunde, 

Dă-mi un cuvânt şi-mi răspunde ; 
Spune, inimioară, spune 

Ce durere te răpune? 


Negreșit că toate aceste mici floricele poetice au fost 
scrise în câte nn repede moment de inspiraţiune şi că 
într'însele nu trebue să căutăm silinţele unui poet cu cu- 
get de autor). Pentru lănăkiţă Văcărescu, muza era 
fecioara ce-i procura un mivut de plăcere; omul politic, 
omul serios avea mai grave preocupaţiuni. 

Spătar, în al doilea rând sub Nicolae Vodă Caragea, el 
găteşte Turcilor un pod pe Dunăre la Brăila şi le adună 
zaherea la Silistra 2) ; dar peste un an, 1783, August, vine 
domn Michail Suţu şi, la 2 Iunie 1784, acesta îl face vi- 
stier pentru a cincea oară şi atunci încă el pregătește pro- 
viziuni şi face un pod la Silistra pentru oastea otomană 
ce avea să înceapă războiul cu Austria 3). 

La 1786, Poarta, dupe un capriciu a lui Capudan-pasa, 
întrerupse şirul prinților aleși din Fanar şi trămite Domn 
ţării Româneşti pe un tălmaci ce fusese simplu pescar 
în insula Poros, Nicolae Mavrogheni. Această infracțiune 
la regulele urmate acum de şaptezeci de ani, produce o 
mare indignaţiune printre boierii români şi, cu toate că 
Tănake Văcăresen e numit îndată (1787, Ianuarie), din 
vistier, dvornic 4), el însă nn poate suferi pe acest „om 
prost şi la fire şi la gândire și la simţire“ 5). Ura lui e așa 
de neîmpăcată încât când, în memorialul său, vine vremea 
ca să vorbească despre dânsul, el începe spunând ô) : 


„Mavrogheni sosind în tară dete pricină tuturor a rămânea în- 
cremeniţi după ce l-au văzut ekirom sau poznă a țării asemenea. 
Ce să povestesc eu faptele şi lucrările acestuia f fiindu-mi şi ruşine 
să le iau în condei; de aceea şi le las la cei ce scriu aualele Dom- 
nilor ca să facă această osteneală după datoria la care Sau supus“. 


1) Mai multe din aceste poezii au fost publicate cu modificațiuni, 
în deosebitele volume de cântece ale lui Anton Pann. 

2) Ist. Impăr. Otom. Mns. p. 210. 

3) Idem, p. 223. 

4) Istor. Imp. Otom., p. 226. 

5) Tdem, p. 227. 

& Idem. 

Cu toate acestea el urmează a povesti întâmplările răz- 
boiului în care întreprinzătorul Mavrogheni își are şi el 
un loc însemnat, dar nu încetează a-i critica faptele şi a 
plânge relele ce el a adus peste ţară!) : 


„In multe rânduri i-am arătat aceste stricăciuni ce le pricinuia şi 
la devlet şi la țară ; dar cui să zie t“. 


Desgustul şi mânia Văcărescului ajung până la dis- 
perare. 

Dar să întrerupem cursul acestor nevoi politice, care vor 
arunca vieaţa sa într'o nouă fază de turburări, şi să ne 
oprim în anul 1787, la tipărirea unei scrieri însemnate a 
lui. La acest an a ieşit de sub tipar cartea intitulată: 

„Observaţii sau băgări de seamă asupra regulilor şi 
orânduelilor Gramaticei Româneşti, adunate şi alcătuite 
acum întâiu de dumnealui lunake Văcărescul, cel de acum 
dikeofilax bisericei cei mari a Răsăritului şi mare vistier 
a principatului Valahiei; se hărăzeşte de însuşi la prea 
cinstitul, sfinţitul de Dumnezeu iubitor episcop sfintei 
episcopii Râmnicului, Kyr Filaret. Tipărite cu porunca 
şi blagoslovenia sfinții sale acum, în Domnia prea înaltu- 
lui şi prea luminatului princip a toatei Ungro-Vlahiei Ni- 
colae Mavrogheni Voevod. In arhieria sfințitului şi ale- 
sului de Dumnezeu mitropolit şi arhiepiscop al țărei, Kyr 
Grigorie. La leat 1787, în tipografia sfintei episcopii a 
i din mon Mie de Georgie Popa Constandin tip. Râmni- 
cului“. 

In acelaş an apărea, „tympărită acum întru al doilea 
rând, în Viena Austriei, la Iosif noblu de Burțbek, împă- 
rătescul şi crăiescul al curții tipograf şi bibliopol“, o a 
doua ediţiune din aceeaşi scriere, dar fără de precuvân- 
tarea adresată către episcopul Râmnicului Filaret. Insă, 
atât acest personagiu cât și dedicaţiunea cărţii, au im- 
portanţa lor. Mai întâi acest Filaret, om luminat şi iu- 
bitor de ţară, odinioară archiereu sub titlul de Mireon, se 
alesese episcop la 1780 și urmase cu stăruinţă tipărirea 
Mineelor româneşti pe care el, cu predecesorul său epis- 
copul Chezarie, le tradusese în limba pământeană 2). In 
toarcerea succesivă a cărţilor bisericeşti pe limba naţio- 


1) Idem, Mns., p 232. 
2) Jstoria bisericească tradusă româneşte de Alex. Geanoglu Las 
viodax. Bucuresti, 1845, p. 437. 

nală dela Matei Vodă Basarab încoace, are o însemnătate 
mare în istoria literară a limbii noastre. Acestui vrednie 
de laudă cleric închină lănăkiţă scrierea sa şi dedicaţiu- 
nea este prin sineşi o laudă elocventă a episcopului şi de- 
stăinuire pe scurt a ideilor măreţe ce mişcau sufletul au- 
torului. Reproducem părţile mai însemnate dintr'însa : 


«Şi la cine altul se cuvine a se arătare meşteşugul cuvântului 
decât la îndreptătorul de cuvânt adevărat? Şi la ce alt se poate 
cerca metalul aurului şi argintului decât la piatra cea cercătoare? 
Dumnezeiasca providenţă care te-a povăţuit spre râvna aceste în- 
vredmiciri, de a fi, adică îndreptător de cuvântul adevărului său, 
te-a gătit mai înainte ca pe un vas primitor de acest mai presus de 
tot cuvântul firesc dar, împodobindu-te şi cu silinţa cuvântului 
firesc şi (sau pentrucă erai împodobit cu ştiinţa cuvântării fireşti, 
te-a făcut îndreptător gi cuvântării cei peste fire, sau pentru căci 
te-a ales a fi îndreptătorul cuvântării cei peste fire, te-a împodobit 
şi cu stunța cuvântului firesc), acum eşti îndreptător şi al unui 
cuvânt şi al altuia. 

„Deci un bine-credincios al acestui cuvânt ce propovădueşti, care 
poate s'a amăgit socotind că a alcătui un meşteşug al cuvântului 
gramaticesc prin care să poată dobândi şi silinţa cuvântului firesc, 
la cine se cuvine să-l aducă ? la cine să-l cercet şi la cine să-l hă- 
răzească altul decât la cea întru toate vrednicie a ta? 

„Dar când şi Gramatica aceasta, sau mai bine să zic Observaţii 
asupra idiot:smei limbei noastre în starea ce se află acum, după 
regulile gramaticeşti, nu este de altă lhmbă ce fieşceşi care nu au 
câte puţine gramatici, ci este de limba românească ce nu are în 
starea e. nici una până acum, limba patriei noastre, prin care cu- 
vântăm, limba cu care ne închinăm marelui Dumnezeu, proslăvind 
întru închinăciunea Treimi. ce de o îunţă, limba cu care cuvân- 
tând petrecem vieţuirea aceasta vremelnică şi nădăjduind dobân- 
direa acea statornice, ne străduim a o câştiga. 

„Şi către acestea, când urmează ca şi această gramatică să-şi ia 
începutul său din Mehedinţi şi Romanați, iarăşi de eparhia sfințirii 
tale de unde au început a i se zămisli, au a nu fire, au perzania ei, 
ce mai rămâne să faci decât la iubitorul de cuvânt şi fericitul tău 
suflet să o hărăzesc ? 

„Ştiut este la ştiinţa sfinţeniei tale că marele acela Traian, îm- 
păratul Romanilor după ce, nesuferind a mai plăti tribut şi a da 
dajde la craiul Dachilor, care încă dela Domeţian rămăsese în re- 
gulă şi după ce au venit aici în două rânduri în crăia Dachilor şi 
au trecut apa Istrului sau a Dunării pe trecerea cea de piatră ce 
este ın judeţul Mehedinţilor, a căruia se vede rămăşiţa stâlpilor şi 
până astăzi, la anul 104 dela Christos, trecând prin țara Româ- 

nească şi supuindu-i-se ţara aceasta... la al doilea bătălie şi răz- 
bou a perit craiul Dechebal, a căruia i-a adus capul la Roma şi i-a 
supus crăia la scripturile Romaiceşti şi după ce sau numit Da- 
ehicu... voind să-şi facă stăpânirea ohavnică şi fără mio îngrijare, 
a adus mulţime de Latini şi Italieni aia, şi dintr'aceia, cei ce sau 
aşezat întru sălăşluire aici, întâi au coprins judeţul Romanaţilor, 
care le poartă şi numele şi până acum şi dinpreună cu acela şi ce- 
lalate ale creştineștei tale eparhii ; apoi s'au întins şi în celelalte şi 
în Transilvania şi în Moldavia şi spre ţinutul Timişvarului și pe 
marginile Ungariei şi pe apa "lise în sus, în toată crăia Dachilor 

„Ar fi lucru de mirare, şi îl poate socoti fieştecine, cum în vreme 
de 1681 de ani, a nu se afla vreun om ca să grijească că coprinză 
starea limbii prin mijlocul a vreunei gramatici şi să adune ter- 
minii filosofia prin vreun Dicţionar ca să poată tălmăci cu înles- 
nire cărţile de ştiinţă în limba românească şi să nu mai pue în 
osteneală pe locuitorii acestor eparhii ce vor pohti să fie scriitori 
de ştiinţe şi filosofie, ca să înveţe altă limbă străină, întru care să 
le afle acestea... 

„De aceea şi cugetând să aduc şi această limbă a noastră ín si- 
stema grămăticească după starea ce se află acum şi socotind că au 
a nu fire sau perzania ei cea dinceput din eparhia sfinteniei tale 
s'au zămisht, iubirii tale de Dumnezeu se cuvine să o hărăzese, că 
iarăşi întru acea eparhie zămislindu-se, de acolo să i se facă gi 
naşterea şi creșterea în celelalte părți, precum şi a nu fire după 
dreptate şi cuviinţă. 

„Inţelepte părinte! Am ostenit ostenind şi am obosit străduin- 
du-mă, nu ca să fac gramatică, ci numa. băgări de seamă asupra 
gramaticii limbii noastre. Un dumnezeese părinte şi dascăl bişe. 
ricesc (marele Vasile) m'a pus întru această trudă cu a mă face vi- 
novat când nu voi face un bine ce aş putea, întocmai ca cum ag fi 
făcut răul ce este văzut. Un filosof latin (Seneca) mi-a dat în tot 
moment inimă şı curagiu zicându-mi: niciun lucru nu este greu a 
se birui de către lucrarea îndeşită şi cu tărie, şi de către silințu cea 
cu scumpătate. De câte ori am luat condeiul să scriu, de atâtea ori 
am şi hotărît să mă părăsesc de această epiherimă prea şi după ce 
am sosit la această stare, nu pot iarăşi să numesc Gramatică această 
alcătuire fără de numai băgăni de seamă asupra idiotismei lunbii 
noastre spre regulile gramaticeşti ; de am a cădea în vină căci am 
făeni ur om phn de amathie şi neştiinţă, această îndrăzneală să 
scot acest fel de carte în vedeală, învinovăţirea-mi este iubirea pa- 
trei, a veainătăţii şi a Romanilor ce vorbese cu această limbă, şi 
sunt gata să-mi iau dela aceştia pedeapsa după vina mea. Să nu 
se mai mire sîinţenia ta de această propunere şi să o socotească doar 
ca un ritorism. Te încredinţez că însuși simpatrioții mei vor să-mi 
găsească la această alcătuire metahne şi greşeli; când însă? — 

După ce se vor face dintr'aceasta, destoinici, (şi să-i învrednicească 
Dumnezeu prin blagoslovemile sfinţiei tale); gi atunci le voi da 
pe un filosof latin (Salustie) să le răspunză că arhistraligul se îm- 
păriăşează de slava ce dobândesc ostașii lui biruind, iar și de nu 
vor vrea să-l auză şi vor pofti ca să primesc a fi biruit, la toate 
sufletul meu se mulţumeşte, şi de am greșeală, se va desfăima şi un 
filosof grec din cei vechi (Tales) care m'a învăţat să mor pentru 
patrie. 

„Intâmplarea şi norocul de multe ori face aceia ce nu poate face 
timpul şi vremea. Unde puteam găsi duhovnic ierarh ca să judice 
în taină şi nu de faţă? şi acela plin de învăţătură să poată judica 
gramatica ? Şi acela episcop Râmnicului, a eparhiei de unde s'au 
perdut a fire a gramaticei, care să voiască să-i dea începerea de 
acolo ? acela destoinie a-mi îndrepta greşelile ? acela îndreptător la 
câte am trecut cu vederea ? Unde puteam găsi vremea a unui mi- 
tropoht şi arhiepiscop al ţării, iubitor de a vedea lucruri de folos 
patriei 1... Unde puteam găsi fraţi boieri care să nu judice îndrăz- 
neala, ci să-mi laude râvna î... De aceia şi fericese momentele ce 
aduc atâtea îndestulări nenădăjduite în vreme, şi de aceia, aducând 
această osteneală a mea în mâinile sfinţiei tale, a unui judicător 
întocmai următor numelui propriu, şi împodobit cu toate cele ce 
sunt trebuincioase spre înfăţişarea acestei cărţi. Mă rog întru Chri- 
stos, fii sârguitor a fi această începere de învățătură, iar nu de 
privelişte, de trecere de vreme, şi eu iarăşi mă aflu în osârdie ca 
să aduc, de voi avea vieaţă, şi ua Dicţionar la vedere; iar de nu 
mă voi învrednici, las elironimi şi pe fiii mei cei trupeşti şi pe fiii 
mei cei gramaticești ca să clironomisească dragostea, râvna şi si- 
lința mea cea pentru binele, cinstea şi folosul simpatrioților și a 
Patriei“. 


Posteritatea căreia Văcărescu încredinţează cu atâta 
ardoare lucrările la care el a pus cea dintâi piatră, a 
profitat, putem zice, dintr'însele şi a lărgit cercul lor; 
dar meritul întemeietorului e mai presus de orice dobân- 
diri posterioare. Tocmai pe când învăţata Transilvanie, 
cu latiniştii ei Petru Maior, Samuil Klain şi atâţia părinţi 
ai limbisticei române, abia încep a aduce prin tipar cer- 
cetările lor la lumină t), lănăkiţă se sileşte şi dânsul a de- 
termina regulile confuze ce cârmuiese această limbă încă 


1) Gramatica română a lui Samuil Klain sau Micu a fost tipărită, 
cu litere latine, cu vreo câţiva ani mai înainte, 1785. Este însă 
învederat că Iănăkiţă n'avea nicio eunoștinţă despre dânsa, căci nu 
o pomeneşte de loc nici măcar prin aluziune. Tipărirea lucrărilor 
lui Petru Maior, Paul Iorcovici, Molnar, Cichindeal şi alţii rămâne 
totuşi posterioară publicării gramaticale a Văcărescului. 


OPERE ALESE 143 


în pruncia sa ; el face mai mult, căci simțind că cel din- 
tâi pas al limbilor spre cultură şi armonie, este poezia, el 
se încearcă a da reguli prosodiei româneşti şi, profitând 
de cunoştinţa mai multor limbi ce el dobândise, mai 
înainte de toate, dă un rezumat instructiv despre istoria 
poeticei. exprimându-se la începutu-i într'astfel 1) : 


„Poezia este foarte veche, precum se vede dela Greci, Arabi, Perşi, 
încoa şi Evrei şi Chaldei. 

Grecii au obicinuit foarte mult poezie, şi puind osteneală, an aflat 
multe feluri de chipuri a alcătui versuri cu mare meşteşug, cum 
se văd. Intâi le-au obicinuit spre laude dumnezeiești ; după uceustă 
și spre laude omeneşti și spre istorii, comedii şi verice alt, cum au 
goris întru aceasta, lăudaţii Aristofan, Isiod, Evripid, şi vestitul 
Omer și mulţi alţii. 

Latinii au urmat la aceasta întru toate Grecilor, precum se văd 
lăudatele şi trumoasele alcătuiri ale lui. Ovidie şi Virgilie şi altora 
din cei noui şi până astăzi. 

Italienii, Francezii, Ispaniolii şi alţii ce li se trage limba din 
limba latinească ca nişte pâraie, precum şi această a noastră ro- 
mânească, mau obicinuit a face versuri cu numere pe picioare ca 
Grecii şi Latinii şi eu nu bănuiesc a fi pricina alta decât neuverea 
de multe litere vocale. 

Eu, măcar că sunt dator să urmez întru toate meșteșuzului și obi- 
ceiului acestor limbi ce-l au la poezie, fiind poezia acestora şi dulce 
și frumoasă, dar în vreme ce suntem îndestulaţi şi de multe litere 
vocale şi diftongi, râvnesc să arăt şi vreo câteva chipuri de versuri 
cu număr de picioare, dorind a urma şi celor două mai sus arătate 
limbi, din carile avem începutul şi cu aceasta, ca să arăt și evlavia 
cea dupe datorie ce are limba noastră la acelea“. 


Ne oprim la aceste cuvinte, căci într'însele găsim cea 
mai netăgădnită dovadă de aplecarea poetului către ele- 
nism, tendenţă pe care am denotat-o la început ca gene- 
rală în toată literata familie a Văcăreștilor şi pe care pă- 
rintele ei o enunţă într'un chip aşa de puţin îndoios. Ta- 
belul istoriei poetice urmează en caracterizarea Italieni- 
lor şi Francezilor şi se sfârşeşte cu aceste cuvinte: 


„Toate versurile acestea afară de mijlocul alcătuirii lor ce nu-l 
poate urma fieşteşicine, afară de arătarea cea însufleţită a istoriei 
ce o dau la toţi prin urechi ca prin ochi, afară din regulile 
construcțiunei, şi ortografiei, meșteșugul este: 


1) Ediţiunea dela Viena, 1787, p. 155. 

l-iu. A se păzi cursul cititului, având apăsările cu regulă tot un 
fel a unui vers cu altul, cum zic Arabii, vesin şi usul ; acesta este 
la Greci numărul cu picioare, însă meşteşugit foarte, cum vom 
arăta. 

2-lea. A se păzi construcţionea și ortografia şi noima pe deplin. 

3-lea. A se face tăierile termenilor cele cuviincioase şi ohişuuite. 

lar chipurile potrivirei lor la sfârşit, măcar că arătăm vreo câ- 
teva versuri pentru pildă, dar poate un poot, după orânduiala şi re- 
gulile gramaticei alcătuind să facă şi alte chipuri, păzind câte am 
arătat pentru aceasta“. 


Apoi printre deosebitele modeluri de versificaţiuni unde 
alătură strofe cu felurite măsuri, el pune şi aceste şease 
versuri în care, după ce a caracterizat cu seriozitate gra- 
matica şi scopul ei, sfârşeşte printr'o glumeaţă invitare 
către cititori : 


„Gramatica e meşteşug ce-arat' alcătuire, 

Şi toţi printr'însa pot afla verice povăţuire, 
Şi scrie încă într'ales cu reguli arătate, 

Pe toţi învaţă de-a le şti fără greșeală toate, 
Şi versuri înmeştegugite învaţă de-a se face. 
Siliţi-vă a o'nvăţa 1... sau faceţi cum vă place“, 


De-ar urma toţi oamenii, şi mai ales juna poporaţiune 
a şeoalelor, această din urmă povaţă a glumeţului poet, 
negreşit că foarte puţini ar învăţa meșteșugul ce arată 
alcătuire. O, lănăkiţă Văcărescule ! de-ar şti copiii ro- 
mâni că tu mai întâi le-ai inventat acea iasmă a grama- 
ticei cu care dascălii îi muncesc atâta, ce blesteme nu te-ar 
mai blestema ? Şi noi însă, mai puţin inocenți decât dân- 
şii îţi aducem laure ca părintelui Gramaticei române! 

Să lăsăm însă acum în urmă lucrările literare, care 
şi-au avut şi ele locul în trecuţii câţiva ani de linişte; 
sgomotul războaielor vine să întrerumpă paşnicele ocu- 
paţiuni ale vornicului Văcărescu, şi să aducă lui şi ţării 
noui frământări. 

La Ianuarie 1788, Austriacii încep războiul în contra 
Porții 1). Mavrogheni, nerăbdător a arăta slujbă Tureilor 
şi iubitor de fire al armelor, vru îndată să intre însuşi în 
luptă cu oştirile cezariceşti ; în zadar Văcărescu se cercă 
a potoli aceste neastâmpărate dorinţe, a arăta principelui 


1) Ist. Imp. Otom.Mns. p. 234. 

că întreprinde fapte mult prea îndrăzneţe şi al căror 
sfârşit poate să compromită soarta ţării ; atunci negreşit 
el repetă cuvintele : 


„A socoti că poate 

Un om să facă toate 

Ori câte va gândi, 

Nu-i duh de isteciune 
Nici semn de 'nţelepeiune 
Şi n'a va dobândi.“ 1) 


Cu toate aceste poveţe, ambiţiunea oarbă de-a deveni 
seraskier al oştirii otomane întuneca orice cuvânt dinain- 
tea lui Mavrogheni. Cunoaştem din cele mai sus arătate 
tendinţa binevoitoare a Văcăresecului către Austriaci; 
de altă parte ştim iară că el era foarte credincios Porții ; 
dar din purtarea sa ne putem convinge că el avea mai cu 
seamă în vedere binele şi folosul patriei sale. 

D- Vaillant?) a dat răsunet vitejiilor lui Mavrogheni, 
împresurând cu o aureolă mincinoasă de patriotism ro- 
mânesc pe pescarul Poriot ; d-lui serie cu un ton emfatic : 
„Mavrogheni adună pe boieri şi, după ce citi fermanul 
Porții: — Boieri, le zice, iată vrăjmaşul ; dacă sunteţi 
obosiţi de cotropiri, la arme şi călări! — Aceştia, puţin 
dedaţi cu aşa exerciţii, se scuzară care cu inexperienţa, 
care cu hainele sale, cei mai mulţi cu demnitatea lor“. 
Acestea sunt vorbe pompoase, dar rău cugetate; Ce au, 
întradevăr a face, când vom căuta lucrurile serios, ser- 
viciile către Turci ale unui Grec fantastic şi devotat Por- 
ţii, cu vechile lupte ale Românilor pentru neatârnarea 
lor ? Mavrogheni nu poate fi privit ca un erou cu ideii 
măreţe de libertate, ci numai ca un ambițios cu o bra- 
vură nesocotită. 

Intr'adevăr, ce folos puteau trage Românii din părte- 
nirea lor la asemenea lupte între Poartă şi Austria ? Po- 
litica cea mai sigură pentru dânşii, de câte ori nau avut 
ceva să câştige în propriul lor avanvagiu, a fost de-a nu 
lua nicio parte la aceste războaie ale Turcilor cu puterile 
vecine. O neutralitate, mai ales armată, le-ar fi putut în- 
suşi totdeauna un fel de arbitragiu, mai folositor ţării 
decât rezultatele îndoioase ale unui război compromiţător 
şi, în orice caz, fără folos pentru dânşii. 

Aceasta o presimţise lănăkiţă Văcărescu, dar văzând 


1) Din exemplele date în gramatica autorului. 
2) Vaillant, La Roumanie, Paris, 1844, t. II, p. 25. 


Clasici — Al. Odobescu: II, Scrieri istorice, etc. 10 

că faptele lui Mavrogheni luau curs cu totul contrariu, 
descurajat şi mâhnit, el ceru a se retrage din funcțiuni şi 
din țară: 


„Eu văzând că g'an început un război ca acesta, şi oblăduitor ţă- 
rii noastre iaste Mavrogheni, m'am prostit de dregătoria ce aveam 
pentru ca să nu fiu amestecat în faptele mai sus-numitului, fiind de 
tot netrebnice 1). 

Aşa văzând şi neputând să-l mai sufer şi mai vârtos temându-mă 
ca să nu-mi arunce şi vr'o năpaste, precum 2 aruncat la mulți ne: 
vinovaţi ca să-i jefuiască şi la mulţi pe tare-i avea pismă, căci 
îi surghiunea cu cartea lui la cetatea Giurgiului, i-am arătat că eu 
nu pociu într'aceste vremi ca să şez aici în ţară, temându-mă de 
cele împotrivă şi am cerut ca să-mi dea voie să merg la Țarigrad 
cu casa mea, mai vârtos că soţia mea este ţărigrădeasă. EI, şi 
pohtea să lipsec de aici, dar nu voia să merg la Țarigrad, unde 
îmi făcu provlimă ca să mă duc peste Dunăre la un serhat, deo- 
camdată (aşa îmi zicea), pentru ca să nu ceară şi alții ca să 
meargă la Țarigrad, văzându-mă pe mine, şi făgădui, că de acolo, 
or când voi vrea să-mi trimiţ casa la Țarigrad, o va trămite cu 
cheltuiala lui şi eu să viu lângă dânsul. Eu şi mă mulţumeam să 
lipsesc odată de a-l mai vedea şi să merg unde mă voi duce, am 
ales Nicopoia, numai căci ştiam mintea şi înţelepciunea lui Selim 
aga Varnadi-Sade. Se mai afla trămişi acolo zălog trei boieri, Ia- 
nake dvornicul Moruz, Scarlat logofătul Ghika şi Tudorake pabar- 
nicul Guliano. Cu mergerea mea au mai trimis Mavrogheni gi alţi 
boieri, pe banul Nicolae Brâncoveanu, pe Dumitragcu dvornicul Ra- 
coviță, pe Manolake dvornicul Creţulescu, pe Costake Ghika logo- 
fătul, pe Dumitrașcu Fălcoianu clucerul gi pe stolnicul Alexandru 
Farfara 2). 


1) Istor. Imp. Otom., Mns., p. 230. 

2) De această exilare a mai multor boieri vorbeşte astfel şi Fv- 
tino, trad. de G. Sion, t. TI, p. 175. 

„La 3 August 1787 s'a declarat război între Poarta otomană şi 
Rusia şi în primăvara anului 1788, vizirul lusut-paşa a plecat cu 
mare putere asupra locurilor din sus. Atunci şi Nicolae Vodă găsi 
ocaziune ca să ge lege de boieri. Sub pretext că erau haini şi ue- 
credincioşi către Poartă, îi închidea si, amenințându-i cu moartea, 
îi storcea de parale. Pre fraţii Brâncoveni, Nicolae şi Manoil, pe 
fraţii Ghiculeşti, Constantin şi Scarlat, pe Dimitrie Racoviţă, pe loan 
Moruz şi pe loan Văcărescu cu fiul său Alexandru, i-au exilat cu 
firman împărătesc la iusula Rodos, pe bătrânul mare ban Pană Fi- 
lipescu cu doi fii ai săi, Nicolae şi Constantin, i-au exilat la mâ- 
năstirile Sfântului munte (lanake Văcărescu zice la Meteore) ; iar 
familiile lor le-a trămis la Constantinopol, şi pe altele peste Du- 
năre în Bulgaria“. 

„Două lucruri cugetase Mavrogheni pentru trămiterea acestor 
boieri : unul, ca să arate la Poartă, când va fi împrilejire de vreme, 
că aceşti boieri au avut corispondenţă cu Nemţii şi cu Muscalii mai 
înainte şi pentru ca să nu-i aducă în ţară într'aceste vremi, de 
aceea i-au trămis zălog acolo ; şi altul, că de va vrea să întoarcă în 
ţară vreunul diotr'aceştia, să-l întoarcă cu multă luare de bani, 
precum au şi făcut în urmă dvornicul Greceanu, căruia îi trămisese 
soţia la Nicopole şi pentru ca să o aducă îndărăt după rugăciunea 
sa, i-au luat ruşfet (dar) talere 10.000 ;?) eu am cerut în multe rân- 
duri ca să-mi dea voie să trimit soţia la Țarigrad, socotind că 
voi merge şi eu împreună, căci pe mine singur m'au chenut de 
multe ori la Bucureşti, fără de a-mi cere bani, fiindcă avea ipnlipsis 
la mine. Eu însă, despre o parte văzând dragostea întru care mă 
avea Selim-paşa...., despre altă parte, neputând suferi să mai văz 
pe Mavrogheni, n'am vrut să viu ci am şezut acolo, de la Martie 
până la Octomvrie“ 2). 


In răgazul monoton și trudnice al exilului, activitatea 
lui Jănăkiţă nu putea să se înmoaie ; lipsit de treburile 
politice, de mulţumirile sufleteşti ce ocupară vieaţa lui 
trecută, el caută mângâierea într'o lucrare serioasă, şi în- 
cepu scrierea întitulată : 

„Istoria a prea puternicilor împărați otomani adunată 
şi alcătuită pe scurt de dumnealui lanake Văcărescu, di- 
keofilax a bisericei cei mari a Răsăritului şi spătar al 
Valahiei, începându-se în vremea prea luminatului îm- 
părat sultan Abdul-Hamid 1, la veleatul hegiret 1202 şi 
Mântuitorului 1788, în Nicopoli a Bulgariei şi s'a săvârşit 
în zilele puternicului împărat sultan Selim II], la we- 
leatul 1794 şi 1208, în luna lui Şeval“ 3). 

Cu ce îndemn, cu ce mijloace a fost compusă această 
carte încă netipărită la 1860, autorul ne o va spune în pre- 
cuvântarea sa, care este tot deodată o pagină caracteri- 


1) D-l Ştefan Greceanu, posesorul acestui preţios manuscript, 
crede că, cu ocaziunea acestei înturnări în ţară a vornicesei Elena 
Greceanca, s'a adus aici şi manuscriptul, care a fost urmat mai 
târziu de către autor, rămânând în casa Grecenilor. 

2) Istor. Impăr. Otom., Mns. p. 235 et sp. 

3) Acesta este manuscriptul citat adesea până aci şi care e legat 
în două mici volume; în cel dintâi se află partea I şi începutul 
părții a Il-a ; în cel de-al doilea urmează partea a II-a, întreruptă 
la faţa 277. Scrisoarea e foarte citeaţă şi se vede a fi din altă mână, 
iar vierşurile intercalate şi unele note pe margini, sunt făcute de 
mâna autorului, cum se vede din asemuirea lor cu textul original al 
Gramaticei ce este în posesiunea d-lui Ioan Văcărescu. 

stică pentru vieaţa, simţimintele, aplecările şi studiile 
sale ; într'însa vom vedea pe scriitorul afectând mode- 
stia în belşugul cunoştinţelor, pe bărbatul nepregetat su- 
ferind cu greu silita sa nelucrare, pe patriotul român 
ducând cu mâhnire păsul ţării sale sfâşiate. Iată cum se 
exprimă Văcărescu : 


„Mulţi din cei ce au vrut să scrie istorii după vremi, sau ma! 
vârtos, din ce. ce au râvnit a înnoi cele scrise de alții mai de 
înainte, fiind îndestulaţi de darurile ştiinţei, şi-au împodobit con- 
deiul cu înfrumuseţate alcătuiri, strălucite şi de forme ritoriceşti, 
şi de meşteşuguri  gramaticeşti, şi prin mijlocul acestora an 
putut a birui fireasca înlenevire cea spre citanie a celor mai mulţi, 
a aţâţa şi pohta cea de multe ştiinţe a celor mai lăudaţi şi cu acea- 
sta pe toți. îi au îndemnat a le citi de îndeşite ori şi a dobândi fo- 
losırile cele ce se nasc din storii. Iar eu, aflându-mă desbrăcat de 
veşmânturile darurilor ştiinţei şi condeiul meu fiind numa. abia 
putut a se ţinea în degetele nedăstoiniciei mele, nici se cuvenea să-l 
povăţuesc spre a împleti alcătuuri depărtate de dulceaţa aceea, fără 
care storiile scriindu-se, deosebi că nu pricinuesc vreo folosire, 
supără încă şi auzul şi mai vârtos acelor ce fireşte nu sunt stator- 
nici a suferi cu răbdare prelungirea citaniei. Insă acum, la ve- 
leatul 1788, aflându-mă strămutat cu locuinţa spre vreme în ceta- 
tea Nicopolii din crăia Bulgarilor, de lumeştile furtuni ale întâm- 
plărilor şi de multele feluri de războaie ce desăvârşit au turburat 
toată liniştea patriei mele, unde şi despre o parte, aflându-mă lipsit 
de toate trecerile de vreme cele veselhtoare de suflet şi afundat în 
valurile întristărilor pentru patimile ce suferă iubiții mei simpa- 
trioţi, neputând eu acum afla vreun mijloc spre a le tămădui; 
despre altă parte fiind și de multe ori întrebat, ce împărat au su- 
pus Bulgaria şi Nicopoli, la sangeacul (steagul) otomănicesc, fără 
vrednıcıe m'am îndemnat a scrie o adunare istorică a prea puter- 
mieilor împărați otomani, pe scurt alcătuită, arătând de când şi cu 
ce mijloc au luat această stăpânire începerea ei şi creșterea şi 
starea şi urmările celelalte până astăzi, ca prin scurtarea povestirii 
să poată afla, fără multă osteneală oricine istoria othomaniceştei 
împărăţii, iar mai vârtos ca să mângâi cu această osteneală şi pe- 
trecerea vremu cei turbure întru care mă aflu. Iată, dau începere, 
nădăjduind că fără zăbavă să-i arăt şi sfârşitul la obşte. 

Mulţi din scriitorii Tevarihurilor sau analelor turceşti, mai vâr- 
tos că la puternica această împărăție este şi mansup deosebit sau 
dregătorie, care este orânduit numai pentru a scrie Tevarihurile 
împăraţilor sau Vizantida turcească, care se numeşte Vacanuis, 
adică scriitor de cele întâmplătoare şi la acest oficiu se pun dea- 
pururea oameni împodobiţi cu pricopseală şi acest Vacanuis, tot- 

deauna este dator a se întâlni cu învățații Ulemali şi cu toţi lu- 
minații Regeali şi mai vârtos cu Kethudan-Sadri-Azet şi cu Reizul- 
Kitabu, spre a cerceta toate vestirile, pricinile şi scrisorile ce 
merg și vin la împărăție, ca să ia ştiinţă de toate scurgerile lor şi 
să le aştearnă în alcătuirile istoriilor împărăteşti, ce se seriu de 
dânsul şi toți Regeali sunt datori să 1 le arate toate fără preget şi 
tăinuire. Dintr'aceşti istorici trei mi s'au întâmplat a vedea şi a 
citi ; Pe Naima, pe Raşid şi pe Subhi, care au scris cu atâtea fru- 
moase feginituri și istuleahuri sau metafore şi idiotisme şi potri- 
viri la cuvinte şi la ziceri în perioade ce le numesc Turcii cafele, 
după obiceiul lmbii lor, istorie multor împărați după vremi, 
precum şi alţii înaintea acestora şi în urmă până acum, cum şi 
astăzi este scriitor slăvitul Biveri-Efendi ; nu cu mai puțin gust 
au alcătuit istoriile turcești şi mulţi alţii 1storici Greci, Latini, Fian- 
cezi şi Italieni (Nikifor, Nonara, Laonikie, Beungravie, Ladvocat, 
Cantemir, Voltaire, Buchener şi alţii) dintru ale cărora storii cu 
multă băgare de seamă făcând o adunare, arăt pe scurt toate câte 
ar putea da o idee pe deplin la cititori de curgerea, starea şi vcâr- 
muirea împăraţilor otomani“. 


Intr'adevăr, el îndată urmează, dând o prescurtare de 
vieţile sultanilor, cu începere dela Mahomet, şi după fie- 
care din acele vieţi, rezumează caracterul şi faptele Pa- 
dişahului, descris prin câteva versuri care-şi schimbă ade- 
sea măsura şi tonul !) ; astfel procede în toată partea întâi 


1) In general aceste versuri wau nimic însemnat; spre dovadă 
vom cita din cele mai bune. Astfel vorbește autorul de Mahomet 
(p. 10): 


„Mahomet stătu în lume, om foarte însemnat, 
căci s'arată din slugă, prooroc și împărat 
Şi dătător de lege, ce după ce-o întocmi, 
în trei părţi ale lumii, de mulţi se primi“. 


Astfel de Osman ,(p. 24): 


„De-a se numi Eroe în lume cineva 

Osman trebui să fie, iar nu doar altceva. 
Făcu *'ntâi stăpânire, apoi s'au arătat 

fără război şi 'n grabă, Half şi Impărat, 
Işi adaogă devletul cu ţări şi se făcu 

începere şi părinte împăraților dacu“, 


Astfel de Murat I. (p. 32): 


„Murat pieri la pace 
iar nu când se bătea; 

care e de 131 fețe manuscripte. A doua parte se deschide 
cu vieața sultanului Mahmud I (1730), subt a cărui împă- 
răție autorul au văzut lumina lumii ; de aci încolo eve- 
nimentele împărăției se amestecă cu ale ţării şi mai ales 
cu întâmplările vieţii seriitorului, precum am arătat în 
numeroasele citaţiuni precedente ; de aceea şi interesul 
creşte în mari proporţiuni. Ne place a citi acest memo- 
rial al unui bărbat ce joacă un rol eminent printre con- 
timporanii săi şi ale cărui fapte politice sunt alternate cu 
lucrări literare aşa de folositoare. 

Tănăkiţă, cum am văzut, întreprinse scrierea aceasta 
istorică în exilul dela Nicopole şi de aci înainte o urmă 
mai mult ca un jurnal al său privat, fiindcă de aci 
înainte el vorbeşte mai mult de cele ce s'au întâmplat lui 
şi celor ce-l înconjurau ; să-i mai lăsăm dar cuvântul ca 
să ne spună soarta mai grea ce aştepta pe exilați : 1) 


„No ce ne aflam la Nicopoli fără de protecţia lui Selim-Puşa, 
căci îl trămusese împărăţia la Bender, într'un serhat, lipsiţi de toate 
cele trebuincioase şi ca cum eram închişi, căci nu eram slobozi să 
mergem aiurea şi nu numai nu ne aflam atunci în vreo vină, ci 
unii din noi aveau şi merit la devlet, dupe credinţa cu care ne-am 
purtat în ceailaltă resmeriţă mai vârtos eu că aveam de atunci 
fermanuri şi multe buiurultiuri arătătoare de aceasta, între care 
se coprindea arătarea credinţei şi altor boieri am trimes un arzokal 
cu unul din boieri la prea înaltul devlet, întru care făceam rugă- 
ciune ca să avem voie să mergem în memaliki mahruse, la un loc 


Ci dar Minerva tace, 
iar Marte cât putea 
Stnga la to să crează 

că şi-acu e slăvit, 
Şi cum peri toţi vază 
Că-i de vrjmaş lovit“. 


Astfel de Baiazid, (p. 37): 


„Slavă şi dobândire la împărat e fire 
şi sunt îndatoraţi 

până măcar să peară, pururea să le ceară 
şatunci sunt lăudaţi. 

Şi fulgerul să trece, nescine să se cerce, 
nu-i lucru necrezut, 

cinstea lui aşa cere; şi Baiazit de pere, 


de faţă e văzut“. 
1) Istoria Impăr. Otom., Mns. 224 et sq. 

cum este Odriul unde să putem a înlesni petrecerea vieţii. Acest 
arzohal, după ce l-au luat vezirul, ne-au trimes răspuns să stăm 
acolo până ce va face hotărire. 

După aceea am sosit la Ruşciuk, viind la Bucureşti şi pârîndu-ne 
Mavroghen. cu multă pâră mincinoasă, dând gi la haznea o sumă 
de bani au putut face ca să se trămiţă ferman cu un ceauş înipă- 
rătesc şi să ia şi pe şease din noi să-i ducă la Rodos surghiun şi 
aşa, lăsându-ne familiile la Nicopole, la sfârşitul lui Noemvrie, am 
purces după poruncă şi am mers la Rodos, Intr'acest fel au curs lu- 
crurile într'această iarnă (1789)... 

La Rodos eram afundaţi în multă întristare şi nu pentru noi, 
căci noi pe unde am trecut şi acolo am fost primiţi cu multă pe- 
ripiisis (îngrijire) şi cinste de toţi cei mari, ci pentru familiile 
noastre, ce nu numai erau depărtate de noi, ci le lăsasem și într'un 
serhat ca Nicopoli, fără nicio protecţie omenească“. 


Doi ani de zile aproape trăiră boierii români la Rodos, 
înconjurați de onori la care grijile îi lăsau nesimţitori. 
lănăkiţă Văcărescu avea cu sine pe fiul său cel mare, 
Alecu, fecior al întâii sale soţii Elena Rizo, carele, eres- 
cut în şcoala părintelui său, promitea a-i semăna, ba şi 
chiar a-l întrece atât în capacitate politică cât mai ales, 
în geniu literar. E un frumos tabel istoric de a vedea de 
acum înainte pe aceşti doi vrednici bărbaţi, tată şi fiu, 
străbătând împreună valurile furtunelor noastre sociale ! 

Domnița Caragea, a treia soţie a lui Ianake, trecuse cu 
patru copii ai săi şi cu celelalte familii de boieri expa- 
triaţi, la Arvanitohori din Târnova; dar traiul rău şi 
proasta stare în care aceste familii vieţuiau, redusese pe 
domniţa la un singur fiu, care fuse în urmă poetul Nicolae 
Văcărescu vornicul !). 

Intr'acest timp. Sultanul Selim III, moștenitorul lui 
Abdul-Hamid, și Leopold, urmaşul lui Iosef, înclinară la 
pace ; Sultanul ordonă liberarea boierilor exilați (Fe- 
bruarie, 1790) şi atât cei dela Rodos cât şi Filipeştii în- 
chişi de doi ani la mânăstirile dela Meteore, se adunară în 
Târnova şi de acolo trecură, la începutul lui Iulie, la An- 
drianopol 2). 


„N'am sezut o săptămână şi mi-au venit o etriname a prea înăl- 
ţatului vezir Hassan-Paşa, întru care, dupe ce defăima pe Mavro- 
gheni pentru surghiunirea noastră, îmi poruncea mie, cu multe 


1) Ist. Impăr. Otom., Mns. p. 254. 
2) Idem, p. 253, 255. 

laude şi cum că fiind trebuincios, numai decât să mă scol şi să 
merg la ordie la Rusciuk, care mehtup se află cu multă cinste subt 
păstare în arhivele mele“. 


Se înţelege că el nu întârzia a se duce la vizir, pe lângă 
care se sileşte a înnegri cu cele mai aspre colori pe prin- 
cipele inimicul lui; acesta îi era lesne acum, căci Ma- 
vrogheni plătise cu ruşinea învingerii, nesocotitul său de- 
votament către Turci. In orice caz sacrificiul trebuie să 
fie cumpănit după persoanele către care se îndreptează ; 
această regulă de politică, boierii noştri cei vechi o cunoş- 
teau foarte bine şi devotamentul lor către străini urma în 
totdeauna asemenea proporţiuni. Cu timpul, cumpăna ve- 
che s'a pierdut. 

Lui Mavrogheni i se tăie capul la satul Bela, şi Lănă- 
kiţă îndată serise boierilor din ţară, după porunca vizi- 
rului, că dreptatea împăratului făcuse răsplătire lui Ma- 
vrogheni, de care veste s'au bucurat cu toții 1). 

Petrecerea Văcăreseului în tabăra vizirului dela Rus- 
ciuk e privită de dânsul ca o epocă de strălucire, căci se 
bucura de toată încrederea regealelor turci şi pregătea 
reîntoarcerea ordinei anterioare în ţară, ocupată acum de 
Austriaci ; el dobândeşte, cu ferman împărătesc plin de 
laudă „carele şi acesta se află păzit în scrisorile mele cu 
multă evlavie“ 2), voie de a merge în Andrianopole şi pe- 
trece acolo iarna, cinstit şi iubit de toţi paşii turci; în 
primăvara următoare pregăteşte în secret poduri pe apele 
ţării pentru Turci; în sfârşit serveşte cu vrednicie, cu 
inteligenţă, cu credinţă Porții; dar nu ştiu pentru ce 
simţim o tainică mulţumire de a vedea manuseriptul în- 
trerupt în mijlocul povestirii acestor slujbe slugarnice, pe 
care ne-ar părea mai bine a le vedea împlinite de alţi oa- 
meni, demni de a servi, iar nu de a comanda. Paginile din 
urmă ale manuscriptului se citesc cu neplăcere, căci ele 
destăinuese o slăbiciune într'un caracter aşa bine confor- 
mat ; ne mirăm citind cum a putut să se încuibeze o ne- 
vrednică mândrie în inima aceluia care zisese 


„Ce-a să-mi zici de mândrie? 
Eu m'aş fi mai vrut să fie! 
Căa sempotriveşte fini 

Şi legii şi omenarti. 


1) Istor. Impăr. Otom, p. 270. 
2) Idem. 

„Om lacom să se arate 

Ce cum nu-i e ca un frate! 
Tot cu rea deosebire 

Face pe la toţi privire; 


„Cu turbare, ca o vită, 

Şi natura n'e-urîtă. — 

Anb'o cin'va vrea go aibă, 

Dar cu mine treabă n'aibă !“ 1). 


Aceste cuvinte sunt în contrazicere cu faptele, când ve- 
dem pe lănăkiţă atât de ameţit de onorurile ce îi fac 
Turcii, încât pentru dânşii îşi sacrifică demnitatea sa de 
autoritate pământeană. 


„In toată această curgere de vreme, judicăţile şi pricinile se căuta 
de mine şi de câte ori venea la cortul meu cu pocloane, îi luam în- 
sumi eu (pe Români) cu pocloane şi-i duceam pe la Regeali cu po- 
cloane, pe unii la Kehaia Bey, pe alţii la Tefterdar, pe alţii la 
Ceauş Paşa şi arătam că într'adins au dus poeloanele pentru dânşii 
şi le primea cu hbov stăpânii, şi le dăruia galbeni din destui; 
în acest chip am otcârmuit treburile ţării cu multă plăcere a stà- 
pânilor, până când s'au făcut armistiţia cu Nemţi“ 2). 


Negreşit că această îngrijire înjositoare de a preveni 
toate capriciile, de a linguşi toate dorinţele Turecilor, la 
care autorul pare a se închina ca dinaintea unor netăgă- 
duiţi stăpâni, revoltă azi oarecum demnitatea şi amorul 
propriu al Românilor, deşteptaţi acum din umilinţa tim- 
pilor fanarioţeşti ; ne pare rău, ne întristăm când vedem 
un om cu o naltă inteligenţă, cu un suflet patriotic, aşa 
de plecat sub acel jug degrădător ; dar spre scuza lui — 
dacă înjosirea admite seuză, — pe când spirituosul şi sim- 
țitorul Principe de Ligne, general în armata austriacă, 
seria i edil boierii ţărilor noastre, aceste mâhnitoare cu- 
vinte : 3). 


1) Din exemplele Gramaticei. 

2) Istoria Impăraţilor Otomani, Mns., p. 262. 

3) Lettres et Pensées du prince de Ligne. Vienne, in 32, p. 232. 
Tot în acea scrisoare, p. 236, autorul adaoge: „Rien ne ressemble 
à la situation de ces gens ci. Soupconnâs par les Russes d'avor de la 
préférence pour les Autrichiens, suspects à ceux-ci qui les croient 
attachés aux Turcs, ils désirent autant le départ des uns qwils 
craignent le retour des autres“. Vezi şi Mag. pentru Dacia, tom. V, 
p. 360, 19. 

„Boierii vorbesc puţin. Temerea ce au de Turci, obicinuința de a 
auzi tot ştiri rele şi asuprirea ce exercită asupra lor divanul dela 
Constantinopol şi hospodarul i-a deprins cu o neînvinsă întristare. 
Cincizeci de inşi care se adună pe fieşti ce zi, când într'o casă, când 
într'alta, par a aştepta mereu ștreangul fatal, şi pe fieşce minut 
auzi zicând : — Aici tatăl-meu a fost ucis din porunca Porții şi co- 
lea soră-mea, din porunca Domnului“. 


Oare cine mai mult decât Văcărescu purta tipărite în 
inima sa, așa groaznice amintiri ? In minutul de faţă cel 
puţin, patria sfâșiată de răsvrătiri, familia şi vieaţa sa 
lăsate în prada nesocotitei cruzimi a Turcilor, cereau din 
parte-i un cap plecat, un suflet umilit. Fără de-a încerca 
să-l disculpăm, să deplângem totuşi acea tristă stare de 
Jarrut ce supunea la înjosire şi chiar sufletele cele mai 
nobile. 

Ne place dimpotrivă a vedea, câţiva ani mai în urmă 
(1794—1796), pe banul Iănăkiţă Văcărescu în rivalitate cu 
Domnitorul Alexandru Moruz. Acest Domn, înălţat iute 
din dragomanat la tron, nu era însă un om lipsit nici de 
cunoştinţe nici de spirit. Un jurnal francez contimporan !) 
ni-l descrie petrecând într'un cerc de Europeni, cu jocuri 
de spirit în limba franceză, şi aceasta negreşit caracteri- 
zează foarte bine pe acel tânăr stăpânitor, inteligent şi 
luminat, dar iubitor de plăceri şi de lux, iute şi arțăgos 
la fire, vrând ca toate voile să i se împlinească pe dată şi 
ca nimeni să nu-i stea împotrivă. In mai multe rânduri 
această iuţeală de caracter pricinui conflicte neplăcute, 
şi Lănăkiţă Văcărescu era unul din aceia care nu sufereau 
cu răbdare trufiile junelui despot. Incă dela 1793, vir- 
tuosul mitropolit Filaret, pe care l-am lăudat mai sus ca 
episcop de Râmnic, fusese silit de principe să demisioneze, 
fiindcă îndrăznise a se împotrivi la un nesocotit capriciu 
domensc şi, rememorând amintiri clasice, îi spusese că, 


1) Le Spectateur du Nord décembre 1801, p. 317: „Pendant que la 
France devenait barbare, il y avait des pays barbares qui devenaient 
francais et quand le plus pur de notre sang rougissaait les ruisseaux 
des rues de Paris, la cour de Bucarest jouait a toutes sortes de pe- 
tits jeux d'esprit ; le hospodar lui-même, élevé par un Francais, ami 
des Francais, parlant notre langue presqwaussi facilement que nous, 
entouré d'une demi douzaine de nos compatriotes expatriés, dont il 
avait fait sa société intime, leur donnait lexemple de méler de la 
réflexion et de la morale jusque dans les plus frivoles amusements 
ete.“. 

urmând după voia lui, s'ar expune a zice lumea de dânsul 
că se joacă copilăreşte,  wmaăse 1). Această aluziune la 
juneţea sa înfurie pe Moruz şi bietul mitropolit fu con- 
strâns să se retragă în răcoroasa locuinţă de sub Mitro- 
polie ce au păstrat numele lui. 

Văcărescu fu mai dibaci şi mai norocit în lupta sa cu 
nesuferita mândrie a Domnitorului ; o anecdotă din tim- 
pii aceia, ce ni s'a povestit, va da o idee despre rolul im- 
portant ce ocupa în trebile ţării, cunoştinţele şi expe- 
riența Văcărescului. Acesta, supărat de pretenţiunile ne- 
măsurate ale noului ceremonial domnesc, renunţase de-a 
mai călca la curte şi era hotărît a nu îngădui câtuşi de pu- 
țin înfruntările obicinuite ale îngâmfatului Fanariot. In- 
tâmplarea îl sluji cu prisos şi-i dete prilej de a înfrânge 
exigenţele lui Moruz, făcând totdeodată şi ţării un în- 
semnat serviciu. In zilele acelui Domn, două mari urgii 
căzură asupra patriei noastre: ciuma de o parte secera 
poporul cu o furie nespusă, şi de altă parte, se adăuga 
şi o foamete groaznică care adusese disperarea la culmea 
ei; locuitorii de prin sate şi chiar cei din orașe, stinşi de 
sărăcie şi munciţi de suferinţe, erau siliţi a măcina coaja 
copacilor spre a-şi căpăta o hrană vătămătoare sănă- 
tăţii, care grăbea şi înmulţea morţile într'un chip spăi- 
mântător. Această stare de lucruri pricinuia o mare în- 
grijire Domnitorului, dar nimeni din Francezii, tovarăşii 
săi de jocuri, nimeni chair din Divanul său nu ştia să dea 
o povaţă mântuitoare, cel puţin un leac pentru uşurarea 
răului. Boierii se adunau în deşert ca să chizuiască ; iz- 
voarele îmbelşugate ale ţării erau secate ; nimeni nu eu- 
teza, de frica Turcilor, să cheme întru ajutor pe Austria, 
care apoi şi din fire nu prea e darnică, şi nimănui iar nu-i 
da în gând să ceară ajutorinţă dela acei aspri stăpâni, în 
veci gata a lua şi nu a da; toate sfaturile erau rupte. De 
aceia şi boierii reclamau printre dânşii pe învățatul, pe 
iscusitul, pe ingeniosul ban lănăkiţă, la care rămăsese 
toate speranţele. Moruz trămise să-l poftească la curte, dar 
banul profitând acum, spre a-i înfrâna oarba mândrie, de 
nevoia în care se afla, se scuză arătând că e bolnav şi că 
nu poate veni altfel decât cu ișlicul în cap, fiindcă păti- 
mește de măsele. O cerere aşa de îndrăzneață ! o asemenea 
infracţiune la regulile ceremonialului ! un boier cu işlicul 


1) Ninos, wnmaţerwv, vnaraXévsiy, în Omer, Edison, Pindar şi alţii, 
când vor să vorbească de inexperienţa şi de simplitatea copilă- 
rească ; mMEya vine, , zice Esiod ca cum am zice noi, Copil bă- 
trân, nătărău. 

în cap dinaintea Domniei sale ! Acestea părură lui Moruz 
necuviinţă nespuse, neauzite, necugetate, monstruoase. 
Moară lumea de foame, de ciumă, de ce o vrea, mai bine 
decât să vază Alexandru Moruz, ô Meyag Abd5evrnc Tic Băaălas, 
pe lănăkiţă Văcărescu cu ișlicul în cap. 

Răul însă creştea cu paşi uriaşi, nemulţumirea poporu- 
lui ajunsese la un pas de răscoală şi apoi boierii începuse 
a murmura ; se suna de un arz-mahzar cu plângeri la 
Poartă ; scaunul domniei era în sfârşit în pericol. Dina- 
intea unor astfel de prevestiri, Moruz îşi plecă fruntea 
tvufaşe şi se hotărî a primi pe banul cu capul acoperit. 
Văcărescu sosi la curte cu gâtul îmbrobodit în saluri. 
cu faimosul işlic de pricină afundat pe urechi, negreşit 
că trebuia să semene cu vulpea cea din fabulă, care veni 
la adunare, 


„Dar însă oblojită, pe sub barbă legată 
Şi cu un lipan mare la cap înfăşurată“. 


Fanariotul îşi stăpâni indignaţiunea şi-l pofti să şază 
la locul său de onoare: —„Arhon bane, — îi spuse cu o 
blândeţe făţarnică, după ce mai întâi arătă mâhnire pen- 
tru suferinţele lui, — în tristele peristasis în care se află 
acum ţara aşteptăm şi dela empiria Evghenii tale ca să 
ne simvulevsească ce avem a face spre a depărta ase- 
menea distichii. — „Ipsilotate, răspunse banul, puţine 
voi şti a spune eu, un biet bătrân retras din lumea stră- 
lucită ce împresoară pe Măria ta; dar pe cât poci să mă 
întinz cu mintea, socotesc că ar fi oare-care mijloc de 
uşurare. Nu mă îndoese că bine cunoaşteţi că, deși vechile 
hattihumaiumuri ale ţării nu pomenese nimic despre 
aceasta, însă s'a făcut obicei din zilele străluciţilor 
Domni ce au domnit înaintea Măriei tale, a se da pe lieșce 
an zaherea îmbelşugată din ţară, la serhaturile turcești 
de pe malurile Dunării. Oare, făcând acum ţara plecată 
cerere la înalta Impărăţie şi mai ales făgăduind cu 
dinadinsul, că în ani mai roditori, se vor împlini cu prisos 
cele date acum, nu sar milostivi oare prea puternicul 
Impărat şi ar porunci să se sloboadă ţării zahereaoa gră- 
mădită în jieniţele serhaturilor ? Ce cugetaţi despre acea- 
sta, Ipsilotate şi domnile-voastre, Arhondes ?“. 

Idea păru tuturor minunată, ea se puse îndată în exe- 
cuțiune. Poarta consimți cu mărinimie a da azi un ou ca 
să capete mâine un bou şi bietul popor român se văzu 
uşurat prin bucatele ce se întoarseră din îmbuibatele ce- 

tăţi turceşti, în satele române flămânzite. Astfel Iănăkiţă 
Văcărescu, credincios tradiţiunilor de familie şi demn 
urmaş al Radului comisul Bilşug, scăpă ţara de foamete. 
Putem zice că el datori această faptă meritorie, adâncii 
cunoştinţe ce avea despre toate relaţiunile vechi şi mo- 
derne ale Porții cu ţara Românească ; în călătoriile sale 
prin Turcia şi mai ales în desele sale petreceri la Con- 
stantinopol, unde şi dobândise dela patriarhie printre alte 
onori şi titlul de dikeofilax al bisericii Răsăritului, îm- 
pins de spiritul său neobosit şi doritor de orice cuno- 
ştinţă folositoare ţării, el formase o cărticică în care cu 
multă strădare şi cheltuială de bani, izbutise a scoate din 
condicele împărătești, copie despre toate documentele 
atingătoare de patria sa. Fotino ne spune că a căpătat 
această carte dela Alecu Văcărescu, fiul lui lănăkită, şi 
că a întrebuinţat-o spre a extrage unele acte şi a face, în 
Istoria sa 1) un sumariu al documentelor dintr'însa. Acea- 
stă interesantă lucrare e acum perdută, împreună cu 
toate hârtiile importante pe care Iănăkiță ne spune că 
le aduna în archiva casei sale, numai notiţa şi extractul 
lni Fotino ne stau dovadă despre existenţa ei şi totdeo- 
dată despre zelul nepregetat cu care acel om, adevărat 
mare, întreprinse cultivarea limbii şi deşteptarea mora- 
lizatoare a datinelor noastre. 

Nu putem vedea fără mirare că stimabilul dl. G. Sion, 
în traducerea ce a făcut după cartea lui Fotino, la acest 
loc, a trecut sub cea mai deplină tăcere, laudele cu drept 
meritate ce autorul da banului lanake Văcărescu. Un 
literat cu aşa mult gust şi talent ca d-lui n'ar trebui nici- 
odată să uite că lauda dreaptă şi meritată onorează mai 
mult pe cel ce o face decât cel] lăudat?). 


1) Fotino, trad. de G. Sion t. IIF, p. 316 et sq. 
2) Iată textul grecesc, nu precum a fost abreviat în traducere 
de d-l Sion, Ediţ. grec. dela Viena, 1819, t. II, p. 372: 


„Thy Tv ów TobTwv faottxâv Jeomopatwy  mepiAmbiv  ebpov 
&napiàaxtoy Ey tivt fr.Aapip 5rnep pol Edwxev 5 Ev panaple TÅ AHEL 
"A)etavâpos Baxaptoxog, ös zic elXe Adfe. čutò mapă toð &otdipov naTpos 
zobpețăiov und vov "Iwdvyvov ro Baxaptoxov, 6 ðS delpvnoTog Exeîvog 
TaTiprov, TÒ EyxaXAwTLapa Aéyw Tv ebțevâv Tijg BAaălac, Å Tip To5 
YEvowg, xal tò xabămpa Tie AaTpiăoş, xarăpdwos da dandvrma Xpnpátwy 
vă Adfq tà pn3evra toa (mac, bv BadduBavev îaoXelpwe) etc 7yjy y 
Kwvotaytiyoróàect darpiinv mov nò tl na? aură tie Raatietag xAovTOWXLA 
(537% as).« 

Ianake Văcărescu fu cu adevărat un om în veci memo- 
rabil, gloria nobililor ţării româneşti, onoarea familiei 
sale şi fala patriei, precum îl numeşte Fotino, să nu ne 
sfiim a o mărturisi acum, după șaizeci de ani, când ter- 
menul oricărei invidii s'a încheat. Trecutului cel puţin 
i se cade dreptate. 

In anii care am ajuns cu biografia acestui bărbat emi- 
nent ne apropiem de sfârşitul carierii sale. 

Moruz, deşi Văcărescu scăpase domnia lui din urgia 
foametei, nu putea însă să mistuiască afrontul ce i se 
părea că încercase din partea boierului român, şi când 
după răpedea şi neprevestita lui destituire, 1796, August 
301) el se gândea că nu putuse a-şi răsbuna asupra lui. 
spun că zicea cu o feroasă mânie: — „Dacă nu voi avea 
„ştreang, când îmi va cădea lănăkiţă în mână, voi lua 
„pletele doamnei mele spre a-l sugruma !“. 

Mai fericit decât fiul său Alecu, banul Iănăkiţă scăpă 
de stăruitoarea lui ură, căci a doua sa domnie nu-l mai 
găsi pe lume; în cei din urmă ani ai secolului trecut, 
Tănăkiţă Văcărescu răposă, neavând încă 60 ani împliniţi, 
gi trupul lui fu depus în biserica sf. Ion cel mare, alături 
cu casele sale. 

O vieaţă nu atât de lungă cât plină de fapte şi de lucrări 
folositoare, a însemnat acestui nobil bărbat un loc nepe- 
ritor în analele româneşti ; faptele-i însă au rămas legate 
de epoca în care el a trăit, epocă tristă pentru noi, tabel 
întunecos şi umilitor, în care ne place totuşi a întrevedea 
umbra lui mai demnă şi mai măreaţă ; dar lucrările sale 
în cercul literar, acelea vor rămâne ca petre unghiulare 
pe care s'au aşezat temeliile literaturii noastre. Gramatica 
sa, informă, necompletă, imperfectă, este însă întâia cer- 
cetare a regulilor limbii ; versurile sale, puţine la număr 
şi strânse în mici proporţțiuni, sunt însă întâele modele 
de o perfecţiune poetică ; istoria Sultanilor sau mai bine 
Memorialul său e o operă prețioasă în neaverea noastră 
istorică ; în sfârşit dicționarul românesc, culegerea de 
documente, dacă le-am avea, ar fi pentru noi alte scumpe 
isvoare. 

Nu putem dar tăgădui marile merite ale acestui băr- 
bat şi, aruncându-ne în general ochirea asupra activităţii 
sale, exercitată în toate sensurile, mai multe analogii de 
caracter, de spirit şi de fapte ne invită a-l asemui, ne- 


1) Fotino, trad. de G. Sion, t. II, p. 182. 

greşit cu deosebirile mari de ţară şi de vremuri, care ne 
dovedesc că, în zilele lui ca şi acum încă, eram departe de 
timpul când 


„Acest biet corb sărman 
Iar acvilă sar face, 

Şorice Român ar fi Roman 
Mare 'n război şi 'n pace“. 


ne invită, zicem a-l asemui cu un Roman strălucit, cu 
Ciceron.  Intr'adevăr, la amândoi se văd. desvoltate în 
cercuri deosebite şi neegale, aceeaşi neobosită activitate 
care le dă un rol în toate treburile politice, fără de-a sfân- 
Jeni lucrarea lor intelectuală, aceiaşi varietate de cuno- 
ştinţe şi de ocupaţiuni, aceiaşi multiplicitate de talente 
felurite, acelaş gust pentru vieaţa fastuoasă, pentru toate 
plăcerile atât sufleteşti cât şi simţuale, şi chiar acelaş 
20lţ de vanitate care se iveşte pe ici şi pr colea în operele 
si în faptele lor. Să nu se mire nimeui de o asemenea ală- 
turare, poate neproporţionată. Natura a semănat geniul 
prin toată întinderea omenirii ; dar societăţile, dupe vre- 
muri şi ţări, îl desvoltă numai atât pre cât le stă în 
putere. 


Bucureşti, 1860. 


ADAOSE ŞI INDREPTĂRI. — 1 Mai nainte de a sfârşi tipărirea 
acestui articol asupra Văcăreștilor, în Revista Română, am avut 
multumirea a putea elucida cestiunea de genealogie ce era încă 
confuză pentru noi. — Genealogia familiei Cantacozinilor dela anul 
800 şi până la anul 1787, frumos manuscript pe pergament în pose- 
siunea răposatului d. Const. Cantacuzino, ne-a dat, la pag. 295 gi 
urm., desluşirile de mai jos: 

„lanake Văcărescu (cel dintâi Ianake) era frate vitreg cu Doamna 
lui Constantin Voevod Brâncoveanul... el a fost însurat cu sora 
lui Bărcă (poate Bărcănescu) mare logofăt şi a născut cu soţia sa 
patru fii: 1. Constantin mare vistier, şi apoi mare logofăt subt 
Nicol. Vodă Mavrocordat, a fost însurat cu Maria fata marelui 
vornic lordake Creţulescu şi a soţiei lui, Domnița Safta, fiica lor 
Elena a ţinut pe Michai Cantacuzin (fratele Pârvului spătarul de 
care am vorbit) ; — 2. Barbu ; — 3. Ştefan (tatăl banului Iănăkiță) ; 
4. — Radu“. 

Dintr'aceasta vedem cum se rudea cel dintâi lanache Văcărescu 
cu Constantin Vodă Brâncoveanul, şi cum al doilea, lănăkiţă, se ru- 
dea cu Cantacuzinenii. 

2. In biserica sehitului Măgureanu, din deal dela grădina Ciş- 
megiului în Bucureşti, care biserică este începută de logofătul Con- 
standin Văcărescu, unchiul lui Ilănăkiţă şi sfârşită pe la anul 1760 
sub domnia lui Cantacuzino, se află pe păreţi, deosebit de multe 
portrete ale Cantacozinilor, însă cei mai mulţi fără nume, portretele 
următoare din familia Văcăreştilor : „Constantin Văcărescu vel lo- 
gof. cu jupâneasa lui Maria, şi lanake Văcărescu vel Agă cu jupă- 
neasa lui Stanca“. Acesta e tata lui Constantin. 

Dintr'aceasta vedem cum se rudea cel dintâi lanache Văcărescu 
în Gramatica sa, găsim şi cele următoare, în care autorul se sileşte 
a urma regulile prosodiei antice: 


Şi ce voiesc, cum poci sarăt? Am glas? Muză, grăeşte! 
Zi ce se cuvine sau fă-mă a'nțelege 

Cum să arăt mai pe'nţeles, în grai, curgere bună, 
Cugete frumoase, cu poetice faceri. 


+ 
: * 


Ce are, cine şimn ce fel să ne arate? — 
Silința câte nu săvârşeşte 'n vreme! 
Războaie face cu 'mpotriviri ciudate, 
Aduce, duce, osteneala şi-o are; 


Drept hrană dulce încă şi bucurie! 
Apleacă fırea şi voința şi-o cere. 
Nescine unde ţie o ca o basis 

La ver -ce treabă va avea d'a 'ncepe. 


Inţelesul acestor două strofe se restabileşte astfel: Și în ce fel 
să ne arate cine ce are în sine? adică: Cum să-şi dovedească omul 
talentele, puterile? — Poetul răspunde: Prin silinţă, căci silința 
câte nu săvârşeşte cu vremea? Ea face războaie, aduce, duce, se 
osteneşte ; dar răsplata ei, dulcea ei hrană e bucuria. Ea apleacă 
şi firea şi cere ca voința sa să se împlinească cu or-ce preț. De aceea 
nescine ori unde va avea să înceapă vreo treabă, să o ia, să o fie 
ca o bază a lucrării sale. 

PSALTȚIREA 


Tradusă în româneşte de Diaconul Coresi 
Tipărită la 1557. 


Una din cauzele care aduc mai multă împiedicare la 
răspândirea ştiinţei şi la popularizarea cercetărilor asu- 
pra limbii şi istoriei, în sânul naţiunii române, e puţina 
comunicare de idei, puţinele relaţiuni intelectuale ce există 
între toate ţările unde limba noastră se vorbeşte gi se 
cultivă. Lucrările bărbaţilor studioşi rămân izolate în 
cercul provinciei unde au fost produse, şi adesea majo- 
ritatea publicului român nici că bănuește despre serie- 
rele naţionale care circulă într'o ţară vecină, locuită şi 
aceia de Români, mişcaţi de aceleaşi idei şi simţiminte, 
de aceiaşi trebuinţă de cultură. Cărţile tipărite în Sibiu, 
în Blaj, în Iaşi abia pătrund până în Bucureşti, şi vei 
întâlni rare ori în acele oraşe, producte literare din capi- 
tala României. 

Această lipsă de comuniecaţiuni intelectuale produce nu 
numai răul de a întreţine provincialisme în limba scrisă 
şi de-a împiedeca formarea definitivă a unui dialect cult 
şi literar în care să se contopească sau să se controleze 
toate idiomele locale şi toate sistemele filologice indivi- 
duale ale Românilor, dar încă tinde a izola pe Români 
unii de alţii, prin deosebite idei şi tendinţe, inspirate publi- 
cului în fiece provincie, de seriitorii locului. Cât mai 
profitabil ar fi pentru naţiune propagarea întinsă a idei- 
lor, care ar proveni dintr'un schimb neîncetat al produc- 
ţiunii culturii Românilor! Câte foloase ar trage toţi în 
general din lucrările izolate ale bărbaţilor de merit ce 
sunt răspândiţi prin deosebitele centruri locuite de Ro- 
mâni! Numai astfel am putea dobândi un simţimânt ne- 
ied şi adânc de naționalitatea noastră; numai astfel am pu- 
tea preţui mai bine puterile noastre morale ; numai ast- 
fel am putea urma o cale aleasă şi cumpănită după ade- 
văratele noastre mijloace şi trebuinţe. 

Aceste cugetări ne sunt sugerate acum de o simplă 
cestiune de studii literare. Pe acest tărîm cel puţin, toată 
lumea ar crede că Românii sunt uniţi şi că ei lucrează 


Clasici — Al. Odobescu: II, Scrieri istorice, etc. 11 

împreună spre a duce limba la o stare de cultură nece- 
sară oricărei limbi ce se vorbeşte de o naţiune care tinde 
ła propăşire. Din nenorocire, chiar într'aceasta se vede 
curat o lipsă de unire în idei ; limba a luat căi deosebite 
în deosebitele provincii şi a ajuns chiar, prin neasemuirea 
tendinţelor ce mână pe unii şi pe alţii, ca Români de ace- 
lași sânge şi de aceeaşi credinţă, abia să se mai înţeleagă. 
Mărturisim că articolii unei gazete române publicate de 
Ardeleni şi Bănăţeni, rămân uneori cu totul neînţelese pu- 
blicului din Principatele-Unite, şi poate că acelaşi trist fe- 
nomen se produce și în Transilvania şi Banat pentru ci- 
titorii unor scrieri dela noi. 

Poate că timpul va curma de sineşi așa nefericite neîn- 
țelegeri ; dar nu e mai puţin adevărat că noi înşine avem 
datoria de a lucra cu stăruinţă în contra perpetuării unor 
asemenea divergențe de idei şi de tendinţe în cultura 
limbii române. Aceasta o putem face studiind mai ales cu 
luare aminte lucrările serioase ce se fac asupra acestei 
materii de către fraţii noştri de peste munţi, care fiind 
încă de mult dedaţi cu studiile filologice, sacrifică în ade- 
văr adesea, sistemelor archaice, spiritul limbii noastre, pe 
care noi, cu mai multă uşurinţă, îl subordonăm foarte des 
la imitațiunea puţin raţionată a limbilor neo-latine mo- 
derne. Intre aceste două extreme, socotim că este o cale 
mezie, calea studiului istoric al limbii poporului român 
a trecut, ca să devină, din idioma rustică a colonilor ro- 
mani din Dacia, limba de azi a Românilor aşezaţi la poa- 
lele Carpaţilor, pe malurile Dunării şi prin văile Pin- 
dului. 

O asemenea încercare s'a făcut de către d. Timoteu Ci- 
pariu, canonice din Blaj, carele în anii 1854 și 1858, a pu- 
blicat două volume importante, dar din nenorocire puţin 
răspândite și puţin cunoscute de Românii din provinciile 
dunărene. 

Invăţatul profesor ardelean a tipărit mai întâi: Ele- 
menle de limba română după dialecte şi monumente 
vechi, şi apoi Crestomatia sau Analecte literare din căr- 
țile mai vechi şi noue româneşti tipărite şi manuscrise, 
începând dela secolul XVI până la al XIX-lea, cu notițe 
literare. 

Nu ne propunem aci de a examina până la ce punet 
sunt neatacabile deducţiunile trase de d. Cipariu, din stu- 
diile sale, pentru regularea ortografiei române şi uueori 
chiar pentru determinarea formelor gramaticale ; dar 
vrem să constatăm că lucrarea sa e întreprinsă după ade- 

văratele baze ale ştiinţei filologice, că, în mai dese rân- 
duri, e executată cu talent şi perspicitate, şi că mai ales 
culegerea sa de exemple din scrierile vechi româneşti e 
foarte folositoare şi că o asemenea crestomatie ar trebui 
răspândită prin toate şcoalele române, ca să dea junilor 
studenţi o cunoştinţă mai raţională şi mai solidă a lim- 
bii pe care au să o vorbească şi să o serie în ţara lor. 

E mare meritul: d-lui Cipariu de-a fi adunat acele tex- 
turi vechi ce au devenit foarte rare prin puţina îngrijire 
ce au arătat Românii către cărţile cu care bătrânii lor s'au 
servit spre a introduce limba naţională în biserică. Exem- 
plele aşezate după ordinea cronologică, prezintă succesiv 
modoficările ce graiul nostru a primit în cursul timpi- 
lor şi ne arăt feluritele influenţe sub care s'au desvoltat 
şi sau transformat vocabularul şi gramatica limbii ~o- 
mâne, dela sfârşitul secolului al XVI-lea, până la înce- 
putul al XVIII-lea. Editorul a avut încă fericita ideie de 
a preceda această crestomatie printr'o notiţă literară în 
care se găsesc liste comentate de toţi scriitorii şi de toate 
ediţiunile ce au figurat în acest timp în câteşi trele pro- 
vinciile române. Dar adesea el n'a putut face mai mult 
decât a numi pe un autor sau a menţiona cartea lui, fără 
de indicaţiuni precise, fără ca să dea extracte din acea 
publicaţiune. Cauza acestor lacune e mai totdeauna chiar 
acea lipsă de comunicaţiuni intelectuale între ţările ro- 
mâne, pe care o deplânserăm la începutul acestui articol. 
Astfel, d. Cipariu zice, vorbind de secolul XVI-: 1) „De 
scriitorii românești în provinciile danubiane de în acest 
seclu nu aflăm altă cunoştinţă, decât că principele Româ- 
niei Neagoe ar fi seris o epistolă către „tiliu-său Teodo- 
siu“, ignorând negreşit că cu cincisprezece ani înainte, la 
1843, se tipărise în Bucureşti, după un manuscript dat de 
domnia lui spătarul Antonie Sion din Moldova, bibliotecii 
Sfântu Sava din Bucureşti, Invățăturile bunului şi cre- 
dinciosului Domn al ţării româneşti Neagoe Basarab 
Voevod, către fiul său Teodosie Voevod. 1 vol. in 80, de 
336 feţe. 

Puțin mai jos, autorul Analectelor adaogă: „lar din 
Transilvania aflăm următorii scriitori : Z. Coresi diaconul 
din Braşov, care traduse Psaltirea, şi o tipări tot acolo 
pe la 1560 (au 1562)... Nu am văzut-o, ci se afla în Iaşi, 
numai cât unii citează anul edițiunii 1560, alții 1562“. 

Basiliu Popp, care la 1838 tipări în Sibiu o Disertatiune 
despre tipografiile româneşti, lucrate în mare parte după 


1) In notița literară la Analectele sale p. XVIII. 

note date de d. Cipariu, nici că menţionează această carte; 
ceea ce dovedeşte că pe atunci Cipariu îi ignora chiar 
gi existenţa, iar în urmă a aflat despre dânsa, fără de-a 
o vedea. 

Biblioteca dela Bistriţa însă ne-a procurat mulţumirea 
a descoperi un exemplar din această rară carte, poate cea 
dintâi operă tipărită în limba românească, deşi data ei 
trebue coborîtă cu şaptesprezece sau cincisprezece ani mai 
în urmă de anii propuşi de d. Cipariu. 

E adevărat că domnialui menţionează o Invăţătură cre- 
ştineuscă, care sar fi tipărit în Sibiu la 1546 1); dar aceea 
este foarte induioasă, și îu cazul probabil că acea Invăţă- 
tură creştinească va fi posterioară, Psaltirea lui Coresi 
rămâne, fără tăgăduială, cea dintâi carte în care limba 
română s'a pus sub teascurile tipografice. 

Această Psaltire e un volum de 4? mic (18%/2 cent. înăl- 
time ; 13 cent. lărgime) ; gros de 79 de coale de hârtie or- 
dinară, fără paginatură şi având signaturile însemnate 
cu litere slavone, la faţa I şi 8 a fiecărei coale. Exempla- 
rului dela Bistriţa îi lipseşte o pagină dela început, chiar 
aceea ce poartă titlul, şi mai multe altele din corpul serie- 
rii. Coala 34 e împlinită cu serisoare de mână. Muce- 
zeala a stricat colţurile paginilor la mai multe locuri. 
Legătura e cu scoarţe de lemn învelite cu piele neagră. 

Este de observat că până acum contextul şi forma tit- 
lului acestei cărţi ne sunt cu totul necunoscute. Nu ştim 
chiar dacă acea primă faţă exista pe un exemplar, acum 
perit într'un foc, la răposatul profesor G. Săulescu. Insă, 
dacă poarta cărţii ne lipseşte, apoi găsim totuşi o compen- 
sațiune la sfârșitul ei. Reversul foaiei din urmă e ocupat 
de o notă explicativă, tipărită pe 18 linii cu litere cirilice 
de mărirea zisă terția (16 punturi), astfel precum este Și 
tot cuprinsul cărţii. 

Ar putea cineva să-și pună îndată întrebarea dacă acea- 
sta e chiar limba românească, astfel cum o vorbeau pă- 
mântenii, într'unul oarecare din ţinuturile românești, cu 
vıeo doi secoli şi jumătate înapoi ? Sau, dacă este numai o 
cercare nedibace a unui străin, puţin cunoscător al gralu- 
lui obişnuit printre Români, şi luptându-se trup la trup, 
fără deprinderi pregătitoare, cu un text slavon adesea 
turbure şi îndoios î In starea actuală a cunoştinţelor noa- 


1) Notita liter. din Analecte. p. XIX. — Organul luminări. No. 
LIV şi LV. p. 304, 308. 

stre despre vechile idiome româneşti, problema este foarte 
anevoie de deslegat ; alte documente autentice ne lipsesa 
pentru o epocă aşa înapoiată a limbii noastre ; iar textu- 
rile cele vechi ale cronicilor sau letopiseţilor au încercat, 
fără îndoială, neîncetate prelucrări, care le fac a fi cu 
mult mai lesne citeţe şi mai înţelese azi nouă decât limba 
stângace a lui Coresi. Apoi încă trebue să cugetăm că 
graiul s'a desmorţit şi s'a limpezit, cu necomparabilă ră- 
pejune, îndată ce el a început a lua forme mai bine deter- 
minate, prin mai deasa lui întrebuințare în seris. Deci, 
să nu ne prea mirăm de ciudesmele limbistice ale paginei 
mai sus decopiate, pe care, pentru mai multă înlesnire a 
cititorului, transeriem aci, pe cât se poate mai exact cu 
litere latine : 


Cu mila lui Dumnezeu eu diaconu Coresi déca vezuiu că 
mai toate limbile au cuvântulu lui dumnezeu în limba, numai 
noi rumânii navemu. şi hs. dise, mathei. 209. cine cetâsce să 
înțelâga, şi pavel apslu âncă serie la corintu, 155, că întra 
besârecă mai vrătos canci cuvinte cu înţelesulu mieu să gră- 
escu, ca şi alalţi să învăţu de câtu on întunerecu de envinte 
neînţelese întralte limbi ; — dereptu acea fraţii miei preou- 
tiloru. scrisuvamu aceste psaltiri cu otvâtu. demu scosu de în 
psăltbre srăbâscă pre hmbâ rumânâscâ. så vê rogu ca fraţii 
miei să cetiţi şi bine să socotiți că veţi vedé înşivâ că e cu 
adeveru, vleto 7085. 


Citind aceste cuvinte curiozitatea e aţâţată îndată de a 
ști cine a fost acel diacon Coresi, care, inimat de nobila şi 
dreapta emulaţiune de a vedea în limba noastră cuvân- 
tul lui Dumnezeu, se ocupa a publica, la 1577, o Psaltire 
cu otveat, adică cu răspunsuri, cu traduceri de în limba 
sârbească, pre limba românească, ca să fie de înțelegălură 
fraților săi preoților şi grămăticilor ? 

D-l Cipariu ne procura încă singurile noţiuni ce s'au 
putut culege până acum asupra familiei şi persoanei lui 
Coresi. Fabricius, în Biblioteca Graeca !), raportă un ca- 
talog în care un macedon din Moscopolis, Dimitrie Proco- 
piu, a înscris, în Bucureşti 1720, luna Iunie, pe toţi în- 
văţaţii greci din secolul său și din cel anterior. Printre 
aceştia, la No. VII, se găseşte un Georgie Coresi din Chios, 


1) I. A. Fabricii Biblioteca Graeca sive notitia scriptorum ve- 
terum Graecorum ete. Edit. nova curante G. Ch. Harles, Hamburgi, 


1808. Vol. XI, p. 522. 

om doct, cu învățături felurite şi cunoscător al literelor 
sacre, dar care a seris într'un chip scholastic, fără de or- 
dine şi cu o judecată puţin dreaptă, asupra mai multor 
materii de teologie şi altele 1). D-l Cipariu adaogă că sunt 
rel ale lui manuscrise în Biblioteca Imperială din 

aris 2). 

Apoi dela altul, dela un Ioan Coressi, medic din Chios, se 
găsesc în opera Turco-Graecia a lui M. Crusius 3), o seri- 
soare către Mitrofan al III, care a ocupat scaunul patriar- 
ehicese din Constantinopole de două ori, 1565 şi 1575%. 

Să mai ajutăm la aceste noţiuni cu un document ce se 
află printre cărţile Mitropoliei din Bucureşti, relative la 
moşia Cucutenii şi în care figurează numele de Coresi, 
ea socru al vânzătorului unei silişte de casă în acel sat. 
Actul acesta, scris pe o foaie de bârtie foarte ruptă şi afu- 
mată, poartă data din Martie, anul 7000, adică 1492 dupe 
Chr. ; ceeace pare a dovedi, — dacă data menţionată nu 
va îi greşită pe document, — că familia Coresi era stabi- 
lită în ţara Românească încă de pe la sfârşitul secolului 
al XV-lea. 

In orice chip, ea trăia acolo cu vreo şeasezeci de ani 
mai în urmă. D. Cipariu însemnează că pentru un Coresi 
logofătul şi feciorii lui, se află diplome dela principii ţării 
Româneşti, Petru, Alexandru, și Mihnea, din anii 1567, 
1570, 1571, 1581 și 15S2. Unde vor fi aceste documente, 
dominalui nu ne spune ; dar din toate acestea putem con- 
ehide că familia Coresilor, originară din Chios, a dat li- 
terilor greceşti doi învăţaţi, pe Georgie şi pe loan Co- 
resi, şi că ea, mai din vreme sau mai târziu, sa aşezat în 
ţară la noi, unde, pe la sfârşitul secolului al XVI-lea, a 
obţinut diplome dela Voevozii români. Dar ceeace ue 
interesează mai mult e că, tot pe aceste timpuri, în Bra- 
şov, trăia un diacon din această familie, acum cu totul 
românită, carele împins de dorul său către patria lui adop- 
tivă, traduse mai întâi pe românește o Psaltire, și o tipări 
la 1577. 





1) „Georgius Coresaius, Chius, vir doctus, et variae eruditionis, 
sacrarumque peritus litterarum. Scholastica more plura ac diversi 
argument. composuit scripta theologica, et alias varias lucubratio- 
nes, sed pleraque sine ordine et sine recto judicio“. 

2) Catal. des manusc. t. II, p. 269. Cod. 1373. — Notă după T. Ci- 
pariu. 

3) Lib. III şi IV. — Basel. 1584. 

4) Istoria bisericească trad. de Genoglu Lesviodax. Catalogul pa- 
triarşilor Constantinopolei. 

Frei ani mai în urmă, la 1580, când Jupânul Hrăjilă 
Lucaci, județul de în cetatea Braşovului şi a tot ținutul 
Brăsii, voi să aibă o traducere a luminatei cărți „Evan- 
gelia cu tâlc“, pe care după ce a întrebat și în multe părți 
o a căutat, în sfârşit a aflat-o în țara Românească la ar- 
himitropolitul Serafim în cetatea Târgoviştei şi o a cerșut 
cu multă rugăminte de i-o a trimes, atunci binegânditorul 
judeţ o au dat lu Coresi diaconul, ce era meşter învățai 
într'acest lucru, de o scoase din cartea sârbească pre limbă 
românească, împreună şi cu preoții dela biserica Şcheilor 
de lângă cetatea Braşovului, anume popa lane şi popa 
Mihai. 

Aceea e Evanghelia românească care se tipări la Bra- 
gov și pentru care judeţul Hrăjilă nu cerută de în averea 
ce-i era dăruită de Dumnezeu, a da la acest lucrul). 

In sfârşit se mai găsește şi o Liturghie slavonească ti- 
părită la 1588, în Braşov, prin silinţele lui Şerban Coresi, 
fiul diaconului, traducătorul Psaltirei şi a Evangheliei ro- 
mânești. 

Intr'atâta se mărginesc deocamdată cunoştinţele noastre 
asupra diaconului Coresi, primul tipăritor de cărţi româ- 
nești şi asupra originilor familiei sale, al cărui nume nu 
este încă stins în ţară la noi. 

Cestiunea de a şti unde a fost tipărită acea carte, în 
care figurează pentru întâia oară limba românească im- 
primată, lasă puţină îndoială, de vreme ce cunoaştem că 
editorul ei a trăit la Braşov și mai ales că vedem, trei ani 
în urmă, tipărindu-se acolo, cu aceleaşi caractere, o altă 
carte românească. Un punct care ne deşteaptă mai mult 
euriozitatea, este a vedea că într'această carte dela 1577, 
la mai multe capete de Psalmi, întâlnim literele capitale 
ornamentate pe care le-am văzut în cărțile slavoneşti ti- 
părite la 1507 şi 1517, sub Mihnea şi Neagoe Vodă în ţara 
Românească 2). Iniţialele B şi P, formate prin împletirea 
unor linii albe pe fund negru, apar tipărite pe ici şi pe 
colea în acest volum, pare că ar îi rămăşiţe cam învechite 
şi stricate din ornamentele xilografice ale frumoasei ti- 
posgrafii ce se adusese din Veneţia în ţara Românească, la 
începutul aceluiaşi secol. Cât despre celelalte caractere cu 
care e imprimată Psaltirea dela Braşov, ele sunt de o 
formă mai groasă, mai nemlădiată şi denotează o prove- 


1) Vezi în Analectele literarie, de T. Cipariu. 
2) Vezi Revista Română, Vol. I, 1861, p. 816, et sq. 

nienţă germană, căci se ştie cum că ţara care inventase 
imprimeria, a rămas mult timp străină la progresele ce 
folositoarea artă câştigase în celelalte părţi ale Europei. 

Dovada cea mai tare despre imperfecţiunea acestei 
prime tipografii româneşti din Braşov, e chiar sărăcia sa 
de litere şi puţina măestrie a tipografului, care a zeţuit 
textul slavon şi traducerea românească cu aceleaşi litere 
şi dcarândul fără a le deosebi cel puţin prin iniţiale şi 
uneori chiar nici prin punct sau prin virgulă ; astfel, citi- 
rea e anevoioasă, căci lectorul e oprit la fieşi-ce verset, 
prin schimbarea de limbă a textului. 

Cât despre traducere, putem zice că este foarte fidelă 
originalului slavon, întru ceea ce se atinge de sensul fra- 
zelor ; iar limba românească întrebuințată într'însa ne 
prezintă cuvinte şi forme gramaticale demne de un studiu 
adâncit. 

Nu este intenţiunea noastră de a intra aci în analiza 
amănunţită a limbii ce găsim în acest monument literur 
din secolul al XVI-lea. Mulțimea de cestiuni filologice ce 
sar ridica într'o asemenea întreprindere ar trece cu totul 
măsurile unei notițe bibliografice, şi apoi avem convine- 
țiunea că nu vom putea elucida cu mai multă măiestrie 
decât d. Cipariu, acele fase gramaticale prin care a trecut 
graiul nostru în timpii strămoşeşti. Voim, numai, dintr'o 
repede privire asupra limbii lui Coresi, care poate să fie 
limba compatrioţilor săi contimporani, dintr'o compara- 
țiune a ei cu limba română astfel cum ea ni se prezintă 
în timpii posteriori, mai bogaţi în monumente literare, să 
tragem vreo câteva idei generale asupra influenţei ce au 
exercitat dialectele slavone în ţările unde s'a vorbit şi se 
vorbeşte româneşte. 

Cu istoria de temei, noi vedem că secoli îndelungi, şi 
adică chiar până la al XIII-lea după Chr., Românii şi 
Bulgarii, uniţi sub același sceptru, au format o singură 
putere, în care se deosebeau întradevăr două națiuni, 
dar unite prin aceeaşi religiune, prin aceleaşi interese. 
Că ele vorbeau fiecare limba sa părintească, ni se pare a 
fi un fapt fără îndoială ; dar iar, că ele își făceau ne'nce- 
tate împrumuturi şi schimburi de forme şi de cuvinte, ne 
vine lesne a crede ; căci care e națiunea, care e omul să 
nu ia şi să nu dea celui en care e necontenită relaţiune? 
Credem dar că, în limba română, e o primă înrâurire sla- 
vonă consacrată de secoli, temeinică, radicală, exercitată 
atât prin admitere de cuvinte devenite indispensabile lim- 
bii, cât şi prin forme gramaticale și sintactice, pe care nu 

le putem sustrage din limba noastră fără de a strica însuşi 
caracterul său original. 

Cu toate acestea, limba română trecută printr'o primă 
infiltrare de slavonism rămase încă mult mai latină decât 
cum o vorbim noi astăzi. Psaltirea lui Coresi ne poate da 
o dovadă despre aceasta. Câte ziceri, câte structuri de 
fraze curat latine, pe care noi le-am pierdut în urmă! În 
adevăr, chiar în secolul, al XVII-lea, un fenomen curios 
se prezintă. O intenţiune bună, patriotică, lăudabilă, de- 
termină în limbă oarecum caracterul limbii şi o înăbu- 
şeşte sub o mulţime de străinismuri slavone. Iată cum 
aceastu se întâmplă. 

Când Romanii simţiră trebuinţa a avea cuvântul lui 
Dumnezeu în limba lor, când voiră să înţeleagă ceea ce 
se zice în biserică, spre a se feri de eresurile şi de dogmele 
nouă ce reformatorii Calvini se cercau a le introduce în 
cărțile sfinte, când în sfârșit Domni cu inimă română ca 
Mihai- Viteazul, ca Matei Basarab, ca Vasile Lupu voiră 
ca ordinele lor să fie înţelese de toţi supuşii şi începură 
a sc rie cărţi şi hrisoave româneşti, atunci preoții, grămă- 
ticii şi logofeţii însărcinaţi cu traducerea română a serip- 
turilor slavone, întâmpinară neaparat o mare greutate de 
a exprima pre limba necultivată şi cu totul poporană a 
Românilor, atâtea idei de ordine mai înălţată. Voeabu- 
larul uzual şi casnic cu care plugarii din Dacia Traiană 
se serveau de când în biserică și în cancelarii, domnea 
limba slavonă, nu fu de ajuns pentru interpretarea idei- 
lor morale, speculative, doctrinare, diplomatice şi admini- 
strative ce i se impuneau acum din nou. In această lipsă, 
traducătorii găsiră mai lesne a strămuta zicerile şi for- 
muleje deadreptul din limba slavonă din care ei tradu- 
ceau, şi astfel, un nou val de slavonisme inundă limba 
tocmai în regiunile ei cele mai înalte, acolo unde însuşi 
spiritul şi morala se revelau poporului, astfel gloria, liber- 
tatea, sperarea, amorul, onoarea, ale căror numiri latine 
erau de mult uitate de poporul înjosit al României. deve- 
niră pe limba învăţaţilor slava, slobozenia, nădejdea, dra- 
goslea. cinstea Slavonilor ; astfel legea, culpa, misericor- 
dia, victoria, forta. pe care negreșşit le-au cunoscut mai de 
mult colonii romani din Dacia, deveuiră ea la Slavoni, 
pravila, vina. mila, izbânda şi sila. 

Aci dar vedem o a doua înrâurire a limbii slavone asu- 
pra celei române, exercitată prin traducerea cărţilor bise- 
riceşti şi a limbajului oficial. Aceasta se perpetuă acum 
de două sute de ani 'şi mai bine; dar ca n’a pătruns toc- 

mai aşa de adânc în limbă, ci există numai ca un văl su- 
perpus, pe care o mână măiestrită poate să-l ridice cu dis- 
ereţiune şi îngrijire, fără de a altera întru nimic adevăra- 
tul caracter al limbii naţionale. 

Tot astfel a fost, dar şi mai superficială, influenţa exer- 
citată, în cei dintâi ani ai secolului nostru, de limba ru- 
sească, asupra vocabularului oficial al Românilor din Prin- 
cipatele dunărene. Administraţiunile ruseşti care ne adu- 
sese prikazaniile, otnoşeniile, raspiscele, opisele şi alte 
barbarisme de felul acestora, ne-au lăsat pentru câtva 
timp, aceste suvenire, pe care însă le-a spulberat într'o 
singură zi, limba Românului rebelă la asemenea neolo- 
gisine neapropiate firii sale. Dar rusismele nu au fost in- 
troduse numai în limba cancelariilor ; am avut chiar serii- 
tori de talent, mai ales în Moldova, care nu s'au ferit a 
traduce uneori ad litteram din ruseşte, şi trebue să măr- 
turisim, fără spirit de părtinire, că acele inovaţiuni nu 
sunt producetele cele mai nemerite ale stilului lor. Totuşi. 
această influență w'a existat decât o zi, şi îndată a şi pie- 
rit; asemenea, printr'o stăruită cultivare a limbii vom 
vedea dispărând dintr'însa cea mai mare parte a elemen- 
tului slavon ce i sa iinpus în prelucrarea limbii de către 
traducătorii secolului al XVI-lea și al XVII-lea. Să nu 
sperăm însă niciodată, și chiar nu voim, a şterge urmele 
înrâuririi primitive, căci atunei putem zice că, împreună 
cu dânsa, va dispare şi limba română cu caracterul său 
propriu și constitutiv, cu originalitatea sa de limbă neo- 
latină formată sub o influenţă diterită de acelea ce au 
predominat la formarea limbilor ueolatine din Occident, 
surorile ei. Provenţalii, Italienii, Francezii, Spanolii, Por- 
tugezii au urmat, în desvoltarea limbii lor, căi cu totul 
diferite de ccia în care, dela început, a fost aruncată limba 
latină din Dacia. Alte eleinente, alte influenţe au determi- 
nat modificările limbii latine la dânşii; altele cu totul 
au fost la noi. Să nu voim dar a eroi limba noastră pe ti- 
pare neasemuite, să nu căutăm a o asimila în zadar la re- 
gulile de desvoltare ale lor, ci mai bine să studiem cu aten- 
țiune cum s'a strecurat elementul modificator la noi, şi 
când voim a ne curăți limba de străinisme, să ne ferim în 
totdeauna de a ataca principiile ei constitutive. Scalpelul 
ce voiește a purifica limba nu trebue să pătrunză mai 
adânc decàt unde este adevărata rană. 

Pe acest drum, să nu sperăm însă că vom ajunge vreo- 
dată a reda cu totul limbii noastre, caracterul ce-l avea 
dânsa mai înainte de secolul al XVI-lea ; în multe ceasuri 

aceasta ar fi şi pernicios, căci astfel am sărăci-o de multe 
forme nimerite și elegante ce sau putut adopta în urmă; 
dar iar, înavuţind-o cu zicerile de origină latină ce au 
perit sub copleşirea slavonismelor, n'ar fi oare spre fo- 
losul limbii şi spre înfrumusețarea ei de a lua înapoi din 
vechiul dialect al secolilor trecuţi, multe fericite şi expre- 
sive cuvinte şi forme, pe care timpul şi influenţele străine 
ne-au făcut a le uita? 

Spre a da un exemplu, atât de grațiile cât și de sărăcia 
limbii româneşti celei vechi, vom cita un psalm din tra- 
ducerea lui Coresi, lăsând în lature textul slavon, care pe 
tot momentul se amestecă cu tâlcul cel românesc. lată 
cum sună „Cântarea lui David de leremiia“, 137: 


La răul Babylonului, aciia sezum, şi plânsem, când pomeniiam 
Sionul. 

In salce pre mijloc de ia spănzurâm organele noastre. 

Că aciia întrebarâ-ne prâdătorii-ne cuvintele de cântări şi duce 
noi în căntare. i 

Cântaţi noao de cântecele Sionului. 

Cum cânta-vrem căntarea Domnului în teara striinâ. 

Să ultare tine, îerslime, ultatâ fie derepta mea. 

Să lipeasecâse limba mea de grumazul mieu să nu pomenivoiu tine, 
să nu ainte pomenivoiu îers'limul ca începutul veseliei meale. 

Pomeneşte, doamne, fiii Edomului în ziaua ier'slimului, ce ziseră 
deșertaţi, până la urziturile ei. 

Fielele Babylonului măratele. Ferice de cel ce dă ţie darea ta ce 
datai noauă. 

Ferice cine prinde şi frânge tinerii tăi de piatră“. 


Aci vedem unul din cele mai vechi texturi în limba ro- 
mână și. după toate probabilitățile, cel dintâi pus sub ti- 
par. Cititorul va observa lesne cu cât limba dintr'însul este 
deosebită de aceea pe care o vorbim noi astăzi: însă spre 
a pune în vedere o epocă intermediară a desvoltării lim- 
bii noastre, vom prezenta un extract dintr'un manuscript 
in folio, ce se află tot la Bistriţa, şi care conţine psalmii 
scriși cu litere cirilice cursive, în limbile slavonă şi ro- 
mână, şi însoţiţi cu un comentar. Acest volum e precedat 
de o precuvântare adresată către episcopul de Râmnic, kyr 
Ilarion, de Alexandru dascălul, care, la sfârşitul cărții, 
pune această notă latină : „Hunc librum scripsi ego ex lin- 
gua Race, in lingua Valachica, Alexandrus Preceptor. 
Anno D-ni. 1697, ms. sep. die 26“. 

Iată acel psalm 136, precum el este tradus în volumul 
citat : 


„La răul Babilonului acolo şedeam şi plângeam, aducându-ne 
aminte de Sion. 

In salcia pe mijlocul ei spânzurăm organele noastre. 

Că acolo ne întreba pre noi ceia ce ne robiră pre noi, gi cari na 
ducea de căntare. 

Căntaţi noauă din căntările Sionului. 

Cum vom cănta căntare domnului pre pământ străin. 

De voi uita pre tine ier'slime, uitată să fie direapta mea. 

Lipască-se limba mea de grumazii miei, de nu te voi pomeni pre 
tine. 

De nu voi pune de'naintea ier'slimul ca întru începutul veseliei 
mele. 

Pomeneaşte, D'mne feciorii Edoinului în ziua ier'slimului. 

Cari zicea deşertaţi, deşertaţi până în temeliile lui. ' 

Fata Babylonului ticăloasa. 

Fericit carele va plătı ţie datoria ta, care dedeaşi noao. 

Fericea de acela carele va lua şi va zdrobi tinerii tăi de piatră“, 


Ar fi un studiu interesant de a pune în comparaţiune 
traducerea psalmilor făcută de diaconul Coresi cu cele- 
lalte psaltiri româneşti tipărite sau scrise în urmă-i. Ase- 
menea comparări ale tuturor toxtelor româneşti ar re- 
vărsa multă lumină asupra limbii noastre. Venerabilul T. 
Cipariu a pus cu mult succes întâia piatră la o lucrare de 
felul acesta. Filologii români pau decât a-l imita şi a îu- 
tinde mai departe studiele şi investigările lor!). 

Mai înainte de a termina acest capitol, vom face încă 
mențiune şi despre două Psaltri manuscrise, text slavon 
cu traducere românească, ce se afla la Bistriţa. 

Una e de format în 4, şi poartă data 7205, adică 1697, 
din Râmnicul Vâlcii ; cealaltă în folio, mai modernă şi or- 


1) Această dorinţă, exprimată cu mai mult de douăzeci de ani 
în urmă, a realhzat-o în parte, d-l B. P. Hasdeu în ediţiunea Psat- 
tirei lui Coresi ce d-lui a pubheat-o la 1883, printre tıpăririle Aca- 
demie: Române, şi în care d-sa a utilizat exemplarul ce-l descope- 
rsen eu la Bistriţa, şi carele, azi încă, este cel mai complet din 
singurele două exemplare până acum cunoscute ; adică cel menţio- 
nat, care este depus la biblioteca Statului, şi altul, mult mai de- 
fectuos, ce a intrat în bibhoteca Academiei Române, împreună cu 
cărțile răposatului episcop Dionisie al Buzăului. Ai Săulescului pare 


a fi definitiv pierdut. 

nată cu miniaturile lui Hristos şi lui David şi cu alte 
multe decoraţiuni făcute cu condeiul şi cu coloarea verde, 
într'un stil de desemn care nu este nici arhaic, nici gra- 
tios, are scris deasupra că e lucrat de Popa Fior dascălul 
dela şcoala Domniască. 

Interesul acestor manuscripte pere dinaintea tipăririlor 
din acelaşi epoce şi anterioare. Sunt însă la Bistriţa și 
alte multe cărţi scrise de mână şi tipărite, care merită a 
atrage băgare de seamă. 


Bucureşti, 1861. 


MISCAREA LITERARĂ DIN ȚARA ROMÂNEASCĂ 
IN SECOLUL AL XVIII-lea 


Scrisoare adresată la 20 August 1869, către d. Papiu Ilarianu. 


Domnul meu, 


Discursul academie a cărui schiţă mi-ai citit-o mai 
deunăzi Vieața, operile şi ideile lui George Şincai, mi sa 
părut prea doct şi interesant spre a nu-mi lăsa grija de 
a împlini oarecare lacune în ceea ce priveşte istoria. lite- 
rară a limbii române din epoca când Principatele au fost 
copleşite sub jugul umilitor şi deznaţionalizator al Dom- 
nilor Fanarioţi. Acea epocă de urgie a lăsat în ţară aşa 
triste întipăriri, încât şi nobilele silinţe ale unor patrioţi 
români, care se luptau atunci, cu îndoit merit, în contra 
noianului cotropitor, au rămas mai toate până azi în ui- 
tare. Timpurile acelea — permite-mi o comparaţiune pu- 
tin plăcută, — sunt ca un morman de gunoaie, în care Ro- 
mânului de astăzi îi este silă şi greață a răscoli. Cu toate 
acestea, printre ruşinoasele lepădături ale străinilor, cel 
care va avea curagiul a scormoni acel strat urâcios de 
umiliri şi de depravaţiuni, va avea satisfacerea de a des- 
coperi mai multe nobile suflete, mai multe înalte inteli- 
genţe româneşti, care au dorit cu ardoare binele naţiunii 
şi au lucrat fără preget şi cu eroism pentru dânsa. Să nu 
ne grăbim dar a declara geniul naţiunii române ca osân- 

dit la o deplină amorţire în tot timpul domniei Fanarioţi- 
lor ; el a trăit, el a veghiat în inima mai multor apostoli 
ai naţionalităţii, care spre a putea lucra mai în voie în 
sensul dorințelor lor, au îmbrăcat, cei mai mulţi haina pe 
atunci mai venerată a călugăriei. Aceştia înțelegând prin 
instinct de ce însemnătate este limba pentru o naţiune 
strivită politiceşte, au lucrat cu stăruinţă spre a traduce 
cărţile bisericei în limba românească, ca nu doară să se 
strecoare greceasca şi acolo de unde, în secolul precedent, 
Românii începuseră a lepăda cărţile slavone. Trebue să 
ţinem socoteală de această însemnată mişcare ce se pre- 
lungeşte cu stăruinţă şi chiar cu oarecare intermitenţă 
de înflorire, în tot acel secol cât au fost ocupate tronu- 
rile Principatelor de precupeţii greci. 

Permite-mi dar a-ţi semnala câteva nume de prelați ro- 
mâni, care, dacă în secolul al XVIII-lea, nu au proclamat 
ea fraţii lor din Transilvania, originea noastră latină, dar 
cel puţin au umplut ţara cu mii de cărţi, de acelea ce su- 
nau româneşte la urechea poporului întreg, dela naşterea 
pruncului până la astrucarea moşneagului. Pentru cel ce 
studiază dintr'un punet de vedere înalt, istoria limbii şi 
a culturii române, oamenii pe care îi voi cita, sunt oa- 
meni mari, demni de a figura pe o treaptă alăturată a. 
Maiorilor, a Klainilor, a Şincailor. 

Nu mă voi afunda în timpii relativamente prosperi, 
când încă domneau la noi Brâncoveanul şi Cantacuzenii, 
ei voi vorbi numai de epoca Fanarioţilor, dela 1720 până 
la 1821. 

Voi numi dar pe mitrepolitul Ungrovlahiei Daniil, (1720 
—1731) şi pe protopopul Bucureştilor Nicolae din Pruna, 
eonlucrătorul său la tipăriri religioase ; pe mitropolitul 
Grigorie I (1760—1787), a cărui păstorie de douăzeci şi 
geapte de ani a fost semnalată printr'o adevărată înălţare 
a culturii limbii românești în biserică. Mai mult de două- 
sprezece opere mari şi liturgice și dogmatice sau tipărit 
sub dânsul în Bucureşti, la care au lucrat români plini 
de merite ca şi păstorul lor, şi anume Iordache Staicovici, 
Mihaiu Moldoveanu, si mai ales Filaret, arechimandritul 
mitropoliei, carele în urmă, a lucrat pentru limbă şi bi- 
serică, ca episcop de Râmnic (1780) şi în fine, devenind 
la rândul său mitropolit al ţării, n'a putut păstra mai 
mult de doi ani scaunul, din multa ură şi invidie ce aveau 
domnii greci în contra acestui virtuos, instruit și mândru 
prelat român. Mai încoace, la 1819, avem pe mitropolitul 
Dionisie Lupu, care se interesa aşa de mult la instruirea 

tinerimii, încât primul trimise cu cheltuiala sa juni din 
ţară ca să studieze în Italia şi Franţa. (P. Poienaru, S. 
Marcovici, Efrosina Poteca, G. Moroiu, etc). Trebue să 
menţionez şi pe mitropolitul Grigorie, carele a păstorit 
dela 1823 pânăla 1834, dar ale cărui scrieri şi traduceri, 
în număr de douăzeci şi mai bine de opuri, pau încetat 
de a se tipări, sau în Bucureşti sau la mânăstirea Neamţu 
dela 1801 până la 1832. De n'ar îi fost născut în Ziţa, loe 
învecinat cu şezătorile Românilor din Macedonia, aş îi in- 
sistat şi asupra numelui mitropolitului Dositei (1793— 
1810), carele a tipărit în ţară cărţi româneşti şi greceşti, 
şi murind a lăsat averea sa spre a se trimite cu veniturile 
ei tineri la studiu. Acest legat se observă până azi. 

Dar n'am sfârşit! Un nume mai ilustru poate decât 
toate cele precedente ca literat român, este acela a dască- 
lului Damaschin, care a fost succesiv, episcop de Buzău 
(1703) şi de Râmnic (1710—1726). Acest om învăţat, carele 
cunoştea limbile elenă, latină şi slavonă, a lucrat poate 
mai mult decât oricare altul la traducerea şi tipărirea 
cărţilor eclesiastice în limba română. Urmașii lui dela 
Râmnic, Inocentie (1126) şi Climent (1785—1748) au tipă- 
rit mereu operilie sale postume. Episcopul de Râmnie 
Chesarie (1773—1780) continuă traducerea cărţilor bise- 
ricești ; succesorul lui, Filaret (1780—1792), amicul banu- 
lui lănăkiţă Văcărescu, a fost asemenea un om instruit, 
înţelept şi iubitor de neamul românesc, căruia numitul 
scriitor îi aduce văzutele laude în precuvântarea Grama- 
ticii sale, tipărită la episcopia de Râmnic, în anul 1787. 

Cunoşti pe Josif, întâiul episcop de Argeş (1793—1820), 
care s'a ocupat şi el cu publicaţiuni eclesiastice ; nu mai 
puţin cultivat, dar fără de a serie vreodată ceva, a fost 
urmaşul său, larin, amicul şi povăţuitorul lui Tudor Vla- . 
dimirescu. 

In literatura bisericească a ţării Româneşti, dela înce- 
putul secolului nostru, găsim încă pe ambii călugări, 
ierodiaconul Grigorie şi monahul Gherontie, cari lucrau 
la mitropolia din Bucureşti sub păstoria suseitatului Do- 
sitei Pilitis din Ziţa ; apoi mai târziu, dela 1881 încoace, 
pe archimandritul Nicodim Grecianu din Căldărușani, 
urmaş al acelei familii de Greceni cari tradusese biblia 
în româneşte. Eufrosina Poteca, bunul şi virtuosul pro- 
fesor şi egumen dela Motru, este şi el din călugării cari 
au precedat eu tipăririle lor, răscoala naţională din 1821. 

Dar să ne întoarcem înapoi cu câteva zecimi de ani, însă 
de astădată, pe alte căi mai lumeşti. 

In fruntea literaţilor profani ai ţării Româneşti din 
secolul al XVIII-lea, vom găsi fără îndoială pe banul 
Iănăchiță Văcărescu ; dar alături cu dânsul stă fiul său 
cel mare, clucerul Alecu Văcărescu, exilat din ţară şi dis- 
părut în temniţele Turciei încă dela 1795. Puţini Români 
până astăzi au avut darurile poeziei, grațiile, focul, vioi- 
ciunea de închipuire şi înlesnirea de grai ale acelui tânăr 
bărbat, carele, imitând şi întrecând întru această ramură, 
pe tatăl său, a știut şi versurile lui să mlădieze limba 
românească într'o epocă pe când încă era foarte incultă 
şi puţin dedată cu fineţele unei versificaţiuni curgătoare 
şi armonioase. Poemele sale amoroase, pe care poporul 
le păstrează în amintirea sa, stau încă ca şi neatinse de 
teascuri. Al doilea fiu al banului Lănăchiţă, adică logo- 
fătul Wicolae Văcărescu moştenise şi el o rază mai pălită 
a talentului poetic imortalizat de părintele şi de fratele 
său. Iancu Văcărescu, care îşi inaugurase nemuritoarea 
sa muză încă mai înainte de 1821, era fiul lui Alecu; el 
închide cu glorie horul acestei luminoase pleiade de poeţi 
Văcăreşti. 

Cu mai puţin talent decât aceşti poeţi, un alt boier 
român, Iordache Slătineanu, tipărea la 1797, în Sibiu, o 
traducere în versuri a tragediei lui Metastasio, Achilews 
în Shiros. 

Pe urmele lor călca, la începutul secolului nostru Paris 
Momuleanu, ale cărui versuri patriotice şi elegiace au 
circulat mult timp în manuscript, ca ale lui Alecu Văcă- 
rescu, mai nainte de a se începe tipărirea lor pe la 1825 
şi anii următori. 

De aş urma enumerarea scriitorilor români cari au 
precedat epoca de renaștere literară dela 1830, poate că 
aş trece peste termenul în care d-ta ai circumscris cerce- 
tările d-tale asupra culturii literare şi naţionale la Ro- 
mânii de dincolo şi de dincoace de Carpaţi. 

Mă mărginesc în citarea acestor bucăţi mai de frunte, 
în cari se rezumă. cred. istoria literară a ţării Româneşti 
dela 1720 până la 1821. Imi pare rău că nu sunt în stare de 
a face nici măcar atât pentru Moldova, lipsindu-mi no- 
ţiuni suficiente. Sper totuşi, domnul meu că, întrucât pri- 
veşte Muntenia. nu veţi nesocoti cu totul acest mic prinos 
de date biografice şi literare, care vor putea oarecum să 
te înlesnească a complecta interesantul d-tale studiu, 
făcând totdeodată să isvorască dintr'însul această de mare 
folos idee că adică: geniul naţiunii şi limbii române nu 
sa stins nici chiar în epocile cele triste de împilare şi de 

umilire a poporului. Altarul bisericii şi uneori chiar 
fastuoasele curţi ale boierilor pământeni au fost azilul în 
care el se refugie spre a veghia şi a pregăti timpuri mai 
ferice. 

Iartă-mă a-ţi serie toate acestea cu atâta îngrijire; 
dar eu acum nu fac alta, decât a-mi descărca coşniţa în 
grabă dinainte-ţi. Ca maiestru bun, vei şti fără îndo- 
ială să tragi folos şi din acest material inform. 


Al d-tale devotat amic 
ODOBESCU 


P. S. — Un cuvânt încă! Aş vrea să nu mai pomenese 
despre  jurisprudenţă, căci destul ne mănâncă ea azi 
capul. Insă nu pot să mă opresc a-ţi aminti că, în secolul 
din urmă, mai mulţi bărbaţi români s'au distins în această 
ramură, luând parte la redactarea legiuirilor lui Mavro- 
cordat, Ipsilant și Caragea, şi la decretele ce le publicau 
prinții. Unul din acești bărbaţi a fost şi Ştefan Văcărescu, 
tatăl banului lănăkiţă.  Sentinţele date de dânsul la 
divan s'au păstrat mult timp ca să serve de modele în 
telul lor. Un alt legist vestit român dela începutul seco- 
lului nostru, şi anume pe timpul lui Caragea, a fost logo- 
Jătul Nistor 1). 


Bucureşti, 1869, 


1) Despre mitropoliţii şi episcopii români citați în această scrisoare 
vezi Istoria bisericească de Alexandru Geanoglu Lesviodax, Bucu- 
resti, 1845. 


FILOLOGICE 


TOT DICŢIONARUL ACADEMIC 


PROPUNERI FĂCUTE ŞI SUSŢINUTE IN SESIUNEA ANULUI 1873 


Şedinţa din 14 August, 1872 


Adunarea procede la revizuirea dicționarului. D-l Odobescu cere 
a se enunta dacă desbaterea are să fie generală sau dacă se va 
trece numai decât la punte, căci la acestea ar avea să facă oarecare 
ebservaţiuni şi anume : 


In Analele Societăţii tipărite cam târziu, d-sa află cu 
părere de rău că în raportul Comisiunii asupra traducţiu- 
nilor din Iuliu Cesar, (Comentariele de Bello Gallico) s'a 
schimbat nu numai ortografia cuvintelor, ci că d-l secre- 
tar general și-a luat rolul de profesor de gramatică, corec- 
tând cuvinte, expresiuni, ş. c. l, și înlocuindu-le. Mai 
adaugă că, asupra acelui elaborat, d-l Odobescu, în cali- 
tate de raportor al Comisiunii, a făcut şi oarecare note, 
dar cu mirare a observat şi aici că ideile, care le vede 
puse în acele note, nu sunt ale Comisiunii. Eu, zice d-l 
Odobescu, nu sunt amic al dicționarului (comisiunii lexi- 
cografice) şi-i fac neîncetat opoziţiune ; prin urmare nu 
pot admite ca cuvinte întregi să mi se corecteze de mem- 
brii acelei Comisiuni. Cer ca să se pună margini la ase- 
menea corecţiuni şi ca să se lase nealterate stilul fiecărui 
membru al Societăţii ; cer în fine ca observaţiunile mele 
să se treacă în procesul verbal. 


Intrând apoi în desbaterea proiectului de dicționar, au vorbit 
succesiv d. N. Ionescu şi G. Bariț. 

D-l Odobescu, răspunzând mai întâi d-lui Bariț, zice că 
este acum fără de nici un folos practic de a tot face proce- 
sul Societăţii Academice pentrucă, în curs de patru ani, a 
permis și chiar a îndreptățit continuarea Proectului de 
Dicționar, asttel cum l-au început şi cum l-au executat 
membrii Comisiunii lexicogratice adică d-nii Laurian şi 
Maxim. Așa a voit majoritatea pe care d-l Odobescu, are 
conştiinţa a o îi combătut, după toate puterile sale, şi ast- 
fel sa urmat până acum. Ceea ce sa făcut, rămâne dar de 
sine-și făcut ; dar aceasta negreşit nu însemunează că ceea 
ce s'a făcut este bine făcut, nici mai ales că nu se poate 
de acum înainte să se facă mai bine. De aceia, d-l Odo- 
bescu, întrunindu-se întru toate cu părerile rostite de d-l 
N. Ionescu, propune ca Societatea să proceadă fără întâr- 
ziere la revizuirea Proiectului de Dicţionar, cu scop de a 
pregăti edițiunea care se va putea cu drept numi Dieţio- 
narul Academiei Române. Pentru aceasta d-lui socoteşte 
că Societatea trebue mai întâi de toate să statueze bazele 
după care se va face acea revizuire, şi aceste baze d-lui le 
găseşte în spusele d-lui N. lonescu, pe care le rezumă sub 
următoarele opt rubrice : 

1. Ca pe viitor lucrarea să nu mai fie împărţită în 
Dicționar şi Glosar, ci toate cuvintele limbii române si 
figureze la locul lor alfabetic, fără osebire de origină şi 
de provenenţă. 

2. Ca din articolii lexicografici îu care se explică cu- 
vintele limbii, să lipsească pe viitor discuţiunile şi pole- 
micele asupra etimologiei, originei şi înţelesului zicerilor. 
Înţelesul să se dea în cuvinte puţine, dar bine cumpănite 
și coprinzătoare. Etimologia să se arate numai când este 
neîndoioasă sau cel puţin foarte probabilă. 

3. Neologismii neusitaţi, adică cuvintele pe care nici 
un scriitor până azi (afară de autorii Proiectului de Dic- 
fionar), nu le-a întrebuințat să se scoată din rândul vor- 
belor limbii române, rămânând astfel ca adevăratul Dic- 
Lionar Academic să coprindă numai materialul limbii 
noastre existente şi nu elemente ale unei sisteme de limbă 
închipuită. 

4. Cuvintele din Dicționar să fie întemeiate, nu pe 
fraze banale și adeseori puţin alese, ci, precât se va putea, 
pe citaţiuni din autorii români vechi şi moderni, şi pe 
locuţiuni populare, dintre care să se înlătureze cele tri- 
viale şi obscene. 

5. Acecepţiunile cuvintelor să fie bine specificate, mai 

lămurit explicate prin definițiuni precise şi, în varietatea 
lor, să nu se uite unele din cele mai uzuale, iar cele cu 
totul neuzitate să se lepede. 

6. Definiţiunile termenilor de ştiinţă să fie toate rec- 
tificate după starea actuală a cunoştinţelor omeneşti. 

T. Forma cuvintelor să fie aceea pe care a consacrat-o 
uzul și natura limbii, astfel încât să nu se producă între 
scriere şi grai, anomalii neraţionate ; bună oară, de vreme 
ce Românii toţi pronunţă mine, tine, bine, puţin, rugă- 
ciune, să nu se scrie mene, tene, bene, pucinu, rogatione. 

8. Ortografia va trebui asemenea redusă la regule mai 
practice, spre a înlesni şi nu a complica fără folos cunoş- 
tinţa limbii române. 

Luându-se de bază aceste opt punturi, pe care d. Ionescu 
le-a semnalat. Societatea prin revizuirea proiectului ac- 
tual, poate face chiar în puţin timp prima ediţiune a 
Dicționarului definitiv al Societăţii Academice Române. 

Să proceadă la revizuire, apucând lucrarea chiar dela 
începutul proiectului, fără a ţine în seamă observaţiunile 
care sau făcut la 1870, asupra câtorva pagine din litera 
A. Pe atunci membrii Societăţii nu puteau avea expe- 
vienţa dobândită azi prin citirea şi studiarea a celei mai 
mari părți din proiectul d-lor Laurian şi Maxim. D. Odo- 
bescu adaugă terminând că, deşi sa adoptat ideia de a 
se începe aceste reviziuni în şedinţele sesiunii actuale, 
d-lui însă tot crede că aceste şedinţe se vor petrece numai 
în discuţiuni preliminare, care negreșit pot să fie folosi- 
toare ; dar şi nai important este de a se îndeplini a doua 
parte a couclusului Societăţii, adică de a se numi Comi- 
siunea permanentă de revizuire, care va avea să lucreze 
în cursul anului și să aducă la sesiunea din 1814, precât 
se va putea mai mult material pregătit din ediţiunea 
definitivă a Dicţionarului Academic. Pentru o asemenea 
lucrare comisiunea va trebui să aibă pururea în vedere 
că opera ei trebue să fie, nu expunerea şi desvoltarea unei 
sisteme particulare de limbistică română, ci o oglindă 
veridică a limbii românești din trecut şi de astăzi, diu 
care apoi numai scriitorii şi nu gramaticii, sunt singuri 
autorizaţi a-şi croi dreptarul pentru inovaţiunile de iu- 
trodus în limbă 1). 


1) Punturiıle de ma: sus au fost desbătute în şedinţele din 16, 17, 
19. 20, 21, 23, 24 August, 1872. 

Şedinţa din 23 August, 1872 


D-l Odobescu prezintă următoarea propunere : „Spre a 
se aplica mai cu rigoare dispoziţiunile regulamentului 
din 16 August 1869, pentru lucrarea şi publicarea dieţio- 
narului limbii române, şi spre a se complecta lacunele 
acestui regulament, propun cele următoare : 

1. Comisiunea lexicografică va lua măsuri pentru ca, 
în orice caz, proiectul de Dicţionar, împreună cu Glosariul 
ce se redactează, să nu devină mai voluminoase decât co- 
prinderea a unei sute două-zeci de coale maximum, în 
total. Pentru aceia, în anul curgător 1872—1873, Comisiu- 
nea va tipări, în cele 40 coale votate în budgetul de chel- 
tueli al Societăţii, finea literei © şi literele D până la 
L inclusiv. Volumul I care va fi circa de 60 coale, se va 
opri în litera I; iar al Il-lea care va avea aceeaş întin- 
dere, se va începe cu acea literă. 

2. Ca să ajungă la scopul de a nu trece toată lucrarea 
peste 120 coale de tipar, Comisiunea lexicografică este 
invitată a reduce articolii redactaţi asupra cuvintelor, la 
definiţiuni concise, fără prolixitate ; a înlătura conside- 
raţiunile ipotetice asupra etimologiei cuvintelor şi ana- 
logiei de sunete şi înţelesuri ale lor ; a nu prodiga îrazele 
date drept exemple şi mai ales a căuta ca acestea să fie 
scurte, mai puţin banale, fără trivialităţi, şi chiar, precât 
se va putea, culese din seriitorii cei buni ai Românilor 
vechi şi noui. 

3. Tot asemenea, Comisiunea lexicografică va purta 
atenţiunea sa asupra termenilor de ştiinţă, mai ales în 
istoria naturală, şi a face ca denumirile româneşti să 
corespundă exact cu cele latine. Întru aceasta, ea să con- 
sulte pe bărbaţii speciali ce fac parte din Societate. Tot 
deodată se vor înlătura şi din proiectul de dicționar şi 
din glosar, expresiunile obscene, înscriindu-se termenii 
technici echivalenți de care se servă ştiinţa sau chiar dacă 
cuvinte obscene sar strecura în proiectul de dicţionar și 
în glosar, să se reducă artieolii privitori la dânsele, astfel 
încât să dea o foarte scurtă arătare de înţelesul cuvân- 
tului, cu notă expresă despre necuviinţa întrebuinţării 
lui. Se vor înlătura cu totul exemplele date prin locu- 
ţiuni triviale şi obscene. 

4. Comisiunea lexicografică este invitată a nu depune 
o rigoare prea exagerată în alegerea cuvintelor usuale 

românești, mai ales cele de origină latină, care se leapădă 
din proiectul de Dicţionar, şi se trec în Glosar, şi a nu 
se arăta cu aşa multă prodigalitate în crearea de neolo- 
gisme mai ales de cele care nu sunt necesitate de tech- 
nologia ştiinţifică. 

5. Observând ortografia primită de Societate, Comi- 
siunea lexiografică este invitată a nu trece cu rigurzi- 
tatea etimologiilor peste marginile impuse de buna pro- 
nunţare a limbii române, cum spre exemplu, să nu serie 
cu î, ci cu c cuvântul mancaciosu, care româneşte nu se 
pronunţă mâncățios : să nu întrebuinţeze terminaţiunea 
one, care este reprobată de marea majoritate a membrilor 
Societăţii, în loc de une, uzitată în toată România. 

6. Comisiunea lexicografică să se complecteze prin ale- 
gerea unui al treilea membru, conform regulamentului. 

7. Nici într'un caz, autorul unui articol din proiectul 
de Dicţionar şi din Glosar, carele s'ar afla şi membru al 
Comisiunii lexicografice, să nu poată fi şi examinator al 
acelui articol, care să se cerceteze numai de ceilalţi doi 
membri, reducându- -Şi şi remuneraţiunea examinatorilor 
în proporţiune cu lucrările lor, astfel ca eei remuneraţi 
ca compunători să nu mai primească remuneraţiune ca 
examinatori pentru aceiaşi lucrare. 

8. Comisiunea lexicografică va fi invitată a lua toate 
măsurile necesarii pentru ca, în termen de doi ani, adică 
până la sesiunea anului 1874, să fie atât proiectul de Dic- 
ționar cât şi Glosarul tipărite în toată întregimea lor“ +). 


REVIZIUNEA DICŢIONARULUI ACADEMIEI 


Raport prezentat în numele Comisiunii de reviziure, în 
sesiunea anului 1877 2). 


Sunt acum trei ani, de când ne-aţi făcut onoarea a ne 
alege, spre a forma împreună o comisiune cu scop dea 
procede la revizuirea Proiectului de Dicţionar şi de Glo- 
Bar, ce se executa de către comisiunea lexicografică. 


1) La această propunere s'au asociat şi d-nii Bariț, Hodoş, Sion, 
P. 8. Aurelian și dr. Fătu. Ea s'a desbătut în şedinţele din 24, 25, 
26, 27 şi 28 August 1872. 

2) Acea Comisiune era compusă din d-nii G. Barit, V. A. Urechie, 
N. Ionescu, D. A. Sturdza gi A. I. Odobescu. 

Decât orice mai lesne ne-ar fi fost să deelarăm de îndată, 
eum că ne-am încumetat atunci a lua asupră-ne o sarcină 
mai presus de puterile noastre, dar fiind toţi convinşi că 
omul, când simte şi ştie ceea ce este bine, trebue să-şi de- 
pună toate putiuţele ca să ajungă a-l realiza, noi înfrun- 
tând chiar imputarea de a nu fi îndestul de modeşti, cute- 
zând a vă spune că, spre a face până acum ceea ce se 
aşteaptă dela noi, nu atât puterile cât putințele ne-au 
lipsit. 

Ca să fim şi mai lămuriţi într'această legitimă scuză, 
permiteţi-mi a vă arăta mai înainte de toate, de ce natură 
au fost acele lipsuri, acele neputinţe. Unele le putem cali- 
fica de sociale şi fizice, pe celelalte de literare, bibliogra- 
fice şi chiar lexicografice. 

Noi, membri ai Comisiunii de reviziune, sau prin înda- 
toriri impuse de afacerile publice ale ţărei, sau prin greu- 
tăţi provenite din interese particulare şi din sănătate, nu 
am putut afla până acum o înlesnire continuă de timp şi 
o liniște suficientă de minte, care să ne permită a lucra 
cu spor la însăşi opera ce ne era încredinţată. 

Dar în acest răstimp nici unul din noi n'a nesocotit im- 
portanţa. sarcinei ce-i impunea încrederea d-voastre ; fie- 
care, foarte adese în parte, şi uneori toţi împreună, am 
cugetat şi am discutat asupra naturii de lucrare ce aveam 
a face, asupra modului cum ea sar putea executa mai 
bine, asupra ceea ce ne lipseşte şi asupra ceea ce ne pri- 
sosește în starea actuală a elementelor lexicografice, de 
care dispunem. 

Nu putea îi fără de importanţă, domnilor, pentru a ne 
da mai mult avânt şi mai mult temei în lucrare, termi- 
narea abea acum completă a Proiectului de Dicţionar şi 
Glosar, executat de prima d-voastră Comisiune. Pe când 
până cest-timp am fi fost în drept a aştepta sau mai mult, 
sau mai puţin dela acel op laborios, acum şi numai acum, 
îl putem cunoaşte şi apreţui în deplina lui întregime. 

Ca să ajungă la finele său au trebuit să treacă zece ani, 
și aceasta, — cată să o recunoaştem, domnilor, — nu este 
mult. Alte popoare, ca să-şi adune chiar şi atât material 
lexicografic, cât se află în Proiectul ce ne stă de faţă, au 
întrebuințat cu mult mai multe zecimi de ani. Noi am ac- 
celerat în mod extraordinar lucarea Comisiunii lexico- 
grafice, și cereându-ne uncori a o controla, a o preface, 
a o abate din calea ce ea îşi alesese, trebue să constatăm 
că dânsa a stat neîncetat fidelă sistemei sale proprii, şi — 
ca să repeţim aci cuvintele, prin care onoratul d-l Laurian 

a caracterizat această lucrare, — vom recunoaște, că ceea 
ce a făcut Comisiunea lexicografică e adevărat o sistemă 
și o sistemă cât se poate mai consecintă ; dar că planul 
s'a modificat, fără însă a ieşi din marginile sistemei, mai 
vârtos după restrieţiunile Societăţii, și că multe s'au mo- 
dificat după experienţa câştigată de Comisiunea lexico- 
grafică !). 

Până a nu se începe elaborarea acestui prim Proiect, prin 
o anume comisiune lexicografică, — care prin forţa lucru- 
rilor a fost redusă neîncetat numai la ambii părtașşi ai 
aceleiaş sisteme limbistice, — Societatea Academică şi-a 
făcut iluziune cum că dânsa va putea în fiecare sesiune 
anuală se revază şi să corecteze lucrarea de peste an a 
Comisiunii emanate din sânu-i. Aceasta a fost tendinţa, 
preseripţiunilor idin art. 17 al Regulamentului pentru 
elaborarea Proiectului de Dicţionar. 

Intr'adevăr s'au şi făcut la diferite epoce, — şi anume 
în sesiunile anilor 1870, 1871 şi 1874, — cercări de a se 
aplica ad literam, preseripţiunile acelui articol. N'au tre- 
buit însă multe ore de discuţiune ca să se convingă toţi că 
nu în iuţirile unor desbateri publice se lucrează sau chiar 
se îndreptează cu succes și cu matură chibzuire un dic- 
ţionar, ci că unor asemenea operaţiuni le sunt neapărate 
şi liniștea meditaţiunilor şi neîntrerupta urmărire a unui 
metod logic şi consecinte. 

De aceea, — plăcutu-ne-a, sau nu ne-a plăcut, — noi toţi 
am lăsat şi am grăbit pe a noastră comisiune lexicogra- 
fică să-şi aducă până la capăt lucrarea. 

Din acele câteva vii desbateri, Societatea noastră a în- 
văţat cel puţin un lucru: că adică, reviziunea proiectului 
nu se poate face prin discuţiuni, în timpul sesiunilor, ci 
că dreptul de a revedea, de a completa sau chiar și de a 
modifica cu totul proiectul, trebuia conferit unei comisiuni 
speciale, care să se ocupe cu aceasta în răstimpul vacan- 
telor noastre. Atunci dar, în şedinţa din 27 August 1874, 
ați instituit Comisiunea care vi se prezintă astăzi cu re- 
tlexiunile ei asupra lipsurilor ce au oprit-o de a executa 
luerurea dorită şi tot deodată neînlăturată a Societăţii 
noastre. 

Când ne-aţi făcut onoarea, domnilor, de a ne denumi în 
această comisiune, abia dacă putem spune că ne-aţi indi- 
cat calea pe care aveam a păşi. Tot atunci însă Societatea 


1) Vezi Analele Societăţii Academice, tom. VII, p. 68. 


188 AL. ODOBESCU 


a votat, ca aplicabile proiectul ce era încă în lucrare, o 
serie de câteva prescripţiuni, pe care noi nu ne putem 
opri de a le considera ca dreptarul, precum s'a zis atunci, 
al lucrării de reviziune, ca nişte indicaţiuni preţioase pen- 
tru viitoarea ediţiune a Dicţionarului Academic. 

Credem necesar, domnilor, a reaminti îndată acele vo- 
turi ale d-voastră, care au fost într'astfel exprimate : 

1. „Ca pre viitor, lucrarea să nu mai fie împărţită în 
Dicţionar şi Glosar, ei toate cuvintele limbii române să 
figureze la locul lor alfabetic, având în vedere originea 
şi proveninţa romană a cuvintelor şi având tot deodată în 
vedere şi cuvintele străine, acceptate în forme proprii 
limbii române, şi consacrate prin uz, indicând la acestea 
şi autorul sau epoca. 

2. „Ca din articolii lexicografici, în cari se explică cu- 
vintele limbii, să lipsească pre viitor diseuţiunile şi pole- 
micile asupra etimologiei, originii şi înţelesului zicerilor. 
Inţelesul să se dea în cuvinte puţine dar bine cumpănite 
şi cuprinzătoare. Etimologia să se arate numai când e 
nenduoioasă sau cel puţin foarte probabilă. 

3. „Cuvintele nouă, care se justifică prin necesitate de 
a exprima un obiect sau o idee nouă, sau o nuanţă nouă de 
înţeles, şi care sunt formate după firea limbii, fie diu 
limba latină, fie diu limbile surori, sau şi din limba veche 
românească, acelea numai să se treacă în Dicţionar, indi- 
cându-se pre cât se poate, epoca întrebuinţării lor. Să se 
treacă. asemenea şi termini de arte şi ştiinţe, adoptați în 
limbile clasice şi în cele moderne. 

4. „Cuvintele de dicţionar să fie, pe cât se va putea, 
bazate pe autoritatea scriitorilor români vechi şi moderni, 
precum şi pe accepţiuni şi locuţiuni populare. 

5. „„Accepţiunile cuvintelor vor fi bine specificate şi 
separate prin semne diacritice. Aceste semne vor ajuta 
înşirarea, cu lămurire şi în mod metodic, a înţelesurilor 
diverse ale vorbei. 

Definiţiunea vorbei, când nu se va putea face prin sino- 
nime, va fi dată prin perifrazele cele mai scurte şi mai 
precise și în termeni cunoscuţi, în conformitate cu art. 18 
din regulamentul pentru lucrarea dicționarului. 

6. „Definiţiunile vorbelor technice de arte, ştiinţe şi 
meserii să fie cu cea mai mare îngrijire rectificate şi com- 
pletate, încât să corespundă deplin cu starea progreselor 
actuale ale cunoştinţelor omenești“. 

Au mai fost gi alţi doi articoli, în mijlocul diseuţiunii 
cărora, Societatea s'a văzut nevoită a se întrerupe, spre 

a delega sarcina sa unei Comisiuni de revizuire, deşi cei 
mai mulţi din membri se pronunţase în favoarea lor; 
aceşti articoli sunau aşa : 

7. „Forma cuvintelor să fie aceea, pe care a consfinţit-o 
uzul (consuetudinea) şi natura (logica firească) limbii, 
aşa încât să nu se producă între scriere şi grai dificultăţi 
practice fără nici o necesitate ştiinţifică. 

8. „Ortografia să se mai simplifice, ameliorându-se mo- 
dul provizor de scriere, aşa încât să se înlesnească cunoş- 
tinţa practică a scrierii limbii, fără a se uita principiul 
etimologic. Alăturea cu fiecare cuvânt din dicţionar să 
ge pună şi pronunţarea, figurată după sistema scrierii 
cu semne ( (Y ~ ^ şi cedilele”) 1). 

Membrii comisiunii de reviziune au crezut de a lor da- 
torie, ca să cugete la mijloacele de a realiza toate aceste 
deziderate în edițiunea revăzută a proiectului. 

Tot deodată însă ea trebuia să examine în sine Proiectul 

de Dicţionar şi cel de Glosar, ca să vază până la ce punct 
ele, în tot coprinsul lor, sunt conforme sau abătute dela 
ideile majorității, exprimate prin voturile de mai sus. 
. Această operațiune făcută asupra complexului, numai 
acum întregit al lucrării comisiunii lexicografice, ne-a 
adus pe fiecare în parte la aceleaşi idei asupra modifică- 
rilor ce reclamă proiectele, spre a deveni operate însuşind 
pe deplin aprobaţiunea Societăţii noastre. 

In sistema care a predomnit la redactarea proiectului, 
am putut toţi constata că sunt, pe deoparte adause, con- 
sistând din neologismi curat sistematici, — „pagine întregi 
numai de neologismi nejustificaţi“ 2), iar pe de alta, eli- 
minări intenţionate de cuvinte şi de forme existente în 
limba română. 

Dintr'aceia rezultă pentru noi că lucrarea de reviziune 
trebuia să aibă o îndoită tendinţă: 

Pe deoparte, a alunga orice inovaţiune, nu îndestul 
de bine legitimată. 

Pe de alta, de a înzestra viitorul dicţionar cu tot legi- 
timul avut al limbii nostre, pe care cu nedrept l-a des- 
prețuit proiectul actual. 

Mărturisim că prima îndatorire ni s'a părut a fi cu 
neasemuire mai uşoară decât a doua ; şi într'adevăr, mai 


1) Vezi Anal. Societ. Academ. tom. VII, p. 58. 
2) Vezi Anal. Societ. Acad. tom. VII. Şedinţa dela 28 August (9 
Septembre) 1874). 

lesne este în totdeauna a risipi, — dacă cumva aci risipă 
ar fi, — decât de a agonisi. 

Am fi putut dar să ne mărginim întru a combate şi a 
exclude tot ce ni sar fi părut, în proiectul Comisiunei 
lexicografice, prea tare exagerat ca sistemă de prefacere 
radicală a limbii româneşti şi astfel n'am fi făcut alta 
decât a continua numai cercetările de discuţiune ce s'au 
petrecut în sânul Societăţei în anii 1870, 1871 şi 1874. 

Dar de am fi făcut într'astiel, mai dinainte noi am fi 
simţit bine că nu îndeplineam decât o minimă parte din 
ceea ce eraţi în drept a cere dela noi. 

Noi făceam atunci numai ceea ce, — cu bine, cu rău, — 
sar fi putut face şi de toţi, chiar în întrunirile noastre 
anuale. 

Ar fi lipsit din lucrarea de reviziune acea porţiune 
esenţială a unui bun dicţionar, pentru a cărei reîntregire 
în contextura proiectului actual, Societatea academică so- 
cotise de cuviinţă a încredința provizor comisiunii noa- 
stre speciale toate drepturile sale de reviziune. 

Şi într'adevăr, considerând în complexul lor, toate ideile 
ce se învederează în preseripțiunile Societăţii, mai sus 
enunțate, noi am recunoscut în ele faptul: că majoritatea 
noastră înţelege, ca şi noi, că un dicţionar al limbii ro- 
mâne, trebue să întrunească toate însuşirile, pe care ma- 
rele lexicograf frances, d. Littré, le rezumă în următoarele 
cuvinte ce ne permitem a le traduce: 

„Orice limbă vieţuitoare... prezintă trei termeni: un 
us contimporan, care este propriu fiecărui period succe- 
siv ; un archaism, care a fost şi el odinioară un us con- 
iimporan şi care conţine (mai adesea) explicaţiunea şi 
cheia lucrurilor subsecuente ; şi în fine un neologism, 
care, rău îndreptat, strică, iar bine îndreptat, desvoltă 
limba, şi care şi dânsul va deveni într'o zi archaism, con- 
sultat ca istorie şi ca faze ale limbagiului“. 

Dintr'acestea se constată, pare-ni-se, că punctul prim 
şi de căpetenie al unui dicţionar este usul contimporan. 

Nu corespunde, mai întâi de toate, cu cerinţele celui ce-l 
consultă, dicţionarul acela, care nu conţine cuvintele, pe 
cari omul este expus a le auzi din gura tuturor în orice 
moment al vieţii sale. 

„Dar orice limbă îşi are și trecutul său, a cărei cunoş- 
tinţă conduce de sine mintea spre viitorul ei. Unele per- 
soane, — adauge tot d. Littré, — sunt predispuse a crede 
că un dicţionar, întru care istoria intervine, este o operă 
destinată mai cu seamă erudiţiunii. Nu e de loc într'ast- 


OPERE ALESE 191 


fe]... Un dicţionar istorie este făclia usului şi nu trece 
prin erudiţiune decât spre a veni în ajutorul limbii ac- 
tuale“. 

Astfel a treia porţiune constitutivă a unui dicţionar 
bine întocmit, aceea de care a abuzat aşa de tare Comi- 
siunea noastră lexicografică, adică neologizmii, trebue să 
fie, — de am putea zice aşa, — ca un fel de deducţiune 
a părţii sale istorice. 

„A impune unei limbi regule trase după raţiunea gene- 
rală şi abstractă, — astfel precum fiecare epocă concepe 
acea rațiune, — această sistemă conduce foarte lesne la 
arbitrariu. Un dicționar istorie stârpeşte de îndată acea 
predispoziţiune abuzivă“. Aci în folosul nostru am citat 
iarăşi din Littré. 

Privind din acest întreit punct de vedere (uz contimpo- 
ran, archaism şi neologism) elaboratul Comisiunii noastre 
lexicografice, au venit de sine în apreţuirea noastră toate 
lipsurile ce el conţine. Ele băteau prea tare la ochi ca să 
nu le fi putut îndată constata. 

Dar această constatare ne-a dat totdeodată şi măsura 
neputinţelor literare, bibliografice şi chiar lexicografice, 
despre care am atins la începutul acestui raport. 

Şi iată, domnilor, ce am aflat atunci, că ne lipseşte, spre 
a complecta cu tot ce-i este neapărat trebuincios proiec- 
tului de dicţionar. 

1. Desvoltarea istorică a cuvintelor, care să fie exa- 
minate în diferitele şi principalele lor faze succesive ; 

2. Intemeierea cuvintelor de uz contimporan, pe cita- 
țiuni alese de cei mai buni scriitori din timpurile noastre; 

3. Complectarea materialului lexicografic cu multe 
elemente uitate ale limbagiului poporan şi ale idiotis- 
milor locali ; 

4. Inavuţirea lui cu materialul, — aşa de interesant 
și adesea instructiv — al termenilor technici, întrebuin- 
taţi în măiestriile tradiţionale ale poporului român din 
orice provincie ; 

5. Și în fine o nomenclatură mai completă şi mai 
exactă a termenilor de ştiinţă, care, după cum observă 
foarte judicios d-l Littré, „diferă în mod esenţial de aceia 
ai măiestriilor. In adevăr, pe când limba măiestriilor e 
„totdeauna populară, adesea archaică şi eşită din băierile 
idiomei, limba ştiinţifică, din contră e mai totdeauna 
elenă, artificială şi sistematică ; într'însa etimologia se 
înfăţişază de sine. Ceeace este greu este de a da pe scurt 

explicaţiuni lămurite despre obiecte adesea foarte com- 
plicate“. 

Acestor consideraţiuni generale ne socotim datori să 
adăugăm încă una, de o natură cu totul locală. 

Diferenţă pentru diferenţă, oricât de geloși am îi de re- 
întregirea limbii noastre cu termeni pentru orice ideie, 
derivați numai din origină latină, precât însă biserica 
noastră ortodoxă va mai păstra archaismii săi străini, 
care negreşit se vor scurge şi ei treptat cu acea solemnă 
prudenţă ce caracteriza mișcările bisericii, — până când 
cuvintele învechite se vor rosti dinaintea altarului nostru, 
nu ne este permis nici de a le exclude din dicţionarul 
limbii române, nici de a le întina cu nereverenţioasele 
epitete de termeni ridicoli şi barbarismi oribili. Ar fi din 
parte-ne a condamna pe orice român cult ca să râdă şi 
să fugă cu oroare de biserica noastră naţională. 

După ce şi-a dat bine seamă Comisiunea de revizuire de 
toate aceste lipsuri de fond ale proiectului existent, ea s'a 
oprit şi asupra unor defecte de formă, sau ca să zicem mai 
bine, de expunere. Era dânsa în drept a face aceasta, căci 
avea în vedere voturile Societăţii, care îi desemnau acele 
imperfecţiuni. Dar spre a le îndrepta, puţin îi rămânea de 
cugetat şi de inventat dela sine. 

Planul magistral adoptat de d-l Littré în gigantica şi 
perfecta sa lucrare lexicografică asupra limbii franceze, 
— plan, carele în mare parte a fost adoptat şi urmat de 
iluștrii fraţi Grimm în măreţul lor dicţionar al limbii 
germane, — acel plan abia mai are trebuinţă de mici mo- 
dificări apropiate limbii româneşti, spre a da celor ee-l 
vor aplica, o perfectă şi logică expunere a întregului ma- 
terial lexicografic al graiului nostru. 

Astfel, spre a enumera pe deplin şi în ordinea cea mai 
sistematică, diferitele elemente constitutive ale fiecărui 
articol din dicţionarul limbii, noi ne vom mărgini a le 
consemna aci de-a rândul: 

Cuvântul în sine (fie de auz contimporan, arhaic sau 
neologism) ; 

Pronunciațiunea lui, cu modificările provinciale. 

Formele lui gramaticale, cu neregularităţile când există: 

Accepţiunile sau înțelesurile lui diferite, clasificate după 
un mod logic şi însoţite cu: 

Citaţțiuni din principalii autori eontimporani şi din cele 
mai recomandabile şi mai caracteristice locuţiuni popu- 
lare şi proverbe. 

Sinonimele lui, cu nuanțele distinctive ; 

Istoricul său, adică prezentarea lui sub diferitele sale 
faze succesive, bazate pre citaţiuni din autori vechi; 

în fine : Etimologia lui, când ea nu este supusă la prea 
mari îndoieli. 

Prin semne diacritice, şi chiar prin scurte explicaţiuni, 
se va arăta Valoarea ori Caracterul cuvântului, sub ra- 
portul uzului său actual. 

Ca să poată însă cineva să îndeplinească cu conştiinţă 
şi cu rigoare tot cuprinsul acestor numeroase rubrice ale 
planului, la care noi înşine ne-am oprit, War cuveni să 
aibă la îndemână un material, care a lipsit negreşit Co- 
misiunii lexicografice, — fără ca dânsa, consecinţă sis- 
temei sale exclusive, să simtă vreo pedică din această 
lipsă, — dar dinaintea absenţii căruia noi, spre a vă satis- 
iace pe d-voastră şi a ne satisface pre noi înşine, precum 
şi spre a corespunde la adevăratele trebuinţe ale naţiunii, 
am stat locului, căutând mijloace practice de a realiza 
ceea ce trebuia făcut. 

De sigur puteam, după cum şi proiectasem la început, să 
cercăm sub formă de specimen, a vă prezenta câteva foi 
de dicţionar, lucrate după planul mai sus schiţat. Dar 
iară noi ne-am încredinţat, că în lipsa materialului, ce ne 
era indispensabil, n'am fi putut ajunge decât la o încer- 
care informă cu mult mai prejos de legitimele d-voastră 
aşteptări şi poate încă şi mai prejos de dorinţele noastre. 

Dintr'acestea veţi înţelege, domnilor, de ce ne-am stiit 
a vă pune în față acele schițe incomplete, cu care mai 
mulţi din noi s'au ocupat. 

In loe de acestea venim din contră cu mânile goale, dar 
cu un plan bine statorit în minţile noastre, ca să vă decla- 
răm că stăruim încă în deciziunea de a cerca, de a pune 
bazele, de a începe măcar, un Dicţionar mai complet al 
limbii române, o ediţiune revăzută, expurgată şi com- 
pletată a Proiectului actual. 

Dar, — spre a-l pune în concurenţă cu o lucrare aşa de 
completă, — am socotit de cuviinţă să venim tot acum a 
vă cere şi autorizarea și timpul de a aduna, în modurile 
ce ni se par cele mai practice, materialurile felurite de 
care încă simţim mare nevoie. 

Vom expune succesiv, şi natura acelor materialuri, și 
procederile ce le credem mai nimerite şi tuturor mai folo- 
sitoare, spre a ajunge la scopul dorit. 

Intru această enunţare, n'avem decât a urma rândul di- 
feritelor lipsuri sau neputinţe literarii, bibliografice şi 

lexicografice, pe care le semnalarăm mai adineaori; şi 
iată-le : 

1. Intru ceea ce privește materialul istorie al limbii, 
n'avem decât a vă aminti, domnilor, cât este de greu a şi-l 
procura cineva în raritatea, defectuozitatea şi confuziunea 
materială a ediţiunilor princeps de cărţi tipărite româ- 
neşte mai nainte de al XVIII-lea secol. Abia unul dintre 
corifeii ştiinţii româneşti, veneratul părinte 'Timoteiu Ci- 
pariu, a reuşit prin stăruinţele unei întregi vieţe de pa- 
cienţă şi de laboare, să pătrunză în areanele străvechii 
literaturi naţionale. 

Ştiţi din citirea analectelor sale literarii, cu câte neîn- 
chipuite anevoinţe şi-a putut procura eruditul filolog, în 
mai multe zecimi de ani, elementele studiilor sale de 
limbistică română. Fiecare din noi nu este un Timoteiu 
Cipariu şi fiecăruia nu-i este dat a străbate prin aşa mari 
dificultăţi, ca să pătrundă până la miezul ce trebue ex- 
tras din acele cărţi, spre a nutri Dicţionarul românesc cu 
sucul istorie al limbii. Dar totuși, fiecare din noi, şi poate 
chiar şi alţii afară din cercul restrânsei noastre Comi- 
siuni, simte în sine şi voinţa şi putinţa de a studia cu 
deamăruntul câte una sau mai multe din acele antice ale 
filologiei naţionale şi de a înlesni oamenilor de știință 
accederea la misterele limbii din secolii trecuţi, prin re- 
publicarea de aşa preţioase texturi. 

Socotim dar, domnilor, că a retipări în ediţiuni critice 
şi înzestrate cu glosare speciale şi cu indice şi note lexico- 
grafice, principalele opere literarii ale secolilor trecuţi.— 
şi anume, unele din cărţile româneşti ale diaconului Co- 
ressi, din tipăriturile în limba naţională, făcute în Ar- 
deal sub George Racotzi, în ţara Românească sub Matei 
Basarab şi în Moldova sub Vasile Lupu, din serierile mi- 
tropoliţilor Varlaam, Dosofteiu şi Antim, din operele Ure- 
chilor, Costinilor, Grecenilor şi Cantemirilor, precum 
poate chiar şi unele documente din aceleaşi epoce, încă 
inedite, — este a aşterne, pentru folosul tuturor litera- 
ţilor români, stratul cel mai temeinice al edificiului istoriei 
noastre limbistice. 

Tată dar, domnilor, una din principalele lucrări pregă- 
titoare, pe care Comisiunea d-voastră de reviziune o re- 
clamă pe seama-i sau mai bine sub a ei direcţiune, dela a 
d-voastră bună chibzuire. 

2 şi 3. Pentru citaţiunile din seriitorii contimporani şi 
din limbagiul popular, pentru care d-voastră aţi exprimat 
dorinţa să le vedeţi figurând ca exemple preferite ale 

limbii actuale, Comisiunea de reviziune are negreşit a 
se folosi de numeroasele locuţiuni ce sunt răspândite în 
Proiectul Comisiunii lexicograiice şi va îngriji singură 
a completa prin citaţiuni de scriitori moderni, a căror 
lipsă totală aţi constatat-o cu părere de rău acolo. 

4. Iar când e vorba de terminii technici întrebuinţaţi 
în măiestriile poporului român, noi credem că este opor- 
tun a reveni la deciziunile ce s'au luat în acest sens, în 
primii ani ai existenţii Societăţii noastre şi, spre a le da 
un caracter mai practic şi a le face mai realizabile, cerem 
dela d-voastră ca să fim autorizaţi a însărcina cu misiuni 
retribuite pe unii literați români din părţile locului, cari 
în diferitele provincii ale românităţii, sar ocupa cu adu- 
narea tuturor cuvintelor atingătoare de cultura pămân- 
tului şi de orice industrii naţionale, casnice sau publice. 

5. În fine nomenclatura ştiinţifică ne-o vor putea co- 
munica în condiţiunile dorite, atât cărţile speciale publi- 
cate în alte ţări asupra materiei, cât şi mai cu seamă con- 
cursul binevoitor al colegilor noștri din secţiunea Ştiin- 
telor naturale. 

De altmintrelea suntem convinşi că vom afla întru toate 
ale noastre neajunsuri, sprijin puternice din partea celor- 
lalte două ale noastre Secţiuni şi mai cu osebire din par- 
tea celei filologice-literarii. 

Cu aceste ajutoare, ce precum vedeţi, sunt încă de do- 
bândit, cu abundentul material din Proiectul de Dicţionar 
şi de Glosar, întărită cu ceeace acum are şi cu ce mai 
aşteaptă, Comisiunea de reviziune va putea păşi mai te- 
meinic la îndeplinirea sareinei sale, care, lămurindu-se 
atunci mai curat, va îi de a grupa printr'o asiduă lucrare, 
toate acele varii elemente, conform planului pe care ea 
şi l-a adoptat. 

Ba vine să vă roage, domnilor, ea să-i acordaţi atâta 
încredere încât să poată lucra în concurenţă şi la pregă- 
tirea materialului şi la elaborarea operatului în sine. 

Deceniul care trecu poate îi considerat ca periodul pro- 
iectului. De azi înainte cată să se deschidă acela al revi- 
ziunii, al completării, al îndreptării. 

Să sperăm că în timp scurt va fi adunat materialul ce 
constatarăm că este de lipsă, şi vă putem încredința că 
îndată ce toate elementele necesarii spre a face un com- 
plet dictionar al limbii române vor îi întrunite, lucrarea 
concepută şi urmărită după un plan larg dar bine deter- 
minat, va merge iute, cu atât mai uite că ea se va folosi 
de proiectul actual, în multele lui părţi solide, îl va în- 

vălui cu tot ce-i lipseşte şi-l va frunzări acolo unde el pre- 
zintă un desiş prea tare umbros de neexplicite inovaţiuui. 

Comisiunea de reviziune, prezentându-se dinnaintea 
d-voastră cu cereri provocate de necesităţi adânc simţite, 
este inimată de dorinţa de a proceda cât mai curând la o 
lucrare efectivă. 

Ea speră că nu o veţi ţine de rău pentru lungul timp, ce 
pare a-l fi risipit în neputinţele felurite pe care le semna- 
larăm până aci. Acest timp n'a fost cu totul pierdut. Bine- 
voiţi a-l considera ca un stadiu reflectiv, prin care dânsa 
a trebuit să treacă spre a ajunge la constatarea deplină 
a tot ceiace are şi a tot ceiace-i mai trebue încă. 

Ce-i mai trebue ? Ea vi l-a spus şi-l repeţeşte: 

Să dăm studioşilor români, — şi nouă înşine, socotiți 
printre ei, — mijloacele practice de a studia formațiunea 
şi desvoltările succesive ale limbii naţionale, prin scoa- 
terea la lumină a adevăratelor acte civile ale adolescenţei 
sale ; 

Să găsim putinţa de a ne înfige adânc în măduva gra- 
iului poporan de prin toată românimea şi s'o sorbim de 
acolo spre a-i distila virtutea în rezervoriul comun al 
limbii naţionale ; 

Să adăogăm la aceste două comori ascunse în rărunchii 
traiului nostru strămoşesc, tot ce pot da mai bun scriitorii 
noștri moderni şi ştiinţa universală ; 

Şi din toate acestea, să întocmim un inventar complet 
şi raţional al întregii noastre avuţii limbistice, să întiin- 
țăm adevăratul Dictionar al Academiei Române, carele, 
precum s'a mai zis adesea printre noi „cată să fie oglinda 
limbii din trecut până în prezenti 1). 

lată, domnilor, în ce consistă şi unde tind propunerile 
Comisiunii de reviziune. 

Dacă i le veţi aproba, ea este tare încredinţată că prin 
stăruința ce va depune pe viitor în răpedea şi serupuloasa 
îndeplinire a sarcinilor sale din nou specificate, va înlesni 
foarte Societăţii Academice mijloacele de a înălța cultura 
limbii româneşti cu o treaptă încă mai sus de cum dânsa 
a făcut în primul deceniu al existenţii sale. 


1) Vezi Anal. Societ. Academ. tom. VII, p. 5L 


FOLKLORICE 


RĂSUNETE ALE PINDULUI ÎN CARPAŢI 


Diochiul. — Năluca. — Mioara. — Moş-Ajun. 


I 


Moartea silnică şi fără veste, mai ales în vârsta juniei, 
a înfloririi, este o idee tristă, care în totdeauna pătrunde 
inima oamneilor de o mâhnire adâncă. Acest simțimânt e 
vechi ca lumea ; tot neamul omenesc poartă, de secoli în- 
tregi, jalea tânărului păstor Abel, ucis cu mânie de cru- 
dul său frate Cain ; lacrima picată din ochiul părintelui 
omenirii, vaietul ieşit din pieptul mumei noastre obşteşti, 
toate generațiunile pe rând le-au vărsat şi în veci inima 
omului, cât de multe mângâieri i-ar putea aduce religiu- 
nea, filosofia şi ştiinţa, ea tot va plânge pe cel răpit vieții 
cu cruzime, în floarea anilor săi. 

Un sinţimânt atât de firesc, atât de general, atât de 
adânc, a trebuit negreşit să se manifeste, chiar în timpii 
primitivi, prin glasul mlădios al poeziei. Toate popoarele 
au plâns cu plângeri modulate, pe junele ucis la îloarea 
vârstei, şi, în ţările unde soarele dogoritor al verii arde 
şi mistuește regulat toată încântătoarea podoabă a na- 
turii, unde vegetaţiunea zâmbitoare a primăverii piere 
ofilită sub arşiţa stelei câneşti, a lui Siriu, aceste două 
simţiri întristătoare, ce înfăţişează minţii o aşa intimă 
analogie, sau îmbinat mai adesea, ca să dea naștere 
unor serbări anuale, unor cântece de doliu, repeţite ne- 
încetat de popoare. Dintr'asemenea porniri de spirit 
au izvorit negreşit, în Egipt, în Asia-Mică şi în vechea 
Eladă, sărbătorile şi cânticele ce se leagă cu numirile 
de Maneros, Bormos, Hylas, Linos, Adonis şi altele, înfă- 
ţişând toate, în diverse localităţi şi cu puţine deosebiri, 

acelaş caracter general. Aceasta ne-o dovedeşte Erodor 
eând zice, vorbind despre Egipt?) : 


„Este (acolo) şi un cântec, un Linos, precum şi în Fenicia, în Cipra 
şi în alte locuri; însă de pe popoare are şi cânticul numirea sa; 
dar toţi se învoese a zice că este chiar jălirea pe care Elenii o cântă 
sub numele de Linos. Iar printre multe lucruri despre care mă 
minunez la Egipteni, este şi de unde au luat ei Linul; se vede însă 
că întotdeauna l-au cântat; Linul, pe limba egipteană, se numeşte 
Maneros. Egiptenii zie că el ar fi fost un copil singur-născut al 
Egiptului, şi murind el fără vreme, l'ar fi serbat Egiptenii prin 
asemenea vaietări, și astfel această cântare ar fi fost cea dintâi 
şi singură a lor“. 


Dacă apoi, întemeiaţi pe însemnarea istoricului elin, 
vom căuta pe țărmurile mărilor răsăritene, urmele acestei 
vechi credinţe şi ale acestui cânțic secular, printre nenu- 
mărate tradiţiuni de felul acesta, vom găsi, la Mariandini, 
naţiune de origină frigică2), vechi locuitori ai Bitiniei, 
aşezaţi pe locul învecinat de Pontele-Euxin (Marea Neu- 
gră) unde s'a clădit în urmă Prusia (astăzi Brusa), vom 
găsi, zicem, la Mariandini, tradiţiunea tânărului Bormos, 
răpit de nimfele izvoarelor, când mergea să scoată apă pen- 
tru secerători şi pe carele în zadar îl cățau locuitorii, făcând 
să răsune pădurile de strigătele lor de jale 3). Aceste stri- 
găte erau aşa de răspândite, încât Eschil le dă ca exem- 
plu de văietare, de cântie de doliu, când corul său de 
Perşi, plângând căderea Asiei, sdrobită la Salamina, în- 
tâmpină cu aceste cuvinte, pe regele Xerxes ce se întorcea 
învins în patria sa). 


„Cu glas cobitor, cu gemete duioase, cu plângerile lăcrimătoare 
ale cântecului de jale mariandin, voi serba a ta înturnare!“ 


Precum frigicul Bormos, asemeni şi Hilas Misianul, 
iubitul lui Hercul, peri şi el jertfă al iubirii ce frumu- 
seţea sa insuflă nimielor dela izvoare, când se duse să 
aducă apă pentru Argonauţi, şi locuitorii din Chios, ur- 
mând pilda dată de Hercul, îl jăleau în cântice tradiţio- 


1) Erodot, cart. II § 79. 

2) Strabon, XII, 3 $ 4. 

3) Hesychius ; Bõppoç — Seholiastul lui Eschil, la Pergi, v. 939. 
4) Eschil, Persii v. 935 et sq. 

nale, alergând după dânsul prin păduri t). Dar nu numai 
aceștia, ci încă şi frumosul Narcis, fiul râului Cefisul şi 
al nimfei Liriope, a murit, plâns de Tespieni, înnecat în 
undele ce-i răsfrângeau faţa 2). E o superstiţiune veche 
aceea de-a crede că apa are în sine nn farmec atrăgător 
ce pricinuește moartea ; chiar vechii Indieni, în legile 
primitive ale lui Manu 53), orânduiau ca „un brahman 
(adică un preot)... să nu-si privească chipul răsfrânt în 
apă. Aşa e regula stabilită“. Urmând aceeași idee, să avem 
voie a străbate într'o clipă secoli îndelungaţi, prin care 
această superstiţiune s'a strecurat neatinsă şi să cercetăm 
oare nu este aceeaș, credinţa care domneşte în cântecul 
următor, repeţit de poporul român 4) : 


Frunză verde alunică ! să nu fie vre-o Xdlucă, 
Mircea suie pe potică, să nu fie descântată 

şi 'ntâlneşte o fetică, de baba cea blestemată“, — 
cu cotiţa într'o mână Mircea fetei mulțumea, 

eu apă dela fântână; la fântână se ducea, 

— „Copiliţo, stai să beu“, — cofa plină o găsea; 

— „Ba, bădiţă, ba nu vreu, dar el cruce nu-și făcea, 
că mă tem de dragul meu“ — pe deasupra nu sufla, 

— „Nu te teme, fata mea, ci la ea năvală da 

că dacă s'o mânia, şi 'nghiţea numai odată 
cu baltagul l'oi lovi şi simţea dorul de fată, 
cu pământ loi înveli“ — şi 'nghiţea de două ori 

— „Mergi în vale, la fântănă, şi-l apuca reci fiori; 

că-i găsi o cofă plină şi 'nghiţțea a treia oară 
scoasă chiar cu mâna mea; gi cădea mort la isvoară; 
descalecă şi o bea; eă 'nghiţise o Nălucă... 
da-ţi fă cruce şi o suflă, In pustii ducă-s'ar, ducă !“ 


Ce ar fi trebuit să facă Mircea ca să se ferească de a 
înghiţi Năluca, de a cădea mort la izvoare ? — „Să-și facă 
cruce şi să sufle pe apă“, zice cântecul, prefăcut după 
ideile creştine ; dar mai întreabă pe ţăranul român ; el îţi 
va spune încă, păgânul, că trebue să-şi scuipe de trei ori 
în sân, ca să depărteze descântecul sau diochiul. Fă ace- 


1) Theocrit Idila XIII.—Properțiu, e. 45.—Petroniu, 83. 

2) Ernst vor Lasaulx, Die Linosklage. 

3) Legile lui Manu, IV, 38. 

4) Balade culese de d-l V. Alecsandri, eol. II, faţa 98: Năluea. 

iaşi întrebare şi Ciclopului din Teocrit şi ascultă cum el 
îţi va răspunde 1): 


„Eu n'am obraz aşa urât, precum îmi spun; mai deunăzi m'am 
zălit în mare, căci era liniştită, şi barba mea se arăta frumoasă, şi 
singura mea pleoapă asemeni mi se părea frumoasă, şi albeaţa 
dinţilor mei strălucea mai mult decât peatra din Paros. Atunci ca 
să nu mă diochi, de trei ori mi-am scuipat în sân“. 


Astfel, multe credinţe poporane se perpetuă pe nesim- 
tite din secol în secol, din ţară în ţară ; un fir misterios 
leagă unele naţiuni şi unele epoce între dânsele. Intr'a- 
devăr e greu lucru, e chiar peste putinţă, a urmări acel 
lanţ în toată întinderea sa, căci, pe une locuri, vremile îl 
întunecă, urma i se face nesimţită; dar apoi el apare 
adesea învederat mai departe şi astfel, în deosebite tim- 
puri, sub deosebite preschimbări, multe idei, multe cre- 
dinţe, multe creaţiuni ale imaginaţiunii vechimii se regă- 
sesc în sânul naţiunilor moderne, ca un depozit strămoşesc. 

Să urmăm dar şi noi, fără de-a ne obosi, răspândirea 
cânticului de jale al juneţei învinse de moarte, printre 
popoarele antice ale Europei răsăritene, căci poate doară 
acea idee n'a perit cu totul din imaginaţiunea naţiunilor 
moderne şi mai ales din cercul de legende al poporului 
român. 

La Eleni, Linos era cântecul poporan cel mai însemnat, 
în care se caracteriza mai cu seamă moartea nevinovată 
în floarea juniei, şi a cării origină se îmbina cu un cult 
primitiv al naturii?); printr'însul era simbolizată, sub 
forma unui june mort fără timp, întoarcerea grelei vremi 
a iernii 3), 

Omer t) ne arată cum, la culesul viilor, un tânăr băiat 
sta în mijlocul lucrătorilor şi, pe o liră melodioasă, cânta 
cu glas dulce un Linos frumos. Intr'adevăr, Linos a fost 
dela început un cântic al ţăranilor şi al lucrătorilor de 
pământ 5). Negreşit că cei dintâi aezi  (&osăc:) sau cântă- 
1eți ai Eladei au cântat asemenea poezii de dor; dar ni- 


1) Theocrit, Idila VI, 34 et sq. 

2) F. G. Welcker, Ueber den Linos. 

3) Alfred Maury, Histoire des religions de la Grèce ancienne, t. I, 
p. 242. 

4) Omer, Iliada XVIII, v. 567. 

5) Iuhu Polluce. 

meni nu ne-a păstrat acele inspiraţiuni câmpene şi primi- 
tive ; abia dacă găsim în seholiastul lui Omer t) aceste 
cuvinte dintr'o epocă mult mai târzie : 


„Linul e o cântare de jale ce se cântă cu glas slăbit; căci astfel 
plângeau Muzele pe Linos: „O Lite, tu eşti cinstit de toţi zeii, căci 
ție ţi-au dat mai întâi a cânta cu dulceaţă. Febus (Apolon) ţi-a pri- 
eunuit moartea şi Muzele te plâng“. 


Iată dar că aci numirea Linos nu se mai dă unei simple 
cântări, unei lucrări a închipuirii, ci devine chiar numele 
unei fiinţe, care a luat dela zei darul de a cânta mai nainte 
de toţi, cu glas dulce, şi care pere jertfă a geloasei riva- 
lităţi a zeului Apolon. Esiod ne întăreşte într'această 
idee, căci el ne dă chiar şi genealogia lui Linos?) ; 


„Urania născu pe Linos, fiul mult plăcut, 

pe carele, câţi muritori sunt cântăreţi şi citarişti, 
toţi îl plâng în ospeţe şi în jocuri, 

şi la început şi la sfârşit chiamă pe Linos ;“ 


şi apoi într'alt loc 3), el spune că aedul Linos era „dedat 
cu ştiinţa“. 

Cu acest chip, acel june păstor, cântăreţ zeesc, cu părul 
cununat cu flori şi cu achiu amar, devine un semi-zeu sau 


„Ut Linus hic illi divino carmine pastor, 
floribus atque apio crinesc ornatus amaro 4)...“ 


un erou al ştiinţei, pe care Elenii îl cinstese printre vechii 
poeţi sau aezi legendari ai Traciei, ce au introdus cultul 
lui Apolon şi al Muzelor pe poalele muntelui Olimp. Im- 
preună cu Orfeu, cu Muzeu, cu Eumolp, Linos ajunge şi 
el a fi dintre acei creatori închipuiţi ai poeziei, cari pe 
tărâmul vechii Pierii 'Tesalice, pe coasta septentrională 
a Olimpului, aşezară leagănul culturii greceşti5). In- 
tr'acele părţi pune în adevăr şi Esiod locul de naştere al 
Muzelor $) : 


1) Omer, Iliada XVIII, v. 570. 

2) Esiod, în fragmente. 

3) Clement din Alexandria, în Stromate I. 

4) Virgiliu, Eclog. VI, v. 73. 

5) Atf. Maury, op. cat. — K. Ot. Muller, Istor. liter. elene t. 1. 
6) Esiod Teogonia, v. 36. 

„Aidem, să începem cu Muzele, ce învelese prin imne 

măreţul suflet al părintelui Joe, întru Olimp, 

povestind şi cele ce sunt, şi cele ce vor fi, gi cele ce au fost. 
şi amestecând glasurile lor ; necontenit le curge în viers 
plăcut din gură şi râd palatele părintelui 

Joe sgomotosul, când glasul zeiţelor, dulce ca crinul, 

se răspândeşte printr'însele ; răsună şi culmea Olhmpului noioa, 
locaş al nemuritorilor . . . o. o. e... 


Și veselesec măreţul suflet al lui Joe, întru Olimp 

Muzele Olimpiade, fiicele lui Joe, ce poartă pavăză neînvinsă, 

pe care le născu în Pieria, Mnemosina ce 'ngrijeşte de colnicele 
Eleuterei, 

împreunându-se cu părintele Joe, fiul lui Cronos“. 


Tot acolo, sub poalele Olimpului era şi fântâna Libetra 
închinată Muzelor şi în preajma-i se 'nălţa o columnă fu- 
nerară cu o urnă deasupra, presupus mormânt al lui 
Orfeu, fiul şi şcolarul Muzelor î). Mormântul lui Linos, și 
el fiu al Muzelor, se putea vedea la Teba 2), unde negreșit 
tradiţiunea lui, împreună cu serbarea sa prin cântice de 
jale, se strămutase deodată cu cultul Muzelor şi cu toate 
legendele cele din Pieria Tesalică, pe care le adusese pe 
plaiurile Eliconului şi în lunca Beoţiei, coloniile tracice 
ale Mineilor 3). 

Mai vrednică încă de însemnat este serbarea numită 
Apyis (a mieilor) ce se făcea în toate verile, în orașul 
Argos, şi în care, prin văietări şi plânsuri, muierile şi, fe- 
tele jăleau pe junele păstor Linos, fiul lui Apolon şi al 
nimfei Psamate, sfâșiat de câini. Drept aceea, în zilele 
consacrate acestei serbări, se înjunghiau numeroase jertfe 
de câini şi de miei, spre a alina Jalea, cu răzbunări plăcute 
şi cu odoare priincioase semizeului ucis). Iată dar că 
ne-am apropiat iarăş de vechea religiune a naturii, în 
care arşiţa lunelor de vară, când cânii turbează şi sfâşie, 
precum arde şi soarele, era simbolizată printr'un câne 
pustietor. 

Nu putem însă părăsi această veche tradiţiune religioasă 
fără de a face vorbă şi despre vestita serbare (Auwwaopos ), 


1) Preller, Griechische Mythologie I, p. 279. — Pausanias, IX, 20, 
$ 3. — Poqueville, Voy. en Grèce, III, p. 90. 

2) Pausanias. IX, 29, $ 3. 

3) K. Ot. Muller, Orchomenos. 

4) Welcker, Prelle:, oper. cit. — Pausanias, Il, 19, $ L 


OPERE ALESB 205 


precum Şi despre repeţita cântare a lui Adonis, şi mai ales 
să nu uităm că poetesa lesbiana Sapfo a cântat pe Adonis, 
îmureună cu (tolinos sau Linos cel de jale 1) şi că în- 
tr'astiel identitatea acestor două legende nu mai rămâne 
tăgăduită. Numele lui Adonis ne repoartă îndată mintea 
către cultul Fenicilor, în limba cărora Adon şi Adonai 
vrea să zică Domn, Stăpân?) ; poate că şi fabula mai 
târzie ce se repeţea prin Biblos, prin Alexandria şi mai 
la urmă şi 'n Atena, n'a perdut cu totul acest caracter 
fizic, căci ea ne spune cum că Adonis a fost un frumos şi 
tânăr păstor, de care zeiţa chiar a frumuseţii, Vinerea, se 
înamorase și pe care un mistreţ îl ucise la vânătoare, în 
păduri. Zeița îl căută, alergând pretutindeni desperată, 
şi-l plânse cu lacrimi nesfârşite, iar poeţii repeţiră pe mii 
de tonuri văietările ei). Cu toate acestea, junele Adonis 
fu silit să se scoboare în Iad, unde insuflă o nouă patimă 
stăpânei Tartarului, Persefonei. Lupta se declară atunci 
între amândouă zeițele şi, spre a le împăca, tribunalul 
zeiese hotărî ca Adonis să petreacă o parte a anului pre 
pământ, în dezmierdările Vinerii, iar cealaltă sub aspra 
ocrotire a negrei zeițe. Toată această fabulă, în care e 
învederat personificată natura cu preschimbările sale, 
dete naştere unei îndoite serbări, din care o parte, tristă 
şi duioasă, purta numele de 5'Aqawonâş adică Perirea şi 
se vestea prin cânturile jalnice ale îluierilor gingreene 
( tiyypvo ao) ; iar cealaltă, veselă şi sgomotoasă „ňEùp:ong“ 
adică Aflarea, serba întoarcerea zeului pe pământ: 


„Fii-ne întru ajutor acum, iubite Adonis, şi la anul să ne fii 
priincios, 

căci şi acum ai venit, Adonis, şi când te vei mai întoarce, tot prieten 
să ne vii4)? 


Această serbare, răspândită peste toate țărmurile unde 
se lăsară mai târziu Elenii, este cea din urmă față sub 
care ni se vădeşte, în religiunea anticităţii, acea veche 
tradiţiune a morţii premature a unui june nevinovat, pe 
care tradiţiune am văzut-o răsărind sub poalele Olimpului, 
dintr'o simplă cântare tânguioasă, şi care, răsleţită, des- 


1) Pausanias, IX, 29, $ 8. 
2) Movers, Die Phoenicier. 
3) Theocrit, Bion şi altui. 
4) Theocrit, Idila XV. 

voltată, împrăștiată, prefăcută de pe ţări şi de pe vre- 
muri, a ajuns a se întrupa în cultul asiatic al soarelui şi 
a fi cântată de poeții măiestreți ai şcoalei alexandrine. 
Dar, pe când legenda lua o formă statornică și consfinţită, 
trecând chiar în cultul regulat al popoarelor, termenul 
care, la Eleni, însemna acea cântare primitivă, zicerea 
Aivos, OzoAlvos rămase în limba lor, ca o expresiune prin 
care se destăinuiau cele mai adânci dureri ale sufletului. 


„Spune vai line ! vai line 2...“ 


strigă, în mai multe rânduri, chorul din Agamemnonul 
lui Eschil 2), văitându-se asupra tristei ursite a unui aşa 
împărat ; şi, într'alt loe?), iar chorul, descriind trudnica 
soartă ce aşteaptă pe biata mumă a lui Aiax, după deşan- 
tata sinucidere a acestui erou, începe a zice: 


„Muma lui, care Pa hrănit, împovărată acum de zile multe şi de 
cărunte bătrâneţi, când va auzi această rătăcire nebunească, ea nu 
va răspândi nenorocita, cântări triste ca ale privighetorii, ci cu 
cântări ascuţite îl va jeli, strigând: vai line! vai line! şi, 1sbin- 
du-se tare cu mânele de pept, îşi va smulge pletelc cele albe !“ 


Tot astfel şi nenorocita Antigonă, în Fenicele lui Eu- 
ripid, aruncându-și vederea asupra răstriştelor casei lui 
Edip, strigă cu glasul înecat de lacrimi: 3) 


„Nenoroctă (maică), vezi cum te jelese! Ce pasăre oare, stând 
pe un stejar sau pe ramurile cele mai înalte ale unui brad, va vărsa, 
împreună cu mine, plângeri asupra maicei mele? Cu astfel de văi- 
tări, eu strig : vai line! căci de acum înainte, în viaţă-mi singura- 
tică, vremea mi se va petrece răspândind lacrimi.“ 


Intr'această strofă, cuvintele prin care se exprimă dure- 
rea în limba Elenilor, sunt grămădite cu o măiestreaţă 
emiasă, demnă de Euripid ; printre dânsele mai cu seamă 
să deosebim zicerea  'Exeivto şi, alăturând-o cu exclama- 
ţiunea : A? Avov să ne fie iertat, în urma criticului ger- 
man Welcker,4) a ne lăsa în voia unor asemuiri, poate cu 


1) Eschil, Agamemnon, v. 120. 
2) Sofocle, AĘ1ax, v. 62l. 

3) Euripid, Feniıcele, v. 1519. 
4) Op. ct. 

totul întâmplătoare, spre a recunoaşte că litera L, la deo- 
sebite popoare şi însoţită de felurite vocale, are în sine 
darul de a exprima simţiri de jale şi de durere, de veselie 
şi de izbândă. Spun că femeile egiptene strigau lulululu, 
când se văuitau, și lililili când se veseleau. Leleka! zice 
Slavii dela Dunăre a se jăli, şi Lele sau Lalo sunt exela- 
maţiuni de întristare în cântecile sârbeşti. Şi Bascii sau 
Cantabrii, acea poporaţiune antică rămasă în sânul Pire- 
neilor, ea un fosil între două tărâmuri vii, Francia şi Spa- 
nia, şi dânşii au un cântie păstrat din timpuii războaielor 
cu Romanii, în capul căruia ei plâng, cu aceste cuvinte 
mereu repeţite, pe un june Lelo mort prin trădare !1) 


„Lelo ! il Lelo! »Lelo ! mort (e) Lelo ! 
Lelo ! ıl Lelo ! Lelo ! mort (e) Lelo ! 
Leloa, Zarac Pe Lelo, Zərac 

Il Leloa !“ a omorît pe Lelo !“ 


Apoi şi Elenii şi-au avut exelamaţiunile lor de bucurie 
şi de jale! Strigătul &acă răsună pe câmpurile de iz- 
bândă şi văitările ciawve, ğàoà sau  £AeAed ! umpleau ini- 
mile de întristare ! 


„Eleleu, eleleu ! în sânu-mi saprinde o turbare şi furi ce-mi 
muncesc minţile...“ 


striga Io fumegândă şi turbată de groază, în Promoteul 
lănţuit al lui Eschil, şi în veci această strigare, prin con- 
giăsuirea chiar a sunetelor, ne-a repurtat mintea la stri- 
gătul de dor al Românilor: Aoleu şi Oliolio, sau şi mai 


mult Alelei şi Elelei, precum se pronunţă dincolo de 
Milcov. 


„Alelei ! fecior de lele, 
căci răpışi zilele mele !...* 


zice „Toma Alimoş, boier din țara de jos“ şi „Stoian Şoi- 
mul, popă vechi, cu potcapiul pe urechi“, zice Vidrei, 
dragei sale : 


„Ololio, mândruța mea, 

de când, dragă, te-am luat, 
pici un cântie ma cântat 
Cântă-mi, mândro, cânticul 
să-mi. mai dreagă sufletul !“ 


1) Eschil Promoteu lănţuit, v. 877. 

IL. 


Incă odată ierte-ni-se această digresiune, ce nu este însă 
fără de oarecare însemnătate, încât se atinge de analogia 
exclamărilor, la deosebite popoare. Negreşit că trebue să 
fie oareş-ce asemuire, oareş-ce acord în suuetele ce ies din 
pieptul omului mişcat de aceleaşi impresiuni, chiar sub 
deosebite clime şi în epoce diferite. Intinzând apoi cercul 
analogiilor la ideile şi la simţurile ce încearcă sufletul, 
precum şi la creaţiunile geniului omenesc, e învederat că 
şi întipăririle cele mai adânci, tradiţiunile cele mai temei- 
nice, cânturile cele mai răspândite, au trebuit să se ivească 
pretutindeni sub forme asemuite sau să se transmită dela 
un popor la altul cu aceleaşi caractere generale. Pe aceste 
temeiuri şi în urma amănuntei analize ce am consacrat 
legendei şi cântului poporan numit la Eleni, Linos, să 
aruncăm acum ochii asupra unui cântic cules în poporul 
nostru şi să citim cu toată luare aminte ce merită, fru- 
moasa baladă intitulată Mioara : 


cu ha se 


„Pe-un picior de plai, cu lâna plăviţă 

pe-o gură de rai de trei zile "'ncoace 
iacă vin în cale, gura nu-i mai tace 
se cobor la vale iarba nu-i mai place, 
trei turme de miei — „Mioriţă laie 

cu trei ciobănei; laie, bulucaie ! 

unu-i Moldovan, de trei zile 'ncoace 
unu-i Ungurean gura nu-ţi mai tace. 
şi unu-i Vrâncean; Ori iarba nu-ţi place? 
iar cel Ungurean Ori eşti bolnăvioară, 
şi cu cel Vrâncean, Mioriţă, mioară ?“* — 
măre, se vorbiră — „Drăguţule bace! 
şi se sfătwmră, Da-ţi orle *'ncoace, 

pe l'apus de soare la negru zăvoi, 

ca să mi-l omoare că-i iarba de noi 

pe cel Moldovan, şi umbra de voi. 
că-i mai ortoman, Stăpâne, stăpâne! 
gare oi mai multe Iţi chiamă şun câine, 
multe şi cornute, cel mai voinicesc, 

şı cai învăţaţi cel mai bărbătesc, 

şi câni mai bărbaţi î.. că VPapus de soare 


Jar cea mioriţă au să mi te-omoare 

baciul Ungurean 

şi cu cel Vrâncean! — 
„Oiţă Bârsană, 

de eşti năsdrăvană 
şi d'a fi să mor 

în câmp de mohor, 
să spui lui Vrâncean 
si lui Ungurean, 

ca să mă îngroape 
acea p'aproape 

în strunga de oi, 

să fiu tot cu voi! 
din dosul stânii, 
să-mi aud eu câinii f.. 
Astea să le spui; 
iar la cap să-mi pui 
fluieraş de fag, 
(mult zice cu drag!) 
fluieraş de os, ` 
(mult zice duios!) 
fluieraş de soc 

(mult zice cu foc!) 
Vântul că mi-a bate, 
prin ele-a străbate 
goile gor strânge, 

pe mine m’or plânge 
cu lacrămi de sânge! 
Iar tu de omor 

să nu le spui lor; 
să le spui curat 

că m'am însurat 

c'o mândră crăiasă, 
a lumii mireasă !... 
că la nunta mea 

a căzut o stea!... 
Soarele şi luna 
mi-au ţinut cununa; 
brazi şi păltinaşi 
i-am avut nuntaşi ; 


preoţi munţii mari, 
pasări lăutari, 
păsărele mii 

şi stele faclii !... 
Iar de-i întâlni 
măcuţa bătrână 
cu brâul de lână, 
din ochi lăcrământ, 
pe câmp alergând, 
pe to întrebând 
şi la toţi zıcând : 
— „Oine-au cunoscut, 
cine mi-au văzut 
mândrul ciobănel 
tras printr'un inel ? 
Feţişoara lui, 
spuma laptelui I 
Mustăcioara lui, 
spicul grâului! 
Penşorul lui, 

pana corbului 
Ochişorii lui, 

mura câmpului! 
Tu, miorita mea, 
să te 'nduri de ea 
şi să-i spui curat 
că m'am însurat 
c'o fată de erai, 
pe-o gură de rai! 
Jar la cea măicuţă 
Bă nu-i spui, drăguță, 
că la nunta mea 

a căzut o stea, 
“am avut nuntaşi, 
brazi şi păltinaşi, 
preoţi munţii mari. 
pasări lăutari, 
păsărele mii 

şi stele făclii! 


Să despuiem acum, prin puterea închipuirii, această ele- 
gică şi graţioasă baladă, de tot coprinsul ei local şi curat 
atingător de ţările Româneşti, să le lepădăm dintr'însa 
putinul amestece cu idei creştineşti şi moderne ce se zărese 
pe ici şi colea, şi nu vom putea tăgădui că Mioara este 


Clasici — Al. Odobescu: II, Scrieri istorice, etc. 14 

izvoriîtă şi dânsa din aceeaş pornire de spirit ca toate câu- 
ticele antice ce jeleau pe un tânăr păstor ucis fără vreme, 
în floarea juneţei ; dar însă, făcând partea asemuirii, nu 
trebue să nesocotim şi unele diferenţe însemnate. Intr'a- 
devăr, dacă simţimântul şi ideia sunt aceleaşi în duiosul 
cânt al Linului antic şi în pastorala întristătoare a Româ- 
nilor, înţelesul general însă al legendei, dela una până la 
alta, s'a presehimbat ; caracterul religios ce da antichi- 
tatea acestei tradiţiuni, acel cult al naturii fizice, ascuus 
sub o poetică legendă, au perit cu totul în amintirea mo- 
dernă, descolorate, risipite şi nimicite prin ideile mai 
înalte şi mai morale ale religiunii creştineşti. Aceasta a 
fost soarta tuturor credințelor religioase ale păgânilor, 
câte s'au păstrat în sânul popoarelor din timpii noi : sau 
că zeitățile lor protectoare au căzut sub urgia creştinilor 
şi Demonii (35iuwvov) şi Idolii (et5oia) lor, odinioară plini 
de daruri şi de virtuţi, au devenit spirite dușmane şi in- 
fernale, sau că tradiţiunile şi practicele lor religioase, 
despodobite de înţelesul lor sacramental, au rămas în po- 
por ca niște simple legende şi obiceie casnice şi câmpe- 
neşti. De aceea şi în cântecul nostru, nici zeul gelos al 
luminii şi al poeziei, nici cânii sau mistreții turbaţi de 
arşiţa caniculei, nu mai pricinuesc moartea păstorului, ci 
alţi doi semeni ai săi, alţi doi păstori ea dânsul, vorbind 
numai poate limbi streine lui. Astfel ideia de patrie încol- 
teste pe tulpina secată a religiunii ; astfel caracterele 
accesorii ale unei legende se preschimbă după locuri şi 
timpi, lăsând abia urmă de existenţa lor. 

Ideile însă de căpetenie, acelea pe cari nici o lege nu le 
poate tăgădui, acelea se păstrează mai cu sfinţenie, căci 
mintea poporului mai cu greu cutează a le preschimba. 
Astfel modul de a privi moartea ce-l vedem desvoltat în 
Mioara, adică acea nuntă mistică cu „o mândră crăiasă, 
a lumii mireasă“, cu „o fată de crai, pe o gură de rai“, 
acea serbare măreaţă la care toată natura şi „soarele şi 
luna, şi brazi şi păltinaşi“, şi „păsările şi stelele“ sunt 
toate părtaşe, nu sunt ele oare o amintire învederată a 
cultului primitiv al naturii? Acea „mândră crăiasă, a 
lumii mireasă“, nu este ea oare zeiţa Iadului, Persefona, 
mândra mireasă a lui Adonis? Chiar acea idee despre 
moarte, aşa senină, aşa lipsită de dureri, aşa trupească 
chiar, nu este oare însăşi ideia ce-şi plăsmuise antichita- 
tea despre moarte ? Cei vechi nu şi-au putut închipui nici 
odată desăvârşita despărţire a sufletului de trup, după 
încetarea acestei vieţi lumești ; pentru dânşii, câmpiile 

Blisee şi adâncimile Tartarului erau locuite de umbre 
purtând formele lor pământești ; moartea, la dânşii, nu 
ştia încă bine să despoaie sufletul de lanţurile trupeşti, 
să-l avânte limpede şi liber, în regiuni nevăzute, lăsând 
pe pământ numai un groaznice şi fioros schelet de oase. 
Pierirea atomului material al omului nu se înfăţişa lor 
sub această icoană spăimântătoare, în veci prezentă ima- 
ginaţiunii moderne, ci sub aceia, mai blândă, a unui june 
geniu aripat, stingând pe pământ o făclie şi purtând, sau 
o urnă funerară, păstrătoare de cenuşi, sau un fluture, 
emblemă a metamorfozei, sau o cunună de siminoc, floare 
a nemuririi 1). 

Porniţi pe întinsul câmp al acestor asemuiri, mai mult 
de cugetări decât de cuvinte, oare nu vom auzi răsunând 
prin acele „flueraşe de fag, ce mult zic cu drag, prin cele 
de os, ce mult zic duios“, chiar tristele fluiere gingreene, 
cari cântau cu viers înfocat, plin de dor şi de jale, Perirea 
(5 Aavtsu:5s) nenorocitului zen Adonis ? 

Când apoi ciobănelul Moldovan cere ca să-l îngroape pe 
aproape „din dosul stânii să-şi auză cânii“, nu vom crede 
oare că acei lătrători sunt chiar : 


„Dragii (să) câni (ce) urlă împrezurul tânărului (Adonis)“ 2). 


şi iar acea venerabilă „măicuţă bătrână, cu brâul de lână, 
din ochi lăcrămând, pe câmpi alergând, pe toți între- 
bând', nu a luat ea oare locul amantei disperate, al acelei 
Vinere păgâne care: 


„„cu părul destăcut, rătăceşte prin păduri 

jalnică, despletită, desculţă, şi spini 

o rănese când umblă şi se umplu cu sânge zeiese; 

iar de strigăteie ei ascuţite lungile văi răsună, 

când cere pe Asiricul ei soţ, când chiamă pe junele-i iubit“. 3 


Mulţi ar putea ne conteste tăria acestor asemuiri de 
amănunte, dar nimeni, credem, după câte am spus, nu va 
tăgădui că o idee identică domneşte în cântul vechi al Li- 
nului şi în balada Mioara. Intemeiaţi pe această credinţă, 
voim acum să ne cercăm a descurca iţele istorice prin care 


1) Lessing, Wie die Alten den Tod gebildet. 
2) Bion, Epitafium Adonidis. 
3) Idem. 

ga cutreerat această legendă, ca să treacă din imagina- 
țiunea vechilor câmpeni eleni, până în gnra poporului 
nostru, şi astfel poate vom ajunge a bănui şi fara şi epoca, 
în carele cântul elenic şi-a făcut loc în limba română. 

Dovezi pentru aceste sfârşite trebue să găsim chiar în 
textul baladei române. Intr'adevăr, dacă îl vom analiza 
cu deamăruntul, vom găsi într'însul o bogată adunare de 
ziceri româneşti, curat derivate din limba latină; apoi 
câţiva termeni uzuali (vreo zece, douăzeci), împrumuturi 
din dialectele slavone şi maghiare, şi însfârşit un prea 
mie număr de cuvinte, a căror origine e îndoioasă şi al 
căror înţeles e necunoscut în dialectele Românilor dună- 
reni. Acele cuvinte se află în versurile: 


„Mioriţa laie 
laie, bulucaie“ şi 
„că-i mai ortoman“. 


Laiu, laie e un adiectiv necunoscut în limbele noastre 
din Țara Românească, din Moldova şi din Ardeal. Noi 
zicem întradevăr figan de laie şi Lesiconul Românesc- 
Latinese din Buda,!) traduce vorba Laie prin Caterva 
şi o derivă din greceasca tàn, Fie-ne iertat a vedea aci 
o greşeală, mai cu seamă când aflăm că Românii din Ma- 
cedonia, ce vorbese un dialect oareşcât diferite de al nos- 
tru, zic : laiu şi laie, în loc de negru şi neagră. Aşa dar 
Tiganii de laie, ar fi Tiganii cei mai negrii, precum şi 
sunt, şi Miorița laie este Miorița neagră. 

Bulucaiu, bulucaie n'are nici o întrebuințare desluşită. 
Vedem adesea în cronicari, mai ales în cei moldoveni zice- 
rile : buluc şi a bulucire, şi ştim că aceste ziceri, luate din 
limba turcească, însemnează : grămadă, a grămădi. Mio- 
riță laie poate dar îi, pentru cei ce făcură mai întinse 
împrumuturi dela Turci, o mioriţă înfățișând o „mare 
grămadă“ adică „o mioriţă lânoasă“ sau „grăsulie“. 

Ortoman, fără a avea în limba română un înţeles precis, 
ge derivă încă de sineşi din zicerea elinească : îp%%5, drept 
şi din cea latină : manus mână, ceea ce i-ar compune înţe- 
lesul drept la mână şi cine e drept la mână, e onest, e 
măestru, e tare, are „oi mai multe, multe şi cornute“ şi 
„cai învăţaţi şi câini mai bărbaţi“ şi trebue doi „să se 
vorbească, să se sfătuiască ca să mi-l omoare“. Am putea 
încă împrumuta înţelesul cuvântului elinese âp3onăvricy 


1I) La pagina 341. 

spre a explica zicerea ortoman, prin drept ghicitor, drept 
prevestitor şi cunoscător al ştiinţii întregi, precum e 
'Tmpzozis ôpðopdvars 1). In orice chip, origina acestui cu- 
vânt ne apropie de Elada. Tot asemenea şi celelalte două 
ziceri laie şi bulucae ne strămută peste Dunăre, în sânul 
fraţilor noştri din Tesalia şi Macedonia. 

Dar nu numai aceste cuvinte, ci încă şi ideea predom- 
nitoare a legendei din Mioara, ne-a mutat cu gândul pe 
acel tărâm clasic al poeziei elene, pe poalele septentrio- 
nale ale Olimpului, în lunca Pieriei, se sunt astăzi locuite 
de Români. Să mai adăogăm că şi caracterul cu totul pă- 
storesc al baladei, că şi descrierea acelei măreţe naturi 
munteneşti, pare că ne trag de sine printre Ciobanii 
(Cobani) români din Tesalia şi pe plaiurile încântătoare 
ale Olimpului și ale Pindului. 

Să cercetăm dar cum au ajuns, cum au trăit şi cum 
trăese încă azi Românii, prin acele locuri depărtate de 
patria lor centrală ; prin ce mijloace şi în ce timp au co- 
municat ei cu fraţii lor de peste Dunăre, și astfel poate 
vom ajunge a crede că tradiţiuni şi obiceiuri mai multe 
s'au strecurat din sânul anticei Elade pe tărâmul mai nou 
al României și că, printre dânsele. au putut îi şi legenda 
lui Linos, strămutată în balada Mioarei. 

Mai înainte însă de a ne atinge de dovezile istorice, să 
hotărîm un punct însemnat de critică, care ne va sluji în 
tot cursul cercetărilor noastre asupra cânturilor poporane 
şi fără de care, credem car fi peste putinţă a stabili vreun 
fapt cel puţin probabil într'aceste libere şi schimbătoare 
creaţiuni ale închipuirii poporane. 

Tată despre ce e vorba. 

Ca să se poată determina cu oarecare preciziune epoca 
şi localitatea în care a început a se cânta de către o na- 
tiune cântecele ce nu port în sine o însemnare exactă des- 
pre timpul și scena în care evenimentele cântate sau pe- 
trecut, critica, în lipsă de dovezi venite din afară, nu 
poate pune temei decât numai pe unele indicaţiuni, fie 
cât de rare, provenite din textul chiar al acelor cântece. 
Astfel când întrun cântic dăm peste cuvinte vechi şi 
locale, care nu pot fi intrate în cântic decât la cutare epocă 
depărtată şi în cutare parte din ţară, atunci, fie măcar 
acele ziceri caracteristice cufundate în mii de altele mai 
nouă, fie ele alăturate cu mii de însemnări de localităţi 


1) Pindar, Nemea I. v. 92. 

diferite, pentru noi zicerile cele mai vechi au în sine mai 
multă valoare doveditoare ; ele singure ne dau epoca şi 
localitatea în care s'a compus mai întâi cânticul; căci 
întradevăr, cum am mai spus, cânticul aleargă din ţară 
în ţară, din secol în secol, şi nu e de mirare ca fiecare cân- 
tăreţ iscusit să cate a şi-l însuși, a-l localiza, introducând 
în sânu-i inovaţiuni ; iar acele inovaţiuni, ca să înfăţişeze 
un interes mai viu, un înţeles chiar mai pipăit noilor as- 
cultători, vor fi negreşit idei mai proaspete sau cuvinte 
noui întrebuințate în ţara și în vremea lor, iar nu flori 
vestejite, culese pe câmpii trecutului. Poporul, trebue să 
mărturisim, are în general foarte puţin patima antichi- 
tăţilor streine ; el păstrează datine şi obiecte ce i-au rămas 
lui din vechime, dar nu caută a aduna şi de pe la alții; 
ce e al lui bun rămas dâla părinţi îl ţine cu respect, dar 
vechitura streină o leapădă și o despreţuiește. Aşa dar, 
bizuiţi pe aceste cuvinte şi spre a ne mărgini în cercul 
eântecilor poporane, pentru noi zicerile vechi şi locale 
dintr'un cântic, vor fi, în lipsa altor probe mai explicite, 
marea prin care vom determina, precât se va putea, la ce 
epocă şi pe ce tărâm au nascut deosebitele inspiraţiuni 
poetice ale poporului român. 

Când dar, în balada Mioarei găsim alăturate cu nişte 
ziceri provenite dela Românii din Tesalia (laie, bulucaie, 
ortoman), îmbinate cu niște idei ce ne poartă mintea spre 
ţara ocupată de dânşii (păstorul Linos pe Olimp, moartea 
sau nunta lui Adonis la Eleni), când găsim, zicem, în- 
trînsa numiri locale, precum Moldovan, om de pe malul 
Moldovei, Ungureanu, adică Român de peste Carpaţi suu 
Ungur, Vrancen, locuitor din munţii Vrancei, din ţinutul 
Putnii, oiță bârsană adică din țara Bârsei de lângă Bra- 
şov şi altele de felul acestora, însemnând localităţi şi 
populaţiuni din Dacia, noi nu ne îndoim de a spune că 
aceste cuvinte sunt adaose mai noui, că ele sunt localizări 
introduse în baladă, după ce cânticul, ieşit din plaiurile 
poeticului Olimp, cu dialectul original al Românilor Tesa- 
lici, s'a răspândit printre Românii dela Dunăre şi dela 
Carpaţi, şi sa strămutat pe dialectul acestora, rămânân- 
du-i, din vechia sa redacţiune, numeroase ziceri ce sunt 
comune ambelor idiome, şi numai foarte puţine cuvinte 
originale tesalice, care au ajuns a se repeţi, fără de a fi 
înţelese, de popoarele ţărilor Dunării. 

Dar când ? La ce vreme oare ? a putut să se facă această 
strămutare a cânticului dinto ţară într'alta, din Tesalia 

în Dacia, căci noi astăzi, într'o epocă de regeneraţiune a 
naţiunii Române, abia ştim că există acei fraţi cu totul 
înstrăinaţi de noi? Când a fost ceasul acela, vrednic de 
dor şi de laudă, de ne-am întins cu toţii mâna peste Bal- 
sani şi am trăit trai frăţese împreună ? 


III. 


Să dăm un minut ascultare istoricilor şi mai ales croni- 
sarilor bizantini. Demnul de laudă Petru Maior a des- 
bătut cu multă sagacitate, în „Istoria sa pentru începutul 
Românilor“, trecerea Romanilor celor din Dacia înapoi 
peste Dunăre şi cotropirea ţării lor de către gintele streine. 
Fără de a intra în controversele subiectului, este un fapt 
netăgăduit că coloniile romane, fie Ulpiane, Aureliane sau 
altele, au stat în cei dintâi secoli ai creştinătăţii răspân- 
dite pe amândouă țărmurile Dunării, atât în Dacia cât 
şi în Mesia, Tracia şi chiar în nordul Greciei, şi că au 
împărtăşit mai adesea, atât mărimile cât şi smăcinările 
imperiului. La anul 292, un simplu păstor de vite din 
satul Romulianum în Dacia râureană (Dacia ripensis), 
om frumos, voinic şi norocos oştean, se urcă pe tronul 
Cesarilor din Roma şi păstrează pe lângă numele împă- 
rătese de Galeriu, pe acela de Armentarius adică Păs- 
torul 1); cu vreo două sute cincizeci ani mai în urmă (527— 
555), pe seaunul Constantinopolei, domneşte cu tărie vesti 
tul împărat şi legiuitor Justinian, care se mândreşte cu 
Dacia mediterană, numind-o fericita sa patrie 2). 

Dar după aceste zile de onoare, Românii avură şi zile 
mai negre ; împresuraţi şi ameninţaţi de barbari adesea 
nedreptăţiţi, de răii împărați ai Orientului, ei trăiră însă 
împărtăşind, sub numele general de Biaio (Vlahi), mai 
aceeaşi soartă pe ambele maluri ale Dunării. Alexie Com- 
nenul, tatăl Anei, în vremea căruia ei erau o naţiune aspră 
şi câmpeană, rătăcind cu turmele atât pe țărmurile Mării 
Negre, la Anhial cât şi pe şesul din muntele Kisovo, an- 
ticul Osa, şi oraşul Trikala, Alexie îşi recrutează oştirea 
sa printre Românii din Tracia şi din Mesia, şi apoi altă- 


1) Sextu Aureliu Victor. 
3) Novela XI. 

dată, mergând împotriva lui Bohemund, care intrase cu 
normanzii în Elada, el trece în Tesalia, printr'un oraş 
isolat de Români t). Puțin în urmă, fratele lui Manoil 
Comnenul întărâtă pe Românii din nordul Dunării ca să 
năvălească asupra Magiarilor 2), şi astfel împărații bizan- 
tini se slujesc cu vitejia Românilor, spre a-şi împlini intri- 
gele lor ambiţioase. Dar ei nu răbdară aceste amăgiri; 
sub Isaac Angelos, pe la 1200, doi fraţi Români din mun- 
tele Emu, Petru şi Asan, întărâtaţi printr'o palmă ne- 
dreaptă ce dase Sevastocratorul, lui Asan, răsculară pe 
Bulgari, pe Cumani şi pe Români, sătui de birurile grele 
ce le impusese împăratul ca să serbeze nunta sa cu fata 
lui Bela, craiul Ungurilor, punându-se în capul lor, îute- 
meiară în sânul imperiului oriental, un imperiu Româ- 
nesc 3) sau Bulgaro-Vlad. Sub Ioniţiu cel frumos, al treilea 
frate, puterea Românilor se urcă la culmea sa; de peste 
Dunăre, stăpânirea lor se întindea prin Tracia, prin Mesia 
până în Grecia 4) ; dar aşezămintele de căpetenie ale îm- 
părăţiei erau în munţii Emului sau Balcanii. Atunci fu 
epoca de înflorire a cetăţei Târnovului, mai spre mează 
zi de Şiştov ; în preajma-i Românii mergeau pustiind cu 
cruzime, pe o întinsă linie ce ducea din hotarul Servici 
dela Nisa, astăzi Niş, până la Varna, pe Marea Neagră, 
şi până la Filipopol, la Burgas (Arcadiopol), la Ciorli şi 
la Dizia în peninsula bizantină ; prădările lor ajungeau 
până în suburbiile capitalei 5). Apoi, spre miazăzi, ţara de 
pe lângă Serre era a Românilor şi un căpitan de-ai lor, 
numit Chrisos, domnea în Strumiţa şi în Prosocul din 
Macedonia şi sta împotriva lui Isaac Comnen 6). Această 
parte de loc, cu toţi munţii Tesaliei, dintre Larisa şi Tri- 
kala, purta mai de mult numele de M:yéàņ Băax:zY (Vlahia 
Mare) sau şi "'Avopăzziz (Valachia de sus) şi Teodor Du- 
cas, socrul lui Guy de la Roche, care stăpânea Tessalia, 


1) Anna Comnena, V. p. 138; VIII. p. 274; X. p. 274. 
2) I. Cinamu, VI, cap. 3. 

3) Niceta Choniatul, I. 4. 

4) Idem, IX. 

5) G. Pachymer, I. ce. 37. 

6) Idem. 

T) Niceta Choniatul, IX. 

e numit Duce al Valachiei (159 Ge55wpo5 «dtearn vts Bàayıaç 1) 
într'o cronică în versuri grecești din timpii împăraților 
frânci din Constautinopol. 

Secolii al XII-lea şi XIII-lea sunt epoca măririi Româ- 
nilor ; răspândiţi şi stăpâni pe tot locul ce se întinde în 
linie dreaptă din munţii Pindului până la Carpaţi, impe- 
riul bizantin se cutremura de dânşii şi Francezii chiar, 
pe câmpul de bătaie dela Adrianopol, le lăsară robit în 
mâni, pe eroul lor imperial, Baldovin din Flandra?) ; dar 
desbinările ce intrară în familia Asanilor slăbiră cu iu- 
ţeală acest stat înălţat ca prin farmec. Pe la sfârşitul 
secolului al XIII-lea (1290), pe când încă posesiunile Ro- 
mânilor sc întindeau până în vecinătatea Constantino- 
polei şi amenințau cu groază capitala Orientului, împă- 
ratul Andronic Palealogul, cu o măiestreaţă iscusinţă, 
izbuti a strămuta în Anatolia, o mare parte din Românii 
Traciei şi Mesiei ; cruzimile şi asuprirea ce încereară în- 
tracel tărâm depărtat, unite cu asuprirea iernei, secerară 
o mare parte din acea populaţiune ë). Cei din Tessalia, pe 
la 1332 se cereară, izolaţi, a se revolta, dar fură învinşi ; 
zece ani mai în urmă ei se supuseră de bună voie lui Ion 
Cantacuzenul, şi nu mult apoi suferiră cotropirea Catala- 
nilor, înţeleşi cu despoţii greci 4). 

Cu toate aceste restrişti ale soartei, Românii până în se- 
colul al XV-lea, cu limba, cu obiceele, cu portul lor încă 
italice, stau răspândiţi din fundul Daciei până în vâr- 
furile Pindului 5). Trebuia o lovire mai straşnică, mai 
hotărîtoare ca să rupă unirea lor. Aceia fu intrarea Tur- 
cilor în Europa. Dinaintea armelor asiatice, învingătoare 
la Adrianopol, Românii se risipiră cu totul din Tracia 
şi din munţii Balcani, cei mai mulţi trăgându-se la Nord, 
ca să pună Dunărea între dânşii şi îngrozitorii dușmani ; 
iar alţii cătând o scăpare în stâncile sălbatice ale Mace- 
doniei, ale Epirului şi ale Tesaliei. De atunci putem crede 
cu temei că relaţiunile au încetat cu totul între acele 
două grupe de Români depărtate, şi Mircea Bătrânul e cel 
din urmă Domn al ţării care poartă titlul de „Domn al 
amânduror laturile Dunării, până în Marea Neagră şi al 


1) Chroniques étrangerès, poblites par Buchon. 
2) Villehardouin. 

3) Pachymer, I, 21. 

4) 1. Canlacuzenul, II, 28. 

5) Laonicu Chalcocondyla, I. 16. 

cetăţii Drăstoriul (Silistra) Stăpânitor“ 1). Cunoaştem de 
atunci încoace destinele provinciilor româneşti dela Du- 
năre. 

Ursita mai umilită a Românilor meridionali sau Mezo- 
daci, îi plecase, încă dela anul 1360, lui Amurat I; dar 
supunerea desăvârşită se făcu sub Amurat al II-lea, după 
luarea Salonicului la 1429 2). Slaba lor împotrivire la acest 
jug nou le merită elemenţa Turcilor şi-i puse sub ocrotirea 
sultanelor Validele, cărora ei plăteau un tribut de patru 
sute lei, rămânându-le dreptul a se administra ca şi în 
vechime, în târguleţele lor, cu sfaturile de bătrâni şi după 
obiceiurile vechi, simple şi patriarhale 3). Crudul Ali Paşa 
din Ianina a stricat, în secolul din urmă, aceste blânde 
aşezăminte şi poate azi Românii din Macedonia se bucură 
de mai puţină libertate ca în trecut. Cu toate însă, traiul 
lor se vede că foarte puţin s'a schimbat din timpii Anei 
Comnene, care ni-i descrie ca nişte oameni câmpeni, de- 
daţi cu îngrijirea turmelor. Puţini ani în urma porfi- 
rogenetei istorice (1173), un călător rabin din Navara, 
Beniamin din Tudela, mergând să viziteze sinagogele din 
Orient, şi plecând dela Corfu spre Constantinopole, ne 
spune că a trecut prin Vlahia, trei zile departe de Teba, 
şi că locuitorii de pe acolo sunt „sprinteni ca cerbii şi că 
adesea se coboară din munţii lor cei înalţi ca să prade pe 
Greci“. In secolul XIV-lea, Pachymer vede într'înşii o na- 
țiune rătăcitoare, care a dobândit bogății însemnate cu 
turmele de vite şi mai ales de oi, şi cari, prin vieaţa sa 
păstorească, se dedă cu cele mai aspre osteneli. 

Călătorii moderni ni-i descriu sub aceleaşi colori. Printre 
alţii mai mulţi, Wiliam Leake, Pogueville şi mai în urmă 
d-l Heuzey au vizitat așşezămintele lor, şi iată în ce chip 
ei vorbesc cu dânşii. 

Sub numele de Mesodaci şi Kuţovlahi (KovrEsBhayoi) adică 
Români Schiopi, acele populaţiuni vorbind o limbă foarte 
apropiată de româneasca Principatelor Dunărene 4), dar 
mai corcită cu ziceri şi cu intonaţiuni greceşti, albaneze 
şi turceşti, ocupă centrul Macedoniei şi al Tesaliei, grămă- 
dite mai ales pe trei puncte însemnate. Cea mai impor- 
tantă şi mai numeroasă a lor colonie se întinde pe şira 


1) Chrisov dela 6915 (1407) şi altele din Archiva Statului. 
2) Ducas, 2—29. 

3) Poqueville, Voyage en Grèce, II, p. 337—356. 

4) Leake, p. 367. 

munţilor Agrafa, anticul Pindos, pe locurile pe unde au 
stat în parte Perebii, şi Selii Dodonei şi sălbaticii Do- 
lopi 2), supușii lui Achil şi unde moderna Trikala a Vlahi- 
lor a luat loc anticei Trica, patria zeiescului medic Escu- 
lap. Intr'acest ocol, făcând astăzi parte din districtele 
Zagora, lania şi Aspropotamo, oraşele şi satele lor cele 
mai de căpetenie sunt, mergând dela nord spre miazăzi: 
Samarina sau San-Marina, Perivoli, Avdela, Voschopoli, 
Furca, Laişta, Leşiniţa, Carpenişu, Malacaşi şi alte sate; 
în partea centrală a Pindului, unde populaţiunea română 
e mai compactă, se află Meţovo, Seracu, Calarites, Chaliki, 
Clinovu, Gardiki şi Tricala. In vecinătatea acestui din 
urmă oraş sunt monastirile numite Meteora, aşezate, mai 
multe în apropiere, pe nişte stânci de o formaţiune geolo- 
gică cu totul minunată. 

Altă colonie de Români se află stabilită pe poala sep- 
tentrională a Olimpului, numită azi Lahe, în valea for- 
“ mată de muntele Seapca care leagă Olimpul de şira Volu- 
ei sau Munților Cambunici. Umbriţi sub piscul măreț al 
Olimpului ce se înalţă la 6000 picioare în sus, ascuns în 
nouri şi în veci acoperit de zăpadă, Românii au întemeiat 
aci din vechime câteva sate, printre care deosebim pe cele 
următoare: Vlaholivadi sau Livedea Românilor, Koki- 
nopolo, Neohori, Flera şi Milia. 

In sfârşit pe câmpia ce desparte lacul Castoriei de târ- 
gulețul Saraghiol se mai află un orășel locuit de Kuţo- 
vlachi şi cunoscut sub numele de Vlahoklisura. 

Prin aceste localități, mai mult aspre şi sălbatice, prin 
văi, prin strâmtori şi prin coaste de munţi şi-au întemeiat 
Românii meridionali locuinţele lor cele statornice, care 
se compun mai adesea de cășcioare de piatră aninate de 
stânci, ca cuiburile de şoim. Acolo îi adună soarele de 
vară, căci toţi vin în lunile cele călduroase, să răsufle 
aerul mai curat, să se bucure de priveliștea măreaţă a 
muntoasei lor patrii. lar apoi, când într'acele înălţimi 
stâncoase, începe a se vesti asprul timp al iernei, prin 
vifore şi prin furtuni, o mică parte de locuitori rămâne 
închisă în munţi, ca să păzească satele, iar ceilalţi, unii 
se duc ca să câştige vieaţa şi să strângă stări însemnate, 
exercitând negoţ sau industrii prin toate oraşele câmpene 
şi maritime ale Turciei şi ale Orientului întreg ; alţii mai 
numeroşi, adunaţi în grupe de vreo patruzeci până la o 


1) Omer, Iliada, XVI, v. 234—IX, 484. 

sută de familii, ce poartă numirea generică de stâne şi se 
pun sub poruncile unui Scutieriu ereditar !) rătăcese prin 
ţările împrejmuitoare, păscând pe şesuri, unde clima iernei 
e mai blândă, nenumărate turme de vite şi mai ales de oi. 
Toate câmpiile Eladei sunt străbătute de acei nomazi 
Români, cărora Albanezii şi Turcii nu ştiu a le da alt 
nume decât acela de Țobani?). Cu sariea lor neagră, la 
spate cu glusă 2), cu lungi toiege în mână, ei colindă lo- 
curi depărtate, cătând, cu o tăcută răbdare, păşuni şi adă- 
posturi pentru vitele lor, şi acolo unde găsesc cu ce să 
întâmpine puţinele lor trebuinţe, ei poposese numai câteva 
zile, fac colibe 4) de frunză şi adorm împrejurul focurilor 
aprinse. Caracterul păstorese e atât de însuşit într'înşii, 
iubirea şi îngrijirea ce ştiu a da oilor sunt aşa de prover- 
biale, încât Grecii nu mai au pentru ciobani alt nume de- 
cât acela de  bidin; vestiți păstori al Arcadei şi-au lăsat 
locul Viahilor cu gluga neagră (Baya Kapayonvo:). 

Acea vieaţă de stână, aspră dar liberă, rătăcindă dar 
regulată, are un farmec nespus de poezie. Cine a văzut, 
pe munții noştri despre Ardeal vreuna din stânele de oi 
aşezate vara pe livezile şi pe întorcătorile unui munte, ale 
cărui piscuri de piatră ating de nouri, va înţelege ce 
vieaţă de dulci şi triste visări e aceia a Ciobanilor, cari, 
izolaţi de lume, trăiese numai cu dragele lor turme, cu 
câinii lor credincioşi, privind ziua tabloul măreț şi încân- 
tător al naturii, noaptea bolta cerească luminată de mii 
de stele care acolo par a îi mai aproape de om, și cântând 
pe fluier sau pe caval doinele lor duioase repeţite numai 
de echo ! Acelaş este şi traiul ciobanilor din Tesalia. Po- 
queville, urmând călătoria sa pe şira Pindului, astfel ne 
descrie vieaţa lor: 


„kşind din satul Tista, noi urmarăm ca un sfert de leghe, calea 
împărătească printre doi păreţi de molfţi maiestoşi; dar curând 
după aceea, suindu-ne mai sus pe Pind, intrarăm în regiunea brazi- 
lor unde văzurăm urma focurilor aprinse de Vlahii ce se urcau. 
pe atunci la sălaşele lor de vară. După focuri sar fi putut socoti 


1) Heuzey, L'Acarnanie, p. 272. 
2) Leake, p. 364. 

3) Heuzey, p. 268. 

4) Pogueville. 

numărul stânelor şi al conacelor şi direcţiunea ce a urmat fiecare, 
atât de nestrămutate sunt obiceele în umbletele lor 1)... 

„Râuleţul ce curgea dinainte-mi naște dintr'un isvor pe care Vlahii 
îl numesc Gura şi care se află 8 mile la nord de Kaliki, în muntele 
Gonez In timpul verii, care abia ţine trei luni în aceste regiuni 
aeriane, sumedenie de turme pasc împrejurul urnei sale fluviale, 
care adapă pe cel mai mare râu al Eladei, Peneul. Acolo se adună 
mai cu seamă Vlahii nomazi, ce petrec nopţile lor sub nişte colibe 
luminate de focuri şi păzite de cânii moloş: care sperie fiarele prin 
groaznicele lor lătrături 2)“. 


Această frumoasă deseriere a vieţei ciobanilor Români 
din munţii măreţi ai Pindului și ai Olimpului, fără de 
voie pare că ne strămută cu gândul 


pe acel picior de plai 
pe acea gură de rai 
unde vin în cale, 

se cobor la vale 

trei turme de miei 
cu trei ciobănei ; 


pare că vedem colo „negrul zăvoi, unde e iarba de oi şi 
umbra de ciobani ;* apoi pare că auzim „lătrând câinii, 
adunaţi din dosul stânii“, şi „fluierul cel de fag, ce mult 
zice cu drug“; de aruncăm însă privirea în sus, vedem 
toată natura împodobită ca la o nuntă mare: „soarele şi 
luna pare că țin cununa, brazii şi păltinaşii pare că sunt 
nuntaşii, preoții, munţii mari, pasări lăutari, păsărele 
mii şi stele făclii !* 

Iată-ne dar şi noi extaziaţi dinaintea acestei sublime 
privelişti, precum au fost şi primii aezi câmpeni ce au 
inventat pe aceste plaiuri, cântecul lui Linos. Secolii şi 
l-au trecut unul altuia, adăogându-i idei şi expresiuni fe- 
lurite ; unii — poeţi iscusiţi şi dogmatici, — l-au îmbinat 
cu cultul asiatice al lui Adonai şi astfel l-au cufundat în 
subtilizările păgânismului degradat ; alţi Eleni, fii ai mun- 
ților şi ai naturii, l-au păstrat simplu, duios, plin de graţie 
şi de melancolie şi apoi, în secolii mai târzii, coloniile 
cotropitoare de Romani l-au cules cu sfinţenie dela dânșii, 
l-au întors pe limba lor şi l-au răspândit prin toată în- 


1) Poqueville, t. ITI, p. 100. 
2) Idem p. 366. 

tinsa lor stăpânire. Poate că de atunci încă, negreşit nu 
mai târziu de al XV-lea secol, acest cântie păstoresc a 
trecut peste Dunăre, unde sa împlântat în memoria po- 
porului, sub forma baladei Mioara. Timpii şi împrejurările 
au ştiut să schimbe multe într'însul; dar tot au rămas 
urme netăgăduite de clasica sa origină. 


IV. 


Să nu părăsim însă cu totul cercul tradiţiunilor şi al 
cânticelor ce se repoartă la vechiul cult al naturii, fără 
de a pomeni despre un obicei poporan al antichităţii, cu 
care se leagă şi un cântie copilărese ce în parte, s'a pă- 
strat, ca o amintire depărtată în cetăţile noastre. 

Ateneu 1) ne spune că: 


„A cânta rândunica se chiamă la Rodieni oareşcare colindă despre 
care Teognis vorbeşte în a doua din serierile sale asupra serbărilor 
din Rodos, astfel; Rodienıı numesc a cânta rândunica un fel de 
colindare ce se face în luna lu: Boedromion ; numele acesta vine 
din cuvintele ce se cântau atunce: şi care sunt acestea: 


„Venit-a venit rândunica ; 

cu dânsa şi vremea frumoasă, 

eu dânsa şi timpul cel bun. 

E albă curată pe guşă 

şi neagră cu totul pe spate. 
Asvârlă-ne ’ncoace smochine 

din casa ta plină, bogată, 

şi dă-ne şi vin în uleică, 

şi-o coşniţă plină cu brânză; 
dar fie şi pâne de rișea 

şi turtă de ouă, tot ad-o; 
primeşte orice rândunica... 

Luăm ceva ori să ne ducem? 
Dar dă-ne, căci altfel nu mergem , 
ba încă luăm cu noi uşa, 

ori poliţa cea de deasupra 

ori chiar şi pe nevasta-ţi ce şade 
în casă colo, tocmai sus. 


1) Despre sofişti, VIII, 360. 

Măruntă-i şı lesne o ducem 

Dar dă-ne cevașşilea mai bine, 
şı cată vrun lucru mai mare! 
Deschideţi, deschideţi toţi uşa! 
căci iată a vemt rândumea: 
Şi noi, ia! nu suntem unchiaşi, 
ci suntem copii copilaşi ! 


„Această colindă“ adaogă Ateneu „a arătat-o mai întâi 
Cleobul Lindianul, când începu a face prin Linos strân- 
gere de bani“. 

Să o fi compus frumosul Cleobul, unul din cei şeapie 
înţelepţi ai Greciei, sau fiica sa Cleobula, cum zic alţii, 
această cântare are negreşit un înţeles mai adânc decât 
al unei colecte de bani sau de merinde. Intr'însa vedem 
că se vestește sosirea vremei frumoase și a timpului celui 
bun, căci, în toamnă, arşiţa soarelui s'a potolit şi casele 
sau umplut de avuţii; rândunica, prevestitoare de bu- 
nuri, revine sprintenă şi veselă. Deschideţi, desehideţi-i 
uşa ! Bogatule, împărţeşte-ţi cu săracii comorile! Astfel 
vă, grăeşte glasul nevinovat al copiilor ! 

Astăzi încă, pe toate țărmurile Greciei şi chiar în Atena, 
pe la începutul primăverii, copii, adunaţi în cete şi ţinând 
în mână o morişcă cu aripi de șiță, ce învârtindu-se închi- 
pueşte o rândunică, aleargă din casă în casă, cântând un 
cântec de telul acesta : 1) 


„Rândunica vine de pe mare ; ea trece marea şi-şi face un foişor 
și şade într'însul să răsufle și zice: 


„Martie, martie noros și februarie ploios! iaca dulcele aprilie se 
vesteşte că-i aproape. 


„Păsările ciripesc. pomişorii înverzesc, găinile cloncănesc şi încep 
să clocească. 


.„Turmele purced la munte ; iezii sar şi pasc mugurul cel nou. 


„Ammale, păsări, oamen:, toţi se veselese din suflet ; ghiaţa ză- 
pada şi crivățul au încetat. 


„Martie, martie noros şi februarie ploios! iacă vine aprilie cel 
frumos ! 


„Eş alară, fevruarie ! şi tu martie, du-te, cară-te!“ 


şi-apoi sfârşese cn sunetul ce-l facem noi pe buze ca să 
gonim o pisică. 


1) Marcellus, Chants populaires de la Grèce. 

Cine poate tăgădui că acest cântec nu este o variantă 
modernă a vechiului Chelidoniasmos rodian ? Cine nu va 
zări în amândouă, ideea comună şi firească de a vesti 
lumii o ştire înveselitoare : sosirea timpului plăcut al căl- 
durii cumpătate, al zefirului primăvăratie, al vegeta- 
ţiunii înflorite ? 

O altă veste bună de o natură mai mistică, mai “puţin 
pipăită simţurilor, dar mai mângâietoare pentru inimi, 
deşteaptă noaptea din somn pe copii, în clima mai aspră, 
în ţara mai creştină a Românilor. Pe când zăpada ato- 
pere pământul, pe când gerul sleeşte chiar apele, o Stea, 
icoană a celei ce s'a înălţat odinioară pe cer ca să călău- 
zească pe cei trei crai dela răsărit, mână cetele de copii 
prin întunericul uliţelor viforoase, în ajunul Crăciunului 
şi-i îndeamnă a vesti, cu glasuri nevinovate, creştinilor 
adormiţi, că peste puţin o să vină ceasul solemn şi dorit 
al Mântuirii ! Ei nu-i ameninţă, ea copii din antichitate, 
cu îurtişaguri ; dar le e frig, le e foame, bieţilor copii, 
şi după ce au strigat: 


„Bună dimineata la moş-ajun !“ 


ei cer să le dea măcar „un covrig, că mor de frig, măcar 
o nucă că se dau cu capul de ulucă, măcar un măr că se 
trag de păr !“ 


O ! vechi datine şi vechi cântice ale poporului ! ce dulce 
farmece coprindeţi voi în naivele voastre expresiuni! Aspra 
critică se sfărâmă dinaintea voastră, căci mintea omu- 
lui, deprinsă cu voi din pruncie, pare că se scaldă, ia 
auzul vostru, în nevinovăţia-i primitivă. Voi sunteţi pen- 
tru noi amintiri suave ce înviază junia în suflete! 

Pentru popoare sunteţi floarea neuitării, lanţul sunteţi 
nesfărâmat al frăţiei! 

La răsunetele voastre, aceleaşi doruri fae să bată ini- 
mile pe culmele Pindului şi sub poalele Carpaţilor ! 


Rectificare. — Am retipărit aci, pentru a doua oară, acest studiu 
astfel cum a apărat cu douăzeci şi şase de ani mai apoi. N'avem de 


gând acum să-l îndreptăm, deşi nu ne încumetăm a pretinde că nu 
va fi conţinând erori multe de fapte şi chiar unele apreţuiri şi ase- 
muiri prea îndrăznețe. Stăruim totuşi a crede în transmisiunea şi 

în răsleţirea cânturilor poporane dela o naţiune la alta, împreună 
chiar cu ceva din graiul local al împrumuturilor, care trece pe 
nesimţite în acela al împrumutaţilor. Dar însuşi pe acest tărâm 
de positivă limbistică, sunt de temut primejdii întâmplătoare, sunt 
viclenii neaşteptate și curse ale soartei. Intr'o comică rătăcire de 
felul acestora ne-a încurcat pe noi, tipograful ieşan carele a publicat 
mai întâi cânticile poporane adunate de d-l V. Alecsandri. Am râs 
împreună cu hohote, când măiestrul culegător al baladelor naţio- 
nale ne-a spus că cuvântul bulucaie pe care noi ne-am muncit a-l 
explica prin vorba turcească buluc, era o simplă greşală de tipar. 
In manuscrisul d-lui Alecsandri fusese scris bucălaie ; iar zeţarul a 
intervertit literele c şi 1. Deci toată a noastră clădire etimologică 
se surpă din temelii, şi, cât despre noi, venim acum cu umilinţă a 
me recunoaşte vinovat, în cazul de faţă, de a fi cercat să facem un 
zadarnic buluc de erudiţiune deşeartă. lerte-ni-se însă păcatul, de 
oarece îl mărturisim ! 


Clasici — Al. Odobescu: II, Scrieri istorice, etc. 15 


CÂTEVA ORE LA SNAGOV 


Publicul din Ţara Românească, începând dela clasele 
înalte şi luminate în care se recrutează magistratura, până 
la treptele cele mai înjosite şi mai degradate ale făcăto- 
rilor de rele, cunoaşte astăzi bine că antica mânăstire Sna- 
povul, aşezată la patru ore distanţă de Bucureşti, este 
hotărîtă de Condica Penală a țării spre a servi ca loc de 
închisoare pentru vinovaţii ce nau meritat pedeapsa mai 
grea a muncii la ocnele de sare sau la porturile după ma- 
lul Dunării. Cititorul nostru s'ar putea dar aştepta a găsi 
într'aceste pagine vreo disertaţiune juridică, economică 
sau umanitară asupra sistemelor penitenţiale, ori cel pu- 
ţin o povestire romantică mai mult sau mai puţin, care 
să aducă aminte, sub colori mai veştede şi mai pălite, 
I miei Prigioni de Silvio Pellico sau Le dernier Jour d'un 
condamnă de Victor Hugo. 

Ne grăbim dela început a înlătura asemenea prepu- 
suri şi declarăm că, din câte vom spune aici despre ac- 
tuala închisoare, foarte puţine vor avea raport la locui- 
torii ei de acum. O predilecție firească ne împinge în veci 
a căta în trecut, și poate că morţii ce şi-au lăsat numele 
lor în acel cucernic locaş de jale vor şti a ne aminti, din 
zilele lor depărtate, fapte şi datine, dacă nu mai veseli- 
toare, cel puţin mai strălucite şi mai măreţe decât furti- 
şagurile triviale ale arestaţilor ce calcă astăzi osemintele 
şi suvenirile lor. 

Găsim o plăcere nespusă a străbate tărâmul patriei, 
cercetând peste tot locul umbrele şi amintirile strămoşi- 
lor noştri: ici o cruce de piatră, părăsită întrun câmp 
pustiu comemorează o faptă vitejească sau o crudă răz- 
bnuare ; colo o veche capelă poartă, în inscripţiile, în 
portretele şi în odoarele ei, lucrate fără artă, urma pie- 
tăţii şi a dărniciei anticilor Voevozi ; mai dincolo, câteva 
ruine de ziduri uriaşe, o stărămătură de cetăţue, un pă- 

rete de vechi palat şoptese inimii, pe tăcute, numele 
glorioase ale lui Traian şi ale eroilor ce au urmat tradiţia 
lui de onoare pe pământul românese. Astfel, la tot pasul, 
colinda noastră iscoditoare se opreşte, cu o plăcută şi 
cuvioasă mirare, dinaintea acelor pietoase sau falnice 
amintiri, care, din adâncimea secolilor, se înalţă uriaşe 
peste mărunţimea noastră actuală. Dorul nostru savântă 
printre răstimpii trecutului, pe când privirea ni se pre- 
umblă prin luncile şi pe plaiurile ţării noastre, marture 
încă elocuente ale atâtor întâmplări felurite. Adesea dar, 
şi cât de des se poate, căutând impresiuni aşa de învie- 
toare, părăsim cetatea şi zilnicele-i supărări, că să cerem 
dela vechile lăcaşe ce stau risipite printr'însele, destăi- 
nuiri din vremi de restrişte, şi de glorie, ee au fost şi nu 
mai sunt. 

Deci, în anul trecut, pe o frumoasă dimineaţă de vară, 
apucai, fără ţel hotărît, calea Ploeştilor. Pentru cel ce are 
a se conforma la o a doua citaţie a tribunalului de Pra- 
hova sau care vrea să-şi târguiască lâna ori cherestea 
dela munte înţeleg că nimic nu poate fi mai folositor, mai 
comod şi chiar mai plăcut decât acea măestrită şosea care, 
din grădina dela capul Podului Mogoşoaei, se întinde aţă 
până la bariera Ploeştilor şi care-l duce, drept ca glonţul, 
în trei, patru ore, fără piedică, fără turburare, în capitala 
judeţului despre munte. Dar pentru mine, călător cu gus- 
turi neţărmurite şi setos de a cunoaşte ţara cu tăinuitele-i 
comori, de a răsufla într'însa gemătul din urmă al trecu- 
tului ce se ascunde prin locuri uitate de civilizarea mo- 
dernă, mărturisese că acea linie monotonă ce-şi destinde 
aşternutul său gronţuros de pietriş gălbui, peste ţarine şi 
livezi, covârşind căile şi seobind dealurile, spre a nu se 
abate dela nivelul său drept şi uniform, acea coardă ne- 
mlădiită şi disgraţioasă, întinsă fără gust pe deasupra 
capricioasei naturi, îmi pare un ce anormal, nesuferit, 
puţin firesc și absurd, care despobodeşte natura, fără de-a 
face onoare imaginaţiei, bunului gust şi dreptului simţ 
ale omului. Dovadă despre adevărul acestei cugetări am 
chiar nespusul urît ce mă stăpâneşte îndată ce trăsura 
începe a mă legăna întrun chip monoton, scârţâind pe 
suprafaţa netedă a unci bune şosele. Atunci simţirile ori- 
cărui călător ajung a se amorţi ; ochii se obosesc din lipsă 
de varietate, urechile se învaţă a răsuna ca o pârâitoare, 
nările se năbuşese de pulbere, glasul se opreşte în pieptul 
îngreuiat şi o prostatecă aromeală stăpâneşte toată firea 
nenorocitului călător! — Rămâneţi sănătoase, impresii 

vii şi variate ! — Pentru somnoros, natura n'are privelişti 
încântătoare ; suvenirile trecutului rămân mute dealun- 
gul căii. Câte odată numai, când surugiii pornesc într'unul 
din acele desghinuri fantastice, care dau, până la oare 
care punct, o idee despre pornirile furtunoase ale zeului 
Odin încurându-şi armăsarul ager cu nenumărate picioare, 
atunci numai somnul e întrerupt cu spaimă de mişcările 
şovăite ale trăsurii, alunecând dela o muche a şoselei la 
alta, ca o casă ascuţită întrun răzor de fânețe. 

Aceasta nu era sub nici un cuvânt temerea ce mă preo- 
cupa în ziua călătoriei mele către Ploeşti, căci tihniţii 
căişori vineţi ce-mi trăgeau brişea nu se puteau asemăna 
întru nimic cu zeescul fugaci, şi singura lor vină era dea 
se clăti cu o mişcare lină şi cumpătată care mă îndemna 
puternic a mă da cu totul plăcerilor puţin ispititoare ale 
zeului Morfeu. Pe când efectele soporifice ale şoselei, în 
luptă cu a mea stăruită curiozitate de călător deştept 
începuse a lua proporţii învingătoare, ca la trei ore de 
Bucureşti, dincolo de satul Tâncăbeştilor, acolo unde, pe 
dreapta, este o mică cârciumă ţărănească, de odată mi se 
deschide în față un drum frumos şi larg, un drum al lui 
Dumnezeu, ce şerpuia printre păduri stuioase ca un covor 
de iarbă fragedă şi măruntă, scăldată pe-alocurea de băl- 
tişe răsleţe, ce se adunase din apele de ploaie. Instinetul 
meu de barbar, — căci astfel mulţi vor zice. —mă împinse 
a lăsa îndată nevoiaşa şosea, şi intrai cu inima încinsă de 
dorul liberei naturi, într'acea minunată dumbravă. 

„Ce absurd e uneori omul în judecata sa!“ — îmi 
ziceam eu în mine acum, când un pământ moale umed, o 
cale şerpuită după resfrângerile tărâmului, înlocuise, sub 
roatele trăsurii, asprimea scârţiitoare şi prăfuilă a drep- 
tei şi înţelenitei şosele. — „Ce absurd e omul ! el pretinde 
că a înaintat, a propăsit, sa civilizat, năseocind noile 
mijloace de comunicaţie ! Dar care e oare scopul progre- 
sului, al civilizaţiunii, dacă nu este de a lăsa omului inde- 
pendenţa cea mai largă în faptele, în gusturile şi în cuge- 
tările sale ? a răspândi peste toată lumea libertatea cea 
mai întinsă? — Nu este oare mai liber omul când, cu 
organele ce i-a dat Dumnezeu la naşterea sa pentru um- 
blare, el străbate întinderea, după cum îi trece prin minte, 
oprindu-se unde vrea, cotind unde-i place, alergând când 
îi abate, odihnindu-se când simte trebuinţa? A trebuit 
însă mai întâi ca el să renunţe în parte la această nea- 
târnare spre a se da în sarcina unui dobitoc, spre a se 
pune la dispoziţia lui, încălecându-l sau cărându-se după 

un bou sau după un cal. Negreşit, se poate zice că dobito- 
cul, fiind şi el o creatură cu vieaţă, având instincte, gus- 
turi, dorinţe gi aplecări ale sale, omul şi l-a luat mai mult 
ca un tovarăş, ca un ajutor. În adevăr, calul care, precum 
a zis marele Buffon, e cea mai nobilă concuistă ce omul 
a făcut vreodată asupra naturii, pare a lua parte la toate 
plăcerile şi la toate nevoile saţului său omenesc ; ager 
gi cutezător în războaie, el înfruntă, împreună cu călă- 
reţul, toate primejdiile, oprindu-se ca el, la sgomotul ar- 
melor, la lucoarea împușcăturilor, la fumul prafului, la 
privirea sângelui ! Dacă omul e împins de o patimă amo- 
roasă, dacă aleargă să se arunce în braţele iubitei sale, 
vezi cu ce foc, cu ce mândrie, cu ce falnice nechezături 
îl duce armăsarul său, scăpărând din copită şi spumegând 
sub frâne ! Apoi iar, dacă pe sărmanul surugiu, vreo jale 
îl cuprinde, cine va fi mai simţitor la a sa durere decât 
caii săi credincioşi, cărora le spune el fugind: 


Mişcă, băiete, mişcă şose, 
Stărâmă-mi gândul cel necurmat ; 
Sdrobeşte în mine slabele-mi oase 
Ce tristu-mi sufletul îl ţin legat. 


In fuga mare te poticneşte 

De-mi rupe capul aci pe loc; 

Mergi, sboară colo unde-mi zâmbeşte 
Al nesimţirii veşnice noroc! 


„Dar însă, nu credeţi pe simplul surugiu român care 
poate fi învinovăţit de a nu cugeta întocmai ca un om 
civilizat ; apoi, adresaţi-vă către clasicul Racine, către 
poetul cel mai corect şi cel mai cultivat în toate privin- 
țile şi chiar dânsul vă va zice, vorbind despre caii răpo- 
gatului Beyzade Hippolyt: 


Ses superbes coursiers, qu'on voyait autrefois 
Pleins d'une ardeur si noble obéir à sa voix, 
L’oeil morne maintenant et la tête baissée. 


` 


Semblaient se conformer à sa triste pensée. 


„Din toate acestea conchidem că, pe cât dobitorul este 
un tovarăș plin de compătimire, un prieten intim şi sim- 
țitor al celui ce, din simplă îngânfare, i se zice stăpân, 
omul, necrezându-i sarcina trupului său, nu i se robeşte 

cu totul, ci mai mult se învoieşte cu dânsul ca cu o ființă 
căreia-i place a jertfi chiar şi parte din nepreţuitul dar 
al neatârnării sale. Până aci toate merg destul de bine; 
dar când omul, regele naturii, ajunge a-şi încrede soarta 
unei simple puteri brutale, care nu judecă, nu cugetă, nu 
simte, ci merge mereu înainte, sdrobind toate în preajmă, 
fără socoteală, fără conștiință ; când el se face sluga unei 
căldări cu apă coleotită, care târăște orbeşte dupe sine 
suflete omeneşti şi nu cunoaşte altă lege mai înaltă, 
altă strună mai puternică decât două şine de fier aşter- 
nute pe căpătâie de lemn ; când omul. într'un cuvânt, elä- 
deşte cu cheltuieli şi sudori colosale drumuri de fier, spre 
a se transporta pe sine, ca o surcea fără preţ, lepădată în 
în voia nesocotită a elementelor ; atunci, eu unul, declar 
că omul şi-a pierdut cel mai scump odor al inteligenţei 
sale, raza luminoasă ce-l asemăna cu Dumnezeirea, simţul 
valorii şi libertăţii sale; el s'a înjosit până într'atâta, 
încât s'a făcut chiar unealta, jucăria, robul materiei bru- 
tale şi, în loc de a păşi în calea progresului, în loc de a 
înainta spre civilizare, cum pretind cei mai mulţi, mie mi 
se pare curat că el s'a cufundat de sineşi în cea mai umi- 
litoare netrebnicie, şi s'a degradat, nesocotitul, la cea mai 
tristă barbarie“. 

Cu acest puternice raţionament, — care, sper totuş că nu 
va opri de a se realiza linia ferată dela hotarele Bucovinii 
la Galaţi şi de acolo, poate, până la trecătoarea Jiului, — 
cu acest tare raţionament şi cu altele de o dialectică 
nu mai puţin strânsă era preocupată mintea mea, pe când 
trăsura străbătea încetișor pajiştea înverzită în care in- 
trasem cu atâta bucurie. Si întradevăr, totul în preajmă 
era încântător ; înalții stejari, pătrunși de luminile soare- 
lui de vară, prezentau, în bolțile lor răslățate, toată seara 
fetelor smarandului, dela frageda verdeață a mugurului 
până la negrul întunecat al tulpinei. O atmosferă de bal- 
same răcoroase învia suflarea, şi şoapta frunzelor, uşor 
clătinate de o lină adiere, se îngâna singură cu susurul 
greierilor ascunși în frunziş. Prin acele locuri misterioase, 
scăldate acum de razele amiezei, poştalionul meu înainta 
pe ţăcăneală ; surugiul, spre a îndemna caii, învârtea 
uneori biciul alene peste capul lor, şi apoi le adresa, din 
când în când, cu glas domol, strigătul prelungit de: hai, 
băieți ! Roatele brişcei tăiau făgaşe subţiri pe iarba plă- 
pândă a pământului jilav, şi tot echipajul păşea cu o 
moale legănătură. Câţiva porumbi sălbatici, singurii stă- 
pâni deocamdată, ai acelor păduri, se răsfăţau pe drum, 

şi când trăsura sosea aproape de dânşii, ei sburau mai 
departe, tot pe cale, şi îngânau astiel mersul nostru, până 
ce, obosiţi de întrecere, s'ascundeau în crăcile vecine. Ast- 
fel, totul în acea zi era pustiu prin pădure; abia dacă 
întâlnii doi museali — Lipoveni din cei ce locuesce un sat 
învecinat. După bărbile lor lungi, după cămăşile lor văr- 
gate cu roşu, se cunoştea lesne de ce nație sunt ; dar, după 
pălăriile lor ţuguite, puse cam pe două cărări, cu aceeaşi 
înlesnire se cunoştea că, în acea zi, era zi de sărbătoare, 
şi că bieţii muncitori, precum mai toţi oamenii în lume, 
îşi găsise uitarea necazurilor şi realizarea unui minut de 
întreagă fericire, în vesela şi mângâitoarea beţie. Şi în 
adevăr, n'a zis oare bine poetul când în versuri armonioase 
ne spune că: 


„Vieaţa noastră e-o beţie, 
„Suntem beţi, când de amor, 
„Când de-o dulce melodie, 
„Când de-un nume sunător; 


„Unii-s beţi de avuţie, 
„Alţii de ştiinţa lor, 

„Mare parte din prostie, 
„Mulţi de lacrimi şi de dor...“ 


Repetând graţioasele strofe ale unui poet amic, adre- 
sate la Beţie şi pline de-o filosofie aşa de adâncă, gân- 
direa mi se repurtă cu jale asupra unui alt cântăreţ al 
beţiei, asupra unui al tânăr amic, care dispăru într'o zi 
dintre noi, lăsându-ne numai, ca dovezi ale talentului ce 
fierhea în sânu-i. câteva poezii melodioase, pline de graţie 
şi de simtire, de foc şi de vioiciune. 

Alexandru Sihleanu, tovarăş cu noi de studii în ţară 
şi în streinătate, avea o inteligenţă deşteaptă, un spirit 
glumet şi sarcastic, o imaginaţie aprinsă şi o producție 
lesnicioasă, care se ascundeau toate sub o aparenţă de 
adâncă lenevire, de sburdalnică nepăsare, zugrăvite pe 
faţa-i -i oacheşă şi palidă, dar fină şi plăcută. Când citeşte 
cineva comica descriere ce ne-a dat el despre hoinarii din 
grădina Cismigiului, când citește strofele lui La Patrie, 
Vegherea, Strigoiul, mai multe sonete şi alte bucăţi ale 
lui, nu poate nimeni să tăgăduiască că talentul acelui 
poet avea dinaintea-i un viitor strălucit. Si-acele daruri 
ale naturii, însoţite de toate desmierdările lumii noastre, 
tinereţe, graţie, avere, toate sau nimicit, acum patru ani 

printr'o boală extraordinară, necunoscută chiar de me- 
dici, trist fenomen al naturii, care, dintr'o mică bubă 
ieşită pe baza junelui, cangrenă în câteva ore tot trupul 
său. Tânărul poet n'avusese încă timpul a preţui chinu- 
rile şi amărăciunile vieţii, şi el, în desfătările unui trai 
de plăcere, închina vinului, aceste înfocate strofe: 


O! cerească ambrozie 

Ce mângâi sufletul meu, 
Când sorb unda-ţi aurie 
Par'că beu chiar din Leteu ! 1) 


Atunci uit vieaţa trecută; 
Atunci tot e zâmbitor. 
Zău ! beţia e plăcută, 
Căci n'am păs de viitor! 


Oameni, gemeţi cu ’ntristare. 
Nu mi-e milă de plânsori! 
Printre voi cu nepăsare 
Trec ca soarele prin nori. 
Vin ! Bachantă înfocată, 
De-mi dă leneş sărutat, 
Căci, când vinul mă îmbată, 
De plăceri sunt însetat. 


Iar tu, undă, cură, cură; 

Să te gust eu tot mai vreau, 
Srn oricare picătură 

Câte-un vis voi să mai beau! 


Pe când mă aflam pornit în aceste amintiri felurite de 
dor şi de mângâiere, de odată. dintr'o potecă lăturată, 
ascunsă în pădure, izbucni în drumul mare o brişeuliţă 
arendăşească, târîtă de trei căluşei de sate, ce-i mâna de 
pe capră un ţigan sdrenţăros şi neţesălat. In lăuntru erau 
srămădite o mulţime de tinere arendăşoaice gătite şi îm- 
podobite cu toate feţele curcubeului. Câte erau la număr, 
zău, nu pot spune ; dar atâta ştiu că, printre boltele în- 
voalte ale maiacoafelor şi fustelor cusute, printre rochiile 
de mătăsării înflorate, printre falbalalele, magneturi şi 
1) Leteu, râul Infernului. Cine-l trecea, uita tot ce i se întâm- 
plase în vieaţă. 


236 AL. ODOBESCU 


volane, printre coafurile cu flori, cu blonde, cu panglice 
şi cu pene, în sfârşit printre toate gătelile încărcate şi 
împestriţate ce lipscanii şi marşandele din Bucureşti vând 
cocoanelor de ţară, drept marfă de Paris, zării mai multe 
figuri rotunde şi drăgălașe. cu pieliţa trandalirie, cu ochii 
negri şi seânteietori, cu buze rumene și ademenitoare. Ju- 
nele câmpene se duceau negreşit, fără ceremonie, să pe- 
treacă sărbătoarea în vecini ; dar întâlnirea unui orășan, 
pe când se aflau într'un echipaj aşa de puţin prezenta- 
bil, le făcu să se rușineze. Simţimântul stângaci al civili- 
zaţiunii copleși vesela şi libera pornire a naturii și îndată, 
care de care, începură a-şi ascunde obrajii din dosul um- 
breluţelor, sub zăbranicul vălelor sau sub mânuşiţele lor 
grăsulii, a căror roşaţă n'o pitea în destul mintenele lor 
de mătase neagră. Acest joc de-a-ascunselea, aţâţându-mi 
curiozitatea, da mai mare preţ ochirii strălucitoare a 
zâmbetului sfieţ ce scăpa uneori printre piedicile ridicate 
cătării mele indiscrete. Surugiul, om cu mare înțelepciune, 
nneori lăsa brişcuţa tinerelor călătoare să ne apuce îna- 
inte. alte ori, şi toemai la hopuri, potrivea ca să mergem, 
alături ; astfel privirile mele se răsfăţau cu drag, când 
pe mândra pădure, podoabă a naturii, când pe gingaşele 
chipuri ale junelor femei, farmec al vieţii noastre ome- 
neşti. 

Sub așa dulci impresiuni, trăsura mea ajunse întrun 
sat clădit în răscruce şi, făcând la dreapta, se află deo- 
dată dinaintea unei mari întinderi de apă, ţărmurită în 
depărtare, jur împrejur, de păduri dese şi întunecoase. 
La mijlocul bălții, într'o mică insulă, se vedeau zidurile 
învechite şi turlele crestate ale vechii mânăstiri Snagovul. 
Dela malul unde mă aflam până la capătul ostrovului, 
câţiva taraci, frânţi şi pârliţi, îşi răsfrângeau, ici şi colea, 
umbrele lor, prelungite în verdeaţa întunecată a apelor. 
Aceia erau rămăşiţele unui vechi pod, care unea odinioară 
prundurile ; la 1821, în războiul Grecilor răsculați de 
Ypsilant, cu Turcii, aceştia deteră foc podului, care arse 
mereu o zi şi o noapte, întinzând o coardă de flăcări peste 
luciul bălții. De atunci încoace. comunicaţia cu mână- 
stirea se face printr'un pod umblător, care străbate lacul, 
împins cu lopeţi ; într'adevăr apa este pe alocurea adâncă 
de cincisprezece stânjeni și mai bine; ţărmurenii chiar 
nu se avântă pe dânsa fără oarecare sfială, căci adesea 
o luntre uşoară, surprinsă de vânturi sau răsturnată de 
stuful ascuns sub apă, în mijlocul bălții, s'a făcut nevă- 
zută împreună cu vâslaşul ei. O scenă şi mai îngrozitoare 


OPERE ALESE 237 


s'a petrecut la 1853. Un convoi de soldaţi era însărcinat 
a conduce la închisoarea Snagovului, o sumă destul de 
însemnată de arestanţi. Carele încărcate cu vinovaţi so- 
siră către seară pe malul lacului, şi, spre a nu întârzia 
prea mult cu trecerea, imprudentul comandant încarcă 
podul umblător cu un număr foarte mare de arestanţi, 
ocolit de vreo câţiva soldaţi. 

Podul se clăti cu greu dela mal; luntrele ce-l purta 
se lăsase până la buze în apă; tălpile trosneau la fiece 
mişcare şi îngrijirea cuprinsese pe toţi. Deodată, pe la 
mijlocul căii, o groaznică scrâşnitură se auzi, şi tot podul 
sfărâmat se cufundă în adâncime cu sarcina-i îngrozită. 
Atunci, la lucoarea roşietică a murgului serii, se văzu o 
scenă din cele mai înfiorătoare. Arestunţii, împiedecaţi 
de cătuşele grele ce-i legau unii de alţii şi-i trăgeau afund, 
soldaţii îngreuiaţi de armele şi de muniţia lor, se luptau 
în întunerecul şi în volbura undelor, care de care să scape, 
trăgându-se, smucindu-se, cufundându-se şi mai rău, unii 
pe alţii. Astfel Dante descrie gintea nenorocită a leneşi- 
lor, luptându-se cu cruzime în apele mocirloase ale Sti- 
xului : 


„Queste si percotean non pur con mano, 
„Ma con la testa, e col petto, e co'piedi, 
„Troneando sı co'denh a brano a brano 


Traducere : Acestia se loveau nu cu mâna 
Cı cu capul, cu pieptul, şi cu picioarele 
BRupând cu dinţii bucată cu bucată. 


Astfel de imagine grozave se formau în închipuirea 
mea, pe când un preot, ce mă călăuzise dela sat, îmi po- 
vestea trista împrejurare dela 1853, însoţindu-mă pe podul 
umblător, ce-l mânau acum voiniceşte patru ţigani ares- 
ianţi cu feţele negre şi încruntate. Trăsura o lăsasem la 
mal, şi plutind pe întinsa baltă în curând sosirăm în 
insula unde se află mânăstirea. 

TI. INDOIELI SUPRA CTITORIEI 


Intrând în curtea principală, ce este în forma unui 
pătrat lunguieţ, şi în dosul căreia se află o altă curte 
destinată pentru arestanţi, privirea mi se aţinti îndată 
asupra bisericii celei mari. Starea ei de ruinare şi prefa- 
cerile posterioare clădirii, acum și acelea învechite, nu 
mă opriră de-a recunoaşte într'însa un monument, foarte 
antic pentru ţara noastră, care puţin a păstrat, — dacă 
avea ce păstra, — din timpii înapoiaţi. Clădită cu straturi 
de cărămidă roșie, ce se alternă măiestrește cu așternuturi 
de un moloz ţeapăn şi gălbui, care imită destul de bine 
piatra calcaris, ea prezintă, deasupra cornicei ce e for- 
mată de un brâu de cărămizi cu unghiuri ieşite şi scobite, 
o învelitoare de şindrilă acum putredă, peste care se 
înalţă două turle poligonale, aşezate una în dosul alteia, 
în sensul lungimii templului. 

Mica circonferinţă a acestor turle şi ferestrele lor lungi 
şi înguste denunţă un period nu de tot primitiv al stilului 
bizantin ; sub cornice însă, biserica e decorată, — după 
un mod foarte uzitat la orientali în vechime, — cu un șir 
de glafuri, în formă rotunjită, alăturea unul de altul şi 
purtând fiecare, la mijloc, o mică cruce bizantină de stil 
primitiv, formată de piatră sau de cărămizi. Planul şi 
înfățișarea interioară a edificiului dau învederat pe faţă 
o epocă care se resimte de modificările ce arhitectura 
visericii orientale încercă, prin secolii ai XIII-lea şi urmă- 
tori, sub influențele mahomedane şi venețiene și chiar, 
poate, sub clima mai nordică a ţărilor dunărene. Planul, 
lipsit astăzi de peristilul sau tinda deschisă exterioară 
ce s'a dărâmat, arată în adevăr, după principiile clădirilor 
bizantine, două corpuri principale: în față, un atrium 
sau horă, formând o cruce cu laturi egale, cuprinsă într'un 
al doilea pătrat ; dar laturile curmezişe sau transeptul 
nu mai sunt terminate în linie dreaptă, ci se rotunjesc, 
formând deasupra o semi-boltă ; şi absida sau fundul, în 
loe de-o singură celă sau altar, prezintă, la mijloc, o semi- 
circonferinţă mai mare, ajutată, de fiecare parte, cu câte 
una mai mică. Aceste trei altare corespund fiecare la câte 
o tindă, adică la câte un spaţiu prelungit, cuprins între 
două rânduri de stâlpi ce susțin o boltă, şi căruia, — din 

pricina asemănării ce are cu un coş de corabie răstur- 
nat, — i se zice nave (nef) ; altarul mai mare din mijloc se 
prelungeşte cu nave laterale prin patru stâlpi groşi şi 
rotunzi, de cărămidă, formând între sine arcuri cereuitc, 
pe deasupra cărora stă aşezată, cu ajutorul unor triun- 
ghiuri boitite (pendentifs), cupola centrală a Pantocra- 
torului, înălţată şi ea pe un zid circular (tambour), ce se 
aseamănă cu un olan foarte spaţios. Această dispoziţie, 
cu oareşieare deosebiri semnificatoare, se află şi în Bise- 
rica Domnească în orăşelul Curtea-de-Argeş ; dar aci. 
transeptul nu iese rotunjit afară din pătratul planului, 
şi absida, compusă tot din trei altare, se prelungeşte ceva 
mai mult la cel din mijloc ; apoi iar, stâlpii rotunji ai 
horei sunt înlocuiţi prin pilașştri pătraţi, şi turla centrală, 
mai lată, se 'nalţă mai puţin, având împrejuru-i ferestre 
rotunjite sus ; o altă diferenţă însemnată se vede în ad- 
voanele acestor două biserici ; cea dela Curtea-de-Argeş 
nare alt nartex decât o îngustă boltă lungăreaţă, aşezată 
transversal templului şi despărțită de dânsul printr'un 
zid ; advonul dela Snagov, din contra, e o cameră pătrată 
cu patru pilaştri ortogoni, ce susţin un turn boltit ridi- 
cat deasupră-le, și astăzi restaurat. Un părete cu trei 
uşi, ce corespund fiecare cu una din navele horei, desparte 
ambele compartimente. La amândouă bisericile, uşile şi 
ferestrele corpului principal sunt dreptunghiulare şi tăl- 
pile lor superioare, de lemn sau de piatră, sunt mai adesea 
ajutate cu cercuri de uşurare. 

Diu aceste măruute deosebiri ale ambelor edificii, e 
lesne a se dovedi că construceţiunea bisericii dela Curtea- 
de-Argeş a precedat, cel puţin cu unul sau cu doi secoli, 
pe cea dela Snagov. In adevăr, acea biserică poartă curat 
caracterele ce domniră în stilul bizantin între al IX-lea 
şi al XIII-lea secol, şi, — cu toate că într'însa, arcul înJo- 
cueşte pretutindeni frontul triunghiular, la căpătâie, — 
ea se poate asemăna foarte mult cu biserica Catholicon, 
sau catedrala cea veche din Atena. Tradiţia atribue clădi- 
rea sa lui Radu Negru, şi în adevăr toate dovedese că 
secolul al XIV-lea n'adusese încă preschimbările ce el 
introduse în arhitectura eclesiastică bizantină când se 
ridică acest monument, cel mai vechi poate din edificiile 
religioase ale ţării noastre. 

Biserica dela Snagov sarată însă a îi mai nouă. Ea nu 
poartă nici o inscripţie care să amintească despre ctitorii 
ei antici, ci numai, peste uşa din lăuntrul horei, stă seris, 
în limba grecească, că s'au făcut nişte mici reperaţii la 

1815, sub egumenia părintelui Neofit. Dar tradiţia şi cro- 
nicile au păstrat numele lui Vlad Vodă Ţepeş ca primul 
fondator al mânăstirii. De aceea şi bietul răposatul egu- 
men snagovean Germano Brătianu, împins de un exces 
de zel şi, luându-se după unii arheologi de fantazie, — a 
căror neomenie a început a se înmulţi la noi, sub oero- 
tirea nepăsării publice, — bietul egumen, zicem, a şi 
înseris. la capul unui portret mural al lui Neagoe Basarab 
Voevod, ce se află în biserică, următoarea legendă de o 
bizarerie anahronistică cu totul comică: 


Io Mihail Voevod Tepeş Basarab a 4 voevod 


Sărmane Neagoe ! tu, cel mai blând dintre domnii pă 
mânteşti ; tu, care ai trăit toată vieaţa în frica lui Dum- 
aezeu, după poveţele sufletului tău părinte, sfântul pa 
triarh Nifon ; tu, care ai lăsat învățături aşa de virtuoase 
fiului tău Thodosie Voevod, carele, cu numele său cel ade 
várat, stă şi acum pe păreţii dela Snagov, alături cu tine; 
tu, sărmane ! ce vei fi greşit oare lui Dumnezeu, ca un 
arheolog necioplit să te insulte, peste trei sute şi mai 
bine de ani, cu numele sângeros al lui Ţepeş? 

Xi cel puţin dacă această grosolană şi umilitoare rătă 
cire şi-ar fi găsit scuza într'un simţimânt de recunoștință 
acordat adevăratului ctitor al sântului locaș! Dar nu, 
Tepeş e cu nedrept înălţat la onorurile de fondator al 
Snagovului. Cincizeci de ani şi mai bine înainte de a lui 
domnie, zic unii că un Basarab Voevod, fiul lui Basarab 
Voevod cel bun, ar fi clădit acea mânăstire, în anul dintâi 
al secolului al XV-lea. Astfel cel puţin ne spune un hrisov 
al lui Constantin Serban-Voevod, cel poreclit Cârnul, din 
30 Mai, 1654. Dar pe vremea citată, ştim că domnea Mir- 
cea Vodă-cel-Bătrân, că acesta, chiar de-a fost şi Basarab, 
era fiu al lui Radu Voevod, şi că dânsul, în toate hrisoa- 
vele sale, nu poartă alt nume decât cel sub care a rămas 
ilustru pentru toată posteritatea. Se vede dar că Snagovul 
n'a fost clădit nici de acel Basarab Voevod mai sus men- 
ționat, care a domnit abia pe la 1442; ci negreșit a fost 
clădit mai "nainte de această domnie, şi prin urmare cu 
mult mai înainte de-a lui Vlad Ţepeş. Chiar între docu 
mentele mânăstirii se găseşte o carte a lui Dan Voevod, 
fiul Mireii, dela anul 6937 (1428, Octombrie 29), în care 
sunt numiţi, ca fii ai domnitorului. Danciul şi Basarab. 

Apoi când aceste dovezi n'ar fi de ajuns, când autentici- 
tatea actelor scrise s'ar tăgădui, — de vreme ce trebue să 

mărturisim că la noi falsarii de hrisoave au fost nume- 
roşi, — atunci un alt document mai temeinic, preţios odor 
de argint şi de smalţ, păstrat şi el de secoli în mânăstirea 
Snagovul, ar veni să ne ateste că el se află în acele ziduri 
cu mult mai 'nainte chiar ca Basarab sau Ţepeş să le îi 
adaos o piatră. Acela e un engolpion sau iconiţă de piept, 
pe care o purtau arhiereii atârnată la sân. 

Am mai avut prilej a descrie un asemenea obiect, vor- 
bind despre unele argintării ale mânăstirii Bistriţa ; cel 
din Snagov are chiar aceeaşi structură, fiind compusă şi 
el de două mici tasuri metalice ce se deschid pe balama 
(sur charnière) ; fiecare tas are o parte convexă şi alta 
concavă. Totul este de argint aurit, dar poleiala şi smalţul 
champleve ce decorau mai toate ornamentele, au pierit 
cam pretutindeni. 

La unul din tasuri, decorul din centrul cavităţii s'a 
pierdut, rămâind numai niște chipuri de sfinţi pe cercul 
buzei. Pe partea convexă se vede Domnul Hristos la mij- 
loc, în relief şi împrejuru-i, un desemn de foi și de 
arabesce. 

Pe al doilea tas, în fundul cavităţii, se zăreşte, întrun 
pătrat adâncit, Domnul Hristos cuprins într'un nimb oval 
de argint, şezând pe un jeţ, cu Sfânta Carte în mână, iar 
Maica sa Preacurată şi Sfântul Ioan Botezătorul, cu veş- 
mântul său de piele de oaie, stau de laturi. Aceste figuri 
se străvăd printr'o colonadă formată de patru stâlpișori, 
uniţi sus prin arcade d jour, lucrate toate cu dăltiţa. 

In sfârșit partea convexă prezintă pe Maica Domnului, 
patroana mânăstirii Snagovul, în picioare; doi îngeri 
stau alături, arătând în sus ; pe lângă ei, mai multe sfinte 
personaje cată spre cer. Deasupra capetelor sbor doi alţi 
îngeri, care negreşit stăteau sub picioarele Domnului 
nostru lisus Hristos, înălțându-se la Tărie ; căci imaginea 
poartă deasupra titlul de Inălțarea Domnului. Dar acea 
parte a reprezentanţei a pierit şi se văd numai locul cuie- 
lor, ce se prindeau de tas. Jur-împrejur, pe muchia con- 
vexă, se vede gravată inscripţia următoare, cu litere ri- 
dicate : 


Sătvori săi penaghiar joupan Drăghici Vintilescomu vă 
Hranobitel pr. utâia vă venie. monartâr. ot sneagov. vlt. 
6939. Inâ 7. 


Clasici — Al. Odobescu: II, Scrieri istorice, etc. 16 

care se traduce româneşte : 


a făcut acest panaghiar (sau icoană a Maicii Domnului) Jupân 
Drăghici, pentru locaşul de păstrare Vintilesc, spre a se coprinde 
în zestreu mânăstirii dela Snagov. In anul 6939, Iunie 7 (dela Chri- 
stos 1438). 


Acest preţios dar al Jupânului Drăghici, care, înscris 
şi astăzi în zestrea şi în inventariile Snagovului, se pă- 
strează acum încă, după patru sute douăzeci şi patru de 
ani. în ruinata mânăstire, este interesant sub mai multe 
privinţe. Model vrednice de însemnat al feluritelor măie- 
strii executate de argintarii bizantini încă pe la începutul 
secolului al XV-lea, el ne arată, împreunate, arta săpăto- 
rului cu a gravorului, şi nu ne rămâne de lipsă decât foiţa 
de smalţ transparent care a picat de pe conturnele orna- 
mentelor crestate cu acul pe metal. Aceste arte delicate 
poate că nu pieriră în Constantinopol îndată cu luarea 
cetăţii de Turei ; poate că toţi meşterii greci nu se risipiră 
îndată prin Italia şi alte ţări mai depărtate ; căci aceleaşi 
măestrii le găsim exercitate, cu o identică asemănare, în 
iconița engolpion. lăsată la Bistriţa de Banul Preda, pe 
la 1521. 

Dar, osebit de chestiile asupra artelor şi industriei bi- 
zantine, iconiţa Jupanului Drăghici știe a ne răspunde şi 
la alte întrebări de o însemnătate mai locală. Să nu cer- 
cetăm în adevăr dela dânsa, cu deamănuntul, cine a fost 
dăruitorul ei. Destul că ea ne-a spus mai mult decât hro- 
nica, decât hrisoavele, decât tradiţia, păstrându-ne nu- 
mele lui. Dar ea ne deşteaptă mintea asupra unei chestii 
de o mai mare importanţă ; ea ne spune că locaşul în care 
a fost depusă spre păstrare, ca o zestre a mânăstirii Sna- 
govului. se zicea locașul Vintilesc. 

Românii, la sat, pe cel dintre dânşii care ştie să fure 
oul de sub coţofană fără să-i bage de seamă, şi carele 
aude, mi-te, şi iarba crescând, îl numesc năzdrăvan şi-i 
zic că e chiar Vintilă. Dar apoi, cine e, biet, tot la dânşii, 
acela care dă, ziua la miaza-mare, în gropi şi nu ştie să 
împartă pae la doi măgari? — Ia, alde nea Vlad, alde 
nea Vlăduță, păcătosul, care, de spune şi el la soroace 
câte un cuvânt nepotrivit la sfat, toţi îl iau în răspăr şi 
strigă râzând : 


Vorbi şi nenea Vlad, 
Că-i şi el din sat! 

Şi cu toate acestea, Vintilă priceputul și nevoiaşul de 
Vlăduță poartă amândoi tot acelaşi nume. De nu mă cre- 
deţi pe mine, întrebaţi să vă spună Pătraşcu Vodă cel 
bun, carele, în hrisov domnesc, seris pe slovenie şi întărit 
cu pecetia gospod zice curat că lui Vintilă Vodă dela Sla- 
tina, pe nume bun îi zice Vlad Voevod. 

După împrejurări şi timpi, au şi numele proprii deo- 
sebite înţelesuri, forme felurite. Astfel, mulţi din domnii 
noştri vechi, care au purtat acest nume, însemnând stă- 
pânire în limba slavonă (vladati, împerari) sau poreclit 
Vladislav, dacă în ţară sufla pe atunci vântul leşeşte, 
Laioş dacă sufla ungureşte, Vlad, sau Vlaicu, dacă ei se 
țineau mai mult de rubedeniile lor din Sârbia, şi în sfârşit 
Vintilă, când ei păstrau un nume cu fizionomie mai neaoş 
românească. Dintr'aceasta înţelegem, recapitulând acum 
inscripţia iconiţei lui Drăghici, că mânăstirea Vintilească 
a Snagovului a fost clădită, înainte de 1421, de un Vlad 
Voevod oarecare, acela, poate, care a dat mânăstirii patru 
mori în Dridich (Dridu pe Ialomiţă), aşezând care sate 
au să le păzească şi să le dreagă, când se vor strica; — 
precum zice un hrisov al lui Basarab Voevod, dat în 
Gherghița, la 13 Martie 1442; acelaşi poate, care, sub 
numele de Vlad marele Voevod cel bătrân, a lăsat la mâ- 
năstire cărţile văzute de Vintilă Vodă la 1534 (Aprilie 3), 
şi pe care l-au ajuns moartea la satul Bălteniii. 

Fi-va acesta un Vladislav sau Vlaicu, fiu al lui Alexan- 
dru Vodă Basarab şi socru al regelui sârbesc Uroş, care, 
sub titlul de Voivoda Transalpinus, Banus de Zeurino et 
Dux novae plantationis Terrae Fogaras, a domnit dela 
1360 înainte ? — Fi-va fiul lui Mircea, Vlad Voivoda Ba- 
sarabiae et Comes Severini, care, la anul 1369, sub domnia 
tatălui său, a încheiat, din Argeș, un tractat de închinare 
cu Ladislas Jagelon, regele Poloniei și cu soţia lui, regina 
Edwiga ? — Fi-va un alt Vlad şi mai puțin cunoscut ? — 
iată o chestie ce, din izvoarele care ne au fost a-mână, 
nu se poate descurca. 

Dar în privinţa originilor îndoioase, un scriitor trebue 
să fie discret, şi totdeauna cititorul îi ţine seamă de așa 
bună şi plăcută urmare, când dânsul nu abuzează de răb- 
darea lui. 

Spre a merita şi noi o asemenea indulgență, să fugim un 
minut din Snagov, să părăsim zidurile-i ce cu atâta stă- 
ruinţă ne ascund adevăratul an al primei lor înălţări ; să 
avântăm pe balta lată ce le 'mpresoară de toate părţile, 
şi să ne pornim, purtaţi de o luntre mititică, scorbure 

nemăiestrită de copaci, pe care încetişor cu vâsla o mână 
un modest călugăr din mânăstire. Deşi soarele, cu puţin tre- 
cut dela amiazi, dogoreşte încă cu putere, dar pe apă se 
simte o dulce răcoare; mici valuri încreţese surfaţa de 
un verde întunecat a bălții, şi se pierd cu şoaptă în stuful 
dela margini. Din distanţă în distanţă, câte un bodârlău 
îşi arată capul său subţire și mişcător peste unde, şi îndată 
dispare afund printr'o răpede și curioasă încovoiere a 
gâtului. In mai multe unghiuri, grupe de ţărani, grămă- 
diţi în câteva luntri, trag prin apă năvoadele lor, ce se 
deosebesc numai printr'un semi-cere de plute legănate 
peste valuri. Noi ne urmăm însă calea spre răsărit și, 
peste vreo oră de lopătare, ne apropiem de stuful malului 
despre Miazănoapte ; ne strecurăm ușor printr'însul, înso- 
titi de încăntătorul concert al broaştelor şi sosim la vadul 
sătenilor din 'Turbaţi. 

— „Hei, măre, fătul meu !“ — îmi zicea pe drum călu- 
gărul care avea fireşte multă sămânță de vorbă ; — „vezi 
biserica asta dela mânăstirea noastră cât e de veche şi 
dărâmată ; apoi, zic oamenii bătrâni čau auzit dela moşi- 
strămoși să fi fost, înainte vreme, pe acelaşi loc, altă bi- 
serică mai veche şi mai frumoasă ; şi aceea, după vremi 
şi din urgia dumnezeiască, s'a scufundat în baltă cu turlă 
cu totul, cum era. D'aceea, când bate uneori vântul şi 
clăteşte adânc apele, se aude sunet de clopote ieşind toc- 
mai din fund ; şi s'o crezi asta, fătul meu, căci, vezi, când 
a fost în vechime, a venit de s'a desprins din ţâţâne uşa 
dela acea biserică cufundată, şi a plutit pe deasupra apei, 
până aci la Turbaţi ; şi era p'atunci în sat aci schit de 
maici, care acum de "multă vreme s'a risipit. lar, dacă a 
auzit aşa, cum că sa ivit pe faţa apei o uşă minunată, 
cu sfinţi şi cu slove săpată, şi c'a sosit aicea la margine, 
sa sculat maica stariţa şi a mers cu călugărițele de au 
ridicat-o de pe mal şi au pus-o la intrarea bisericii. D'a- 
tunci încoace, vezi, din câţi s'au ispitit să citească slova 
ce este scrisă d'asupra, nimeni nu s'a priceput, şi pare- 
mi-se, fătul meu, că nici d-ta n'o să-i dai de căpătâi, măcar 
c'ai citit de rost slovele scrise pe mormintele din biserica 
noastră dela Snagov. 

— „Mă voi încerca, tată, şi vom vedea“, îi răspunsei. 

— „Să ştii“, adaose bietul călugăr în simplicitatea sa, 
„că dacă le vei citi gi pe cele de pe uşă, apoi eşti, fătul 
meu, cărturar de primejdie !“ 

Acest linguşitor epitet mă făcu să zâmbesc; modestia 
mea se deprinsese, din numeroase excursiuni anterioare 

pe la mânăstirile din ţară, a inspira o mirare fenomenală 
călugărilor locuitori într'însele, cărora le descifram şi le 
desluşeam inseripţiunile slavone şi adesea româneşti, pă- 
strate în bisericile lor, pe care ei, în mare parte, sunt 
învăţaţi a le privi ca o literă moartă, ca un depozit mis- 
terios al trecutului, destinat a rămânea neînțeles pentru 
toate generaţiile moderne şi viitoare. 

Cu asemenea vorbiri, sosirăm în curtea de gard a bise- 
ricuţii dela 'Turbaţi. Era o mică clădire ca de 7 jum. stân- 
jeni lungul şi 2 jum. stânjeni latul, cu ziduri groase de 
piatră şi cărămidă, dreaptă pe dinafară, şi interesantă 
în lăuntru, prin firidele-i cu cerc oval şi prin hora-i ro- 
tunjită, scobite toate în păreţii laterali. Şase portrete, 
foarte grosolan lucrate, ornau interiorul: al lui Mihai 
Vodă, şi al Doamnei sale, al unei stariţe cu doi coconi, şi 
al părintelui Rafail arhimandritul dela Snagov, care a 
egumenit pela 1750. Dar obiectul cel mai interesant din 
acest mic templu era, fără îndoială, vestita uşă pusă la 
intrare. 

Se vede că odinioară ea era în două canaturi ; dar acum 
acestea sunt împreunate şi amândouă retezate jos, spre 
a se potrivi la tocul mai mic unde au fost aşezate. Nici 
mărimea, dar nici lucrul, nici epoca ei nu permit un mi- 
nut a crede că uşa aceasta a fost făcută pentru locul unde 
se află acum. Inălţime ea are 1 m. 92 centim. ; în lărgime 
totală, este de 1 m., 2 centim ; iar grosimea tălpilor de 
stejar ce o compun e de 8 centim. Fiecare canat, împărţit 
în trei câmpuri (panneaux) în formă de pătrat lunguieţ, 
era ocolit jur împrejur cu o streaşină sculptată cu litere 
majuscule slavone ; dar partea de jos a inscripţiei a fost 
tăiată, şi prin urmare lipseşte. Inscripţia, astfel pe cât 
se poate descifra acum pe cele şase laturi existente, poartă 
după câte o înţelegem, un fel de rugăciune sau de reco- 
mandare relativ la ospitalitatea ce are a găsi călătorul 
adăpostit la umbra templului sfânt. Transcriind literele 
ce se mai văd în fiinţă avem cele următoare şase linii 
trunchiate : 


1) ....a văstok si behă zatvorena i rece gâ kă mne vrata 
siia zatvorenia bădet i ne... 

2) sosmago i pro. 

3) i niktoje imat proiti skăzea ne. iako gâ bâ iisa... vă 
nidet imn. i bădet imn. i bădet zatvorena iako... 

4) ..igoumen să siadet: vă nih s :... etsti hleb. po păti 
ela iskă. ă vrată vănidet i po păti ego. 

5) ceees. sătvoriat isre... 
6) „lar i văsia săjejeniia vaoa i aje spena vasiego i prii 
mării adoran gå ivăzk... 


Câmpurile cuadrilatere, sculptate în rond-bossă, cu o 
daltă maestreaţă, reprezintă : 

Cele două de sus : pe Maica Domnului şi pe îngerul ce 
poartă floarea de crin a Bunei-Vestiri, urmaţi, fiecare, 
de, câte un bărbat (unul mai june şi altul mai în vârstă), 
cu coroană şi aureolă circulară pe cap și cu câte un sul 
de hârtie desfăşurat în mână. Poate că acestea sunt chi- 
purile dăruitorilor frumoaselor uşi şi ctitori ai loeaşului 
la care ele serveau ; cele două dela mijloc poartă câte doi 
Sfinți în odăjdii bisericeşti şi într'o poză dreaptă şi gravă; 
cele două de jos : deoparte, au pe sfântul George călare 
împungând cu sulița pe balaur, iar de cealaltă, pe sfântul 
Mercurie, asemeni călare, cu steagul în mână. 

Aceste patru icoane din urmă sunt încadrate sus, prin 
nişte banderole arcuite, pe care se citește inscripția 
slavonă : 


săzdasia sîi hram vă dni blcităi blgo i h-rta liubivago 
A Aaaa d Voevoda g-n văsei zemli Ugrovlahiiskoi. vlt. 


adecă, pe româneşte : 


S'a făcut acest hram în zilele preacuvio- 

sului şi de Hristos iubitorului lo Vla- 

dislav Voevod şi Domn al toatei ţării 
Ungrovlahiei. In anul 6961 (1453) 


Așa dar, în anvl când Bizanțul cădea sub puterea cuce- 
ritoare a Otomanilor, Domnul ţării româneşti, Vladislav, 
predecesorul lui Vlad Ţepeş, se ocupa a clădi o biserică, 
pe care o decora cv aceste uşi aşa frumos săpate în lemn 
de stejar şi împodobite negreşit cu poleieli şi cu orna- 
mente polihrome, pe care, vremea şi apa le-au şters, fără 
a desfiinţa cu totul urma migmei encaustice, ce se deose- 
beşte încă prin unele crestături ale lemnului. Epoca ace- 
stei lucrări artistice, în care stilul ornamentelor bizan- 
tine se cam resimte de o influenţă gotică, vine tocmai de 
corespunde cu timpul în care Germania dete o aşa mare 
sporire săpăturii în lemn, timpul în care Lucas Moser 
(1431), Sehihlein (1468), şi alţi meşteri sculptori împodo- 

beau bisericile Suabiei mai ales, cu uşi, altare, cruci şi 
statui săpate cu fineţe şi ornate "de picturi polichrone. 

Vladislav Voevod dară, care a lăsat şi danii la mânăs- 
tirea Snagovului, elădi într'însa o biserică ; nu, negreşit, 
pe cea mare, pe cea primitivă, care exista de mai nainte 
şi există încă şi până azi, ci alta care, în împrejurări fa- 
tale, a pierit cufundată în apă, cum zice tradiţia, şi din 
care au scăpat numai uşile dela Turbaţi. 

Azi, în Snagov nu se găsesc alte clădiri antice decât 
biserica din mijloc şi temeliile zidurilor împrejmuitoare. 
Toate încăperile mânăstirii au fost date jos şi înlocuite, 
la 1840, prin şirele de camere şi chilii, destinate pentru 
închisoare şi pentru locuinţa călugărilor şi împiegaţilor. 
Ştim însă, din auzite, că'n vechia clădire erau două para- 
clise sau capele. Aceasta ne-o mai adeverează şi o intere- 
santă scriere, ce o datorăm unui călugăr arab, călător prin 
ţara noastră, sunt acum mai bine de doi secoli. In adevăr, 
sub domnia lui Matei Vodă Basarab, un patriarh din An- 
tiohia, Macarie, pleacă să culeagă milostenii prin ţările 
creștine din Europa răsăriteană ; el trecu pe la noi, prin 
Moldova, merse în Moscovia şi se întoarse apoi iarăşi aici, 
unde asistă la moartea lui Matei, la înălţarea pe tron a 
lui Constantin Serban şi la toate tristele evenimente ale 
răzvrătirii dorobanţilor şi seimenilor, sub aceşti doi domni, 
Cu dânsul călătorea fiul său sufletesc, arhidiaconul Paul 
din Alep, care înscrise cu băgare de seamă tot ce vedea, 
tot ce auzea prin aceste ţări streine. Legi, obiceie, ceremo- 
nii, căi, oraşe şi mai ales mânăstiri, tot e descris cu amă- 
runtul în preţioasa lui carte, adevărat tabel al ţării şi al 
vieţii Românilor si Moscoviţilor de acum două sute de 
ani. Arab de naştere şi scriind arăbeşte, el nu lipsi de a 
se mira şi a se plânge văzând că 'n Ţara Românească nu- 
mele lor de Arapi era cu nedrept înjosit, de vreme ce se 
da numai robilor negri cu părul creţ şi cu buzele late, 
care slujeau ca seizi la boierii români. El vizită toate mâ- 
năstirile câte erau pe atunci dincolo de Olt şi dincoace, 
până în eparhia Buzăului, iar cea de pe urmă la care sosi 
fu mânăstirea Synagogo, aşezată într'o insulă, cu o mare 
baltă împrejur, şi având, la mijloc, un templu mare cu 
hramul Intrarea Maicii Domnului în Biserică şi două 
altele mai mici, la aripile clădirii, închinate Bunei-Vestiri 
şi Sfintei Adormiri“. Astfel, în trei templuri, unite în 
micul ostrov, se afla adorată toată sublima legendă a di- 
vinei Mume ! 

Lui Paul din Alep i se spuse că mânăstirea era clădită 

de Mirtaja Voivoda (Mircea), de Radzivil Voivoda (Ra- 
dul), de Mbasaraba Voivoda (Basarab) şi de Petros Voi- 
vova (Petru) ; dar nimeni nu-i pomeni de Vladislav, care, 
după toate aparențele, înălţase paraclisul Bunei-Vestiri. 
Cine ştie, în ce timpuri de foc şi ruinare acest paraclis, 
aşezat întrun colţ al clădirii, ca cele dela Cozia, a fost 
aruncat în apă de destructori, şi uşile-i de lemn sculptat 
au plutit către ţărmuri, spre a conserva suveuirea ctito- 
rului său şi a da naştere legendei ce-mi povestise călu- 
gărul, vâslaşul meu. 

Dar când, după descifrarea inscripţiei ce se afla pe 
acele uşi, făcui eu tovarăşului meu această poveste, com- 
pletată acum din notiţiile tradiționale ce, îu mare parte, 
el însuşi îmi dase, deşi mă silii a-i dovedi că eu repetam 
numai zisele lui, desluşindu-le, bietul călugăr, încremenit 
de mirare, îmi răspunse prin proverbul caracteristic „Hei, 
fătul meu ! departe-i griva de iepure !“ Din câte-i spuse- 
sem, ceea ce-i venea mai greu era de-a renunța la credința 
învederată că Vodă Ţepeş a clădit Snagovul şi că dela 
dânsul sunt toate obiectele, rămase din vechime în mână- 
stire. Nu e însă mai puţin adevărat că suvenirele lui Vin- 
tilă, Vlaicu sau Vlad cel bătrân, lui Dan Voevod, lui Ba- 
sarab și lui Vladislav, din care cele mai vechi se repoartă 
cu aproape un secol înainte de ' Ţepeş, stau marture ne- 
tăgăduite în contra tradiţiei. Tot ce se poate acorda ace- 
steia, e că şi acel domn va fi dat mânăstirii ceva scutiri 
și daruri, pe care le şi rememorează Mircea Vodă, fiul lui 
Radu Vodă, într'un hrisov dela 1558. 

'Tepeş, cumplitul Ţepeş, pare a fi întărit şi el ceva danit 
la Snagov, precum a făcut la Tismana, la Cozia, la Co- 
mana Şi în alte părți ; asprul asupritor îşi avea şi el zilele 
de cucernicie. Neîmblâuzit şi însetat de sânge astăzi, mâ- 
ne-şi căta mântuirea îutr'o danie cuvioasă. Ca toţi tiranii, 
el credea, cu un act de pietoasă dărnicie, să poată şterge 
din cărţile providenţii divine, urgia ce-şi meritase prin 
alte fapte ce răspândeau jale şi teroare. Cronica, repetând 
poate această antiteză tradiţională, ne-a păstrat datina 
despre două clădiri ale lui. Una este cetatea dela Poie- 
nari, înălţată pe un pisc de munte în apa Argeşului, şi 
cealaltă e mânăstirea Snagovului. Ea spune că Târgoviş- 
tenii mâniase foarte tare pe asprul domnitor, insultând 
pe un frate al lui. Era în ziua de Paşti, și orășenii, băr- 
baţi şi muieri, petreceau în ospeţe ; tinerii şi fetele, îm- 
podobiţi ca de sărbătoare, se veseleau în hore. Deodată 
fără. veste, sosesc slujitorii domneşti şi-i cuprind de toate 

părţile : lupta nu era prin putinţă ; toţi erau prinşi fără 
mijloace de apărare. Atunci, câţi au fost oameni mari şi 
bătrâni, pe toţi i-au tras în ţeapă slujitorii lui Ţepeş Voe- 
vod, şi au ocolit tot târgul, purtând groaznicele lor trofee ; 
mai îndurători, dar nu mai puţin cruzi pentru cei tineri, 
i-au pornit în ceată cu muierile lor, cu fete mari şi cu 
copii, aşa cum au fost împodobiţi de ziua de Paşti, i-au 
dus sus la munte, la Poienari, şi acolo, zi de noapte, au 
lucrat bieţii creştini, la cetate, până s'au spart toate hai- 
nele de pe ei şi până au rămas toți desvănuți, cu pieile 
goale. 

Ruinele cetăţii, în apriga lor pustietate, stau încă mar- 
ture despre sălbatica răzbunare a Domnului şi despre 
crudele suferinţe ale sărmanilor osândiţi ! 

Asemea fapte, adese ori repetate, au trebuit să deştepte 
mustrarea în cugetul lui Ţepeş; ca să-şi aline negreşit 
conştiinţa turburată, el se arătă poate mărinimos şi cu 
vechiul locaş de cuvioşie ce sta singuratic în balta Snago- 
vului. Tatăl său, Vlad Voevod Dracul, la 1441, şi fratele 
său, Radu Vodă cel frumos, la 1464, wau fost mai puţin 
darnici către această mânăstire, care era o fundaţie a 
vechilor Domni Vintileşti, poate chiar străbuni ai lor. 

Radu cel frumos este, poate, Domnul care lăsa într'însa 
gi o tipsie de argint (de 29 centimetre în diametru), ce se 
păstrează şi până azi, purtând pe cercul buzii, gravată, 
cu litere slavone mari şi frumos tăiate, următoarea in- 
scripţie : 


$ mlâia bideia Io Radul Voevoda î gn. văsei zemli Un- 
grovlahiskoi sn bleitvago îi hrotliubivago Io Vlada Veli- 
kago Voevoda. 


Adică : 


Cu mila lui Dumnezeu, Io Radul Voevod și Domn al toatei ţărei 
Ungrovlahiei, fiul preacuviosului şi de Hristos iubitorului Io Vlad 
marele Voevod. 


Să mai adăogim încă cum că, în domnia lui, la 1488, un 
boier anume Radu Trămândat, la ceasul morţii, lăsă şi 
închină satul său de moştenire, Drăgoieşti, sfântei mânăs- 
tiri Snagovul, pentru sufletul lui şi al părinţilor lui, ca 
să le fie lor, veşnică pomenire, iar călugărilor de hrană. 

Apoi şi monahia Evprazia, muma lui Vlăduş Voevod, 

se arată şi dânsa darnică către acest sfânt locaş ; la anul 
7028 (1520), Iunie în 11, Neagoe Basarab Voevod dete o 
poruncă prin care întărea mânăstirii Snagovul toate câte 
le dase şi oricâte ar voi să mai dea, de a sa bună voie, 
acea bătrână Doamnă sfintei mânăstiri, părintelui egu- 
menului şi călugăraşilor dintr'însa. 

Mai mulţi Domni şi câţiva particulari mai veniră şi 'n 
urma, acestora, să adaoge sau să confirme averile şi privi- 
legiile anticului locaş ; dar cu secolul al XV-lea, putem 
zice că se încheie epoca în care mănâstirea stătu, bogată 
şi strălucitoare, sub ocrotirea ctitorilor primitivi. Am 
menţionat mai toate amintirile ce ea păstrează acum din 
acel period de antică splendoare, şi nu-l putem mai bine 
închide decât cu câteva pietre funerare. 

Din câte morminte au existat din vechime în biserica 
dela Snagov, zece mai stau acum în fiinţă, grămădite în 
partea dreaptă a advonului dinaintea uşii despre horă şi 
împrejurul pilastrului octogon ce desparte colţul despre 
sud-vest, purtând toate inscripții mai mult sau mai puţin 
citeţe. Alte lespezi roase se mai găsesc prin biserică ; dar 
cine poate spune pe ale cui trupuri an stat aşezate ? Sin- 
gură numai una, mai mare, ce este în faţa uşilor împără: 
teşti ale altarului, păstrează o tradiţiune. Se zice, — şi 
poate nu e eroare, — că a fost piatra mormântală a unui 
Domn crunt şi nelegiuit, — a lui "Ţepeş, în gura poporului, 
— care înălţase la Snagov, în clădirile despre Miazăzi, un 
fel de cameră de tortură din care osânditul, după ce sufe- 
rise caznele impuse cu fier şi cu foc, era azvârlit, prin 
mijlocul unui scripete sau balistă, în adâncul iazului. Cu 
dărâmarea vechilor case, camera de tortură şi scriptele 
au dispărut ; dar încă de mai nainte se zice că mitropo- 
litul Filaret, al cărui nume e aşa de popular prin mânăs- 
tirile ţării, ar fi pus să şteargă literele de pe mormântul 
urgisitului domnitor, care clădise acele groaznice maşine, 
şi i-ar fi aşezat piatra, pentru veşnică pedeapsă, ori pen- 
tru izbăvirea nenorocitului său suflet, sub picioarele preo- 
tului, când iese cu sfintele daruri. Toi de aşa simţiminte 
împins, răposatul episcop de Argeş, Ilarion, a pus să 
şteargă din biserica Curţii de Argeş un portret ce se zice 
a fi fost al lui Vlad Vodă Ţepeş, şi 'n locul acela a pus să 
zugrăvească pe al coviosului arhiereu Iosif, cel dintâiu 
episcop Argeşan, şi restaurator al frumoasei biserici epis- 
copale. 

Dar, ca să revenim la mormintele din Snagov, care 

poartă încă inscripţiuni, deşi credem că sunt strămutate 
din locurile lor primitive, vom menţiona unul ce arată pe 
patru linii, împrejurul lespezii, cuvintele următoare : 


prestavisia rab 
bjii monah Ioan Velikă logofeth vă 
dni blagocistivago 
i ho liubivago Io Basaraba Voevoda. velt. 700 
mt. F. 4. 


care se traduce româneşte : 


t A răposat robul 
lui Dumnezeu monahul loan marele logofăt, în 
zilele prea-piosului 
şi de Hristos iubitorului Io Basarab Voevod. In anul 
1000 şi 2, luna Fev. 4. 


Tărâna unui mare logofăt al lui Basarab Voevod, călu- 
gărit poate în Snagov, fu depusă sub această piatră la 
1494. Alături de dânsul zace, sub o lespede frumos sculp- 
tată cu litere regulate, cuprinse într'o strașină adâncită 
împrejurul pietrii, un alt mare dregător, mort la 1512, 
sub domnia lui Radu Vodă Vlăduţ. Pe aceasta se mai 
poate ceti : 


prestavise rab boji Pârvul 
velikii dvornik văsei zemli Ungrovlahiiskoi 
i roduiviiu vă... 
7020... 5 mt Iunie vå sinbotia vă cias 4 dni 
vecina emu pamel. 


adecă pe româneşte : 


+ A răposat robul lui Dumnezeu Pârvul 
mare dvornie a toatei ţări a Ungrovlahiei 
şi despre Dunăre în .. . . 
7020 ...5, luna Iunie... zile, Sâmbătă la ceasurile 4 ale 
zilei. Vecinica lui pomenire ! 

III. O DOAMNĂ REA ȘI UN DOMN BUN 


Dacă acum, ridicând ochii dela morminte, vom căta o 
privelişte mai puţin întristătoare, pe păreţii bisericii, pic- 
turile lor ne vor strămuta deodată într'un larg câmp de 
ipoteze, atât asupra artei bizantine, cât și asupra istoriei 
pământene. In adevăr, zugrăveala interioară a bisericii 
prezintă graduri aşa felurite de măiestrie, încât, la fieşte 
chip, la fieşte icoană, la fieşte obiect zugrăvit, trebue să 
facem o distincție între ceea ce este veche pictură bizan- 
tină de stilul arhaic al şeoalei lui Panselinos, domnitoare 
mai ales în mânăstirile muntelui Atos, şi ceea ce este 
adaos, prefacere, meremet dintr'o epocă de decadenţă gro- 
tescă, opera poate a nedibaciului reparator al bisericii, 
dela 1815. Trebue să observăm că mai cu seamă Sfinţii 
ale căror chipuri, într'o mărime superioară naturii, ocupă 
păreţii laterali şi rotunjiţi ai horei înfăţişează caracterele 
unei arte mai antice, mai corecte; pozele lor schematice 
nu-i opresc de-a păstra în figuri urmele unui penel sigur 
şi adânc inspirat de simţul mistic al artelor religioase în 
Orient ; veșmintele ţin asemeni forme şi desemnuri antice, 
printre care vom deosebi, — lăsând la o parte multe par- 
tieularităţi mărunte şi caracteristice, — stiharele acope- 
rite cu cruci de purpură şi de aur ale unor sfinte perso- 
naje, şi căciula de o formă originală Şi cu totul medievală 
a sfântului Iacov Perianul. Aceste icoane poartă fiecare 
numele sfântului în limba slavonă, şi iată, cum sunt 
dispuse : 


La stânga, începând dela tâmplă, se află : 


Maica Domnului). 

(Impăratul Impăraţilor şi Domnul Domnilor şi marele 
archiereu Iisus Christos Mântuitorul). 

St. Ioan Inainte-mergătorul. 

St. Procopie. 

St. Artemie. 

St. Mina. 

St. Galaetion. 

St. Mina Egipteanul (partea de jos a trupului e tăiată 
de o fereastră). 

St. Sava Stratilat. 

St. Dimitrie. 

St. Gheorghie. 

St. Theodor Stratilat. 

St. Iacov Persianul. 

St. Nichita. 

St. Eustatie, cu doi copii: 
St. Agapie. 

St. Theopist. 

St. C-tin şi Elena. 


Partea cea mai mare a picturilor ce ornează ceilalţi 
păreţi cu icoane nu merită câtuşi de puţină atenţie, nici 
ca artă, nici ca vechime; dar păretele ce vine în faţa 
tâmplei şi cel ce stă de-a stânga, când intri în advon, pre- 
zintă mult interes prin portretele domneşti ce se văd pe 
dânsele. 

Cunoștinţele noastre genealogice asupra Domnilor pă- 
mânteni nu sunt încă acum destul de întinse şi de lămu- 
rite, ca să ne putem explica gruparea şi filiaţia deosebi- 
telor chipuri ce se reproduce cu identitate pe acei doi 
păreţi. Să ne mulţumim deocamdată a le enumera în or- 
dinea în care se află, şi poate că timpul va vărsa asupra 
lor mai multă lumină. 

Pe porţiunea din dreapta zidului din horă, este mai întâi 
Neagoe Basarab, cu fiul său Theodosie Voevod. Deşi pă- 
rintele Ghermano Brătianu i-a înscris la căpătâi acea 
enigmă istorică fără sens, pe care am menţionat-o mai 
sus, dar prezenţa junelui Theodosie, tipul chiar al lui Nea- 
goe, cu buclele-i aurii lăsate pe piept, cu figura sa dulce 
și blajină, cu mustăţile-i răsucite în jos, nu lasă nici o 
îndoială asupra persoanei reprezintate în acest portret. 
Alături cu dânsul stă Io Mircea Voevod şi amândoi ţin, ca 
ctitori, biserica pe palme. Costumul acestui Mircea nu este 
cel îngust şi cavalerese purtat de Mircea bătrânul în por- 
tretele sale dela Cozia şi dela Curtea de Argeş ; e un cos- 
tum larg, oriental, un caftan lung de stofă de fir cu guler 
de blană, astfel cum poartă principii noştri din secolul al 
XVI-lea şi următori. Acest Mircea nu e dar cel bătrân, 
ci poate Mircea Ciobanul, fiul Mihnei, cum pare a o dovedi 
portretele ce urmează. 

Pe partea stângă a uşii, stă Io Petru Voevod purtând 
într'o mână o basma roşie cu bordură de fir, şi în cealaltă 
o cruce cu trei răseruci (una mai mare, la mijloc, şi alte 
două mai mici, sus şi jos). Lângă dânsul stă un tânăr, 

Io Mircea Voevod şi apoi altul, şi mai mic de talie, Jo Ra- 
du Voevod. În sfârşit, la margine, tăiat în mare parte de 
uşa laterală care dă trecare din advon la horă, este chipul 
Doamnei Chiajne, purtând, ea toate celelalte portrete, o 
coroană 'naltă de aur, pe cap, cu deosebire că a ei nu este 
terminată cu bumbi, ca a principilor bărbaţi. În mâna 
stângă ea are o basma roşie cu ciucuri de fir; în cea 
dreaptă, o cruce întreită ca a lui Petru Voevod. 

Negreşit că din aceste deosebite personaje e lesne a recu- 
noaște pe Mircea, soţul Chiajnei, şi pe fiul lor, Petru Voe- 
vod Schiopul. Dar cine sunt tinerii Radu şi Mircea Voe- 
vozii ? Ce caută toţi aceştia la un loc cu neîmpăcaţii vrăj- 
maji ai familiei lor, principii Basarabi ? lată enigme grele 
de descureat. 

Ştim că Petru Voevod Sehiopul a avut de frate pe 
Alexandru Voevod. Avut-a el oare şi alţi doi, anume Pe- 
tru şi Mircea, care au murit tineri ? Se poate ; dar atunci 
de ce lipseşte portretul lui Alexandru Vodă care, el, era 
frate mai mare? Ştim că Petru Voevod a fost însurat cu 
o transilvană, Elena Cherepovici, dela care a avut numai 
o fiică, Tudoriţa. Dar oare avut-a el, dela altă soţie, doi 
feciori, anume Petru şi Mircea ? Vârsta tinerilor din por- 
trete şi tăcerea completă a istoriei dau puţină probabili- 
tate acestei ipoteze. In sfârşit, zugrăvitu-s'a biserica din 
Snagov, sau cel puţin aceste portrete, în timpul domniei 
lui Mircea Vodă (între 1545 şi 1559), sau în a lui Petru 
Vodă (1560—1567)? Atunci, pentru ce s'a pus şi Neagoe 
Basarab, căci el nu e nici ctitorul primitiv al bisericii, 
nici rudă a familiei lui Mihnea cel rău. 

Documentele nu ne păstrează nici o amintire despre 
vreo reparaţie sau înfrumusețare făcută mânăstirii de 
către Neagoe, de către Mircea Ciobanul sau de către fiul 
său Petru. Singur, prin acei timpi, Vlad Voevod, cel de 
s'a înnecat scăldându-se în Dâmboviţă la Popeşti, ne 
spune, la 1530, că văzând mânăstirile Snagovul şi Tanga- 
nul „rămase fără de cercetare şi slăbite, a luat seama de 
ele şi le-a îngrijit pe cât a fost cu putinţă stăpânirii sale 
şi, nimănui silă ne făcând, ci dela sine şi din averea sa, 
le-a dăruit moşia Gârla-lungă, ca să-i fie lui spre veci- 
nica pomenire, până ce vor sta în fiinţă sfintele mânăs- 
tiri şi să-l serie în sfânta proscomidie, şi în sfântul pomel- 
nic să-l pomenească cu sfinţii ctitori la toate vosgleşniile 
în biserică, iar după încetarea vieţii sale, să aibă pe an, 
în câte o zi, seara, paraclis cu colivă şi cu stropire de vin 

şi cu privighere de noapte, iar dimineaţa, iarăşi cu colivă 
şi cu stropire de vin“. 

Asemenea drepturi ctitoriceşti, nimic nu ne spune dacă 
şi le dobândise, şi prin ce fel de daruri sau de întăriri şi 
le căpătase Neagoe Basarab, Mircea Ciobanul şi familia 
îndoioasă a Doamnei Chiajnei şi a lui Petru Vodă, de două 
ori zugrăviți pe pereţii bisericii. De aceea, în zadar ne 
vom sili a lumina chestii, asupra cărora lipsese acum 
orice datine pozitive. 

Mai lesne şi poate chiar mai profitabil va fi să cercăm 
a completa costumul Doamnei Chiajne, pe eare deschi- 
derea unui uşi, toemai la locul unde se află dânsa zugră- 
vită, l-a ştirbit, de-o parte, chiar dela piept în jos. 

Nici un jurnal de mode nu ne-a păstrat modelul şi tipa- 
rele graţioaselor podoabe cu care elegantele noastre dom- 
niţe și jupâniţe din secolii trecuţi veneau în ajutorul gra- 
iilor lor fireşti; nici un amabil cântăreţ, trubadur pă- 
mântean din vechime, nu s'a aflat ea să ne lase deserierea 
taliei lor, mlădiită sub un port strălucitor ; nici un artist 
înamorat, din vremile înapoiate, nu ne-a schițat, în vreo 
gingaşă pictură, chipul amantei sale în veşmintele-i ori- 
ginale. Reduşi iar la izvoare serbede şi puţin atrăgătoare, 
la foi de zestre, la hrisoave mucede şi la portrete de bise- 
rici, aspre şi înnegrite, ne cerem mai dinainte iertare dela 
acea rară cititoare română care va lua în mână aceste 
pagini de arheologie costumară. Am dori să-i descriem 
sub culorile cele mai plăcute graţia impunătoare și gravă 
ce era tipărită în conturnele drepte şi regulate ale lun- 
gelor veşminte străbune ; am dori să amintim, prin cu- 
vinte nimerite, efectul plăcut ce produe vederii, desem- 
nele bogate ale grelelor stofe antice şi formele elegante 
ce se da odinioară masivelor giuvaieruri de aur, de smalţ 
şi de pietre scumpe. Vedeţi, spre exemplu, cu ce armo- 
nioasă splendoare sunt îmbrăcate domniţele din biserica 
episcopală dela Curtea de Argeș, unde picturile mai îngri- 
jite au conservat cu fidelitate costumele secolului al 
XV-lea şi al XVI-lea. 

La femeile din această din urmă epocă, o iie sau o că- 
maşă de pânză subţire, cusută în lungul mânecilor cu 
vărgi de fir şi de colori vii, dar bine potrivite, învălește 
braţul sub largile-i cute și se încheie la mânicuţă cu o 
betelie decorată ; altiţa de pe umăr e bogat cusută eu flu- 
turi de aur, şi înereţul e compus de largi găiatane ca nişte 
brățări de fier. Pe deasupra, vine rochia roşie, vărgată 
în lung şi deschisă rotund la piept deasupra sânului, care 

este acoperit cu un pieptar cu dungi încreţite şi cu un 
mic guler roşu răsfrânt ; fusta în cute e îngustă şi com- 
pusă din două bucăţi, cusute una de alta, mai sus de ge- 
nunchi, precum sunt încă vălnecile sau cretinţele ţesute 
de ţărancele române. Pieptul însă poartă o podoabă ce a 
lipsit acum cu totul din portul naţional ; e un îel de semi- 
cerc de fir, susţinut de bentiţe late tot de fir, care, în sus, 
treceau peste umeri ca nişte bretele, și, în jos, se cobora 
pe şolduri, sub un larg brâu de mătase sucită, încins de 
mai multe or; la mijloc. Pe deasupra acestor vesminte, 
vine scumpa dulamă de serasir înflorat, cu guler mic de 
blană, cu găitane şi cu nasturi sau bumbi de aur dealun- 
gul piepților şi a pulpanei : locul mânecii e însemnat nu- 
mai printr'o crestătură cu blană ; ; iar deasupră-i, pe umeri 
gi la subţiori, sunt încheietori şi bumbi auriți. Poala de 
jos a dulămii e crestată în mai multe locuri şi ornată 
cu găitane largi, de sub care iese piciorul, îmbrăcat într'un 
călțun roşu, lung, subţire şi încovoiat la vârf. 

Capetele poartă coroană, căci sunt capete domneşti; 
dar port o coroană fictivă, convențională, căci nu putem 
crede să fi ţinut vreodată pe un gingaş cap de femeie, — 
fie chiar şi cap coronat, — acele largi și incomode coşu- 
lete, închipuite de metal prețios şi de pietre nestemate. 
Podoaba obicinuită pe acele timpuri de damele bogate, 
ne-o descrie jupaniţa Rada, fiica Barbului Comisul, când 
la 1565, dărueşte, pentru icoana Maicii Preacurate dela, 
Snagov, o podoabă de cap femeiască, ce se chiamă Mesal, 
adică de pânză de cănăvăț cu fluturi de aur şi cu măr- 
găritar. 

Pe lângă această găteală de stofă, ce negreşit îmbro- 
bodea capul, Jjupaniţele din vechime purtau încă, atâr- 
nate de cosiţele ce le încadrau obrajii, nişte lungi cercei, 
precum se şi văd la cele mai multe portrete ctitoriceşti 
din secolii aceia. O podoabă de felul acesta se păstrează 
în sicriul sfintei Filoftei din biserica domnească dela 
Curtea de Argeş; dar valoarea ei principală este acea 
formă antică, căci materiile ce o compun sunt de un mie 
preţ, şi, lăsându-ne numai să înţelegem tot luxul de care 
asemenea scule erau susceptibile, dovedesc că aceea dela 
Curtea de Argeş este darul unei femei nu puţin avute. 
Iată forma acestui ornament ; două plăci ovale de cor- 
nalină de deosebite mărimi şi despărțite prin doi mai mici 
samfiri alăturaţi, — încinse toate în cercuri ornamentate 
de argint, — formează un fel de cercel, la care sunt ani- 
nate şase lungi lănţuse de argint compuse din verigi pă- 

trate. Un lanţ de același fel, dar mai lung, şi destinat a 
se pune pe cap, sau a încinge bărbia, leagă ambii cercei, 
care se înfigeau în coade cu câte un cârlig și atârnau 
până pe piept. Să închipuim însă, în loc de materii aşa 
fără preţ, nişte frumoase agrafe de aur cu pietre scumpe 
şi scânteietoare ; şi 'n loe de grosolane şi rare cătuşe de 
argint, o coamă stufoasă de sârmă aurită sau de fine lăn- 
tuşe venețiene, și atunci negreșit ne vom face o idee exactă 
de forma acelor podoabe care încadrează, ca nişte pete de 
aur, figurile blânde ale Doamnelor noastre, în portretele 
lor de pe la mânăstiri. 

In sfârşit, spre a înregistra şi a completa toate obiec- 
tele felurite ce alcătuiau găteala unei nobile dame din 
timpii trecuţi, în ţară la noi, să ne fie iertat a transcrie 
aci foaia de zestre a Stancăi, fiica monahului Dositei 
Brăiloiu şi soţie a paharnicului Obedeanu, pe care o găsim 
printre actele de proprietate ale moşiei Cuneșştii a Sna- 
govului. Iată, din cuvânt în cuvânt, acest curios document: 


Cu mila lui Dumnezeu, însemnăm zestrile fie-mea Stancăi, pre- 
cum scrie în jos: 


4 li cu fir. 
12 Iı cu mătase. 


1 Salbă za aţe 20, de câte cinci. 
12 Şiruri de mărgăritar. 


1 Cunună de aur cu diaman- 
turi şi cu robinuri. 

1 Păreche brățări cu diaman- 
turi şi robinuri. 

1 Păreche brățări de aur cu 
zale 

1 Păreche cercei de aur cu 
câte un picior de samfir şi 
cu robin. 

1 Păreche cercei de aur cu 
câte un picior de smarand 
și cu robin. 

1 Inel de aur cu un diamant. 

1 Inel cu şase diămănțele. 

1 Inel cu un safir alb. 

1 Inel iar cu safir. 

1 Inel cu robin şi cu două 
diămănțele. Bani de cap ti- 
min jumătate poleiţi, jumă- 
tate albi. 

1 lie cu mărgăritar 

4 Ii cu sârmă. 


5 Mărămi cusute cu fir si cu 
mătase. 

1 Măramă cusută tot cu fir. 

1 Dulamă de serasir cu pacea 
de samur şi cu nasturii de 
aur. 

1 Dulamă de lastră verde cu 
pacea de samur, cu nasturii 
de mârgăritar. 

1 Dulamă de lastră roșie cu 
râşi, cu nasturii de mărgă- 
ritar şi cu sârmă. 

1 Ghiordie de hataia verde cu 
flori de fir, cu pacea de 
jder, cu nasturi de mărgă- 
ritar si cu sârmă. 

1 Zăbun de sandal de Vene- 
tia cu fețe. 

1 Rochie de serasir cu gurile 
de lir, cu sponcile de argint 
cu zmalt. 

1 Rochie de belacoasă roşie 

cu gurile de frânghie cu- 
sută cu sârmă, cu sponcile 
de argint poleite. 

1 Rochie de belacoasă galbină, 
cu flori de fir, cu gurile de 
frânghie cusute cu fir, cu 
sponcile de argint poleite. 

1 Rochie de hataia cu flori de 
mătase, cu guri de frânghie, 
cu sponci de argint. 

1 Rochie de atlaz cu flori de 
mătase, cu guri de frânghie, 
cu spona de argint poleite. 

l Brâu cu vărgile de fir. 

3 Mese alese cu trei peşcehire 
alese. 

1 Maramă de oglindă, de Ţa- 
rigrad. 

1 Maramă de mâni aleasă, îm- 
plută cu fir. 

1 Maramă de mâni cusută cu 
mătase, împlută cu fir. 

1 Oghndă. 

12 Tipsii de cositor. 

12 Talere de cositor. 

12 Cuţite cu prăsele de argint 
şi cu 12 furculiţe de argint. 

12 Linguri de argint. 

1 Solniţă de argint. 

1 Căţie de argint, mare. 

1 Bohordar de argint cu câm- 
pul poleit. 

1 Cupă de argint. 

2 Sfeşnice de aramă cu mucă- 
riile lor. 

1 Seatulcă de vutcă. 

1 Lighian cu ibric. 
Așternutul cum se cade. 

1 Pilotă de atlaz. 

1 Plapomă de hataia cu ilori 
de fır, cu ciarșaf cu colți. 

1 Ciarşaf cusut cu mătase şi 
cu fir. 

2 Ciarşafuri cusute cu mă- 
tase. 

1 Ciarşaf cu împletituri de tı- 
riplic. : 

2 Perne de tulpan cu flori de 
tıriplic, cu rățele de fir. 

4 Pernioare mici de Țarigrad, 
cusute cu fir. 

2 Perne mari şi 4 mici alese 
şi cu rățele cu fir. 

2 Perne de frânchie. 

l Zăvaz de tafta leşască cu 

feţe. 

Covor mare de pat. 

Covor segedea de masă. 

Covoare segedea de carâtă. 

Carâtă cu şase telegari. 

Cal de ginere cu podoabele: 

lui. 

150 oi; 100 oi cu miei, 50 oi 
sterpe. 

12 Epe cu mânzi. 

1 Armăsar. 

12 Vaci cu viței. 

12 Boi. 

6 Mătci de stupi. 

12 Pogoane de vie la Dobro- 
teni cu tot locul nostru. 
Moşia Viişoara cu vie, însă 
câtă am ţinut noi mai 
nainte. 

Moşia Coteniţa. 
Moşia Nenciuleştii. 

400 Stânjeni moşie ot Cuneşti, 
jud. Ialomiţa. 

Moşa Cioroiul de pe Hămă- 
rade, jud. Dolj. 

Moşia ot Udricheşti. 

Via dela 'Turcineşti, alături 
cu via lui Mihai căpitanul. 

8 Suflete de tıgani. 

2 Fete de ţigani în casă. 


Heyen 


Acestea dela noi, iar dela Dumnezeu mila şi blagoslovenie. 


Dositei Monahul Brăiloiui 

Tată o bogată foaie de zestri felurite ! Câţi proci nu vor 
fi peţit mâna avutei mirese ! Câţi coconi sprinteni nu-și 
vor fi încurcat armăsarii ageri sub obloanele ei! Câţi 
becheri sgârciţi nu vor îi linguşit slugăresște pe bătrânul 
monah ! 

Dar îndestul! Enumerând hainele, sculele, averile şi 
binecuvântările, lăsate fiicei sale Stancăi, de boierul călu- 
gărit Brăiloiul, noi am uitat că vorbeam de Doamna 
Chiajna, femeie cu deosebire energică şi intrigantă, căreia 
negreșit timpul îi era prea scump spre a-l răsipi în po- 
doabe şi găteli. 

Am cercat, sunt câţiva ani!) a reprezenta, în această 
Doamnă un caracter de muiere aspră, vitează şi ambi- 
țioasă. Poate că atunci, într'o nuvelă istorică, am exa- 
gerat puţin trăsaturile portretului ; dar cronica şi rela- 
țiunile ambasadorilor străini la Constantinopol ne stau 
dovadă spre a încredința despre curajul şi despre unelti- 
rile zavistioase ale Doamnei Chiajne sau Cezarine. Vă- 
duvă de Domn, ea ştiu, prin dări de bani, prin câştiguri 
de protecţii, prin lupte războinice făţișe, să aşeze, pe rând 
în domnie, pe amâdoi fii săi, Petru?) şi Alexandru). 
Ea învățase dela soţul ei, Mircea Vodă Ciobanul 4), a nu 
se da în laturi dinaintea nici unei neomenii, spre a ajunge 
la ţinta nepregetată a neamului lor, la domnire. Cruzi- 
mea tradiţională a familiei lui Mihnea cel rău ne-o atestă 
încă şi cinci lespezi din biserica dela Snagov, întinse 
preste cenuşa a cinci victime ale ei. 

Pe când Mircea Ciobanul, rătăcitor prin ţările vecine, 
după uciderea tatălui său în Sibiu, căuta să-şi câștige, 
prin orice mijloace, tronul răpit familiei sale de alţi 
Domni Basarabi sau Călugăresti, în Ţara Românească 
trăia un boier, Dragomir postelnicul, ce avuse dela soţia 
sa, Marga, patru feciori: Udrea, Radu, Barbu şi Cracea. 
Ca cei mai mulţi boieri din acea vreme, junele Udrea nu 
văzu cu plăcere planurile lui Mircea realizate pentru în- 
tâia oară, pe la 1550. Aşa dar, cârma ţării era să încapă 


1) In nuvela sa „Doamna Chiajna“ — din vol. I al acestei colecţii. 

2) Petru Șchiopul Domn al Munteme (1560—1568), maziht şi în- 
temniţat de Turci, a fost scăpat de mamă-sa, Doamna Chajna, şi 
ajunse în două rânduri domn în Moldova (1574—1579) şi (1582—1591). 

3) Domn al Munteniei între anii 1567—1577. 

4) Fiul lui Mihnea cel Rău, mare duşman al boror ; mazilit în 
prima-i domnie (1546—1554) revine a doua oară la tron (1558—1580). 

în mânile sângeroase ale fiului Mihnei! Câte răzbunări, 
plămădite în păsurile pribegiei, se vesteau pentru urmaşii 
celor ce gonise pe tatăl lui din domnie! Câte lacome ră- 
piri se pregăteau de către noul domnitor, spre a scutura 
mizeria ce o târîse poate atâţia amari de ani, pe ţărmu- 
rile străine ! 

Prevestirile nu fură amăgite ; abia de două săptămâni 
sosise Domnul în scaun şi îndată puse de tăie pre Coadă 
Vornicul şi pre fratele său Radu Comisul, pe Dragul Stol- 
nicul şi pe Stroe Spătarul, pe Vintilă Comisul şi pe alţi 
mulţi boieri, muncindu-i mai întâi spre a le afla toate 
avuţiile şi a-i stoarce de tot ce ei aveau. Unii însă, printre 
care era şi Udrea, fiul lui Dragomir postelnicul, prinseră 
mai dinainte de veste şi fugiră în Ardeal, căutând acolo 
scăparea vieţii lor şi o ajutorniţă spre a răsturna pe Dom- 
nul vrăjmaş. Dar doi ani trecură înainte ca ei să poată 
aduna un cârd de oştire cu care, în sfârşit, în toamna 
anului 1552, izbuceniră în ţară. Mircea luase ştire despre 
urmările pribegilor şi, înaintând către dânşii cu oaste, pe 
răul Periş, se bătu cu ei şi-i răzbi cu totul. Care din- 
tr'înşii avu zile, scăpă cu fuga înapoi; alţi mulţi periră 
pe loc ; iar printre cei robiţi fu şi Udrea sau Udrişte Vis- 
tierul, pe care Voivodul, în ziua, poate, de 12 Noemvrie, 
anul 1552, îl ucise în sat la Oncești. 

Trupul lui fu adus la Snagov şi pe lespedea ce-l acoperă 
citim încă: 


posecen bâst joupan 
Udrea ot Mircea Voevoda vă selo Oncești, 
bâst je cn Dragomir ot 
Stelnika i jeupanița ego Marga. velt. 7082 mt. No. 14 


adică românește : 


“+ Tăiat a fost jupân 
Udrea de către Mircea Voevod, în satul Oncești. A fost el 
fiul lui Dragomir postel- 
nicul şi al jupânilei sale Marga. In anul 7082, luna Noem. 14. 


Sărmană mumă, văduvă poate pe atunci, renunţă, după 
această nouă pierdere, la mulţumirile casnice ale vieţii 
de familie, acum atât de amărite, şi se retrase într'o mă- 
năstire, schimbându-şi numele de Marga, în acela de mo- 

nahia Etrosina. Nu ştia, biata mumă, că alte răstrişti 
mai grozave aveau să încerce încă inima sa! 

In adevăr, fiii săi cei mai juni crescură în vârstă deo- 
dată cu fiii ucigaşului fratelui lor mai mare, şi ura se 
desvoltă deopotrivă în sufletul fiecăruia dintr'înşii. Din 
partea sa, Doamna Chiajna, epitroapă îngrijată a dom- 
neștilor săi fii, hrănea în sânul lor acel duh de neîmblân- 
zită răzbunare care învălue domniile acestui neam, dela 
Mihnea cel rău până la Mihnea Grecul, ca într'o mantie 
scăldată în sânge românesc. 

După mai multe plângeri ale boierilor în contra lui Pe- 
tru Schiopul, cel dintâi moştenitor al Mircei, plângeri 
încâleite toate din intrigile Chiajnei, Poarta, spre a îm- 
păca sau spre a nemulţumi pe toţi deodată, dete domnia, 
la 3 Mai 1569, lui Alexandru, fratele mai mic al Petrului. 
Un domn aşa tânăr da tuturor speranţa unei domnii blân- 
de şi spornice în fapte bune. Ca în multe rânduri, toată 
țara, şi boierii pribegi cu dânsa, se amăgiră de acest vis; 
toţi, de toate părţile, se grăbiră a alerga să se'nchine nou- 
lui stăpânitor. Din ţările vecine soseau mereu pământeni 
înstrăinaţi de mari de ani, cu gândul să-şi afle acum o 
vieaţă liniştită în căminele lor strămoşeşti. Obosiţi de ură 
şi de suferinţe, toţi păreau a lăsa uitării nevoile şi împă- 
rechierile trecute. 

Dar, în mijlocul acestei înfrăţiri generale, cruzimea bă- 
nuitoare a domneştii familii veghia, ascunsă subt o per- 
dea de făţărie, ea aştepta, cu un zâmbet viclean pe buze, 
să-şi vază prăzile adunate împrejur. In sfârşit, într'o zi 
de 1 Septembrie, la 1569, planul urzit pe tăcute în palatul 
domnesc se dete pe faţă printr'o groaznică măcelărie. In 
oraș la Bucureşti, toţi boierii cunoscuți sau bănuiţi ca 
vechi dușmani al familiei stăpânitoare, fură cuprinsi de 
slujitorii domneşte, şi capetele lor trunchiate formară un 
alt morman ca cel ridieat la Moldova, pe aceiaşi timpi, 
de Alexandru Vodă Lăpuşneanul 1). Cronica ne-a păstrat 
numele a mai multor din victimele acestei zile: „Radu 
Logofătul dela Drăgoieşti, şi Mihnea dela Bădeni, şi Stan 
Udrişte Vistierul, şi Tudor dela Bucov, şi Vladul Caplii, 
și Pătraşcu, și Calotă, şi Stan fiiul Drăguleţului, şi Radu 


1) Domnitor al Moldovei (1552—1561) detronat de Despot Vodă, veni 
a doua vară pe tron, răzbunător, ucise la un ospăț 47 de boieri. 
In anul 1565 a mutat Capitala Moldovei dela Suceava la Iaşi. A 
murit otrăvit de boieri, în înţelegere cu soţia sa Ruxandra (1564— 
1568). 

Stolnicul dela Boldeşti, şi Radul fiul lui Socol Vornicul“. 
Printre aceştia noi recunoaştem pe Radul Stolnicul şi tre- 
bue să adăugăm pe fraţii săi, Barbul şi Cracea, fii ai lui 
Dragomir Postelnicul. 

Pe câteşi trei, trupuri acum neînsufleţite, jalnica lor 
mumă, Efrosina monabhia, i-a strămutat în mânăstirea 
Snagovul, şi pe pietrele lor, neasemănate în mărimi şi for- 
me, s'a scris: 


f po... cen 
bâst joupan Radul stolnik ot Alexandrou Voevoda 
i but je sân Dragomir 
Postelnik mat ego Monahia Efrosina 
velt. 7078 mtf. sept. 4 dni. 


adecă : 
+ Tăiat 
a tost jupân Radul stolnicul de către Alexandru Voevod 
şi a fost el fiiu al lui Dra- 
gomir postelnicul şi muma lui (a fost) monahia Efrosina, 
In anul 7078, luna Sept. 4 zile. 


f posecen bâst 
joupan Barbu ot Alexandru Voevod v varoş 
na Bucureşti i bâst 
sân Dragomir Postelnik i mat ego monahia 
Efrosina. mf. Sept. 4 dnì lt. 7078. 


adecă : 
Tăiat a fost 
iupân Barbu de către Alexandru Voevod în oraşul Bucu- 
reşti şi a fost el fiiul lui Dragomir po- 
stelnicul şi muma lui (a fost) monabhia Efrosina. Luna Sept. 
4 zile. In anul 7078. 


f „.ecen bâ joupan 
Kracea ot Alexandru Voevod vă varaş na Bucureşti 
i bât je sin Dragomir Postelnica 
i mat ego Monahia Efrosina 
vå lt. 7078. 


adecă : 


 Tăiat a fost jupân 
Cracea de către Alexandru Voevod în București ; şi a fost el 
fiiul lui Dragomir postel- 
nicul ; şi muma lui (a fost) monahia Efrosina. In anul 7078. 

Nenorocita mumă n'avu putere a trăi mai mult decât 
până ce văzu, aşternute una lângă alta, câteşi patru pie- 
trele mormântale ale fiilor săi. Atunci sdrobită de o nes- 
pusă şi nemângâiată, durere, ea îşi căută un loe modest 
alături cu nefericii ei copii, şi adormi de somnul nemuri- 
rii, sub o îngustă lespede, care, trunchiată azi în două 
bucăţi, poartă următoarea inscripţie, plină de o jale pă- 
trunzătoare : 


prestavisia raba Bijia monahia Efrosina po smărti 4 
sinâ ije poseceni bâşe vecii i pamia. priscrăban mat 
do smrti. 


adică : 
+ A răposat roaba lui D-zeu monahia Eufrosina după moartea 


a patru fii ai săi, cai au fost tăiaţi. Veciniea pomenire! Mult 
întristată mumă până la moarte! 


Pe acest mormânt sdrobit şi pe cele patru mai sus ară- 
tate, grămădite toate în biserica dela Snagov, se citeşte 
dar o dramă, plină de interes şi de mişcare, o dramă ce 
ar fi rămas cu totul în uitare, dacă n'am găsi-o săpată 
pe acele pietre funerare. Astfel, dar, monumentele vechi 
aduc adese ori, din vremurile trecute, răsunete pline de o 
glorie sau de jale : ele ne sunt adese ori, învăţăminte pline 
de o filosofie adâncă şi ne fac a vedea cum timpul şterge 
şi alină toate patimile pământeşti. Vedeţi chiar în bise- 
rica dela Snagov, cum toate urile au pierit în braţele 
morţii ! Doamna Chiajna, cu familia sa, stă acolo de vea- 
curi pe păreţi, privind cu linişte şi cu blândeţe la mor- 
mintele jertielor sale, şi nici soţia, nici fiii lui Dragomir 
nu mai înalţă mâna răzbunătoare asupra ucigaşei lor ! 

Dar fiindcă descoperirea unor aşa tragice scene ne-a 
ținut câtva timp în necropola bisericii ce vizităm, să ne 
mai oprim şi câte un minut asupra celorlalte trei mor- 
minte ce o complectuese. 

Unul e al mitropolitului Serafim, care a păstorit în ţară 
sub Mihnea Vodă Turcitul 2) şi, poate, sub Petru Cercel?) ; 


1) Domnitor în Muntenia, cunoscut sub numele-i turcizat, de Meh- 
met Bey a omorît mulţi boieri şi a împovărat ţara cu biruri. A 
domnit în două rânduri (1577—1583) şi (1585—1591). 

2) Domnitor în Muntenia. Fiu al lui Pătraşcu cel Bun (1583—1585). 
Era un om învăţat. Se spune că vorbia douăsprezece limbi. A fost 
mazilit în urma intrigilor Doamnei Chiajna. A murit înecat din or- 
dinu! vizirului, în 1590. 

în a doua domnie însă, a lui Mihnea, documentele Snago- 
vului ni-l arată retras în această mânăstire, ocupând dre- 
gătoria de egumen. Inscripția pietrei lui e foarte roasă şi 
abia se citeşte pe dânsa: 


„.ViSia TA... 
..preos ~ şteniomu arhimitropolit Serafina pri 
dni Mihnea v... 
... Vlt. 7098. 


adecă : 
+ A răposat robul 
prea-o-sânţitului arhimitropolit Serafim în zilele 
lui Mihnea V. 
In anul 7098 (1590 ?) 


Alt mormânt ne repoartă în zilele lui Mihai Vodă Vi- 
teazul, la anul al doilea al domniei sale (1594), când ştim 
că el avu a reprima o răscoală de boieri, în capul căruia 
se pusese banul Manta. El fu îndurător pentru cei mai 
mulţi ; însă s'ar putea ca milostivirea-i să se fi stins din- 
naintea unei trădări către duşmani. Dumnezeu să ne ierte 
dacă învinovăţim pe nedrept memoria Stolnicului Dima, 
pe a cărui piatră, grosolan lucrată, se poate citi : 


7 posecen 
bâst jopan Dima. i. stolni... 
Mihai Voevodi. vlt. 7103. mf. Nov. dn. 28. 


adecă : 
F Tăiat 
a fost jupân Dima fostul stolnie . 


Mihai Vodă. In anul 7103, luna Noemv. zile 28. 


In sfârşit al zecelea şi cel din urmă mormânt dela Sna- 
gov e o platră mare, pe care stă seris, jur împrejur : 


7 prestavisia 
rab... Stoika Logofet ot Krăciani vă dni blgo 
cistivago i H'uliubivago 
Io Alexandru Voevoda sn. Radu Voevod i bâl i 
smert v. dni Alexandr Voevod sn. Iliaş Bod. 
vlt. 7136 
mj. Iounei, dni. 7 

adecă : 


+ A răposat 
robul... Stoica logofătul din sat de la Crăciani în zilele prea 
cuviosului şı de Christos iubtorului 
Io Alexandru Voevod, fiiul Radului Voevod şi i-a fost 
moartea în zilele lui Alexandru Voevod tiiul lui Iliaş Voevod. 
In anul 7136 (1628), 
luna Iunie, zile 7. 


Asupra acestuia nu putem spune nimic mai mult decât 
ceea ce spune epitaful lui. Era poate şi el unul din acei 
oameni, mari şi puternici în vremea lor, onoraţi, lăudaţi, 
adoraţi chiar de o mare parte a lumii, până când trăiesc ; 
şi după ce mor, după ce li se ridică monumente sumptuoa- 
se, numele lor se stinge din memorii, şi lumea, desamăgită 
de prestigiul lor personal, bagă atunci de seamă că faima 
lor a fost mincinoasă şi că faptele vieţii lor se reduc la 
nimie pentru glorie, nimie pentru posteritate ! 

Acest mormânt însă, mut de renume, ne aminteşte trei 
domnii, cărora ţara le datorează mai mult de-o răutate. 
Radu Mihnea, Alexandru Coconul!) și Alexandru Iliaş?), 
sunt în adevăr, domnii aceia, sub care influenţa Grecilor 
a început, pentru prima oară, a apăsa cu greu asupra ţă- 
rilor române. Atunci mai întâi, se adeveriră acele cuvinte 
ale Impăratului Prooroc pe care le aplica la acea nenoro- 
cită stare a ţării, nemuritorul Matei Basarab : „Doamne! 
veairă streinii în moşia noastră şi spureară mânele lor 
cu mite, și îndrăzniră a vinde, a cârciumări sfintele tale, 
şi a goni pe moşteni şi în trudele şi ostenelile lor a băga 
pe streini, fum de ruşine şi de împutăciune vecinilor noş- 
tri!“ In adevăr acei Domni, Români de neam, dar cres- 
cuţi în Fanar, se ocoliră de streini venetici ; ei le deteră 
pe mâini toate dregătoriile ţării, le predară toate izvoa- 
rele de înavuţire, le închinară toate vechile mănăstiri pă- 
mântene. Atunci, anticile locaşe sfinte căzură în mâinile 
cămătarilor greci ; daniile pioase şi legămintele ctitorilor 
primitivi fură călcate în picioare de călugării streini. 

Snagovul are şi el nenorocirea de a cădea sub această 
grea osândă a soartei ; zidurile-i mândre de neatârnarea 
lor seculară, se deschiseră unui egumen grec şi bogatele-i 


1) Domn în Muntenia (1616—1618), fiul lui Radu Mihnea. 
2) Domn în Muntenia, cu totul grecizat, a fost detronat printr'o 


conspirație ; a revenit la domnie şi a fost înlocuit cu Leon Tomşa 
(1627—1629). 

moşii îşi vărsară veniturile în folosul mânăstirilor gre- 
cești din pământul otoman. 

E curios de a cunoaşte prin ce mijloace viclene nesăţio- 
şili călugări streini ajunseră la acest scop. 

Incă din zilele lui Alexandru Vodă Coconul, un călugăr 
grec, părintele Kyr Parthenie, care fusese odinioară epis- 
cop al Presponului, părăsind săraca lui episcopie din 
Turcia, veni în Ţara Românească şi primi aci cu mulţu- 
mire egumenia bogatei mânăstiri Snagovul. Dreptul lui 
Dumnezeu, el o îngrijea bine şi sârguia întru toate lucru- 
rile bune şi folositoare mânăstirii ; dar cât de bun şi vred- 
nic era, instinctul din fire, totuşi, îl trăgea către ţara lui. 
El se înţelese cu confrații săi dela mânăstirea Pantocra- 
torului, pe care o zidise împărații Comneni şi o prefăcuse 
boierii români Basarabi ; aşa dar, pe la 1628, câţiva mo- 
nahi de acolo veniră în Ţara Românească, cu rugăciune 
ia domnie ca să li se dăruiască mânăstirea Snagovul şi să 
fie adăogată ca metoe supus mânăstirii lor. Domnitorul 
cel nou, Alexandru Iliaș, nu cuteză, ca alţi Domni dinain- 
tea lui, să ia asupra-şi această închinare, ci adunând tot 
sfatul străluciţilor dregători ai ținutului, le făcu între- 
bare : „Să o supunem? Sau să o lăsăm a sta după obiş- 
nuita de sine stăpânire ?“ Obştea răspunse „cum că nici- 
odată să nu se dea mănăstirea aceasta de mai sus zisă 
Sinagogova, ci să se lase pe a sa însăşi stăpânire, după 
cele întocmite de ctitorii săi cei dintâi, cei ce au zidit-o, 
şi astfel neschimbat să stea“. „Destui Domni — adăogară 
în sfat boierii indignaţi — destui stăpânitori au prădat 
şi au supus sub ascultarea mănăstirilor streine, pe cele 
pământene, asupra cărora ei nu aveau nici un drept ctito- 
ricese ! Cel puţin ca aceasta să fie liniștită şi scutită de o 
nevrednică supunere. Satură-se locurile sfinte dela mun- 
tele Athos şi din aiurea, cu atâtea danii şi metoace cu 
care le-au înzestrat alţi Domni de mai înainte! Dar Sna- 
govul hotărîm ca să stea într'a sa dintâi stăpânire, şi 
metoc de aci înainte nici odată legăm să nu fie“. 

Această nobilă şi demnă hotărîre nu avu însă puterea 
de a stârpi şi îndurarea din inimile vrednicilor sfetnici. 
Mila adesea înşală pe Român. Smerenia şi virtuțile epis- 
copului Parthenie erau aşa lăudate, încât toţi boierii ţării 
se rugară de Domn ca să-i lase lui pururea egumenia 
mânăstirii Snagovului, în toate zilele vieții sale, iar după 
petrecania lui să nu se mai aşeze alfi streini monahi năs- 
tuvnici şi egumeni la această mănăstire, ci numai aceia 
care vor fi aleşi de soborul călugărilor. 

Acestea le găsim toate, povestite pe larg, într'un foarte 
însemnat hrisov, dat în Bucureşti la 6 Martie 1628 (7136), 
de către Alexandru Vodă lliaş. Acest act frumos seris pe 
pergament cu litere capitale mărunte şi cu oarecare orua- 
mente polichrome destul de elegante, — între care şi ste- 
ma Ţării Românești încinsă într'o coroană de lauri, — e 
redactat în limba slavonă, cu un stil pompos şi măestrit, 
de către vestitul seriitor Udrişte sau Orest Năsturel, care 
studiase în Kiew şi pe a cărui soră, Elena, o ţinea de so- 
ție ilustrul Matei Basarab, pe atunci, Matei Aga din Brân- 
coveni. Hrisovul ne descrie cu energie toate temerile pă- 
mântenilor pricinuite de acea cotropire stăruitoare şi pri- 
mejdioasă a clerului strein, temeri ce se îndreptăţese cu 
totul, mai ales când vedem, ca la Snagov, că cel mai mie 
prilej de însinuare, era de ajuns veneticilor spre a se face 
în puţină vreme, stăpâni desăvârşiţi pe locurile cuprinse 
de dânşii cu silă ori cu vieleşug. 

Dar această stare de umilinţă a lavrelor pământene îşi 
găsi, încă de pe atunci, vindecarea într'un act de energie 
şi de dreptate al unui Domn cu simţiri şi cu virtute pa- 
triotică. Matei Basarab, care luă peste câţiva ani, domnia 
cu sabia, văzând aşa urgie, adună soborul ţării, compus 
de cler, de boierii mari şi mici, „sfetnici, dregători, jude- 
cători şi a toată meseria toemitori“ ; îi făcu arbitri ai 
acelor oameni streini ţării, „nu cu lege sfântă, ci cu nea- 
mul. cu limba, şi cu moravurile rele, adică Greci, care, 
după ce se îndurară nici se leneviră în vieaţa biruinţii lor 
a izmeni şi pune jos obiceiurile cele bune şi bătrâne ale 
tării... îndrăsneală a călca şi obiceiurile mănăstirilor şi 
pravila ctitorilor, Domnilor bătrâni ce au fost legiuită“ ; 
şi însfârşit cu autoritatea sa şi a adunării pământene, 
restitui mănăstirile în drepturile lor legitime. Un frag- 
ment din hrisovul, încheiat în Târgovişte la 27 Noemvrie 
1640, şi citat mai sus, va arăta mai lămurit, cu elocvenţă 
gravă şi apăsată a stilului strămoşesce, mărimea acestui 
fapt, adevărat naţional ; iată cum se mai exprimă hri- 
sovu! : 

„Drept aceea, noi ce suntem mai sus zişi, Io Matei Ba- 
sarab Voevod, dinaintea adunării a toată ţara, cu sufletul 
şi cu voia a tot Soborului, aşa am tocmit: cum că acele 
siinte lavre Domneşti care le-au închinat acei Domni şi 
Vlădiei streini, pentru mită, fără de voia şi fără de ştirea 
a neamului, le-au supus metoace dajnice altor mănăstiri, 
din ţara grecească, din Sfeta-Gora şi de prea aiurea, îusă 
mănăstirile anume: Tismana, Argeşul, Cozia. Govora, 

Cotmeana, Ezerul, Gura Motrului, Brădetul, Dealul, Gla- 
vaciocul, Snagovul, Bistriţa, Mislea, Tânganul, Bolentinul 
Potocul, Râncăciovul, Valea, Menedecul, şi altele, acele 
toate să fie în pace de călugării streini, cărora li s'au fost 
dat pentru mitele lor, şi să aibă a trăi mănăstirile într'a- 
cea slobozenie, pre acea pravilă şi tocmeală, cum au legiuit 
ziditorii şi ctitorii lor, şi să aibă a fi pre seama ţării, cum 
a fost din veac...“ 

O! Matei Basarab, ce adânc respect îţi datorează ţie 
naţia română pe care azi, din negura auilor, tu încă ai 
ști s'o înveţi a-și apăra şi a redobândi drepturile sale ră- 
pite ! Numele tău glorios, eare îl întâlnim în fruntea ori- 
cărei propăşiri naţionale, ar trebui să însufle o venerație 
religioasă poporului pentru care ai jertfit, în muncă şi su- 
dori, o viaţă de aproape optzeci de ani! In chipul tău 
smead şi costeliv înconjurat de o barbă albă şi rară, în 
buzele-ţi subţiri şi zâmbitoare, în fruntea ta lată şi înaltă, 
în ochii tăi mici şi vii afundaţi sub sprincene negre şi stu- 
foase, îmi place adesea a descoperi câtă fineţe, câtă înţe- 
lepeiune și câtă energie trebuese spre a forma caracterul 
unui mare Domnitor. Imi pare că te văd, diplomat iscusit 
râzând înghesuit în barba-ţi căruntă, când, cu un cusur 
subţire, îţi bătuşi joc de Agaoa turcească ce venea spre a 
te mazili şi-l ocolişi pe dealul Văcăreştilor, de o gardă 
de onoare care, cu fitilul la puşti, îl oprea să intre în Bu- 
curești ! Apoi te zăresc, Domnitor cuvios şi plin de dorul 
ţării, izgonind, în mijlocul adunării obşteşti din Târgo- 
vişte, precupeţii streini ce intrase în locașele sfinte şi po- 
runcind a se înălța, spre podoaba ţării, patruzeci de tem- 
ple noi ! Şi apoi iar, te văd acolo, unchiaş gârbovit, dar cu 
ochiul plin de foc, dând pinteni calului tău, sub vifor şi 
sub ploaie, pe câmpia dela Finta, îndemnând şi îmbărbă- 
tând, cu glasul şi cu gestul, viteaza ta oştire, ca să nu-şi 
dea mijlocul şi să războiască tot cu o nouă agerime, ordi- 
nele simbriate de rivalul tău Vasile +), şi pâlcurile zăpă- 
cite ale căzăcescului hatman Timuș. 

Viteaz în războaie, dibaci în politică, şi în veci încins 
de grija ţării, Matei, acel erou mare în toate, nu nesoco- 
tea nici cele mai mărunte îndeletniciri, ea să ţină liniştea 
şi dreptatea între pământenii săi. Venea doar cineva cu 
plângeri la dânsul în contra unui vecin viclean sau co- 
tropitor, el nu-l respingea cu inima obidită, ci îndată, sub 
ochii împricinaţilor, le da fiecăruia ce era drept al lui. 


1) Vasile Lupu. 

El nu ştia multă carte, nu vorbea altă limbă decât limba 
ţării ; dar vorba-i era vorbă sănătoasă și când lua con- 
deiul în mână, apoi condeiul plătea cât sabia. 

Darnie cu toate mănăstirile pământene, el întărise Sna- 
govului, vama gârlei dela Spanţov cu care era miluită 
mănăstirea dela Basarab Voevod, şi împuternicise pe pă- 
rintele Ignatie egumenul ca să ia, din acea vamă, dela 
zece peşti un peşte şi din zece bani un ban de vamă, şi de 
în carul de făină un obroc. Dar Vasea vameşul pusese car- 
tea domnească la ciochină şi nu vrea să dea călugăraşilor 
ce li se cădea. Se scoală atunci, într'o zi, popa Ignatie, şi 
merge cu jalbă la Domnie. Matei, cum află de una ca asta, 
se face foc de mânie, chiamă pe grămădie şi-i poruncește 
să serie. Logofătul îşi ia pe genunchi o făşioară lungă de 
hârtie, deschide călimara dela brâu, își curăţă condeiul de 
trestie, şi după spusa domnească scrie aşa: 


Cu mila lui Dumnezeu Io Matei Basarab Voevod şi 
Domn. 

Scris-am Domnia mea ţie Vaso vameşule : Ce porc-de- 
câne eşti tu, de cărțile Dumniei mele nu le bagi în seamă. 
A făcut Domnia mea cărți părintelui Snagoveanului să- şi 
ia de pre locul lui dela Spanţov, cum au fost legea şi 
obiceiul ; iar tu, fecior de lele nu bagi cărțile mele în 
scamă. Să cauţi să-l laşi să-şi ia ce e obiceiul, că vom lră- 
mite Domnia mea de, acolo, te va spânzura. Aceasta-ți scriu 
şi însu-mi am zis Domnia mea. Scris octomvrie 24, leat 
7152. 


Matei Vodă iscăleşte şi logofotul pune alături pecetea 
Domnească, cu chinovar. Scrisoarea se dă în mâna egu- 
menului Ignatie şi apoi pas, Vaso, de nu urma după po- 
runcă ! 

Cuvintele moderne ne-au silit a înmuia într'acest curios 
act de diplomatică naţională, păstrat şi acum la Snagov, 
unul din epitetele de o energie mult prea caracteristică 
pentru noi, oameni civilizaţi ; dar vechia proză română, 
ca versurile latinești. 


Le latin dans les vers brave l'hbonnâtet6 
Latineasca în versuri nu ştie de rușine 


In adevăr cel ce seria asemenea proză, avea în vinele 
sale, sânge vârtos de Roman. Matei Basarab dacă n'a fost 
singurul erou al Țării Româneşti, negreşit a fost cel mai 

mare Domnitor al ei, cel ce a ştiut să împreune, puterea 
armelor de apărare, cu regularea progresului şi ordinei 
înlăuntru. De câte ori am urcat muntele Arnotei, unde 
mormântul lui de marmoră stă ascuns într'o modestă ca- 
pelă, aleasă chiar de dânsul, pentru ultimu-i locaş, am 
simţit în mine cucernica mulţumire ce inspiră credincio- 
șilor, un pelerinagiu la locurile sfinte. De ce trebue însă 
să trecem munţi şi dealuri, să suim stânci sălbatice ca să 
găsim o lespede consacrată unei aşa glorioase memorii ! 
N'ar trebui oare ca naţia noastră să-şi arate, într'un chip 
mai învederat, recunoştinţa către unii bărbaţi iluştri ea 
Mircea Bătrânul, ca Stefan cel Mare, ca Mihai Viteazul, 
ca Matei Basarab... ? Aceia sunt eroii ţării ! acelora să le 
ridicați monumente. 


IV. POEZIA TRECUTULUI ŞI POEZIA FOAMEI 


E o pioasă datorie pentru urmaşi, aceea de a deştepta 
suvenirea întunecată a mărimilor trecute. Sub risipirile 
timpurilor e o lucrare plină de farmec pentru omul cu 
iubire de ţară, de a cerceta faptele şi împrejurările vieţii 
acelor oameni care au purtat odată, cu onoare sarcina des- 
tinelor naţionale. In fieşce colţ de pământ, e plăcut lucru 
pentru dânsul, a reînvia umbra bărbaţilor vestiți ce au 
trăit, s'au bucurat ori au suferit odinioară acolo, şi e încă 
mai plăcut când poate a se împresura cu priveliştea mo- 
numentelor şi obiectelor ce au fost martori la faptele şi 
la simţurile lor. 

Să ne strămutăm, spre pildă, cu gândul, la anul 1662, 
când zidirile mănăstirii Snagovului îşi păstrau încă ca- 
racierul lor primitiv. Era sâmbătă noaptea spre duminică 
20 decemvrie. Intr'unul din paraclisele, ce existau încă pe 
atunci, un bătrân de o talie înaltă şi trupeşă, sta înge- 
nunchiat. Capul său pleşuv, închinat la icoane, părea cu 
totul absorbit într'o cugetare adâncă şi cuvioasă, ca ruga 
creştinului ce aşteaptă ceasul cel din urmă. La razele can- 
delii, sar fi văzut în trăsurile-i accentuate şi în culorile 
oacheşe ale figurii sale, caracterele pronunţate ale tipului 
grecesc. 

Acela era bătrânul Postelnie Constantin Cantacuzino 
care, cu treizeci și mai bine de ani înainte, venise din 

Constantinopol, se împământenise la noi, luând de soţie 
pe Ilinca Basarab, cea din urmă moştenitoare a vechii 
familii domneşti şi prinsese dor şi dragoste de ţară, mai 
mult chiar decât mulţi pământeni. E] o scăpase la 1660, 
de robirea desăvârşită ce Turcii cugetau a-i impune, pre- 
făcând-o în paşalâc ; el mijloeise atunci a aşeza în scaunul 
Domnesc pe junele Grigoraşeu Ghica care-i făgăduia să-l 
seutească în toată vieaţa lui, de orice grijă, de orice bân- 
tuire. Acum însă, prin uneltiri vielene, doi boieri duşmani 
ai Postelnicului, şi anume, Stroe Vornicul Leurdeanul şi 
Dumitru Cămăraşul, se unise cu Doamna lui Grigoraşcu, 
Maria, spre a pierde pe puternicul veteran care, din re- 
tragerea sa la moşiile-i de pe Prahova, stânjenea planu- 
rile lor de jaf şi de asupriri. Nesocotitul Domn se lăsă în 
voia intriganţilor şi venerabilul bătrân, ridicat fără veste 
din sânul familiei sale şi adus noaptea sub pază la Sna- 
gov, aştepta acum în rugăciuni, să sune ora uciderii sale. 
A doua zi de dimineaţă, Postelnicul asistă la liturghie, 
în biserica cea mare, cu aceeaşi cucernică luare aminte. 
Câte gânduri negre, repurtate atunci asupra restriştelor 
ce se vesteau ţării ; câte îngrijiri părintești asupra soartei 
unei numeroase familii, eutreerară în acele minute inima 
bătrânului boier. Câte suspinuri adânci şi dureroase se 
uniră, sub bolțile anticului templu, cu psalmodiile alină- 
toare ale mângâioasei religii ! La sfârşitul slujbei, vene- 
rabilul osândit înaintă cu pas sigur la uşile altarului şi 
acolo, cu conştiinţa senină dinaintea lui Dumnezeu, se 
împărtăşi la izvorul veşnicei mângâieri. Apoi, la ceasul 
cinci, îl aduseră în trapezarea mânăstirii. Gâzii îl legară 
cu spatele de unul din stâlpii sălii, înfăşurându-i tot 
trupul cu funii strânse, ca să nu poate mişca ; apoi îi tre- 
cură la gât un ştreag ce înconjura stâlpul şi alunecă pe 
un ochi ; atunci, trăgând ştreangul cu furie şi smucindu-l 
în mai multe rânduri nenorocita victimă muri sugrumată. 
Această groaznică scenă se petrecea, ne spune cronica, 
în trapezarea mânăstirii, în acea sală în care monahii, 
adunaţi la un loc şi în tăcere, ca vechii agapi creştini îşi 
luau cinele lor, pe când un frate mai tânăr şi mai de- 
prins la carte, citea pe fiecare zi, istoria Sfântului zilei. 
In ziua aceea era să se citească viaţa Sfântului Ignat. 
Nu putem şti cu siguranţă cum era clădită, la Snagov, 
acea cameră importantă a oricărui edificiu monastic ; 
dar — precât putem judeca după trapezariile ce au lăsat 
urme pe la alte mânăstiri vechi din ţară, şi mai ales dupa 
aceea ce se poate recompune din casele episcopale dela 

Curtea de Argeş, — această încăpere era o sală cu lăr- 
gimea Jumătate cât lungul, despărțită la mijloc prin stâlpi 
rotunzi, puţin înalţi şi groşi, pe care se sprijineau, de pa- 
tru părţi, nişte bolte ogivale ce se îmbucau între ele, 
fără ajutorul de arcuri îndoite. Din brâul superior (astra- 
gale) al stâlpilor şi din căpătâile ascuțite sau console ale 
bolților de pe pereţii laterali, se porneau, pe rotunjeala 
culelor, numeroase ciubuce sau nervure, care, întâlnin- 
du-se în unghiuri înguste, formau în jurul cheii bolților, 
nişte largi rosette în formă de stele. Pe câmpurile pereți- 
ilor de lături se deschideau ferestre late, puţin înalte şi 
rotunjite la capul de sus, precum erau şi uşile sălii. Par- 
doseala era mai adesea de lespezi sau de cărămidă pusă 
pe muchie şi mobilarea pare a se fi redus la mese de lemn, 
lungi și înguste ce se întindeau dealungul sălii, de amân- 
două părţile stâlpilor, însoţite de laviţe tot aşa de sim- 
ple. Mai totdeauna aceste trapezure se aflau aşezate dea- 
supra pivnițelor şi alături cu maghernițele sau cuhniile 
ce cuprindeau o vatră largă ca de doi stânjeni pătraţi, 
neavând alt coş de răsuflare, decât boltirea pereţilor ce 
sc înălţau la patru, cinci stânjeni în sus, îngustându-se în- 
tro linie cam parabolică şi terminându-se pe învelitoare, 
cu un fel de căciulă cu ochiuri jur împrejur. 

Sub aceste forme arhitectonice, care amintesc tranziţia 
stilului roman pornit către ogive, în secolul al XIII-lea 
şi următorii, închipuirea noastră rcelădeşte acea sală de 
trapezare dela Snagov în care îşi dete sufletul bietul pos- 
telnie Constantin Cantacuzino, muncit cu aşa barbare chi- 
nuri. 

Când trupul său neînsufleţit şi mohorît de vânătaele 
funiilor fu deslegat dela furcile caznii, soţia şi copiii ră- 
posatului fură vestiți ca să vină să-l ridice. Duioasa fa- 
milie strămută rămăşiţele părintelui la mânăstirea lor 
dela Mărgineni şi acolo le înmormântară. In această oca- 
zie cronica zice: „Toată ţara plângă pe Constantin Pos- 
telnicul, că au pierdut un stâlp mare, carele au sprijinit 
toate nevoile ţării, plângu-l şi săracii că şi-au pierdut 
mila ; plângu-l şi păgânii şi creştinii şi toate ţările care 
l-au ştiut şi nu l-au ştiut, ci numai de numele lui au auzit, 
pentru multa înțelepciune şi bunătate ce făcea în toate 
părțile !“ 

Intenţia noastră n'a fost însă de a povesti aici vieaţa 
folositoare şi sbuciumată a Postelnicului Constantin Can- 
tacuzino. După mai mulţi seriitori eminenţi care au ex- 
ploata această dramă impunătoare, ar fi o pretenţie ne- 

iertată din parte-ne a mai cerca de a o expune pe larg. Ne- 
pieritorul nostru istorie, Nicolae Bălcescu schiţă mai în- 
tâi, la 1845, această interesantă biografie. Frumoasa mo- 
nografie ce tipări el atunci în Magazinul istoric pentru 
Dacia scrisă cu acel stil cumpănit, învietor şi colorat ce 
caracteriza pana sa măestreaţă, după ce ne spune pe scurt 
faptele de laudă şi moartea îngrozitoare a vrednicului 
boier, se termină prin aceste consideraţii asupra fatalelor 
consecinţe ale neomenoasei ucideri : 

„Moartea lui Cantacuzino avu rele urmări pentru ţara 
noastră. Fiii lui, vrând să-i reabiliteze memoria şi să-l 
răzbune, deteră pricină de se despărţiră toţi boierii în 
două partide care sfâşiară ţara şi o aduseră la mare ti- 
căloşie. La Ianuarie 1665, Grigore Ghica V. V. fugind în 
tara nemţească, Constantin, al treilea fiu al Postelnicului 
Cantacuzino, se luă după dânsul şi, după ce îl trase în 
zadar pe la judecată la curtea Austriei, întâlnindu-l în- 
sfârşit la Veneţia, dobândi de la dânsul o carte prin care 
aturisea pe Leurdeanul, mărturisind că el l-a îndemnat 
la acea crimă, cum şi trei scrisori autografe ale lui Leur- 
deanu către Comisul Constantin Vărzaru, serise pe când 
acesta se afla în tabară lângă Domn şi Leurdeanu caima- 
cam prin care îl silea să facă în tot chipul să înduplece pe 
Domn să omoare pe Cantacuzino. Dintr'altă parte, fraţii 
Cantacuzini ce rămăseseră în ţară dobândiră dela ob- 
șteasea adunare a Țării, un act mărturisitor de nevinovă- 
ţia părintelui lor, în care se vedea iscălit şi Leurdeanu, şi 
altul dela Parthenie Patriarhul Constantinopolei şi dela 
Sinod, întărindu-l şi mărturisind asemenea. Cu aceste acte 
şi cu serisorile dobândite, cum şi cu un alt act dela urmă- 
torul Patriarh al Constantinopolei Methodie, ei cerură 
dela Radu Leon V. V., ce se orânduise Domn, ca să dea în 
judecată pe Leurdeanul. Dar Domnul, cu toată trebuinţa 
ce avea de Cantacuzini, nu-i iubea într'atât ca să se strice 
cu partida opozantă. Pentru aceea ei nu dobândiră atunci 
decât numai un act din partea Domnului care asemenea 
constatează nevinovăția părintelui lor. În acelaşi an (1669) 
mazilindu-se Radu Leon V. V., Vornicul Antonie dela 
Popeşti din judeţul Prahova se urcă pe tron. Cantacuzinii 
găsiră acum ocazie şi se porniră cu plângere către Domn. 
Cererea lor fu primită şi se hotărî ca Leurdeanul să se 
dea în judecata Obşteştii Adunări a Țării, care, după ve- 
chia noastră constituţie, avea drept să judece în pricini 
de vini mari şi de stat întocmai ca şi Camerele Pairilor 
de acum din Franţa şi Englitera. In urma acestora se şi 


Clasici — Al. Odobescu: II, Scrieri istorice, etc. 18 


274 AL. ODOBESCU 


strânse obşteasca adunare în sărbătorile Paştelui în Diva- 
nul cel mare, Aprilie 20, anul 1669, unde erau adunati, 
după obicei, Mitropolitul, Episcopii, Egumenii depre la 
mânăstiri, toţi boierii mari şi mici şi norod mult. Acolo, 
mai întâi Mitropolitul adresă adunării o carte, povăţuind 
pe toţi care cunosc pricina a mărturisi adevărul. Leur- 
deanul întru'ntâi tăgăduia tot. Când îi arătară scrisoarea 
Ghicăi V. V., prin care îl mărturisea de vinovat, el răs- 
punse că Ghica V. V. poate să serie ce-i va fi voia, iar el 
nu ştie nimic despre acestea ; iar când Cantacuzinii scoa- 
seră scrisorile lui către Vărzarul, el nu mai putu tăgă- 
dui şi se mărturisi de vinovat. 

Curata destăinuire a acestui scelerat de intrigile ce fă- 
cuse ca să omoare pe Cantacuzino, răsculă o mişcare de 
ură în toată adunarea acea numeroasă. „Atunci îl cunos- 
cură toţi“, — spune cronica — şi-l batjocorea şi mari şi 
mici, și-l suduia muierile şi copiii. Adunarea îl osândi 
la moarte ca pe un omoriîtor şi îl dete pe mâna Armaşilor 
să-l omoare. Cei răi sunt totdeauna laşi. Leurdeanul, cu 
toate bătrâneţele lui, iubea vieaţa. In acea nevoie văzân- 
du-se, el căzu cu rugăminte la Postelniceasa Elena Can- 
tacuzino şi la fiii ei, să-l ierte şi să roage pe Domn să-l 
lase cu vieaţă. Rugămintea lui se ascultă. Domnul îi iertă 
vieaţa sub condiţia ca să se călugărească tot la mânăstirea 
Snagov, unde omorîse pe Cantacuzino, şi să plătească ja- 
ful ce făcuse casei lui. Atunci îl scoaseră cu mare necinste 
din adunare, şi puindu-l numai în anteriu cu răvaşele de 
trădare spânzurate pe piept, întrun car cu doi boi, îl pre- 
umblă prin târg, şi apoi îl duseră la mânăstirea Snagov. 
Spun că văzându-se Leurdeanul că-l călugăresc fără de 
voia lui, când auzi puindu-l nume de călugărie Silivestru, 
strigă cu furie: „Ba mai bine Mahomet“. 

Astfel se răsplăti nevinovata ucidere a Postelnicului 
Constantin Cantacuzino. Această răzbunare însă aţâţă 
mult timp desunirea şi furia partidelor, şi ţara trebui să 
sufere mai multă vreme din pricina lor. 

Se vede chiar că monahul Silivestru nu stătu mult timp 
în închisoarea sa. Nici osânda ce apăsa asupra-i, nici ru- 
sinea de a vedea lumea după pedepsele infamante ce su- 
ferise, nici mustrările unei conştiinţe turburate, nu putură 
a-l aduce la pocăință. Aplecările zavistioase şi neastâmpă- 
rate ale firii sale nu se puteau de loc împăca cu vieaţa 
tăcută şi liniștită din zidurile Snagovului. El izbuti a se 
furişa din mânăstire şi se duse în Ardeal să întâlnească 
pe Grigoraşcu Vodă Ghica; de aici apoi, când la 167, 

acesta veni pentru a doua oară în seaun, Vornicul Stroie 
Leurdeanul, ce-şi asvârlise comanacul şi-şi lepădase rasa, 
urmă iarăşi a împila ţara şi a prigoni pe boierii Postel- 
nicești. 

O altă interesantă seriere asupra morţii lui Constantin 
Postelnicul Cantacuzino, sa publicat la 1861, în Calenda- 
rul geografic, istoric şi literar de D. Bolintineanu şi A. 
Zanne. Nuvela ce a apărut acolo, sub acest titlu, ne lasă 
să recunoaștem stilul elegant al unuia din cei mai ama- 
bili poeţi ai noştri ; ; ne place a citi acea povestire vie ce 
atrage minţile şi atinge inima. Dar ne pare rău a vedea că 
lipsese într'însa unele calităţi, neapărate romanului is- 
toric. 

In adevăr, acest fel de scrieri a căror ţintă este de a 
arăta evenimentele dramatice ale istoriei, înconjurate de 
toate amănuntele vieții contemporane şi locale, îşi do- 
bândese preţul său cel mai mare, sub condiția de a ob- 
serva, — nu atât şirul exact al faptelor reale, nu atât 
personajul netăgăduit ce a jucat un rol într'însele, — ci, 
mai cu deosebire, culoarea locală, acel parfum al timpului 
trecut, care strămută pe cititor în mijlocul întâmplărilor 
povestite, îi descrie localitățile ce le-au servit de scenă, îl 
face părtaş la obiceiurile, la credinţele, la vieața publică şi 
privată, la cugetările şi chiar la limba timpului şi locu- 
rilor unde s'au petrecut faptele de care se atinge romanul. 

Ne pare rău, zicem, a vedea că adesea autorul nuvelei 
din Calendarul pe 1861, a nesocotit aceste reguli impor- 
tante şi a introdus, astfel, confuzie în mintea cititorului. 
La un loc, spre pildă, unde povesteşte cu cuvinte atingă- 
toare, călătoria nenorocitului Postelnic, ridicat din casa 
sa, şi dus, într'un car cu boi, până la Snagov, citim aceste 
cuvinte : 

„Despre ziuă carul se opri la poarta unei mânăstiri. Vă- 
taful Alexandru strigă cu 0 voce de taur să se deschidă 
porţile ; ordinul său fuse ascultat şi carul intră în curtea 
mânăstirii... „Dă-te jos din car! Arhon Postelnice! — 
strigă vătatul“. 

Dacă toată lumea ar fi citit călătoria în ţară a Patriar- 
hului Macarie, din Antiochia, serisă arăbește şi tradusă 
numai englezeşte într'o ediţie foarte rară şi foarte scum- 
pă, dela 1836, toţi atunci într'adevăr ar fi ştiut că, în timpii 
trecuţi, peste balta Snagovului, se afla un lung pod stă- 
tălor ce ducea până la mânăstire. Dar cititorii Calenda- 
rului, care n'au consultat pe Paul din Alep şi care ştiu că 
Snagovul e în mijlocul unei câtă mai bălți, auzind acum 

că carul vătafului Alexandru a sosit pe uscat, fără po- 
prele, până în curtea mânăstirii, sunt negreşit în drept să 
creadă, sau că vătatul a fost mai năzdrăvan decât Sfântul 
Petru, care nu ştia să umble nici cu picioarele pe apă, sau 
că se adeverise în acea noapte, unicele versuri ce filosoful 
francez Malebranche mărturiseşte a fi putut face în toată 
vieaţa sa şi care zic: 


Il fait aujourd’hui le plus beau temps du monde 
Pour aller à cheval sur la terre et sur Ponde. 


Dar aceasta ar fi puţin lucru ; cu ceva închipuire omul 
usucă și bălțile. Ce caută însă, rogu-vă, Vătaful Alexan- 
dru de întitulează pe bietul postelnic, la ceasul morţii, de 
Arhon ? Oare vorbeau ei, între dânşii, greceşte ca să nu-i 
înţeleagă dorobanţii, de nu-i zicea curat, cum se zicea pe 
atunci româneşte : Jupân Postelnice. 

Acesi fanariotism anticipat în nuvela din Călindar, e 
de o mai mare însemnătate. Naţionalitatea noastră a su- 
ferit, în urma morţii lui Cantacuzino, îndestule rele şi în- 
destule schilodiri de năravuri şi de limbă, din partea Gre- 
cilor, ca să ne silim acum cu dinadinsul a nu repurta 
aceste nevoi şi umiliri, asupra timpilor mai vechi şi asu- 
pra caracterului lor mai neaoş românesc. 

De ce iar apoi, mai departe, autorului îi place a face 
din Doamna Maria lui Grigoraşcu Vodă, — fiică, după 
cronica lui Amiras, a lui Mlateiaș Sturza Visternicul din 
Moldova şi soră cu Toader Spătarul Sturza, — Greacă 
şireată ? Astfel toate personagiile însemnate ale nuvelii 
sale devin grece : Ghica e grec, Cantacuzino e grec. Doam- 
na e greacă. Subiectul s'a caţaonit cu totul! 

Lasă mai bine frumoasei Doamne naționalitatea ei de 
Moldovancă şi vezi în urmă cu ce mustrări adânci se 
munceşte sufletul ei, îngreuiat de părtinirea la povara 
unei crime. „Când peste câţiva ani sosi judecata lui Dum- 
nezeu şi i se îmbolnăvi foarte rău un copil, ce avea mie 
înfăşat şi care sărea în pelincile sale, ca un om de trei- 
zeci de ani, și sbiera şi ţipa ca un cal, părinţii lui, trişti şi 
plini de căință pentru moartea lui Cantacuzino, pierzân- 
du-şi mintea şi sfatul, încât nu mai ştiau ce făceau, um- 
biau tăvălindu-se din zid în zid“. 

Snagovul ne păstrează şi el un semn al căinţei ce cu- 
prinse inima Doamnei Mariei. E o cruce de botez sculp- 
tată de amândouă părţile cu câte cinci iconiţe în lemn de 

chiparos şi ferecată în argint aurit. Pe cotorul ei circular, 
ce se termină printr'un rotocol, se văd gravate în spirală 
aceste cuvinte : 


+ sbi crst sătvori rabina Bj. gpdj. Maria Io Gligorie 
Ghika Voevoda dohownoi sfetaia monasiâr Sneagov $ ve- 
cina ego pominanie. Fev. 4. 7171. 


adecă : 


+ Această cruce a făcut-o roaba lui Dumnezeu, Doamna Ma- 
ria lui Io Grigorie Ghica Voevod pentru sufleteasca şi sfânta 
mânăstire Snagov + Vecinica ei amintire! Fevr. 4. 7171 (1663). 


In acele cuvinte, Veşnica ei amintire ! pare că se aude 
răsunând ecoul unei eterne mustrări. 

Fiindcă însă vorbirăm de crucea Doamnei Mariei, să 
facem menţiune şi despre o altă cruce ce se află la Sna- 
gov. Este de os de inoroch (rhinoceros) sculptată cu ico- 
niţe şi ferecată cu sârmă de argint (filigrame), pe care se 
văd și urme de smalţ căzut. Cotorul s'a pierdut şi starea 
ei actuală pare a dovedi că este veche. In general e foarte 
anevoie a hotărî epoca acelor săpături fine de iconiţe în 
lemn sau în os, care servă a orna feţele crucilor de botez 
în bisericile noastre. 

In tot timpul călugării Orientului, şi chiar cei din unele 
chinovii din ţara noastră şi din Rusia, au lucrat aseme- 
nea obiecte, şi stilul tradiţional al formelor sa păstrat cu 
atâta stăruinţă, încât nu se poate determina unui obiect 
vreo epocă, dacă nu poartă cumva vreo altă indicație 
mai precisă. 

Sculptura cea mare sau mai bine statuaria fiind alun- 
gată din biserica Răsăritului, încă din timpul lconoclaş- 
tilor, în secolii al VIII-lea şi al IX-lea, ornamentele să- 
pate nu se păstrară decât pentru unele ecclesiastice mai 
Mici sau pentru mobile de biserică fără de însemnătate 
liturgică. Aceste obiecte nu se executau mai niciodată în 
piatră, ci mai adesea în metale de preţ, în os, în corn, în 
eben (fildeş), în macru (sidef) ori în deosebite lemne, pre- 
cum stejar, nuc, castan, tisă, chiparos, sandal, aloes (ada- 
gaciu) sau alte lemne mai mult sau mai puţin preţioase, 
după obiectele executate. Erau mai cu seamă, canaturi de 
uși pentru templu, strane pentru arhierei, iconostase sau 
poale de altare, ripidii sau flabele pentru procesiuni reli- 
gioase, sfeşnice de deosebite mărimi, sicrie şi cutii de moa- 

şte, cruci de altar ori de botez şi în sfârşit iconiţe simple, 
îndoite (èmtuXa) sau întreite (reinrvăz, troițe), al căror uz 
se introdusese mai cu deosebire, în vremea Cruciaielor, 
când fiecare cavaler, fiecare ostaş lua în sân, atârnată 
de gât, una din acele iconiţe, sculptată cu fineţe de artiştii 
orientali. Aceste iconiţe îndoite sau diptyche, compuse 
de două plăci ce se închideau una peste alta ca două 
obloane, erau întrebuințate, din vechime, la Romani; 
când un cetăţean ajungea a fi numit Consul sau a căpăta 
altă dregătorie însemnată, era obicei ca el să trimită, 
spre aducere aminte, amicilor săi, nişte asemenea tablete 
de os ori de fildeş, care purtau, pe o parte, chipul său 
sculptat cu însemnele nouii dregătorii, şi pe cealaltă, un 
strat subţire de ceară pentru seris. In timpii creştineşti, 
episcopii şi apoi şi preoţii bisericilor, obişnuiră, atât în 
Orient, cât şi în Occident, a avea asemenea diptyche de 
mărimi felurite. Invăţatul italian Gori, care a publicat 
o carte sub titlul Thesaurus diptychorum, împarte în pa- 
tru clase, diptychele ecclesiastice : 1) Cele pe care se scria 
numele neofiţilor sau noilor botezați ; 2) cele pe care se 
însemnau numele dănuitorilor bisericilor, Domnitorilor şi 
episcopilor ; 3) cele ce rememorau numele Sfinților care 
au înălţat Biserica prin gloria martiriului sau prin stră- 
lucirea ştiinţii lor, şi în sfârşit 4) cele în care se înscriau 
numele credincioşilor, preoţi sau mireni, care au murit 
în sânul adevăratei Biserici. Aci vedem dar, cum s'au năs- 
cut Pomelnicile, care azi încă stau aşezate în proscomidia 
oricărei biserici orientale. Dar în general vechile tăblițe 
pe care s'a scris dela început numele Domnilor, ctitori- 
lor, capilor Bisericii şi dănuitorilor, în mănăstirile noastre 
cele mai vechi, sunt astăzi pierdute. Chronograful ano- 
nim, ce se crede a fi Radu Logofătul Grecianu, ne citează 
vechiul pomelnic de lemn al mânăstirii Câmpulung, însă 
noi nu-l mai avem. In excursiile noastre, abia la schitul 
Brădetul sub muntele Nucşoarei, pe apa Vulcanului, ni s'a 
întâmplat să găsim un pomelnic tryptich zugrăvit, iar nu 
sculptat, carele nu era mai vechi decât din zilele lui Ma- 
tei Vodă Basarab (1646). La cele mai multe mănâstiri mari 
din ţară, pomelnicile cele mai vechi sunt într'o cărtieică 
din timpii lui Constantin Brâncoveanul, şi uneori chiar 
din timpii Fanarioţilor. La Snagov e şi mai puţin decât 
atât, căci nu este nimic mai mult decât o foiţă cu nume 
domneşti, eclesiastice şi particulare, care se cofundă fără 
ordine şi fără de nici un folos pentru chronologia sau 
pentru istoria mănăstirii. 

Noi însă ne-am silit a recompune, după documente şi 
inscripții, o listă de egumenii acestui sfânt locaş. Nu o 
dăm ca exactă, fiindcă e probabil că are multe lacune; 
de aceea am și pus la fiecare egumen anii în care îl gă- 
sim figurând. N'am trecut până în secolul nostru, căci, 
osebit de venerabilul arhimandrit Iosafat Snagoveanul 
carele, expatriat după revoluţia dela 1848, a avut pioasa 
şi patriotica idee de a întemeia un templu românesc în 
mijlocul tinerimii române ce studiază la Paris, depărtată 
de ţara şi de legea părinţilor ei, osebit de acest superior 
vrednice de laudă, ruinele actuale ale mănăstirii nu vor 
conserva, credem, posterităţii nici un alt nume de egu- 
men snagovean. 

Iată însă lista celor din vechime ; am putea să o înce- 
pem cu un egumen Lazăr, de care pomeneşte un hrivos 
fără leat, dat de Mircea Vodă bătrânul; dar epoce mai 
precise avem pentru cei următori : 


Popa Domentian . . . . 1441 Haralambie - . . . 1624 
Evtimie .... . . . 1442 Parthenie Episcop „1625-30 
Popa Vişainul . . . . 1464 Ignatie . . + 1688-87-43 
Evstratie ma E a e a 1507 Luca E 1046 
Stefan E il Daniil ooa o o o 1654 
Sava Ieromonah . . . . 1534 Theodosie . . . . 1661-74-83 
Mitrofan ia aa a 1558 Antim . . . . . . 1695-1709 
Galaction .. . . . 1568 Rafail Arhimandrit . . 1748 
Evstratie <... . . 1564 Partenie . . . . . . 1766-84 
Onufrie . . . . . . 1582-83 Filaret Poasa i ea 185 
Serafim Arhimitropolit + 1590 Nicodim . . . . . . . 1786 
Byril Episcop . . . . 1619-21 Filaret i ae ve a masa 1188 


Cel mai vechi dintre aceştia nu este anterior hrisovului 
prin care Vlad Voevod întăreşte, la 6949, averile şi scu- 
tirile vechi, ale mânăstirii Snagovul. Despre urmaşii lui, 
— afară de episcopul Partenie şi de fatala sa influenţă, 
nu avem noţiuni interesante, şi tocmai pe la sfârşitul se- 
colului al XVIl-lea, ne putem opri cu oareşicare amă- 
nunte asupra doi dintr'înşii. Unul pare a fi un mişel; 
celălalt era fără îndoială un om de treabă şi de merit. 

Numele şi faptele puţin cuviincioase ale celui dintăi 
ne sunt amintite pe un odor preţios ce împodobese pres- 
tolul bisericii. E un chivot, adică o cutie de argint în care 
se păstrează Sfântul mir, moaşte sau alte obiecte sfinţite, 
şi care se vede a fı fost la început de o formă aproape 
cubică cu un capac în relief, astfel de închipuia o bise- 
rică. In partea despre fund e similată o mică absidă sau 

altar pentagon cu fereastră. Capacul poartă şapte turnu- 
leţe, din care, unul mai mare la mijloc, două altele mai 
mici şi în faţă şi în dos, şi în sfârșit alte patru mai mă- 
runte, la colţuri. Pe fiecare din laturi sunt gravate cu 
acul, chipuri de sfinţi decorate cu smalţuri de colori ; în 
fată e o icoană mai mare a Maicii Domnului cu Mântui- 
torul prune în braţe ; pe o latură sunt, în şase comparti- 
mente pătrate, Sfinții Dimitrie, Georgie, Theodor, Tiron, 
Theodor Stratilat, Cosma şi Damian ; pe cealaltă, Profeții 
Aron, Avacum, Ilie, Ieremia şi Sfinții Damaschin şi Cos- 
ma, pe fund de laturile absidei sunt, sus Sf-tul Ion Gură 
de Aur şi Sf-tul Nicolae; iar jos Sf-tul Vasile şi Sf-tul 
Grigorie, figuraţi pe de-a 'ntreg. Pe dinlăuntrul capacului 
se citesc gravate în metal, cuvintele următoare : 


Acest chivot l-au făcut părintele Varlaam Mitropolitul 
mănăstirii cu cheltuiala proigumenului Theodosie pentru 
argintul celu perit dela dânsul. vă leat 7282. 


Pe fundul chivotului e însemnată greutatea metalului. 

Aşa ! Părinte Theodosie ! Ţi se încredinţează o mânăs- 
tire ca să căuţi de dânsa şi s'o îngrijeşti, şi Sfinţia ta o 
jefueşti de argintăriile ei ? Cine ştie câte interesante mo- 
dele de orfăurărie medievală, le vei fi prefăcut, neruşi- 
nate spoliator, în monedă sunătoare ? Chiar acest chivot, 
pe care Mitropolitul Varlaam l-a făcut din banii tăi, spre 
despăgubirea mânăstirii trebue să fi fost lucrat după un 
model mai vechi, care va fi existat mai înainte la Sna- 
gov, precum există şi acum unul foarte asemănat, depus 
la mânăstirea Bistriţa de fondatorii ei, pe la sfârşitul se- 
colului al X V-lea. După aparenţa lucrării s'ar crede că 
acesta dela Snagov este imitat de un meşter din ţară, 
după vechile lucrări bizantine sau venețiene. 

Dar vezi, câtă nestatornicie e şi în dreptatea chiar ome- 
nească ! La 1679, Varlaam, care fusese numit de Grigore 
Ghica Voevod, cade din scaunul păstoresc ; rivalul său, 
mitropolitul 'Theodosie, sprijinit de noul domnitor, Ser- 
ban Cantacuzino, se urcă iarăşi la putere, şi, la 1683, noi 
regăsim pe hrăpitorul tiz al acestuia în egumenia Sna- 
govului. 

Am dori să n'avem a vorbi de un compartiment mai nou 
de argint ornat cu flori au repoussé, ce arhiereul Filaret 
a socotit de trebuinţă, la 1788, sub domnia lui Mihai Vodă 
Suţu, adăuga la acest chivot între cutie şi capac, spre 
a-i da o mai mare înălţime. Nimic mai grotese decât săr- 

manul chivot sehimonosit într'astfel, cu toate acestea nici 
egumenul, nici argintarul nu sau ruşinat a grava pe 
acest inform adaos, numele lor; pe o parte se citeşte: 
bhap:Tog aphispeus 1755“ ; pe cealaltă „ăpama 850 Himos 7prooXos* 

Am făgăduit să vorbim şi despre un egumen om de 
treabă. În adevăr acela e Antim Ivireanul tipogratul, 
care, sub Serban Cantacuzino, aşeză mai întâi teascurile 
sale în mânăstirea Snagovului, de unde ieşiseră mai multe 
cărţi religioase în limbile română, elenă, slavonă şi arabă. 

Ne lipsese deocamdată mijloacele a face o nomenela- 
tură completă de ediţiile ce au ieşit din tipografia Snago- 
vului, de sub mânile egumenului Antim; să cităm însă 
printre cele româneşti : 


Orânduiala slujbei Sfinţilor Impărați Constantin şi Ele- 
na, tipărită la 169. 

Evanghkelia, la 1697. 

Cartea despre Papistaşi a lui Marin Peloponesul, la 
1699. 

Invățăturile traduse de Filotheu monahul, la 1703. 

Floarea darurilor, la 1703 etc. 


printre cele elineşti : 


"0p3&ăotos pooyi, la 1694. 

Wairiptov, la 1700. 

"mpooxuymădptos toð dyiav Bpous toð la 1700, Adavos» de Doctorul 
Ioan Comnen, la 1701 şi o Liturghie tipărită eleneşte şi 
arăbeşte tot la 1701. 


Ne lipsesc asemeni documente îndestulate ca să schițăm 
o biografie completă a acestui însemnat călugăr carele, 
din mânăstirea Ivirului dela muntele Athos, veni ca egu- 
men în Snagov şi institui aci o tipografie bogată şi acti- 
vă ; deveni la 1105, episcop al Râmnicului ; la 1709, mitro- 
polit al Ungro-Vlahiei, şi, persecutat de Fanarioţi pentru- 
că devenise un bun patriot român, pieri înnecat mârşă- 
veşte în Dunăre, din porunca lui Nicolae Vodă Mavrocor- 
dat (1716). Artist luminat şi industriaș, el lăsă în ţară 
multe urme de talentele şi de activitatea sa. In mânăsti- 
rea Antimului din Bucureşti, ce este clădită de dânsul, se 
zice că uşile de intrare ale bisericii, sculptate în lemn cu 
multă măestrie, sunt lucrate de dânsul, şi — ce e mai ne- 
contestabil, — broasca acelor uşi, cu plăsele mari de aramă 
gravate cu chipuri, poartă încă inscripţia numelui său. 
La Snagov, unde el egumeni ani îndelungi, se găsește 

încă, o căţie sau afumătoare de argint în forma unei sfere 
cu capac conic, sprijinită pe trei picioare de figura de S, 
fixate de o tavă lată pe a cărei buză sunt gravate cele 
următoare : 


Această căție împreună cu potirul şi cu ale lui toate 
fiind stricate sau prefăcut în zilele prealuminatului Domn 
Io Constantin B. Voevod cu cheltuiala smeritului întru 
eromonahi Anthim Ivireanul tipograful, It. 7202. 


Pe dosul tăvii e gravat cu litere latine cursive fine şi 
împodobite cu parafe : 


+ Daniel Fodor excudit Anno 1694 


mai jos e însemnată greutatea. 

Printre cărţile mânăstirii reduse acum la cele neapărat 
trebuincioase slujbii, în ediţii moderne de puţin preţ, am 
găsit numai un volum manuscript pe hârtie, cuprinzând 
mineiul pe luna Decemvrie, în limba slavonă, pe a cărui 
scoarță stă seris de mână: 


Acest mineiu a lu Dechemvwvre fiind stricat s'a legat cu 
cheltuiala smeritului întru Eromonahi Anthim Ivireanul 
tipograful vă dni lo Constantin B. Voevod fiind nastawnic 

„la această sfântă casă la Sneagov. lt. 7203, Aug. 29. 


Iată ce se mai păstrează dela acest bărbat eminent, în 
locaşul unde el începu o carieră aşa de folositoare patriei 
sale adoptive. De câte ori însă va voi cineva să deschidă 
cartea suvenirilor literare ale naţiei române, numele lui 
Antim tipograful se va prezenta cu onoare printre cele 
dintâi. Istoria propăşirii noastre naţionale îl va aminti 
în veci cu laude şi-i va acorda în tot timpul glorioasele 
prerogative ce se dau acelora care ştiu a se pune în capul 
luminării unui popor ! 

Dar cercetările noastre ispititoare prin mânăstirea Sna- 
govului ne purtase dela temeliile vechilor chilii la zidu- 
rile degradate ale bisericii, dela picturile pereţilor la pie- 
trele mormântale, dela odoarele altarului la cărţile litur- 
gice şi la pomelnicul dispărut al dăinuitorilor, şi nicăiri 
nu putusem descoperi vreo inscripţie care să amintească 
pe un Radu Logofătul dela Periaţi, ai cărui trei fii, Vin- 
tilă Logofătul, Stoica Postelnicul şi Sibiu Logofătul, au 
dus, la anul 1683, pe părintele lor mort, de l-au îngropat 

în sfânta mănăstire Snagovul şi au dăruit sfintei mânăs- 
tiri, cu al lor zapis de bună credinţă, moşia Periaţii sau 
Cotorea din judeţul Ialomiţei, ca să fie, răposatului şi lor, 
de veşnică pomenire. 

Din contra, pe un perete al altarului din stânga, ce se 
zice şi diaconie, fiindcă slujeşte diaconilor şi preoţilor 
pentru păstrarea şi îmbrăcarea odăjdiilor, văzui săpat 
adâne în zid, numele unui necunoscut : 


Pis az Badea Am seris eu Badea 
gramatice ot Dobreşti grămăticul din Dobrești 
v dni lo Antonie în zilele lui Io Antonie 
Voevod. lun. 29 dni vå Voevod Iunie 29 zile în 
velt. 717? ! anul 717? (1669). 


Ce curioasă e soarta omenirii! Unul dă o moşie ca săi 
se pomenească în veci numele la sfintele daruri, şi peste 
câţiva ani, nimeni nu-l mai ţine minte! Altul doar că 
mânjeşte pereţii bisericii cu o scriere neînsemnată, şi nu- 
mele lui e mereu în fața preotului, când se pregăteşte a 
pomeni pe credincioşii răposaţi ! Dar Dumnezeu care pune 
toate într'o cumpănă dreaptă, a insuflat oamenilor lea- 
euri pentru infirmităţile lor. Spre a nu lăsa într'o veşnică 
uitare atâtea vrednice fapte risipite prin cenuşa trecutu- 
lui, spre a reînălţa gloriile umilite şi a stismatiza trufaşa 
nimicie, el a inspirat omului amorul pentru trecut, ştiinţa 
arheologiei, acea nobilă patimă a anticarului, care-l face 
să cerceteze pretutindeni urmele zilelor sburate, îl în- 
deamnă a pune în cumpăna dreptăţii toate câte au făcut 
străbunii, şi-l deprinde a culege din ele, învățături folo- 
sitoare pentru viitorime. 

Dar drumul şi nobila patimă îmi aţăţase o foame ne- 
spusă şi, ieşind din biserică, întâia mea preocupare fu de a 
cere călugărilor ce se uitaseră la mine cu gurile căscate, 
pe când transcriam inscripțiile dupe pereţi, dupe mor- 
minte şi dupe argintării, să-mi dea ceva de prânzit. Că- 
lugăraşii, cu aer milos, se deteră toţi în lături, jurându-se 
<ă n'au nimic, că, de când li s'au luat veniturile mânăsti- 
reşii, nau cu ce mai trăi; că sunt strâmtoraţi de toate, 
mau nici straie, nici locuinţe, nici merinde ; în sfârşit, 
bieţii părinţi arătau în tot chipul câtă jale simt, unde li 
se răpise antica îmbelşugată trândăvie şi că mânăstirea 
lor, prefăcându-se în închisoare, se întrebuinţase la o ins- 
tituţie mai folositoare. 

După un asemenea refuz, mă întorsei atunci către îm- 

piegaţii închisorii şi abia, după o lungă şi elocuentă laudă 
a peştelui din balta Snagovului, îi înduplecai a pune să 
scoată din coteţe o minunată plătică lătăreaţă, vie şi 
grasă. . 

Plătica de Snagov ar merita o lungă disertaţie ştiinţi- 
fică în care s'ar spune numele ei pe latineşte şi clasa ict- 
hyologică în care se cade a orândui, şi structura organelor 
ei răsuilătoare şi înnotătoare şi multe alte amănunte 
foarte interesante despre moravurile şi vieaţa ei intimă ; 
despre noi, cunoscând această interesantă fiinţă numai 
în stare neînsuileţită de friptură, — sub care însă nu me- 
rită mai puţină luare aminte, — ne vom cerca a descrie 
prin ce mijloace un om de gust o poate aduce la gradul 
cel mai înalt al suculenţii. 

„Ce fel!“ va zice vre-un cititor înamorat de ideile ete- 
ree, — „vrei să vorbeşti de prozaice bucate ? Vrei să tâ- 
răşti muza poeziei şi a istoriei pe taraba pescarului şi pe 
cotlonul cuhnei 7?“ — „O Doamne! în ce greşală adâncă 
te-ai afundat, iubitul meu cititor: — îi voi răspunde — 
oare nu e una din cele mai fericite însuşiri ale spiritului 
omenesc, de a poetiza orice lucru, după placul său? In 
orice faptă, în orice stare a sa, omul poate găsi comori de 
încântare pentru imaginaţia și gusturile sale. 

„Socotește-te că eşti pe drum; ai umblat mult; te-ai 
ostenit. Simţi în sine-ţi un gol, pe care l-ar împlini cu 
desfătare o bună și gustoasă mâncare. Atunci, te aşezi la 
vmbră, sub un vechi stejar, pe un covor de iarbă verde; 
aprinzi un foeşor de surcele care scânteiază vesel, aducân- 
du-ţi veste bună ; şi... dacă, din norocire, ai cu tine o plă- 
tică de Snagov, proaspătă şi grasă, o crestezi de-a-curme- 
zişul cu cuțitul pe amândouă laturile ; o presări cu praf 
de sare ; o pui pe un grătar, pe deasupra unui jăratec care 
o rumeneșşte încetişor, întoreând-o când pe o parte, când 
pe cealaltă. Pe când ea fumegă sub dogorirea cărbunilor 
şi schimbă searbăda-i față albă, într'o culoare neagră găl- 
buc ca chihlimbarul de Sibiei, tu, nu-ţi pierzi timpul, ci 
storci întrun vas, zeama parfumată a mai multor lămâi 
gustoase; o amesteci într'o undă de untdelemn, pe ale 
cărui miros şi culoare nu le desminte soarele călduros al 
Provansei ; răspândeşti deasupra un nor de piper ; şi apoi 
toate acestea împreună, le baţi iute cu lingura, până ce se 
transformă într'o spumă palidă şi uşoară. Atunci pui plă- 
tica fumegândă pe taler ; torni asupra-i zeama spumoasă, 
acoperi cu alt taler ; şi când peste cinei minute, vei gusta 
acel fel delicios de bucate, negreşit că o să juri că vestitul 

peşte de mare (rhombos) al părintelui nostru împăratul 
Domițian, asupra căruia găteală a deliberat gravul senat 
roman şi pe care l-a cântat marele Juvenal, n'a putut să 
aibă un gust așa de minunat ca al plăticii de Snagov în- 
tr'astfel gătită“. 

Stârşim cu această reţetă culinară, fiind siguri că cel 
puni pentru dânsa, cititorul ne va rămâne în veci înda- 
orat. 


BISERICA DELA CURTEA DE ARGEŞ ŞI LEGENDA 
MEŞTERULUI MANOLE 


„Pe Argeş în jos, Şi Manole zece 

Pe un mal frumos, Care-i şi întrece, 
Negru-Vodă trece Merge tot pe cale 
Cu tovarăşi zece: Să aleaga 'n vale 
Nouă meșteri mari, Loc de mănăstire 
Calte şi zidari, Şi de pomenire !...“ 


Astfel începe cântând, vechiul cântec bătrânesc pe care 
l-a răpit uitării mult preţuitul nostru poet şi confrate, 
laureatul cântăreţ al gintei latine. 

Aşa zice balada despre un fabulos Negru-Vodă şi des- 
pre un mitic Meşter-Manole ; zice că ei, vreodinioară, ar 
îi coborit cu ceata lor depe plai în jos până în valea Ar- 
geşului, ca să cate acolo loe pentru o mândră mănăstire. 

In amurgul poetic al legendei ni se înfăţişează ca în- 
temeietori ai monumentului de căpetenie al artei române 
două falnice umbre: un Domn cu credinţă creştină, cu 
dor de ţară, cu iubire de tot ce este nobil şi frumos ; apoi 
un Meșter mare, care, în îngâmfata ardoare a geniului său 
creator şi a măiestriei sale fără seamăn, se laudă că va 
şti să zidească şi să dureze 


Mânăstire 'naltă 
Cum wa mai fost altă. 


Pe aceşti nebuloşi luceteri, însoţiţi de pleiada lor de 
nouă meşteri mari toţi calfe de zidari, îi vede mai întâi 

licurind pe cerul trecutului, drumeţul care se opreşte în 
peregrinaj istorie către vestita noastră biserică dela Cur- 
tea de Argeş. 

Mai deunăzi, pare că tot ei, ascunși printre piscurile 
aburate ale Căprăreselor dela obârşia Argeşului, ne adi- 
meniau şi ne călăuziau pe noi toți în cale, dealungul ace- 
leiaş văi a Argeşului în sus, până la locul de pomenire, 
unde s'a durat acum 350 şi mai bine de ani acea mândră 
clădire. 

Noi, porniţi cu voie bună într'un peregrinaj la care ne-a 
îndemnat patriotica dorinţă de a vedea mai de aproape 
cum, în ziua de astăzi, renasce în ţară la noi, vii, mândre 
şi strălucitoare, nobilele creaţiuni din trecut ale geniului 
românesc, precum au renăscut printre noi toate virtuțile 
sufleteşti ale străbunilor ; noi, ca odinioară meșterii lui 
Manole, — umilite calfe de zidari, — am umblat voioși, 
mai pătrunşi de întăritoarea credinţă că patria noastră 
întru toate păşeşte acum iute şi temeinic spre bine, cu 
mult mai îndestulaţi şi mai mulţumiţi ne-am simţit în 
momentul când ne aflarăm drept în faţa bisericii episco- 

pale, pe care ne dusesem să o admirăm. 

Din momentul acela a dispărut ca năluca din minţile 
noastre fantasma întunecată a lui Negru-Vodă şi legenda 
întristătoare a Meşterului Manole. 

N'am mai văzut atunci decât măreaţa realitate a splen- 
didului, monument, curăţat cu o minunată măestrie de 
pecinginea urîcioasă cu care îl năclăise secoli de barbarie 
şi de nepăsare. 


Biserica Curţii de Argeş, deşi încă încinsă în schelele-i 
de bârne necioplite, ni se arăta ca un fenice încântător, 
ce abia îşi scuturase ghioaca mucezită. Ea se străvedea 
ea într'o colivie, prin a cărei grosolane zăbrele se zăriau, 
chiar de acum strălucitoare, tuleiele-i de marmoră, uneie 
felurit împletite, altele viu colorate, şi altele încă, mân- 
dru poleite. 

Meşterul Manole al acestei măiestreţe refaceri, junele 
artist plin de talent şi de perseverenţă, cu care Franţa ne-a 
împrumutat, arhitectul Andrei Lecomte de Nouy, ne-a că- 
lăuzit pe toţi în examinarea atâtor minunate amănunte, 
pe cari domnia-sa le-a urmărit, — ba, ce zic : le-a redes- 
coperit, şi le-a reprodus cu acea pasionată iubire care 
leagă întotdeauna pe artiştii adevăraţi de opera lor pre- 
dilectă. 

Am văzut cum, sub mâna sa dibace, turnurile cele de 

multe cutremure din locul lor elătite, îşi au reluat acum 
solida lor eleganță din epoca clădirii. Am văzut reînflo- 
rite pe frunţile de mult pleşuve ale turnuleţelor spirale 
din fața bisericii, am văzut strălucind uşoare cunune de 
piatră spălată. 

Apoi, pe toate aceste turnuri au început a scânteia, ca 
smalţuri de lazuri şi de smarald risipite pe covoare de 
aur, ornamentele cu câmpul colorat şi cu muchiile au- 
roite. Mai jos, în loc de straşină grosolană de tinichele ce 
o aşternuse în piez deasupra păreţilor, restauratorii inepţi 
ai secolelor din urmă, am admirat noua bârnă de piatră, 
săpată întocmai ca alesăturile unei bogate cămăşi ţără- 
neşti şi întreruptă pe alocurea de şipote graţioase, prin 
cari, scurgându-se apele de ploaie, va fi eruţată pe viitor 
învelitoarea cea de plumb, încordată în spetezele-i poleite. 

Pe corpul edificiului, toate acele minunate brâne, ar- 
curi, roşaţe de bumbi de piatră sculptată, şi-au redobân- 
dit, sub daltele săpăturilor povăţuite de Lecomte, acele 
reliefuri proeminente, cari le făcură a fi întocmai ca nişte 
flori învoalate, că nişte ramure cu pârgă, ca nişte bolți în- 
foiate, adevărate minuni ale artei în luptă cu natura. Nu 
numai atâta ! Dar în curând, pe toate acele capriţioase ro- 
tocoale ce răsar ca sbenghiuri sclipitoare, împodobind 
sprâncenile de sub streaşină, se vor zări fâlfâind, ca în 
timpurile lui Neagoe Basarab, păsărele de alamă cu ari- 
pele destinse, ca şi cum ar îi sburând, şi cari, când se 
ridică vântul, şuierau alene şi clătinau dulce clopoţeii 
animați de ciocul lor. 

In fine, ca să nu lungesc peste măsură această repede 
înșşirare a diferitelor restaurări ce sau făcut şi se fac 
încă pe exteriorul edificiului, voi mai spune că pentru 
bază s'a pregătit acea prispă cam teşită şi împrejmuită cu 
mari balustre de piatră, pe care o reclamă nu numai 
mărturia păstrată de călătorul arab, diaconul Paul din 
Alep, cel ce a vizitat mânăstirea depe Argeş sub Matei- 
Vodă Basarab, dar încă şi stilul caracteristice al acestei 
minunate clădiri. Având planul şi menirea unui templu 
creştinese, ea reaminteşte totuşi, prin dispoziţiunile ei or- 
namentale, elegantele edificii ale arhitecturii otomane 
din Constantinopol, înălțate tocmai pe vremea când Nea- 
goe Basarab clădia la Argeş, măiestrita sa biserică. Ast- 
fel. voevodul român se întrecea în înfundăturile mun- 
toase ale Carpaţilor, cu sultanii Baiazid, Selim și Soliman 
depe malurile Bosforului. 

Cronicele noastre, puține datine ne-au lăsat despre crea- 
țiunile artistice ale timpilor trecuți. Analiştii cei vechi ai 
Românilor au spus viitorimii numai nevoile ţării; în 
egoismul lor temător, ei au păstrat pe seamă-le, fără de a 
le împărtăşi nimănui, mulţumirile acelor rare fapte înve- 
selitoare ce mângâiau sufletele strămoşilor noştri. Pare-că 
le era frică să desvălue lumii chiar şi tezaurile cu care 
geniul estetic al naţiunii înveselia, când şi când în taină 
vieaţa socială a Românilor. 

Deaceea nici Neagoe Basarab, întemeetorul mânăstirii 
dela Argeş, nu ne-a spus nicăieri, nici în inseripţiunile 
parietale ale bisericii sale, nici în cartea de poveţe ce el 
a scris pentru învăţătura fiului său Teodosie Voevod, cu 
ce oameni s'a servit spre a înălța aşa minune artistică, 
în fundul munţilor româneşti. Adunat-a el lucrători greci 
din Constantinopol şi din Anatolia, cari lucraseră la ma- 
rile moschee ale padişahilor musulmani ? Culesu- i-a el şi 
de mai departe, din ținuturile Armeniei şi ale Georgiei, 
unde erăişorii creştini ai locurilor elădeau biserici, croite 
şi decorate cam în felul celei dela Argeş ? Nimeni nu ne-a 
spus-o ; nimeni acum nu ne-o va mai putea spune. 

Deci măiestrul arhitect al bisericii dela Argeş, este cu 
totul necunoscut şi totul ne face a crede că numele lui 
pururea va rămânea o taină. 


Dar însuşi edificiul atât este de atrăgător, atât de ex- 
traordinar, el însuflă atâtea impresiuni vii şi felurite, în- 
cât a trebuit neapărat ca el să deştepte o curiozitate ex- 
cepțională în gloatele de popor care au venit mereu să-l 
admire. Acea enriozitate, întărîtată prin misterul ce plana 
asupra clăditorilor acestei minuni artistice, a făcut să 
nască de sineşi o legendă. Poporului îi trebuia neapărat 
un nume de meşter mare, pentru cel care va fi clădit 
biserica dela Argeș. Dar letopisețele, dar pisaniile, dar 
hrisoavele, ba chiar şi poveştile tăceau mute despre acel 
nume. 

Atunci poporul l-a scornit.... sau mai bine nu: el a luat 
numele unui personaj real, pe care, la un moment dat al 
istoriei noastre artistice, toată lnmea, şi mai ales oamenii 
de rând, l-au fost bine cunosent. Pe acel personaj, poporul, 
cu puterea de imaginaţiune ce-l caracteriză, l-a învăluit 
în mantia maiestoasă, dar întunecată a legendei. Acel per- 
sonaj, care a trăit şi a lucrat mult timp printre Români, 
dela care avem opere subserise cu propria sa semnătură, 
al cărui chip îl poate vedea fiecare din noi pe pereţii in- 

teriori ai tindei din biserica cea mare la mânăstirea Hu- 
rezul din Vâlcea, acel personaj este Meşterul Manole sau 
Manea vătajul zidăriei, care stă zugrăvit până la brâu, 
alături cu Vucaşin Caragea pietrarul şi cu Istrate lem- 
narul, tustrei ca meşteri lucrători ai numitei biserici, ce 
a înălţat-o la anul 1693, Constantin Vodă Brâncoveanul. 
Acel personaj este Manea Meşterul, care a sculptat, sub 
Şerban Vodă Cantacuzino, vechiul toc de piatră dela uşa 
bisericii din mânăstirea Bistriţa de lângă Olt; este ace- 
laş care, răstaurând, tot sub Şerban Cantacuzino, antica 
biserică a mânăstirii Cozia, a adaus pe pereţii ei exteriori 
roşaţe şi brâne de piatră, sculptate depe forma şi stilul 
acelora ce văzuse, ba şi chiar completaase în mod cam 
grosolan, tot sub Şerban Vodă, la însăşi biserica dela mă- 
năstirea de Argeş. 

Așa dar Meşterul Manole sau Manea, vătaiul zidăriei, 
este un personaj carele, pe la finele secolului al XVII-lea, 
a trăit o vieaţă de muncă printre poporul român, care a 
contribuit cu mistria şi cu dalta la pretacerea bisericii 
dela Argeş, sub domnia zisului Şerban Cantacuzino, şi 
apoi tot el şi-a întins activitatea lui meșterească peste 
toate mănăstirile câte s'au restaurat şi s'au clădit în ţara 
de peste Olt, la epoca, relativ prosperă a Cantacuzinilor 
şi a Brâncoveanului. 

De sigur poporul nostru l-a avut pe atunci la mare preţ, 
şi tare îmi vine a crede că, după a lui răposare, svonul pu- 
blic s'a aplecat bucuros a-i perpetua aducerea aminte, 
unind numele lui, aşa de mult cunoscut în mai multe un- 
ghiuri ale României, cu o legendă fantastică, a cărei ori- 
gină pare a fi cu mult mai veche. 

Şi într'adevăr acea legendă o regăsim, şi aproape şi de- 
parte de noi, la mai toate popoarele Peninsulei Balcanice, 
la Sârbi, la Albanezi, la Greci. Cine ştie dacă nu cumva 
ea va îi fost răsădită pe țărmurile răsăritene ale Medi- 
teranei, împreună cu alte multe cântece şi povești cavale- 
rești ale Apusului, de către Francii, Teutonii şi Norman- 
zii rătăcitori, care s'au tot ispitit în Orient după dobânzile 
Cruciatelor ? Nu este îndoială că, şi la dânşii, pe râpele 
Rinului şi pe şesurile marine ale Danemarcii, se povestia 
încă de mult, basmul unei fiinţe omeneşti zidite în pereţii 
unei cetăţi ori unei biserici, ca să le plămădească tăria 
cu sufletul ei de veci întemnițat. 

Din secol în secol, din ţară în ţară, din neam în neam, 
din grai în grai, se va fi prefirat această jalnică poveste, 
care deveni cu timpul prinsoarea unei blânde soţii, a unei 

nenorocite mume, osândită cu sila a se preface în stafie 
la temeliile unei zidiri, deaceea şi eu tare m'aș îndupleca 
a crede că, tocmai într'al XVII-lea secol, deodată cu alte 
câteva cântece sârbeşti, precum sunt ale lui Sârb, Sărac, 
al lui Hagi-Baba Novac, al lui Corbae şi altele, vre-unui 
guzlar anonim, pribegit, — Dumnezeu ştie pentru ce? — 
pe malul stâng al Dunării, îi va fi dat în gând a tăleui pe 
româneşte acea baladă, pe care o primise şi o cântau de 
mai "'nainte frații lui din Serbia. Insă, ca un dibaci iniția- 
tor al poporului românesc, guzlarul de decindea a căutat 
să împământească cu temei la noi cântecul său cel stră- 
in, moştenit şi la el de aiurea. A cercetat care este în Țara 
Românească clădirea cea mai de frunte, cea mai cu vază. 
I sa răspuns: „Care să fie alta decât mânăstirea dela 
Argeş?“ — A vrut să ştie care e Domnul cel mai vestit 
prin vechimea sa. I s'a întâmpinat: „De bună seamă e 
Negru-Vodă cel dela descălicătoare“ ! — A mai întrebat 
încă şi cine a fost meşterul cel mai lăudat al mânăstirilor 
de aci. I s'a zis, după svonul încă proaspăt al gloatei: 
„Altul nu poate îi decât domnescul vătai de zidărie Meş- 
terul Manea sau Manole, cel ce a lucrat la Argeș, la Co- 
zia, la Bistriţa, la Hurez, pretutindeni unde a fost mâ- 
năstire mare de durat şi de întărit“. — Şi astfel, printr'o- 
localizare confuză şi îndrăzneață, dar plăcută poporului, 
8a înjphebat legenda românească a bisericii dela Argeș, 
împestriţată cu de-alde Negru-Vodă şi de-alde Meşterul 
Manole. 

Intr'adevăr, când căutăm bine, datina acestei legende 
este una şi aceeaş cu o podului dela Arta în Grecia, cu a 
cetăţii Scodra din Albania, cu a zidurilor Semendriei de 
pe ţărmul sârbese al Dunării. Pretutindeni, în aceste lo- 
curi, e vorba de o femeie pe care au zidit-o meşterii în 
perete, spre a-l face să fie mai trainic, spre a-i da vieaţa 
unui suflet omenesc ; dar nicăeri, afară din România, nu 
apare în această tradiţiune, — aş putea zice ca şi cosmo- 
polită, — numele unui meşter special, şi mai ales acela al 
lui Manole. 

Acest nume este deci, fără tăgadă, al vestitului meşter 
român pe care poporul nostru a fost îmbiat, într'o epocă 
de prosperare naţională, cum a fost aceea de sub Serban 
Cantacuzino și de sub Constantin Brâncoveanul, a-l serba 
şi a-l cânta cu laudă, ca făptuitorul nemijlocit al pre- 
înoirei atâtor vechi şi mândre aşezăminte, al înălțării 
atâtor noui, mari și bogate lăcaşuri. Pe acel vrednie şi 
iscusit bărbat, poporul îl văzuse, mari de ani, preumblân- 

du-şi din loc în loc, pe văi şi pe gesuri, ceata lui munci- 
toare de calfe de zidari, breasla sau isnaful de meşteri 
dibaci şi silitori, al căror vătat era dânsul, Manea, dânsul, 
Meşterul Manole, fiu al poporului, dânsul care, în ochii 
semenilor săi, numai el ştia să facă şi să prefacă. 


Mănăstire 'naltă 
Cum n'a mai fost altă! 


lată, paremi-se, cum sa întâmplat ca numai spusele 
poporului să ne fi păstrat acest nume. Numai el avea tre- 
cere la treptele de jos ale naţiunii, unde basmele, poveş- 
tile, cântecele şi snoavele au ţinut loc pururea de hrisoa- 
ve domneşti şi de pisanii ctitoriceşti. 

Deci abia ne mai vine acum să ne întrebăm pentruce 
SŞerban-Vodă Cantacuzino, în inscripţiunea săpată din po- 
runca lui, pe o lespede din faţa bisericii dela Argeş, nu a 
pomenit câtuşi de puţin numele meşterului Manole ? In- 
tr'însa ni se spune numai că, la 1681, Domnitorul a trimis 
acolo ca ispravnie, spre a drege şi a întări stricăciunea, 
împreună cu meşteri, pe boiarinul domniei sale Dona Pe- 
puno. Cine va mai îi şi acesta, al cărui nume îl dovedeşte 
neapărat că era strein ? Nici un alt document al timpului 
nu-l menţionează ; dar şi mai puţin încă sa îndurat ge- 
loasa mândrie a poporului românesc să ni-l păstreze, mă- 
car şi alături cu al meşterilor pământeni. 

Apoi, încă, tot pe faţada bisericii dela Argeş, citim, 
scobit în litere mari, numele lui Grigore Cornescu, şi ştim, 
după zisele diacului za divan !) Neculai Mustea, cronica- 
rul moldovean, că, pe la 1672, acest Cornescu, a fost „un 
nemeş din tinutul Hotinului, foarte meşter de scrisoare 
şi de săpături la piatră, şi de zidit şi la alte lucruri“, care 
tot pe timpul acela „au făcut chipul cetăţii Cameniţei de 
ceară, şi starea locului din afară şi din lăuntru cu toate 
toecmelile ei, minunat lucru, şi o au trimes la Impărăţie, 
şi mai mult aceasta au clătit pre Turci a veni la cetatea 
Camenița“ 2). 

Rememorăm aceste fapte numai spre a dovedi că, în 
epoca aceea, ţările române nu erau lipsite de artişti şi de 
meşteri isteţi. Dar, de sigur, după lucrările ce ne-au ră- 
mas din mâna meşterului Manea, vătatul zidăriei, trebue 


1) De divan. 
9) Letopiseţele Moldovei, edit. lui M. Kogălniceanu, tom. III, pag. 
11—12. (0a.). 

să mărturisim că el, în concepţiunile sale artistice, a stat 
cu mult prejos de arhitectul şi de sculptorii cari au înălţat 
şi au ornamentat, pe timpul lui Neagoe Basarab, biserica 
dela Argeş. 

Din puţin şi iute ne şi putem domiri. N'avem decât s'a- 
runcăm în treacăt ochii asupra acelor câteva lespezi şi 
rotocoale de piatră vâuătă de Săcueni, pe cari meşterii din 
vremea lui Şerban Cantacuzino, le-au cioplit întocmai la 
fel cu cele pregătite, tot de dânşii, pentru bisericile dela 
Cozia, dela Bistriţa, dela Hurez, ba şi dela Cotroceni, 
dela Mogoşoaia şi dela Colțea. Indată o să ne coprindă 
mare ciudă cum de au îndrăzuit ei să alătureze acele gro- 
solane sehimonosituri şi să le aşeze dearândul, la locuri 
de lipsă, printre finele şi graţioasele alesături sculptate 
pe piatră sură de Albeşti, cu vreo sută gasezeci de ani 
mai înainte. Artiştii lui Neagoe Basarab scormoneau, fe- 
recau, făţuiau şi seliviseau subţire cu dăltiţa ; pietrarii 
lui Manole croiau, retezau, ciopârţiau şi făuriau gros din 
ciocan. 

Totuşi, — o mai repetăm, — poporul la noi şi-a făcut 
mari iluziuni asupra meșterului său favorit; printr'un 
salt puternic al închipuirii sale, el a avântat totdeodată 
pe iubitul său meşter Manole în negurile timpilor legen- 
dari şi l-a înălţat pe acele culmi ideale ale perfecțiunii ar- 
tistice, cari caracterizează la noi numai epoca extraordi- 
nară a lui Neagoe Basarab şi a lui Ştefan cel Mare. 

Manole cel oacheş şi bărbos dela Hurez, îmbrăcat cu an- 
teriu roşu, încins cu brâu gălbui, purtând pe umeri du- 
lamă verde şi ţinând, într'o mână dreptarul zidarilor sau 
toiagul de cinste al măimăriei, iar în cealaltă păpuşa de 
sfoară pentru măsurătoare, acel vătaf Manea n'a fost cå- 
tuşi de puţin, ca artist, de statura uriaşă ce-i atribue le- 
genda. Crezând că drege ceeace aripa sdrobitoare a tim- 
pului și urgiile încă şi mai prăpăstioase ale oamenilor, 
stricase la gingaşul monument al lui Neagoe, el n'a făcut 
altceva decât a-l altera şi mai tare, decât a-l ciunti, a-l 
păta, a-l ştirbi şi a-l serânti în multe părţi ale sale. Dre- 
gerile lui Manole au fost mai mult pocituri. 

De altmintrelea, urmaşii lui din epoce şi mai apropiate 
au întețit din ce în ce mai mult această risipă a decora- 
țiunii armonice, care făcea fala şi podoaba bisericii dela 
Argeş. Fiecare pe rând a contribuit la scălâmbarea trep- 
iată a capului de operă primitiv. 

Acum câţiva ani această nenorocită sistemă de meremet 
era p'aci să-i dea lovitura cea de moarte. 

A voit însă buna soartă a României ca Măria Sa Carol 
I-iu, iubitor şi cunoscător de tot ce este adevărat, nobil şi 
frumos, să se urce pe tronul, ilustrat odinioară chiar şi 
în domeniul artelor, de luminatul şi virtuosul Voevod al 
ţării, Neagoe Basarab, şi să pue în fine stavilă acelor ne- 
demne degradări, aduse mereu de neștiutori la opera prin- 
cipelui nostru artist din al XVI-lea secol. 

Măria Ta, — așa Te-a ajutat şi întru aceasta soarta şi 
buna chibzuinţă ! — Măria Ta ai avut chiar şi mâna mai 
norocoasă decât predecesorii cei cu aceleași gânduri lu- 
minoase. Hotărînd a face ca în ţara Măriei Tale să se 
înțepenească şi să se despăinjineze zidurile, vai! de 
mult timp dăunate şi sortite ale bisericii dela Argeş, Mă- 
ria Ta ai nimerit să dibuieşti un geniu ocrotitor şi ai 
sprijinit cu mare bunătate pe un artist de talent, cari 
amândoi au în sine mai mult temei şi decât o misterioasă 
stafie muruită, si decât un nepriceput meşter Manole. 
Neagra stafie sa luminat azi prin ştiinţa raţionată a 
echilibrului construeţiunii şi s'a nălucit prin cercetăni 
erudite în artele arhaice. Meşterul modern a aşternut, 
peste sterpele şi nedibacele ticluiri ale vătafului de zidari 
Mauea, un strat neted, solid şi elegant, care ne stră- 
mută acum deadreptul într'o mândră regiune artistică 
a trecutului nostru. Aceea înfloria pe timpul când Nea- 
goe Voevod Basarabul, găsind la Curtea de Argeș, — 
precum zice însăşi inscripţiunea dictată de dânsul, — „o 
veche biserică a Maicii Domnului, dărâmată şi neîntărită, 
a hotărît, prin darul lui Dumnezeu, să zidească acolo din 
temelii alta nouă, să o înalțe, să o întărească şi să o dă- 
ruiască cu tot soiul de avuţii şi de odoare“. 

Tot astfel ai făcut şi faci Măria Ta! 

Deaceea, când mai dăunăzi ne-am aflat în faţa capului 
d'operă reînviat sub Domnia Măriei Tale, noi toţi câţi 
suntem azi aicea, am lăudat într'o glăsuire faptele şi am 
bine-cuvântat numele Măriei Tale ; căci prin îndemnu-ţi, 
Strălucite Doamne, prin voinţa-ţi generoasă şi stăruitoare 
renasce astăzi în România și vitejia strămoșşească şi bunul 
trai al poporului, şi cultura inteligentă şi mângâioasă a 
ştiinţelor şi a artelor. 

Să trăieşti Măria 'Ta pentru gloria şi mărirea patriei 
Române, pentru măreaţa desvoltare în sânul ei a tot ce 
este bine și frumos. 

Cu astfel de simţiminte am închinat noi de departe în 

sănătatea Măriei Tale, la ospăţul cordial gi sărbătorese 
întru care ne-a întrunit mai dăunăzi P. S. S. Părintele 
Episcopul şi bunii orăşeni ai Curţii de Argeş. 

Asemeni şi acuma, dar cu pornirile şi mai fierbinţi ale 
unor inime înălțate prin prezenţa Măriei Tale printre noi, 
vom striga: Să trăieşti Măria Ta, Protector luminat al 
Academiei Române şi Reînoitorule a tuturor înaltelor 
culturi în sânul României. 


Bucureşti, 5 Iulie 1879. 


ARTELE IN ROMÂNIA ŞI PERIODUL PREISTORIC 
Conferinţă rostită în Ateneul Român, la 17 Dec. 1872") 


Domnilor, 


Puţina deprindere ce am de a vorbi în public, şi mai 
ales înaintea unui public aşa de numeros şi care, cu drept 
cuvânt, cere ca toate câte i se spun depe această tribună 
a luminilor să fie tot așa de limpede şi lămurit rostite, ea 
şi sănătos cugetate, acea lipsă, zic, de deprindere în arta 
retoricească mă sileşte să vă cer voie a urmări cu ochii 
pe notele mele şirul ideilor ce prin binevoitoarea d-voasiră 
prezenţă m'aţi autorizat astăzi a vă expune. Şi dacă fac 
aşa, cauza — trebue să v'o mărturisesc — este numai te- 
merea ce am ca nu cumva, prin desghinurile neînstrunate 


*) Autorul îşi propusese a face o serie de patru conferințe sub titlul 
de: Răpede ochire asupra producţiunilor artistice din trecut în țara 
noasiră, şi asupra înstinclului artistic al poporului român. Din acest 
număr, numai prima a fost rostită şi publicată sub numirea de: 
Consideraţiuni generale asupra artei în fară la noi.— Artele în pe- 
riodul preistoric.—- A doua conferință care trata: Despre artele în 
România în epoca romană şi în timpii Barbarilor.— Considerațiunt 
asupra tesaurului de la Petroasa, a fost ţinută în ziua de 18 ianua- 
rie, 1873, dar nu s'a publicat. Cele două care trebuiau să urmeze, 
erau să aibă drept subiecte: Arta bizantină în România, sau arta 
națională română.— Considerațiuni asupra bisericii episcopale dela 
Curtea de Argeş, şi Instinctul estetic al poporului român.— Orna- 
nentaţiunile poporane de stil românesc. (0d.). 

ale unei cuvântări rău măiestrite, să nu pot nici eu cum- 
păta cu o dreaptă balanță însemnătatea cugetărilor gi 
observaţiunilor ce voiesc a desvolta aci, nici d-voastră să 
nu mai puteţi cuprinde cu gândul întregimea scopului 
ce-mi propun ; mai ales când vin a vă vorbi despre o ma- 
terie asa nouă, aşa puţin studiată, aşa îndoioasă — vor 
zice mulţi — ca apariţiunea mai multor serii de produc- 
țiuni artistice în România pe timpii furtunoşi ai trecu- 
tului ei, ca existenţa unui adânc simţ artistic, unui pu- 
ternic instinct estetic, ce caracteriză, printre alte popoare 
ale Europei întregi, pe poporul nostru românesc. 

Imi este teamă, în adevăr, ca păşind cu d-voastră în- 
trun câmp de investigaţiuni atât de puţin explorat, să ru 
mă expun, prin lipsa de o formă bine ţărmurită a ideilor, 
de a risipi dinainte-vă, în vorbe neroditoare, atâtea cuge- 
tări, atâtea iscodiri, atâtea cercetări, atâtea observaţiuni 
şi comparări, ce în timp de douăzeci de ani aproape le-am 
cules cu osteneli, dar cu dor şi cu plăcere ; le-am plămădit 
cu ce brumă de ştiinţă am putut şi eu să adun din studii 
şi din călătorii, spre a netezi oarecum drumul celor ce 
vor descrie într'o zi, cu mână sigură şi măiastră, originile 
artei în istoria şi în obiceiurile zilnice ale poporului na- 
stru românesc. 

Aş dori, domnilor, ca şi cel căruia nu i-a venit niciodată 
gândul cum că sar fi ivit şi în trecutul nostru cel mult 
tulburat manifestaţiuni estetice cari, în felurite ramure 
ale artelor, constitue până la oarecare punct un adevărat 
stil românesc ; ca acela care n'a băgat niciodată de seamă 
cu cât poporul nostru, gi mai ales acel câmpenesc, se deo- 
sebeşte din celelalte naţiuni vecine sau depărtate printr'o 
înfăţişare armonică specială, prin oarecare semne emina- 
mente artistice, tipărite în portul și uzurile sale ; ca acela 
chiar, zic, să iasă de aici cu întemeiată convicţiune că şi 
în domeniul frumosului Românii pot îi, mai mult decât ei 
înşişi cred, mândri de trecutul şi de prezentul lor! 

Această convicţiune, domnilor, această credinţă eu am 
dobândit-o nu sub forma nelămurită de iluziuni prezum- 
ţioase, de aspiraţiuni himerice ale unui patriotism exage- 
rat, ci ea a ajuns a se depune şi a se întemeia în mintea 
mea astfel precum o materie organică, supusă la un pro- 
ces de formaţiune, îşi părăseşte cu încetul natura sa flui- 
dă şi informă, spre a se concentra, pe ici pe colea, în cris- 
taluri cu unghiuri solide şi corect precizate. Eu am do- 
bândit-o după ce, — purtat prin aplecări firești, — am 
dat o atenţiune coutinuă tuturor rămăgiţelor trecutului 

nostru, tuturor descoperirilor ce s'au putut face, sau în 
rărunchii pământului, sau în bolțile umede şi împăienje- 
nite ale vechilor noastre mânăstiri. 

Am colindat mult, şi totdeauna cu o vie plăcere, unghiu- 
rile ţării unde timpii trecuţi au lăsat tipărită vreo urmă 
a lor mai mult sau mai puţin distinctă ; am stat cerce- 
tând și cugetând, şi dinaintea miilor de movile risipite 
pe câmpiile noastre, şi dinaintea păreţilor surpaţi sau 
înegriți de secoli ai cetăților străbune și ai anticelor bi- 
serici ; n'am disprețuit nici hârburile de oale vechi, de 
cari lopata muncitorului se cioenește sub brazdă, nici odăj- 
diile roase de molii în serinele din proscomidie, nici ve- 
chile bucoavne părăsite de mai toţi literaţii ţării, nici 
chiar aşchiile de cremene, pe care astăzi noua știință a ar- 
heologiei preistorice le aşterne, cu oarecare trufie, pe pra- 
gul templelor înălțate în onoarea artelor si a măiestriilor 
omeneşti. 

Şi în toate aceste cercetări, domnilor, în aceste studii 
cari adesea m'au depărtat mult din sânul patriei, sau 
prin citirea rezultatelor ce ştiinţa arheologiei aducea prin 
alte ţări, sau prin călătorii în care voiam să mă încredin- 
tez cu ochii despre aspectul și formele produețiunilor ar- 
tistice depe aiurea, în totdeauna ideia ce mă frământa 
fără preget, dorinţa de a descoperi şi de a preţui ce rol a 
ocupat şi ocupă neamul românese în rândul popoarelor 
cari au contribuit să dea forme plastice simțului moral 
al frumosului, neîncetat, zic, țelul acesta a stat în fața 
mea. 

Dar cum puteam oare să-l pierz din vedere, când pe tot 
momentul noui descoperiri, noui manifestări ale artei na- 
tionale veniau să-l întărească în mintea mea, să-i dea o 
formă mai determinată şi mai atrăgătoare, şi să deştepte 
în mine o nesecată plăcere de a pătruude mai adânc în 
acea misterioasă regiune, unde producţiunile geniului ar- 
tistie al naţiunii române îmi încântau neîncetat simţu- 
rile, când ca o tămâie sfinţită izvorîtă din cădelnițele de 
argint cu formele magistrale ale vechilor noastre biserici ; 
când ca un profum proaspăt şi înviitor, ieşit din miile de 
flori ce acoper câmpia românească, şi cari prin farmecul 
artistic al ţărancelor românce se reflectă cu o nouă graţie 
pa vestmintele tradiționale ale poporațiunii noastre să- 
ene. 

Astfel dar — şi iertați-mă dacă vam făcut aci oarecum, 
confidențele mele, gi de iubitor din fire al frumosului şi 
al belelor-arte, şi de pasionat cercetător al tuturor dati- 

nelor bătrânești, şi în fine de Român, mereu muncit de o 
îngrijită gelozie patriotică şi doritor de a afla în sânul 
patriei și al naţiunii noastre toate darurile naturii, toate 
nobilele instincte, toate măiestreţele îndemnuri, întrun 
cuvânt toate perflecţiunile, — astfel dar, sa format cu 
încetul în mine nişte convicţiuni din ce în ce mai înte- 
meiate, şi adică : pe deoparte, că există, în stare latentă, 
un instinct artistie propriu poporului român, şi mai des- 
voltat la dânsul decât la cea mai mare parte din naţiunile 
culte moderne ; pe de alta, că chiar din puţinele mouu- 
mente ce păstrăm dela străbunii noştri putem distinge în 
acele producţiuni ale trecutului nişte caractere cari con- 
stitue un stil artistic românesc, stil ce, în unele epoce 
mai fericite, dar din nenorocire prea scurte, ale istoriei 
noastre, s'a învederat în opere cu cari ne putem încă și 
acum mândri. 

Aceste două faze ale convicţiunii mele, întru ceeace 
priveşte artele în istoria și în uzanțele poporului român, 
aceşti doi articoli de credinţă ai esteticii româneşti, din 
care unul se referă la arheologie, iar celălalt se poate 
numi etnologic, aceste ambe rezultate ale observaţiunilor 
şi ale cercetărilor ce am putut face prin înfundăturile în- 
tunecate ale trecutului şi pe luminoasele câmpii şi plaiuri 
ale ţării noastre ; aceste două grupe de cugetări, de ob- 
servaţiuni şi de descoperiri, daţi-mi voie, domnilor, a le 
schiţa într'o serie de convorbiri, în cari voi căuta a su- 
pune la cunoştinţa şi la prețuirea dv. faptele pe cari ele 
se întemiează. 


'Temerea de a vă obosi luptându-se în mine cu dorința 
de a vă prezenta un tabel cât se poate mai complet si mai 
bine ordonat al producţiunilor esteticii româneşti, mi-am 
permis a lua hotărîrea de a împărţi subiectul meu în 
patru secţiuni, cari, deşi lănţuite între dânsele prin rân- 
dul timpilor şi prin uniformitatea materiei, vor face su- 
biectul a patru osebite conferințe. Intr'însele sper să reu- 
yesc a rezuma mai toate câte mi-am propus a spune, când 
am cutezat a înscrie titlul conferinţii mele pe programa 
primitivă a Ateneului. Dar luând pana în mână, mam 
încredinţat iute că, orișcât aş voi să mă restrâng în fap- 
tele cele mai principale, oricât aş trece cu repeziciune 
asupra fazelor artistice cari sau manifestat la locuitorii 
României, tot naş izbuti, în timpul mărginit ce pot re- 
clama dela bunăvoința dv. în astă seară, ca să spun, cu 
oarecare folos pentru scopul prozelitie ce mă preocupă, 


298 AL. ODOBESCU 


câte nesecate izvoare de plăsmuiri ale frumosului oferă 
celui ce le caută şi vechiturile aşa puţiu cunoscute ale 
ţării noastre, şi imaginaţiunea în veci fecundă a unicului 
şi marelui nostru artist, a poporului român. 

Nu pot avea pretenţioasa speranţă de a vă însinua, nu- 
mai prin ale mele cuvinte, aceleaşi credinţe ce eu am câş- 
tigat prin lungi studii şi investigaţiuni. Voi fi însă destul 
de fericit, dacă voi reuşi a atrage atenţiunea mai multora 
din dv. asupra unor materii nu fără importanţă pentru 
ţară, dar cari până acum pot zice că au fost cu totul tre- 
cute cu vederea. 

Iu sdruncinările gi în luptele noastre politice, în febrila 
şi nu în totdeauna bine cumpătata noastră dorinţă de a 
ajunge în pripă pe popoarele înaintate în toate ramurile 
culturii, iar pe de altă parte în lenevirea şi în nepăsarea 
noastră, pe care trebue, între noi, să le mărturisim, — 
am uitat cu toţii sau mai toţi, că o naţiune nu este ade- 
vărat mare şi civilizată numai când are instituţiuni poli- 
tice foarte liberale, şi mijloace de comunicaţiune din cele 
mai practice, şi izvoare active de o bogată producţiune 
industrială, şi chiar spirite dedate celor mai adânci spe- 
culaţiuni științifice, pe când îi lipseşte cultul frumosului, 
al acelui ideal de perfecțiune care face să bată sângele în 
inimă, care exaltă cu nobleţe mintea şi răspândeşte un 
farmec învietor peste toată vieața omenească. 

Elenii, acea naţiune de filozofi şi de artiști, rezumaseră 
toate aspiraţiunile omului în cele două cuvinte : „ro xadbv 
wavaddy,“ Frumosul și Binele! Şi în adevăr, ce poate 
dori mai mult omul decât a trăi într'o lume unde totul ar 
fi bine, unde totul ar fi frumos? Si ce putem cere mai 
mult chiar şi noi Românii î... Ne-am mulţumi ca la noi în 
ţară să meargă toate bine ; ca la noi să fie tot frumos. 

Nu este treaba mea aci să cercetez cel dintâi punct al 
problemii ; mă mărginesc în al doilea ; şi de frică, chiar 
în acest punct, să nu găsesc toate aşa de frumoase pe cât 
le-am dori, îmi veţi permite, domnilor, să vă spun numai 
ce mi sa părut mai frumos în rămăsiţele trecutului no- 
stru şi ce ştie încă frumos să lucreze la noi poporul. 


Cei cari nu şi-au dat niciodată bine seama de înrâurirea 
binefăcătoare ce are simţimântul frumosului asupra unei 
societăţi, nu vor şti să preţuiască de câtă necesitate poate 
fi desvoltarea acestui simţimânt la o naţiune ce aspiră a 
se bucura de toate bunurile civilizaţiunii. Aceia sunt de- 
tractorii, sau cel puţin nepăsătorii artelor, oameni cărora 

le lipseşte una din cele mai sublime şi mai fecunde însu- 
şiri ale firii omeneşti : puterea imaginaţiunii şi palpitul 
inimii ! 

Vorbind aci în lauda artelor, şi din această tribună pe 
care artele o susţin deopotrivă cu ştiinţele şi cu literele, 
putem zice despre acei oameni, împreună cu poetul ita- 
lian : 

„Non ragioniam di lor, ma guarda e passa !“ 

Sunt însă pretutindeni, dar mai ales la noi, şi oameni 
cari iubesc artele, cari le mânuesc chiar cu amoare şi cu 
talent, cari stiu bine că ele sunt o pârghie moralizatoare 
a omenirii, cari doresc şi lucrează a răspândi gustul lor 
în societatea noastră, dar pentru cari simţimântul estetic 
este un ce fără patrie, o facultate colectivă, eclectică, cos- 
mopolită, un ce în felul politicii comunarde si umanitare 
a adepților Internaționalei. 

Ei zic că frumosul este pretutindeni frumos, că arta 
este pretutindeni artă, şi, cu aceste principii, le pare cu 
totul indiferent de-a introduce în sânul unei naţiuni gus- 
tul artelor astfel precum le pricepe și le execută un alt 
popor, fără chiar de a se îngriji dacă uzurile, dacă tra- 
dițiunile acelei naţiuni n'ar prezenta ele îngele caractere 
mai apropiate de instinctul ei firesc, mai conforme cu 
gusturile ei, mai originale în fondul lor, într'un cuvânt, 
mai naționale. 

Pentru aceia aş dori să găsesc, în descrierea obiectelor 
de artă ce au picat până la noi din mantia sfâşiată a tre- 
cutului, în amintirea priveliştilor de o frumuseţe plastică, 
când măreaţă, când gingaşă, ce prezintă şi natura şi po- 
porul României ; aş dori să găsesc accente convingătoare, 
ca să le dovedese că nici o artă nu poate să prezinte mai 
multă ademenire ochilor româneşti, că nici o producţiune 
estetică nu va face să bată mai cu mândrie inima Fo- 
mânului, decât acelea cari se vor inspira din norocitele 
instincte ale poporului, din cele mai glorioase tradiţiuni 
străbuneşti. 

Acelea singure, primind forma lor în creieri şi sub mâna 
unor oameni de geniu sau chiar unor talente de frunte, 
înlesnite apoi şi prin practicele mai îndemânatice ale 
ştiinţii moderne, acelea singure vor putea să constituie 
acea dorită artă, cu adevărat naţională. Aș zice dar artig- 
tilor noştri : „Studiaţi rămăşiţele, oricât ar fi de mărunte, 
ale producţiunii artistice din trecut, şi faceţi dintr'însele 
sorgintea unei arte măreţe şi avute, precum pârâul ce 
picură printre stâncile dela munte devine Dunăre în lun- 

ca cea răsleaţă a gesului ; — nu pierdeţi nici o ocaziune 
de-a vă folosi de elementele artistice ce vă prezintă mo- 
numentele românești rămase din vechime; dar preface- 
ţi-le, desvoltaţi-le, dacă ştiţi şi puteti, schimbaţi bolova- 
nul în stâncă, şi bobul de ghindă în stejar frumos !“ Le-aş 
zice încă : „Contemplaţi adesea şi vă pătrundeţi simţurile 
de natura așa variată a tărâmului românesc, de conturele 
maiestoase ale munţilor, de orizontul nemărginit al câm- 
piilor ; așterneţi pe a voastră paletă toate seara de cu- 
lori ce soarele revarsă, când pe verdeaţa, când pe holdele 
daurite, când pe alba zăpadă, ce învăluese pe rând solul 
României ; reproduceţi şi formele plastice, şi coloritul ar- 
monios ce vă prezintă poporul, în timpurile, în pozele, 
în portul şi în uneltele lui! Lucraţi dar ca din vechile 
monumente să iasă, precum îluturul din crisalidă, monu- 
mente mai măreţe, dar cu acelaş caracter de originali- 
tate locală ; faceţi ca gloria naţiunii să răsară, sub aspec- 
tul ei veridic, din pensula şi din ciocanul vostru; în- 
tipăriţi în operele voastre toată maiestatea și tot farme- 
cul ce ochiul Românului vede şi ce inima-i simte dinain- 
tea scenelor priveliştii naturii şi dinaintea scenelor popora- 
ne ; spicuiţi cu o pietoasă îngrijire rămăşiţele artei stră- 
bune ; culegeţi cu ardoare impresiuni vii din tot ce poar- 
tă, sub o formă estetică, o înfăţişare adevărat românească; 
traduceţi în opere nimerite acele studii laborioase şi acele 
îmbietoare întipăriri ; desteptaţi cu o puternică suflare 
de vieaţă, aprindeţi vâlvoare din scânteia artistică ce a 
licurit odinioară şi care acum încă arde la noi înfundat, 
în adâncul geniului poporan. Studiaţi, lucraţi, produceti, 
fără de a pierde un minut din vedere nici simţimântul 
frumosului, nici conștiința patriei ; şi atunci veţi fi avut 
nemuritoarea glorie de a desvolta nobilele instincte ce 
stau latente în poporul român, şi care uneori, în trecut, 
s'au destăinuit prin producțiuni demne de admiraţiune !“ 

Din parte-mi, în neştiinţa şi în neputinţa mea de a 
crea pe desfătătorul câmp al artelor, mă mărginesc, dom- 
nilor, întrun rol mai modest ; acela de a urmări în tre- 
cut rămăşiţele artei străbune şi de a înregistra rezulta- 
tele cercetărilor mele, cari pot fi de vreun folos pentru 
arta viitoare. 

Aceste sarcine ce mi-am impus mai presus de toate, ca 
o datorie către ţara pe care cu toţii o onorăm și o iubim, 
aceste sarcine mă îndeamnă şi acum, domnilor, a încerca 
să schiţez dinaintea dv. faptele ce am putut culege. Mă 
voi sili, spre a vi le putea prezenta întrun mod mai clar 

şi spre a vă înlesni mijlocul de a preţui înşi-vă impor- 
tanța cugetului ce mwa mânat de a le grupa într'o ordine 
care să destăşure gradat șirul, adesea întunecat şi uneori 
cu totul întrerupt, al istoriei artei în România. 

Mă voi grăbi însă a trece la expunerea faptelor, cu 
atât mai mult că consideraţiunile generale asupra impor- 
tanţei artelor trecutului, pe cari aveam a le desvolta, mau 
dus fără de voie a vă vorbi, mai mult poate decât trebuia, 
despre viitorul artelor în România. Dar de vreme ce am 
atins acest subiect, — deşi cam în treacăt, — însă voi afir- 
ma că numai astiel înţeleg eu viitorul artelor în Româ- 
nia, astfel îl doresc, numai astfel crez că ar putea o noro- 
cită predispoziţiune instinctivă a poporului nostru să de- 
vină o adevărată glorie a patriei! 

Nu-mi faceți dar, vă rog, o vină de a fi căutat să des- 
coper depe zarea amurgită a trecutului, din ceața bru- 
moasă a prezentului, o falnică lumină pentru viitorul ar- 
telor române ! 

Dela acest splendid orizont, îmi întore acum iute pri- 
virile spre întunericul celui mai afundat trecut, şi voi 
căuta, prin gradaţiuni cronologice, a reveni cu dv. îm- 
preună până la pragul epocii contimporane. 


Dar spre a putea urmări cu oarecare folos, progresele sau 
scăderile ce se 1vesc în producţunile artistice ale locuito- 
rilor ţării noastre din vechime şi până acum, trebue mai 
întâi de toate să căutăm a stabili o ordine a timpilor, o 
clasificaţiune, precât se va putea de sumară, a epocelor 
istoriei noastre. Ca să judecați însă, domnilor, greutăţile 
ce prezintă azi la noi clasificarea unei părţi considerabile 
a antichităţilor ce sunt semănate pe tărâmul şi sub pă- 
mântul României, trebue să vă aduc şi aci aminte că is- 
toria politică, cu începere dela originile ei în Europa şi 
până în mijlocul mediului ev, abia aruncă asupra ţărilor 
din josul Dunării nişte slabe licăriri adesea precurmate, 
astfel încât ea lasă timpurilor întunecate un câmp foarte 
întins, ale cărui ultime margini ajung, pentru ţara noa- 
stră, până la al XII-lea secol al erei creştine. Intr'adevăr, 
pe de o parte puţinele științe ce ne-au lăsat scriitorii eleni 
si latini despre vechii locuitori ai luncii nordice a Du- 
nării de jos, pe cari şi ei abia i-au văzut şi i-au cunoscut 
la soroace rare şi scurte ; pe de altă parte, învălmăşeala 
ce a domnit în aceste părţi dealungul acelui period de 
zece secoli, cât ţările noastre au fost pe rând năpădite de 
toate hoardele barbare ce veniau, veniau mereu din Asia, 

aceste doua cauze fac de ne îndoim la tot pasul, când este 
vorba de a hotări un leat, o dată cel puţin probabilă, pen- 
tru cele mai multe obiecte antice cari răsar la lumină 
de sub acest pământ căleat de atâtea popoare felurite. 

Intr'o ţară ca a noastră, care în nenumărate rânduri 
pare a ieşi din barbarie, spre a fi cufundată iarăşi în- 
tr’însa cu câţiva ani mai în urmă, prin o nouă năvălire 
de neamuri mai cu totul sălbatice, trebue să mărturisi 
că nu este lucru uşor de a grupa, de pre epoce şi de pre 
naţionalităţi, rămășițele ce se ivesc la ochii arheologului 
din întâmplare şi mai adesea fără de nici o indicaţiune 
precisă. 

In acest dedal, noi avem însă câteva puncte luminoase, 
şi negreşit că nu vom lipsi de a trage folos din indicaţiu- 
nile pozitive ce se deduc din ele, spre a deosebi, printre 
antichităţile ţării noastre, pe acelea cari poartă caracte- 
rele unei naţiuni cunoscute, unei epoce determinate dintre 
acele cari trebue să provină dela popoare despre cari isto- 
ria n'a vorbit niciodată sau pe care abia le-a menţionat 
întrun mod cu totul vag. 

Acele puncte luminoase, pe cari le putem numi şi men- 
ghinele arheologiei românești, sunt: pe deoparte, rămă- 
şiţele numeroase ce au lăsat pe tărâmul nostru legiunile 
şi coloniile romane, cari au stabilit aci cultura latină, în- 
dată după quasibarbaria Dacilor şi Geţilor, la al II-lea 
secol după Hristos ; sunt încă monumentele religioase și 
civile, edificate de națiunea creştină a Românilor, cu în- 
cepere din epoca în care ea a izbutit să recâștige şi să 
supună unor Domni pământeni porțiunea patriei care ră- 
măsese deşartă de cotropitorii barbari şi în care, depe la 
al XIl-lea secol, se întemeiaseră staturile româneşti. 

Aceste două puncte ale istoriei noastre fiind determi- 
nate mai mult sau mai puţin întrun mod cronologic, adică 
asezarea Romanilor în Dacia în al Il-lea secol, şi descăli- 
cătoarea, precum zic cronicile domniilor românești, cam 
pe la al XIII-lea, a fost lucru firesc de a împărţi monu- 
mentele noastre arheologice, precum şi analele politice, în 
patru grupuri, corespunzătoare, nu fără de oarecare si- 
guranţă, cu perioadele istorice. 


Cel dintâi din aceste perioade, cel mai puţin sigur, cel 
mai necunoscut şi cel mai puţin cercetat până acum, sar 
începe deodată cu ivirea fiinţii omeneşti pe poalele Car- 
paţilor ; el sar prelungi prin nenumărate secole de în- 
tunecime, în care popoare străvechi, ridicate din Asia, se 

vor fi prefirat cu încetul către Apus; el gar sfârşi la 
epoca memorabilă, când puternicul neam al Dacilor fu 
nevoit să facă aici loc şi să-şi înfrângă tăria dinaintea 
armelor romane, învingătoare sub ordinile lui Traian. 
Acest period, pe care-l putem cu adevărat chema preisto- 
ric şi nu numai dacic, şi care, în nemărginita sa întindere, 
a trebuit să prezinte faze multe şi felurite, stă încă eu- 
fundat întrun adânc întuneric. 

Al doilea este periodul roman, care se deschide cu al 
II-lea secol al erii creştine ; el a depus pe tărâmul Româ- 
niei, urme numeroase, al căror caracter nu lasă nici o 
îndoială despre gradul de cultură, relativ înălţat, ce co- 
lonii romani aduseră în ţara noastră. Monumente, care 
aparţin grupei distinctive a acestui period, par a se îi 
înălțat pe mai multe puncte ale Daciei, cu mult în urma 
părăsirii acestei provincii de către guvernul imperial al 
Romei ; ceeace dovedeşte stăruința colonilor latini pe ţăr- 
anl stâng al Dunării, chiar, în timpul cotropirilor bar- 

are. 

Al treilea period ne dă iarăși înapoi depe calea civili- 
zaţiunii şi ne cufundă într'o adâncă învălmăşeală ; îl nu- 
mim periodul barbar, şi făcându-l să înceapă deodată cu 
ivirea Goţilor în Dacia, la 274 după Christos, el ne înfă- 
țişează, în curs de aproape o mie de ani, o elătire neîuce- 
tată de neamuri inculte, îmbrâncindu-se pe acest nenoro- 
cit pământ ce-l disputau pe toată ziua colonilor romani 
cari se împământeniseră aci. Puținele spuse ce găsim în 
istorie despre feluriţii Barbari, nu ne sunt de ajuns spre 
a putea statorniei caracterele tuturor rămăşiţelor plastice 
ce au putut lăsa, pe solul nostru, popoare precum erau 
Vizigoţii, Hunii, Gepizii, Avarii, Bulgarii, Slavonii, Un- 
gurii, Pacinaţii, lazigii, Cumanii şi câţi alţii. 

In fine, dela întemeerea staturilor române încoace, 
adică depe la finitul secolului al XII-lea, noi începem a 
socoti un al patrulea period pe care-l putem numi curat 
românesc, şi ale cărui monumente, cu atât mai rare, cu 
cât sunt mai vechi, au un caracter foarte bine lămurit. 
Ele prin urmare constitue o grupă de arheologie adevărat 
națională, care, împreună cu aceea a periodului roman, 
sunt singurele mai mult sau mai puţin explorate până 
în ziua de astăzi. 

Ca să ajungem dar a determina limitele şi caracterul 
artei curat româneşti, ca să putem descrie, mai cu înlcs- 
nire şi mai cu folos, produeţiunile geniului estetic al Ro- 
mânilor, în timpii când națiunea noastră ajunsese a-şi 

căpăta un cuget, o fiinţă, o limbă ale sale proprii, se cade, 
credem, să aruncăm mai întâi o repede privire asupra 
rămăşiţelor de monumente ce ni s'au păstrat sau în rui- 
nele existente, sau în povestirile scriitorilor celor mai 
vechi, din cele trei perioade anterioare. Astfel vom putea 
aşeza arheologia naţională pe o bază mai solidă, şi nu 
ştim dacă într'o zi, când noui descoperiri, când noui cer- 
cetări vor fi elucidat mai bine regiunile antice ale isto- 
riei şi ale artei din ţara noastră, nu ştim dacă atunci nu 
vom da peste unele urme cari vor lega geniul clasice al 
antichităţii greco-romane şi fantezia aspră a barbarilor, 
cu spiritul care a domnii şi domneşte încă în estetica po- 
porului nostru. 

Negreşit că mult-puţinul ce au lucrat Românii în dome- 
niul artelor n'a fost numai invenţiuni ale lor. Această 
pretenţiune n'o pot avea nici popoarele cele mai puter- 
nic creatoare. Destul este ca împrumuturilor făcute dela 
streini şi dela vecini, să ştie un popor a le da un caracter 
de originalitate, care să le distingă de operele eterogene, 
cu mai mult sau mai puţin farmec. 

„Je prends mon bien ou je le trouve“, a zis cu veselie 
pătruuzătorul geniu al lui Molière, şi acest principiu de 
individualism comunist este o mare şi spornică lege a 
naturii. 

Acest dar de fecundă însușire, eu sunt încredinţat că 
Românii l-au avut, şi mă voi sili a o dovedi. 


Pentru aceasta însă să cercetăm acum, precât se va 
putca, ce a fost arta la popoarele, multe şi felurite, cari 
au ocupat ţara noastră pe când ea încă nu era a Româ- 
nilor. 

Au fost multe, au fost felurite acele popoare ce s'au 
cutreerat pe aci, în primitivele trei perioade ale istoriei 
noastre. Au fost atât de multe, încât nici numele tuturor 
nu-l cunoaștem și nici l-a cunoscut vreodată cineva. Au 
fost felurite, căci chiar din puţinele fărâmituri ale trecu- 
tului care s'au pripăşit la noi, până în vremea de acum, 
înțelegem că multe neamuri au depus prinoasele închi- 
puirii şi măiestriei lor pe acest pământ adesea şi mereu 
preînoit. 

Fiece popor, din câte au venit pe rând aci, şi-a adus cu 
sine mult puţina sa cultură. Dar oare toate avut-au ele o 
cultură artistică ? Lăsat-au ele urme de producţiuni este- 
tice ? 

Cei mai mulţi ar răspunde îndată: Nu! 

Eu însă nu cutez a mă hotărî așa lesne într'acest caz, 
pentru negativ. 

Daţi-mi voie să mă explic. 

Sunt două chipuri de a privi și de a studia artele. 

Unii, plutind într'o atmosferă psihologică, ered că arta 
e numai reprezentaţiunea plastică a frumosului. Ceeace 
nu este cu totul conform, zic ei, unui ideal estetic conven- 
tional, nu se mai poate numi artă. Într'un cuvânt, ceeace 
nu ne place nouă oameni culţi, ceeace trece peste hotarele 
în cari noi am îngrădit ideia frumosului, aceea nu mai 
este artă. Iată punctul de vedere ce-l vom găsi mai pre- 
tutindeni, la artiştii cari înşişi practică o artă. 

Oamenii însă cari îşi poartă cugetările pe un orizont 
mai întins, aceia cari studiază spiritul omenesc în toate 
fazele activităţii lui, recunosc în tot geniul omenirii, luân- 
du-l din gradul cel mai înjosit al sălbăticiei şi până în 
culmea celei mai înaintate culturi, o trebuinţă providen- 
țială, un instinct firesc de a produce, cu mai multă sau 
mai puţină măiestrie, obiecte cari nu sunt cu totul deo 
necesitate practică, cari nu pot servi la un uz indispen- 
sabil pentru existenţa omului, obiecte cari sunt inventate 
de imaginaţiune, numai gi numai pentru satisfacerea unei 
idei de ordine morală. Cum oare vom chema acele pro- 
ducţiuni fie ele oricât de monstruoase, în ochii noștri f 
Cum vom chema instinctul ce poartă pe om a da o reali- 
tate plastică tuturor elucubraţiunilor închipuirii sale? 

Oare numai acelea ce sunt conforme regulelor esteticii 
noastre contemporane şi locale se vor putea numi obiecte 
de artă? Ce nume să dăm atunci celor cari nouă ni se 
par astăzi uriîte, şi cari negreşit erau capete de opere ar- 
tistice în ochii celor ce le-au executat ? 

Limbile moderne n'au găsit un termen generic special 
spre a denumi toate acele întrupări ale închipuirii ome- 
neşti, toate acele superfetaţiuni plastice, care nu sunt 
după gustul modern. Arheologii se văd dar siliţi a le che- 
ma şi pe dânsele obiecte de artă; şi ei fac bine, căci şi 
acelea purced din acelaş instinct al spiritului omenesc. 
Dolmenele şi menhirile, acei colosali bolovani de piatră 
grămădiți de Celţi în codrii Armoricei, au aceeaşi sorginte 
psihologică cu Partenonul lui Ictinus şi al lui Fidias; 
ciolanele de animale sgâriate, în timpii preistorici, cu 
figurile de urşi şi de cerbi, ce s'au găsit îngropate sub 
straturi adânci în eavernele Dordoniei, sunt şi ele fraţi 
de cruce cu Apolonul din Belvedere şi cu Moise al lui 
Michel Angelo. 


Clasia — Al. Odobescu : II, Scrieri istorice, etc. 2 

Ce să mai zic? Sălbaticul din insulele Viti ce-şi măs- 
găleşte şi-şi tatuează corpul cu colori pestriţe, o face şi 
el dintr'un cuget analog cu acela care a îndemnat pe 
Rafael să zugrăvească nemuritoarea sa frescă a Şcoalei 
din Atena. 

In toate aceste lucrări, grosolane sau sublime, aceeaş 
intenţiune, acelaş spirit domnește : dorinţa de a face un 
ce care să dea o înaltă ideie despre măiestria omenească. 

Insă fiece epocă, fiece popor chiar, se pricepe într'alt 
fel a pune în lucrare acea nobilă dorinţă. De acolo provin 
gradurile în perfecțiunea artelor ; de acolo provine ceeace 
numim stilurile. 

Este un fapt netăgăduit că fiecare seminţie omenească 
— am putea chiar zice, fiecare ramură a seminţiilor, fie- 
care popor distinct, — are în geniul său un mod special 
de a concepe şi de a produce frumosul plastic. 

Acea originalitate a simțului estetic se vădeşte în pro- 
ducţiunile unui popor, de la unealta casnică până la cel 
mai monumental edificiu. 

Există dar o caracteristică a popoarelor sub raportul 
artistic. 

Aceea, bine explorată, bine studiată, bine explicată, 
poate fi cel mai puternic auxiliar al ştiinţii etnografice, 
precum chiar şi al istoriei. 

Pentru timpul despre care analele scrise nu ne-au lăsat 
nici o trădanie, pentru popoarele cari au pierit cu limba 
lor, singure monumentele existente încă pe pământ pot 
să ne desvăluie şi să ne afirme şi tendinţa ingeniului lor 
și treapta lor de măiestrie. 

Cât este însă de greu a face asemenea distineţiuni în 
haosul lumii primitive ! 

Negreşit că în timpul a miilor de secoli cari au prece- 
dat în omenire arta de a păstra prin grai sau prin scris 
memoria faptelor, multe popoare, deosebite prin origină, 
deosebite prin limbă, deosebite prin uzuri, şi-au succedat 
unul altuia pe faţa pământului. Ele au lăsat mai puţin, 
în straturile de pământ pe care ele călcau, dovezi pipăite 
de ingeniozitatea lor și de dibăcia lor manuală. 

Astăzi, ştiinţa arheologică cearcă să afle un fir, spre 
a da de căpătâiul acelui labirint; dar ea abia cutează 
până acum, cu ajutorul antropologiei, să facă, printre 
rămăşiţele preistorice, distincţiuni de seminţii de nea- 
muri ; ea mai mult se mărginește deocamdată a clasifica 
producţiunile primitive ale omenirii într'o ordine crono- 

logică, depe natura materiilor care au venit succesiv la 
cunoştinţa şi la întrebuinţarea omului. 

Astfel ea socotește, — după o epocă embrionară, în eare 
omul, sălbatic încă, s'a servit numai cu tulpine de copaci 
şi cu "bolovani de stâncă — un period î în care el s'a învăţat 
să cioplească prin cioenituri piatra şi osul, şi-apoi iar, 
prin frecături, să le lustruiască. 

După aceea, el a scos din pământ arama ; a dibuit prin 
depărtări cositorul, şi topindu-le împreună, a nimerit 
bronzul, un metal care cu înlesnire primeşte forme mlă- 
dioase, păstrând şi o tărie durabilă. 

Epoca, zisă de bronz, domnilor, are fără tăgăduială o 
însemnătate mare din punctul de vedere artistic ; ea ne 
prezintă, în toate productele ei, forme şovăite de o graţie 
originală, suprafeţe oable, mlădiate cu dungi şi ornate 
cu săpături uşoare arme delicate ce abia le pot mânuvi 
palme foarte mici, podoabe trupeşti formate din mari 
spirale elastice, într'un cuvânt, o colectivitate de obiecte. 
cot aceleaşi din falesele Bretaniei până în turbariile lå- 
soniei, din fundul Scandinaviei până sub Carpaţii Bas- 
tarnici, obiecte care destăinuese până la evidenţă răspân- 
direa peste mai toată Europa a unei seminţii înzestrate 
cu înalte facultăţi estetice și cu un mare geniu de expan- 
siune. 

Oamenii din epoca de bronz se înfrânseră, în timpi mai 
apropiaţi de noi, dinaintea seminţiilor mai aspre care adu- 
ceau cu sine fierul... 


Dar aci suntem pe limitele timpilor istorici. Să ne în- 
toarcem iar înapoi, ca să aruncăm o ochire asupra patriei 
noastre, pe vremea când elocotiau în lume poporaţiunile, 
mai mult sau mai puţin sălbatice, ale epocii de piatră, 
şi cele mai debile şi mai industrioase ale epocei de bronz. 

Pe cât cineva ar voi să-şi poarte atenţiunea asupra di- 
verselor timpuri când poporaţiunea continentului nostru 
european s'a simţit expusă la clătiri mai mult sau mai: 
puțin violente, prin năvălirea în mijlocul ei a nouă con- 
tingente etnice, va băga neapărat de seamă cum că, la 
ieşirea lor din Asia, toate popoarele cele mari care au avut 
misiunea providenţială de a crea sau de a reînoi civiliza- 
ţiunea Europei, au trebuit întrun mod fatal să intre în- 
traceastă nouă ţară a făgăduinţii printr'o poartă comu- 
nă. Aceste Propilee ale Europei au fost, — cutez a o spu- 
ne, — întinsele şi avutele câmpii ce stau dealungul ţiăr 


308 AL. ODOBESCU 


mului stâng al Dunării, aproape de vărsătura ei în mare; 
a fost ţara noastră. 

Privind acum din punctul de vedere istoric înfăţişarea 
acestei părticele a Europei răsăritene, ar crede cineva că 
Dunărea, principala arteră fluvială a Apusului, îndată ce 
intră într'acea regiune, închipueștie, cu ajutorul celor 
două şire de munţi, Balcanii şi Carpaţii, care dela graniţa 
României încolo apucă direcţiuni divergente, închipueşte, 
zic, un fel de mare pâlnie căscată, care părea a se deschide 
iireşte dinaintea anticilor căutători de pământuri. 

Liatele pustii ale Seiţiei, cu orizonturile lor îndoielnice, 
cu goliciunea lor neospătoasă, parcă vin să se înfundeze 
în acea bogată țarină, unde naturii — ca şi cum ea ar fi 
voit să iniţieze într'însa pe om despre toate avuţiile răs- 
pândite în continentul răsăritean, — unde naturii i-a 
plăcut a înconjura o câmpie roditoare şi scăldată de mii 
de râuri, cu o şiră de munţi măreţi, pe care crese codrii 
vărtoși şi în care stau ascunse comorile mineralogice vele 
mai variate. 

Pe timpii marilor băjenii ale seminţiilor omeneşti, câr- 
duri de popoare, pribegite din Asia, sau că urmaseră dea- 
lungul râurilor scitice și pe țărmurile mării interioare în 
care ele se revarsă sau că umblaseră pe sub poala orientală 
a munţilor ce înconjură acele pustii, a trebuit neapărat 
să izbucnească într'această vale. 

Calea însemnată de natură îi ducea nestrămutat în acoa 
pâlnie, de nnde li se deschideau apoi trecătorile spre 
Miază-zi şi spre Apus. 

Deaceea, îndată ce sosiau în acest punct de întâlnire 
comun, noroadele cari aveau odată să cotropească Europa 
se opriau în valea Dunării-de-jos şi stau la îndoială, până 
când, îmbrâncite de alte hoarde năvălitoare, ele apueau 
care decindea Istrului şi dincolo de Balcani, către fru- 
moasele ţări ale mării Meridionale, care în susul Dunării, 
pe unde li se însemna drumul părţilor apusene. 

Aşa dar, cât de departe ar voi istoricul să se urce pe 
scara vârstelor, el este sigur de a întâlni, la un moment 
oarecare al existenţei lor, pe fiecare din marele familii 
de popoare europene — chema-s'ar ele Pelasgi şi Liguri, 
Celţi şi Gaeli, Sciţi şi Geţi, Goţi şi Germani, Sarmaţi şi 
Slavoni, și chiar neamuri altaice ca Ungurii și Turcii, — 
istoricul este sigur, zic, de a le întâlni ocupând, cu o sta- 
tornicie mai mult sau mai puţin dăinuitoare, malul stâng 
a] Dunării de jos. Afară de locuitorii aborigeni ai Euro- 
pei, — dacă asemenea oameni au fost vreodată, — şi de 

câleva ramuri așezate în înfundăturile ei septentrionale, 
se poate, cred, afirma că toate popoarele, câte au cuprins 
în trecut şi câte locuese astăzi fața Euroţgei, toate, in- 
trând într'însa. au păşit acest prag comun. 

Dar oare lăsat-au ele toate vreo urmă de-a lor pe aici? 
Anticarul şi antropologul găsesc ei cumva să spicuiască 
pe aci dovezi de acelea netăgăduite, care vin să sprijine 
atât de puternic spusele şi bănuielile istoriei ? 

Iată întrebări ce se pot cu drept cuvânt face explora- 
torilor României şi a căror deslegare, într'uu mod afir- 
mativ, ar sluji spre a descurca foarte tare antichităţile 
primitive ale continentului nostru european. 

Feluritele seminţii care s'au grămădit înti”acest cuprins 
mărginit, spre a se revărsa apoi la diferite epoce peste 
țările occidentului, sar arăta aici în faţă una cu alta, 
purtând fiecare însuşiri distinctive, depe cari ele gar pu- 
tea grupa şi coordona cu mai multă înlesnire decât se 
poate face prin ţările unde ele se răspândiră mai târziu. 

Ar fi fără îndoială un frumos rezultat când am găsi 
astfel, întruuite în aceeaș ţară, în patria noastră, urmele 
celor mai multe din anticile seminţii care au ocupat Eu- 
ropa, şi ar fi negreşit meritul mare al acelora care, în 
mijlocul atâtor rămăşiţe felurite, ar putea să statornicea- 
scă o ordine, o clasificaţiune, întemeiată şi pe deosebiri 
etnografice şi pe urmarea cronologică a timpilor. 

'Trebue însă să mărturisim, cu toată umilinţa, că noi, 
Românii, suntem încă departe de a fi atins acest scop 
înălţat : abia dacă până acum s'au făcut la noi oarecari 
dibuiri destul de puţin fericite în domeniul epocelor pre- 
istorice. 

Pentru ca să putem reuşi a avea rezultate solide, pe 
care să se întemeieze cu siguranţă ştiinţa, ar trebui ca 
cercetările arheologice ce facem în ţară să proceadă după 
un sistem bine raţionat, în care să fie prevăzute de mai 
înainte toate faptele ce experienţa a înregistrat prin alte 
ţări, pentru ca astfel să avem în veci în vedere punctele 
de comparaţiune şi să putem constata totdeodată și ana- 
logia rezultatelor dobândite aci, cu acelea obţinute aiurea, 
şi elementele adevărat nouă ce se vor ivi pe solul nostru. 

Este o ţară unde cultul arheologiei a intrat în uzurile 
poporane. Acea ţară e Danemarca. Acolo, oricând un tă- 
ran a răsturnat cu fierul plugului o oală veche, un cio- 
can de piatră sau o custură de bronz, el o duce cu mân- 
drie la muzeul din Copenhaga, unde descoperirea lu: e 
aşezată cu onoare în dulapuri, alături cu numele dă- 

ruitorului. Orice Danez aspiră la fericirea de a vedea 
productul aflărilor sale arheologice înavuţind tezaurele 
artistice şi istorice ale ţării. 

Ştiţi că aceasta este un nobil mod de a-și iubi patria. 
El dovedeşte că o naţiune care ştie aşa de mult să-şi res- 
pecte datinele părinteşti nu voieşte şi nu poate să moară! 

Sutlarea trecutului e încă atât de vivace în inima ei, 
încât o va conduce mereu cu aripile destinse către viitor! 

Aş dori să putem şi noi să deşteptăm un astfel de simți- 
mânt în poporul nostru ; aș dori să facem ca religiunea 
trecutului să se manifeste la dânsul printr'o preoeupaţiu- 
ne constantă despre ceeace au fost străbunii noștri. 

Cel care pune preţ în onoarea părinţilor săi, nu va scă- 
păta niciodată ! 

Dar dorinţele mele, trebue s'o mărturisesc, nu se traduc 
totdeauna în fapte, şi mai adesea, în visurile mele de fală 
naţională, trebue să mă mulțumesc cu slabul contingent 
ce puterile-mi mărginite îmi permit să dau realizării lor. 
Aşa spre exemplu, ca să cercăm a aduna elemente de sta- 
tistică arheologică și să dobândim până la oarecare punct 
xnijloace de a clasifica, cel puţin grosso-modo, monumen- 
tele antice din ţara noastră, am redactat acum vreo doi 
ani un tel de izvod în limba poporană, un chestionar ur- 
heologic, care prin intermediul oficial al ministerului de 
instrucţiune publică, dirijat pe atunci de instruitul şi ac- 
tivul nostru coleg d-l Esarcu, s'a împărţit pe la învăţă- 
torii comunelor urbane şi rurale din ţară. 

Au răspuns mulţi din învăţători la întrebările ce li se 
făceau în privinţa vechilor monumente locale, şi răspun- 
surile multora sunt pline de interes. 

Dacă prin stăruința autorităţii sar îi continuat această 
instrucţiune arheologică a ţării, rezultatele până astăzi 
sunt încredinţat că ar fi fost foarte însemnate. 

Dar nu totdeauna instrucţiunea domneşte în Instruc- 
ţiune la noi, nici cultura la Culte şi nu totdeauna autori- 
tăţile ştiu să preţuiască ideile de ştiinţă şi foloasele inte- 
lectuale ale naţiunii. 

Astfel însă, precum stăm astăzi cu cunoştinţele noastre 
arheologice, asupra epocii preistorice din România, not 
avem numai a constata deocamdată ca aparţinând proha- 
bilmente acelei epoce : movile multe, mari şi mărunte, ri- 
sipite pe câmpia românească ; — ulcele şi hârburi de for- 
mă şi de materie grosolană ; — câteva custure de cremene 
şi mai multe ciocane de piatră tare, adunate în acești doi 
trei din urmă ani, de câţiva colectori, mai cu seamă de 

Bolliac ; apoi câteva cuvinte şi câteva sculpturi descriiud 
şi reprezentând, în operele autorilor şi artiştilor greco- 
latini, unele obiecte de artă industrială şi sumptuarie ale 
predecesorilor imediaţi ai Romanilor, adică ale naţiunii 
dacice ; şi în fine, un câmp nemărginit, deschis imagina- 
țianii pentru a-şi închipui cum oamenii primitivi Sau 
pitit în peşterele Carpaţilor şi în colibe de lemn, aşezate 
pe taraci în mijlocul lacurilor, spre a se feri de fiarele 
sălbatice, de elefanţi flocoşi, de maamuţi, de urşii spelun- 
cilor, de cerbii gigantici, de zimbrii uriaşi, cari pustiau 
codrii seculari din lunca răslățată a Dunării şi cari bol- 
bosiau în bălţile-i revărsate. 

Mărginindu-ne însă în cercul mai restrâns al obiectelor 
existente, vom recunoaşte — precum a făcut tot aci mai 
deunăzi şi Bolliac, — că seria de unelte de piatră ce sa 
adunat la noi, în puţin timp, şi mai ales toporasele, cio- 
canele şi dălţile multiforme de pietre dure, de serpentină, 
de diorit, de ofit şi chiar de iesm, prezintă o varietate de 
forme şi o perfecţiune de lucrare, cari ne fac a socoti pe 
locuitorii ţării noastre din epoca de piatră cu totul aşa de 
înaintați ca şi contemporanii lor din ţările unde arheolo- 
gia preistorică a dat până acum cele mai splendide ale ei 
prinoase. 

Cât despre oamenii epocii de bronz, trebue să vă măr- 
turisesc că n'am avut încă plăcerea de a mă întâlni în 
țară la noi, cu unelte de ale lor, aşa de gingase, aşa de 
frumos mlădiate. Ştim că chiar dincolo de Carpaţi, în Ar- 
deal, s'au descoperit agrafe de ale lor, întortochiate ca 
nişte melci uriaşi şi brățări elastice cari se răsuciau dea- 
lungul braţelor şi al pulpelor, stim că Ungaria, vecina 
noastră, e una din ţările cele mai bogate în arme şi unelte 
din epoca de bronz. 

Dar pe coasta meridională a Carpaţilor — trebue s'o 
constat, — sau că delicaţii oameni ai acestei epoci pau 
străbătut de loc, sau că urmele lor stau ascunse sub pă- 
mântul nostru, cu mai multă gelozie decât ale altor popu- 
laţiuni antice din România. 

Nu trebue însă să disperăm. Țara noastră e aşa plină 
de movile de toate formele şi de toate dimensiunile, pe 
care noi încă nu le-am expiorat, încât se poate foarte bine 
ca multe din ele să cuprindă comori ascunse din epoca de 
bronz. 

In acele movile se vor găsi negreşit multe alte lucruri 
preţioase pentru arheologie, pe care noi acum nici că le 
bănuim. Movilele sunt, iără îndoială, arhive tăcute care 

păstrează în negrul lor pământ, documente istorice ale 
ţării noastre din timpii pe când istoria nu se seria cu con- 
deiul. 

Cercetarea lor este una din datoriile cele mai însemnate 
cele mai curioase, dar totdeodată şi din cele mai anevo- 
ioase ale arheologilor români. Lăsând la o parte greutăţile 
curat materiale, — căci trebue să asude muncitori mulţi 
cu sapa şi cu lopata, gi salaori cu roaba, ca să despice una 
din cele mai mărunte movile, — apoi cu câtă răbdare tre- 
bue aţintită atenţiunea, spre a nu se trece cu vederea nici 
una din dispoziţiunile interioare ale cuprinsului, spre a 
se înregistra cu scrupulozitate şi cu inteligenţă până şi 
aşternuturile de pământuri felurite, de bolovani, de nisip, 
de humă, de cărbuni, de pietriș, de cenușă, cari întoemese 
o mare parte din acele edificii rudimentare dar masive, 
unicele monumente poate ale multor secoli străvechi ! 

Nu în preumblări de câteva ore, cu oameni adunaţi în 
pripă de vătăşelul satului, prin ademenirea bacşişului şi 
a cinzecei de rachiu, nu în zorul unei văratice călătorii 
de plăcere, se studiază o movilă, astfel încât rezultatele 
dobândite să poată fi de folos ştiinţii, să poată servi de 
bază neîndoioasă la comparaţiuni etnologice şi la teorii 
de istorie primordială. 

Mărturisese că eu unul n'am putut până acum să cer- 
cetez interiorul nici uneia din numeroasele movile ale 
ţării şi nu vă voi putea dar spune dacă ele trebue despi- 
cate deadreptul ori pieziş, în perghel sau în răscruce. 
Atâta ştiu numai că am auzit depe la arheologi, cari au 
făcut şi fac încă explorări însemnate în movilele din Cri- 
meia și Rusia meridională — aşa de asemănate cu ale 
noastre — cum că conţinutul pământului ce constitue mo- 
vila este adesea neînsemnător, de vreme ce mai în tot- 
deauna acel pământ a fost srămădit la un loc ca să aco- 
pere un obiect oarecare, clădire sau simplu sicriu mortuar, 
aşezate pe suprafaţa sau dedesubtul solului. Aceasta ne 
este confirmat şi de autorii antici cari au vorbit despre 
uzul foarte vechi al movilelor, întrebuințate ca monumente 
comemorative ce se ridicau deasupra cadavrului unui sef 
de popoare, unui erou, sau chiar totalităţii luptătorilor 
căzuţi într'o bătălie. 

Când vede însă cineva mulţimea de movile, cari stau 
grămădite pe largi întinderi în unele părţi, — şi printre 
ele, şi ţara noastră, — nu-i vine a crede că sub fiecare 
dintr'însele are să fie câte un mort, şi că popoarele ve- 
chimii și-au făcut o petrecere de a presăra răposaţi, ast- 

fel încât să împestriţeze o ţară întreagă cu mormintele 
lor. Apoi iar unele din acele clădiri de pământ, făcute de 
mâna oamenilor, au proporţiuni atât de uriaşe, încât nu 
s'ar putea crede că, pentru a acoperi ţărâna unui singur 
om, ar fi lucrat mii de oameni în mii de zile. 

Asemenea îndoieli ne conduc a crede că nu toate movi- 
lele câte le vedem pe câmpi şi pe dealuri, sunt morminte 
omeneşti şi nu tuturor se aplică cu justeţă apelaţiunea 
de movilă, care este un termen slavon, spre a însemna un 
mormânt. 

Poate chiar că cele care mai cu drept cuvânt ar purta 
acest nume sunt movilele acelea care la noi se chiamă 
gorgane, iar în Rusia kurgany. 

Gorgane sunt multe prin România, şi de câte ori vreun 
căutător de comori, călăuzit de flăcările ce ies noaptea 
depe faţa unui gorgan, s'a ispitit a face o groapă cât de 
puţin adâncă într'însul, el a dat neapărat peste oseminte 
de om. Pământul din care ele sunt compuse este plămădit 
cu cadavre. 

Gorganele sunt dur adevărate osuare, unde zac genera- 
țiuni antice care, trecând la vecie, au păstrat până azi 
tăinuite, şi numele şi epoca vieţuirii lor. 

Când veţi ieşi din această sală, aruncaţi-vă ochii la 
dreapta, şi în întunericul nopţii, veţi zări printre crăcile 
despuiate ale arborilor din Cişmegiu, turnul bisericii Sf. 
Ilie. 'Temeliile acelui templu enorial al mahalalei Gorga- 
nul se afundă în băierile unei movile, unui antic gorgan, 
care a dat numele său împrejmuirii. Se vede că străvechii 
locuitori ai mocirlelor depe malul Dâmboviţii, sălbaticii 
cari rătăciau acum câteva mii de ani, printre stuful mlaş- 
tinei Cişmegiului, şi-au înălţat această necropolă, cu mân- 
gâietoarea speranţă că ea va şti să deştepte în noi o eu- 
vioasă amintire. 

Nu uitaţi dar, doamnele mele, — căci d-voastră aveţi 
inima miloasă, — de câte ori veţi purta paşii sub umbra 
răcoroasă a aleelor din Cişmegiu, de a saluta cu un „Dum- 
nezeu să-l ierte !* pe răposaţii preistorici ai gorganului 
dela Sf. Ilie! 

Această pietoasă datorie împlinită, să ne reîntoareem 
iarăşi privirile câtre acele mii de movile semănate prin 
câmpiile neţărmurite, prin bărăganele pustii ale luncii 
dunărene. Vedeţi colo un şir de moviliţe gemene, care aşe- 
zate câte două, din distanţă în distanţă, se prelungesc de 
pe malul Dunării până dincolo de bălțile Ialpuhului ? In 
toate direcţiunile ele îşi întind ramure, alcătuite de alte 

movile, care mai mari, care mai mici, presărate peste tot 
întinsul ţării ! 

Ce oare sunt acelea ? Sunt ele hotare înălțate între mo- 
giile mai multor neamuri ? Sau, mai bine, sunt ele sem- 
sal ge călăuziau hoardele barbare în cutreeratul pus- 
tiilor 

Ici şi colea, pe câte un mal înălţat deasupra unui râu 
ce gerpueşte pe o matcă lată, răsare câte o movilă uriaşă 
ce domină toată împrejmuirea. 

Ca sfineşii de granit în pustiile nisipoase ale Africei, 
aşa îşi ridică capetele lor pleşuve acei fruntaşi ai movile- 
lor, protilând dealungul secolilor conturul lor gârbovit, 
peste lunce şi peste gesuri ! 

Şi ele conţin o enigmă în sânul lor. Şi ele cer o desle- 
gare, care neapărat va vărsa lumină asupra vieţii ome- 
nirii ! Incercaţi-vă dar isteţimea minţii, arheologilor ro- 
mâni! Deslegaţi enigma, moderni Edipi ai acestor noi 
stincşi ! 

Eu unul mă dau în lături, căci am spaimă de a înfrunta 
cu ușurință necunoscutul, cu atât mai mult că nu mă pot 
încă lăuda că am găsit iarba fiarelor! 

Şi cu toate acestea însă, ţin minte că acum vreo zece 
ani, călătorind prin Moldova și mergând dela Ruginoasa 
la Pașcani, drumul meu mă duse deasupra unei coaste 
foarte înalte, pe a cărei culme sosind, mă aflai la poalele 
unei mari movile, de unde ochii mei zăriră deodată o pri- 
velişte măreaţă, ce mi-a rămas adânc întipărită în minte. 
Sub priporul acelei răpezi coaste ce desfăşura albia Sire- 
tului, care îşi rostogolia apele sale volburoase pe un nisip 
anrit, lunca era înveselită, cât puntea cuprinde ochiul, cu 
dumbrave, şi prin acea întinsă pajişte smălțuită cu toate 
nuanțele unei bogate vegetaţiuni, râul îşi răsleţia supra- 
faţa sa alburie, spumegând şi prăvălind fără încetare un- 
dele sale adânci și pripite. 

Malul opus era foarte depărtat ; abia se zăria sub linia 
orizontului râpa surpată care îngrădia de cealaltă parte 
lunea. La o asemenea vedere stătui câtva timp înmărmu- 
rit dinaintea acelui maiestos tabel al naturii. 

Impresiuni ca acestea am încercat adesea în călătoriile 
mele prin ţară, şi suvenirea lor nu este cel mai slab legă- 
mânt ce strânge inima mea de patrie ! ! 

Dar revenind din acel farmec şi cugetând la trebuinţa 
şi la posibilitatea practică de a-mi urma calea, mi se păru 
un lucru cu neputinţă ca să mă expun a trece deacurme- 
zişul acea luncă iutrând deadreptul în apele umflate şi 

arţăgoase ale Siretului. Drept în faţa mea nu era drum, 
nu era vad, nu era trecătoare. 

Plimbându-mi însă ochii pe depărtata linie care însem- 
na pe cer coasta opusă, zării cu mult în susul apei, de- 
parte, foarte departe, o altă movilă, întocmai ca aceea 
lângă care mă afiam. Ea domina malul dimpotrivă, pre- 
cum aceastălaltă încununa coasta de dincoace. Atunci, ur- 
mând cu ochii linia care se întindea prin luncă între 
aceste două movile, văzui că pe acolo trecea drumul, stră- 
bătând apele Siretului, prin locuri unde cele erau lat răs- 
iirate deasupra unui prundiş solid. 

Movilele erau dar semnele căii, semne aşezate acolo de 
mii de ani şi pe care natura le-a respectat, păstrând ace- 
laş curs apelor din luncă. Ele au fost şi sunt încă — pre- 
cum şi multe altele de aceeaş specie, — stâlpi militari ai 
drumurilor şi ai vadurilor ; printre dânsele au trecut su- 
timile de popoare care au străbătut din adânca vechirme 
şi până acum ţara noastră. 

Vă întreb, oare, după astfel de servicii făcute omenirii, 
în timp de atâtea secole nu merită şi ele titlul de monu- 
mente ? 

Mai mult decât atâta ! Cei cari le-au înălțat şi cari, dacă 
sar fi gândit numai la îndeplinirea trebuinţelor zilnice 
ale mărginitei lor vieţi, n'ar fi ostenit atâta spre a ridica 
movile, ci g'ar fi mulţumit a pune, drept semne, simple 
prăjini sau momâi — oamenii aceia, zic, clăditorii movi- 
lelor, au avut negreşit în cugetul lor de a face, pentru 
minunarea posterităţii, lucrări măreţe, adevărate obiecte 
de artă. 

Intru aceste lucrări însă au ştiut şi au putut ei să con- 
centre cea mai întinsă concepţiune a esteticii lor. Să nu 
nesocotim astăzi nici operele lor, nici mai ales ideia ce 
i-a îndemnat a le executa. Dacă odinioară n'ar fi păşit 
omenirea pe treapta unde s'au aflat dânşii, ea n'ar fi 
astăzi la culmea de unde noi îi privim. 

Am putea preţui şi mai bine înaintările progresive ale 
artei la popoarele primitive, aruncând o privire asupra 
unei serii de monumente străvechi, mult mai lesne de fa- 
bricat şi de un uz casnic mult mai neapărat decât gorga- 
nele mormântale şi movilele militare. Numeroasele desco- 
periri întâmplătoare şi câteva săpături de amatori ce s'au 
făcut pe la noi, au scos foarte des la lumină obiecte de 
lut, oale, vase şi mai adesea hârburi. Unele din acestea 
poartă în formele, în pasta, în coloritul, iar mai ales în 
ornamentele şi legendele lor, caractere netăgăduite aie 

industriei romane. Dar altele sunt cu mult mai grosolan 
lucrate decât oiăria ce au lăsat Romanii prin ţările unde 
ei s'au aşezat: acelea au forme cu totul streine, ba chiar 
şi desemne gravate pe ele, cari nu se găsesc pe vase ro- 
mane. Acelea sunt negreşit olării ale popoarelor barbare, 
care au precedat aci pe legionarii şi pe colonii Romei. 
A se clasifica după neamuri și epoce, este până acum un 
lucru foarte temerar. Eu nu cutez a intra pe o astfel de 
cale, unde mă tem că voi fi silit să am recurs la ima- 
ginaţiunea mea mai adesea, decât la cunoştinţe pozitive. 

Va veni însă timpul când clasificarea va fi posibilă şi 
suntem în drept de a aştepta dela dânsa rezultate de cea 
mai mare însemnătate pentru etnologia antică a ţării noa- 
stre. Dar trebue mai întâi să explorăm mult, să studiem 
cu atenţiune condiţiunile şi natura descoperirilor, să le 
comparăm cu obiectele analoage aflate prin alte ţări. 

Deocamdată mă voi mărgini a face menţiune numai 
despre două descoperiri care mie unuia mi s'au părut că 
oferă, printre toate, un caracter de originalitate marcantă. 

Sunt vreo doi ani, depe îndemnul lui Bolliac, junele D. 
Butculescu a tăcut câteva săpături într'o localitate depe 
malul Ialomiței, numită Piscul-Crăsanii ; proprietate a 
lui Lehliu. Dumnealui a adus de acolo mai multe vase de 
lut negru, ale căror forme şi ornamentaţiuni nu le-am mai 
văzut la alte olării antice din ţări celtice, ca Bretania şi 
Irlanda. Mai toate vasele dela Piscul-Crăsani sunt reduse 
în cioburi ; cu toate acestea se recunosc pe dânsele buze 
tari restrânte, pântece de oale cu forme unghiulare, înaite 
scaune conice, mânere subţiri şi foarte încovoiate, gău- 
rele dese ca de ciur ornamente cu linii în zig- zag, în fiue 
toată caracteristica unei arte ce n'are nimic banal, nimic 
imitat depe formele cu care ne-au obişnuit popoarele, cu 
ale căror uzuri plastice suntem mai de mult familiarizați. 

Olăria dela Piscul-Crăsani merită dar o băgare de seamă 
specială printre cele ce am văzut până acum ca prove- 
nind din țara noastră, şi ar fi bine ca, prin noui explora- 
tțiuni, să se înzestreze şi Muzeul nostru național cu o eâ- 
time de acele curioase hârburi, cel puțin egală cu aceea 
ce posedă Bolliac. 

Nu mai puțin importante sunt vasele, tot ale lui Bolliac, 
despre care ne-a spus aci mai deunăzi că le-ar fi găsit 
într'o necropolă antică din preajma Zimnicei. Printre 
dânsele este o urmă de lut gros, cenușiu, de o dimensiune 
mare, aproape un metru înălţime, care înfăţişează pe par- 
tea superioară a pântecelor ei un ornament de şase ori 

repeţit ; între două brâuri de steluțe, adânc tipărite în el, 
se deosebesc şase călăreţi de o înfăţişare stranie, stampaţi 
cu un relief destul de uşor. Toţi sunt identici în formă; 
calul are corpul prelung și rotunjit la extremităţi, iar 
capul mic. Călărețul, foarte mărunt în proporţiune cu ani- 
malul, este de o structură cu totul rudimentară şi pare a 
nu purta nici un vestmânt. 

Acest ornament este fără îndoială un ce care merită 
toată atenţiunea. Se pare, văzându-l și luând în seamă 
stilul lucrării şi proveniența obiectului, că din cea mai 
adâncă vechime ţărmurenii Mării Negre, cari au fost tot- 
deauna vestiți prin caii lor, au adoptat ca ornament favo- 
rit al vaselor, reprezentaţiunea de scene de călărie. Ast- 
fel, sunt vreo câţiva ani, la 1862, s'a descoperit în Rusia 
meridională, în movila zisă Certamlâc-Kurgan, lângă oră- 
şelul Nicopol, mai multe obiecte antice de mare preţ, prin- 
tre care şi un vas magistral de orfăurărie elenă, pe ale 
cărui pântece se văd reprezentaţi cu o perfecţiune rară 
Sciţi ocupați a prinde cu arcanul şi a împiedica cun chios- 
teci picioarele dinainte ale unor căluşei sălbatici. 

Arta greacă a dat acestor scene o graţie naturală, pe 
care nu o putem cere dela meșterii antici din România : 
voim numai să constatăm că o idee analogă a inspirat pe 
argintarul elen care va fi lucrat vasul dela Certamlâk- 
Kurgan după cererea vreunui rege scit, şi pe olarul bar- 
bar dela Zimnicea. 

Călărețul care face ornamentul principal al vasului lui 
Bolliac, — ba şi steluța de lângă dânsul, — nu ne sunt cu 
totul necunoscute. In mai multe rânduri și mai ales, după 
cum ne încredinţează tot Bolliac, acum vreo câţiva ani, 
pe malul stâng al Oltului, s'au descoperit monete de ar- 
gint în forma staterilor macedonici, pe al căror revers 
se vede, în mai mic, un călăreț şi o stea ce se asemănă 
foarte tare cu acele de pe vasul de lut. 

Insă — să ne grăbim a o spune — aceste semne nu sunt 
exclusiv particulare popoarelor barbare din Dacia ; sau 
găsit în Panonia monete cu acelas tip ; ba chiar monetele 
galice din Franţa şi cele celtiberice din Spania ne pre- 
zintă o figură de călăreț tot aşa de grosolan lucrată. 

Oare acelas popor a preumblat acest tip monetar din 
Răsăritul până în Apusul Europei ? Şi dacă ar fi aşa, care 
este acel popor ? 

Unii îşi înehipuese că Dacii au fost o seminţie celtică. 

Alţii ne amintese că vechii Gali au făcut în mai muite 
rânduri incursiuni prin Orient; ei, poate, au lăsat nu- 

mele lor oraşului Galaţi, și fără tăgăduială l-au dat pro- 
vinciei Galatia din Asia-Mică. 

Monetele de care vorbim aci nu sunt în stare de a re- 
zolvi singure cestiunea ; deaceea ne mărginim a constata 
acel tip al călăreţului în arta plastică a anticilor locui- 
tori ai României şi alături cu dânsul ne simţim datori a 
menţiona şi unele monete de argint ce se găsesc în ţară 
la noi şi pe care se văd imitate. cu foarte puţină dibăcie, 
tipurile ce figurează pe staterii macedonici, ba chiar și 
inseripţiunile depe dânşii. Insă, ca unii ce se vede că nu 
știau ce scriu, imitatorii sau calpuzanii dela noi au seris 
pe monetele lor numai primele litere ale numelui lui Filip 
Macedonicul şi, obosiţi de a imita caracterele până la sfâr- 
situl cuvântului, sau mulțumit a înlocui literele urmă- 
toare prin simple linii. 

Dacă am voi să cercetăm cine au fost acei calpuzani, 
cari aci la noi au contrafăcut într'un mod aşa grosolan 
frumoasa monetă macedonică, ar trebui să recunoaştem 
că națiunea depe malul stâng al Dunării care a stat în 
contact cu Macedonii, au fost Geţii. 

Va să zică, după toată probabilitatea, noi posedăm mo- 
neta Geţilor, şi prin aceasta cunoaştem, după tipurile ce 
sunt imprimate de acei bani, gradul în care ajunsese la 
dânşii cultura artelor plastice. 

După toată aparenţa, acei Geţi cari băteau monetă de 
argint. nu aparţineau generaţiilor din epoca de piatră, 
nici chiar poate din aceea a bronzului. 

Cu greu ar veni dar să le atribuim lor uneltele de ser- 
pentină şi mai puţin încă așchiile de cremene, care s'au 
găsit în ţară la noi; și ar fi, credem, a face o adevărată 
confuziune de a prelungi până în timpii la care am 
ajuns industriile primitive practicate de omenire, pe când 
ea încă nu cunoştea metalurile. 

Acestea am putea-o face cu atât mai puţin, cu cât 
aflăm, tot în ţările noastre, mai înainte chiar de Geti, 
două popoare despre ale căror aplecări gi mod de vieţțuire 
ni gau păstrat curioase tradiţiuni. 

Agatirșii, cari locuiau în câmpiile dela poalele Carpa- 
ţilor, erau oameni desfătaţi în trăiau o vieaţă moleşită, 
zugrăvindu-şi o parte din trup cu vii colori şi acoperind 
restul cu vestminte aurite, cu pietre nestemate. 

Siginii, vecinii lor, — în cari unii autori au avut co- 
mica ideie de a vedea pe străbunii Țiganilor de astăzi, — 
Siginii, zic, îşi petreceau vieaţa crescând herghelii de cai 

şi mânându-i atât bărbaţii cât gi femeile din căruțele lor, 
cu care străbăteau ţara în toate părțile. 

Nicei rătăcitorii Sugini (băgaţi bine de seamă că nu este 
aci vorba de 'TŢiganii de şatră), nici luxoşii Agatirşi nu 
par a fi popoare de acelea care stau să lustruească cere- 
menea spre a o face custure, ori să se mândrească cu mo- 
deste podoabe de bronz. 

Când un popor s'a deprins a preface aurul şi pietrele 
scumpe în obiecte de lux, când a învăţat a face căruţe, 
el fără îndoială a dobândit o cultură mai presus de aceea 
a timpilor curat preistorici. Arta, la dânsul, a ajuns la un 
grad mai înalt şi, cu toate că până azi nici un monument 
existent nu ne poate da o idee exactă despre artele Sigi- 
nilor, și mai ales ale Agatirgilor, noi ne socotim în drept 
de a induce din puţinele spuse ale scriitorilor vechi, că 
aceste popoare se puteau asemui în cultura lor artistică 
cu popoarele cele mai înaintate ale Sciţiei, iar mai cu 
seamă cu urmașii şi cu vecinii lor, cu Dacii. 

Putem oare zice, când ajungem a vorbi despre arta Da- 
cilor, că ei se aflau încă în epoca de piatră, sau să ne în- 
chipuim că ei nu cunoşteau decât bronzul, la momentul 
când îi vedem în faţa Romanilor ? 

Asemenea alegaţiuni nu pot aduce decât confuziune în 
puţinele cunoştinţe ce avem despre artă la acel popor, 
care închide periodul preistorie al analelor arheologiei 
roastre. 

Am fi ştiut mult despre starea de cultură a Dacilor. 
dacă atâtea cărţi câte s'au seris în vechime despre dânşii 
ni gar fi păstrat. Dar soarta, care pare car fi voit să ne 
recuze orice altă origine decât pogorîrea noastră din nea- 
mul roman, ne-a redus la foarte puţine cunoştinţe despre 
acel popor din Carpaţi, care îngrijase tare pe împărații 
Romei. 

Câteva scurte pasagii în puţini autori vechi şi baso- 
reliefurile columnei Traiane, iată la ce se reduc azi docu- 
mentele istorice, ale limbii, ale artelor la Daci. 

Știm însă că ei iubeau cultura și căutau prin toate 
mijloacele a se folosi de dânsa. Când Decebal, regele Da- 
cilor, învinse armata împăratului Domițian, el impuse ca 
condițiuni de pace răspunderea unui tribut în bani şi tri- 
miterea în Dacia a mai multor meșteri romani, cari să 
instruiască pe locuitori în artele războiului şi ale păcii. 

Deaceea poate când, cu câţiva ani în urmă, Traian veni 
în Dacia să răzbune onoarea armelor romane, el găsi pe 
Daci preparaţi pentru o rezistenţă puternică, apăraţi în 

cetăți de piatră gi în metereze de pământ încinse în tar- 
curi de pari, bine muniţi cu maşine de război construite 
depe modul roman ; astfel ni se arată ţara şi armata Da- 
cilor pe mai multe din scenele ce întocmesc spirala de 
sculptură a columnei Traiane. 

Insă, pe lângă clădirile de piatră cubică, pe lângă co- 
Jonadele şi frontoanele de stil roman ce decorează unele 
cetăţi dacice, ni se arată, tot pe columnă, şi unele con- 
strueţiuni de un caracter mai local. 

Pe la începutul primului război dacic, vedem o scenă 
în care ostașii romani dau foc cu torţele la nişte colibe 
făcute de scânduri şi aşezate pe nişte taraci înalţi care es 
din apă. Ai zice că vezi pe columnă pichete de ale grăni- 
cerilor români din insulele Dunării. 

Apoi într'alte locuri, clădiri izolate stau împrejmuite 
cu uluce formate de blăni retezate pieziş la vârf. Cine din 
noi n'a văzut asemenea împrejmuiri la curţile locuinţelor 
muntene de peste Olt ? 

Sunt încă pe columnă şi ziduri de cetăţi dace, care se 
recunosc a fi clădite cu pământ bătut, amestecat cu paie 
şi nuiele, şi aşezat între doi păreţi de scânduri; se văd 
ȘI Oameni aducând cu coşurile pământul spre a umple acel 
părete. 

Mi s'a întâmplat şi mie a vedea rămăşiţe de ale unor 
asemeni cetăți; la dânsele palisadele de lemn au pierit 
negreşit, mistuite de incendiu, iar pământul bătut dintre 
ele sa întărit, s'a părjolit şi a format o massă compactă, 
roșcată pe care abia a putut-o măcina până astăzi acţiu- 
nea distruetoare a timpului. 

Eram cu Bolliac acum vreo trei ani, când, punând să 
sape în jurul unei vechi cetăţi ce domină valea Prahovei 
între Pucheni şi Tinosu, am dat peste asemenea ziduri şi 
ne-am mirat de dăinuirea unor clădiri ce par a fi fost atât 
de fragile. 

Nu mai puţin durabile însă se par a fi fost şi unele uzuri, 
a căror origină antică arta singură ne-a păstrat-o. Când 
vedem pe columnă vestmintele ce poartă Dacii: cămaşa 
lor cu mânece, strânsă la mijloc şi crestată la poale de 
ambele părţi : iţarii şi opineile ce le acoperă picioarele ; 
gluga lăţoasă sau sarica, atârnată de umeri ; chica ple- 
toasă a luptătorilor, şi mai cu seamă furca ce acopere ca- 
petele şefilor, ale Zarabilor, precum îi numeşte Iornandes, 
nu ne putem opri de a recunoaşte într'însele chiar portul 
muntenilor noştri. 

Vălurile ce împobobese capul femeilor dace sunt încă 
maramele sătencelor noastre. 

Vom avea ocaziunea altă dată, sper, de a vorbi mai pe 
larg de costumul naţional al Românilor şi de originile lui. 
Deocamdată ne mărginim a pune în comparaţiune portul 
Moecanilor, şi mai ales al Moților din valea Hațegului, cu 
îmbrăcămintea vechilor Daci. 

Dacii, după toată probabilitatea, au fost mai cu seamă 
un popor de munte ; din stâncile şi de pe plaiurile Ardea- 
lului ei își întindeau domnia peste ţara Mureșului, peste 
Oltenia, peste ţinuturile Timișului şi mai departe. Pe şe- 
surile despre Răsărit şedeau Geţii, pe cari ei îi supusese 
domniei lor. 

La munte dar, şi mai ales în jurul acelei Sarmisegetu- 
se, pe care Columna Traiană o reprezenta printr'o vastă 
împrejmuire de piatră cubică, în lăuntrul căreia stau 
grămădite multe și înalte edificii, la munte a rămas tra- 
diţiunea portului dacie mai stăruitoare ; şi aceasta, nu 
numai în forma îmbrăcămintelor, dar cu toată probabili- 
tatea și în culoarea lor. Dacii pau purtat haine poleite și 
tatovagii pestriţe ca Agatirșii, predecesorii lor; hainele 
erau la dânşii de lână albă, de cânepă albă, şi tot astfel 
sunt şi acum ale muntenilor români. + 

Nu vreau să anticipez asupra subiectului unei viitoare 
convorbiri, cu atât mai mult că timpul este înaintat ; dar 
nu mă pot opri de a vă atrage băgarea de seamă chiar 
aci, unde a fost vorba de albele straie ale Dacilor, asupra 
unui caracter distinctiv al portului românesc. 

Poporul la noi se îmbracă în alb, atât vara cât şi iar- 
na ; albul la dânsul e coloare predomnitoare; şi băgaţi 
de seamă că nici un alt popor european nu are această 
predilecțiune pentru coloarea candoarei, cum zicea, acum 
câţiva ani, un mare poet al României. 

Dar să grăbim. 

Armele ce poartă Dacii pe columna Traiană ne arată 
învederat că ei nu se luptau nici cu topoare de piatră, 
nici cu paloge de bronz. Pietrele de praştie le mânuese 
numai auxiliarii germani ai legiunilor. Dacul ţine mai 
adesea în mână un mare cuţit în forma unei secere puţin 
încovoiate, pe care cu nedrept cuvânt unii autori au se- 
muit-o cuţitoaei cu cârlig a lui Chronos, obiect de uz cas- 
nic ce se numia &rn la Eleni. Cuţitul Dacilor seamănă 
mai mult, la tăiș şi la mâner, cu hangerul persian, cu 
kinialul Cerkezilor. 

Dar luxul cel mare al Dacilor se arată în scuturile 

ovale ce poartă ei la braţul stâng. Pe acele scuturi, orna- 
mentele sunt atât de variate, cât şi graţioase, şi acest lux 
a] pavezelor dacice a dat ocaziune unui învăţat francez 
d-lui de Lasteyrie ea să emită, în Academia Inseripţiu- 
nilor şi Belelor-litere din Paris, opiniunea că acele arme 
defensive ale Dacilor, care în aşa mare câtime au împo- 
dobit triumful lui Traian în Roma, erau nişte bogate 
obiecte de artă, îmbrăcate cu aur, decorate cu ornamente 
sculpturale şi cu pietre seumpe. 

Dela această ipoteză, vom trece la un fapt atestat de 
scriitorii antici, adică la sumptuositatea ce Dacii depu- 
neau în fîlamurele sau praporele lor de răsboi, în acei 
dragones, pe care şi Romanii, din cauza aspectului lor 
măreț și îngrozitor, îi adoptară pentru armată, îndată 
după războaiele dacice. Dragonii erau lungi prăjine, dea- 
supra cărora sta fâlfâind un balaur, cu capul de bronz 
aurit şi cu trupul mobil de o stofă purpurie. Când în miş- 
cările ordiilor vântul umfla acei balauri, ei păreau ca un 
stol de smei fantastici, amenințând fioros pe duşmanii 
din faţa lor. 

Dacii, în fine, preţuiau şi luxul uneltelor casnice ; ei 
aveau bogate vase de argint şi de aur; pe Columna Tra- 
iană se vede cum Romanii încăreau căruţe şi desage cu 
asemeni despuieri, luate depe la Daci: şi Dione Casiu, 
istoricul lui Traian, ne povesteşte cum Decebal, desperat 
de a vedea capitala și ţara lui cotropite toate de Romani, 
mai înainte de a se ucide cu propria sa mână, puse să 
abată apele râului Sargeţia, şi prin Romanii robiţi, pe 
care apoi îi ucise, îngropă în albia râului şi acoperi cu 
bolovani de pietre, toate comorile lui, compuse din obiee- 
te de aur, de argint şi din multe nestimate. Se vede că mai: 
târziu un prizonier dac destăinui lui Traian secretul, şi 
avuţiile lui Decebal fură duse în Roma, unde serviră la 
edificarea măreţei columne, a arcului de triumf şi a fo- 
rului divului împărat. 

Insă, printre odoarele luate dela Daci erau mai ales 
două vase de argint şi un corn de zimbru împodobit cu 
pietre scumpe. Se zice că Traian le luă cu sine, şi mergând 
mai târziu în Siria, le depuse cu propria sa mână în tem- 
plul lui Jupiter Casiu, din cetatea Seleuciei. 

Negreşit că vor fi fost preţioase obiecte ale artei in- 
digene, acele vase şi acel corn al unei fiare din codrii Ro- 
mâniei, pe care gloriosul împărat le alese dintr'atâtea 
avuţii, ca să le închine zeului ce-l oerotise în uriaşele sale 
lupte cu Dacii. Împreună cu cornul răpit din comorile lui 

Decebal], pieriră şi puterile și artele acelui mândru popor. 
(teloşi până la sălbăticie de libertăţile şi de bunurile lor, 
Dacii, simțindu-se înfrânți, deteră înşişi foc la cetăţile şi 
la colibele lor, prăvăliră în prăpastie vitele ce-i hrăniau. 
şi-şi căutară scăparea, care sorbind din cupa de otravă, 
care părăsind ţara lor subjugată. 

Astfel se stinse în România trufaşa naţiune a Dacilor, 
cufundând pieirea ei și monumentele ce ea putuse înălța. 


De aci înainte soarele Romei răsare pe malul stâng al 
Dunării ! 


FPUMURI ARHEOLOGICE SCORNITE DIN LULELE 
PREISTORICE, DE UN OM CARE NU FUMEAZĂ 


Ştim deocamdată atât de puţin asupra vechilor locui 
tori ai ţării noastre, am dobândit încă, prin a noastră 
proprie lucrare, aşa de puţine cunoştinţe despre antichi- 
tăţile naţionale, ne-am câştigat până acum aşa puţină cre- 
dinţă în cercurile științifice ale lumii civilizate, încât, zău, 
nu s'ar prea cădea să ne mâncăm de îndată acea brumă 
de credinţă, cum zice Românul, prin emiterea unor ipo: 
teze de o natură mai mult sau mai puţin fantastică, care 
nu pot să provoace decât un zâmbet ironic pe buzele ade- 
văraţilor oameni de ştiinţă. 

Această cugetare a fost din nou deșteptată în mine 
mai deunăzi citind în Trompeta Carpaţilor din 4/16 Fe- 
vruarie (No. 1045, anul 1X) încă un articol, sub rubrica ; 
Arheologia, subscris de d-l Cezar Bolliac. Intr'însul e vor- 
ba de Uzul fumatului din timpii preistorici, şi eruditul 
preşedinte al comitetului nostru arheologie ne spune că 
Pomponiu Mela, acel geograf spaniol ce seria latineşte 
cu 60 ori TU de ani înaintea concuistei Daciei de către 
Traian, „atribuie numai Tracilor celor vechi usul fuma- 
tului” ; apoi adaogă că: „Dacii ale căror obiceiuri ur- 
mează să fi fost mai aceleași, cu ale vechilor Traci, nu 
mai este îndoială că tumau, că fumau din lulea prin vre- 
un fel de teve subţiri care nau putut să reziste până la 
noi“ ; în fine ne arată că d-lui a gasit sug: pana acum, 
„printre vase și cioburi de vase preistorice“, în trei loca- 
lităţi diferite la Vădastra din Romanați, la Hunia de 

lângă Calafat, şi la Piscu-Crăsani de pe lalomiţă, trei 
lulele de lut negru, care sunt leite poleite „lulele româ- 
neşti ! 

Incă o frumoasă descoperire arheologică, şi când uu 
om ca d-l Bolliac o întemeiază pe carte latinească, pasă 
de nu te minuna ! 

La noi lumea nu se prea ocupă de arheologie, şi prin 
urmare poate cu înlesnire să crează în erudiţiunea oricui. 
De ce însă noi, dacă în adevăr ne taie capul şi dacă ne 
interesăm la starea de cultură a compatrioţilor noştri, — 
de ce să ne facem o glumă din mijloacele ce avem pentru 
a-i instrui ? De ce să nu tratăm ştiinţa cu seriozitatea ce 
i se cade şi să n'o prezentăm precât ne dă mâna, sub 
aspectul e. cel adevărat şi respectabil, atât publicului ro- 
mân, care poate avea o naivă încredere în noi, cât şi străi- 
nilor cari ne judecă cu mai multă Justeţă, dar şi cu mai 
puţină îngăduială ? 

Eu crez că aceste idei ar trebui să călăuzească pe toți 
aceia cari, cu pana sau cu limba, vor să contribue la lă- 
tirea cunoştinţelor de orice natură printre poporul român, 
sau să răspândească prin străinătate noţiuni științifice 
despre patria noastră. 

u această învăţătură aş vrea doară să se aleagă bine- 
voitorul cititor, din paginele ce-i stau dinainte. 

Restul e numai fum! 


Să căutăm dar, pe urmele d-lui Bolliac, a aduna fumul 
din antichitate, şi să ne întrebăm și noi dacă cu adevăr 
el a ieşit din lulelele preistorice. 

Cu vreo cinci sute de ani mai înainte de Pomponiu 
Mela, părintele istoriei, adică elenul Erodot, auzise că 
Masageţii, un popor care locuia dincolo de marea Caspică, 
pe malurile râului Arax, râu mai mare chiar decât Du- 
nărea, că „Masageţii descoperise un copac ale cărui fructe 
ei le aruncau pe Jăratie, stând cu grămada adunaţi îm- 
prejurul focului şi din fumul ce se înălța, şi pe care-l 
miroseau, ei se îmbătau, precum grecii din vin ; şi cu cât 
mai mult aruncau de acele fructe pe foc, cu atât mai 
mult se îmbătau, până în „sfârşit se sculau şi se puueau 
pe cântece şi pe jocuri !)“. 


1. Herodoti lib. I, § 22: „Ada dè op 2Ecvioda. Bâvăpea xaprobg 
molo5aăe givăg pépovtx, Tods smelr: ăv Eg aidurd guvtddwat xaT. dlias xal 
T5p Evaxawwvrat LÝXAP mepuţovEvovş smiiădhetv ènl tò nI , 63bpatveptvog 
dé xarayitonăvoy Tod xapno tod âmiazăAoțintzov p=9axzo6a T) ph vara 
mp *EAimvoc tæ olvop, 7zdvos 88 emBa)3onsvoy TO xapro pzy 
pe9bouzcdu, éç 8 èç dpXnatwv ty &vloraoda xal Ec ohy ăninvăzodar, i 

Alt undeva, tot Erodot mai zice că Sciţii, intrând sub 
nişte acoperișuri de pâslă, pun sămânță de cânepă pe 
pietre roşite în foc ; şi când acea sămânță începe a arde, 
ea răspândeşte un fum mai tare decât aburul băilor din 
Grecia ; şi Sciţii, ameţiţi de acea abureală, se pun pe 
urlete. Aceasta le servă lor de baie!). 

Aci poate, precum observă d-l G. Rawlinson, traducă- 
torul englez al lui Erodot?), seriitorul elen a confundat 
două uzuri distincte ale Sciţilor : adică, pe deoparte băile 
de abur pe care le întrebuinţează încă şi azi Ruşii, produ- 
când abureala prin turnare de apă pe pietre roșite în foc, 
iar pe de altă parte, afumarea cu fructul unei plante, pe 
care văzurăm mai sus că Masageţii o aruncau pe foc spre 
a se îmbăta din tumul ei, cântând şi jucând în beţia lor. 

Acea plantă ar fi dar chiar cânepa xowafis,, ce crește, 
şi de sineşi şi semănată, în Sciţia ; care se aduce cu inul, 
dar e mult mai presus decât dânsul prin grosimea şi înăl- 
țimea ei, şi din care Tracii îşi făceau veșminte întocmai 
ca cele de in 3). 

Este de crezut că Pomponiu Mela, autorul predilect al 
d-lui Bolliac, împrumutase ştiinţa sa dela Erodot, când ne 
spune că „locuitorii Traciei nu cunoşteau uzul vinului, 
ci că, mâncând ei se aşezau împrejurul focului, aruncau 
pe Jăratec nişte seminţe şi prin mirosul lor degteptau în- 
tr'înşii o veselie analogă cu a beţiei). 

Din acelaş uz pare a proveni şi numele de Ham vopăro 


1) Idem. lib. IV, $. 75: Tabrne Ov ol Exb3at 7îis xxyváßtoç Tò oxéppaæ 
îmedv AâBust, bnoăvvovat Wnodbvovot rè rows mirowg, xal Ensirev E7B&AADVOL 
tò ontpux îm toug Btacpausac AlYovg ri mupl tö dé dipoârov Entâmphoies, 
mal &rul5a mxpsăsraL rosabrnv bors “EAiquwxh odna &y py nyp 
ănoxparivis, Ot dÉ Extat &&pzvor tÅ n3pln wphovrat. TodT6 awt 
avril Aowrpod orti, 

2) History of Herodotus. A new english version by George Rawlin- 
son, New edition, vol. II], p. 55, note 6. 

3) Herodoti lib. IV, $. 74 : „Eott de odt xăvvafig poopéyy aj Xop Any 
TaXbTnrag xal peyăăzos T Àlvp enpspzororn tæpu de moid Drepbtp:c 
$ xavvyudtig,. A5rn xal abrouxrn xal oneipopéiyy Wverat, xal 22 adt 
Opytusc pév xal eľpata torsðytar votat Atvâota duotbrara .“ 

4) Pomponii Melae de situ Orbis lib. Il, cap. 2: „Vini usus quibus- 
dam ignotus est: epulantibus tamen ubi super ignes, quos circum- 
gident, quædam semina ingesta sunt, simlis ebritati hilaritas ex 
nidore contingit.“ 

(derivat din  xanv&, fum) pe care Strabon 1), întrun pa- 
sagiu cam încurcat, îl dă locuitorilor Mesiei, de-a dreapta 
Dunării. 

Şi Plutare, sau poate un altul ce a luat numele lui Plu- 
tare spre a serie un mic tratat despre „Numirile râurilor 
şi munților şi despre cele ce se găsesc într'însele“, vorbind 
de râul Ebru al Traciei (Marița de astăzi), arată că „în 
acel râu, sc naşte plantă asemănată cu şovârtul 2), oprydve 
măipuoos, ale cărei căpătâie Tracii le culeg spre a le 
arunca în foc, după ce sunt sătui de mâncare, şi absorbind 
prin dese aspiraţiuni fumul sau mirosul, care se ridică 
dintr'însele, se îmbată şi pică întrun somn adâne 3)“. 

Pliniu cel bătrân schimbă şi soiul plantei şi scopul fu- 
migaţiunilor scitice, când ne spune, urmând întru aceasta 
unui medie gree numit Apolodor, că Barbarii, spre a-şi 
scădea volumul splinei şi a se face astfel din zi în zi mai 
sprinteni şi mai vârtoşi, aspiră pe gură fum de săbiuţă 4), 
(eypirus est gladiolus, ut diximus, radice bulbosa...) şi nu 
es din casă, până a nu fi făcut în fiecare zi o asemenea 
abureală 5). 

Dacă barbarii iui Apolodor sunt tot aceia cu Masageţii 
şi Scitii lui Erodot, cu Cabnomaţii mesi ai lui Strabon, cu 
Tracii lui Pomponiu Mela şi ai falşului Plutarc, apoi tre- 
bue să recunoaştem că toate popoarele Sciţiei au practi- 








1) Strabonis Ueographcarum lib. VII, cap 3, §. I[I: „Acye. ds rob 
Mucods ô Ilocztâbvos zal îuwbhXov mesa wuT'=0ră6ztav, ÖA Es TobTo 
wat papp wo pte È Xportal ma Țidzati mai rupi băvras 4x5'13vvia:) 
òid 68 ro5T) xaLziodat Bzvssdetg Tz val vxrvobăzas, 

§ IV: „Tò dé òh xal ðzoszp:tg voviG tv mal worvodiras 3055 pýpovg 
YIVxixÕy oppa ELIT oda THÙ VOVE Do VETU.“ 






2) Doclor d. Fălu în Enumerațpunea specielor de plante cultivate 
în grădina botauica din laşi până la anul 1870, p. 42, (extras din 
Revista Științifică). 

3) Plutarchi fragmenta et spuria, edit. Fr. Dubner. Paris, 1855, 
p.82: „Ilep notapõy vai òpõv ènrwyvpias xa} Tv Ev &tolç sbprsuspavuov,“ 
Ş IL 8: „Izvvčto. é èv «òt (t® mpozipmntvwp rota Epy) forăyn 
TAA LoS Aðydvo, Îi TA xpa ăpibipevou Opžxaş éme TEpl path TE» 
A6pov tis önuntprxxTg Tsp, xal thy vamzponăymi &vyxõuniægiy ðsXópzvot 
TAIG AVATA, uuonăvrat xxl elg Baby Örvov xatapipoyta" 

43 Doctor A. Fătu, loc. atat, pag. 51. 


5) C. Plini Secundi naturalis historiae lib. XXI, $ 69: „Quon ad 
cypiron attinet, Apollodorum quidem sequar qui negabat biben- 
dum :. ... mirumque tradit, barbaros suffitum hujus herbæ exci- 
pieutes ore, henes consumere et non egredi die omni, nisi ab hoe 
suïřfitu : vegetiores enım fırmjoresque sie etiam in dies fieri“. 

cat fumigaţiuni de diferite specii, cu scopul, unele de-a 
se înveseli după masă, spre a cânta şi a juca ; altele spre 
a adormi ; altele, spre a-şi întreţine sănătatea. In primul 
caz, ei sorbeau fum de cânipă, în al doilea abur de şovâri, 
în ultimul în fine se alumau cu pârleală de săbiuţă. 

Dar toţi scriiturii vechi cari ne-au păstrat tradițiunea 
acestui uz, ne afirmă totodată că Barbarii aruncau de-a 
dreptul pe foce plantele afumătoare şi le absorbiau miro- 
sul, stând în preajma focului. Nicăeri dar nu e vorbă de 
pipe şi de lulele. 

Prin urmare chiar de-am voi, spre a face plăcere d-lui 
Bolliac, să recunoaştem că şi Dacii fumau ca Tracii lui 
Pomponiu Mela, apoi tot n'am avea de unde scoate, că „ei 
fumau din lulea“. 

Abia dacă răsfoind prin reţetele medicale ale bătrânului 
Pliniu, găsim că: „fumul rădăcinei uscate de podbeală 
sau de limba-vecinei 1), — bechion quæ et tussilago dici- 
tur, — fiind aspirat printr'o trestie şi înghiţit, vindică, 
după cum se crede, tusea învechită *). 

N'ar fi oare, vă întreb, cam multă cutezare de a preface 
trestia, arundo, răpeigoşilor lui Pliniu, într'o „lulea cu 
ţeava subţire“, care, în puterea unei imaginaţiuni arheo- 
logico-ealoiatrico-poetice, am închipui că Traian, blândul 
Traian, osândise pe sărmanii Daci, ofticaţi de neîmpăca- 
tele lui prigoniri ? 

Numai astfel sar putea însă explica pentru care cuvânt 
Dacii, despre cari, — cum ne încredinţează d. Bolliac — 
„nu mai este îndoială că fumau, că fumau din lulea prin 
vre-un fel de ţevi subţiri care n'au putut să reziste până 
la noi“, cum Dacii nu ni se prezintă toţi cu luleaua în 
gură, pe columna din forul lui Traian. 

Fiindcă însă se vede că arhitectul Apolodor a uitat să 
ne păstreze, în baso-reliefurile sale, acel netăgăduit in- 
strument întrebuințat de Daci pentru fumat, cerem voie 
d-lui Bolliac a descrie aci, în câteva cuvinte, lulele ce 
d-lui a descoperit la Vădastra, la Hunia, şi la Piscu-Cră- 
sani, numai şi numai spre a îndeplini o aşa regretabilă 
lacună a arheologiei dacice. 


1) Doctor A. Pătu, loc citat p. 30. 

2) 0. Plini, Secundi lib. XXVI, $. 16: — „Hujus (bechion et alio 
nomine changleucen) aride cum radice fumus per arundinem haus- 
tus et devoratus, veterem sanare dicitur tussim“. La cartea XXIV, 
$. 5, tot Pliniu spune despre această plantă că i se arde rădăcina 
pe cărbuni de ciparos şi, la cazuri de fuse învechită, se aspiră fu- 
mul printi”o pâlme (per inturuibulum). 

Din două lulele care sunt întregi în colecţiunea de vase 
preistorice a d-lui Bolliac, una are forma foarte comună 
a lulelelor ardeleneşti, cu buză teşită în partea despre 
ţeavă şi cu trupul tăiat în opt laturi pe dinafară; alta 
are coada adusă mele şi un ornament în zigzag săpat în 
jurul gurei. Amândouă sunt de lut negru. 

Cât despre „obiectele preistorice de pământ, în forme 
rotunde şi mai lătăreţe, seci înlăuntru, ne având decât 
o singură gaură deasupra“, şi pe care d. Bolliac le crede 
a fi umflate prin suflare“ şi a răspunde cu narghileaua 
portativă a Perşilor, mărturisim că, nu numai ele nu con: 
cordă întru nimic cu practicele afumătoare atribuite Tra- 
cilor de către autorii antici, dar încă nu prezintă nici una 
din condiţiunile materiale care să înlesnească orice fel de 
fumat. Abia dacă ar putea servi ca un fel de candele, de 
făptură cu totul primitivă. 

Inchipuiască-și cineva două scoici de lut ars lipite una 
de alta pe muchi și având deasupra unuia din ţesturi, 
o mică găurice care pune cavitatea teşită a obiectului în 
comunicaţiune cu aerul exterior. Stau de mă întreb cum 
a avut răbdare d. Bolliac să vâre prin acea mică găurice 
şi tutun şi iască aprinsă ? Eu bănuiese că Dacii, — oricât 
de mult le-ar fi plăcut luleaua, — ba chiar și d. Bolliac, 
g'ar fi lipsit de fumat de-ar fi fost siliţi tot mereu să um: 
ple şi să aprinză o astfel de narghilea, stând apoi cu gura 
căscată deasupra ei ca să aspire ibrişimul de fum ce poate 
jeşi pe acea microscopică găurice. 

Ierte-ne dar autorul articolului despre Uzul fumatului 
din timpii preistorici, a-i mărturisi că descoperirea sa de 
narghilele preistorice ne-a adus fără voie aminte o scenă 
glumeaţă dintr'o veselă comedie jucată la teatrul Paluis- 
Royal din Paris 1), în care un arheolog pasionat din pro- 
vincie, Preşedinte al Academiei din Etampes, descopere 
şi el, în gunoiul din poiană, un mâner de vas... casnic, pe 
care-l botează de lacrimatoriu... al decadenţei, întrebuin- 
tat de Romani în momente... de intime expansiuni. 

In privinţa lulelelor preistorice însă au apucat alţi ar- 
heologi înaintea Preşedintelui Comitetului nostru arheo- 
logic, descoperind în mai multe părți ale Europei apu- 
sene, pipe amestecate printre obiecte antice. 

La 1786, în Burwein, lângă Contres din cantonul Griso- 
nilor din Elveţia, s'au descoperit două hârdăiaşe de bronz 


1) La Grammaire, comâdie-vaudeville par M. M. E. Labiche et A. 
Jolly, 1866. 

care conţineau brățări de aur, fibule sau cbhiotori în spi- 
rale, monete Masaliote, un vas de argint şi nişte mici pipe 
pe care le-au crezut pe atunci a fi instrumente de ale 
augurilor romani, deşi cele mai multe din obiectele de- 
acolo par a fi fost de formă barbară !). Tot în Elveţia s'au 
găsit adesea asemenea pipe : una de pământ la Morges ; 
alta de fier la Augst ; una tot de fer la Develier printre 
ruine romane ; încă una de fer s'a descoperit la 1854 sub 
trunchiul unui vechi stejar din pădurea dela Faousg, lân- 
gă Avenches ; tot aci, în vechia cetate Avenches, la patru- 
sprezece picioare adâncime, împreună cu olărie purtând 
inscripţiuni latine, s'a găsit şi o pipă de lut, de o formă 
cu totul originală, de vreme ce închipuieşte o mână cu 
mânicuţă încreţită, ţinând un pahar conic. 

Incă şi în ruinele romane dela Lausana şi în cele dela 
Saint-Prex, între Rolle şi Morges, s'a aflat câte o pipă 
de fer; iar d. baron de Bonstetten, care raportă toate 
aceste fapte şi dă chiar desemnele acelor pipe, nu se poate 
opri de-a începe descrierea lor prin aceste cuvinte: „Ri- 
gum teneatis ! Iată încă pipe?)“, Printre arheologii elve- 
țiani renumitul Troyon, ne mai putându-se îndoi de anti- 
chitatea acelor obiecte descoperite printre rămăşiţe ale 
timpilor vechi, a emis opiniunea că ele ar fi jucării de 
copii. 

In Germania, şi mai ales în movilele din districtele Fre- 
esen şi Osnabrück, din Hanovra, se găsesc, împreună cu 
oale, cu topoare gi cu cuțite de silex, nişte mici pipe de 
lut, tăiate pieziş la gură şi pe care oamenii locului le cred 
a fi fost pipele de fumat ale unor genii sau uriaşi numiţi 
Aullk, cari au fost îngropaţi în acele movile, ce poartă şi 
ele numele de Aulkeen-Groeber *). 

Un învăţat german, d. Chr. Keferrstein 4), cearcă să ex- 
plice întrebuinţarea acestor pipe, arătând că Celţii din 
Irlanda au fost, din epocele cele mai străvechi, în raport 


1) Roede und Tscharner. Der Kanton Graubiinden. 

2) De Bonstetten. Recueil d'antiquitâs suisses, avec planches litho- 
graphites. Berne 1855, planche XIV şi Supplément. Lausanne, 1867. 
planche XI. 

3) Wochter, Statistik der heidnisehen Denckmale în Hannover, 
Hanno versehes Magazin, 1841, p. 675—685. 

4) Chr. Keferstein, Ansichten über die Keltischen Alterthimer, die 
Kelten überhaupt und besonders in Teutschland, Halle, 1846, Vol. 1, 
p. 148. 

cu America, neîndoioasa patrie a tutunului şi a pipeil). 

In adevăr printre antichităţile dezgropate în Irlanda şi 
Scoţia, ba chiar şi în Englitera, sau arătat adesea pipe 
mici, cărora poporul irlandez le dă numele de Danes pipes 
(pipe danese), iar cel scoţez, de Celtic şi de Elfin pipes, 
adică pipe ale Celţilor și ale geniilor Elfi. 

D. Collingwood Bruce 2), în scrierea sa The roman Wall, 
arată că a găsit pipe de lut pentru fumat în mai multe 
stațiuni romane din Anglia şi chiar lângă zidul roman 
din Londra, în vecinătate cu Turnul (The Tower) ; iar d. 
Daniel Wilson, descriitorul antichităţilor scoţeze 5), ue- 
morând despre numeroasele pipe ce sau aflat la North- 
Berwich şi în Irlanda, crede că uzul fumatului exista la, 
popoarele celte mai înainte de-a se îi adus tutunul din 
America, şi că el se practica poate cu cânipă şi alte plante. 

In Franţa îusă arheologii sau arătat mai cu rezervă 
în privinţa pipelor ce ei au descoperit pe ici şi colea, şi 
abatele Cochet, neobositul explorator al antichităţilor Nor- 
mandiei, nu cutează a da o proveninţă anterioară secolu- 
lui al XVII, pipelor de lut însemnate cu litere şi cu flori, 
uneori chiar cu flori de erin, ce el a găsit întrun cimitir 
roman dela Dieppe 4). 

Cu toate acestea, d. Louardre din Abbeville crede antice 
pe cele găsite la o mare adâncime, în localitatea zisă la 
Porteletie ; d. Muret din Paris păstrează în colecţiunea 
sa de antichităţi, o pipă de fer, care are o gaură pătrată 
pe laturea sa; iar în minunatul Muzeu de antichităţi 
etrusce adunat de Campana şi cumpărat, în mare parte, de 
împăratul Napoleon Il], spre a înavuţi cu dânsul colec 
țiunile arheologice ale Luvrului, era şi o lulea de bronz, 
care se recomanda mai mult prin frumoasa ei patină (co 
eleală) verde, decât prin forma sa. Nu pot încredința dacă 
ea şi-a aflat un loc în gravele și artisticele vitrine ale 
Luvrului. 





1) Despre originea americană a plantei tutunului, nicotiana taba- 
cum, şi despre uzul străvechi al pipe: de fumat la popoarele nou- 
lu: continent, se poate consulta niai ales scrierea lui Tiedemann 
Hstore du tabac ; — studiul lui Fairholt, Tobaco an its Associa- 
tion, în publicațiunca Notes and Queries, 1 Series, Vol. II şi VII; — 
Wilson, Prehistomeal man, Vol. II; E. Stevens, Flint Chips, p. 315 
şi altele. 

2) Collingwood Bruce, The roman Wall, in 8, 2 edit. 

3) Daniel Wilson, Prehistorie annals of Scotland, 2 edit. London, 
1863 Vol. IL, p. 503. 

43) Pabbé Cochet, La Normandie souterraine. $ édit. Paris 1855, 
p. 76. 

lată, pare-ni-se, starea în care se află azi chestiunea ar- 
heologică a fumatului popoarelor antice din Europa : 

Pentru partea orientală, începând dela Ebrul Traciei. 
până la Araxul Masagetic, atestate numeroase ale seriito- 
rilor antici, eleni şi romani, cum că popoarele barbare din 
acele locuri se îmbătau, se veseleau și se întăreau, ab- 
sorbind deadreptul, fără pipe nici lulele, fumul îndesat al 
unor plante, mai mult sau mai puţin cunoscute, precum 
cânipă, şovart şi săbioară, pe care le aruncau pe foc; 

Prin ţările apusane, din contra, în insulele Britanice. 
în nordul Germaniei şi al Franţei poate, în Elveţia, des- 
coperiri numeroase, printre ruinele romane şi prin nior- 
minte de natură înduioasă, a unor mici pipe, şi de lut şi 
de fer, care pe alocurea poartă şi nume legendare ; dar ni- 
căieri, pe aci, dovezi scrise sau reprezentaţiuni plastice 
care să amintească despre uzul fumatului prin pipe, în 
antichitate, la popoarele celtice şi teutone. 

luliu Cezar n'a aflat pe Gali şi pe Bretoni fumând; 
Tacit nu auzise că pe atunci Germanii să fi stat cu pipa 
atârnată de buză. 

Permită-ne dar şi d. Bolliac a crede că nici Traian war 
fi păţit atâtea nevoi spre a înfrânge pe Daci, dacă i-ar fi 
găsit scărpinându-se în cap cu luleaua în gură sau tră- 
gând cu tabiet din narghilea. 

Stin că d-lui ne poate zice: „De ce să nu fie pipele 
mele antice, dacă arheologii elveţiani, cei germani şi eei 
englezi, au recunoscut toţi că pipele găsite prin patriile 
lor, sunt de o netăgăduită antichitate ?“. 

Vom răspunde la acestea, cu trei cuvinte latinești care. 
desi nu sunt spuse de Pomponiu Mela, dar conţin un ade- 
văr pe care tot omul, şi mai ales arheologul, trebuie să-l 
»umege de şapte ori înainte de a emite o opiniune excen- 
irică ; aceste cuvinte sunt: Errare humanum est! Omul 
se poate înşela ! 

Nu este cu neputinţă ca micele instrumente în forma 
de pipă să fi servit Celţilor, Germanilor, ba chiar şi Ro- 
manilor, la un alt uz decât fumatul, la o întrebuințare pe 
care nu o cunoastem, precum nu cunoaștem întrebuința 
vea multor instrumente casnice, şi multor mici monu- 
mente ce se descoper adesea sub pământ. 

Poate iar ca multe din pipele, crezute antice, să se fi 
strecurat acum de curând, în mod întâmplător, prin tà- 
râmuri vechi. 

Şi în adevăr stau de mă mir cum sc face ca pipele. pre- 
sumpte antice, ce sau găsit în Franţa şi în ţările vecine. 

în Irlanda şi în Elveţia, să aibă întocmai forma subțire 
şi uşoară a acelui brûle-guele de pământ, din care fumea- 
ză bluzarul şi studentul francez ; cum se face ca cele pro- 
venite din Germania să fie cu pântecele borcănate ca pipa 
neamțului ; în formele, în ornamentele şi în dimensiunile 
lor, o analogie, ba chiar o identitate cu lulelele zise ro- 
mâneşti ?“ 

Ce atâta persistenţă în formele plastice locale ale unei 
unelte aşa de înduioase ? 

Pentru ce oare, când moda nestatornică, când gusturile 
variabile ale popoarelor şi ale epocelor au schimbat ŞI 
au prefăcut toate ale omului, şi îmbrăcăminte, şi vase, 
şi mobile, ba chiar şi clădiri, pentru ce pipele singure să 
rămână nestrămutate în disgraţioasa lor originalitate ? 

De-ar îi cu adevăr aşa, apoi am avea aci un fenomen 
al spiritului omenesc care trebuie notificat poeţilor celor 
însetaţi de antiteze ; pipa ne-ar arăta statornicia îndărăt- 
nică a formei, întrupată în obiectul care produce materia 
cea mai nestatornică, fumul cel în veci schimbător, cel ne- 
tărmurit în momentanele-i prefaceri ! 

Pe calea deschisă de d. Bolliac nu se poate opri nici 
spiritul nostru, aşa de prozaie, a nu încerca un dezghin 
prin regiunile poetice ale fanteziei ; dar Pegazul nostru, 
nefiind deocamdată nici măcar ameţit cu fumul plantei 
îmbătătoare a Masageţilor, spre a şti să necheze şi să 
salte, Pegazul ne trânteşte pe jos, şi ne deşteptăm cu mi- 
rare în acea întindere, care dela Hunia, vecină Mehedin- 
ților merge prin Vădastra Romanaţilor până la Piscu- 
Crăsanii de pe Ialomița, întindere în care d. Bolliac vede 
în timpii preistorici, „o identitate de obiceiuri, învederată 
prin formele vaselor, ale silexelor şi ale celorlalte obiecte 
de lut, de os şi de piatră“. 

Am auzit zicându-se că de câte ori pe un negru san 
arap, îl răpesc din Africa centrală, spre a-l aduce printre 
Europeni, printre oameni albi, acel biet negru multă vre- 
me nu poate să deosebească figura unui alb din figura ce- 
lorlalţi ; i se pare că toţi albii au unul și acelaş chip; tră- 
surile figurilor au o înfăţişare atât de neasemuită cu ceea 
ce din copilărie, ochiul lui a fost deprins a vedea, încât 
pentru mult timp toţi albii i se par identici în formele 
lor fizice. 

Tot astfel trebue să păţească şi arheologul, când în- 
tâmplarea sau norocul lui l-a adus a face, în timp scurt 
şi fără cercetări pregătitoare, descoperiri numeroase în- 
trun câmp de antichităţi, până atunci lui necunoscute. 

Ochiul nedeprins a deosebi diferenţele ce există în for- 
mele şi în ornamentele, care adesea, — şi mai ales peniru 
timpii foarte depărtaţi, — caracteriză singure producţiu- 
nile feluritelor epoce şi popoare, vede uniformitate, ba 
chiar identitate, în obiecte ce pau alt raport între ele, de- 
cât analogia materiei şi poate o asemuire în destinaţiu- 
nea lor. 

Teamă-mi e că aşa păţeşte şi d. Bolliac, când confundă 
diversele specii de vase barbare, ce d-lui a avut imensul 
merit de a descoperi în aceşti din urmă ani, în mai multe 
localităţi ale ţării. 

Dacă, pe lângă acea prețioasă ardoare ce d-lui depune 
în dezgroparea şi adunarea antichităţilor patriei, ar fi 
avut şi timpul de a consulta scrierile ce, prin alte ţări. 
au tratat materii analoage ; dacă ochiul dumnealui ar voi 
să se deprinză cu prețuirea caracterelor plastice ale obiec: 
telor descoperite şi ale ornamentelor ce le decoră, negre: 
şit că acea negură ce-l face a vedea identitate între vase 
ca cele dela Piscu-Crăsanii şi cele dela Vădastra, spre 
exemplu, ar peri şi pentru d-lui, şi arheologia noastră 
preistorică sau barbară ar păși cu urme mai repezi spre 
o clasificare raţională, care ne-ar conduce la domirirea 
mai multor punturi îndoioase ale etnologiei antice a Ro: 
mâniei. 

Fie-ne dar permis, la sfârşitul acestor neprecugetate 
rânduri pe care le-am scris limpezi de orice amărăciune, 
fie-ne, zicem permis a ruga pe autorul articolului despre 
Uzul fumatului în timpii preistorici, ca de vreme ce d-lui 
a întreprins, cu o aşa lăudabilă şi fericită stăruinţă, dez- 
groparea de sub pământ a antichităţilor noastre barbare, 
şi dacă în adevăr doreşte ca pana d-sale să fie tot atât 
de folositoare arheologiei naţionale ca şi săpăturile ce 
d-lui execută, atunci să binevoiască a urmări cu tot po- 
zitivismul şi cu toată răbdarea ce ele reclamă, asemenea 
pământești lucrări, şi să se ferească de a se avânta asa 
des prin regiunile închipuirii, purtat bunăoară de fumu- 
rile arheologice ce pot ieşi din lulele preistorice. 


Acest articol a fost tras într'un foarte mic număr de broşure în 
8, ou o copertă pe care erau reprezentate în desemna, mai multe 
obiecte, — pipe antice, de care s'a vorbit aci. 


CLASICE 


SATIRA LATINĂ 


Studiu istoric, critic şi literar 


I. 


Printre deosebitele feluri de compuneri literare, satira 
şi comedia sunt cele care mai cu deosebire dau pe față 
slăbiciunile unei națiuni sau unei epoci; rolul lor este 
de-a lua în râs relele năravuri ale omenirei şi, arătân 
du-le publicului sub o formă atrăgătoare şi iscusită, să 
le biciuiască râzând, şi astfel să le îndrepteze pe cât se 
poate. In Franţa, în secolul lui Ludovic al:XIV-lea, Mo- 
lière şi Boileau au luat asupră-le, unul prin comedie, iar 
celalt prin satiră, aceste vesele dar nu puţin primejdioase 
îndatoriri şi amândoi le-au îndeplinit cu spiritul cel mai 
pătrunzător şi cel mai fin, cu cea mai glorioasă perfec- 
iune. Incă şi mica noastră literatură, chiar dela început 
a simţit cât de folositor este de a îmboldi părţile şovăinde 
ale societăţii noastre cu ghimpii comediei şi ai satirei, şi 
cu toate că străinătatea ne-a răpit pe satiricul ce de de- 
mult ar fi putut să ne aducă glorie, pe Antioch Cantemir, 
însă chiar fără de a-l avea în frunte, literatori, români, 
oameni de spirit şi de gust, au făcut încercări spre a ue 
pune pe o cale bună. Acum va numai să păşim înainte, 
cătând a perfecționa din ce în ce mai mult ceeace sa fă- 
cut până în ziua de azi. 

Satira însă, astfel cum o vedem în scrierile lui Boileau, 
lui Antioch Cantemir şi despre care avem acum şi în 
limba românească câteva probe destul de recomandabile, 
adică acea critică în versuri a năravurilor, scrisă cu un 
stil uşor, adesea familiar, şi urzicând pe cei demni de râs 
şi de reprobaţiune, spre a ţine parte virtuţii şi bunului 
gust, felul acela de compunere are o origine foarte veche, 
pe care dorim a o cerceta în acest articol. 

Ea a trecut în literaturile moderne, dela Romani, care 
au fost adevărații ei inventori. Intr'adevăr Quintilian 1). 
vorbind despre deosebitele feluri din care se alcătuiește li- 
teratura latină, mai toată imitată după cea elenă, ne zice 
curat că satira este cu totul romană, „satira tota nostra 
cst“. Cu toate acestea, în vechime, ca şi în timpii moderni, 
mul critici s'au înşelat crezând că chiar şi satira a fost 
luată dela Greci. O astiel de amăgire provine dintr'o ase- 
mănare adevărat minunată, dar însă cu totul întâmplă- 
toare, a cuvântului latin satira sa mai bine satura, cu 
numele unui fel de comedie greacă cu totul deosebită, ce 
se chiamă dramă satirică, ppa cazuprutv sau numai s&rvpd. 

Iată pe scurt ce era această dramă 2), după câte putem 
afla din cărţile vechilor și mai ales din Arta poetică a lui 
Oraţiu 3) : în Atena, la marele reprezentaţiuni teatrale ce 
se dau de două ori pe an, în vremea sărbătorilor lui Bac- 
chus, numite Dionysiace, se juca pe fiește zi trei tragedii 
si o mică eomedie în care persoanele erau alese printre 
semizeii şi printre eroii mitologici, iar ehorul era totdeau: 
ua compus de Satyri, tovarăşi ai lui Bacchus. Aceste bu- 
căţi teatrale, care erau întotdeauna foarte vesele, jucân- 
du-se la sfârșitul reprezentaţiunii, mai desereţeau frun- 
tile înorate de groaznicele catastrofe ce se petrecuse mai 
înainte, tot pe aceiași scenă. Acesta era rolul dramei sa- 
tyrice. Lexicograful Suidas ne spune că poporul, supărat 
de-a nu mai vedea, ca în vechime, împrejurul altarului 
zeesc, nici pe Dionysiu împodobit cu vită, nici pe burto- 
sul și sovăindul Sylen, nici pe comicii şi rânjiţii Satyri, 
ci de a tot vedea, în locul acestui chor glumet şi zgomotos, 
jalnice şi întiorătoare întâmplări, s'apucă să strige : „Apoi 
aci nu-i nimic pentru Dionysiu! OSžżv npòç Aróvusoy !“ 
Atunci un cetățean din Fliunta, anume Pratinas, pe la 
vreo 500 înainte de Christos, închipui de a pune pe scenă 
faptele comice ale eroilor, dându-le drept chor o ceată de 
Satyri, care cântau strofele lor lirice pe muzica săltăreață 
a modului frigian și dănțuiau gesticulând desfrănatul lor 
joe sicilian numit Sicinnis. Chærilos şi Frynicos păgiră pe 
urmele lui, ṣi chiar marele Eschil însoţi uriaşele sale tri- 


1) Institutio oratoria, lib. X, cap. 1 

2) Asupra dramei satyrice la Greci vezi mai ales Barthelemy, 
Foy. d'Anacharsis, eh. 69; Weleker, Nachtrag zu der Schrift über 
die Aeschylische Trilogie, p. 185; Patin, Etudes sur les tragiques 
grecs, vol. III. p. 422; Got. Hermann, De dramate comicosatyrico. 
Opuscal. I, p. 44, ete. 

3) Vers. 220 şi următoare. 

logii tragice cu câte o dramă satyrică, unde înfăţiga sau 
pe Prometeu aducând într'o trestie focul cerului de care 
își pârleau degetele Satyrii, sau pe Circea prefăcând în 
râmători pe nenorociţii tovarăşi ai lui Odiseu, sau alte 
subiecte comice de felul acesta. Nici Sofoclu nu rămase 
mai înapoi, căci se făcuse, cum am spus, obicei de-a se re- 
prezenta, împreună cu trei tragedii, o dramă satyrică. 
Aceste patru bucăţi teatrale, jucate în aceiași zi, consti- 
tuiau tetralogia consacrată a sărbătorilor dionysiace. Din 
multele drame satyrice ale scriitorilor greci, abia ne-au 
rămas câteva fragmente neînsemnătoare") şi o dramă 
întreagă, adică Cyclopul lui Evripid, unde putem vedea 
cum face iscusitul Odiseu de pârleşte ochiul uriaşului Si- 
ciliei, după ce mai întâi l-a îmbătat cu vin. 

Această bucată ne poate de o probă exactă de ce era 
drama satirică la Eleni și, lăsând la o parte atât frumn- 
seţile lirice cât și expresiunile puţin cuviincioase ce se 
pot alla într'însa, nu găsim în ea, când o comparăm cu 
satirile lui Oraţiu și lui Juvenal, altă asemănare cu ele 
decât numai o tendință comică dintr'o parte ca şi din cea- 
laltă. Cu toate acestea, am mai spus-o, critici vechi și mo- 
derni s'au amăgit și, din asemuirea numirilor, au tras în- 
cheere că şi lucrurile ieşeau dintr'acelaş izvor. Printre cei 
noi, vom numi pe cel mai vestit, pe filologul francez Ca- 
saubon ; dintre cei vechi, vom transcrie aici ceva din 
gramaticul Diomede, carele trăia prin secolul al IV-lea 
sau al V-lea după Christos. Vorbind despre satiră, el zice 
așa : „Satira este numită satura, sau satira, după Satyrii, 
fiindcă, întrucest fel de poezie, se zic lucruri de râs și 
rușinouse, precum Satyrii au obicei a zice și a face...“. Dar 
el îndată ajunge la proveniența cea mai de crezut a cu: 
vântului latin, și urmează : „sau de la satura lanx, care e 
o tavă purtând felurită pârgă, ce se pune pe altar în săr- 
bătorile zeiţei Cereg...”. instârșit tot el cere ajutor dela 
un derivat spre a explica chiar rădăcina cuvântului şi 
zice : „sau de la grămuda și (ca să zicem şi noi ca latinul) 
dela săturarea lucrurilor ce se allă într'îusa“ 2). 

Aşa dar vedem că, la Latini, vorba satira vine dela ve- 
chiul cuvânt satura, ce însemna orice fel de amestecătură. 


1) Fragmenta Uracorum Satyrographorum, edit. Friebel et Larsow 
Berlin, 1837. 

2) Casaubon, De satyrica Grocorum poesi et Romauorum satyra, 
Paris, 1605, şi Halle 1774. — Diomedis bil. III. p. edit. Gramatic, latin. 
edit. Putsch. 

In limba preoțească, tava pe care se puneau cele dintâi 
roduri ale pământului, spre a le aduce drept odor zeiţei 
Ceres, purta numele de satura lanx: vedem într'adevăr 
că acest obicei era foarte vechi în Italia, ca şi în Pale- 
stina. Anticele popoare italice jertfeau zeilor toate cele 
întâi născute dobitoace ale anului, şi au fost chiar tim- 
puri, când mari urgii apăsau peste ele, de au sacrificat 
chiar şi toţi pruncii născuţi într'o primăvară. Aceia se 
chiamă la dânșii Ver sacrum, adică Primăvara Sfântă 1). 
Mai târziu şi în vremi mai ferice, zeii se mulţumeau cu o 
satura lanx, adică o tavă încărcată cu de toate. 

Lesne se înţelege că vorba saturitas a ieşit de aci şi noi 
încă şi azi zicem : „Sunt sătul şi m'am săturat“, fără de a 
ne fi atins vreodată de tava sânţită a Ceresei. In sfârşit, 
spre a avea o prenumerare exactă şi deplină a deosebite- 
lor înţelesuri ale vorbei satura, în limba latină, vom tra- 
duce din gramaticul Festu cuvintele următoare : „Satura 
este și un fel de bucate gătite cu deosebite merinde, şi o 
lege alcătuită de mai multe legi şi un fel de poezie unde 
se vorbeşte de mai multe lucruri“2). Aşa dar satura era 
la Latini un termen general care însemna tot felul de 
amestecături şi se întrebuința atât în graiul preoţilor şi 
al legiuitorilor, cât şi într'al bucătarilor şi al literaţilor. 

La Greci, nu avea deloc acelaş înţeles zicerea  Zs7vpog 
care însemna drama satyrică. Această numire venea ne- 
greșit din natura chorului ce figura în acele bucăţi glu- 
meţe, şi care chor era compus din zeitățile sălbatice şi 
sglobii, tovarăşi ai lui Bacchus, personificând oare cum 
toate aplecările rele şi necuviincioase ale firii omenești. 
Chorul de Satyri dase numele său acestui fel de comedie, 
în care aflarea lui era de neapărată trebuinţă, precum 
multe tragedii grecești erau denumite dupe natura cho- 
rului ce lua parte într'însele, spre exemplu: Rugătoarele 
’Ixttðes, lui Eschil, Trachiniele, Tpaătwa lui Sofoclu, 
Bachantele, BâxXa« lui Euripid şi multe altele. Iar pe acei 
Satyri, semizei închipuiţi de Greci cu copita de tap şi cu 
corniţa de frunte, nu trebue de loc să-i asemuim cu Fau- 
nii, acei dintâi poeţi al Laţiului şi cântăreţi de versuri 
latine 2), acele blânde zeități câmpene care oeroteau, în 





1) Vezi Niebuhr, BRoemische Geschicte ; Michelet, Histoire Ro- 
maine ; Micali, Storia degli antichi popoli italiani. 

2) Festus, citat în gramaticul Paul Diaconul. 

3) Ennius, întrun fragment din cartea a VI-lea a Analelor. 

Italia, lucrările câmpului, pe care Virgil le cheamă întru 
ajutor la începutul Georgicelor sale: 


Et vos agrestum presentia Numina, Fauni 
Ferte simul Fauni pedem, Dryadesque puellae 
Munera vestra cano !), 


gi cărora Orațiu se făgădueşte a le jertfi un ied, dacă vor 
binevoi a priveghia păşunele şi turmele sale ?). 

Satyrii Grecilor n'au astfel de atribuțiuni ; plini de vi- 
clenie şi de isteciune, ei caută neîncetat prilejul de a-şi 
mulțumi uricioasele lor aplecări, cu paguba muritorilor. 
A UI AENI, beţia, lăcomia, desfrânarea sunt jocuri pentru 

; fricoşi la primejdie, lăudăroșşi când sunt la sigur, dar 
Ta veci trândavi şi răsipiți, astfel ni-i arată vechia lite- 
ratură satyrică a Grecilor şi, dacă n'ar fi avut vioiciunea 
spiritului şi oarecare grație în strâmbările lor, care să 
răscumpere puţin atâtea rele porniri, atunci i-am putea 
privi ca pe nişte idoli asemănaţi cu diavolii iadului creş- 
tinesc. Cu toate acestea, artele şi literele Elenilor i-a în- 
văluit în oarecare poezie ; ici, îi vezi, înferbântaţi de vin, 
urmărind sgomotul şi bogatul cortegiu al lui Bacchus şi 
făcând să răsure crotalele 3) şi tamburele, îi auzi cum 
iubesc ţărâna, jucând desfrânata lor Sicinnis; colo, îi 
zăreşti strecurându-se pe furiş într'o dumbravă ca s'apu- 
ce fără veste vre-o Nimtă a pădurilor adormită. 

Multe scene de acestea, rămase până la noi pe păreţii 
zugrăviți ai Pompei, ne îndeamnă foarte mult a da cre- 
zământ scoliastului lui Teocrit, la idila sa a IV, când 
voeşte să derive cuvântul „Edrupos àno ris om“ 4). 

Putem dar încheia, mai înainte de toate că asemnirea 
cuvintelor Satura şi  £awpos e cu totul întâmplătoare şi 
că aceste două ziceri nu derivă de loc din aceiaşi rădă- 
cină. Ne vom încredința însă şi mai bine de originalitatea 
satirei latine, cercetând urmele ei în istoria literară a 
Romei. 


1) Lib. T v. 16. 

2) Ode, lıb. III. 18. 

3) Un fel de castaniete pe care le plesneau în palme. 

4) Lăsăm curioşilor grija de a cerceta în Lexice însemnarea cu- 
vântului cap şi de a constata, în picturile lubrice ale muzeului 
secret din Neapole, dacă derivaţiunea ce o dăm aici nu se întăţi: 
gează ca cea mai probabilă. 

II. 


Titu Liviu 1) ne spune că la anul 391 dela clădirea Ro- 
mei, consuli fiind C. Sulpiciu Peticu şi C. Luciniu Stolo, 
se aduseră din Etruria nişte histrioni cari, prin jocurile 
lor, trebuiau să îmblânzească mânia zeilor şi să alunge 
din Roma groaznica peire ce apăsa pe cetate. Aceasta era 
o credinţă în mult-cuvioasa Etrurie, de unde veneau în 
Roma augurii, acei preoţi cari citea viitorul în fulgerile 
cerului şi în sborul paserilor. Histrionii aceia întoemiră 
ale lor jocuri fără de a cânta şi fără chiar de a face ceva 
schime care să vădească înfăţişarea teatrală a vreunui 
fapt; ci numai dănţuiau din picioare şi făceau întorsă- 
turi acrobatice ; iar gura le era mută. Tinerii romani, gă- 
sind aceste jocuri pe placul lor, se apucară a le imita; 
dar ei mai adăogiră pe lângă danţ, ca un chip de mică 
acţiune teatrală, şi un fel de dialog în versuri fescenine 2), 
adică o întreschimbare de glume mai mult sau mai puţin 
grosolane şi necuviincioase, care făceau să râdă pe publi- 
cul de atunci, încă necultivat. Dar acesta nu îu cel din 
urmă pas al geniului dramatic la Latini ; în loc de astfel 
de jocuri neorânduite şi nemăestrite, se ivi un soi de 
mică comedie, pe care o jucară cetăţenii din Roma, luând 
titlul de histrioni, după zicerea etruscă însemnând pe ac- 
tori, şi care fu aumită Satira, negreşit fiindcă într'însa 
era vorba de tot felul de lucruri, dar mai cu seamă, so 
cotesc, ceva critici şi urzicări la adresa oamenilor însem- 
naţi din acea vreme °). 

Ceeace mă face a presupune aceasta, e tocmai gustul ce 
a avut în totdeauna poporul roman de a lua în râs pe 
bărbaţii săi cei mai vestiți, gust care se vădeşte mai ales 
în obiceiul strămoșesc ce ierta pe ostaşi să cânte, urmând 
carul de triumf al izbânditorului, versuri comice în care 


1) Lib. VII, cap. 2. 

2) Niebubr, în Istoria Romană, trage această numire dela oraşul 
PFescennia, aşezat în Etruria unde sar fi inventat aceste versuri 
pline de murdărn. 

3) Asupra Satirei latine vadă cineva: Casaubon, cartea sus nu- 
mită : Bæhr, Geschichte der lateinischen Literatur ; Ruperti de Sa- 
tira Romanorum, în edit. lui Juvenal din 1801, ete., etc. 

nu-i cruța nici cea mai mică vină. Astfel soldații lui Ce- 
zar strigau, intrând pe ulițele Romei cu gloriosul lor ge- 
neral în cap: 


Urbani, servate uxores, mæœchum calvum adducımus ! 
adică : „Cetăţeni, păziți-vă nevestele; căci aducem pe ber- 
bantul cel pleşuv !" 3). 
Incă o dovadă de spiritul de critică al plebeilor împo- 
triva celor mai mari ai lor, este acest vestit vers al poe- 
tului Neviu : 


Fato Metelli Roma fiunt consules, 


adică „numai întâmplarea, şi nu meritul, a făcut pe Me- 
telii să fie consuli în Roma“, la care Metelii răspunseră 
cu fapta și cu vorba: 


Malum dabunt Metelli Nævio poeta. 


sau „Rău va păţi poetul Neviu dela Metelli“. Şintradr- 
văr bietul poet plebeu, scăpând din fundul bolților Tulia- 
ne, îşi sfârşi vieaţa pe țărmurile pribegiei ?). 

Deci, fie-ne iertat a crede că, precum au făcut soldații 
triumfătorilor și poetul Nevic, asemenea făceau ṣi autorii 
sau actorii acelor satire teatrale despre care am vorbit. 
Acele mici comedii, care n'aveau altă scenă decât cetatea 
Romei, nici altă îmbrăcăminte decât haina romană, se 
sehimbară foarte puţin când, sub înrâurirea literelor eli- 
neşti, se iviră comediile lui Plaut, 'Terenţiu şi Ceciliu, 
lucrate după tiparul grecesc. Ele se păstrară încă multă 
vreme într'o treaptă mai josnică, sub numele de Fabule 
tabernaric adică comedii de cârciumă. 

Junimea patriciană se lepedă de aceste jocuri poporane 
şi ea împrumută dela națiunea oscă, comedia numită 
Atellana, în care personagiile îşi aveau rolul şi caracte- 
rul, ba şi chiar costumul lor, cunoscute de mai înainte. 
şi în care așa dar nu rămânea de inventat decât numai 
intriga. i 

Astfel de comedii, născute în miea cetate Atella din 
ţinutul Campanie, şi jucate câtva timp la Roma în limba 


1) Bernstein, Versus ludicri în Romanorum Cæsares priores, p. 10. 
2) Clussman, Cn. Novii vita et carminum religie, p. 16. 

oscă, iar pe urmă în cea latină 2), pot fi privite ca vechiul 
trunehiu din care au ieşit comediile poporane ce se joacă 
încă şi azi în Italia, mai ales la Roma pe piaţa Navona. 
sub nume de Comedie dell Arte, şi ale căror persoane sunt 
neschimbate. Pulcinella, Brighella, Pantaleone, Arlechino 
sunt adevăraţi strănepoţi ai lui Maccus, Bacco, Dossenus, 
Manducus din atellanele latine 1). Ca modernul Pulcinella, 
asemeni vechiul Maccus, poartă o cocoaşă în spate şi alta 
în piept, şi un nas mare şi cocârjat ; deosebirea e că unul 
era îmbrăcat cu togă, iar cellalt cu peptar pestriţ şi cres- 
tat, ca gentilomii şi cavalerii din timpului Renaşterii. 
Insă aceste măşti sau personagii pocite şi ridicule ale 
Italienilor n'aveau negreşit nimic a face cu persoanele 
dramei satyrice elineşti, care erau alese printre semizeii 
şi eroii poemelor ciclice, arătate sub o faţă glumeață ; 
astfel, nici o rudenie nu putea să fie între uu Ercul la- 
com, un Odiseu viclean, un Polifem beat, cu un Maccus 
de două ori ghebos, cu un Manducus cu gura căscată 
până la urechi şi cu dinţii rânjiţi, cu un nătărău, ca Buc- 
co cel din orăşelul Atella. Mai ales că punctul de căpe- 
tenie al dramei satyrice, adică corui de Satyri lipsea cu 
totul în Atellane, şi, dacă ne vom sui chiar până la ori- 
gină, lesne ne vom încredința că comedia oscă, acea pe- 
trecere întâmplătoare a Junilor patriei şi a oamenilor 
fără treabă, nu putea să aibă nici o legătură din naştere 
cu drama satyrică, jucată solemn în sărbătorile dionysia- 
ce şi cerută cu tot dinadinsul de poporul atenian care se 
plângea că au uitat pe Bacchus în folosul tragediei. 
Izbutirăm până aci, cred, a arăta că atât vechia satiră 
teatrală a Romanilor, cât şi atellana de origină oscă, s'au 
născut chiar în Italia și nau fost turnate după tipar gre- 
cesc. Dar acest punct capital este cu atât mai lesne de 
întemeiat, cu cât, pe vremile despre care vorbirăm până 
acum, înrâurirea Elenilor nu se simţia încă în Laţiu; 
Roma era încă mânată numai de însuşi geniul său, say 
cel puţin n'aveau alţi ctitori decât naţiunile ce o împrej- 
muiau pe pământul Italiei, adică pe Etrusci și pe Osci. 


1) Munck. De fabulis Atellanis ; Schober, Ueber die Atellanische 
Schauspiele der Roemer. L. Pomponius şi Novius fură cei mai ves- 
titi scriitori de Atellane la Romani. 

2) W. A. Schiegel, Geschichte der dramatische Literatur. 

Cu toate acestea, greutatea nu va fi mai mare spre a 
dovedi că, chiar în epocile când toate celelalte feluri de 
compuneri literare, poema epică, tragedia, poezia lirică, 
erau sub asuprirea literelor elineşti, că chiar şi atuncea 
zic, satira ştiu să-şi păstreze o mare originalitate în deo- 
sebitele căi pe care ea le apucă. Dar mai înainte de a ex- 
pune pe scurt această istorie, trebue să ne aducem aminte 
că satira, la Latini, este o zicere colectivă care poate în: 
semna totdeodată mai multe feluri, şi că fiecare autor 
avea voie a numi într'astfel amestecătura de scrieri fe- 
lurite ce el compusese. Poetul Enniu, părintele poeţilor 
latini, şi după dânsul tragicul Pacuviu, deteră acest titlu 
la deosebite mici scrieri în versuri iambice, în care se 
vede că ei dezbăteau despre filozofie, despre morală şi în 
sfârşit despre politică ; se poate ca ei să fi amestecat în- 
traceste dezbateri, ceva lovituri cu ascuţiş împotriva re- 
lelor năravuri ale societăţii şi împotriva unor persoane 
cu nume rău în Roma ; însă nimic nu se poate hotărî des- 
pre acestea şi ne vom mulţumi transcriind aci mărturia 
lui Diomede : „Satira este acum la Romani o poemă de- 
făimătoare şi lucrată în chipul vechei comedii, spre a în- 
drepta relele ; astfel au seris-o Luciliu, Oraţiu şi Persiu. 
Dar odinioară o poemă compusă de felurite poezii, se nu- 
mea satira : astfel au scris Pacuviu şi Enniu“. 

Deci, iată încă două feluri de satiră la Romani: deo- 
parte, numai o adunare de scrieri felurite în versuri. şi 
acest fel a perit cu cei doi scriitori însemnați de Diome- 
de; iar cealaltă parte, o poemă cu formă determinată, 
cu un caracter particular şi cu mari nume ca so facă pen- 
tru totdeauna strălucită. Dar cui suntem oare datori o 
astfel de invenţiune ? Să întrebăm pe Quintilian, carele 
ne va răspunde astfel : „Satira e cu totul a noastră; în- 
twînsa Luciliu mai întâi a dobândit laude însemnate“. lar 
Pliniu cel bătrân se întinde şi mai departe zicând : „Poe- 
zia satirică a fost aflată mai întâi de Luciliu“ 1). 

Intr'adevăr Luciliu întemeie felul curat literar ce poar- 
tă acest nume şi care, dela cei vechi, trecu la moderni în 
mânile lui Regnier, lui Boileau şi altora. 


— 


1) In prefata Istoriei Naturale. 

Luciliu, născut din clasa patricilor cu 148 de ani înainte 
de Christos, la Sussa, în ţara Aruncilor, şi mort la Nea- 
poli în 103, liber fiind prin înalta sa poziţiune de a een- 
zura şi oamenii şi faptele, și de a ofili mârşevia, plin încă 
de cucernicie pentru vechile virtuţi ale Romei, vărsă fără 
preget al său geniu ferbinte și puternic într'o mulţime de 
lungi bucăţi exametre, unde biciuia și dărîma tot ce i se 
părea vrednic de cârteală și de dojană în religia, în po: 
litica, în instituţiunile şi în năravurile ţării sale. Dar pe 
iângă această cenzură a relelor, el da măreţe şi sănătoase 
învățături. Dacă, pe de o parte, cu versul său aspru dar 
vârtos, ruşina sgârcenia şi destrânarea, de cealaltă, el fă- 
cea o neasemuită laudă a virtuţii smerite și solide: 


Virtutea, Albine, e de-a şti să preţuim după adevăratul lor preţ, 
treburile în care ne amestecăm şi în mijlocul cărora trăim ; virtutea 
e pentru om de a eunoaşte ceea ee este în sineşi fieşce lucru; vir- 
tutea pentru om e de a deosebi ce e drept, folositor, ceea ce e onest, 
care lucruri sunt bune, care sunt rele, ceea ce e netrebuinciog, TR- 
şinos, necinstit ; virtutea e de a pune o margine și un sfârşit do- 
vinţii de a dobândi; virtutea e de-a cântări cu balanţă dreaptă 
pretul avuţiilor ; virtutea e de a face onoarea cuvenită la ceea ce 
este onest, de a fi protivnicul gi vrăjmaşul relelor năravuri şi răi- 
lor oameni, de a fi, din contră, apărătorul bunelor năravuri şi al 
oamenilor buni ; de a mări pe aceştia, de a le voi binele, de a trăi 
prieten cu dâuşii ; de a se socoti mai întâi la binele patriei, pe urmă 
la al părinților, şi tocmai într'al treilea rând la sfârșit, la al nos- 
tru“). 


Cel ce urmă lui Luciliu, Varron din Atace, nu prea lăsa 
urme despre talentul său satiric. Quintilian ne zice că el 
n'a avut mult merit. Dar după dânsul veni ilustrul Ora- 
tiu, scriitor plin de spirit şi de graţie ; el apucă în mâna 
sa măiastră, armele lui Luciliu, îndreptă şi alungă ceea 
ce era prea aspru și prea gloduros în limba şi în exame- 
trul părintelui satirei şi, luându-și şi el asupra de a cri- 
tica relele generale ale societăţei, ştiu să pună, în locul 
amărăciunei şi mâniei lui Luciliu, o ironie glumeaţă și 
delicată. Cu o minte veselă, cu o formă modestă dar istea- 
tă, cu o limbă mlădioasă şi dulce, el glumi asupra poeţilor 
fără talent, asupra bădăranilor boeriţi, asupra paraziţilor 
nesăturaţi, asupra răsipitorilor şi asupra sgâciţilor ; dar 


1) Lucilii Satura um reliquice, et Gerlach. Fragm. p. 79; Ch. La- 
bitte. Les Satires de Lucile. 

foarte rar se ridică satira lui până la o puternică răscoală 
în contra mârsăviei şi a desfrânării. E şi adevărat că el 
trăia într'o vreme când multe trebuiau cruţate ; el însuşi 
nu prea era un om care să voiască a-şi jertfi linistea pen- 
tru orice preţ ; era numai un poet plin de gust şi de vioi- 
ciune. Când citeşte cineva satirile lui, i se pare câ aude 
o conversaţiune plină de graţii şi de spirit. Ele ne-au ră- 
mas ca un ecou din acele ospeţe ale lui Mecena, unde cân- 
tau şi râdeau, lungiţi în triclinile bogatei ville de pe Es- 
euilin 1), Virgil, Oraţiu, Varru şi amicii lor. 

Mult mai silite şi mai puţin curgătoare sunt cele şease 
satire lăsate de Persiu ; dorinţa acestui autor de a intra 
mereu în dezbateri filosofice şi gustul său pentru stilul 
strâns, fac ca ale sale scrieri să fie un şir de enigme pe 
care criticii îşi pun toată iscusinţa spre a le descurca. 

Insă satira nu se cufundă cu Persiu în întuneric; un 
nou Luciliu o aștepta, sub puternica pană a lui Juvenal. 
“ât de mare ar fi fost gloria acestui poet de n'ar fi uneori 
pătată ! Cât toc e într'însul ! Ce bogăţie în imaginaţiune ! 
Ce putere în expresiuni ! Dar epoca de degradare în care 
el a trăit s'a resfrânt asupra acestui frumos geniu. Înfu- 
riat de desfrânările şi de ticăloşiile ce vedea împrejuru-i, 
cu un cinism învierşunat, el se apucă a le descrie, bles- 
temându-le. Limba lui înveninată, înfruntând orice des- 
gust, spuse curat cele mai scârboase adevăruri şi, aprin- 
zându-se în acea beţie de desfrânări, ea se prostitui în 
tabelurile cele mai respingătoare. Astfel sunt scrise sati- 
rele lui Juvenal, împreunare minunată de descrieri rugi- 
noase şi de nobile inspiraţiuni. 

Aşa, purtată din mâni în mâni de trei mari geniuri, 
Luciliu, Oraţiu și Juvenal, satira poate să dea drept re- 
zumare a scopului şi a îndatoririlor sale, aceste versuri 
ale poetului din urmă: 


Quidquid agunt homines, votum, timor, ira, voluptas, 
Gaudia, discursus nostri est farrago libelli. 


„Orice mişcă pe oameni, urări, temeri, mânie, dorinţe, 
bucurii, strădări vor îi materii amestecate în cărticica 
noastră“. Şi spre a explica mai pe larg această definiţiu- 
ne, zicem că satira ajunsese a fi, în Roma, un fel de poezie 
al cărui scop era de-a trece sub cenzură defectele comune 
ale societăţii, culegând ici şi colea exemple personale, şi 


1) Satir. I. 8. 

de a prezenta totdeodată învăţăturile unei morale tari şi 
sănătoase. Acest fel de poezie s'a născut chiar în Roma; 
într'însa nu se iveşte nici un semn de imitaţiune de-a 
dreptul dela Greci ; însă dacă ar voi cineva să-l semuia- 
scă negreşit cu ceva din literatura elenă, atunci ar putea 
găsi, în cele după urmă, că lambele şi Syllii au oarecare 
analogie cu critica relelor, şi Gnomele cu învăţăturile de 
morală, cari amândouă întrunite compun genul satiric 
latin. 

Insă syllii !) lui Timon din Fliunta, filosof sceptic carele 
trăia pela 279 înainte de Christos, precum şi iambele lui 
Archiloch 2), poet liric din Paros, între 714 şi 679, nu aveau 
acel caracter de generalitate al satirelor romane. Acesta 
din urmă, cu versu-i iute şi arţăgos, cu limba-i muşeă- 
toare şi înveninată, îşi vărsă fără cumpăt veninul asupra 
nenorocitului Licamb, care nu voia să-l ia de ginere. Ce- 
lalt, deşi se servi cu versul exametru şi întrebuinţă, în 
două-trei cărţi ale sale, forma dialogului, care se găsește 
câte odată şi în satira Latinilor, însă eriticele lui se atin- 
geau numai şi numai de filosofi, atât răposaţi, cât şi vie- 
țuitori, şi de ale lor sisteme, pe care le lua în râs. 

Așa dar nu putem zice că Luciliu, Oraţiu şi Juvenal 
au luat drept model nici pe Timon, nici pe Archiloch; 
mai puţin încă putem zice că ei s'au adăpat în gnomele 
Grecilor. Intr'adevăr aceste versuri, culese sub numele 
celor şapte înţelepţi ai Greciei 3), sub al lui Solon, lui Teo- 
gnis şi altora, sunt nişte scurte maxime şi învățături de 
morală, de politică, de economie, precum se găsesc pe ici 
pe colea în satirele Latinilor ; dar ele mai adesea sunt 
scrise într'unul sau două versuri şi le lipseşte cu totul acel 
cadru care dă satirei romane, caracterul său de origina- 
litate. 

Deci să nu mai căutăm în zadar imitaţiune acolo unde 
totul e original roman, şi să primim numai că satiricii 
latini au putut negreşit să se folosească de unele idei, de 
unele expresiuni glumeţe şi iscusite, pe care le culesese 
în scriitorii eleni și pe care au nimerit la urmă a le în- 
trupa în compunerile lor. 


1) Woelke, De Græcorum Sylliis ; Paul, Disputatio de Sylliis. 

2) Liebel, Archilochi reliquae; K. Ot. Müller, Geschichte der 
griechischen Literatur, I. 

3) Orelli, Opuscula Graecorum sententiosa et moralia. 

Pe de altă parte, de vom arunca cătarea asupra frag- 
mentelor rămase din adunarea de satire ale lui Terenţiu 
Varro 2), născut la anul 216 înainte de Christos, nu trebue 
să ne amăgească titlul lor, care poartă numele filosofului 
Menip. Invăţatul amic al lui Cicerone compusese, în cea- 
surile-i de răgaz când întrerupea adâncile şi serioasele 
sale studii. o mulţime de bucățele despărțite, în proză şi 
în versuri de deosebite măsuri, în care el critica mai cu 
seamă îfeluritele sisteme ale școalelor filosofice, astfel pre- 
cum făcuse mai înainte filosoful cinic şi omovăoyzăotov (iu- 
bitor de râs) Menip, discipol al lui Diogen. Deci, între 
scrierile lui Varro şi ale lui Menip nu era decât o ase- 
mănare de subiect, iar nu de formă. Satirele Menipee, de 
şi purtau un nume pe jumătate grecesc, deşi erau pline 
de cuvinte elinești și negreşit de o mulţime de nume pro- 
prii de ale filosofilor greci, cu toate acestea ele erau nu- 
mai o adunătură de felurite lucrări, precum fusese sati 
rele lui Enniu şi ale lui Pacuviu. Tot atâta deosebire va 
îi fost între serierile lui Menip şi satirele lui Varron, cât 
între acestea şi La Satyre Menippee a Francezilor, scrisă 
de Rapin, Passerat şi alţii, în timpul războaelor de reli- 
giune din secolul al XVI-lea, împotriva Ligii catolice. 

Dela Varron încoace, — afară numai dacă vom număra 
şi pe împăratul Iulian, autorul unei poeme greceşti, nu- 
mită  Meoonyăv, satiră în contra bărbii cetăţenilor din 
Antiochia, — nu mai avem cunoştinţă, multă vreme, des- 
pre nici un autor care să fi scris satire de felul acesta. 
Insă la moartea împăratului Claudiu, filosoful Seneca, 
părtaş lesnicios şi linguşitor slugarnie al crimei săvâr- 
gite de Agripina, prenoi vechia satiră şi compuse, în ver- 
suri şi în proză, o povestire glumeaţă şi batjocoritoare a 
morţii și a apoteozei nenorocitului împărat. Apokolokyn- 
tosea pare a fi una din urmele cele mai târzii ale satirii 
romane sub vechea ei formă. Trebue însă să mărturisim 
că, dela Enniu până la Varron, se făcuse mari schimbări 
într'acel fel de compuneri ; negreşit că dela Varron până 
la Seneca, schimbările nu fură mai puţin însemnate. In- 


2) Oehler, Terenti Varronis Saturorum Menippearum reliquiae. — 
Ch. Labitte, Varron ei ses MEnipp6es. 

sfârsit, în epocele ce urmară, închipuirile eapriţioase în- 
mulţiră în tot chipul aceste lucrări de fantezie. ce nu 
erau strâmtorate de nicio lege, de nicio regulă; printre 
cele mai de însemnate vom numi serierea Satyricon a lui 
Petroniu, care ne deserie vieața unui sibarit din vremile 
imperiului şi pe care, mai mult titlul decât cupriuderca, 
ne face a o prenumára printre serierile satirice. 

Aşa dar, afară de satira în versuri exametre, inaugu- 
rată de Luciliu, Romanii avură totdeauna o satiră lip- 
sită de regule și născută, ca şi cealaltă, în societatea ro- 
mană, Nu trebue dar să tăgăduim cuvântul lui Quinti- 
lian, „Satira tota nostra est“. El avea drept a-l zice şi 
mândria cu care îl rosteşte, se vede că o câștigase chiar 
în analele literare ale Romei. Acolo putea să se încredin- 
teze că satira sa născut şi s'a desvoltat în cetatea nemu- 
ritoare. Precum um văzut, ea trecu prin trei feţe deosebi- 
te ; mai întâi fu o mică comedie poporană; la urmă, o 
seriere unde se amestecau tot felul de spuse mai mult sau 
mai puţin glumeţe ; însfârșit o poezie cu regule stator- 
nice. cu forme măestrite, cu măreţe îndatoriri. 

Sub această din urmă înfăţişare, a trecut ea în litera- 
turile moderne ; mai toate naţiunile civilizate ale Europei 
uu cultivat, cu mai mult sau mai puţin succes, această 
ramură a poeziei. La noi, Românii, avem bune începuturi 
și speranţe de a merge mai departe. Nepoţii învaţă lesne 
meseria. străbunilor ! 


Paris, 1853. 


GLOSAR 


A 
ABORIGEN: originar din acea 
țară ; populaţia primitivă a 


unei ţări. 

ACCEDARE: consimţire. 

ADVON: tinda dinlăuntrul bise- 
ricii. 

AGĂ: demnitar însărcinat cu con- 
ducerea poliţiei. 

AGAPI: agapă, ospăț. 

AGAMEMNON: căpteneia Greci- 
lor în războiul cu Troia. 

A JOUR: străvăzător, cu găurele. 

ALEGAȚIUNE: afirmaţie cu scop 
de a întări ceva. 

ALTIȚĂ: umerii unei ii (cămăși) 
cusuți cu flori . 

AMANHTIE: iubire. 

AMARNIC: straşnic, grozav, trist. 

AMOARE: iubire. 

ANAHRONISTIC : lucru sau fap- 
tă care nu se potriveşte cu tim- 
pul ori locul unde se află. 

ANALE: povestirea întâmplărilor 
an cu an, fără a le cerne prin 
critică; titlul unor publicații 
periodice anuale. 

ANALOGIE asemănare între mai 
multe lucruri diferite. 

ANTAGONISM: opoziție de idei. 

ANTERIU: haină lungă până la 
glesne. 

ANTROPOLOGIE: istoria naturală 
a omului. 

APEDUCT: 
cerea apei. 

APLECARE: preferință. 

APREȚUIT: apreciat. 


canal pentra condu- 


APNIAT: deslușşit, lămurit. 

APRIG : iute, înfocat. 

ARABESC : desenuri sau sculp- 
turi de formă capricioasă, în 
care sunt amestecate frunze, ra- 
muri, poame, etc. 

ARHEOLOG: cel care se ocupă 
cu studierea artelor şi a monu- 
mentelor vechi. 

ARHEOLOGIE: ştiinţa artelor şi 
monumentelor vechi. 

ARDUITATE: râvnă, înfocare. 

ARHONTE: titulatură nobiliară 
pusă înaintea numelui boioriei, 
în epoca funarioţilor. 

ARZMAHZAR: petiție adresată 
Porții în numele unei provincii. 

ARZOHAL: cerere, petiție, jalbă. 

ASSEMBLÉE: Adunare. 

ASTRUCARE: acoperire. 

ATHOS: munte în Grecia, cele- 
bru prin marele număr de mâ- 
năatiri ce au fost clădite acolo. 

AUTOGRAF: scris de mâna auto- 
rului. 

AUTOHTON: vezi aborigen. 


B 

BACANTĂ: preoteasă a zeului 
Bachus. 

BALSAM: miros partumat, aro- 
mat. 

BALUSTRU:  stâlpişor de piatră 
sculptat, mai umilat în partea 
de mijloc, care așezându-se 
mai mulţi unul lângă altul se 
alcătueşte balustrade. 

BAZILICA: la Romani, edificiu 
în care se făceau judecaţi, azi 
biserică. 

BECER: bucătar domnesc. 

BECIU: Viena. 

POT ACOABA: tesătură de bum- 

ac. 

BIET: sărman. 

BIZARERIE: ciudăţenie. 

BIVUAC: tabără, locul unde sta- 
tionează o armată. 

BLAGOSLOVENIE: 
tare. 

BLONDĂ: dantelă subţire de mă- 
tase. 

BOBÂRLAN: specie de rață cu 
pene negre şi cioc ascuţit, care 
se scufundă mereu în apă. 

BOLCULĂ: boltă circulară, turn. 

BRĂCINAR: curea de strâns pan- 
talonii. 

BRÂNĂ: bârnă, grindă groasă. 

BRANCIOG: ses pietros. 

BRISCUȚĂ: trăsurică. 

BRIZEIDĂ: tânără preoteasă din 
oraşul Lyrenes, autoarea supă- 
rării dintre Ahile şi Agamem- 
non. 

A BUCIUMA: a suna din bucuim, 
a vesti. 

BUMB: nasture. 


binecuvân- 


C 


CAIMACAN: locţiitor de Domn. 

CALPUZAN: falsificator de bani. 

CÂMPEANCĂ: femee de ţară. 

CĂNĂVĂŢ: țesătură de lână văr- 
gată. 

CAPELĂ: bisericuţă, 

CAPUKEHAIA: agent diplomatie 
al Domnitorilor noștri, la Cons- 
tantinopole. 

CARÂTĂ: caretă, cupeu, trăsură 
elegantă. 

CÂRD: grup, ceată, mulţime. 

CARTE: scrisoare. 

CASTĂ: clasă socială. 

CASTRIET: locuitor al unui cas- 
tru (cetate). ' 

CĂTARE: privire. 

CĂTA(A) ; a trebui. 

CĂŢIE: vas în care se pune ti- 
mâie pentru cădelniţat, cădel- 
niţă. 

CĂTUŞE: închizătoare. 

CAVITATE: gaură, scobitură. 

CHINOVAR: mineral roşu între- 
buinţat în vechime ca cerneală 
ori tuş. 

CHINOVIE: mânăstire în care că- 
lugării trăiesc în comun, spre 
deosebire de lavră. 

CHIOSTEC : şiret gros care se co- 
sea ori se atârna la hainele băr- 
baţilor. 

CHAMOIS : ghems ; piele de cu- 
loare galben-deschis ; capră nea- 
gră. 

CIUBUC: nervuri trase pe pereți 
de către zidari. 

CHIVERNISITOR: administrator. 

A PUNE LA CIOCHINĂ: a da 
uitării. 

CINZEACĂ: măsură de capacita- 
te egală cu cincizeci de dramuri 

CIUDESME: ciudățenie. 

CLĂCAŞ: ţăran aşezat pe o mo- 
gie domnească, boierească sau 
mânăstirească gi care dădea 
proprietarului plată pentru pă- 
mântul pe care-l lucra. 

CLINĂ: înclinaţiune. , 

A CLĂTI: a mişca din loc, a de- 
termina. 

COBILIŢĂ: lemn încovoiat, pur- 
tat pe umeri, de care se atârnă 
cosuri sau doniţi. 

COCON: fiu de Domn sau de boier 

CODANĂ : fată tânără care poar- 
tă încă părul împletit în coade. 

COMIS: boier însărcinat cu îngri- 
jirea grajdurilor domnești. 

COMUNARD: partizan al marei 
revoluţii franceze. 

CONCHISTĂ: cucerire. 

CONCHIS: coneluzie. 

CONSECINȚĂ: consecvență, ur- 
marea ce o poate avea un lucru 
sau fapt. 

CONSOLA: bucată de arhitectură 

ce sprijină un căprior sau bal- 


con. 

CONTEXTURĂ: tesătură, legătu- 
ra părților unei opere. 

CONVULSIUNE: contractarea in- 
voluntară a muşchilor; mişca- 
rea violentă. 

CONTOŞ: manta lungă şi îmblă- 

CONTURN : contur; linia care 
mărgineşte un obiect. 

CORNALINĂ: piatră prețioasă de 
un roşu închis şi cam străve- 
zie. 

CORIFEU: 
taş. 

CORVIN MATEI: rege al Unga- 
riei, de origine român. A fon- 
dat universitatea din Buda. (n. 
1443 + 1490). 

COSTELIV: slab tare de i se văd 
coastele. 

CRETINȚĂ: catrinţă ; şort de lâ- 
nă întrebuințat în loc de ro- 
chie. 

CRISALIDA: omidă închisă în go- 
goage. 

CTITOR: fondator, întemeetor. 

CUHNIE: bucătărie. 

CUMPAT: măsură. 

CUSTURĂ: cuțit fără plăsele. 

CUSUR: motiv ; pretext. 


reprezentant; frun- 


D 


DAJDE: dare ; contribuţie. 

DAURIT: aurit. 

DECINDEA: de cealaltă parte a 
râului. 

DEDAL: labirint. 

DEJOUR : de serviciu; 

DEMOCRATIC: popular. 

A DENEGA: a nega; a refuza; 
a tăgădui. 

DESGHEBATĂ: sensul contrar al 
lui înjghebat. 

DESGHIN: săritura calului. 

DESTRUCTOR: distrugător ; dă- 
râmător. 

DESVĂNUȚŢ: descult. 

DETRACTOR:  detăimător; cle- 
vetitor. 


de rând. 


Ciasici — Al. Odobescu: 


DESPOTISM: tiranıc. 

DIACRITIC: accent care se pune 
pe vocala unui cuvânt spre a-l 
deosebi de altele scrise la fel, 
dar cu înţeles diferit . 

DIALECTICĂ: arta de a raţiona 
metodic. 

DIAMĂNȚŢEL: diamant mic. 

A DIBUI: a nimeri; a găsi după 
multă căutare. 

DIFICULTOS: anevoios; greu. 

DIJIMUIT: din care sa luat da- 
rea. 

DILIGENȚA: sârguinţă ; silinţă. 

DIORIT: rocă alcătuită aproape 
numai din feldspat şi amfibolit. 


DIKEOFILAX: demnitar al Pa- 
triarhiei ecumenice. 
DISCOLOR : decolorat ; şters. 


DISTICHIE: reunire de două ver- 
suri (un hexametru şi un pen- 
tametru) care conţin un sens 
complet . 

DISPENSATOR: împărtțitor ; dis- 
tribuitor. 

DOCT: învăţat. 

DOLMEN: pietroi 
altele două. 

A DOMIRI: a pricepe ; a înţelege. 

DRAGOMAN: tălmaci ; interpret 
ataşat pe lângă o legaţie sau 
ambasadă. 

DREPTAR: colţar ; unealtă a dul- 
gherului. 

A DURA: a clădi;a zidi; a înăl- 


lat, aşezat pe 


ţa. 
DVORNIC: curtean. 


E 


ECHITABIL: drept ; just. 
ECLECTIC: filosoful care alege 
din fiecare sistem filosofic ce i 
se pare mai bun. 
ECUITATE: justiţie naturală. 
ELUCUBRAȚIE: lucrare îndelun- 
gată şi stăruitoare. 
EDIFICAT: clădit ; lămurit. 
EGUMEN: stareţ de mânăstire. 
EMPIRIE: experienţă. 

EMULAȚIE: stimulare; senti- 
ment care îndeamnă a egala sau 
întrece în bine pe cineva . 

ENIGMĂ: lucru greu de price- 
put; ghicitoare; 

ENORIE: cartierul ai cărui lo- 
cuitori sunt supuşi în cele spiri- 
tuale, conducerii unui preot. 

EPISOD: incident ce se raportă 
la un eveniment important. 

EPITROP: tutore; custode; în- 
grijitor. 

EPIHERIMĂ: argument. 

ETEREE: eterică ; cerească ; su- 
blimă. 

ETNOLOGIE: ştiinţa raselor uma- 
ne din punct de vedere biologie 
şi social. 

EXIGENŢĂ.: 
trebuinţă. 

EXPIAȚIUNE: ispăşire. 

EXPLORAT: studiat ; cercetat. 

EXPURGAT: curăţit; tămăduit; 
desvinovăţit ; îndreptat. 


cerinţă ; pretenţie ; 


F 


FALEZĂ : țărm abrupt al mării. 
PAGAŞ: galerie; şanţ. 


FPALBALA: făşie largă de stofă 
plisată ce împodobeşte de jur 
împrejur, partea de jos a rochiei. 

FALSAR: falsificator. 

FANTASMĂ: fantomă. 

FANTAZIE: imaginaţie caprici- 
oasă. 


FĂŢĂRIE: făţărnicie ; ipocrizie. 

FEBRIL: excesiv;  înfrigurat; 
neastâmpărat. 

FENICE : finic ; palmier ; curmal. 

TERECA(A) : a garnisi cu fir; a 
închega, a lega în fer. 

FEUDAL: cel ce stăpânea un do- 
ineniu, în evul mediu ; care face 
parte dintr'un feud. 

FRENEZIE: delir ; patimă nebu- 
nă. 

FRIZA: (termen arhit.) partea 
dintre arhitravă şi cornişe, îm- 
podobită cu basoreliefuri. 

G 


GABINET: cabinet ; birou. 

GÅDE: călău. 

GAITAN: şnur din împletitură de 
fire de mătase, aur sau argint. 

GĂTEALĂ: pregătire ; podoabă. 

GAZRET: bogăţie de provizii. 

GEALAT: călău. 

GHIORDIE: haină lungă purtată 
de jupânese, în timpul iernii. 

GIAR: cașnur ; şal de India. 

GIGANTIC: uriaş. 

GLAF: săpătură cu dalta, făcută 
dealungul sau de jur împreju- 
rul unei coloane. 

GLOATĂ: ceată; mulţime. 

GRĂMĂTIC: scriitor ; secretar. 

GUGIUMAN: căciulă de samur cu 
fundul roşu. 

GUZLAR: cântăreț popular ; tru- 
badur, 


H 


HANGER: pumnal încovoiat. 

A HĂRĂZI: a dărui; a destina. 

HÂRB: ciob mare; spărtură de 
vas. 

HARȘĂ: pătură mai fină ce se 
pune pe geaua calului. 

HATAIA: stofă scumpă de măta 
se. 

HATTIHUMAIUM: ordin emanat 
dela Sultan, prevăzut cu apos- 
tila acestuia. 

A HERETISI: a felicita. 

HOR: cor. 

HORĂ: partea bisericii unde stă 
corul ; absida. 

HRISOV: act domnesc ; document 
prevăzut cu iscălitura domnito- 
rului sau cu sigiliul acestuia. 

HUSAR: cavalerist ungur. 

HUNIAD IOAN: voevod al Tran- 
silvanisi, A câştigat mai multe 
bătălii împotriva 'Tursilor. (n, 
1400 + 1456). Fiul acestuia, Ma- 
tei Corvin, a fost rege al Un- 
gariei. 

Li 


ASP: piatră opacă si tare ase mā- 
nătoare agatului . 

IBRISIM: subtire;fin; puțihă- 
CRYOLOGLC :pescărese. 
ICONOCLAST: eretice din secta 
celor ce nu admiteau icoane în 


biserică 

ICONOSTAS : peretele îmvodohit 
cu icoane care separă altarul 
de restul bisericii. 


IEDEC: cel de paradă; odor pă- 
strat din vechime. 

IEZM: vezi iasp. 

IMBĂIERAT: legat cu băieri. 

A IMBIA: a îndemna; a poiti; 
a invita . 

IMBROHAR : cel ce îngrijba de 
grajdurile Sultanului. 

IMPIEGAT: slujbaş; funcţionar. 

IMPILAT: împovărat ; apăsat. 

INCREŢ: încreţitură. 

INDĂTINAT: după datină ; după 
obicei. 

A INCHIPUI: a inventa ; a scor- 


ni. 

INFAMANT: 'rușinos ; dezonorat. 

INEPT: lipsit de aptitudini. 

INIMAT: animat. 

INVOLT: des ; stufos. 

IOBAG: şerb (în Ardeal). 

IPOLIPSIS : consideraţie ; vază. 

IPSILOTATE: înălţime (titlu de 
reverență). 

IPOTETIC: îndoielnice. 

ISNAF- corporație deosebită a- 
vând în frunte un văłaf sau 
staroste. 

A IZBUCNI: a năväli. 

A IZMENI : a schimba, a se alin- 
ta, a se schimonosi. 


J 


JUPAN: boier. 

JUPANEASĀ: soţie de boier. 
JUPANIȚA: fiică de boier. 
JURUIRE: făgăduială. 

L 


LASTRA.: atlaz ; stofă de lână. 

A LĂSTĂRI: a se naşte. 

LAVRA: mânăstire mare unde 
fiecare călugăr îşi are chilia 
sa, toate insă deprinzână de egu- 
menâi. 

LAZARET: trecătoare. 

LEAT: dată precisă ; an. 

LEGAT: dar făcut prin testament 

LEȘESC: polonez. 

LETOPISEŢ: cronică veche ; vezi 
anale. 

LIBOV: iubire; dragoste. 

LIPAN : Tătar din Lituania, sta- 
bilit în ţinutul Hotinului. Turci: 
îi utilizau drept curieri, de aic 
sensul de ştafetă. 

LIPSCAN: negustor de manufac- 
tură. 

A LICUERI: 
slab. 

LOAGĂR: lagăr, tabără. 

LOIXOFĂŢ; înfânul, dintre boieri ; 
prezidentu], Divanului domnesc, 

L OCOARE: iucire. 


a licăfi; a lumina 


M 


MAGHERNIȚĂ: 
scânduri. 

MANSUP: funcţiune înaltă boie- 
rească, în epoca fanariotă. 

MARAMĂ: fâşie lungă de pânza 
din bumbac ori borangic, împo- 
dobită pe margini cu flori co- 
lorate. 

MATCĂ: stup bătrân ce serveşte 
la propagarea altora. 

MARŞANDĂ: negustoreasă ; vån- 
zătoare. 

MARI DE ANI: mulţime de ani. 

MAZILIT: îndepărtat din domnie 
ori din slujbă. 

MEANDRĂ ; sinuozitate ; 
jar ; ocol 

MEHTPUP: scrisoare. 

MELISA: plantă aromată, cu florë 
albastre sau. alhe-- 


căscioară de 


încon- 


356 


MENGHINEA: unealtă de care se 
servesc ferarii pentru înţepeni- 
rea obiectelor pe care vor să le 
lucreze. 

MENHIR: bolovan mare de pia- 
tră, înălţat în formă de coloană. 

MEREMET: reparație. 

METOC: mânăstire mică depen- 
dentă de o alta mai mare, din 
ţară sau din străinătate. 

METEREZ: redută ; întăritură mi- 
litară. 

MEZIRE: mijlocire. 

MIGMĂ ENCAUSTICĂ: tehnică 
picturală în uz la antici, la care 
adaptau culori vii în ceară to- 
pită, care se încălzeau în mo- 
mentul în care trebuiau să fie 
întrebuințate, câteodată ceara se 
amesteca şi cu ulei. 

MINEIU: cartea cuprinzând sluj- 
ba bisericească pe timp de o 
lună. 

MINTEAN : pieptar cu sau fără 
mâneci. 

MISTIC: tainic. 

MISTRIE: unealta cu care zidarii 
toarnă tencuiala pe zid şi-o 
bruftuesc. 

MITĂ: şperţ ; bani daţi cu scop 
de a corupe pe cineva. 

MITIC: imaginar. 

MLĂDIITĂ: încovoiată ; îndoită. 

MONAH: călugăr. 

MORFEU: zeul somnului, al vise- 
lor şi al nopţii. 

MOŞNEAN: proprietar mic de pă- 
mânt, clasa cea mai de seamă 
a populației rurale. 

MUNIT : fortificat ; întărit. 

A MUNCI: a chinui. 

MURUIT: tencuit. 


N 


NĂLUCĂ: vedenie; 
statie. 

NASTAVNIC : institutor, percep- 
tor, pedagog. 

NEAOŞ: curat; pământean ; ade- 


yăraț, 


fantomă ; 

NECROPOLĂ: cimitir din timpuri 
antice. 

NEMEŞ: nobil ungur. 

NESCĂPĂTAT: necăzut în mize- 
rie. 

NESMINTIT: neschimbat. 

NEVOIOS: cu anevoie; cu greu. 

NIMB: cerc sau truinghiu de lu- 
mină cu care pictorii înconjoa- 
ră capul divinităţilor. 

NIZAM: soldat ture din armata 
regulată. 


o 


OACHEŞ: negricios. 

OBÂRŞIE: origine. 

OBROC: baniță. 

ODIN: zeu scandinav. 

OGIVA: arcadă formată din două 
arcuri ce se încrucişează for- 
mând la vârf un unghi ascutit. 

OGIVAL: în formă de ogivă. 

OFIT: rocă... 

OHAVNIC: inalienabil, perpetuu. 

OPIS: condică ; registru în care 
se înscriu diferite acte. 

ORFĂURĂRIE: obiect de metal. 

OSUAR: clădire, monument ori 
subterană în care sunt depuse 
osemintele morţilor. 

OTNOŞENIE: raport oficial. 


P 
PACEA: blană din picioare de 
samur. 
PALISADĂ: îngrăditură ; ulucă ; 
zaplaz . 
PĂMÂNTEAN: cel născut în acea 
țară. 


PENEGIRIC: discurs funebru. 

PARABOLIC : curbat în forma pa- 
rabolei geometrice. 

PARAPET: partea de sus a unei 
redute. 

PÂRGĂ: fruct aproape sau abia 
copt. 

PĂS: supărare ; necaz. 

PASĂ: încearcă de... ; poftim de; 
caută den; 

PECINGINE: ecsemă ; erupţiune 
de băşicuţe. 
PELASGI: popor primitiv din 


Grecia și Italia . 

PEREGRINAGIU: pelerinaj; că- 
Jătorie ce se face cu evlavie în- 
tr'un loc sfânt. 

PERGHEL: circomferenţă. 

PERNICIOS: periculos. 

PEZEVENCHI: mijlocitor neonest. 

PELINCĂ: scutec. 

PETRECANIE: moarte ; sfârşitul 
vieţii. 

PECETIA GOSPOD: pecetia dom- 
nească. 

PENEL: pensulă. 

PESCHIR: şervet; prosop. 

PICHET: mic grup de soldaţi în- 
trun loc fix. 

PIEZ: piezis ; oblic; înclinat. 

PIETOS: plin de pietate ; plin de 
evlavie. 

PILOTĂ: plapomă de fulgi. 

PILASTRU: coloană patrată, mai 
adesea intrată aproape în în- 
tregime în zid. 

PISANIE: inscripţie. 

A PITI: a ascunde. 

A PLĂMĂDI: a urzi; a frămân- 
ta ; a plăsmui. 

PLEŞUV: chel. 

A PLIROFORISI: a lua informa- 
tii; a se lămuri. 

PODBEALĂ: plantă mică cu flori 
galbene, a cărei rădăcină pose- 
dă proprietăţi sudorifice. 

POGON : unitate de măsură egală 
cu 501208 m. p. 

POLIHROM: multicolor. 

POSAC: ursuz. 

PORUMB: porumbel. 

POVOLNIC: liber. 

PRAPUR: steag militar. 

PREDILECT: preferat. 

PREFIRA (A SE): a se strecura; 
a ezita ; a zăbovi. 

PREPUS: bănuială ; presupunere. 

PRII(A) : a-i merge bine. 

PRIKAZANIE : vătămare; 
căciune. 


PRINOS; omagiu; ofrandă, 


stri- 


PRIPIT: grăbit. 
PRIPOR: povârniş ; coastă repe- 


de. 

PRODIGALITATE: 
mare. 

PROLIXITATE: 
lung ; deslânat. 

PROFUM: parfum. 

PRESTOL: sfânta masă pe care 
sfințteşte preotul împărtășania. 

PROSCOMIDIE: masă scobită în 
peretele din spre miazănoapte a 
altarului, pe care sunt pregăti- 
te sfintele daruri. 

PROPENSIUNE: înclinare ; 
nire. 

PROZELIT: partizan, adept nou 
la părerile cuiva. 

PROZODIE: totalitatea regulilor 
relative la compoziția versuri- 
lor greco-latine. 

PROVENCE: regiune în 
Franţei. 

PROVLIMĂ: pricină ; cauză ; mo 
tiv. 


cheltuială 


fără şir; prea 


por- 


sudul 


R 


RAMASURI: rămăşiţe ; resturi. 

RĂRUNCHI: adâncuri. 

RÂS: animal carnivor cu ochi 
toarte ageri (Lynx). 

RASCRUCE: întretăiere de dru- 
muri. 

RASPICĂ : recipisă, chitanţă. 

RĂSTRIŞTE: nenorocire; necaz 
mare. 

RĂȚEA : retea; tesătură cu 
ochiuri din fire de mătase ori 
alt fel de fire. 

RĂZBI(A) : a învinge ; a pătrun- 


de. 
RĂSPUNDERE: îndatorire. 
RECLAMA: cerinţă ; rugăminte. 
REFLECTIV: care are proprieta- 
tea de a se reflecta. 
REPRIMA(A) : a potoli; a înnă- 
buşi ; a suprima. ' 
REPRESIUNE: acţiunea de repri- 
mare, 

A REPURTA: a se purta (duce) 
înapoi; a se întoarce. 


RIGOARE: rigurozitate ; stric- 
tete. 
ROBIN: rubin; piatră prețioasă 


de culoare roşie. 

ROSETĂ: ornament în formă de 
roză. 

ROVINE: loc smârcos ; mlăştinos. 


S 


SĂBIUŢĂ: plantă bulboasă, cu 
frunzele în formă de sabie. 
SACRO-SANCTĂ: foarte sfântă. 

SALAŞ: aşezare. 

SALBA: şireag de mărgele, mo- 
nezi ori pietre prețioase. 

SAMFIR: safir; piatră prețioasă 
de coloare albastră. 

SAMUR: specie de jder din Sibe- 
ria cu blană foarte fină. 

SANDAL: stofă de mătase. 

SĂRĂDITĂ: împodobită. 

SARICA: manta lungă şi lăţoasă, 
țesută din fire groase de lână, 
purtată de ciobani. 

SAȚ: poftă ; îndestulare. 

SBENGHI: pată mică rotundă. 

A SE SBICI: a se usca. 


SCĂLAMBARE: strâmtoare; su- 
cire. 
SCALPET: cuțit întrebuințat la 


disecat. 
SCATULCĂ: lădiţă de pus clon- 
dirile. 
SCELERAT : criminal ; perfid. 
SCUTITOR: apărător. 
A SCLIVISI: a lustrui prin fre- 
care, metale ori alte materii. 
SEIZ: rândaş la grajd. 
SERHAT: fortăreață turcească la 
graniță. 
SEVDA: cinstire. 
SEVAI: stofă albă de mătase şi 
fir. 
SFIAȚĂ: sfioasă. 
SGRIPȚOR: pajură. 
SHESIS; relații; raport; 
tură, 


legä- 


A SIGUREPSI: a asigura. 
SIMBRIAT: plătit. 
SŞIPOT: uluc; jghiab; 
SFETA-GORA: vezi Athos. 


SLOATĂ : ploaie amestecată cu 
zăpadă. 
SLOBOZENIE: libertate. 


SLEIT: secat. 

SMARAND: smaragd ; piatră pre- 
toasă de coloare verde. 

SMĂRCINARE: măcinare. 

SMEAD : oacheș; ars sau înnegrit 
de soare. 

SMINTI DIN LOC(A): a mișca 
din loc. 

SOPORIV'IC: dătător de somn. 

SORGINTE: obârşie ; izvor. 

SOROC: termen. 

ŞOVÂRF: plantă de nutreţ din 
familia gramineelor. 

SOI: specie; fel. 

ŞOVĂIT: întortochiat. 

SPĂTAR : boier însărcinat să 
poarte spada domnitorului ; con- 
ducătorul oştirii muntene. 

SPONCI: cataramă ; copcă. 

STÂNJEN: unitate de măsură va- 
riind între 1,97 m. şi 2,23 m. 


STATER:  monetă de argint, la 
vechii Greci,  valorând patru 
drahme. 


STOLNIC: boier însărcinat cu în- 
grijirea mesei domnitorului. 

STIHAR: vestmânt preoţesc, ca o 
tunică lungă. 

STRADARE: strădanie ; ostenea- 
lă. 

STRANIU: ciudat; neobicinuit. 

STYX: unul din râurile Infernu- 
lui. 

SUBSECVENTE: următor. 

A SUDUI: a înjura. 

SUMPTUOZITATE : măreție; lux. 

SUPERFETAȚIE: prea mare a- 
bundenţă. 

SUSUR: şoaptă ; murmurul apei. 

STRATEG: cunoscător al artei 
militare ; gonducător de oști, 

T 


TABEL: tablou. 

TABIET: deprindere regulată şi 
comodă. 

TABIE : redută. 

TAHT : reşedinţă ; capitală. 

TALHAS: raportul Vizirului că- 
tre Sultan pentru numirea sau 
mazilirea unui domnitor. 

TĂMPLĂ: despărţitura dintre al- 
tar şi restul bisericii. 


TARAC: stâlp ce sprijină coas- 
tele prispelor. 

ȚTĂRMUREAN: locuitor dela 
țărm. 

TAS: capac. 


A TATOVA: a tatua ; a-şi împo- 
dobi corpul cu diferite figuri 
colorate făcute cu acul. 

TELEGAR: cal sprinten. 

TERGIMANLĂC : traducere, (ter- 
giman = interpret). 

TESIT: retezat ; oblic ; turtit. 

TIMIN: monedă veche turcească 
servind pentru salbă. 

"IPSIE: farfurie. 

TIRALIORI: soldaţi resfiraţi cu 
destinația de a hârţui pe duş- 
man. 

TIRIPLIC: humbăcel. 

TOC DE USE: suportul uşii. 

'POCMEALĂ: orânduire. 

TOCMI(A) : a întocmi; a orândui. 

POPOGRAFICĂ (hartă): care re- 


prezintă  conformaţiunea unui 
teren cu accidentele ce oferă su- 
prafaţa sa. 


TRAPEZARE: trapezărie ; sufra- 
gerie: 

TRUPEŞ: impunător. 

TULPAN: un fel de mătase, 

TURBA: cărbune de pământ uşor 
şi afânat, rezultat din putrezi- 
rea plantelor din regiunile mlăş- 
tinoase . 

TURBĂRIE: locul de 
scoate turbă. 

TURCA: căciulă mare şi läțoasă. 


unde se 


U 


URNĂ: vas de o formă deosebită, 
destinat păstrării cenuşii mor- 
tılor. 

UZURĂ : uz; obicei. 


v 


VĂL: maramă ; 

VĂLNICEA: fotă 
alesuri. 

VĂLVOARE: flacără ce se agită. 

VARGA: dungă ; linie. 

VĂRTEALĂ: învârtitură. 

VATRĂ: locul unui cuptor unde 
arde focul. 

VĂTAF: şef; conducător; 
mare peste... 

VENETIC: străin pripăşit unde- 
va. 

VERIDIC: conform adevărului ; 
adevărat, de crezut. 

VISTIERNIC: ministrul de finan- 


broboadă. 
încărcată cu 


mai 


te. 

VOLBUROS: care se rostogoleşte 
repede. 

VORNIC: boier însărcinat eu ad- 
ministrarea Moldovei de Nord 
sau Sud. 

VOSGLEŞENIE: frază cântată de 
preot, cu glas tare, la sfârşitul 
unei rugăciuni. 

VOTRU: petitor. 

VOLNIC: liber. 


A 


ZABLĂU: ol de cânepă. 

ZABUN: haină lungă, fără må- 
neci, încheiată la spate. 

A ZĂDĂRI: a întărita. 

ZAHEREA: proviziile ce se tri- 
meţeau odinioară, obligatoriu, 
ła Constantinopole. 

ZARIF-ZARIFIOR: elegant ; fru- 
mos ; plăcut. 

ZA-ZALE: verigă de lanţ; ochi 
de lanţ; cămaşe din împletitu- 
ră metalică. 

ZĂGAZ: haină femeiască. 

ZAVISTIE: intrigă ; invidia. 

ZMALT: smlaţ. 

